﻿Instututul Mass Media Universitatea Liberă Internaţională din Moldova Victor Moraru (coord.) Societatea şi comunicarea în tranziţie C h i ş i n ă u, 2 0 0 8 CZU 32.019.5:659.3 (082) = 135.1 = 161.1 = 111 S 65 Seria “Starea mass media” (coordonator - prof. Victor Moraru) Colegiul de redacţie: dr. hab. Victor Moraru (preşedinte) dr. Alexandru Bohanţov conf. dr. Valentina Enachi conf. dr. Mihail Guzun conf. dr. Ludmila Lazăr dr. Ala Mindicanu dr. Gabriel-Liviu Voicu Victor Moraru (coord.). Societatea şi comunicarea în tranziţie. – Chişinău: ULIM, 2008. – 392 p. Recomandat pentru publicare de Consiliul Ştiinţific al Institutului Mass Media (proces verbal nr. 1 din 23 ianuarie 2008) şi Senatul Universităţii Libere Internaţionale din Moldova (proces verbal nr. 6 din 30 ianuarie 2008) Recenzent – conf. dr. Pantelimon Varzari, şeful Secţiei Politologie a Institutului de Filosofie, Sociologie şi Ştiinţe Politice al Academiei de Ştiinţe a Republicii Moldova DESCRIEREA CIPA CAMEREI NAŢIONALE A CĂRŢII Societatea şi comunicarea în tranziţie / Inst. Mass Media, Univ. Liberă Internţională din Moldova; coord.: Victor Moraru; col. red.: Victor Moraru (preş.), Alexandru Bohanţov, Valentina Enachi [et al.]. – Ch.: ULIM, 2008. – 392 p. – (Seria “Starea Mass Media”) Bibliogr. la sfarşitul art. – 100 ex. ISBN 978-9975-934-58-9 32.019.5:659.3 (082) = 135.1 = 161.1 = 111 S 65 © IMM, 2008 Cuprins Victor MORARU Puterea, mass-media şi constituirea spaţiului public 6 Ion BUNDUCHI Mass-media în raport cu fenomenul libertăţii 19 Mariana TACU Efectele mediatice asupra politicului 56 Florin PALOŞAN Mass-media şi acţiunea persuasivă 65 Victoria BULICANU Raportul „cenzură politică – cenzură economică” pentru presa moldovenească şi cea occidentală 72 Gabriel VOICU Impactul politic al discursului televizat 92 Boris PARFENTIEV Interesele publicului si politicile editoriale ale televiziunii publice 100 Alexandru BOHANŢOV Arta dialogului TV din perspectivă comparativă 115 Alexandru SOLCAN Elita politică din RSSM şi mass-media la etapele reformelor gorbacioviste (1985-1987) 125 Serafim ISAC Radio „Unda liberă” ca expresie a iniţierii schimbărilor în sectorul audiovizual autohton 140 Georgeta STEPANOV Producţiile mediatice de divertisment: între utilitate şi distracţie 145 Dorel COSMA, Victor MORARU Mass-media: vocaţia dialogului 155 3 Dorel COSMA Interviul: reconsiderări şi abordări recente 167 Lucia GROSU Colaborarea cu mass-media în contextul moldovenesc al pragmaticii relaţiilor publice 182 Ala MÎNDÎCANU Internetul şi relaţiile publice: un început de drum (România, Rusia, Republica Moldova) 188 Sergiu TEODOR Imaginea ţării din perspectiva actualităţii 204 Mihai LESCU Comunicarea şi cartea 210 Alexandru GRIBINCEA, Nicolae CANTAREAN Presa şi credinţa 218 Mihail GUZUN Tranziţia şi criza de valori 223 Ludmila LAZĂR Comunicarea interculturală în Republica Moldova: aspecte contextuale 237 Valentina ENACHI Spaţii culturale şi imagini feminine: analiză comparată 244 Inna NEGRESCU-BABUŞ Contactele dintre limbi. O ramură „nouă” în ştiinţa limbajului 256 Tatiana SOCOLOV Capitalul social în contextul dezvoltării comunitare 271 Lilia PLUGARU Impactul educaţiei asupra nivelului de venituri în societate 286 Ioan BORDEAN Managementul firmei: tendinţe noi în recrutarea personalului 296 4 Iurie CARAMAN Tineretul – viitorul şi continuitatea generaţiilor umane 305 Maria CIOCANU Liderii politici în viziunea tineretului studios 310 Victor MOCANU, Ion MOCANU Problemele sociale ale implementării Sistemului asigurărilor obligatorii de asistenţă medicală 315 Tatiana SPĂTARU Publicitatea socială în percepţia managerilor mass-media 326 Anatol ŢĂRANU Vandeea în Moldova: din istoria debutului conflictului transnistrean 348 Marianna CULEVA Reperele conceptuale ale politicii externe a Rusiei 380 5 Victor MorArU Puterea, mass-media şi constituirea spaţiului public Devenirea unui sistem democratic al mass media, stimulat de libertatea expresiei şi informaţiei, edificarea democraţiei plura-liste şi afirmarea pluripartidismului, emergenţa societăţii civile, asigurarea dezbaterilor publice ale problemelor societăţii, - toate acestea – cu anumite tergiversări şi inerente lacune în realizarea practică – caracterizează transformările produse în spaţiul post-comunist, conturînd o realitate, distinctă în mod substanţial de cea de acum cîţiva ani şi, cu adevărat, complexă, permiţînd cali-ficarea noului context politic ca al unui nou spaţiu public. “Nou”, pentru că marchează anularea definitivă a prezenţei monopoliste şi autoritare a partidului dominant în sfera publică, şi încă o dată “nou”, pentru că prin anumite caracteristici esenţiale, pe care le manifestă, tinde spre acel spaţiu public nou pe care-l confirmă experienţa occidentală [1]. În viziunea lui Jürghen Habermas, noţiunea de spaţiu public (sferă publică), se referă la procesul de devenire a comunităţii publice - Offentlichkeit, formate din persoane particulare reunite în public, care este contrapusă puterii publice, în primul rînd, puterii statului, nefiind antrenată în mod nemijlocit în exerci-tarea funcţiilor puterii. Într-o cuprinzătoare definiţie a lui De-nis Reynie, spaţiul public desemnează “discutarea problemelor de interes public, discutare astfel organizată încît actorii ei sînt obligaţi să folosească armele argumentaţiei şi să se plaseze în perspectiva intereselor generale. Spaţiul public este “locul” par-ticipării politice, înţeleasă ca expresie a intereselor şi deliberării, al deciziilor şi al controlului puterii” [2] (de menţionat doar că în ceea ce priveşte conţinutul dezbaterilor, acesta nu se referă 6 numai la elementul strict politic, ci şi la cel de ordin cultural, cotidian etc. – V.M.). În fond, este vorba de aceeaşi piaţă, agora sau for (mai tîrziu – parlament) ca loc de întîlnire, de circulaţie şi de confruntare a informaţiei, a opiniilor şi a ideilor. Oportu-nă apare, în acest context, această analogie extinsă cu piaţa, în accepţia liberală, după cum remarca C. Wright Mills: “Această idee a secolului al XVIII-lea cu privire la opinia publică echi-valează cu ideea economică a pieţei libere. Pe de o parte, există piaţa, formată din antreprenori care concurează liber între ei; pe de altă parte, există publicul, format din cercuri unde se discută opinii diferite. După cum preţul este rezultatul negocierii ano-nime a indivizilor, care sînt trataţi cu acelaşi grad de importan-ţă, opinia publică este rezultatul gîndirii personale a fiecărui om care contribuie prin vocea sa la corul mare. Este evident că unii pot să influenţeze mai mult decît alţii asupra opiniei publice, dar nici un grup nu monopolizează discuţia şi nici nu determină de unul singur opiniile predominante” [3]. Spaţiul public devine, astfel, consubstanţial existenţei democraţiei, semnele distinctive ale căreia rezidă în expansiunea participării efective a cetăţenilor la dezbateri şi la luarea deciziilor. Tocmai ideea spaţiului public serveşte drept punct de reper pentru elaborarea unor conceptuali-zări ale democraţiei, cum ar fi teoria “democraţiei deliberative”, propusă de cercetătorul american James Bohman, care mizea-ză pe dezvăluirea “deschisă” a problemelor societăţii şi pe ela-borarea soluţiilor în vederea rezolvării acestora, în cadrul unor consultări generale. În definitiv, în aprecierea experţilor, spaţiul public este, metaforic, “o cutie de rezonanţă în stare să scoată an-tene puţin specifice, dar sensibile la scara societăţii în ansamblul său, repercutînd astfel asupra sistemului politic probleme care altfel nu şi-ar fi găsit soluţia în nici o altă parte” [4]. Întemeiată, conform viziunii habermasiene, pe “autonomia fiecărei conşti-inţe individuale şi pe recunoaşterea reciprocă a acestei autono-mii; pe utilizarea unor tehnici raţionale de argumentare pentru identificarea şi promovarea adevărului propriu”, dezbaterea şi, implicit, constituirea opiniei publice formează, astfel pivotul no- 7 ţiunii în cauză. Dezbaterea ajunge, prin urmare, să obţină rangul de principiu de adoptare a deciziilor politice, motivînd raţional deciziile majorităţii. Axat pe ideea procesului polifonic de formare a opiniei, în cadrul căruia forţa devine substituită prin înţelegere reciprocă (Habermas), prin discursul amplu şi permanent al diferitelor forţe sociale, conceptul spaţiului public favorizează focalizarea atenţiei asupra dimensiunii comunicaţionale a mediului social. În fond, transformarea constantă a faptelor private şi a faptelor sociale în fapte publice se produce tocmai datorită existenţei mass-media, tocmai mass-media imprimă caracter public pro-blemelor discutate, şi tocmai ele constituie, o dată cu evoluţia societăţii şi, respectiv, a spaţiului public - întrucît mutaţia teh-nicilor de comunicare afectează semnificativ relaţiile sociale şi natura acestui spaţiu, - acel “loc” deschis care-şi asumă un rol politic, cel de mediere - instaurînd “o dialectică între singular şi colectiv” [5], - între stat şi societate. Habermas evidenţiază două ipostaze ale puterii: cea emergentă în procesul comunicării şi cea exercitată în mod administrativ: “În activitatea comunită-ţii politice se întîlnesc şi se încrucişează două procese contrare: pe de o parte, constituirea comunicaţională a puterii legitime, care apare în cadrul procesului de comunicare, liberă de orice constrîngeri… pe de altă parte – o astfel de asigurare a legiti-mităţii prin intermediul sistemului politic, cu ajutorul căreia pu-terea administrativă încearcă să dirijeze comunicarea politică”. În consecinţă, rolul exercitat de mass-media conferă o mai mare vizibilitate activităţii guvernative, aceasta devenind mult mai susceptibilă de a fi supusă presiunilor. În cazul inconsistenţei guvernării ori a lipsei soluţiilor oferite, atitudinea provenită din spaţiul public conduce la sancţionări grave din partea electora-tului (există, în această privinţă, destule exemple concrete, cazul preşedinţiei lui Emil Constantinescu ori al PNŢCD în alegerile din anul 2000, în România, precum şi al PDAM (alegerile din 1998) şi al PFD, PD, PRCM (alegerile din 2001 în Republica Moldova). 8 Mass-media contribuie la organizarea socială a dezbaterilor şi amplifică dialogul social democratic, convertindu-se într-o con-diţie esenţială a evoluţiei democratice: democratizarea societăţii trece prin democratizarea şi pluralizarea comunicării, mass-me-dia constituind o sursă fundamentală a opiniei publice. Conform unei păreri unanim acceptate, opinia este publică pentru că este împărtăşită, în al doilea rînd, pentru că este publicată. Încă Ale-xis de Tocqueville accentua în lucrarea sa “Despre democraţia în America” funcţia pe care anumite publicaţii o exercită în diferite sfere ale vieţii democratice în calitate de elemente structurale ale diverselor opţiuni politice care armonizează interesul particular şi cel general, conjugă imperativele “identităţii mesajului şi a si-multaneităţii receptării” şi construieşte astfel un nou liant social, iar Gabriel Tarde în paginile lucrării sale “L’opinion et la foule”, publicată în anul 1901, referindu-se la funcţiile presei, manifes-tate în diferite circumstanţe, evidenţia specificul ei ca formă de circulare a ideilor. În circumstanţele actuale, comunicarea politică este conside-rată “o condiţie a funcţionării spaţiului public extins” [6]. Ex-tins, datorită sporirii complexităţii problemelor abordate în ca-drul discuţiilor publice, antrenării în viaţa politică a unui număr tot mai mare de cetăţeni, creşterii rolului politicii în societatea contemporană. Dar, totodată, şi datorită expansiunii mijloacelor moderne de comunicare de masă, fapt care a permis calificarea societăţilor occidentale actuale drept “societăţi mediatice”, “me-diacraţii” ori “democraţii centrate pe mass media” [7]. Consemnînd caracteristicile acestui nou spaţiu public, Ala-in Touraine remarcă necesitatea revizuirii schemelor politice tradiţionale la examinarea acestuia şi arată, în consens cu Do-minique Wolton, că politicienii trebuie să se obişnuiască să îm-partă spaţiul public cu mijloacele de comunicare şi cu opinia publică, cu care se află într-o relaţie dinamică şi dialectică [8]. Tocmai aceşti trei actori – politicienii, mass media (jurnaliştii) şi opinia publică (exprimată prin intermediul sondajelor de opi-nie) - determină specificul spaţiului public actual. În cadrul unei 9 analize pertinente a modelului propus, D. Wolton [9] dezvăluie consubstanţialitatea interacţiunii dintre actorii nominalizaţi care este determinată de circulaţia simultană a discursurilor acestora, generînd procesul de comunicare politică şi fiind asigurată de ea. Conţinutul contradictoriu, polemic al acestor discursuri în cadrul interacţiunii în spaţiul public (şi, implicit, specificul comunicării politice produse) este explicat de autor prin poziţiile pe care se plasează în realitate, fiecare dintre actori, prin diferenţa obiec-tivelor pe care le urmăresc, precum şi prin caracterul distinct al legitimităţii de a se exprima public asupra politicii, deţinute de aceştia. Astfel, politicienii dispun de legitimare “reprezenta-tivă”, acordată de actul electoral; legitimarea mass-media şi a jurnaliştilor este bazată pe dreptul de a deţine şi de a difuza in-formaţia (şi de a critica); în cazul sondajelor şi opiniei publice, legitimarea este de ordin ştiinţific şi tehnic. O atare abordare a spaţiului public oferă oportunitatea unei viziuni ajustate a so-cietăţilor democratice actuale, marcate prin interacţiunea dintre actorii politici, sistemul mediatic şi opinia publică. De notat, că într-o astfel de reprezentare mass-media le revine un rol esenţial în configurarea şi funcţionarea unui spaţiu public multistructurat şi interactiv, în care mijloacele de comunicare obţin deopotrivă atît statutul de instrument al dialogului şi al dezbaterii publice între interesele sociale şi politice, îndeplinindu-şi misiunea de mediere simbolică, de informare, de interpretare a realităţii, de vizualizare a politicii (justificînd astfel utilizarea masivă şi inten-să a mijloacelor de comunicare, precum şi conţinuturile politice crescînde ale acestora), cît şi statutul de protagonist al spaţiului public. Astfel, mass-media, jurnaliştii, se plasează acum în in-teriorul agorei politice, iar spaţiului public îi poate fi conferită calificarea de spaţiu public mediatic. Este evident, că această nouă situaţie, datorată statutului as-cendent pe care şi-l asumă mass-media, generează şi anumite pericole şi probleme. Pe de o parte, mass-media creează un nou şi adevărat spaţiu public. Pe de altă parte, ele pot crea, în acelaşi timp, un spaţiu public fals, determinat atît de înclinarea mass- 10 media contemporane spre formele politicii-spectacol, cît şi de metehnele propriu-zise ale jurnalismului autohton, printre care pot fi numite partizanatul politic, corporativismul, complicitatea în camuflarea informaţiei, intervenţia agresivă în viaţa privată, servilismul în faţa puterii, intransparenţa instituţiilor publice şi insensibilitatea la problemele cetăţeanului comun, simplismul în tratarea realităţii. Acestea se constituie drept elemente ce dimi-nuează potenţialul mass media ca element constitutiv şi recon-fortant al spaţiului public. Totodată, este real decalajul potenţial dintre modalităţile me-diatice şi consonanţa şi capacităţile de percepţie ale audienţei, precum şi faptul că sistemelor democratice moderne le este pro-prie “o vulnerabilitate bine definită a politicilor de masă în raport cu invitaţia de a se angaja în politică, făcută întregului ansamblu al populaţiei, cea mai mare parte a căreia a fost inactivă din punct de vedere istoric şi politic” [10]. Cea din urmă observaţie este, poate, mai oportună decît altele în contextul considerării consti-tuirii spaţiului public în Republica Moldova, factorul respectiv deţinînd, în condiţiile actuale, o importanţă de prim rang. Pe de altă parte, însăşi instituţionalizarea opiniei publice se află, în Re-publica Moldova, abia în stare incipientă. De aceea, aplicarea paradigmei lui Wolton la realităţile moldave este posibilă doar ţinînd cont de situaţia concretă, mai întîi de toate, de faptul că din cei trei protagonişti ai spaţiului public, vizaţi de autorul francez, sondajele de opinie în Republica Moldova, reprezentînd opinia publică, constituie deocamdată o practică mai mult sporadică, realizarea lor revine doar cîtorva servicii şi centre care se acti-vizează mai ales în perioadele campaniilor electorale (Opinia, Captes, Socium-Moldova, Civis ş.a.). Putem admite, astfel, că “opinia publică” în Moldova se află la etapa, caracterizată de cer-cetători drept una în care ea reprezintă, deocamdată, “produsul, deopotrivă complex şi nesigur”, al luptei care se duce, în mod esenţial, între trei actori distincţi: oamenii politici, jurnaliştii şi alegătorii”, rămînînd totuşi o noţiune vagă pe care fiecare dintre actorii politici o poate invoca drept principiu al legitimităţii, cu 11 riscul, foarte limitat, de a fi contrazis de o realitate care rămîne insesizabilă sau cel puţin neclară” [11]. Mai evoluată este situaţia cu mass-media în calitatea lor de mediatori şi actori ai spaţiului public. Elementele noi, înregis-trate în sistemul mediatic al republicii. ilustrează, neîndoielnic, tendinţa mass-media spre o prezenţă cît mai pronunţată în spaţiul public. Dacă raportăm însă aceste transformări la caracteristicile unei “democraţii centrate în mass media”, aşa cum apar ele în conformitate cu exigenţele determinate de experţi: a) moderni-zarea mijloacelor de comunicare care transformă în mod radical formele comunicării sociale şi politice; b) modernizarea formelor de concepere a politicii şi a exercitării guvernării; c) dinamica nouă a relaţiilor stabilite între politicieni, pe de o parte, şi profe-sioniştii mass media pe de altă parte, axată pe concurenţă şi com-petiţie pentru controlul conţinutului politic al canalelor mediatice [12], cu toate semnele ce indică o oarecare apropriere a acestor trăsături şi de către sistemul mediatic moldovenesc, devine totuşi evident că nu putem vorbi deocamdată despre “Republica Mol-dova - societate “mediatică” ca despre un fapt împlinit. În condiţiile în care cercetătorii atestă situaţii complicate şi paradoxale în evoluţia mass media din Republica [13], este di-ficil a vorbi despre acel spaţiu public “hipermediatizat”, invocat de Ioan Drăgan [14]. Ceea ce se produce însă cu adevărat în Re-publica Moldova în aceşti ani ai tranziţiei, ca de altfel şi în alte ţări postcomuniste, este fenomenul calificat de Daniela Roven-ta-Frumuşani drept “supramediatizare a scenei politice” [15], generînd, în acest sens, un spaţiu informaţional supraîncărcat şi suprasaturat. Oricum, transformările sistemului mediatic din Republica Moldova au fost esenţiale şi au avut semnificaţia primilor paşi pentru constituirea unui spaţiu public real. Din moment ce în Republica Moldova, ca şi în România, în care “modelul propa-gandist (centrat pe atotputernicia emiţătorului, pe instrumenta-lizarea mass media şi pe victimizarea receptorului) este pus în cauză în favoarea unui model cognitiv bazat pe capacitatea de 12 utilizare a mesajelor şi satisfacţiilor unui receptor devenit uti-lizator de produse politico-mediatice, selecţionate într-un mod activ” [16], mass media şi-au putut realiza cu adevărat misiunea de mediere în cadrul sferei publice, devenind un suport al schim-bării, o supapă a eliberării energiei latente a maselor. Spre deo-sebire de România însă, în Republica Moldova acest proces s-a desfăşurat treptat, fiind sincronizat cu desfăşurarea în republică a primelor reforme “restructuriste”, cu apariţia şi consolidarea mişcării pentru democratizarea societăţii şi renaşterea naţională. Primele manifestări ale atitudinii critice faţă de putere, faţă de politica regimului (un element constitutiv al spaţiului public habermasian) în Republica Moldova se datorează intelectualităţii care a stat la originea apariţiei unor nuclee (cenaclul Mateevici, de exemplu) ale viitoarei mişcări civice de masă. Comentînd fe-nomenul, tipic pentru ţările postcomuniste, Timothy Ash nota: “Este cert, tocmai masele care au ieşit în stradă în toate ţările Europei de Est, au determinat căderea vechilor guvernanţi. Dar politica revoluţiei nu a fost acţiunea nici a muncitorilor, şi nici a ţăranilor. Ea a fost opera intelectualilor: dramaturgul Vaclav Havel, medievistul Bronislaw Geremek, redactorul-şef catolic Tadeuş Mazowiecki, pictorul Barbel Bohley la Berlin, dirijorul Kurt Masur la Leipzig…” [17]. Publicarea în revista Nistru (1988, N 4) a articolului lui Va-lentin Mândâcanu “Veşmîntul fiinţei noastre” a marcat implicarea intelectualităţii, a scriitorilor din Republica Moldova în proce-sul de revendicare a principiilor politico-sociale noi, constitu-ind, într-un fel, un semnal al descătuşării. Apariţia unor scrisori, semnate de grupuri de intelectuali, în sprijinul ideilor noi, mitin-gurile de solidaritate, culminate cu Marea Adunare Naţională, a consemnat un reviriment spre o dezbatere democratică de idei şi o participare activă a cetăţenilor în viaţa publică. “Avenit timpul să spunem lucrurilor pe nume”, - scria în memorabilul său eseu “Pămîntul, apa şi virgulele” scriitorul Ion Druţă, un recunoscut lider de opinie al primilor ani ai tranziţiei. Prin aceasta şi alte lucrări publicate în aceşti ani, Druţă a tins să spună cuvinte ama- 13 re, dar necesare, despre pămîntul bîntuit de catastrofa ecologică, dar mai ales despre Istoria şi spiritualitatea poporului, să com-pleteze reprezentările cu privire la trecut, să dezvăluie adevărul generat de realităţile triste. Evidenţierea rădăcinilor fenomenelor reprobabile ce trebuie extirpate, stimularea gîndului cu privire la imperativul schimbării, fumdamentarea necesităţii luptei cu psi-hologia favoriţilor impostori ai timpului constituie conţinutul de bază al acestei lucrări memorabile. Rezonanţa cuvintelor druţie-ne “Pămîntul, istoria şi limba sînt, în esenţă, cei trei stîlpi pe care se ţine neamul” a fost de proporţii uluitoare. Explozia sentimen-telor provocate de reticenţele şi denaturările ce afectau istoria a caracterizat lucrările publicate în această perioadă de un alt lider de opinie, scriitorul Dumitru Matcovschi. Cuvintele “Adevărul ca aer al renaşterii” (titlul unei culegeri de publicistică, apărute cu o operativitate semnificativă) a condensat, în fond, direcţia şi spiritul transformator al epocii noi care demara. Controlul sferei publice începe, în această perioadă de lansare a schimbărilor, să le scape autorităţilor, care încearcă să mobili-zeze presa de care dispun pentru a contracara acţiunile contesta-tare, tratate ca “extremiste” (articolul maliţios al lui Valerii Efre-mov, publicat în oficiosul de limbă rusă Sovietskaia Moldavia, cel al lui Vitalie Atamanenco, “Averse, reverse şi extremităţi. Ce se vorbeşte la întrunirile asociaţiilor neformale”, publicat în Mol-dova Socialistă din 24 iulie 1988, ca să ne referim doar la două exemple). Dar atmosfera social-psihologică generală determină schimbarea, mai întîi timidă, apoi tot mai pronunţată, a tonalităţii publicaţiilor, care încep să manifeste o deschidere spre dialog, spre prezentarea diferitelor opinii şi puncte de vedere. Relevan-tă, în acest sens, este apariţia în paginile cotidianului Soviets-kaia Moldavia (1989), publicaţie oficială a Comitetului Central al PCM, a articolului de atitudine critică faţă de incapacitatea guvernanţilor de a pătrunde sensul evenimentelor de anvergură, semnat de Anatol Plugaru, colaborator al CC. De acum înain-te, metamorfoza mass-media – de la invective aduse mişcării de renaştere naţională, de la acuzaţii grave adresate participanţilor 14 în cadrul mitingurilor - la colaborare, devine tot mai evidentă, apariţia primelor publicaţii alternative (“Glasul”, lansat în martie 1989 de un grup de iniţiativă de intelectuali moldoveni, sprijinit de scriitorul Ion Druţă, - editarea primelor numere ale acestei pu-blicaţii a fost posibilă doar peste hotarele republicii, - precum şi apariţia în iunie 1989 a buletinului informaţional “Deşteptarea” al Frontului Popular din Moldova) consfinţind definitiv demono-polizarea şi diversificarea sistemului mediatic. Schimbarea peisajului mediatic, favorizată de adoptarea Le-gii Presei prin care se stipula posibilitatea editării publicaţiilor fără o autorizare specială, s-a produs prin afirmarea presei de opinie, atît de adecvate spaţiului public emergent, urmînd ca pe parcursul anilor să se manifeste o presă, înţeleasă ca întreprin-dere comercială, în corespundere cu modelele occidentale con-temporane, să se impună tenhicile marketingului în comunicarea socială, implicînd, după cum remarcă J. Habermas în prefaţă la cea de-a şaptesprezecea ediţie în limba germană a cărţii sale “Spaţiul public”, “primatul normelor spectacolului şi ale repre-zentării, în detrimentul argumentării şi al expresiei” [18]. În ca-zul unor astfel de evoluţii ce conturează creşterea audienţei, dar şi proliferarea unor conţinuturi noi, marcate de senzaţionalism, arată, în aceeaşi ordine de idei, un autor spaniol, “s-ar părea, la prima vedere, că se produce o extindere enormă a spaţiului pu-blic, sporeşte posibilitatea cetăţenilor de a face schimb de opinii, de a dialoga, atît între ei, cît şi cu instituţiile (teledemocraţia) prin intermediul diferitelor mijloace de comunicare, şi că aşa nu-mita “societate informaţională” presupune o amplificare a demo-craţiei şi a spaţiului public în proporţii inimaginabile, dar acest lucru nu se produce. Poate va fi posibil în viitor” [19]. Avertiză-rile, provenite dintr-o experienţă mai avansată şi mai verificată în timp sînt, indiscutabil, utile şi ar putea ajuta la evitarea aspecte-lor ce diminuează potenţialul mass-media ca element constitutiv şi reconfortant al spaţiului public. Observăm însă că şi în cazul Republicii Moldova, evoluţia sistemului mediatic - cu toate as-pectele pozitive ce le comportă, inclusiv, afirmarea unei prese 15 de vocaţie critică (“Timpul”, “Jurnal de Chişinău” ş.a, calificate drept “independente”) - produce aceleaşi efecte diminuante asu-pra cărora avertizează cercetătorii. Deşi, în cazul unei societăţi în tranziţie, găsirea unei justificări poate fi mai uşoară: de exemplu, deficienţele democraţiei în devenire. În general însă, un spaţiu public consistent nu numai exterio-rizează dispoziţiile şi opiniile forţelor care se manifestă în cadrul lui, dar, conform viziunii habermasiene, le argumentează, spo-rind astfel potenţialul influenţei comunicaţionale. Respectiv, este foarte importantă “calitatea” mass-media, antrenarea lor plenară, bazată pe dezvăluirea argumentelor, în dezbaterea problemelor publice. Este vorba, în special, de consolidarea unui astfel de sector al mass-media ca “jurnalismul de investigare”. Analiza gradului de afirmare a acestei direcţii jurnalistice în Republica Moldova dezvăluie însă că “actuala calitate a jurnalismului de investigare (în varianta moldovenească) deocamdată lasă de do-rit. O parte însemnată de materiale din paginile presei periodice, care pretind a se numi creaţii publicistice cu statutul jurnalis-mului de investigare, au în conţinutul lor multe secvenţe super-ficiale, unde lipsesc analiza profundă, viziunea analitică asupra problemei examinate, sugestiile şi recomandaţiile jurnalistului-cercetător” [20]. În definitiv, nu putem să nu subscriem la părerea cercetătoru-lui american Peter Gross care, în studiul său consacrat evoluţiei presei în România postcomunistă, a accentuat: “În lumea Euro-pei Centrale şi de Est de după 1989, sfera publică este la fel de neorganizată ca şi celelalte sfere cu care ar trebui să fie corelată” [21]. Cu toate acestea, ar fi incorectă atît neglijarea contribuţi-ei aduse de mass-media din Republica Moldova la structurarea spaţiului public emergent, cît şi subaprecierea rolului care i-a re-venit şi-i va reveni şi în continuare în acest ansamblu complex de relaţii sociale. 16 Referinţe: 1. Cf.: Jean Marc Ferry (ed.). El nuevo espacio publico. – Barcelona: Gedisa, 1992. 2. Cf.: Mihai Coman. Introducere în sistemul mass media. – Iaşi: Polirom, 1999. - p. 146. 3.Wright C. Mills. La elite del poder. – Madrid: Fondo de Cultura Economica, 1973. - pp. 278-279 4.Nicolae Perpelea. Spectacolul sondajelor. Mobilizare cognitivă şi coordonare emoţională la distanţă // Dragan Ioan et al. Construcţia simbolică a cîmpului electoral. – Iaşi: Institutul European, 1998. - p. 433. 5.Bernard Lamizat. Construire l’espace social de notre li-berté // Les sciences de l’information et de la communicati-on. Approches, acteurs, pratiques depuis vingt ans: IX Con-gres National. Toulouse, 26-28 mai 1994. – Lille: Societé française des sciences de l’information et communication, 1994. - p. 161. 6.Dominique Wolton. La comunicacion politica: construc-cion de un modelo // Jean Marc Ferry (ed.). Op. cit.. - p. 31. 7.Cf.: A Munoz Alonso, J.Rospir (direct.). Comunicacion politica. – Madrid: Editorial Universitas, 1995. 8.Cf.: Manuel Nunez Encabo. Poderes politicos y poderes mediaticos // Fundesco-96. - Madrid: Fundesco, 1997. - p. 219. 9.Dominique Wolton. La comunicacion politica: construc-cion de un modelo // Jean Marc Ferry (ed.). Op. cit. - pp. 28-46. 10. William Cornhauser. Societé de masse et ordre demo-cratique // Hermes, 1988, N 2. - p. 238. 11. Cf.: Isabelle Pailliart (coord.). Spaţiul public şi comuni-carea. – Iaşi: Polirom, 2002. – p. 28. 12. Сf.: David L. Swanson. El campo de la comunicacion politica. La democracia centrada en los medios // Munoz-Alonso A., Rospir J. (direct.). Op. cit.. - p. 10. 13. Cf.: Victor Moraru. Mass media între incertitudini şi aspiraţii. Republica Moldova, anul 2001. - Studiu. – Chişi-nău: CE USM, 2002 ş. a. 14. Ioan Drăgan. Paradigme ale comunicării de masă. Ori-zontul societăţii mediatice.– Partea I. - Bucureşti: Şansa, 1996. - p. 5. 17 15. Daniela Roventa-Frumuşani. Semiotică, societate, cul-tură. – Iaşi: Institutul European, 1999. - p. 228. 16. Nicolas Pelissier. Prefaţă // Dragan Ioan et al. Construc-ţia simbolică a cîmpului electoral. – Iaşi: Institutul Euro-pean, 1998. - p.10. 17. Ash Timothy Garton. La chaudiere. Europe Centrale. 1980-1990. – Paris: Gallimard, 1990. - p. 425. 18. Cf.: Roger Delbarre. Les medias est-allemands: reflets et acteurs de l’emergence d’un espace public en RDA // Le Reseau Global, 1999, N 12. - p. 31. 19. Jose Manuel Roca. La prensa y el espacio publico // Fernando Del Val, Victor Moraru, Jose Manuel Roca. Po-litica y comunicacion: conciencia civica, espacio publico y nacionalismo. – Madrid: Los Libros de la Catarata, 1999. - p. 131. 20. Dumitru Coval. Jurnalism de investigaţie. – Chişinău: Universitatea de Stat din Moldova, 1998. - p. 93. 21. Peter Gross. Colosulcupicioaredelut.Aspectealepresei româneşti post-comuniste. – Iaşi: Polirom, 1999. - p. 100. 18 ion BUnDUcHi Mass-media în raport cu fenomenul libertăţii Libertatea, ca idee şi deziderat uman, pentru a nu rămâne va-loare în sine, trebuie să capete finalitate, să-şi găsească realizare în proiectul uman. Proiectul uman înseamnă progres individual şi progres social, condiţionate de gradul de libertate al individu-lui şi al societăţii. Progresul individual şi progresul social se află în relaţie de interdependenţă şi au caracter evolutiv. De aceea, şi libertatea, şi proiectul uman, trebuie privite ca produs şi ca proces, concomitent. Concepute ca proces, libertatea şi proiectul uman conţin gra-dualitate în devenire, momente ale eliberării subiecţilor indivi-duali şi sociali de constrângeri. Concepute ca produs, libertatea şi proiectul uman exprimă sinteza momentelor respective într-o anumită perioadă, sinteză supusă şi ea devenirii, procesualităţii. Dacă produsul nu ar fi proces şi viceversa, ar continua la nesfârşit discuţiile, contraproductive şi inutile, despre libertatea absolută. Suprapunerea deplină a libertăţii, ca deziderat uman pe proiectul uman, ca realizare a libertăţii, ar semnala finitudinea, după care acţiunea umană şi-ar epuiza motivaţia. În calitate de proces şi produs, libertatea presupune acţiunea umană, menită să constituie un mediu în care individul să se poa-tă afirma ca fiinţă creatoare. Iar acţiunea implică, la rândul său, cunoaştere şi valorizare, opţiuni, scopuri, decizii şi responsabili-tăţi pentru consecinţele acţiunii. De fiecare dată, la originea acţiunii este informaţia, astfel, în-cât putem afirma, că finalul acţiunii este informaţia materializată (ca produs şi proces), indiferent cu ce semn valoric – „plus” sau „minus”. Întotdeauna tendinţa umană a fost să confere acestui 19 semn valoare pozitivă. Tendinţa, însă, în procesul materializă-rii, deseori intră în contradicţie cu factorii de influenţă asupra purtătorilor ei (subiecţi individuali şi sociali) care le determină, în definitiv, acţiunile. Astfel, factorii de influenţă devin factori motivaţionali ai acţiunii umane. Şi, dacă la originea acţiunii stă informaţia, suntem în drept să considerăm că valoarea acţiunii depinde de volumul, calitatea, însuşirea şi fructificarea informa-ţiei. Prin urmare, ca proiectul uman, prin valorizarea libertăţii, să ia forma progresului individual şi social, individul şi societatea trebuie, mai întâi, să dispună de libertate, inclusiv de libertatea accesului la informaţie. Şi pentru că informaţia nu are valoare în sine, ea trebuie privită ca un produs al gândirii individuale şi co-lective de care să beneficieze individul şi societatea. Beneficiile sunt condiţionate de trei factori majori: libertatea de a participa la actul „producerii” informaţiei, care presupune acces la infor-maţie, însuşire a informaţiei, generare de informaţie şi punerea informaţiei în circuit social; posibilitatea verificării veridicităţii informaţiei, care oferă şansa opţiunii juste; acţiunea propriu-zi-să în temeiul informaţiei deţinute. Deci, pentru moment, putem preciza: - libertatea îşi găseşte valorizare în realizarea proiectului uman, care echivalează cu progresul individual şi social; - proiectul uman este realizat prin materializarea informaţiei de către individ şi societate; - calitatea proiectului uman este condiţionată de calitatea in-formaţiei valorizate. Precizările respective pot facilita înţelegerea fenomenului, pe care ni l-am propus să-l analizăm – relaţia dintre mass-media şi libertate, numai dacă ţinem în câmpul atenţiei permanente po-sesorul libertăţii. Relaţia dată capătă importanţă şi actualitate, motivate de potenţialul mass-mediei de a produce şi a distribui informaţie către individ şi societate. Potenţialul în cauză are ten-dinţe clare de creştere, astfel încât mass-media devine un factor tot mai influent, mai determinant al acţiunii umane. Interesul pentru relaţia dintre mass-media şi fenomenul libertăţii mai este 20 cauzat şi de faptul că, în majoritatea lor, cercetările în domeniu se referă mai mult la beneficiile de pe urma libertăţii mass-medi-ei, şi mai puţin la izvorul şi legitimitatea libertăţii ei. Altfel spus, există mai multe răspunsuri la întrebarea: „Pentru ce este nece-sară o mass-medie liberă?”, şi mai puţine la întrebarea: „De ce mass-media trebuie să fie liberă?”. În opinia noastră, înţelegerea mecanismului prin care mass-media obţine libertatea, permite a schimba optica asupra rolului, misiunii şi obligaţiunilor aceste-ia. Mecanismul, aparent simplu, în procesul evoluţiei capătă o asemenea complexitate, încât face dificilă, dacă nu imposibilă, percepţia legitimităţii lui iniţiale. Mass-media interrelaţionează cu libertatea, care nu poate fi altfel percepută, decât prin purtătorul, beneficiarul şi generatorul ei – omul. Altfel spus, este o relaţie între mass-media şi libertatea individului, în procesul căreia se produce un transfer de libertate al acestuia către mass-media. Concluzia de moment ar fi: mass-media devine liberă în virtutea faptului că posesorul libertăţii îi deleagă parte din propria libertate pentru ca împreună, explorând realitatea, lărgind „piaţa ideilor” să-şi sporească independentiza-rea sau gradul libertăţii. Mass-media, datorând propria libertate posesorului libertăţii, rămâne liberă atâta timp cât îşi onorează obligaţiunea şi îşi adjudecă responsabilitatea pentru modul în care sporeşte gradul libertăţii, care trebuie, în definitiv, să condu-că la progresul individual şi social. Astfel stau lucrurile la modul teoretic. La modul practic, după transferul libertăţii, după dis-tribuirea acesteia şi, drept consecinţă, apariţia a doi posesori ai libertăţii - individul şi mass-media, situaţia poate evolua după două scenarii: a) cele două părţi exploatează inechitabil, dis-proporţionat valenţele libertăţii, în dependenţă de forţa de influ-enţă în şi pe perioada interacţiunii; părţile devin una dominantă şi alta dominată; pe termen scurt situaţia este în favoarea părţii dominante, pe termen lung situaţia este în detrimentul ambelor părţi, motivul fiind marcajul depăşit de o parte, după care survine un dezechilibru echivalent cu abuzul de libertate, ce conduce la îngustarea canalului comunicaţional (prin el trebuie să circule 21 informaţie în ambele sensuri şi în egală măsură pentru a da naş-tere cunoaşterii reciproce şi, implicit, unui alt grad al libertăţii părţilor); canalul informaţional pierde din valenţele necesare de-clanşării unei noi calităţi şi condiţii a părţilor şi, în definitiv, le afectează pe ambele; b) cele două părţi, în perioada interacţiunii, valorizează echitabil şi proporţionat valenţele libertăţii, astfel că rezultatul se precipită ca o nouă condiţie şi o nouă calitate a păr-ţilor, la un alt nivel, mai extins al libertăţii amândurora, nivel, de la care se deschid alte perspective de evoluţie, de progres. Iar finalitatea libertăţii, ca proces şi produs, ca gradualitate şi procesualitate, trebuie să se regăsească în progresul individual şi social. Deci, raportul dintre mass-media şi fenomenul libertăţii poate fi stabilit şi judecat printr-un sistem de criterii, care ar in-dica adeziunea sau adversiunea la efortul comun de înaintare a individului şi societăţii spre progres. Progresul istoric şi social echivalează atât cu progresul în conştientizarea libertăţii, cât şi cu cel în realizarea libertăţii. Li-bertatea capătă semnificaţie şi valoare doar în contextul acţiunii umane, forma supremă a căreia este creaţia. Omul creează şi se creează. Omul nu este şi nu poate fi definitiv creat. Creaţia îl de-termină să elaboreze proiecte, să ia decizii, să aleagă diverse căi de acţiune pentru a conferi sens propriei existenţe. În procesul social-istoric, pe măsură ce progresează în cunoaştere, omul do-bândeşte capacitatea de a se elibera de dominaţia constrângerilor externe şi interne. La baza oricărei cunoaşteri umane stă informaţia la care omul, având acces, se conectează, o prelucrează, o transformă în cunoştinţe, în ştiinţă şi creaţie, astfel că am putea privi la proce-sul dat ca la „o fabrică de libertate”, informaţia fiind materie pri-mă. Prin urmare, produsul finit – gradul de libertate, după fiecare „ciclu tehnologic” încheiat, este văzut ca rezultatul interacţiunii a doi factori de bază: a) calitatea „materiei prime” (informaţia) şi b) capacitatea şi performanţa „utilajului” (individului) de a valorifica „materia primă”. Produsul finit la capătul unui „ciclu tehnologic” ar trebui să impulsioneze declanşarea următorului 22 ciclu. De la invenţia lui Johann Gutenberg şi până la apariţia Internetului, omul, tot mai des, investeşte mass-media cu funcţia de principal furnizor al „materiei prime”. De la John Milton (pri-mul militant pentru libertatea presei) încoace, omul tot mai mult, investeşte mass-media cu libertatea de a-şi exercita funcţia de furnizor neîngrădit de informaţii. Deci, de funcţionarea ireproşa-bilă a „fabricii”, devine tot mai responsabil şi „furnizorul”. Dar responsabilitatea îşi poate menţine calitatea, valenţele, pe peri-oada cât este supravegheată. În cazul nostru – un fel de verificare a „materiei prime” la intrarea în „fabrică”. Dar, se pare, tocmai acest moment al „ciclului tehnologic”, moment decisiv pentru calitatea produsului finit, îi scapă „producătorului. Prima noastră teză, pe care vom încerca s-o argumentăm, este că mass-media, pentru a beneficia de libertate, trebuie să fie responsabilă de valorizarea efectivă a valenţelor libertăţii. A doua teză, este că responsabilitatea mass-media poate fi asigura-tă numai în situaţia în care individul, beneficiarul produsului ei informaţional, poate şi are nevoia să verifice calitatea produsu-lui. Verificarea calităţii produsului, la rândul ei, este condiţionată de doi factori: a) voinţa şi acţiunea nearbitrară sau sporadică a controlorului şi b) distanţa la care este poziţionat furnizorul faţă de controlor, distanţă, care, la rândul ei, conferă relaţiei dintre cei doi subiecţi una din două calităţi definitorii şi decisive pentru destinul libertăţii – „relaţie directă” sau „relaţie indirectă, medi-ată” . „Mediată” nu în sensul, în care şi noţiunile „semn”, „cod”, „imagine” etc, iau calitatea mediatorului. „Relaţie directă” între doi subiecţi, ori între un subiect şi un obiect, ori între un obiect şi alt obiect (agenţii ai comunicării), denumim relaţia în care în-tre agenţii comunicării are loc un schimb continuu şi direct de informaţie, care circulă în ambele sensuri, de la şi către ambii agenţi, şi care informaţie poate fi influenţată şi verificată în egală măsură de ambii agenţi. Să reamintim, că mass-media ca idee materializată în sub-sistem al sistemului social a apărut, istoriceşte, mai târziu decât ideea de libertate. Pentru a-şi legitima existenţa, dar şi utilitatea 23 socială, mass-media a trebuit şi trebuie în continuare „să împru-mute” din fenomenul libertăţii, dar şi să-l alimenteze. Pentru ca să fie asigurată funcţionalitatea şi funcţionarea sistemului social, mass-media, ca subsistem, trebuie să-şi însuşească atâta libertate încât să nu afecteze libertatea celorlalte subsisteme. Aceasta ar însemna că mass-media, alimentându-se din „libertatea comu-nă”, să alimenteze cu informaţie întregul sistem social, dat fiind că interacţionează şi influenţează toate subsistemele. La acest moment se cer două precizări: a) utilizăm informaţia ca „materie primă” pentru lărgirea gradului de libertate şi b) mass-media, influenţând celelalte subsisteme, este, la rândul ei, influenţată, dar nu punem semnul egalităţii între gradele lor de influenţă, ele fiind văzute de noi ca valori variabile, cu tendinţa pronunţată şi permanentă a mass-mediei de a domina. La modul ideal, scopul libertăţii este omul. Şi posesorul li-bertăţii, unicul posesor, este omul. Prin urmare, a descoperi şi a stabili relaţia dintre mass-media şi libertate, înseamnă a analiza raporturile dintre mass-media şi om. Raporturile respective ca-pătă semnificaţie doar în măsura în care determinăm şi analizăm rezultatul lor, rezultat care, în definitiv, trebuie să confere condi-ţiei umane o nouă calitate sau, la general vorbind, să conducă la progresul individual şi social. Libertatea ca proces şi produs îşi structurează conţinutul în momentele: gnoseologic, axiologic şi praxiologic. Acestea se succedă, dar şi coexistă. Cunoaşterea oferă premise libertăţii, puncte de sprijin pentru dominarea realităţii externe. Dar, rea-mintim, la începutul cunoaşterii stă informaţia. Ca modalitate specific umană de însuşire informaţională a realităţii, momentul gnoseologic al libertăţii reprezintă nu un simplu act, ci un proces care-l însoţeşte, îl angajează pe om în procesul mai amplu şi mai complex al independentizării sale. Prin cunoaştere omul se ra-portează la lume şi la sine. Cunoaşterea oferă punctul de plecare în ascensiunea spre libertate, dar şi conştientizarea relativităţii libertăţii, a finitudinii temporale a omului. La nivelul subiectului individual, factorul timp se constituie în element coercitiv, etape- 24 le cunoaşterii, care reprezintă şi etape ale cuceririi libertăţii, fiind limitate, condiţionate obiectiv de durata vieţii. Este factorul de influenţă cu un pronunţat potenţial motivaţional care-l poate de-termina pe subiectul individual, oponent natural al oricăror con-strângeri, să accelereze şi să eficientizeze procesul cunoaşterii, deci, şi al ridicării sale pe scara graduală a libertăţii. La nivelul subiectului colectiv, al subsistemului social, factorul timp capătă alte semnificaţii, nu mai este perceput atât de vădit ca element coercitiv care trebuie depăşit. Deşi experienţa subiectului indi-vidual se acumulează şi dă continuitate experienţei subsistemu-lui social din care face parte, subsistemul nu „achiziţionează” şi „graba” subiectului individual în cunoaştere şi valorizare a valenţelor libertăţii. În definitiv, subsistemul este lipsit de o mo-tivaţie în plus de a evolua accelerat, nefiind strâmtorat de spaţiul temporal, ca în cazul subiectului individual. În plan istoric, su-biecţii individuali „dispar”, iar sistemul rămâne, perpetuându-şi existenţa şi modificându-şi experienţa în dependenţă de valorile percepute drept valabile pentru o perioadă sau alta. Progresul în cunoaştere, de asemenea, este un proces în care, la general vorbind, se întrepătrund două acţiuni: a) cunoaşterea unor noi zone ale lumii şi b) însuşirea cunoştinţelor dobândite de predecesori. La modul teoretic, între aceste două acţiuni, tre-buie să existe o coerenţă. La modul practic ea, fie că lipseşte, fie că este perturbată, dată fiind atractivitatea diferită a celor două acţiuni pentru valorizator (tot ce-i nou suscită interes mai mare, chiar dacă nu este posibilă perceperea lui plenară fără însuşirea cunoştinţelor acumulate de generaţiile anterioare) şi gradul dife-rit de influenţă din exterior asupra valorizatorului. Putem presu-pune că acţiunii „a)” i se dă preferinţă. Ce rol are mass-media în situaţia creată şi cum răspunde nevoii subiectului individual de progres în cunoaştere, progres ce-i condiţionează gradul de liber-tate? Răspunsul la întrebarea dată scoate în relief modul în care mass-media utilizează valenţele libertăţii sale pentru a acţiona asupra dimensiunii cognitive a personalităţii umane, dimensiune care trebuie să-i ofere o imagine veridică asupra lumii. Imagi- 25 nea veridică este oportună în perspectiva acţiunii conştiente şi raţionale, atât a subiectului individual, cât şi a celui colectiv, ca o condiţie obiectivă a evoluţiei spre progres a societăţii, ghidată de idealul libertăţii. Pe acest segment, însă, există spaţii largi ocupate de activităţi ale mass-media, incompatibile cu percepe-rea adecvată a fenomenului libertăţii ca produs şi proces cu o unică destinaţie - omul. Între aceste activităţi le vom semnala pe următoarele: - mass-media oferă produsul său informaţional, preponderent unidirecţional, către subiectul individual. Şansele ultimului de a interveni în oferta primului sunt minime; - mass-media oferă un produs informaţional tot mai volumi-nos şi mai diversificat, spaţiul temporal al beneficiarilor produsului (subiecţi individuali şi sociali) rămânând, în mod obiectiv, neschimbat. Prin urmare, timpul destinat în-suşirii, prelucrării produsului informaţional (activitate spe-cific umană) devine invers proporţional cu volumul infor-maţiei. Timpul serveşte, practic, numai pentru acumularea informaţiei, nu şi pentru celelalte acţiuni, care trebuie, în definitiv, să conducă la progresul în cunoaştere şi, deci, la sporirea gradului de libertate. Informaţia, astfel, acumulea-ză valoare mai mare pentru ofertant în detrimentul valorii pentru adresat; - mass-media adoptă o poziţie accentuat activă care, practic, privează subiecţii de latitudine (libertatea de a alege). Po-ziţia activă se resimte în procedeele (manipulatorii) utiliza-te pentru a-i determina pe subiecţi să accepte, tot mai des, necondiţionat, oferta informaţională. Este o sarcină uşoară pentru mass-media, luând în calcul necesitatea obiectivă a omului de însuşire informaţională permanentă a realităţii în care trăieşte. Subiecţii au tot mai puţine şanse să se împotri-vească unei asemenea ofensive din partea mass-mediei; - mass-media, tot mai des, apare nu doar în calitatea de dis-tribuitor al propriului produs, ci şi de redistribuitor al infor-maţiei produse de alţii. Astfel, dacă timpul necesar pentru 26 producerea informaţiei proprii este utilizat pentru redistri-buirea informaţiei străine, se diminuează capacitatea mass-mediei de a produce informaţie mai multă şi, implicit, scad posibilităţile de acces a subiecţilor la un volum mai mare de informaţie; - mass-media neglijează tot mai persistent discernământul în formarea ofertei informaţionale, evidenţiază fenomenele nu în funcţie de importanţa lor reală pentru om, accentuează în mod vădit negativismul, reliefează teme pe care în mod artificial le califică drept stringente. În consecinţă, oferta in-formaţională creează un tablou distorsionat al realităţii; - mass-media tot mai des face uz de potenţialul manipulativ al informaţiei şi, la rândul său, se lasă influenţată de respec-tivul potenţial, „ascuns” în evenimentele pe care le reflectă. În această ordine de idei este semnificativă declaraţia în ju- decată a teroristului Timothy McVeigh (cel care a aruncat în aer clădirea din oraşul american Oklahoma City), conform căreia şi-a ales anume ţinta respectivă de atac, pentru că era o construc-ţie bine cunoscută, situată în centrul unei pieţe mari, fapt ce oferea posibilitatea de a face poze de calitate pentru ziare şi re-viste şi, de asemenea, imagini bune pentru ştirile televizate. Iar organizaţia italiană „Brigăzile roşii”, de regulă, comitea acte de terorism în zile de sâmbătă, ca acestea să devină (şi deveneau) noutatea de bază pentru ediţiile periodice duminicale. Cercetătorii domeniului mijloacelor de informare în masă descoperă cu regularitate legătura directă între problemele reflec-tate de mass-media şi problemele, pe care cetăţenii le consideră importante. Cetăţenii consideră importante anume problemele, pe care le scoate în evidenţă mass-media. Altfel spus, dominaţia unor tematici în spaţiul informaţional impune individului un ta-blou al lumii, în care prioritate au anume tematicile dominante, indiferent de importanţa lor reală. Mai mult, se diminuează posi-bilitatea de a verifica veridicitatea şi importanţa acestora, excep-ţie făcând cazurile, când beneficiarul produsului informaţional este şi martorul evenimentului despre care i se comunică. Este 27 adevărat, că poate fi verificată veridicitatea, nu şi importanţa evenimentului. Mecanismul impunerii unui tablou anumit al lumii, prin indu-cerea unei percepţii corespunzătoare a realităţii, este descris de către cercetătorul rus (şi pe exemplul Rusiei) S. Kara-Murza ast-fel: a deveni jertfă a terorismului constituie un pericol de o mie de ori mai mic, decât probabilitatea de a deveni jertfa unui acci-dent rutier. Anual în Rusia îşi pierde viaţa un automobilist dintr-o mie. Din cauza actelor de terorism îşi pierde viaţa o persoană dintr-un milion. De ce nu ne temem să mergem cu automobilul, dar ne e frică de terorişti, se întreabă cercetătorul. Şi răspunde: mai marii lumii nu sunt interesaţi de acest lucru. Dacă televiziu-nea ar demonstra jertfe ale accidentelor rutiere cu aceeaşi inten-sitate cu care demonstrează jertfe ale terorismului, ne-am teme de automobil pânâ la panică (1). Impactul mass-mediei asupra beneficiarului în dependenţă de selectarea evenimentelor şi tematicii pentru oferta informa-ţională, impact obţinut prin direcţionarea atenţiei spre anumite probleme, este cunoscut în teoria comunicării de masă ca efect de agendă (agenda setting). Mai mulţi cercetători (Norton Long, McCombs şi Shaw, G.Ray Funkhouser, Iyengar, Peters, Kinder, Tipton, Haney, Baseheart, Westley etc., etc.) au demonstrat şi pe cale teoretică, şi pe cale experimentală efectul direct al agendei asupra percepţiei realităţii. Mai mult chiar, J. Pfeffer consideră că astăzi, capacitatea de a formula agenda mass-media, şi prin aceasta – a determina căror probleme să le fie dată prioritate, constituie unul dintre izvoarele importante ale puterii (2). O po-litică dictatorială poate fi uşor impusă societăţii, dacă este legată de transmiterea zilnică în prime time a ştirilor despre omoruri şi furturi. Cu alte cuvinte, prin mass-media informaţia se transfor-mă în instrument al puterii cu tendinţa de a deveni element-cheie în dominaţia socială. În anii ”80 ai secolului trecut, doi psihologi americani au de-monstrat pe cale experimentală că un eveniment lipsit de impor-tanţă, în spaţiul informaţional poate deveni foarte important, şi 28 viceversa. Totul depinde de importanţa, pe care o acordă mass-media evenimentului, indiferent de importanţa reală a acestuia. Trecerea sub tăcere sau o informaţie redusă despre un eveniment major face ca acesta să fie perceput ca unul de mâna a doua sau a treia (3). În asemenea situaţie, departe de ceea ce numim libertate, su-biecţii sunt supuşi unor presiuni camuflate asupra intelectului, emoţiilor, voinţei. Sunt factori care erodează capacitatea indivi-dului de a creşte în cunoaştere şi, deci, de a-şi spori independenţa şi libertatea. În calitate de protecţie psihologică împotriva „spălării creie-rilor”, cercetătorul V. Sorocenko recomandă două remedii. Pri-mul: din când în când să fie neglijat televizorul timp de o săp-tămână-două, pentru a fi posibilă „refacerea” conştiinţei. După această perioadă spiritul de observaţie se acutizează, astfel, că devine posibilă separarea judecăţilor proprii de cele de la ecran. Al doilea remediu: dacă aveţi nevoie de informaţie obiectivă – intraţi în biblioteca ştiinţifică (4). În toate activităţile defectuoase enumerate subiecţii au şanse minime de a interveni cu scopul de a-şi revendica dreptul inali-enabil de a cunoaşte în temeiul dreptului primar la libertate. S-ar părea, mass-media, survolează voit şi cu scop nobil spaţiul nese-curizat al libertăţii individului, în intenţia de a-i oferi mai mută informaţie, care să-i sporească nivelul cunoaşterii. La modul real însă, calitatea ofertei informaţionale şi, mai ales, potenţialul de in-tervenţie extrem de redus al subiecţilor în procesul schimbului de informaţii îi constrâng în libertatea lor de a-şi alege propria cale gnoseologică. Astfel se nasc aparenţele. Individului i se creează iluzia că face alegere liberă, dar, de fapt, alegerea este dictată de informaţia ce-i determină acţiunea. Să amintim aici opinia pe larg răspândită a lui B. Cohen despre faptul, că presa nu are succes în cea mai mare parte a timpului în a spune oamenilor ce să gân-dească, dar are un succes extraordinar în a spune cititorilor săi la ce să se gândească (5). De la 1963 (când a fost emisă opinia) încoace aparenta corectitudine (în respectarea libertăţii omului) 29 a mass-mediei (acolo unde este) de a nu spune individului ce să gândească, ci doar la ce să se gândească, dacă şi a suferit vre-o me-tamorfoză, atunci ea, se pare, consemnează o joncţiune a efectului „la ce” cu efectul „ce”, care nu fertilizează situaţia. Individului i se propun atâtea „la ce să se gândească”, încât „ce să gândească” devine a priori o cunoscută în ecuaţie. Amploarea cu care este di-versificată agenda şi repeziciunea cu care este schimbată agenda pune individul într-o dificultate tot mai mare de a alege „la ce să se gândească” şi „ce să gândească”. În mod obiectiv, individul poate aloca timp tot mai limitat pentru „ce să gândească”, astfel că „la ce” devine „ce”, ratată fiind posibilitatea de odinioară, de a însuşi critic, voit şi conştient informaţia obţinută. Aparent, fluxul in creş-tere al informaţiei la care are acces individul, ar trebui să conducă la o cunoaştere mai profundă a realităţii. De fapt, însă, neputând fi însuşită, ori fiind însuşită fragmentar, informaţia nu-şi poate fruc-tifica valenţele pentru a se transforma în cunoaşterea care stă la temelia atitudinii şi comportamentului. Astfel, creşterea volumu-lui de informaţie oferit de mass-media nu semnifică şi o extindere iminentăaopţiunilorindividuluiînprocesulcunoaşterii.Iminentă, însă, rămâne necesitatea eradicării ignoranţei, pe care, cu certi-tudine, libertatea nu se poate sprijini. Cunoaşterea mai profundă a necesităţii, legităţii, cauzalităţii, sporeşte capacitatea de a alege între alternative în cunoştinţă de cauză, lărgeşte sfera libertăţii do-bândite în procesul activităţii umane.Acest lucru este egal valabil pentru toţi subiecţii sociali, inclusiv pentru mass-media. Frontiera cunoaşterii marchează nu mai mult decât o oprire momentană. Ea nu are limite. În acest sens, mass-media are şi trebuie să aibă ne-voia de a-şi stabilii, de fiecare dată, coordonatele în care activează şi gradul de libertate pe care l-a obţinut şi l-a valorizat. Gradul de libertate proprie va însemna gradul de libertate recunoscut şi respectat pentru ceilalţi subiecţi sociali. Altfel spus, mass-media, trebuie să-şi evalueze libertatea ca produs, pentru a contribui la continuarea procesului de extindere a limitelor libertăţii proprii şi libertăţii celorlalţi subiecţi sociali, şi pentru a confirma că procesu-alitatea cunoaşterii corespondează cu procesualitatea libertăţii. 30 Contribuţia mass-mediei la creşterea dimensiunii gnoseolo-gice a individului devine ponderabilă şi semnificativă dacă res-pectă dreptul acestuia la libertatea cuvântului, drept, care include în sine libertatea gândirii şi libertatea discuţiilor. Acest lucru are importanţă principială, dat fiind că toate libertăţile individului decurg din capacitatea lui de a gândi de sinestătător, şi de a-şi ela-bora independent proiecte de viaţă. Libertatea discuţiilor presu-pune un act comunicaţional bilateral, bidirecţional. Mass-media însă, în ipostaza ei iniţială de mijloc de informare şi comunicare, se transformă, cu pregnanţă, în mijloc de informare, neglijând calitatea sa comunicaţională. Realizarea libertăţii cuvântului prin intermediul mass-media este afectată de caracterul preponderent unidirecţional (cu tendinţe spre caracter cvasiunidirecţional) şi de modul în care se constituie conţinutul ofertei informaţiona-le, procese, în care potenţialul de intervenţie al individului este limitat, cu tendinţe de limitare continuă. Prin urmare, obţinerea informaţiei necesare creşterii în cunoaştere, este limitată. Limita este prezentă atât în planul obţinerii informaţiei veridice, cât şi în cel al oferirii informaţiei proprii, sau, cel puţin, al intervenţiei în procesul informaţional. Concluzia de moment este: modul, în care acţionează actualmente mass-media pe planul componentei gnoseologice a libertăţii omului, nu soluţionează problema cu-noaşterii, în general, nici problema, numită în teoria comunicării „decalajul cunoaşterii”, în particular. Libertatea, pe lângă momentul gnoseologic, implică faculta-tea umană de opţiune axiologică, de adeziune la anumite valori şi idealuri şi la promovarea acestora. Să precizăm la moment, că valorile şi idealurile apar pentru fiecare subiect individual atunci, când acestea, luând forma unor obiecte substanţiale sau ideale, răspund trebuinţelor sau aspiraţiilor lui, sunt considerate demne de a fi preţuite. Valoarea nu este atribut intrinsec al obiec-telor (materiale sau ideale) şi nici atribut intrinsec al subiectu-lui. Valoarea este un mod specific de raportare preferenţială şi deziderativă a subiectului faţă de obiect, pe baza unor criterii socio-umane. Fiecărei valori îi corespund alte valori situate la 31 ceilalţi poli axiologici, fapt ce creează permanenţa alternativelor şi posibilitatea opţiunilor. Opţiunea axiologică a omului este un act individual, dar omul trăieşte şi acţionează într-un mediu social, într-un sistem social. Sis-temul social, la rândul său, pentru ca să-şi perpetueze integritatea, să-şi organizeze funcţionalitatea şi să-şi asigure evoluţia, trebuie să deţină ori să-şi constituie un sistem valoric comun, pe care, de asemenea, în comun, să-l respecte, să-l reproducă şi să-l perfecţio-neze. Evident, nu poate fi o reproducere fidelă, aceasta echivalând cu lipsa evoluţiei, cu ignorarea perfectibilităţii ca proces obiectiv. Sistemul valoric în sine, ca şi libertatea, nu are relevanţă. El îşi ma-nifestă valenţele doar în raport cu acţiunea umană. Însuşirea valo-rilorgenereazăatitudinişicomportamente.Zdruncinatdintemelie, sau demolat, sistemul valoric năruie integritatea sistemului social, dinamitează coeziunea socială, ca factor decisiv al progresului so-cial. Este cazul statelor ex-sovietice, dar este şi cazul statelor cu democraţii avansate, unde sistemul valoric este supus unor mutaţii îngrijorătoare. Mass-media se află în centrul acestor mutaţii. Cercetătorii explică schimbarea de situaţie în sistemul valoric tradiţional prin faptul că informaţia – temelia cunoaşterii, cul-turii şi libertăţii, în definitiv, capătă un alt statut – cel de mar-fă, iar utilizatorii sau beneficiarii informaţiei, se transformă în „consumatori”. Acceptarea informaţiei, dar şi recunoaşterea ei, inclusiv la nivelul Uniunii Europene, ca tip de marfă, cultivă şi o atitudine ca faţă de o marfă. Acceptarea calităţii individului de consumator, implică şi o atitudine ca faţă de consumator. În opinia noastră, informaţia ca marfă îndepărtează subiectul indi-vidual de dreptul la informaţie, de dreptul de a primi şi, în mod pregnant, a răspândi informaţii. Dacă informaţia este marfă, este de aşteptat ca relaţiile cu ea să fie ajustate la cele clasice: produ-cător-marfă-consumator. Nu mai mult. Există o similitudine cu optica, prin care familia este văzută, fie ca centrul societăţii, fie ca celula societăţii. Atitudinea faţă de centru (care este unul şi trebuie preţuit) devine una principial diferită de atitudinea ca faţă de celulă (care sunt multe şi nu-i neapărat să fie preţuite). 32 Informaţia este un produs specific al raţiunii umane. Infor-maţia naşte informaţie. În aceasta rezidă universalitatea şi inepu-izabilitatea ei. Marfa este produsă din materii prime, diferite de produsul finit. Informaţia este „produsă” din alte informaţii. Pro-ducătorul mărfii poate monopoliza producerea. Nimeni nu poate monopoliza informaţia sau producerea informaţiei, fără a îngrădi în mod reproşabil drepturile şi libertăţile celorlalţi. În definitiv, atitudinea faţă de informaţie ca faţă de o marfă, îi îndepărteazăpe subiecţi de responsabilitatea pentru calitatea ei, responsabilitatea delegându-i-o, cu uşurinţă, dar neîndreptăţit, producătorului. Şi îi poziţionează în inspectativa consumatorului. Voit ori ne-voit este acceptată viziunea, conform căreia producător al informaţi-ei nu mai este fiecare individ. Este recunoscută situaţia, în care cineva produce, iar cineva consumă. Deficienţa unei asemenea situaţii constă în limitarea spaţiului pentru schimbul reciproc de informaţii, limitarea pieţei de idei, care idei, intrând în competi-ţie liberă şi loială, fie că rezistă, fie că cedează locul altora. Piaţa mediatică lasă loc doar pentru producător, marfă şi consumator. Astfel, „consumatorul” este privat, înstrâinat, de calitatea sa fi-rească şi de producător, concomitent. Calitate firească, în virtutea naturii sale, firii sale înzestrate cu facultatea de a însuşi, dar şi de a genera idei (informaţii), idei, care nu mai sunt solicitate în noua situaţie creată. Informaţia trebuie în mod iminent să aibă „copro-ducători”. Altfel ea pierde din semnificaţie, din veridicitate, din utilitate. Când individul X deleagă benevol (în realitate nu este un act benevol) individului Ydreptul propriu de a produce infor-maţie, volens-nolens, îi deleagă şi parte din propria capacitate de a gândi şi, concomitent, parte din propria responsabilitate pen-tru consecinţele gândirii. Astfel se creează un larg spaţiu pentru abuzuri din partea individului Y, pentru care nu există suficiente motivaţii sau interes să-şi asume şi responsabilitatea individu-lui X. În plus, concomitent cu respectiva „delegare”, individul X „deconectează” procesul de gândire autonomă, situaţie, care în nici un fel nu poate conduce la extinderea spaţiului propriei libertăţi. Dimpotrivă, foarte uşor devine sclavul informaţiei stră- 33 ine, la care îşi raportează existenţa proprie. Aceasta echivalează, în definitiv, cu alteritate gnoseologică şi axiologică. Situaţia nu poate fi schimbată, până „consumatorul” informaţiei nu-şi va re-întoarce statutul legitim de „coproducător” al ei. Prin „coprodu-cător” înţelegem calitatea omului de a-şi propulsa neîngrădit şi necondiţionat (cu mici excepţii) gândurile şi ideile (informaţia) în „forjeria” comună a informaţiei cu circuit social. Măsura de acces la această „forjerie” echivalează cu măsura de libertate. Iar responsabilului de acordarea accesului îi revine iminent şi responsabilitatea pentru măsura libertăţii cetăţeanului. În esenţă, prezenţa însăşi a unui atare responsabil fixează o anormalitate crasă, dar reală, în relaţiile care domină un sistem social. Prezen-ţa unui atare responsabil semnalează prezenţa abuzului, însuşit unilateral şi ilegal de către acesta. Invocarea viziunii asupra informaţiei ca marfă, dar şi per-cepţiei acesteia în ipostaza mărfii, este necesară pentru a facilita înţelegerea mecanismului prin care mass-media, ca subsistem social, interacţionând cu sistemul social pe planul dimensiunii axiologice a libertăţii umane, în măsură mai mare ori mai mică (în dependenţă de măsura în care mesajul mass-mediei influen-ţează opţiunea obiectului influenţei) contribuie la erodarea valo-rilor tradiţionale. Ce valori însuşeşte mass-media, din ce-şi edifică propriul sis-tem valoric şi ce valori promovează? Producătoare şi produse ale acţiunii umane, valorile, în general, apar ca reprezentând o unitate a posibilului prin care se exprimă libertatea umană. Dacă valorile urmărite şi promovate de mass-media consună cu opţi-unile axiologice ale individului şi echivalează, în definitiv, cu progresul societăţii, atunci acţiunile ei, raportate la calitatea so-cietăţii, indică şi gradul de libertate al mass-mediei, şi relaţia ei cu libertatea, şi măsura în care a valorizat libertatea. Pentru ca mass-media să fie într-o relaţie corectă cu fenome-nul libertăţii (în momentul axiologic de realizare a conţinutului ei), trebuie să reprezinte un sistem valoric, egal predispus să in-fluenţeze valorile sociale, dar şi să se lase influenţat de acestea, 34 prin purtătorii valorilor – subiecţii individuali şi sociali. Acest lucru este cu atât mai important, cu cât mass-media contempo-rană influenţează toate sferele vieţii – economia, familia, religia, instruirea, ocrotirea sănătăţii, industria distracţiilor etc. Dovada omniprezenţei şi a forţei de penetrare a noului sistem comunica-ţional se regăseşte în schimbările esenţiale ale culturii tradiţio-nale, transformate în cultură informaţională. Aceasta de la urmă reprezintă un aliaj al culturii tradiţionale şi mijloacelor electro-nice de comunicare. M. Castels descrie astfel caracteristica ei: ”Noile mijloace electronice nu se separă de culturile tradiţionale – ele le absorb... Multimedia, se pare, menţin, chiar la stadiul timpuriu al dezvoltării sale, structura socială/culturală, care se caracterizează prin următoarele trăsături: în rândul întâi – o dife-renţiere socială şi culturală amplă, care conduce la segmentarea utilizatorilor/spectatorilor, cititorilor/ascultătorilor..., în rândul al doilea – o creştere a stratificării sociale între utilizatori. Alege-rea multimedia va fi limitată nu numai de oamenii, care au timp şi bani pentru acces, şi de ţările cu potenţial suficient al pieţei; decisive în utilizarea acţiunilor reciproce pentru binele fiecărui utilizator vor fi deosebirile culturale/educaţionale..., în rândul al treilea – comunicarea tuturor tipurilor de informaţii în unul şi acelaşi sistem, chiar dacă sistemul este interactiv şi selectiv (în esenţă, datorită acestuia), induce integrarea tuturor tipurilor de informaţii într-o structură cognitivă comună. Recepţionarea ştirilor audiovizuale, emisiunilor educative şi a celor gen show prin unul şi acelaşi mijloc constituie încă un pas spre contopirea conţinutului, care deja are loc în televiziunea de masă... În sfâr-şit, posibil, cea mai importantă trăsătură a multimediei constă în faptul că ea cuprinde în sfera sa majoritatea tipurilor de expresie culturală în toată diversitatea lor. Apariţia ei echivalează cu sfâr-şitul divizării, chiar a diferenţierii între mijloacele audiovizuale şi mijloacele scrise de informare în masă, accesibilă şi de o cul-tură înaltă, cu distracţii şi informaţie, cu instruire şi propagan-dă. Toate manifestările culturii, de la cele mai proaste până la cele mai bune, de la cele elitare până la cele mai populare, se 35 contopesc în universul acesta digital, care uneşte într-un gigan-tic şi istoric hipertext manifestările trecute, prezente şi viitoare ale gândirii comunicative. Procedând astfel, ele edifică un spaţiu nou simbolic. Ele fac realitatea noastră virtuală” (6). A.Toffler, unul dintre cei mai importanţi cercetători ai societăţii informa-ţionale – succesoarea societăţii postindustriale, a identificat cu multă exactitate trăsăturile de bază ale noii culturi: caracter ima-ginar, demasificat şi virtual. Aceste trăsături au devenit caracte-ristice culturii umane din motiv că principalul obiect al activităţii omului a devenit o asemenea noţiune acorporală, virtuală, cum este „informaţia”, dar care, cu toate acestea, conduce la acţiuni umane reale şi tangibile. Culturologul contemporan S.Lash afirmă că societatea a trecut la o percepţie principial nouă a culturii, ea întemeindu-şi creaţia nu pe reprezentări discursive, ci pe cele imaginative. Întreaga etapă precedentă de formare a culturii s-a bazat pe ur-mătoarele principii: prioritatea cuvântului asupra imaginilor, abordare raţionalistă a creaţiei, accent pe aspecte formale, pri-oritatea conţinutului semantic, şi, drept consecinţă, prevalarea conştientului asupra inconştientului. În cultura modernă situaţia se prezintă astfel: vizualul prevalează asupra verbalului, forma-lul bate în retragere în faţa cotidianului, sunt respinse raţiona-lismul şi didacticitatea, problema de bază devine nu conţinutul semantic al culturii, ci sfera influenţei sale, inconştientul preva-lează asupra conştientului, influenţa are loc prin derutarea con-sumatorului, prin stimularea necesităţii emoţionale în produsul dat al culturii. Drept exemplu autorul aduce presa – patriarhul mijloacelor de comunicare în masă. El observă tabloidizarea ei. Chiar şi cititorii de ziare nu doresc să citească materiale analitice lungi. Informaţia verbală trebuie să fie scurtă şi, concomitent, cu reprezentare vizuală şi influenţă nu asupra esenţei raţionale, ci a celei emoţionale a cititorului (7). Sunt concluzii dure, dar care reflectă o realitate, chiar dacă nu toţi doresc s-o accepte. În acest sens A. Mattelar indica asupra prăpăstiei ce se adânceşte între cei care apără valoarea netrecătoare a culturii şi cei care se pronunţă 36 pentru aplicarea necondiţionată a criteriului „de marfă” oricărui tip de producţie (8). Dar valul noilor realităţi, în care şi culturii i se aplică marcă comercială, nu poate fi stăvilit. Fluxul imens de informaţii îl determină pe individ să găsească reacţii adecva-te situaţiei. Drept rezultat – noi parametri, cum ar fi, bunăoară, image-ul, de simplificare a volumului şi diversităţii informaţiei în tendinţa de a o însuşi. Invazia culturii de masă a cuprins şi mass-media, care, în faţa dilemei: sistem valoric sau informaţie-marfă, a făcut alegerea. Oricare institut social, inclusiv mass-media, este oportun atâ-ta timp cât are utilitate socială. Prin urmare, dacă mass-media încetează să aibă valenţa respectivă, dispare ca necesitate, ca oportunitate socială. Mass-media nu a dispărut şi, cu siguran-ţă, nu va dispărea. Chiar dacă mass-mediei i s-au făcut concesii mari, societatea nu a găsit un mecanism (institut) mai eficient de punere a informaţiei în circuit social, a informaţiei vital necesare funcţionării societăţii. Problema însă nu ţine de apariţia sau dis-pariţia institutelor sociale, subsistemelor. Ea apare în zona efi-cienţei sociale a institutelor sociale, eficienţă, care are tangenţe directe cu libertatea ca produs şi ca proces. Mass-media, utilizând libertatea în beneficiul societăţii şi în beneficiul propriu, îşi poate cristaliza un şir de scopuri, funcţii, misiuni, principii, care să fie acceptate, recunoscute, dar şi aştep-tate de societate. Astfel, mass-media, beneficiind de libertate, poate deveni una dintre cele mai importante instanţe ale educa-ţiei (prin educaţie sunt însuşite valori), dacă nu cea mai impor-tantă. Ea poate contribui, în principal, la educaţia nonformală ce cuprinde totalitatea influenţelor educative derulate în afara şcolii sau prin intermediul unor activităţi opţionale ori facultative. Dar educaţia nonformală dintotdeauna a avut efecte formative, pen-tru că acţiunile din acest perimetru, caracterizate printr-o mare flexibilitate, vin în întâmpinarea diverselor interese ale indivi-dului. Mass-media poate deveni un mediu educogen, şi, de rând cu celelalte medii - familia, şcoala, biserica, instituţiile de cul-tură, îşi poate revendica responsabilitatea pentru modelarea de 37 comportamente si conştiinţe, dacă nu sunt în acord cu idealurile epocii. Dacă mass-media reprezintă instanţa mediatică menită, pe segmentul educaţional, să amplifice, să constituie sau să diver-sifice experienţele cognitive şi comportamentale ale indivizilor, ea trebuie să fie ghidată de stimulentul explicit educogen. Mass-media, făcând uz de libertate, trebuie să-şi demonstreze sistemul de valori, acceptat şi apreciat de sistemul social, care nu înseam-nă, neapărat, regim politic. Devenită o componentă esenţială a lumii moderne, mass-media se manifestă în permanenţă ca actor social activ, influenţând şi chiar modelând celelalte subsisteme. În acest sens, universalitatea mass-media depăşeşte toate celelal-te institute sociale. Este o realitate, apărută din conştientizarea, valorizarea şi realizarea libertăţii de către mass-media, dar care comportă în sine şi beneficii clare, şi pericole reale. Asupra unui pericol real indică cercetătorul Paul Kennedy: „Simplificarea” culturii americane, manifestată în atenţia prea mare acordată, întru satisfacerea cererii consumatorilor, pop-culturii, comics-urilor, sunetului tare, culorilor vii şi distracţiilor în detrimentul reflecţiilor serioase, este percepută ca o lovitură dată de către America sieşi. În medie, copilul american stă în faţa televizorului cinci mii de ore până a merge la şcoală, iar la absolvirea ei, cifra se apropie de douăzeci de mii. La răspândirea acestei culturi antiintelectuale, manifestată în continuare prin pa-siunea pentru programe sportive şi „opere de săpun”, contribuie şi asemenea factori ca destrămarea familiei... Cu excepţia unor grupuri ale populaţiei, care acordă educaţiei o atenţie deosebi-tă, copilul american mediu, cum se afirmă, însuşeşte sistemul de valori al industriei distracţiilor pentru mase, dar nicidecum orientările morale, care educă disciplina şi curiozitatea minţii, dorinţa de a studia” (9). Libertatea nu se reduce la cunoaştere şi la valorizare. Ea pre-supune şi momentul praxiologic, momentul realizării proiectului uman, perceput ca produs şi proces. Pentru a fi liber este insufi-cient să înţelegi realitatea în care trăieşti. Trebuie să acţionezi în 38 câmpul posibilităţilor pe care aceasta îl deschide. Relaţiile acţio-nale presupun atributul creativităţii. Prin urmare, subiectul se in-stituie ca agent în relaţiile sale cu lumea numai în măsura în care devine creator de realitate. Gradualitatea şi procesualitatea liber-tăţii se desprind din eficienţa oricărui tip de acţiune umană, indi-ferent dacă aceasta vizează planul relaţiei om-natură, om-sistem social, sau planul spiritual. Să mai precizăm că la nivelul fiecărui plan al libertăţii distingem diferenţe între libertate ca realitate şi libertate ca tendinţă, ca năzuinţă individuală ori colectivă perenă. În aceasta, de fapt, rezidă procesualitatea libertăţii. Nu vom analiza manifestarea libertăţii în toate planurile amintite. Ne vom îndrepta atenţia, mai ales, asupra planului re-laţiei om-sistem social, relaţie, în care pătrunde mai pregnant, mai vizibil, mass-media, şi care este tot mai mult influenţată de aceasta. Anume în planul relaţiei om-sistem social libertatea im-plică o coordonată specifică, specificitatea manifestându-se prin momentele de stagnare sau de regres ce intervin pe fondul pro-gresului în dobândirea libertăţii. Mobilitatea structurilor sociale poate fi dirijată de o manieră ce poate genera temporar involuţia libertăţii individuale şi colective. Obiectivitatea relaţiilor socia-le (politice, economice, juridice etc.) are un caracter mai puţin pronunţat în comparaţie cu obiectivitatea naturală, dat fiind că la nivelul cauzalităţii şi legităţilor sociale interacţionează factori obiectivi cu factori subiectivi. Scopurile şi interesele umane in-fluenţează legile sociale, care devin mai puţin implacabile faţă de legile naturii. Totuşi, legile sociale nu acţionează spontan, ci prin activitatea oamenilor. În activitatea lor, oamenii, la modul logic, ar trebui să facă opţiuni pentru cele mai convenabile nece-sităţi din multitudinea care există. Dar tocmai în acest moment decizional apare divergenţa de fond între opţiunea individuală şi cea colectivă. Integrarea individului în colectivitate, în societate, este o expresie a necesităţii şi nu a voinţei personale. De aceea idealul de libertate a individului nu corespunde cu idealul de li-bertate al colectivităţii. Integrarea socială are la origine scopuri şi necesităţii esenţiale, şi nu un ideal. Prin urmare, opţiunea va fi 39 convenabilă colectivităţii. Aşa se întâmplă că realizarea libertăţii în plan social este raportată la realizarea idealului de libertate. Şi cum idealul este imposibil de atins, orice ar realiza individul, îi mai rămâne loc pentru acţiune. În situaţia în care, din intere-se egoiste, încearcă să forţeze limitele libertăţii proprii, în mod iminent limitează libertatea altora. Realizarea condiţiei umane depinde de mediul pe care omul şi-l creează prin acţiune. Nefiind un dar oferit de vreo instanţă transcendentă, libertatea nu se aş-teaptă spre a coborî în sfera umanului, ci se cucereşte în lupta cu noi şi cu ceea ce există în afara noastră. Accederea omului spre independentizare, spre libertate se realizează printr-un mediu propriu pe care şi-l creează şi îl perfecţionează în permanenţă, implicând şi cunoaştere, şi valorizare, şi acţiune. Ce mediu îşi creează omul sub influenţa mass-mediei? Este de netăgăduit fenomenul evadării masive din lumea re-ală în lumea virtuală, o lume a simbolurilor, căreia îi aparţine şi parte a căreia este şi informaţia. Am putea defini realitatea sim-bolică drept spaţiu al imaginaţiei umane, unde fenomenele lumii materiale apar în calitate de suplianţi speciali – semne şi sim-boluri, cu ajutorul cărora individul îşi organizează activitatea şi prin care interrelaţionează cu alţi indivizi şi cu mediul ambiant. Dar însăşi natura şi structura realităţii simbolice impun atenţie pentru frontiera până la care este creată lumea simbolică. Fron-tiera respectivă ar fi oportun să nu se întindă până la pierderea sentimentului de responsabilitate a individului. Vorba e că faţă de un simbol responsabilitatea îşi diminuează în mod obiectiv caracteristicile. Şi colectivul este simbol, şi legea, şi societatea. Responsabilitatea poate fi manifestată, în mod tangibil, faţă de ceva material, bunăoară, faţă de propria persoană. Dar individul este fiinţă socială, trăieşte în mediul unor colectivităţi (subiecţi sociali). Faţă de colectivitate, percepută ca simbol, responsabi-litatea va avea parametri diminuaţi în comparaţie cu cea faţă de propria persoană. Prin urmare, valenţele responsabilităţii se află în funcţie de câţiva factori, inclusiv: a) capacitatea individului de a „decodifica”, de a transforma simbolul în ceva material şi tangi- 40 bil (de exemplu, „decodificarea” simbolului „colectiv” în „colegi de lucru”), faţă de care să-şi manifeste la modul real responsabi-litatea şi b) distanţa dintre subiectul şi obiectul responsabilităţii. Cu cât distanţa este mai mare, cu atât responsabilitatea pierde din valenţe. Este vorba şi de proximitatea spaţială, şi de cea tempo-rală. Acest lucru îl putem verifica, prin măsura percepţiei propri-ei responsabilităţi (ca fiinţe aparţinând speciei umane şi faptul ar trebui să ne facă responsabili) faţă de, să zicem, faptele vre-unui dictator din Africa, sau faţă de cruciaţi. Raportată la mass-media, situaţia în cauză aduce în actualitate problema responsabilităţii ziariştilor faţă de individ, ca obiect material, tangibil, şi faţă de societate, ca simbol, ca ceva imaterial şi intangibil. Partea pozitivă a lumii simbolice este că în ea nu există sis-temul de tabu-uri, caracteristic spaţiului real, fizic, şi apare ca un laborator al fanteziei şi libertăţii gândirii. Tot ce-i imposibil, inaccesibil, sau limitat pentru individ în lumea materială, este posibil, accesibil şi nelimitat (în afară de oboseala mentală) în lumea simbolică. Într-un fel, rolul realităţii simbolice este elibe-rarea individului de dependenţa sa dictată de legile fizicii şi de condiţiile sociale şi materiale în care trăieşte. S-ar părea, că li-bertatea oferită de lumea simbolică sporeşte capacitatea creatoa-re a individului şi îl predispune mai mult la creaţie. Istoriceşte creaţia este rezultatul sporirii libertăţii şi autonomiei individului. În acest sens, creaţia are alte izvoare, decât rutina zilnică. S-ar putea spune, că actul creaţiei presupune concurenţa libertăţii in-dividuale cu ordinea socială. Acrea şi a utiliza rezultatul creaţiei înseamnă schimb de informaţie. La modul ideal, creaţia este in-formare liberă, de nimeni limitată (10). Ar fi o explicaţie a eva-dării individului din lumea, în care nu a beneficiat de informare liberă. Libertatea, la modul general, trebuie utilizată ca stimulent, catalizator al evoluţiei şi progresului umanităţii. Istoria demon-strează că societăţile care percep libertatea ca valoare, înaintează pe calea progresului şi, din contra, cele, pentru care ea este pro-blemă – stagnează în dezvoltare. În definitiv, este vorba de optică 41 asupra libertăţii. Şi tocmai respectiva optică ia rolul elementului definitoriu în stabilirea vectorului evoluţiei unei societăţi şi de-termină comportamentul ei acţional. Cu siguranţă, evoluţia este influenţată de o multitudine de factori obiectivi, dar, mai ales, subiectivi (este vorba de acţiunea umană), cu direcţii de acţiune diverse, încât procesul de coagulare a unei viziuni comune (con-diţia determinării vectorului comun), devine anevoios, de cele mai multe ori, dramatic, şi îndelungat. Progresul social este posibil din momentul în care apare o „greutate specifică”, o „masă critică” a libertăţii, percepută, vor-bind în limbaj hegelian, ca necesitate conştientizată. Profunzi-mea definiţiei lui Hegel este demonstrată până la capăt de ca-litatea proiectului uman, realizat în două feluri: prin libertatea percepută ca necesitate şi prin libertatea percepută ca dar. Oricât ar fi darul de scump, dar e perceput numai ca dar, ca ceva întâm-plător, ca iniţiativă străină, ca ceva lipsit de imanenţă. O aseme-nea percepţie a libertăţii impune şi o anumită atitudine faţă de libertate ca dar oferit, inclusiv, atitudine faţă de cel care a oferit darul. Anume în acest moment, se pare, apare seminţa sclaviei (privită nu neapărat ca regim politic şi epocă istorică), cu toate consecinţele ulterioare. Tradiţia face ca darurile să nu fie refuza-te, deşi nu impune o anume utilizare a darurilor. Problema cruci-ală, însă, este legitimitatea şi legalitatea celui care oferă drept dar libertatea, dar care libertate, aparţine în egală măsură, fiecărui om, încă de la naştere. Problemei respective îi sunt consacrate mai multe studii despre liderism, legitimitate şi legalitate, noi vom accentua, mai cu seamă, un singur aspect. Vom apela la tehnica reducţionismului şi vom privi societatea ca pe o sferă (sistem), în interiorul căreia există şi interacţio-nează o multitudine de instituţii sociale (subsiteme), oportune organizării şi asigurării vieţii şi activităţii cotidiene a subiecţilor (oamenilor). Luăm un model de societate democratică, acesta fi-ind astăzi caracteristic pentru faţa mapamondului. Tratăm demo-craţia ca regimul socio-politic în care cetăţenii, cărora le aparţi-ne suveranitatea (dar şi libertatea, a priori), îşi deleagă periodic 42 drepturile de a guverna unui anumit număr de semeni. Aceştia, la rândul lor, pentru a asigura actul guvernării, numesc guvernanţi de prim nivel. Guvernanţii de prim nivel, pentru a asigura func-ţionalitatea mecanismului de management social, numesc alţi guvernanţi, de nivel secund. Procedura se repetă, până este con-stituit cunoscutul aparat de conducere. Întrebarea de moment: cum este percepută şi distribuită responsabilitatea (reversul li-bertăţii) în cadrul mecanismului, în care implicaţii sunt aleşii de diferit rang, numiţii de diferit rang de către aleşii de diferit rang şi cetăţenii? Oricine numit în funcţie priveşte acţiunea ca pe un dar oferit de către cel ales şi nu ca pe o consecinţă logică a ale-gerii exprimate de cetăţeni, nu ca o responsabilitate transferată de la cetăţeni către cel numit în funcţie, prin intermediul celui ales. Prin urmare, responsabilitatea celui numit în funcţie va fi mai degrabă în faţa celui care l-a numit în funcţie, şi nu în faţa cetăţeanului. Astfel, între cetăţeni şi aparatul de conducere apar verigi suplimentare care, într-un fel, „maschează” adevăratul iz-vor al puterii, cu care este investit oricare conducător numit şi nu ales. În definitiv, rămâne, mai mult ori mai puţin sesizabilă, legătura directă între cetăţeni şi aleşi, şi, în perspectivă, posibi-litatea cetăţeanului de a interveni periodic în destinul celui ales (prin respingere, sau prin realegere în funcţia electivă). Legătura între cetăţeni şi cei numiţi în funcţii, „se şterge”. Percepţia func-ţiei ca un dar (şi ca recunoştinţă pentru cel care „oferă darul”) îl determină pe deţinătorul funcţiei să aibă obligaţiuni mai multe, dacă nu exclusive, pentru dăruitor şi nu pentru cetăţean - uni-cul faţă de care au angajamente şi aleşii, şi numiţii în funcţii. În consecinţă, în aceste puncte ale mecanismului managementului social, se produce un scurtcircuit care, până la urmă, se soldează cu o înstrăinare a cetăţeanului de ceea ce-i aparţine – libertatea şi suveranitatea. Înstrăinarea, la rândul ei, lasă loc pentru abu-zuri, corupţie, stagnare – pentru tot ce numim flagel social. Prin urmare, se impune o reevaluare a mecanismului de management social, care să „întoarcă” cetăţeanului ceea ce îi aparţine legal şi legitim – libertatea. Reevaluarea ar trebui să vizeze, în mod 43 prioritar, relaţia subiectului individual cu subiecţii sociali (mass-media nu este excepţie). Relaţia în cauză trebuie să elimine sau, cel puţin, că minimizeze numărul verigilor intermediare între subiectul individual şi cel social, astfel, încât să nu fie erodat potenţialul real de interacţiune directă. Dacă libertatea aparţine în egală măsură fiecărui cetăţean, iar cetăţenii se unesc în multe şi diverse entităţi, putem presupune că libertatea „migrează” în entităţile respective împreună cu pur-tătorii ei. Dacă cetăţeni liberi constituie entitatea mass-media, ar trebui să rezulte o mass-media liberă. În realitate se întâmplă altfel, tocmai din motiv că, în anumite momente şi pe anumite segmente, intervine şi se manifestă fenomenul înstrăinării de li-bertate a entităţii. Prin înstrăinare omul este supus unor constrân-geri venite din alteritatea produselor acţiunilor proprii. Pentru Hegel înstrăinarea era starea de sclavie a spiritului în formele sale obiectivate, iar lipsa de libertate a personalităţii echivala cu un exemplu de alienare a acesteia. Nu urmărim analiza înstrăinării ca fenomen, cercetat în pro-funzime de mari şi numeroşi gânditori (Hegel, Feuerbach, Stra-usse, Marcuse, Sartre, Heidegger etc). Precizăm, totuşi, o viziu-ne aproape comună asupra semnificaţiei conceptului de alienare: îndepărtarea omului de esenţa sa, o dezumanizare, o golire de conţinut a umanului, şi se constituie în constrângere la realizarea libertăţii, având la origine conflicte de normativitate, interese, scopuri, atitudini, idealuri etc. Cel mai mare pericol pentru în-străinare vine din partea statului. Înstrăinarea prin etatism este un proces de diminuare a libertăţii individului prin dependenţa sa faţă de stat, mecanismele statale reprezentând constrângeri la realizarea condiţiei umane. Etatismul apare ca o imixtiune a statului în viaţa individului, mai mult, deseori – ca acţiune a sta-tului împotriva individului. Drept consecinţă, degradează socie-tatea civilă şi sunt suprimate drepturile şi libertăţile individului, implicit, ale colectivităţii. J.-J.Rousseau, încă la 1762, în „Con-tractul social” milita pentru ca legile statului să exprime nece-sitatea socială obiectivă, dar să asigure şi drepturile cetăţenilor, 44 iar legalitatea - să reprezinte cadrul afirmării libertăţii tuturor şi nu privilegiul unor indivizi. Legalitatea nu este temei pentru în-călcarea libertăţii celor slabi de către cei puternici, ci temeiul respectării drepturilor şi libertăţilor fiecăruia dintre membrii unei colectivităţi. Şi nu poate exista libertate acolo unde nu sunt legi, sau unde cineva stă de asupra legilor (11). Şi alţi gânditori, pro-motori ai ideii de libertate (Hobbes, Locke, Montesquieu, Kant, Hayek ş.a.) vedeau rolul statului şi a legilor nu în a reprima sau constrânge, ci în a crea şi asigura condiţii pentru o convieţuire normală prin respectarea drepturilor şi libertăţilor umane. Dar acest spirit iluminist a fost abandonat, promovându-se, cu înce-pere din secolul al XIX-lea, ideea subordonării societăţii faţă de stat. Viziunile asupra statului ca realizare a libertăţii, mistificarea rolului statului în armonizarea scopului său general cu interesele particulare ale cetăţenilor, a condus o mare parte a omenirii către experienţe dramatice (dictatura proletariatului, bunăoară), sol-date cu demolarea libertăţii individuale şi colective. Unicitatea puterii în stat, opusă ideii democratice de separare a puterilor, reprezintă cel mai concludent mod de concretizare a suprimării libertăţii pe toate planurile. Statul de drept, în care principiul supremaţiei legii nu este unul declarat, ci are funcţionalitate, creează şi asigură condiţii de afirmare a libertăţii individuale şi colective. Dar legea devine funcţională în măsura, în care este supravegheată de trei actori sociali: individul, societatea civilă şi statul. Starea permanentă de veghe a individului şi societăţii civile este absolut necesară. A devenit o axiomă: statul, în orice epocă, în orice ţară şi în orice regim tinde să domine, pentru că deţine monopolul puterii. Acest fapt facilitează la maximum lărgirea monopolului, extin-derea lui peste tot unde la momentul concret istoric are posibili-tatea s-o facă. Pe anumite domenii, inclusiv cel al mass-mediei, statul a extins monopolul destul de uşor. Faptul se explică, pro-babil, şi prin iniţiativa primară de apariţie a presei (de fapt, a prototipului presei), iniţiativă, care a aparţinut statului. Atestăm în cazul dat anumite similarităţi cu situaţiile, când un teritoriu 45 geografic descoperit, devenea proprietate (acelaşi monopol) a descoperitorului, sau când o anume invenţie devine proprietate a inventatorului. Diferenţa principială însă, rezidă în faptul că, spre deosebire de ziar, informaţia cu care operează ziarul nu poa-te avea proprietar, nu poate fi monopolizată, fără a pune în peri-col dezvoltarea firească a umanităţii. Dar înţelegerea respectivă a urmat numai după „distribuirea” libertăţii cetăţenilor, libertate care a luat forma drepturilor. Bineînţeles, nu peste tot şi nu în acelaşi timp. Capătul procesului de distribuire nici nu se vede: cel care şi-a însuşit libertatea ca pe o avere, nu renunţă la ea benevol şi momentan. Dimpotrivă, este gata la jertfe. Dar acolo, unde drepturile au fost cucerite, nu dăruite, viaţa a avut o turnură benefică pentru toţi şi pentru fiecare. Statul nu este unicul factor de înstrăinare a libertăţii cetăţea-nului. Fenomenul înstrăinării este complex şi neelucidat până la capăt. Dar cert rămâne un lucru: factorii de înstrăinare au, în de-finitiv, o singură ţintă – cea, căreia îi aparţine libertatea – omul. În anumite situaţii, şi mass-media se înscrie în rândul factorilor respectivi. Situaţiile date, însă, nu poartă caracter ireversibil. Prin urmare, atenţia trebuie concentrată asupra modului în care mass-media trebuie să acţioneze ca să se îndepărteze de zona concentrării potenţialului de înstrăinare a cetăţeanului de liberta-te. În opinia noastră, modul de acţiune al mass-media trebuie să fie ghidat de responsabilitate. Opinia se sprijină pe adevărul axi-omatic că libertatea individuală şi libertatea socială (colectivă) este non-sens fără responsabilitate. Responsabilitatea însă, este, mai degrabă, o variabilă decât o constantă. Prin urmare, este important să determinăm factorii ce afectează responsabilitatea relaţiilor umane. Vom încerca să stabilim respectivii factori, ur-mărind mediul în care aceste două valori – libertatea şi responsa-bilitatea, coexistă eficient. Probabil, cel mai propice mediu este cel, în care toţi subiecţii implicaţi în activităţi sociale interrela-ţionează direct, fără mediatori sau verigi suplimentare. La nivel de sistem social este imposibilă realizarea acestui deziderat, dată fiind complexitatea şi gradualitatea relaţiilor sociale, în care li- 46 bertatea şi responsabilitatea îşi diminuează valenţele. De aceea, pentru exemplificare vom lua relaţiile ce domină o familie, şi modul în care interacţionează în interior membrii acestei entităţi. Pentru ca să fie funcţională, familia, în mod obiectiv (nu există ca scop în sine), adoptă un anumit comportament acţional. Com-portamentul acţional este determinat de proiectul comun fami-lial. Aceasta implică distribuirea sarcinilor şi responsabilităţilor iminente atingerii obiectivului. Nici o activitate individuală sau, cu atât mai mult, colectivă, nu poate fi valorificată fără un cir-cuit continuu al informaţiei către şi de la valorizator. Nota bene! Informaţia la acest nivel poate fi urmărită, verificată şi corelată cu acţiunile concrete care o succed. Acţiunea, putem spune şi libertatea acţiunii, implică inevitabil şi responsabilitatea. Lipsa acţiunii şi prezenţa iresponsabilităţii pereclitează funcţionalita-tea entităţii şi este sancţionată. Altfel spus, în familie, ca entitate limitată spaţial, există toate premisele urmăririi fluxului informa-ţional şi rezultatelor lui, tocmai din motivul prezenţei relaţiilor directe între subiecţii care „construiesc” proiectul familial. Re-uşita proiectului, în acest caz, este condiţionată, dar şi facilitată, de mai mulţi factori, inclusiv: capacitatea sporită de verificare a veridicităţii informaţiei din circuitul intern familial; capacita-tea sporită de intervenţie operativă în cazul apariţiei în circuit a informaţiei neveridice şi, deci, cu mari potenţe distorsionale; capacitate sporită de însuşire a unui volum mai mare de informa-ţie într-o perioadă mai scurtă de timp, determinată de prezenţa unui cod (limbaj) comun, cunoscut şi acceptat de fiecare subiect; capacitatea sporită de „a filtra” informaţia care pătrunde din ex-terior şi a o accepta doar pe cea care „consună” cu informaţia din circuitul intern (şi cu modul individual de a-i percepe valenţele) şi cu necesitatea edificării proiectului familial; capacitate spori-tă de urmărire a acţiunilor, de intervenţie în cazul devierilor şi, drept consecinţă, de responsabilizare reciprocă; capacitate spo-rită de apariţie a consensului bazat pe recunoaşterea dreptului fiecărui membru al familiei şi al familiei în întregime la liber-tatea de acţiune, şi pe asumarea responsabilităţii individuale şi 47 comune pentru destinul proiectului familial, la temelia căruia stă un sistem valoric sprijinit pe criterii socio-umane. La acest nivel, în acest spaţiu, există cele mai puţine pericole pentru apariţia fenomenului înstrăinării individului de libertate. Înstrăinarea poate interveni (în familii problematice), dar pentru o perioadă temporală limitată, tocmai din motivul relaţiilor di-recte între subiecţi şi posibilitatea intervenţiei directe. În timp, subiectul afectat de înstrăinare în interiorul familiei obţine mai multă informaţie, deci, mai multă cunoaştere, care, la rândul ei, îi sporeşte gradul libertăţii individuale, ce-l determină să-şi re-vendice condiţia umană. În familie fiecare este în văzul fiecăruia. Dar familia nu poate exista separat de societate. Ca institut social ea este influenţată de celelalte instituţii sociale şi, la rândul său, le influenţează. Familia are relaţii cu grădiniţa, cu şcoala, cu vecinii, cu medi-cul. Relaţiile sunt caracterizate de un circuit de informaţie omo-genă. Emitentul (care este şi receptor) şi receptorul (care este şi emitent) informaţiei fac schimb de informaţii, comunică direct, dar, ceea ce este mai important, au posibilitatea verificării direc-te şi imediate a rezultatului comunicării. În cazul în care actul comunicaţional este alterat de ceva, acestui ceva i se caută de-păşire, pentru a putea continua/perpetua relaţia sau, altfel spus, acţiunea socială ca necesitate obiectivă. Depăşirea scurtcircui-tului din actul comunicaţional este posibilă şi operativă, tocmai graţie relaţiilor directe dintre subiecţi. Relaţiile directe implică în mod iminent şi responsabilitate directă, reciprocă. La acest nivel, în acest spaţiu social relativ limitat, libertatea fiecărui su-biect este posibilă în măsura în care ea nu afectează libertatea celorlalţi subiecţi. Schimbul de informaţii dintre ei se face, chiar dacă, posibil, nu de la început, în acelaşi limbaj (cod), fapt ce facilitează comunicarea, accelerează însuşirea mesajelor şi ve-rificarea veridicităţii lor. Pentru că toţi subiecţii, interacţionînd, au acumulat mai multă informaţie decât deţineau iniţial, şi-au sporit cunoştinţele, au urcat la alt grad al libertăţii, condiţionat de gradul reciproc al responsabilităţii (fiecare act iresponsabil, în- 48 tr-o entitate mică, poate fi sancţionat imediat, astfel, că echilibrul necesar tuturor pentru a beneficia în egală măsură de libertate, este restabilit operativ). Ieşit din entitatea familie, subiectul intră în alte entităţi, care, de asemenea, funcţionează având la bază circuitul informaţio-nal, ca o condiţie a acţiunii umane. Subiectul, în noua pentru sine entitate, trebuie să adopte un comportament acţional similar celui din familie. Aceasta este valabil şi pentru că fiecare om acţionează în baza cunoştinţelor pe care le are. Prin urmare, în noua entitate subiectul trebuie să acţioneze liber, dar în măsura în care îşi asumă responsabilitatea pentru acţiune, responsabilitatea care, până la acest moment, nu era împărţită, decât cu familia. Ceea ce rezultă, e că relaţiile directe şi, implicit, responsabili-tatea directă şi reciprocă, migrează, se transferă din familie, în noua entitate. Chiar dacă matematica nu este cea mai indicată pentru moment, vom observa, totuşi, că responsabilitatea subiec-tului pentru familie se diminuează, cel puţin, pentru perioada în care subiectul este în afara ei. Se diminuează tocmai datorită în-depărtării spaţiale şi temporale şi, drept consecinţă, slăbirii sau dispariţiei relaţiei directe cu ea. Relaţiile directe sunt edificate între subiecţii din interiorul noii entităţi. Şi dacă relaţia directă dintre subiectul integrat în noua entitate şi familia sa slăbeşte ori dispare, provocând, concomitent, şi diminuarea responsabi-lităţii subiectului pentru familie, atunci noua entitate, chiar dacă încorporează un membru al unei familii, nu îşi adjudecă pentru familia în cauză nici relaţii directe, şi nici responsabilităţi, deşi se influenţează reciproc. Dar, influenţa dată este, fie slab perce-pută, fie că nu este percepută deloc. De cele mai multe ori, indi-ferent de măsura influenţei, ea, de regulă, nu este percepută nici ca favoare, nici ca pericol, ci ca ceva ce există de la sine, ceva prestabilit, care nu merită efort volitiv pentru acţiuni directe care să schimbe situaţia. Concluzia, pentru moment, este: îndepărtarea subiectului de o entitate este invers proporţională cu responsabilitatea lui pentru destinul acesteia, cauzalitatea fenomenului rezidând în natura şi 49 caracterul direct sau indirect al relaţiilor dintre ei. Raportat la fa-milie, vizitarea părinţilor din când în când nu confirmă contrariul concluziei. Dimpotrivă, criza familiei ca institut social, sesizată şi semnalată în plan global, confirmă importanţa pe care o au re-laţiile directe. Am putea adopta orice atitudine faţă de familie, ca institut social, faţă de trecutul şi prezentul ei, dar nu putem con-testa faptul că ea a fost şi rămâne pilonul şi centul societăţii doar atunci, când îşi conjugă gradul de libertate în acţiuni cu măsura adecvată de responsabilitate pentru consecinţele acţiunilor. Concluzia este integral valabilă şi pentru mass-media. Ce-tăţeanul poate beneficia în mai mare măsură de dreptul legitim la libertatea cuvântului atunci, când are o legătură directă cu mass-media şi, deci, posibilitatea reală de a interveni în proce-sul comunicaţional. Acest drept, în cea mai mare măsură, poate fi exercitat în condiţiile mass-mediei comunitare. Dar practi-ca demonstrează că tipul dat de mass-media nu este profitabil. Interesul economic a condiţionat, pe de o parte, concentrarea mass-mediei, pe de altă parte, îndepărtarea ei de cetăţean. Cu cât mass-media se îndepărtează (inclusiv geografic) de cetăţean, cu atât scad şansele acestuia de a interveni şi a face uz de valenţele libertăţii sale. Când mass-media capătă proporţiile unui conglo-merat, a unui monopolist, şansele tind spre valoarea nulă, spre care tinde şi responsabilitatea pentru cetăţean a monopolistului. În definitiv, într-un mod persuasiv, individului i se oferă imagi-nea realităţii, „construită” de un număr redus de oameni, care deţin tehnologiile informaţionale. Drept exemplu poate servi re-ţeaua CNN, unul dintre liderii mondiali în creare de imagine a realităţii. Evenimentele iau forma şi conotaţia pe care le-o con-feră marile companii mediatice. CNN a fost supranumită, nu fără motive, „al şaisprezecelea membru al Consiliului de Securitate al ONU”. Produsul ei informaţional, cumpărat şi difuzat de către toate mass-mediile importante, ajunge la legislatorii de toate ni-velurile şi de pe toate continentele, la guvernanţi şi la guvernaţi. Astfel, mass-media oferă un tablou al lumii, care nu poate fi con-testat, deoarece nimeni nu poate verifica veridicitatea lui. E greu 50 de presupus că posesorul legitim al libertăţii a delegat unui orga-nism social funcţii şi atribuţii, pe care să nu le poată controla. Să precizăm că mass-media liberă, la rândul ei, este, de ase-menea un drept, care aparţine cetăţenilor. Prin urmare, unica alternativă posibilă pentru ea ca să rămână în continuare ceea, pentru ce s-a constituit ca subsistem social vital sistemului, este să nu se poziţioneze de-asupra libertăţii posesorului legitim al acesteia. Libertatea, ca valoare, poate fi viabilă şi poate aduce beneficii, doar în situaţia în care de ea beneficiază uniform toate instituţiile sociale şi toţi cetăţenii. Adecreta în mod artificial libertatea pre-sei, înseamnă a copia decrete străine. Fiecare cetăţean şi fiecare instituţie socială trebuie să se alimenteze din libertate şi trebuie să alimenteze libertatea; să beneficieze de libertate şi să genereze libertate. Altfel spus, să confere, să asigure libertăţii calitatea şi ipostaza de produs şi de proces. Statele, care printre primele au conştientizat potenţialul enorm al libertăţii cuvântului şi libertăţii de exprimare, s-ar pă-rea, au acceptat ca presa, mass-media să beneficieze de un grad mai înalt al libertăţii. Să ne amintim de Thomas Jefferson, auto-rul principal al Declaraţiei de independenţă a SUA, care insista ca în Constituţia americană să fie prevăzut dreptul cetăţenilor la libertatea cuvântului, libertatea presei şi la întruniri publice. Să mai amintim că încă la 1787 el se pronunţa, mai degrabă, şi fără ezitare, pentru ziare fără guvern şi nu viceversa. Şi nu pentru că presa l-ar fi favorizat, dimpotrivă, în nenumărate rânduri l-a pus, prin dezvăluiri zgomotoase, în situaţii dificile. Dar Jefferson conştientiza adevărul, că fără un control din partea presei şi fără un flux neîngrădit al informaţiei, în ţară stagnează spiritul creativ al oamenilor, iar poporul nu poate fi liber. Cu siguranţă, Jefferson nu presupunea că presa şi-ar putea extinde controlul şi dincolo de treburile statului. Libertatea mass-mediei americane este considerată o conse-cinţă directă a primului amendament la Constituţia SUA. Ar fi o înţelegere eronată a amendamentului, dacă l-am trata ca pe o 51 distribuire neproporţionată a libertăţii în favoarea mass-mediei. Nota bene! Gradul de libertate al mass-mediei este mai înalt în raport cu statul. Nicidecum în raport cu cetăţeanul. Dar, se pare, însăşi mass-media, mai exact, ziariştii, de multe ori înţeleg altfel lucrurile. Ziariştii nu doar din Statele Unite. În opinia noastră, în aceasta îşi au rădăcinile multiplele probleme de imagine, de cre-dibilitate, de calitate ale mass-mediei contemporane. Probleme, sesizate clar încă în prima jumătate a secolului trecut şi care nu au fost depăşite până în prezent. În definitiv, este vorba de percepţia libertăţii de către mass-media. În situaţia, în care o instituţie so-cială îşi însuşeşte mai multă libertate decât celelalte, intervine în mod iminent un dezechilibru, care semnalează abuzuri. Mass-media operează cu informaţie. Informaţia înseamnă influenţă. Influenţa echivalează cu puterea. Mass-media care a conştientizat această putere, dă semne de comportament si-milar puterilor în stat. Cât timp mass-media nu conştientizează puterea pe care o deţine, este uşor atrasă în tabăra celorlalte puteri din stat. Normalitatea situaţiei, denumită şi „epoci de aur” ale mass-mediei, este sesizată în perioadele în care mass-media îşi demonstrează sistemul de valori, corelat coerent cu criteriile valorice socio-umane, şi anume: când asigură dreptul publicului la informare, când asigură libertatea de informare şi când asigură accesul liber la informaţie al publicului. Fructifi-carea sistemului de valori solicită mass-mediei să joace roluri sociale, în principal, cel de educator al societăţii libere şi cel de luptător pentru o societate liberă. Mass-media îşi îndeplineşte rolurile prin mijloacele specifice de care dispune: căutarea, co-municarea, promovarea şi apărarea adevărului. Acest fapt im-primă mass-mediei atribute definitorii, dar şi obligatorii, pentru că adevărul, din perspectiva teoriei liberale, care stă la temelia societăţilor democratice moderne, poate fi stabilit în confrun-tarea liberă a ideilor şi opiniilor. Aceasta impune mass-mediei să asigure: - prezenţa spaţiului public, concurenţial pentru ideile şi opinii-le existente asupra tuturor chestiunilor de interes social; 52 - prezenţa, prin acces liber, a ideilor şi opiniilor, în spaţiul respectiv, în mod dezinteresat, fără a le distorsiona prin in-terpretări arbitrare şi subiective; - accesul neîngrădit al publicului la ideile şi opiniile din spa-ţiul concurenţial. În acest sens, libertatea pentru mass-media nu mai înseamnă un drept, de care poate sau nu poate, doreşte sau nu doreşte să facă uz. Libertatea trebuie privită ca o obligaţiune pentru mass-media. Această concluzie survine în urma circumstanţelor, în care dreptul universal al cetăţeanului la informaţie nu poate în prezent să fie respectat plenar fără concursul mass-mediei. Pe contul mass-mediei rămâne asigurarea celei mai semnificative părţi a dreptului cetăţeanului la libertatea cuvântului, la libera exprimare. Situaţia actuală nu se va modifica, cel puţin, în per-spectiva vizibilă. De aceea, viabilitatea şi valabilitatea drep-turilor omului la informaţie, dacă acestea nu sunt himere, nu cunoaşte şi nu va cunoaşte alternative. Libertatea a pogorât în spaţiul uman, în mediul social pe aripile informaţiei. Informaţia străbate toate momentele structurale ale conţinutului libertăţii umane – gnoseologic, axiologic, praxiologic, şi toate planurile de manifestare a libertăţii în relaţiile omului cu lumea interioa-ră şi cea exterioară. În acest context, putem afirma cu suficientă certitudine: libertatea subiectului individual şi colectiv capătă dimensiuni, caracteristici şi realizare în dependenţă de cantita-tea şi, mai ales, de calitatea informaţiei pe care o obţine. Şi dacă mass-media ocupă locul principalului furnizor de informaţie, atunci acesta devine iminent şi locul principalului răspunzător pentru calitatea gradualităţii şi procesualităţii libertăţii. Concluzii: - libertatea trebuie privită ca produs şi ca proces al dezvoltării individului şi societăţii; - libertatea capătă valenţe doar în raport cu condiţia unicului ei posesor legitim – omul; - valorizarea libertăţii trebuie să conducă la progresul social; 53 - raportul dintre subiecţii sociali şi libertatea care aparţine subiectului individual nu trebuie să conducă la înstrăinarea acestuia de libertate; - mass-media poate să-şi îndeplinească rolul social numai în măsura în care asigură realmente dreptul cetăţeanului la li-bertatea cuvântului; - mass-media, ghidată mai ales de motive economice, şi-a di-minuat responsabilitatea faţă de cetăţean, faptul prezentând pericole pentru deteriorarea libertăţii ambelor părţi; - responsabilitatea poate fi amplificată în situaţia revigorării segmentului comunitar al mass-mediei; - pentru ca mass-media să contribuie efectiv la sporirea gradu-lui de libertate a personalităţii umane, pe care o influenţează în toate planurile şi pe toate dimensiunile, are nu dreptul, ci obligaţiunea să fie liberă; - dacă libertatea mass-mediei nu se materializează în sporirea libertăţii individuale şi sociale, atunci libertatea capătă ca-racter preponderent fiduciar. Fiduciarizarea libertăţii poate aluneca spre cvasifiduciarizare. Referinţe 1. Кара-Мурза С. Манипуляция сознанием. – Киев: Орияны, 2000. 2. Pfeffer J. Power in organizations. - Cambridge, MA: Ballinger, 1981. 3. Iyengar S., Kinder D. R. News that matters. - Chicago: University of Chicago Press, 1987. 4. Сороченко В. Энциклопедия методов пропаганды: как нас обрабатывают СМИ, политики и реклама // http://www.centrasia.ru/newsA.php4?st=1108501680. 5. Apud Werner J. Severin, James W. Tankard, Jr. Perspec-tive asupra teoriilor comunicării de masă. - Iaşi: Polirom, 2004, p. 238. 6. Кастельс М. Информационная эпоха: экономика, общество и культура. - М., 2000, pp. 349-351. 7. Lash S., Urry J. The end of organized capitalism. - Cam-bridge: Polity press, 1987. 54 8. Маттелар А. На разные голоса // Курьер ЮНЕСКО, 1995. - Апрель. - С.17-19.. 9. Кеннеди П. Вступая в двадцать первый век. - М., 1997. - P. 362. 10. Речицкий В. Открытость информации как универсальное требование // http://www.index.org.ru/ journal/20/rechizki20.html). 11. Руссо Ж.-Ж. Об общественном договоре, или принципы политического права / Трактаты. - М.: Наука, 1969. 55 MAriAnA tAcU Efectele mediatice asupra politicului Existenţa unei relaţii evidente între activitatea mass media şi acţiunea politică stimulează antrenarea specialiştilor aparţinând diferitelor arii de cercetare, preocupaţi de descifrarea cît mai exactă a naturii, particularităţilor funcţionării şi a efectelor indu-se de această interacţiune. Studierea, în baza unui efort interdis-ciplinar, a mijloacelor de comunicare de masă a permis generarea unui concept multifuncţional, corelat fenomenului schimbării, care demonstrează rolul important al mass media în societate ca instrument ce dispune de un potenţial, capabil să influenţeze asupra stabilităţii [1]. Astfel, fiind raportate la interesele general politice, mass-media pot contribui la menţinerea echilibrului, pe când orientarea lor la unele reprezentări înguste poate genera o fluctuaţie totală a statu-quo-ului politic şi social [2]. Efectele, produse de mass media asupra politicului se explică atât prin influenţa directă a conţinutului, cât şi prin manifestarea relaţiei: sistem mediatic - sistem politic - opinie publică. Ma-joritatea efectelor sunt legate, în special, de capacităţile fizice ale consumatorului media. În alte situaţii, se poate vorbi despre dimensiunea temporală a efectului. Conform unor interpretări pe larg acceptate, efectul mass media reprezintă ansamblul de procese şi consecinţe produse de receptarea mesajelor, acestea fiind atribuite, în mod strict, actului de comunicare [3]. În viziunea cercetătorului Gerhard Maletzke, efectul mass media este constituit din toate modificările la nivel individual, social şi politic care sunt provocate de mijloacele de comunicare de masă prin tipul lor de mesaje. Respectiv, caracte-ristică nemijlocită a efectelor ţine de: 56 a) persoana asupra căreia se exercită efectul (ţinta); b) natura efectului; c) durata şi intenţionalitatea acestuia. Efectele pot fi urmarite la nivel individual, la nivel de grup sau la nivelul întregii societaţi, în funcţie de caracterul mesajului, modul în care a fost receptat, cu estimarea impactului acestuia. Cercetările privind receptarea mesajelor se încadrează în două direcţii: 1. Cercetarea acţiunii mediatice, categorie ce reflectă, în spe-cial, raza de acţiune mediatică şi segmentul din totalitatea publicului care reprezintă grupul vizat de un anumit me-saj. 2. Cercetarea publicului receptor, care acceptă pentru fiecare individ limitele biologice proprii de prelucrare a informa-ţiei. De obicei, selectarea mesajelor, capabile să configureze ori-entarea politică a indivizilor, este efectuată la nivelul subcon-ştientului. Totodată, studiile desfăşurate de către cercetătorii P. Lazarsfeld, B. Berelson şi H. Gaudet, privind alegerile din Ohio, SUA, din 1948 [4], au evidenţiat faptul că receptarea mesaje-lor politice depinde de orientarea sau predispoziţia alegătorilor. Aprofundările ulterioare au demonstrat că există două tipuri de selectivitate, complexitatea cărora este determinată de relaţia strînsă dintre efectele şi macroefectele mediatice: 1. Selectivitatea de facto, care ilustrează tendinţa publicului de a selecta informaţia cu caracter politic, conform predis-poziţiilor. 2. Selectivitatea motivată, care este o selecţie conştientă, ba-zată pe nişte criterii proprii, suficient de bine orientate din punct de vedere politic [5]. Multiplele interpretări ale efectelor mass media asupra po-liticului sunt generate de conceptele şi structurile analitice ale acestora: • efectul de accelerare, determinat de accelerarea desfăşurării evenimentelor politice; 57 • efectul de reciprocitate, caracterizat de stabilirea relaţiilor de schimb reciproc între mass media şi sfera politică; • efectul de deversare, relevant în cazul scurgerii de informa-ţie către alţi receptori decît publicul ţintă [5]. Sunt cunoscute şi alte tipuri de efecte, datorate anumitor cir-cumstanţe de desfăşurare a procesului comunicaţional. Astfel, influenţa sporită a unui mijloc de comunicare asupra politicului, provenită fie din creditul de care beneficiază, în general, în ca-drul publicului său, fie din încrederea acordată unei personalităţi charismatice, determină constituirea efectului de autoritate. Prezenţa efectului de realitate se face marcată de către un mecanism prin mijlocirea căruia creşte impactul sau influenţa unui organism de informare, în aceeaşi proporţie în care oamenii îi acordă încrederea, stimulată, adesea, de puterea evocatoare a imaginii. Efectul de somnolenţă este produs de influenţa unui emiţă-tor de mesaje, exercitată asupra publicului său în mod subversiv, prin difuzarea mesajelor, marcate de similaritate, prezentate sub forme variate şi la ore diferite ale zilei [6]. Literatura de specialitate evidenţiază o serie de efecte specia-le, care se bazează pe un ansamblu de tehnici ce permit încadra-rea, transformarea sau crearea de imagini. Cele mai importante dintre acestea sunt elucidate de teoriile care vizează macroefec-tele mediatice: teoria agenda-setting; teoria spiralei tăcerii şi teoria prăpastiei cognitive (cunoaşterii diferenţiale). Cercetarările, întreprinse pînă în anii ‘70 ai secolului trecut asupra efectelor atitudinale şi comportamentale ale audienţei, axate pe examinarea efectelor pe termen scurt [7], au demonstrat că natura redusă a acestora nu influenţează planul cunoaşterii: chiar dacă nu obligă individul să gîndească într-un anumit fel, mass-media impune subiectele asupra cărora are de reflectat. Astfel, în conformitate cu teoria agendarii, în funcţie de rapor-turile dintre mass-media – politic şi opinie publică, apar cîteva variante de agendare: ,,agenda mediatică”, ,,agenda politică” şi ,,agenda publică”. În cazul acestei ipoteze, publicul dă impor- 58 tanţă exact acelor subiecte cu caracter politic de care se bucură atenţia mediatică. Relaţia mass media – politic şi public este de ordin cauzal: media selectează anumite aspecte ale evenimente-lor politice şi le notează în propria lor agendă, iar publicul ajun-ge, mai devreme sau mai tîrziu, să facă acelaşi lucru. Respectiv, agenda mediatică ierarhizează evenimentele politice şi stabileşte o ierarhie a interesului public. În contextul unei alte explicaţii teoretice, datorate cercetă-toarei Noelle Neumann care a elaborat teoria spirala tăcerii, individul îşi modelează comportamentul în dependenţă de opi-niile împărtăşite de majoritate. Conform acestei teorii, individul manifestă sensibilitate la manipularea efectuată prin intermediul mass-media, mecanismul de autoapărare fiind absolut inert în acest caz. Teoria spirala tăcerii a contribuit la clatificarea unor aspecte esenţiale, prezente în cazul comunicării prin media, cu efecte relevante, exercitate asupra publicului: • individul care se identifică cu minoritatea, este influenţat de teama izolării, preferînd să păstreze tăcerea; • mesajele mediatice care acordă atenţie aceloraşi subiecte produc o anumită uniformizare a preocupărilor publicului; • în ţările cu o democraţie funcţională în timp, influenţa medi-atică este cu mult mai mare, decît în statele cu o experienţă mai mică în domeniul exercitării democraţiei; • izolarea opiniilor minoritare favorizează procesul integrării sociale [8]. O altă teorie, vehiculată în domeniu, teoria prăpastiei cogni-tive, stabileşte că efectele mediatice acţionează asupra creşterii gradului de iniţiere a persoanelor, fenomen care reprezintă un aspect pozitiv: mass-media contribuie esenţial la diseminarea in-formaţiei. Totusi, la nivel general, s-a făcut observat şi un efect negativ. Ca urmare a consumului mediatic, diferenţa dintre ,,cei care ştiu” şi ,,cei care nu ştiu” creşte. Din studiile făcute, s-a con-statat că ,,cei care ştiu” sunt persoanele cu o educaţie avansată. Ei devin deţinători ai informaţiei asupra fenomenelor social-po- 59 litice, mai ales, urmărind publicaţiile presei. Cei care ,,nu ştiu” se informează mai mult prin intermediul televiziunii. Calitatea consumului mediatic depinde, în viziunea cerceta-torului american J.P. Robinson, de nivelul de educaţie, de dife-renţa existentă între ,,autocunoscători” şi ,,ignoranţi” [9], studiile ulterioare nuanţând concluziile despre prăpastia cognitivă: • dacă este vorba despre un subiect de interes general, nive-lul de educaţie este mult mai puţin important decît în cazul unor subiecte de interes general redus. • dacă subiectul se referă la un conflict social-politic, se poate vorbi de o distribuţie egală a informaţiei [10]. Prezenţa democraţiei, libertăţii de expresie şi a pluralităţii de opinii într-o societate face posibilă influenţa comunicatorului doar în măsura în care este capabil să transmită ceea ce intere-sează receptorul, ceea ce-l face, în consecinţă, să fie atent, să se implice şi să ia atitudine [11]. În toate societăţile, mass-media este acreditată cu roluri mul-tiple: de la ,,monitorizarea” a tot ceea ce se întîmplă în jur, la crearea imaginilor şi percepţiilor colective. Mass-media este per-cepută ca fiind integrată în sistemul social, deţinând, totodată, o anumită autonomie [12]. Traversarea unor crize importante, în ţările cu o democraţie tînără, precum este Republica Moldova, conduce la declanşarea unui „ciclu”, parcurs de mass-media. La început, media manifes-tă un rol esenţial întru menţinerea echilibrului democratic, prin circulaţia informaţiei şi contribuţia adusă înţelegerii evenimen-telor politice de amploare, cum ar fi desfăşurarea campaniilor electorale [13]. În faza incipientă, orice restricţie a circulaţiei libere a informaţiei devine obiectul unor contestaţii dure. O ilus-trare în acest sens pot fi concluziile, generate de monitorizările mass-media, efectuate în, anii din urmă, în Moldova, care in-sistă asupra faptului că, spre exemplu, ,,în perioada 17- 20 mai 2007, în mass media din Republica Moldova se atestă o creştere a volumului de ştiri favorizate pentru partidul de guvernămînt, difuzate de posturile publice TV Moldova 1, Radio Moldova şi 60 de posturile private NIT şi Antena C. Aceasta se explică prin intensificarea acţiunilor şi declaraţiilor de natură electorală ale guvernării, pe care le-au mediatizat posturile respective. Un slab impuls pozitiv l-a avut avertizarea CCA privind parţialitatea şi lipsa de pluralism la Moldova 1 şi NIT, aşa încît a fost posibilă difuzarea de către TV Moldova 1 a deciziei CEC referitor la uti-lizarea de către Marian Lupu a funcţiei sale în scopul promovorii candidaţiilor PCRM. Ca şi în perioadele precedente, activitatea şi declaraţiile partidelor de opoziţie nu sunt reflectate în buleti-nele de ştiri ale acestor posturi, iar forma de organizare a dez-baterilor nu a evoluat, impedicând, de fapt, schimbul de opinii, polemica” [14]. În faza a doua, pe măsură ce evenimentele politice devin mai diminuate ca intensitate, iar acţiunile actorilor politici nu mai pot fi considerate ,,hard news”, media încep să ,,analizeze” pro-priul rol jucat, încercând să răspundă la întrebări precum: au fost unele sau altele din mass-media obiectul manipulării sau acestea (în special cele electronice) au prezentat cu adevărat realitatea politică? În faza a treia, atenţia cercurilor politice se îndreaptă spre apre-cierea comportamentului mass-media pe parcursul desfăşurării evenimentelor. Din partea jurnaliştilor pot apărea răspunsuri de recunoaştere a ,,câtorva greşeli”, dar însoţite de discursuri privind rolul mass media în menţinerea sistemului democratic, prin distri-buirea liberă a informaţiei. Cercul se închide cu un dublu dialog paralel: acel al politicienilor şi analiştilor politici care interpretea-ză apariţiile lor în media pe parcursul desfăşurării evenimentelor, şi acel al jurnaliştilor care îşi apără propriile atitudini. Conform concluziilor experţilor internaţionali, aflaţi în Repu-blica Moldova, riscul cu care se confruntă în prezent mass-media autohtonă rezidă în tratarea neechilibrată a anumitor subiecte cu caracter politic. Astfel, se manifestă uneori tendinţa de a mini-maliza, de a omite, sau chiar de a prezenta distorsionat acţiunile acelor forţe care ar putea să pună în pericol stabilitatea opâiunii politice partizane. 61 O asemenea situaţie este posibilă prin introducerea de către jurnalişti a acelor elemente de ,,refracţie” între realitatea politică ca atare şi realitatea prezentată de mass media. Media creează realitatea, deoarece evenimentele mediate sunt obiectul unor for-me speciale de ,,intervenţie” sau ,,filtrare”, acţiuni de care au fost învinuite cel mai adesea TV Moldova 1 şi Radio Moldova. Diversele metode de filtrare a realităţii politice - pentru a decide care evenimente trec de ,,poartă” şi ajung ştiri - contribuie, într-un fel sau altul, la apărarea anumitor interese politice. Figurile şi vocile cu ,,aură autoritară”, ,,atotştiutoare” de la televiziune sau radio, modul de redactare a unui editorial, ierarhizarea ştirilor, aparenţa de cunoscători desăvârşiţi ai situaţiei sau comentarii-le auxiliare, fac publicul să creadă că modul de desfăşurare a unui anumit eveniment politic este chiar cel prezentat de media respectivă. În acelaşi timp, mesajele media pot ,,deturna” agen-da publică, focalizând atenţia de la evenimente importante spre cele cu rezonanţă minoră, prin ,,neutralizarea” sau ,,aplanarea” realităţii. Astfel, în funcţie de interesele lor, media pot prezenta conflicte politice fără a preciza substanţa lor reală sau referitor la interesele şi cauzele profunde ale motivelor iniţiatorilor de evenimente. În acest context, forţele politice active par a provo-ca media [15]. Astfel, mass-media pot amplifica sau aplana un scandal politic, recurgând la dezinformare şi manipulare, fiind folosite de politicieni în modul cel mai direct pentru atingerea unor scopuri. Practica jurnalistică din Republica Moldova este constituită din seturi de elemente ritualice, observate şi în prezentarea eve-nimentelor politice. Normele ,,obiectivităţii” maschează legătura dintre practicile de prezentare a evenimentelor şi contextele eco-nomice, organizaţionale şi politice. În acelaşi timp, declararea obiectivităţii conferă presei o ,,aură” de instituţie socială inde-pendentă: ,,Moldova Suverană”, ,,Flux”. Mai mult, chiar dacă practicile actuale distorsionează conţinutul politic al materialelor din presa autohtonă, ele se ,,încadrează” într-un mod convena-bil în codul obiectivităţii, fără a lăsa să se întrevadă efectele lor 62 politice. În acest fel, normele şi practicile jurnalistice acţionea-ză împreună pentru a crea un suport puternic pentru ,,filtrarea” informaţiilor, bine ascunsă în spatele aşa-numitului jurnalism independent [16]. În acest context, obţin pondere opiniile conform cărora ter-menul de ,,pasivitate” este optim pentru descrierea atitudinii pro-fesionale a presei. Pasivitatea ar justifica cele trei modele majore de colectare şi prezentare a informaţiei: • Difuzarea şi promovarea încărcăturii propagandistice prin intermediul anumitor mesaje. • Aducerea spre condiţia normalităţii a evenimentelor spon-tane prin prezentarea lor cu ajutorul unor termeni accesibili publicului, strategie, care face ca informaţiile să pară veri-dice (sau cel puţin acceptabile) prin apelarea la credinţele, prejudecăţile şi superstiţiile existente. • Prezentarea conflictelor şi scandalurilor politice în termeni aleşi cu grijă de către instanţele politice implicate, făcându-se o analiză minimă a istoriei şi a contextului instituţional în care se întâmplă evenimentele. Astfel, poate fi constatată indispensabilitatea condiţiei de li-bertate a presei, element esenţial pentru difuzarea unor informaţii echidistante, care ar comporta alegerile raţionale ale publicului în ceea ce priveşte acţiunea politică, ar genera efectele mediatice aşteptate [17]. Libertatea presei ar contribui la stabilirea stimu-lentelor politice adecvate pentru factorii de decizie. Referinţe: 1. Peter Gross. Mass media şi democraţia în Ţările Europei de Est. - Iaşi: Polirom 2004, p. 26. 2. Ion Buchieru. Fenomenul televiziunii. - Bucureşti: Nime-ra 1997, p. 254. 3. Francis Balle (coord.) Dicţionar de Media / Larousse. - Bucureşti: Editura Univers Enciclopedic, 2005, pp. 130-131. 4. www.mediaculture-online.de/fileadmin/biblioth...// 5.02.07. 5. Doru Pop. Mass media şi politica. Teorii, structuri, prin-cipii. - Iaşi: Institutul European, 2000, pp.4-5. 63 6. Francis Balle. Op. cit., p. 132. 7. Maxwell McCombs. A Look at Agenda-Setting: past, present a future // Journalism Studies, 2005, Vol. 6, N 4, p. 545. 8. Werner J. Severin, James W. Tankard Jr. Perspective asu-pra teoriilor comunicării de masă. - Iaşi: Polirom. 2004, pp. 284-285. 9. www.ciadvertising.org/.../project1/Three.htm // 15.12.06. 10. http://www.proza.ro/proza.php/proza // 23.05.07 11. Gheorghe Schwartz. Politica şi presa. - Iaşi: Institutul European, 2001, p. 65. 12. Marc Raboy, Bernard Dagenais (eds.). Media, Crisis and democracy. Mass communication and the disruption of social order. - London: Sage Publications, 1995 // www. texaspolitics.laits.utexas.edu/.../policy.html. 13. Douglas Kellner. Television, the crisis of democracy and the Persian Gulf War // Raboy & Dagenais, Op. cit., pp. 44-62. 14. Monitorizarea mass-media în campania electorală pen-tru alegerile locale generale din RM. Raportul nr.4 // http:// ijc.md/, 31.05.07. 15. Michael Parenti. Inventing reality. The Politics of news media. - Second edition. - New York: St. Martin’s Press // www.media.com, 21.03.06. 16. Lance W. Bennett. News, The politics of illusions. - Se-cond edition. - New York: Longman, 1998 // http:// www. dntb.ro/sfera/64/gross.htm, 2.03.07. 17. Raportul Naţional al Dezvoltării Umane Republica Moldova 2003. Guvernare responsabilă pentru dezvoltarea umană. Programul Naţiunilor Unite Pentru Dezvoltare. – Chişinău, 2003, pp. 74-77. 64 Florin PAloŞAn Mass-media şi acţiunea persuasivă Relaţia dintre mass-media şi societate poate fi abordată în termeni de consecinţe generale (funcţiile presei), de influen-ţe (efectele presei) sau de misiuni globale atribuite sistemului mediatic (rolurile presei). În limbajul uzual şi chiar în unele lucrări de specialitate, termenul funcţie cumulează frecvent cele trei posibilităţi enumerate mai sus. Această noţiune poate fi folosită cu sensul de „scop, de consecinţă ori de cerinţă sau aşteptare şi poate căpăta şi alte înţelesuri”. În general, funcţia este definită prin „contribuţia pe care un element o aduce la sa-tisfacerea unei cerinţe a sistemului din care face parte, ajutând la menţinerea şi dezvoltarea acestuia” [1]. In sfera comunicării de masă, spre exemplu, aşa cum menţionează cercetătorul Den-nis McQuail, „sintagma funcţia de informare a presei se poate referi la trei lucruri foarte diferite: acela ca presa încearcă să informeze oamenii (scop), acela că oamenii află ceva din presă (consecinţă) sau acela că presa poate să informeze oamenii (re-zultat sau aşteptare)” [2]. Astfel, expresia funcţia de informare a presei poate fi inter-pretată din trei perspective diferite: a) drept urmare a activităţii presei, publicul este informat – funcţie; b) presa are misiunea de a informa publicul – rol; c) prin informaţiile pe care le distribuie, presa influenţează gîn-direa şi comportamentul publicului – efect. În primul caz, faptul că presa informează apare ca o conse-cinţă a existenţei sistemului mass-media. Această consecinţă de-rivă din funcţionarea globală a mass-mediei şi nu este legată în 65 mod direct de o intenţie: informaţii pot fi găsite chiar şi în acele mesaje care nu au ca scop principal informarea. În felul acesta, răspunzînd nevoii indivizilor de a-şi controla mediul, mass-me-dia generează, ca o consecinţă a activităţii sale, faptul ca publi-cul este informat. Astfel, mass-media contribuie la satisfacerea cerinţelor sistemului social, a nevoilor indivizilor, grupurilor şi instituţiilor şi, prin aceasta, ea este un factor important în menţi-nerea echilibrului sistemului social. În al doilea caz, este vorba despre o cerinţă imperativă: pre-sei i se atribuie, înainte chiar de exercitarea acţiunii sale, misi-unea, rolul de a informa. Acest lucru este considerat o obligaţie a instituţiilor mass-media, indiferent de obstacolele sau de con-juncturile concrete în care presa activează. În jurul concepţiilor referitoare la rolul pe care presa trebuie să-l joace s-au construit patru mari teorii (modele) care au organizat, într-o paradigmă generală, numeroasele sarcini atribuite de-a lungul istoriei sis-temelor de comunicare de masă: modelul autoritarist (bazat pe misiunea de susţinere a structurilor de putere existente), modelul totalitarist (bazat pe misiunea de mobilizare a maselor pentru îndeplinirea proiectelor puterii), modelul liberal (bazat pe misiu-nea de a facilita accesul publicului la informaţie şi divertisment), şi modelul serviciului public (bazat pe misiunea de a realiza edu-caţia civică şi informarea corectă). În cel de-al treilea caz, faptul că activitatea presei are drept rezultat informarea indivizilor apare ca un produs imediat al funcţionării unui segment al mass-mediei. În prim-plan apare, astfel, acţiunea unui instituţiei mediatice care influenţează într-un anumit fel o parte din cei care intră în contact cu ea. Acest tip de acţiune concretă a mass-mediei poartă numele de efect. Analiza efectelor a constituit, timp de peste cinci decenii, pri-oritatea indiscutabilă a cercetărilor efectuate în domeniul co-municării de masă: a fost stabilit că efectele presei pot atinge nivelul cunoştinţelor, emoţiilor, atitudinilor sau comportamen-tului individual. Efectele nu răspund în chip necesar unor nevoi generale ale indivizilor şi ale colectivităţilor şi nici nu se „justi- 66 fică” prin contribuţii specifice la menţinerea ori la dezvoltarea sistemelor sociale. În acest context, un punct nodal al dezbaterii vizează concep-tul de influenţă. In viziunea sociologică, el se referă la „o acţiune exercitată de o entitate socială, orientată spre modificarea opţi-unilor şi manifestărilor alteia” [3]. Din acest punct de vedere, ansamblul relaţiilor sociale este o sumă de acţiuni de influenţare: părinţii îşi educă copiii după un anume model, şcoala încearcă să influenţeze generaţia în creştere pentru a o face să se conformeze unor valori şi norme sociale consacrate, prietenii vor să influ-enţeze pe cei ce le sînt în preajmă în numele anumitor motive, medicii modifică opţiunile pacienţilor pentru a evita îmbolnăvi-rea lor ş. a. m. d. Respectiv, mass-media apare ca un instrument în jocul complex al influenţelor sociale, instrument utilizat de diferite entităţi „pentru a modifica opţiunile şi manifestările pu-blicului” [4]. Mijloacele prin care pot fi exercitate anumite influenţe se re-găsesc în cadrul unui triunghi terminologic extrem de complex şi controversat: persuasiune, propagandă, manipulare. Conceptul cu sfera cea mai largă de aplicare este cel de persu-asiune: el vizează „activitatea de influenţare a atitudinii şi com-portamentului unei persoane în vederea producerii acelor schim-bări care sunt concordante cu scopurile sau interesele agenţiei iniţiatoare; persuasiunea se realizează în condiţiile în care se ţine seama de caracteristicile de receptivitate şi reactivitate ale persoanei influenţate” [5]. Este, aşadar, evident ca persuasiunea se bazează pe evaluarea intereselor valorilor şi reprezentărilor simbolice ale persoanei sau persoanelor asupra cărora ea se va exercita şi pe desfăşurarea unor acţiuni sau mesaje care au ca scop convingerea acestora de a-şi schimba ideile, sentimentele sau comportamentele. Cu alte cuvinte, este o influenţare „de ti-pul convingerii raţionale, alegînd argumentele care avantajează evaluarea circumstanţelor” [6]. O formă aparte de acţiune persuasivă reprezintă propaganda. În fond, propaganda se referă la o activitate sistematică de trans- 67 mitere, promovare sau răspîndire a unor doctrine, teze sau idei de pe poziţiile unei anumite grupări sociale şi ideologii, în sco-pul influenţării, schimbării sau formării unor concepţii, atitudini, opinii, convingeri sau comportamente. De regulă, o propagandă eficace trebuie să convingă, în pri-mul rînd, printr-o argumentare raţionala, credibilă, consistentă, sprijinită pe experienţe şi evenimente trăite de cetăţeni [8]. Tot-odată, propaganda, poate folosi şi tehnici axate pe sensibilitate, emoţii, experienţe, frică etc. După C. Larson, propaganda se identifică prin cîteva note specifice: a) caracterul ideologic: ea difuzează un ansamblu concret de idei, legate de interesele unei anumite entităţi sociale (bise-rica, partidele, guvernanţii etc.); b) asocierea cu diverse mijloace de comunicare de masă: pen-tru a atinge segmente sociale cît mai ample şi pentru a avea controlul asupra actelor de comunicare, propaganda utili-zează mijloace de comunicare variate; c) caracterul ascuns, secret, al unor componente ale proce-sului de comunicare: scopul comunicării, sursa reală a me-sajelor, tehnicile de persuasiune folosite, informaţii care ar pune mesajul propagandistic într-o altă lumină, reacţiile pu-blicului la mesajele anterioare - toate acestea sînt obturate în campaniile propagandistice; d) tendinţa spre uniformizare: scopul propagandei este să uni-formizeze părerile, atitudinile şi comportamentele recepto-rilor, să-i reducă la o masă omogenă, disponibilă pentru a fi manevrată; e) obstrucţionarea gîndirii: rezultatul final al propagandei ar trebui să fie blocarea judecăţii critice şi generarea de acţiuni sub impulsul sentimentelor necontrolate. Pentru a fi eficientă, propaganda presupune exercitarea con-trolului asupra instituţiilor sociale – sistemul de educaţie, Bise-rica, mass-media. Din această cauză, ea este frecvent asociată cu sistemele totalitariste. Ceea ce nu înseamnă că în sistemele 68 democratice nu se întîlnesc forme ale propagandei orientate spre scopuri religioase, politice, sociale sau comerciale; dar acum nu mai există un flux unic de mesaje propagandistice, ci o gamă variată de surse şi de tipuri de propagande. Termenul de manipulare se referă la acţiunea de a determina un actor social să gândească şi să acţioneze într-un mod compa-tibil cu interesele iniţiatorului, iar nu cu interesele sale, prin uti-lizarea unor tehnici de persuasiune, care distorsionează în mod intenţionat adevărul, lăsînd însă impresia libertăţii de gîndire şi de decizie. Practica mediatică demonstrează că societatea este expusă din ce în ce mai mult unor forme de violentare culturală care provin tocmai din felul cum este abordată cultura de mass-me-dia. Un fapt minor devine „mare” prin felul cum este mediatizat. O operă valoroasă poate fi degradată prin felul cum este prezen-tată. Mass-media dispun de posibilitatea de a inocula ficţiuni şi pot fabrica „valori” sau „personalităţi” peste noapte. Mediul de difuzare a valorilor culturale a devenit el însuşi semnificativ şi chiar „bun” cultural, în măsura în care este rezonant şi coex-tensiv cu valoarea de bază. Dacă acest raport rămâne inadecvat, atunci faptul cultural este diminuat şi chiar deturnat. S-a structu-rat astfel o adevărată inginerie de dispunere, transpunere şi im-punere a culturii, o anumită autonomizare a acestei dimensiuni asupra creării de valori, care fetişizează faptul cultural până la desfiinţare şi anihilare. Instanţele mediatice funcţionează în anumite circumstanţe ca o „maşină de fabricat zei”, ca forme de violentare simbolică şi impun anumite ierarhii, preferinţe, atitudini cu pretenţia de a fi generalizate, însuşite de către toată audienţa. Fenomenul de ma-sificare şi de aliniere la aceleaşi cunoştinţe şi valori este deosebit de periculos din punct de vedere psihologic, moral şi spiritual. În fond, se produce un atac la adresa persoanei, se periclitează uni-tatea gândirii şi simţirii, intimitatea spirituală, dreptul de a gîndi şi a face altfel decît fac ceilalţi. Manipularea este facilitată prin acceptarea aceloraşi simboluri culturale, fiind ameninţată speci- 69 ficitatea şi particularul. Mijlocele de comunicare de masă consti-tuie un mediu prielnic pentru kitsch-izarea stimulilor spirituali şi pentru vehicularea inautenticului cultural. Subcultura, transmisă prin mass-media, conţine foarte multe clişee, formule repetitive, comprehensibile, pe măsura omului mediu, dîndu-i acestuia sen-zaţia reconfortantă de „om cult”, de „sensibil”, de „informat”. Ea mai poate fi expresia unei difuzări inadecvate a marii culturi, a „masificării” culturii autentice, a unei carenţe de supralicitare şi banalizare. Cultura de masă este un cumul neuniform de sti-muli culturali ce se propagă asemenea bunurilor de larg consum, este eterogenă, rudimentară, uniformă, avînd o funcţie accesorie distractivă. Manipularea implică o multitudine de acţiuni precum îndoc-trinarea, înregimentarea, propaganda, dezinformarea şi fabri-carea imaginarului social. Înregimentarea se referă la forţarea indivizilor să execute diverse acţiuni repetitive, care le anulează libertatea şi care marchează aservirea lor faţă de autoritatea su-premă. Îndoctrinarea este un termen cu rădăcini religioase, care se referea iniţial la învăţarea unei doctrine religioase. Atît în comunicarea interpersonală, cît şi în mass-media, frec-vent, manipularea se împleteşte cu dezinformarea. Aceasta presu-pune livrarea de informaţii false sub aparenţele informării exacte şi riguroase. Numeroasele studii consacrate potenţialului de ma-nipulare, persuasiune sau propagandă al mass-mediei, în raport cu dimensiunea uriaşă a audienţelor acesteia şi cu mulţimea de factorinon-mediatici (familia şi prietenii, mediul socialdelalocul de muncă, tradiţiile culturale, religia, experienţele personale etc.), care exercită diferite forme de influenţă asupra indivizilor, suge-rează necesitatea acordării unei atenţii serioase capacităţii presei de a fi un instrument de manevrare a publicului. Referinţe 1. C. Zamfir, L. Vlăsceanu. Dicţionar de sociologie. – Bu-cureşti: Babel, 1993. - p. 262. 2. Apud: Mihai Coman. Introducere în sistemul mass-me-dia. – Iaşi: Polirom, 2007. – p. 96. 70 3. C. Zamfir, L. Vlăsceanu. Op. cit. – p. 299. 4. Mihai Coman. Op. cit. - p. 98. 5. C. Zamfir, L. Vlăsceanu. Op. cit. – p. 423. 6. Gabriel-Liviu Voicu. Potenţialul şi limitele manipulării // Comunicarea publică: concepte şi interpretări. Chişinău: USM, 2002. – p. 58. 7. Sergiu Tămaş. Dicţionar politic. – Bucureşti: Editura Academiei Române, 1993. – p. 219. 8. Ch. Larson. Persuasiunea: receptare şi responsabilitate. – Iaşi: Polirom, 2003. - p. 394. 71 VictoriA BULicAnU Raportul „cenzură politică – cenzură economică” în presa moldovenească şi în cea occidentală Termenul „cenzură” dintotdeauna a comportat conotaţii ne-gative, desemnând, conform definiţiei DEX-ului, un control pre-alabil exercitat, în unele state, asupra publicaţiilor, spectacolelor, emisiunilor de radioteleviziuneşi, în anumite condiţii, asupra co-respondenţei şi convorbirilor telefonice. Cu acelaşi termen mai este identificat şi organul care exercită acest control. Fenomenul de cenzură exercitat asupra presei are drept scop împiedicarea propagării unor anumite idei şi valori în rândul publicului. Feno-menul cenzurii, aplicat pe larg în fostele state din lagărul socia-list a fost mult mai puţin vizat în perioada respectivă, pe când as-tăzi, în condiţiile aderării statelor lumii, printre care şi Republica Moldova, la multitudinea de tratate şi documente internaţionale care fac trimiteri la drepturile esenţiale ale omului, fenomenul cenzurii a intrat în atenţia specialiştilor din domeniul mass–me-dia, dar şi în vizorul publicului larg drept unul care se manifestă încă, având chiar susţinere din partea celor mai diverse structuri, fie ele economice sau politice. De remarcat, că instrumentele pe care le folosesc actualmente aceste structuri sunt diferite de cele aplicate de către instituţiile fostului lagăr comunist, care impli-cau persecuţia şi oprimarea celor ce nu doreau supunere în faţă postulatelor totalitarismului. De obicei, cenzura este realizată de către guverne, structuri economice de dimensiuni mari, grupuri religioase, dar există şi alte forme de cenzură, cum ar fi păstrarea informaţiilor secrete oficiale, secretelor comerciale, proprietăţii intelectuale şi comu-nicaţiilor privilegiate. De aceea, termenul cenzură poartă deseori 72 o semnificaţie de represiune prin ascunderea informaţiilor. Feno-menul cenzurii, putem spune cu siguranţă, este aplicat în toate statele, deşi în fiecare dintre acestea, fenomenul îşi are specificul său. Scriitorul rus, A.P. Lebedev, autor a numeroase publicaţii cu caracter istoric, distinge două forme de cenzură: cenzură preli-minară şi cenzura ulterioară. Primul tip ar consta în necesitatea de a obţine permisiunea anumitor organe împuternicite eliberării acesteia pentru publicarea şi tipărirea unei anumite ediţii de ziar, revistă, carte, etc. Cenzura ulterioară constă în aprecierea deja a materialelor publicate şi elaborarea unor critici pozitive sau negative asupra celor publicate. Acest tip de cenzură mai conţine şi aplicarea de anumite măsuri drastice împotriva publicaţiilor, precum scoaterea din circulaţie a acestora sau chiar aplicarea de sancţiuni împotriva unor anumite persoane fizice sau juridice, implicate direct în elaborarea materialelor. Declaraţia Universală a Drepturilor Omului, adoptată de către Adunarea Generală a Organizaţiei Naţiunilor Unite la 10 decembrie, 1948, prevede prin articolul XIX următoarele: orice om are dreptul la libertatea opiniilor şi exprimării, acest drept include libertatea de a avea opinii fără imixtiune din afară, pre-cum şi libertatea de a căuta, de a primi şi de a răspândi informaţii şi idei prin orice mijloace şi independent de frontierele de stat. Respectiv, statele membre ale acestei organizaţii internaţionale s-au angajat să respecte acest document important şi să promo-veze respectul universal faţă de drepturile omului şi libertăţile lui fundamentale. Republica Moldova a devenit membru al ONU la 2 martie 1992, odată cu adoptarea de către Adunarea Generală a Naţiu-nilor Unite a Rezoluţiei AG A/RES/46/223. Aceasta a însemnat aderarea imediată la acele documente internaţionale impor-tante cu referinţă la drepturile omului şi respectarea acestora. De menţionat că nici un act internaţional nu prevede aplicarea cenzurii în domeniul mass–media, cu excepţia subiectelor care promovează violenţa în societate, pornografia, obscenitatea sau terorismul. 73 Un alt act care face referinţe la respectarea drepturilor omu-lui de către statele europene este Convenţia Europeană pentru Drepturile Omului, care a fost adoptată de către statele membre ale Consiliului Europei. Documentul a fost adoptat în anul 1950, dar a intrat în vigoare în 1953. Textul Convenţiei accentuează: „Consiliul Europei a considerat necesară realizarea unei uniuni mai strânse între membrii săi şi ca unul dintre mijloacele pentru atingerea acestui scop este apărarea şi dezvoltarea drepturilor omului şi a libertăţilor lui fundamentale, reafirmând ataşamen-tul profund faţă de aceste libertăţi fundamentale care constituie temelia însăşi a justiţiei şi a păcii în lume”. În articolul 10 al Convenţiei se menţionează: „Orice persoană are dreptul la liber-tatea de exprimare. Acest drept cuprinde libertatea de opinie şi libertatea de a primi sau de a comunica informaţii ori idei fără amestecul autorităţilor publice şi fără a ţine seama de frontiere. Prezentul articol nu împiedică statele să supună societăţile de radiodifuziune, de cinematografie sau de televiziune unui regim de autorizare. Exercitarea acestor libertăţi ce comportă îndatoriri şi responsabilităţi poate fi supusă unor formalităţi, condiţii, re-strângeri sau sancţiuni, prevăzute de lege, care constituie măsuri necesare într-o societate democratică, pentru securitatea naţiona-lă, integritatea teritorială sau siguranţa publică, apărarea ordinii şi prevenirea infracţiunilor, protecţia sănătăţii sau a moralei, pro-tecţia reputaţiei sau a drepturilor altora pentru a împiedica divul-garea de informaţii confidenţiale sau pentru a garanta autoritatea şi imparţialitatea puterii judecătoreşti”. Cu alte cuvinte, acest articol reprezintă o versiune mai largă şi exhaustivă a articolului XIX din actul ONU. Republica Moldova a devenit membru al Consiliului Europei la 13 iulie 1995. Protecţia oferită de Articolul 10 se extinde asupra tuturor tipurilor de exprimare indiferent de contextul acestora, fie că aparţin unui individ, grup sau mass–media. În conformitate cu ultima frază a primului paragraf, dreptul de a primi şi comuni-ca informaţii şi idei, prevăzut în articol, „nu împiedică statele să supună societăţile de radiodifuziune, de cinematografie sau 74 de televiziune unui regim de autorizare”, care ar putea la pri-ma vedere să fie considerat un element de cenzură. În realitate, această clauză a fost inclusă la o etapă avansată a lucrărilor pregătitoare Convenţiei din motive tehnice: numărul limitat de frecvenţe disponibile şi faptul că, la acel moment, majoritatea statelor europene deţineau monopol asupra difuzării emisiuni-lor de radio şi televiziune. Oricum, aceste motive au dispărut odată cu progresul telecomunicaţiilor. Transmisiile prin ante-ne de satelit, precum şi televiziunea prin cablu au condus la multiplicarea numărului de frecvenţe. În acest context, dreptul statului de a supune societăţile de radiodifuziune regimului de autorizare a dobândit o semnificaţie şi un scop nou: garantarea libertăţii şi a pluralismului de informare în scopul satisfacerii necesităţilor publice. În vederea aprecierii aspectelor cenzurii politice şi cenzurii economice şi raportului în care intră acestea, e necesar de a in-dica semnificaţia fiecărui termen separat. Atfel, cenzura politică reprezintă exercitarea unui control strict din partea instituţiilor politice ale statelor şi, nemijlocit, reprezentanţilor acestora, asu-pra conţinutului publicaţiilor, emisiunilor de radio şi televiziune şi nepermiterea acestora de a funcţiona în corespundere cu nor-mele internaţionale general acceptate. Cenzura economică, spre deosebire de cea politică, se reali-zează într-o manieră mai delicată, fiind prezentă în majoritatea statelor lumii, posibil, cu vechi tradiţii democratice, şi semnifică implicarea directă sau indirectă a instituţiilor economice şi re-prezentanţilor acestora în activitatea mijloacelor de comunicare de masă şi supravegherea conţinutului difuzat de către cele din urmă, pentru a-şi proteja deja veniturile obţinute sau obţinerea unor noi profituri. Cenzura nu este o invenţie actuală a structurilor de stat în vederea controlului rigid asupra activităţii altor structuri, ci a apărut oficial în Evul Mediu, fiind exercitată mai ales de către instituţiile bisericeşti în raport cu publicaţiile cu caracter religi-os, pentru a evita erezia şi desconsiderarea valorilor bisericeşti 75 acceptate atunci. În secolul XVI în Europa de Vest a fost institu-ită în mod oficial cenzura pentru a evita publicarea de elemente interzise, mai ales în adresa autorităţilor statului.Afost instituit un sistem drastic de înregistrare a potenţialelor buletine de pre-să în cadrul instituţiilor de stat competente, dar şi necesitatea de a atrage fonduri financiare enorme pentru publicarea cel puţin a unei ediţii.Astfel, majoritatea publicaţiilor se găseau în mâinile celor ce se aflau la conducerea statului, singurii în stare să asi-gure financiar activitatea acestora. În lucrarea „Censorship. An International Encyclopedia” se menţionează că acest fenomen s-a făcut mai evident în perioada secolelor XVI–XVII, iar „în secolul XVIII se ajunge la suprimarea monopolului cenzurii bisericeşti, instituindu-se un sistem al dublei cenzuri. Mai mult, pentru prima dată puterea ecleziaştilor se subordonează autori-tăţii seculare, cel puţin în problemele bisericeşti. Noile forme ale cenzurii sunt susţinute în mod centralizat prin crearea unui aparat birocratic de o extremă complexitate. Condiţiile socio– politice imprimă cenzurii din secolul XIX un curs fluctuant: rigoarea sa variază de la intransigenţă, trecând prin liberalizare, până la desfiinţare”. Cenzura comunistă sovietică a fost una specifică şi un caz particular al reglementării rigide a activităţii instituţiilor media-tice. Într-un fel sau altul fiecare persoană care avea tangenţe cu sfera scrisului a fost supusă cenzurii. Rigoarea cenzurii comunis-te cunoaşte câteva trepte în manifestarea ei: - cenzura parţială, care se limitează la eliminarea unui pasaj incomod dintr-un text mai amplu; - cenzura scriitorilor străini, prin traducerea selectivă şi „adap-tarea textului”; - refuzul tipăririi unor texte depuse la edituri; - retragerea din circulaţie a celor editate. Important e că aceas-tă formă de cenzură putea să nu aibă implicaţii negative asu-pra celorlalte lucrări ale autorului; - asocierea interzicerii propriu-zise a lucrării cu „demascarea” publică a autorului şi cu procese judiciare spectaculoase; 76 - cenzura integrală a scriitorilor din exil, identificaţi cu feno-menul dizidenţei politice (cazul scriitorului rus A. D. Saha-rov, liderul mişcării pentru apărarea drepturilor omului din URSS din anii ’60); - pierderea dreptului de semnătură. În funcţie de context, ope-ra unui scriitor era interzisă, ca urmare a publicării unui text considerat periculos pentru regim. Cea mai importantă latură a libertăţii de exprimare în cadrul sistemului politic o reprezintă posibilitatea transmiterii informa-ţiei care ar putea juca un rol decisiv în oricare tip de alegeri sau în activitatea guvernului. Statele, unde democraţiile liberale sunt la guvernare, obişnuiesc să impună anubite restricţii legale vis-à-vis de activitatea presei numai pe durata campaniilor electorale, aşa precum se întâmplă şi în Republica Moldova. Principalele acte normative care reglementează activitatea instituţiilor mass-media în domeniul reflectării campaniilor electorale în republică sunt: - Constituţia Republicii Moldova; - Codul Electoral (Legea nr. 1381 – XIII din 21 noiembrie, 1997); - Codul audiovizualului (august, 2006); - Codul Penal al Republici Moldova (Legea nr. 985 – XV din 18.04.2002); - Codul cu privire la contravenţiile administrative (Aprobat la 29.03.1985); - Codul Civil al Republicii Moldova (Legea nr.1107 – XV din 06.06.2002); - Legea privind accesul la informaţie (nr. 982 din 11.05.2000); - Concepţia privind reflectarea campaniei electorale de către instituţiile audiovizualului din Republica Moldova, adoptat de către Comisia Electorală Centrală; - Regulamentul privind reflectarea campaniei electorale în mijloacele de informare în masă, adoptat de către Comisia Electorală Centrală. 77 Karl Popper, filosof austriac, care a activat pe parcursul sec. XX, menţiona că lipsa de restricţii în exprimare joacă cel mai important rol în asigurarea stabilităţii democraţiei liberale, deoa-rece face posibilă ajustarea activităţii guvernului şi a sistemului politic în întregime la necesităţile obiective ale societăţii. Libe-ralismul a deschis latura etică a libertăţii de exprimare, care la nivel emoţional a început să domine asupra viziunii utilitare a lui Popper. Astfel, pe primul loc se situează demnitatea umană şi necesităţile obiective ale omului (drepturi obiective), oferite omului de natura însăşi. Conceptul are rădăcini în creştinism şi primii popularizatori deseori făceau apel la un citat din Biblie, care sună în felul următor: „Dumnezeu a creat Omul după chi-pul şi asemănarea sa”. Mai târziu ideea a fost reformulată de către Immanuel Kant, filosof german. Kant a reformulat teoria în termeni corespunzători perioadei de activitate, declarând că principiile existenţei comunităţii umane îşi au natura lor firească fundamentală. O astfel de percepţie a drepturilor omului a fost introdusă pentru prima dată în „Declaraţia Drepturilor Omului şi Cetăţeanului” (1789), „Bill of Rights”, adoptat la 15 decembrie 1791 în Statele Unite ale Americii, act care conţine primele zece amendamente la Constituţia statului american şi care confirmă drepturile fundamentale ale cetăţenilor statului. Primul amenda-ment garantează dreptul fiecărui om în alegerea religiei, dreptul la libera exprimare şi dreptul la activitatea presei. În Marea Britanie, actul cu acelaşi nume „Bill of Rights” a fost adoptat în 1689, unde era specificat că Parlamentul este cea mai înaltă instituţie politică ce reprezintă poporul şi dreptul la obţinerea informaţiei despre activitatea acestei instituţii aparţine de asemenea poporului. Odată cu dezvoltarea principiilor demo-cratice, ultimul aspect a devenit mai actual ca niciodată. Filosoful francez Jean Jacques Rousseau evidenţia necesitatea învăţării culturii libertăţii de exprimare. În opinia marelui gândi-tor, introducerea în discuţii a subiectelor cu scopul determinării adevărului şi atitudinea tolerantă faţă de puncte de vedere alter-native contribuie la progresul societăţii. Totuşi aspectele politice 78 şi culturale ale liberalismului se află într-o oarecare contradicţie. Sub aspect cultural, libertatea cuvântului tinde către dezvolta-rea la om a propriilor concepţii despre societate, independente de societate. Pe de altă parte, poporul, înzestrat cu puterea de autocârmuire, trebuie să folosească acest drept în folosul socie-tăţii în realizarea unei alegeri chibzuite. Totuşi nivelul de educa-ţie al „cetăţenilor responsabili” câteodată contribuie la plasarea propriilor opinii în dependenţă de morala socială. Majoritatea autorilor contemporani atenţionează că pierderea capacităţii de gândire independentă contribuie la apariţia riscului de manipu-lare a conştiinţei sociale. Cu toate acestea, majoritatea popula-ţiei ţărilor democratice (în special, adepţii conservatorismului) găsesc această imixtiune în sfera personală a fiecărui om într-o oarecare măsură necesară şi îndreptăţită. Publicitatea reprezintă o formă comercială de libertate a cu-vântului şi care, aşa precum am menţionat şi mai sus, este în-soţită de numeroase restricţii legale în numele protecţiei consu-matorului, ordinii publice şi concurenţei loiale. Mass–media se conformează cu aceste restricţii impuse de orice stat democratic, chiar dacă pierde potenţiale venituri mari. Totuşi, adepţii neoli-beralismului sunt de părere că cheia către evitarea cenzurii de orice tip o reprezintă proprietatea privată şi neintervenţia statului în activitatea antreprenorială. În acest mod se creează o barieră în faţa cenzurii de stat (politice) şi se contribuie la înmulţirea opiniilor independente. Nu sunt de acord cu neoliberalii cei care se declară a fi liberali de stânga, care evidenţiază rolul important al statului în finanţarea presei, dar şi a campaniilor electorale, educaţiei etc., pentru că numai astfel se poate garanta o funcţio-nare a instituţiilor statului independente de opinia publică, dar şi faţă de orice putere financiară. Agenţia de presă Interlic a preluat la 30 iulie 2007 un articol, publicat în ziarul românesc „Jurnal Naţional”, „Presa moldove-nească între Rusia şi România”. În articol se notează că lipsa de transparenţă a instituţiilor de stat, distribuirea presei doar prin intermediul poştei de stat, dar şi numărul mic de profesionişti 79 fac mass–media din Republica Moldova să arate precum cele româneşti de la începutul anilor ’90. Tot aici se menţionează că în Moldova există o lege a presei, dar nu este asigurat accesul la informaţie. Se mai întreprinde o comparaţie între publicaţiile de limbă română şi cele de limbă rusă, find evidenţiat faptul că coti-dienele precum „Flux” şi „Timpul” au un tiraj zilnic de 3 000 de exemplare, şi doar vineri, când apar cu mai multe pagini, cu teme de magazin, ajung la 30 000 exemplare. În acelaşi timp, ziarele de limbă rusă au un tiraj zilnic de 70 000 exemplare. În aceeaşi publicaţie se mai arată că şi Poşta Moldovei apare în calitate de cenzor al presei: „Când nu poate controla conţinutul, statul poate împiedica pur şi simplu ziarul să ajungă la cititor. În astfel de situaţii, în cel mai bun caz ajung toate numerele din săptămână de-abia vineri; în cel mai rău caz, ele nu mai ajung deloc”. Jurna-liştii se plâng că „nici o instituţie de stat nu este dispusă să ofere informaţie”. În acelaşi timp, autorii articolului, Irina Munteanu şi Ilarion Tiu, se arată indignaţi de lipsa de profesionalism în mass– media autohtonă găsind o explicaţie în salariile extrem de joase ale reporterilor. „Presa românească (de limbă română – V. B.) face cu greu faţă concurenţei ziarelor ruseşti, fie ele autohtone sau cu redacţia centrală la Moscova. Tocmai de aceea, publicaţii precum „Flux” prezintă numai ştiri „de bine” despre România, cum ar fi integrarea în Uniunea Europeană. Evenimentele nega-tive sunt omise, „pentru a nu da satisfacţie ruşilor”. Libertatea presei este o problemă de care în permanenţă soci-etatea este şi trebuie să fie preocupată, orice „relaxare” din acest punct de vedere ar putea conduce la înăbuşirea acesteia. De fapt, şi în ţările cu o democraţie avansată, problema libertăţii presei este considerată drept o problemă cu provocări multiple şi deloc simple, cu abordări dintre cele mai diferite. Iată de ce presa, dar şi alte instituţii, nu ezită să aducă în atenţie abuzurile şi cazurile de cenzurare a presei care pot fi comise într-un stat democratic şi, cu atât mai mult, într-o ţără cu o democraţie în devenire, precum este Republica Moldova. Pe site-ul oficial al Ambasadei SUA la Chişinău este publicat un raport în care se arată că în ciuda 80 faptului că legea moldovenească stipulează libertatea cuvântului şi a presei, cu toate acestea, guvernul a limitat aceste drepturi, iar în unele cazuri guvernul chiar a ajuns să intimideze ziariştii. „Guvernul nu a limitat publicaţiile străine, dar majoritatea din-tre acestea nu au beneficiat de o circulaţie necesară din cauza costurilor înalte. Ziarele ruseşti au fost disponibile; unele dintre acestea au publicat suplimente săptămânale speciale”. Tot aici se mai arată că numărul de publicaţii care nu aparţin şi nu sunt con-duse de către guvern sau de partide politice a crescut, dar multe dintre organizaţiile de presă independente au rămas în serviciul guvernului şi al mişcărilor politice şi au beneficiat de subsidii importante din partea acestora, iar subsidiile, să nu uităm, rămân o atracţie destul de mare pentru publicaţiile moldoveneşti, care nu-şi pot asigura o existenţă independentă în condiţiile realităţi-lor economice din ţară. În acelaşi raport se mai arată că legea interzice guvernelor stră-ine finanţarea sau susţinerea publicaţiilor moldoveneşti. În prac-tică, guvernul român a susţinut publicaţii, acestea beneficiind, în conformitate cu legea, de finanţare din partea unor fundaţii înfiin-ţate în acest scop. Guvernul nu a acţionat în judecată publicaţiile care au beneficiat de finanţare din partea altor state. „Atât jurnaliş-tii presei scrise, cât şi cei ai audiovizualului au practicat autocen-zura din cauza utilizării active de către stat şi de demnitarii publici a legilor civile cu privire la defăimare şi calomnie precum şi a plângerilor din partea autorităţilor referitor la reflectarea în ştiri” (http://romanian.moldova.usembassy.gov/hrr2005.html). Curtea Europeană a drepturilor omului a examinat câteva dosare, înaintate de cetăţenii Republicii Moldova, în care a fost implicată mass–media. Cazul Busuioc contra Moldova a vizat pu-blicaţia de limbă rusă „Express”, în care autorul, Valeriu Busuioc, a criticat angajaţii Aeroportului Internaţional Chişinău. Decizia judecătorească a Chişinăului a constat în admiterea că articolul publicat este defăimător în adresa reclamanţilor, iar în raport cu reclamanţii nu este exact. Pe când Curtea Europeană a Drepturilor Omului (CEDO) a constatat violarea art. 10 prin decizia judecă- 81 torească aplicată la Chişinău. Nu este singurul caz în acest sens. Jurnalista Julieta Saviţchi, de asemenea a iniţiat un proces la Cur-tea europeană a Drepturilor Omului privind încălcarea dreptului la libera exprimare în cazul articolului „Poliţia rutieră – steaua mea”, publicat în ziarul de limbă rusă „Noviy poreadok”, în care era vorba despre o victimă a unui accident rutier, iar reprezentan-tul poliţiei rutiere susţinea că articolul din ziar conţinea informaţii defăimătoare la adresa sa. Curtea deApel de la Chişinău a dispus ziarului să publice o dezminţire şi a decis plata de către redacţie şi petiţionară a unor despăgubiri în folosul reprezentantului poliţiei, precum şi achitarea cheltuielilor de judecată. CEDO a amintit în acest caz că sancţionarea unui jurnalist pentru faptul că a contri-buit la difuzarea declaraţiilor pe care un terţ le-a oferit în cadrul unei discuţii (interviu) ar putea afecta grav contribuţia presei la discutarea problemelor de interes general şi nu trebuie admisă fără motive deosebit de serioase. CEDO a ajuns la concluzia că s-au încălcat prevederile art. 10 din Convenţia Europeană pentru drepturile Omului, petiţionara fiind despăgubită cu o sumă de bani pentru prejudiciul material şi moral, dar şi pentru cheltuielile de judecată, sumă achitată de către Republica Moldova. Sunt cazuri care servesc drept exemple de necesitate a pro-movării principiilor democratice în societate prin intermediul mass–media, în orice condiţii, chiar şi în contrapunere cu unele instituţii de stat, statul fiind semnatar al majorităţii documentelor internaţionale vizând protecţia drepturilor omului, cerinţele că-rora se referă nu la grupuri de oameni separate, privilegiate, ci la membrii întregii societăţi. Dacă e să facem referinţă la modelele occidentale de acti-vitate a presei şi la nivelul de libertate de exprimare atestat în condiţiile mediilor private, atunci modelul italian ar putea fi unul de referinţă. Silvio Berlusconi deţine controlul a peste 90% din sistemul de televiziune italiană comercială şi 40% din ziarele din Italia. Dar acest lucru nu-i împiedică pe jurnalişti să-şi poată publica oricând îngrijorarea privind amestecul fostului premier italian în politica editorială. 82 Cenzura economică cu care se confruntă presa, este o caracte-ristică a societăţilor capitaliste. În mod oficial, nimeni nu interzice nimic, dar libertatea de acţiune se extinde numai până la interesul comercianţilor, care apar în mod neoficial în calitate de finanţa-tori prin intermediul publicităţii a activităţii canalelor media. Ca-zul publicaţiei „Sfatul Ţării” de la începutul anilor ’90 este cel mai sugestiv în acest sens. Eugen Lungu menţiona într-un articol publicat în nr. 4 din anul 2000 al revistei „Sud – Est,” „Sec, des-pre cenzură”: „Ziariştilor li s-a adiat mai întâi aluziv, apoi li s-a spus pe şleau ce se aşteaptă de la ei. Nesupunerea a fost pedepsită exemplar – ghilotina economică a sistat fără menajamente apa-riţia cotidianului. Aceasta acţionează efectiv, „curat”, instantaneu şi adesea cu consecinţe ireversibile”. Autorul declară că a vorbi astăzi despre „presa independentă” e totuna cum a spune „pres independent”,întrebându-seretoric:„Aţivăzutcumvavreun„pres independent” de pragul unde a fost pus să stea expres? Chiar şi cele mai influente ziare ale noastre se aştern molcom şi molcuţ sub botforii cuiva”. Starea mass–media occidentală în raport cu fenomenul cenzu-rii a variat enorm în perioada de după cel de-al doilea război mon-dial în întreaga Europă. Această situaţie s-a reflectat şi în modelele şi valorile acceptate de locuitorii unui stat sau altul. Astfel, locui-torii ţărilor din nordul Europei, mai ales, cei din ţările scandinave, acordă o atenţie extrem de mare informării prin intermediul pre-sei, respectiv şi vânzările de presă înregistrează o situaţie extrem de favorabilă, numărul publicaţiilor pe cap de locuitor aici este mai mare decât în sudul Europei. Drept factor crucial al acestei dezvoltări diferite a presei pe teritoriul european rste indicat su-portulfinanciarneselectiv(dinpunctuldevederealapartenenţeişi simpatiei ziarelor pentru partidele politice), acordat de stat publi-caţiilor mici pentru promovarea pluralismului de presă. Faptul că ţările din peninsula Scandinavă s-au situat la capitolul diversitatea şi libertatea presei înaintea statelor precum Marea Britanie şi Ger-mania,cueconomiimaiavansateşicuopopulaţiemainumeroasă, a fost o surpriză pentru cercetătorii în domeniu. 83 Un alt factor care determină ponderea mai slabă a presei sta-telor din sudul Europei în raport cu statele nordice ţine de depen-denţa de publicitate. Presei electronice din Norvegia sau Suedia, de exemplu, i s-a interzis mult timp să difuzeze oricare tip de publicitate, presa scrisă în acest caz fiind unica beneficiară de pe urma acestei activităţi. Şi astăzi, presa electronică a statelor menţionate mai sus deţine un procent mai redus de publicitate decât cea scrisă. Acest fapt conduce la existenţa unei concurenţe care poate fi numită totuşi loială, în condiţiile când presa elec-tronică dispune de popularitatea necesară de la sine, nivelul de publicitate aici fiind suficient pentru o activitate normală. Astfel, fenomenul de servilism al presei în statele din nordul Europei nu se manifestă, presa fiiind în stare să-şi asigure existenţa fără careva intervenţii financiare ilegale. Revenind la fenomenul cenzurii, de menţionat că legislaţia britanică presupune existenţa unor tipuri de informaţii şi mate-riale la care accesul jurnaliştilor este îngrădit. Acestea se referă în cea mai mare parte la securitatea naţională. În 1989 a fost revizuită Legea cu privire la Secretele de Stat, care fusese adop-tată iniţial încă în 1911. În anul 2004, procurorul general, Peter Goldsmith, şi-a permis atenţionarea jurnaliştilor cu o posibilă sancţionare pentru faptul că ziarele engleze au publicat o infor-maţie, dobândită pe căi ilegale prin scurgere de informaţii din ca-drul instituţiilor de stat, despre o posibilă acţiune de bombardare din partea autorităţilor americane a postului televizat Al Jazeera. Procurorul a insistat, adresându-se reprezentanţilor presei: „Ţin să vă amintesc că publicarea conţinutului documentelor secrete, cunoscute ca fiind obţinute pe căi ilegale, reprezintă o încălcare a legii despre secretul de stat şi vom acţiona în corespundere cu pedepsele prevăzute de lege”. Presa engleză se supune autoreglementării, ea urmăreşte să se menţină în scrierile sale în limitele a ceea ce este acceptat de că-tre publicul larg, prevenindu-se în acest fel intervenţia reglemen-tării oficiale. Contează, în acest caz, bunul simţ al reporterilor şi nivelul de autocenzură pe care fiecare ziarist îl deţine în mod 84 particular, deşi, de exemplu, pericolul pătrunderii obscenităţii în scrierile ziaristice rămâne valabil. Chiar şi democraţiile avansate nu renunţă definitiv la aplica-rea cenzurii, aşa precum s-a întâmplat în Marea Britanie, când posturilor de televiziune, BBC, ITV sau Channel 4 li s-a interzis de către guvern punerea pe post a documentarelor despre Irlanda în timpul revoltelor din această ţară de la mijlocul anilor ’80, cu informaţii care vizau negativ activitatea guvernului englez. Evenimentul a condus la organizarea unei greve de către Uniu-nea Naţională a Jurnaliştilor, care pledau pentru păstrarea inde-pendenţei BBC, indiferent de evenimentele politice din ţară. În 1985, guvernul britanic a încercat să interzică distribuirea cărţii lui Peter Wright cu titlul „Spycatcher” (trad. „Vânătorul de spi-oni”). Acţiunea a fost determinată de statutul de ofiţer al servici-ilor secrete engleze, M15, pe care-l avea autorul şi de conţinutul sensibil al cărţii, în care erau dezvăluite informaţii secrete despre activitatea structurii respective. Câteva publicaţii au încercat să se refere la aceste persecuţii contra autorului din partea statului, dar au fost atenţionate de către organele corespunzătoare că nu au dreptul să sfideze decizia curţii. Cartea însă a ajuns să fie dis-tribuită şi peste hotarele ţării şi în ciuda temerilor guvernului bri-tanic precum că ar putea influenţa activitatea serviciilor secrete, nu a avut consecinţe serioase asupra celor din urmă. Cenzura este identificată în Marea Britanie şi cu activitatea instituţiei Internet Watch Foundation, al cărei scop este identifi-carea paginilor web care ar conţine informaţii şi fotografii inde-cente (pornografia), mai ales, care implică copiii. La găsirea unei astfel de pagini, sistemul electronic automat blochează accesul la această pagină. Cu toate acestea majoritatea britanicilor sunt de părere că Internetul tinde să reducă din vigilenţa autorităţilor, în condiţiile când nici o structură specializată nu poate urmări atent conţinutul a milioane de pagini, pe care le-ar conţine astăzi reţeaua globală. Discuţiile în jurul fenomenului de cenzură care se poartă as-tăzi în Marea Britanie tind să se concentreze asupra legislaţiei 85 vis-à-vis de interzicerea unor anumite informaţii sau, dimpotri-vă, publicarea lor, care poate fi declarată suficient de vigilentă sau nu, mult prea dură sau superficială, rezultativă sau total in-eficientă. Astfel cenzura politică este privită în exclusivitate din perspectiva referinţelor la actele legislative, iar cenzura econo-mică este nerecunoscută deoarece ar veni în contradicţie cu for-ma de proprietate privată în care se află majoritatea mass–media din Regatul Unit Britanic. Cenzuraamericanăs-aevidenţiatmaiaccentuatîntimpulcelui de-al doilea Război Mondial, când în ţară a fost înfiinţat un Oficiu al Cenzurii, iar conducerii acestuia i s-au oferit împuterniciri de a cenzura toate comunicatele internaţionale „la discreţia” proprie. De menţionat însă că cenzura nu se limita doar la materialele ce urmau să fie publicate în presă. Fiecare scrisoare care intra pe te-ritoriul american, începând cu anul 1941 şi terminând cu august 1945, era desigilată şi studiată cu atenţie. După acea perioadă, fe-nomenul cenzurii s-a manifestat mai puţin în SUA, până la intrarea trupelor militare americane în războaiele dinAfganistan şi Iraq. Comisia Federală pentru Comunicaţii a Statelor Unite ale Americii este instituţia responsabilă pentru transmisia semnalu-lui radio şi televizat. Tot ea este organul care poate institui amenzi pentru expresii indecente utilizate în emisie de către jurnalişti. Marele showman american, Howard Stern, a fost o ţintă frec-ventă a acestor amenzi. Aceasta a condus la demisia jurnalistului dintr-un post de radio şi semnarea unui contract de muncă cu un alt post de radio, care transmite prin satelit şi care se bucură de alte stipulaţii legislative. Congresul american, organul legislativ al ţării, a votat mărirea amenzilor maxime, pe care le-ar putea da Comisia Federală pentru Comunicaţii, de la 268.500 dolari americani la 375.000. În anul 2003 a fost realizat un sondaj de opinie de către o organizaţie de protecţie a drepturilor mass–me-dia din SUA, care intenţiona să afle nivelul de transparenţă a oficialilor americani în raport cu războiul din Iraq. Rezultatele au demonstrat că în cadrul celei mai înaintate democraţii mondiale, precum este SUA, doar 76 % din toate informaţionale au putut fi 86 identificate ca surse oficiale, restul fiind obţinute pe alte căi, de cele mai dese ori prin scurgeri de informaţii. Adoptarea de către Congresul american, în august 2007, a legii, precum că serviciile speciale de securitate pot intercepta convorbirile telefonice ale tuturor persoanelor străine, aflate pe teritoriul american şi suspectate de relaţii cu organizaţiile tero-riste, este un subiect foarte discutat în presă, care atrage atenţia asupra nivelului ridicat de cenzurare a activităţii străinilor de că-tre guvernul lui Bush. În anul 2006, în SUA au fost desfiinţate postul de radio Al-Nour şi televiziunea Al-Manar, canale media afiliate grupării Hesbollah. Cele două unităţi media au fost nu-mite în limbajul legislativ „entităţi teroriste”, şi aceasta a condus la încetarea activităţii lor. Cenzura economică a intrat în limbajul cotidian american re-cent, criticii mass–media exprimându-şi îngrijorarea vis-à-vis de platforma jurnalistică americană a zilelor noastre. „Conglome-ratele mass–media americane sunt responsabile de prezentarea informaţiilor foarte vagi în ceea ce priveşte sistemul politic şi social din SUA, acestea având interesele sale personale egoiste în tăinuirea informaţiilor despre activitatea guvernului sub con-ducerea lui Bush jr.” (filmul documentar „The film is not yet ra-ted”, 2006). Deseori proprietarilor americani de instituţii media, pentru care mass-media reprezintă nimic altceva decât business li s-a interzis trimiterea reporterilor în anumite zone fierbinţi şi reflectarea de către aceştia a evenimentelor din acele zone. Astfel s-a întâmplat şi în 1977, când Israelul a fost boicotat de către statele arabe din jurul său, iar americanilor, inclusiv companiilor mass–media, li s-a interzis prin lege în vre-un fel să ia parte la mediatizarea acestor acţiuni, altfel ar putea fi penalizaţi chiar şi cu termen de închisoare până la cinci ani. Propaganda germană s-a manifestat în toată amploarea ei pe timpul celui de-al doilea Război Mondial, promovată de Minis-terul Propagandei, sub conducerea nemijlocită a lui Joseph Go-ebbels, mâna dreaptă a lui Hitler. Întregul sistem de transmitere a informaţiilor: presa, cinematograful, literatura, muzica etc. a fost 87 supus unei cenzuri drastice. Scopul cenzurii naziste era întărirea puterii hitleriste şi suprimarea oricăror puncte de vedere care ar veni în contradicţie cu cele naziste. În urma împărţirii de către for-ţele aliate a teritoriului german, ambele Germanii au fost supuse cenzurii. În Germania de Vest nu au fost instituite în mod oficial organisme politice de cenzură, dar critica la adresa forţelor aliate totuşi nu era tolerată. Presa a avut de suferit cel mai mult în urma acestui fapt, publicaţiile inconvenabile guvernării pur si simplu nu erau tipărite. Lucrurile au devenit mai degajate în urma for-mării Republicii Federale Germania, când prin intermediul noii Constituţii adoptate s-a garantat libertatea presei, a cuvântului şi a opiniilor. În Germania de Est aplicarea cenzurii a avut loc foar-te activ: publicarea oricărui material jurnalistic cerea eliberarea unei licenţe, care ar fi indicat gradul de utilitate a materialului şi nivelul lui de propagandă prosocialist. Angajarea jurnaliştilor în cadrul redacţiilor se realiza numai cu accepţia guvernării. Scopul aplicării cenzurii în Republica Democrată Germană era proteja-rea intereselor ideologiei comuniste şi implementarea acesteia cât mai curând în rândul populaţiei. După reunirea celor două Germanii în 1989, s-a hotărât păstrarea pe întreg teritoriul ger-man a prevederilor cu privire la cenzură, aplicate în Germania de Vest. Legislaţia germană prevede următoarele motive pentru aplicarea cenzurii şi a controlului mass–media: a) decizia Curţii Judiciare, prin care se hotărăşte că publicaţia într-adevăr a contribuit la violarea drepturilor unei persoane sau unui grup de persoane (ex.: interzicerea publicării foto-grafiilor care ţin de intimitatea persoanei); b) informaţiile, care ar pune în pericol dezvoltarea mentalităţii sănătoase la copii, inclusiv interzicerea filmelor şi jocurilor de computer cu un grad ridicat de violenţă. Publicaţiile care ar pune în pericol dezvoltarea sănătoasă a copiilor nu sunt interzise în totalitate, ci au un acces totuşi restricţionat pe piaţă; c) publicaţiile promovând încălcarea legislaţiei statului, ale că-ror autori de asemenea pot fi penalizaţi. 88 Fenomenul cenzurii active se naşte din spiritul reacţionar, din lipsă de imaginaţie, invidie, bigotism şi, de cele mai dese ori, apare într-o societate înrăită, unde nu se acceptă premierea succesului, ci, mai degrabă, pedepsirea lui. Rar se ajunge a înţe-lege până la capăt ideea de libertate a expresiei, dar se purcede nemaivăzut de rapid la îngrădirea acesteia. Marea problemă a societăţilor democratice, inclusiv şi a Moldovei, este perceperea cenzurii ca fiind posibilă numai în adresa mass–media, pe când adevăratul fenomen începe chiar în fiecare individ, odată cu su-primarea anumitor idei şi valori. Spre deosebire de statele occidentale, unde este mai des întâl-nită cenzura economică a presei, presa moldovenească continuă să fie supusă şi cenzurii politice, deşi legislaţia conţine numărul necesar de acte, care ar interzice acest fapt. O mărturie în acest sens este indicele libertăţii presei care, conform unui raport al or-ganizaţiei „Reporteri fără frontiere”, situa Moldova în anul 2006 pe locul 78, din cele 167 de state monitorizate. Într-un articol publicat în Buletinul „Mass-media în Republica Moldova”, jur-nalistul Petru Bogatu face referinţă la opinia profesorului Colin Sparks, potrivit căruia sistemul britanic–american de presă este bun pentru ţările respective, dar ar fi unul aberant pentru restul lumii, din punctul său de vedere, în special pentru estul şi centrul Europei, deoarece n-ar avea şanse să fie preluat de către statele cu experienţă democratică minoră. El crede că în fostele ţări co-muniste presa a ajuns să fie extrem de politizată chiar prin forţa lucrurilor şi bănuieşte că această situaţie nu ar putea fi schimbată în viitorul apropiat. Cercetătorul Peter Gross, un alt autor, citat în articol, menţionează că evoluţiile societăţilor şi presei est-eu-ropene depind de destinul democraţiei liberale. În cazul în care acestea vor prinde rădăcini, ele vor contribui efectiv la constitu-irea unor sisteme mediatice independente: „unul dintre motivele esenţiale pentru care presa din fostul bloc comunist rămâne în unele teritorii partizană şi extrem de politizată este lipsa de vo-inţă politică sau chiar rea-credinţă a guvernanţilor. Aceştia din interese personale, caută să controleze abuziv ziarele, posturile 89 de radio şi televiziune pentru a le folosi ca pe nişte arme în răz-boaiele politice pe care le poartă cu oponenţii lor”. Motivarea atitudinii de încredere parţială a populaţiei faţă de presa autohtonă poate fi explicată şi statistic, prin intermediul rezultatelor atestate de unul din Barometrele de Opinie Publică (2004), realizat de IMAS Inc., conform căruia jumătate din po-pulaţia Moldovei (48,2%) consideră că mass–media moldove-nească nu este liberă să prezinte ştirile şi comentariile fără cen-zură din partea guvernului. În ştirile prezentate de televiziunea naţională, postul naţional de radio şi presa de stat nu au încredere circa un sfert din populaţia ţării. Aceste surse media au obţinut din partea respondenţilor la chestionar cel mai mare procentaj de atitudine de neîncredere. Partea pozitivă a aşa-zisei cenzuri, în fond, poate fi exprimată numai prin acele momente introduse de legislaţia naţională şi internaţională care vizează nepermiterea difuzării informaţiilor cu caracter obscen, pornografic, violent sporit, terorist etc. Ca fenomen negativ, cenzura comportă, mai ales, implicarea struc-turilor politice şi economice, care fac presiuni asupra conţinutu-lui textelor media, pentru a difuza informaţii convenabile inte-reselor unei minorităţi. Libertatea de exprimare, fiind garantată de legislaţia internaţională, permite transmiterea liberă chiar a celor mai diverse opinii şi idei, dar acestea nu trebuie să ajungă prin intermediul mass–media la statutul de dogmă, şi ar trebui în mod obligatoriu confruntate cu alte opinii, pentru ca să nu poată fi constitui un prejudiciu sau o pagubă morală. Imixtiunea politică abuzivă a autorităţilor în activitatea secto-rului mediatic-informaţional afectează funcţionarea structurilor democratice, împiedică normalitatea procesului politic. Literatura: 1. Bogatu Petru. E posibilă ralierea presei autohtone la standardul mediatic occidental? // Buletinul Mass–media în Republica Moldova, 2007, iunie. 2. Coman Mihai. Mass media, mit şi ritual. - Iaşi, Polirom, 2003. 90 3. Humphreys P. Media and Media Policy in Germany: The Press and Broadcasting since 1945. – Oxford: Providence, 1994. 4. Humphreys Peter J. Mass–media ad media policy in Wes-tern Europe. – Manchester & New York: Manchester Uni-versity Press, 1996. 5. Kellner Douglas. Cultura media. - Iaşi: Institutul Euro-pean, 2001. 6. Libertăţile mass–media în Republica Moldova / Uniunea Jurnaliştilor din Moldova. – Chişinău: Princeps, 2000. 7. Macovei Monica. Ghid privind punerea în aplicare a articolului 10 al Convenţiei Europene pentru Drepturile Omului. – Republica Moldova, 2003. 8. Meier W. Small states in the shadow of giants. – London: Sage, 1999. 9. Milton John. Aeropagetica: Freedom of the Press. – San-ta Barbara: Bandanna Books, 1992. 10. Popescu Cristian Florin. Dicţionar explicativ de Jur-nalism, Relaţii Publice şi Publicitate. - Bucureşti: Tritonic, 2002. 11. Smith A. The Politics of information: problems of po-licy in modern media. - London and Basingstoke: Macmil-lan, 1978. 12. Strategies for success in a competitive market / World Association of newspapers. - Paris, 1998. 13. Лебедев А.П. История разделения церквей. - Москва, 1999. 91 GABrieL-LiViU VoicU Impactul politic al discursului televizat Politica este astăzi unul dintre domeniile supuse la maximum vizualizării generale. Acest lucru prodice consecinţe adînci, de-oarece perceperea de către public a politicii statului şi evaluarea rezultatelor exercitării acesteia se subordonează din ce în ce mai mult impulsurilor optice şi valorilor de senzaţie. Emisiunea de “ştiri” influenţează formarea opiniei alegătorilor în probleme de politică şi, în ultimul timp, chiar pe cea a elitelor de decizie. Vi-zualizarea politicii influenţează elitele, dar, îndeosebi, publicul nespecializat. Televiziunea produce un impact specific asupra punctelor de vedere ale audienţei, la care rezistenţa faţă de opi-niile transmise prin valurile de imagini este mai mică, deoarece aceasta nu dispune de o preinformare suficientă. Strategiile electorale ale candidaţilor la preşedinţia SUA sau ale unui Silvio Berlusconi au arătat cît de decisiv poate fi po-tenţialul de putere al imaginilor de pe ecranul TV într-o demo-craţie modernă. Există deja avertismentul decăderii culturii în urma avalanţei imaginilor televizate. Experţii, ca, de exemplu, Neil Postman [1], avertizează despre pericolul transformării au-dienţei într-un popor de spectatori pasivi şi greşit îndrumaţi şi, de aceea, atrag atenţia să nu “ne amuzăm de moarte”. O dată cu reportajele din Beijing (1989, piaţa Tienanmen), din Moscova (1991), din New York (septembrie 2001) a ieşit la iveală o nouă latură a forţei moderne a televiziunii, “factorul TV”. Răspunsul dominant în prezent faţă de “factorul TV” este o capitulare în faţa estetizării politicii. În discursuri şi luări de po-ziţie publice se observă clar o tendinţă spre frazeologie şi auto-prezentare vanitoasă. Politica se transformă într-un spectacol, a 92 cărui comercializare au preluat-o regizorii şi consilierii de relaţii publice, bine plătiţi, ai mijloacelor de comunicare. Astfel, “co-municarea politică manifestă o predispoziţie pentru spectacula-rizare, exploatînd la maximum resursele dramatice ale politicii” şi, implicit, “înclinaţia firească a publicului spre spectacol şi di-vertisment” [2]. Aşa poate fi explicat succesul multor lideri pe scena politică. O discuţie raţională şi o informare cuprinzătoare sînt televi-ziunii. Lumea imaginilor poate să atingă numai emoţii şi teme. Spectatorii receptează ca fiind competent şi credibil numai pe acel politician care apare des în emisiunile tv, produce impre-sia că argumentează precis, dă soluţii, se impune prin prezenţa sa, respectiv, convertindu-se în “omul publicităţii care îşi con-vinge clienţii prin sloganul ce substituie programul politic, prin imaginea ce substituie personalitatea” [3]. Factorul TV duce la afirmarea omului de stat ca orator de talent, ca un comunicator abil. Tocmai un asemenea tip de politician, conformat regulilor mediatizării obţine azi succesul electoral [4]. Televiziunea colonizează tot mai mult alcătuirea şi percepe-rea politicii în statele moderne. Politica, în special, cea externă este prezentată, astfel, milioanelor de spectatori sub forma unui spectacol de imagini compuse din sînge, violenţă şi mizerie. Deja mijloacele tipărite de comunicare încep să se adapteze rapid la tendinţa de exploatare a acestor imagini spectaculoase. Una din caracteristicile esenţiale ale imaginii rezidă în fap-tul că ea pătrunde instantaneu în subconştient şi se impune prin aparenţa sa obiectivă şi prin instantaneitate, fără a fi exploatat filtrul inteligenţei. Pentru că se adresează numai în mică măsura intelectului şi în mare măsura sentimentelor, imaginea are im-pact generalizat asupra publicului din toate straturile sociale. Analfabeţii sînt la fel de sensibili la imagine ca şi oamenii cei mai cultivaţi. Pentru că se adresează numai în mică măsură inte-lectului şi în mare măsură sentimentelor, imaginea este mult mai pernicioasă. Înşelaţi în trecut cu fotografii modificate, oamenii pot fi în prezent păcăliţi uşor de imagini bine înscenate, în speci- 93 al, dacă hologramele devin un instrument al unităţilor de operaţii psihologice. În acest fel, se poate foarte uşor să se combine cadre de “actu-alităţi” luate din arhive cu altele filmate pe platou, prin reconsti-tuire, personajele care participă la un eveniment pot fi “manevra-te”, prin intermediul foarfecelor, să apară şi în alte evenimente, scene de violenţă filmate, de exemplu, la Bucureşti, legate cu secvenţe similare înregistrate la Sofia. Imaginile cadavrelor des-humate în cimitirul săracilor din Timişoara pot fi montate în succesiune cu secvenţe din acţiunile revoluţionarilor etc., - toate acestea fără ca spectatorul să sesizeze discontinuitatea montaju-lui, acesta fiind receptat pe cale emoţională, deci - unitar. Aşa-dar, două sisteme de participare - cel al imaginilor de pe ecran şi cel al spectatorilor - se amestecă, se inversează, se confundă într-un singur dinamism. Spiritul spectatorului devine activ şi se energizează. “Fantomele de celuloid” îl antrenează într-un uni-vers inedit, individul nu se mai raportează la lume, la realităţile concrete, ci la universul fictiv, la pseudo-realitatea de pe ecran, care-l subjugă şi-l stăpîneşte, intrînd într-un proces de alienare progresivă a conştiinţei. Deci, verosimilitatea imaginii cine-tv decurge din intersectarea a două elemente: primul defineşte o receptare în acelaşi timp psihică, senzorială şi mentală care, la rîndul ei, o generează pe a doua, contopind percepţia cu vizualul şi reveria. Acceptînd cele două elemente, ar fi de adăugat că nici una nu conferă elementelor care o compun ponderi egale în naş-terea iluziei de realitate a irealităţii virtuale. Putem admite că succesiunea planurilor unei comunicări vi-zuale se bazează pe tensiunea mentală creată între ecran şi con-ştiinţa receptoare, fiecare cadru trebuind să-l pregătească, să-l declanşeze şi să-l condiţioneze pe următorul. Cu alte cuvinte, în comunicarea vizuală ”fiecare cadru trebuie să conţină un ele-ment (apel sau absenţă a acestuia) care îşi găseşte răspuns în cadrul următor; tensiunea psihologică (atenţie sau întrebare), creată spectatorului, trebuie să fie satisfăcută prin planurile ur-mătoare” [5]. 94 Spectatorul participă, astfel, la crearea imaginii pe care o re-cepţionează. În fapt, imaginea percepută nu se constituie pe ma-rele sau micul ecran, ci undeva în faţa lor, spectatorul devenind într-un anume fel, printr-o intensă mobilizare, însuşi ecranul acestei imagini. Deci, imaginea cine-tv “masează” întreaga sen-sibilitate a individului, obligîndu-l la o receptare psihică, deopo-trivă senzorială şi mentală, dar cu intervenţia minimă a subiectu-lui. Ceea ce-l face pe spectator să confunde cu uşurinţă imaginea realităţii cu realitatea însăşi. Iată de ce, o dată subjugat de această primă iluzie, spectatorul va contribui activ la crearea de noi şi tot mai insidioase iluzii. Pe această disponibilitate a omului de a intra în jocul iluziilor se bazează montajul cine-tv. Logica ce conduce politica erei “antipolitice” este deci cea a imaginii, iar instrumentul este marketingul politic. Omul erei “antipolitice” nu se întreabă atît “cum” intenţionează omul po-litic să rezolve problemele propriei ţări, cît “cine” (imaginea că-rei personalităţi, a cărui partid, a cărui grup) îşi propune să le rezolve. Intr-o lume în care ideologiile nu mai contează atît de mult, se prefigurează faptul că în societate prevalează aparenţa asupra existenţei, imaginarul asupra realului, se modifică crite-riile cunoaşterii şi evaluării, iese la rampă protagoniştii noi care au puţin sau chiar deloc în comun cu politica şi cu omul politic aşa cum a fost cunoscut pînă nu demult [6]. Se produce un fel de omologare culturală, ale cărei artizani nu mai sînt doctrinele autoritariste şi totalitariste din prima jumătate a secolului trecut ci, mai curînd, mijloacele de comunicare de masă. Partidele po-litice se îngloadă în crize, iar adevăraţii “stăpîni” ai politicii de-vin tocmai mass-media. Televiziunea, în special, produce valori, speranţe, convingeri ce influenţează comportamentul “actorilor politici” care, la rîndul lor, influenţează comportamentul cetă-ţeanului obişnuit. Cercul (virtuos sau vicios?) se închide. Astfel, s-au schimbat radical şi modalităţile de “convingere”, iar politica îşi arată faţa reală (cea mai defavorabilă). Iată deci, că politica devine exclusiv arta de a cuceri puterea, încetînd să mai fie arta de a şti s-o foloseşti o dată ce ai cuce- 95 rit-o. Dacă vrem să răsturnăm celebrul postulat al lui Clausewitz, atunci politica devine o “continuare a războiului cu alte mijloa-ce”, adică o adevărată metaforă a războiului. Consecinţele sînt uşor de imaginat, şi nu întotdeauna împărtăşite. În primul rînd, obiectivul principal al politicii, ca şi cel al războiului, devine “distrugerea” adversarului, echivalat cu inamicul (cf.: specificul dihotomiei adversar / inamic în politică – [7]). Politica, luată în semnificaţia tradiţională a termenului, reîncepe să-şi exerci-te funcţia de vehicul pentru soluţionarea problemelor doar cînd “inamicul” este definitiv învins; capitularea este întotdeauna fără condiţii. Din acel moment, şi numai din acela, “a face politică” semnifică ceva diferit de “a duce războiul”. În al doilea rând, în scopul de a învinge adversarul politic, în campania electorală, adică atunci cînd politica devine în cea mai mare măsură metafora războiului, se formează şi se confruntă “coaliţii distributive” asemănătoare cu coaliţiile de război. Aces-te coaliţii îşi găsesc raţiunea de a fi doar în următoarele condiţii: prezenţa unui “inamic” ce trebuie înfrînt; existenţa unei “prăzi de război” de împărţit. Regulatorul suprem este lumea informa-ţiilor care, pentru aceasta, devine ea însăşi actor şi protagonist al conflictului. Prin cele două procese pe care le generează - participare şi iden-tificare - TVa devenit o “pîrghie” în mîinile ideologilor, propagan-diştilorsauspecialiştilorînoperaţiuniledeinfluenţarepsihologică, în acţiunile ideologico-propagandistice şi persuasiv-electorale. O campanie de promovare a unui candidat poate căpăta amploare şi, implicit, cîştiga influenţă, sub forma dezbaterilor televizate sau în clipurile electorale. Daca vor fi bine dozate şi transmise cu pe-riodicitate, imaginile sau ideile vor prinde “substanţă” în mintea ţintelor. Repetabilitatea ramîne şi în domeniul comunicării vizuale regula de bază pentru fixarea informaţiei induse. Televiziunea impune o schimbare fundamentală a soluţionării deciziilor în politică, semnalmente ale acestei schimbări sînt deja vizibile şi anume, printr-o trivializare crescândă şi emoţionaliza-re a discuţiei în mediatizarea politicii, fie interne, fie externe. 96 Competiţia electorală este un spectacol regizat cu meticu-lozitate. Aici actorul politic se “expune” pe “scena politică”. Imaginea pătrunde instantaneu în subconştient şi se impune prin “ruta” cognitivă (mentală) sau afectivă. Asupra telespectatoru-lui acţioneaza operativ şi eficient principiul “a vedea înseamnă a crede”. În comparaţie cu acel “live”, discursul televizat poate determina mutaţii în voinţa publicului prin impactul specializat al operatorului de lumini, sub ajustările reflectoarelor. Pentru Gorgias, părintele retoricii politice, discursul este un stapîn puternic, care duce la împlinire cu trup foarte mărunt şi aproape nevăzut, o lucrare pe de-a-ntregul divină, căci el are puterea de a pune capăt fricii, de a îndepărta jalea, de a trezi bucurie, de a spori mila, cu condiţia să arătăm audienţei ceea ce corespunde aşteptărilor acesteia [8]. Din perspectiva intenţiei utilizatorului, discursul politic poate fi: persuasiv, seductiv sau incitativ. În structura discursului se pot mixa părţi din fiecare gen, stratificîndu-i conţinutul. Este persua-siv discursul care vizează convingerile, opiniile (în ceea cred eu în interior, să crezi şi tu, prin mijlocirea argumentelor mele, la care aderi – efectul de împărtăţire a poziţiei exprimate de sursă). Atunci cînd discursul urmăreşte asumarea unilaterală de către public a unei valori, prin mijlocirea aparenţei argumentelor, pro-movată preponderent în mod afectiv la nivelul impresiilor, acesta devine seductiv. Discursul, care are ca obiectiv inocularea audienţei a unor emoţii sau tensiuni emoţionale, sufuciente pentru ca publicul să se comporte cum îi sugereaza autorul mesajului, este incitativ. În acest tip de discurs, domină încercarea de a dovedi, în mod re-zonabil, prin argumente, care conduc la convingeri. În discursul seductiv domină “dovedirea” afectiva, care conduce la compor-tamente aparent rezonabile, iar în discursul incitativ este eviden-tă provocarea emoţiilor care comportă reacţii nerezonabile. Atunci cînd manipularea depăţeşte un prag vizibil exagerat, discursul produce un disconfort psihic. Descoperirea incongruen-ţelor, nepotrivirilor, minciunii determină iritarea publicului, jignit 97 de modul cum a fost tratat. Tribuna politică este, totodata, o arena a confruntărilor în care arsenalul retoric ( prin ofensiva verbală) este susţinut de comunicarea nonverbală (limbajul trupului). Ofensiva verbală se elaborează după o strategie cu un obiectiv special. Discursul se împarte în pasaje, anticipînd mental schema generală a frazelor şi ideilor, în funcţie de natura subiectului şi scopul propus. Planul unui discurs va fi cuprinzător, clar, sim-plu, concis şi firesc, fecund şi vivace, unitar şi bine proporţionat. Fiecare dintre segmentele distincte ale expunerii se produce în mod deosebit, astfel se mizează pe: vorbire rară, tonalitate emo-ţionantă, în introducere (exordiu); desfăţurarea verbală rapidă în expunerea subiectului (naraţiunea); vorbire răspicată sau elan şi accentuare, sacadare a frazelor, în peroraţie (epilog). Îmbinînd pregătirea minuţioasă cu spontaneitatea răspunsului promt în faţa unei eventuale întreruperi sau observaţii din partea vreunui ascultator. Se ţine cont de necesitatea de a varia continuu tonul vorbirii, pentru a evita monotonia şi a intercala pauze, reprezent-înd momente de respiraţie şi repaus pentru ascultător şi orator. Ştiind că atenţia ascultătorilor devine flotantă şi privirile distrate, vorbitorul fie va spune o glumă legată de subiect, care să-i scoata din apatie, fie va trece la expunere sumară. Daca, dimpotrivă, va simţi interesul şi relaţia afectivă a publicului, va stărui cu amă-nunte asupra pasajului respectiv. Arta de a convinge un auditoriu va fi pusă în valoare de un stil ales şi un limbaj expresiv, plăcut şi agreabil, şi printr-o argu-mentaţie bogată, riguroasă. În afara înzestrărilor native, este ne-voie de studiu îndelungat şi practică pentru a deveni un vorbitor fascinant. Puterea de seducţie dobîndită sau darul convingerii nu i-a oprit nici pe marii oratori ai antichităţii să continue cu perse-verenţă munca. Practica teleaştilor din Moldova şi din România demonstrea-ză că opţiunea pentru au anumit tip de discurs în scopuri de in-fluenţare se efectuează în funcţie de circumstanţele concrete în care se rosteşte discursul. 98 Un rol aparte în cadrul discursului public revine limbajului trupului. Liderul charismatic fascinează prin forţa misterioasă care paralizează facultăţile critice ale audienţei şi stimulează ge-nerarea uimirii, respectului şi admiraţiei. Se produce un curent magnetizant, care captează audienţa. În timpul discursului tele-vizat gesturile ritmate ritualic actionează ca o baghetă “magică”, care suprimă inerţia afectivă şi mentală. Libertatea de mişcare în acest “maraton” transfigurat al mîinilor este expresia unei liber-tăţi a spiritului. Vigilenţa publicului este “adormită” prin pene-trarea celei mai persuasive căi - văzul. Un fel de fascinaţie mobi-lizează facultăţile atenţiei şi fixează fenomenele de conştiinţă în spaţiul magic al ecranului, datorită unui “transfer perceptiv”. Referinţe 1. Cf.: Neil Postman. Provocazioni. – Milano: Armand, 1999. 2. Victor Moraru. Turning politics into a show and security // Strategic impact, Bucureşti, UNA, CSSAS, 2006, N 2. - p. 59. 3. Alain Minc. La borrachera democratica. El nuevo poder de la opinion publica. – Madrid: Temas de Hoy, 1995. – p. 108. 4. Victor Moraru.Mass media vs politica.– Chişinău: USM, 2001. – pp. 155-163. 5. Marcel Martin. Limbajul cinematografic. - Bucureşti: Editura Meridiane, 1981. - p. 43. 6. Cf.: Alain Minc. Op. cit. 7. Domenico Fisichella. Ştiinţa politică. Probleme, concep-te, teorii. – Iaşi: Polirom, 2007. – p. 53. 8. Cf.: Petre Botezatu. Introducere in logică. – Iasi: Poli-rom, 1997. 99 Boris PArFentieV Interesele publicului si politicile editoriale ale televiziunii publice Scopul activităţii oricărei televiziuni, sarcina primordială, preocuparea ei cea mai importantă, însăşi motivarea şi sensul existenţei sale este de a fi pe placul publicului, de a-i satisface in-teresele. De aici, porneşte şi semnificaţia deosebită a cunoaşterii categoriilor de public ale canalului de televiziune şi a preferinţe-lor, solicitărilor, necesităţilor spirituale ale acestui public. Este important, dacă nu chiar decisiv, de a cunoaşte cât mai exact şi reacţia publicului la emisiunile televizate pe care un canal de televiziune le oferă spectatorului sau pe care intenţio-neză să le includă în program. Importanţa cunoaşterii publicu-lui şi a intereselor sale devine considerabilă mai ales în cadrul unei pieţe concurenţiale şi este la fel de indispensabilă ca şi marchetingul pentru o întreprindere producătoare de bunuri materiale sau servicii. În fine, sondarea publicului şi este mar-chetingul televiziunii – instrument de neînlocuit în elaborarea politicii editoriale a canalului de televiziune şi în activităţile sale de programare. Este inutil de a produce o materie audiovizuală dacă nu se porneşte de la a cunoaşte ceea ce se cere de public, a proporţiilor ofertei, a categoriilor concrete de spectatori, a zonelor orare pri-oritare etc. „Mai mult ca nici odată studiul de audienţă şi analiza publicului dobândesc un caracter strategic pentru mass-media” – afirmă cercetătorul francez Jean-Pierre Morhuenda [1]. Pentru un canal mediatic, nevoia de a cunoaşte numărul citi-torilor, ascultătorilor sau spectatorilor, ca şi caracteristicile lor de vârstă, sex, nivel de studii sau statut socioprofesional, este evi-dentă şi de netăgăduit. Şi dacă ziarele, revistele îşi pot cunoaşte 100 atât cifra de difuzare reală, cât şi audienţa efectivă în urma veri-ficării volumului tirajului (numărul de exemplare tipărite), celui al difuzării reale (cu plată şi gratuit) şi celui al abonamentelor, apoi audienţele televiziunii (şi radioului) sunt greu de observat şi de definit cu precizie. Publicul televiziunii, la mod cantitativ, se măsoară în felul următor: numărul total de televizoare dintr-o ţară se înmulţeşte cu 4 – cifra medie a unei familii şi se obţine numărul general de telespectatori, bineînţeles, cu aproximaţie. Însă este important să se cunoască nu atât numărul potenţialilor spectatori ai canalu-lui, cât mai ales varietatea structurii lor, căci „succesul oricărui program TV începe prin cunoaşterea publicului căruia i se adre-sează” [2]. Importanţa cunoaşterii publicului său este motivată şi de faptul că astăzi orice canal de televiziune se manifestă într-un regim concurenţial, şi pentru ca să reziste în concurenţa cu alte canale, trebuie să-şi cunoască categoriile de public şi să-şi adap-teze oferta de programe la preferinţele şi interesele lor. O diferenţiere a auditoriului televiziunii mai des întîlnită în literatura de specialitate [3] o constituie cea efectuată în baza particularităţilor sociodemografice: după vârstă, sex, locul de trai, nivelul de studii, apartenenţa socioprofesională, după etnii ş.a. Unul din criteriile clasificării nominalizate mai sus îl consti-tuie vâîrsta spectatorilor – copii, adolescenţi, maturi, persoane de „vârsta a treia” cu interesele, tematicile, limbajul specifice fiecă-rei vârste. Un alt criteriu vizează sexul telespectatorilor: bărbaţi şi femei. În cazul dat se ţine cont de interesele acestor categorii, care într-o măsură oarecare diferă, din această cauză şi întîlnim programe dedicate în special femeilor. Locul de trai şi de muncă, de asemenea, serveşte un pretext, un motiv pentru a împărţi telespectatorii în categorii importante. Mediul rural şi cel urban se prezintă cu un specific relativ bine profilat, cu preocupări profesional-sociale diferite. De aici şi ne-cesităţi diferite impuse emisiei televizate. Nivelul de studii, gradul de pregătire intelectuală, orizontul de cunoaştere constituie criterii de împărţire a publicului foarte 101 importante. Altceva e că intelectualitatea este o categorie prea variată şi gama intereselor diferă – să luăm, spre exemplu, clasi-ca divizare în „fizicieni” şi în „firi lirice”, adică în reprezentanţii ştiinţelor tehnice şi umaniste. Mediul profesional în care trăieşte şi munceşte publicul, re-prezintă un alt criteriu de departajare. Trebuie să se ţină cont de interesele celor din lumea afacerilor, de la şantierele de con-strucţie, din sistemul de educaţie, de la asociaţiile comerciale, din instituţiile de ocrotire a sănătăţii şi de multe altele, deosebit de importante în special pentru programarea TV. Etniile oferă şi ele un public specific pentru emisia TV. Deşi emisiunile adresate minorităţilor nu constituie o practică des înt-îlnită în programele televiziuniulor CSI-ste şi ale celor est-euro-pene, în Republica Moldova, pe parcurs de aproape trei decenii, sunt programate emisiuni în limbile ucraineană, rusă, găgăuză, bulgară, ţigănescă, ivrit, în ultimii ani - şi în poloneză. Există şi categorii ce vizează persoanele de anumite confesi-uni religioase minoritare; persoanele cu anumite handicapuri sau făcând parte din grupuri defavorizate. La aceste categorii am mai adăuga una, conform criteriului de deivizare ce ţine de pasiunile fiinţei umane, spre exemplu, pentru amatorii de flori de cameră, pentru crescătorii de legume în propria-i gradină, pentru amatorii de sah, pentru filatelişti ş.a.m.d. Enumerarea categoriilor de tele-spectatori ar mai putea continua. Împărţirea publicului după criteriile anunţate mai sus a de-terminat apariţia în programe a unor emisiuni cu adresă directă – specializate. E firească această apariţie a emisiunilor speciali-zate la un canal generalist, căci fiecare spectator îşi alege câteva emisiuni preferate – el nu poate sta în faţa ecranului de la deschi-derea emisiei şi până după miezul nopţii, până la închiderea ei, sau chiar 24 de ore din 24. Definirea mai clară a categoriilor de public, cărora li se adre-sează un canal de televiziune, garantează elaborarea unei poli-tici editoriale eficiente, o comunicare mai bună. „In orice peisaj audiovizual concurenţial, a ignora publicul este o greşeală echi- 102 valentă cu sinuciderea” – concluzioneză elocvent cercetătorul român Ion Bucheru [ 4]. Un alt aspect, o altă faţetă a marchetingului televiziunii (pe lîngă cunoaşterea categoriilor şi, respectiv, a intereselor publicu-lui) îl constituie cunoaşterea cât mai exactă a reacţiei telespecta-torului la oferta de program. Ne refeream deja la faptul că mass-media scrise îşi pot cu-noaşte cifra de difuzare reală cât şi audienţa efectivă cu o preci-zie (probabilitate) mult mai mare decât în cazul audiovizualului. „Natura mesajului audiovizual face mai dificil feed-back-ul, el se stabileşte într-un răstimp mai îndelungat, prin cercetarea în-treprinsă special, pe criterii cât mai riguroase, cercetare cu atât mai necesară, cu cât supraabundenţa ofertei de mesaj TV este în permanentă creştere şi posibilităţile de ocupare a timpului liber se înmulţesc. De aici – necesitatea vitală să ştii în fiecare clipă „cum stai”, care este audienţa programului tău în raport cu „con-curenţa”, care îţi sînt „punctele forte” şi zonele descoperite sau în pierdere de nivel” [5]. Şi totuşi, organismele de studiu al publicului televiziunii au elaborat mai multe modalităţi de depistare şi dimensionare a publicului potenţial. Dacă ne vom referi la practica instituţiilor specializate din Europa de Apus de studiu al publicului, putem conchide că la ei se recurge la trei mari sisteme de măsurare: 1 – anchetele realizate prin sondaj (faţă în faţă sau prin telefon), 2 – anchetele poştale pe bază de eşantion (panel) şi 3 – audio-metrele [6]. Anchetele în bază de sondaj au devenit deja clasice. Sunt son-daje organizate pe criterii ştiinţifice şi oferă oglinda exactă (cu marja minimă de eroare, caracteristică oricărei cercetări de acest tip) a doi factori de bază: procentul de audienţă a fiecărei emisi-uni din programul unei săptămîni şi nota cu care este apreciată fiecare emisiune. Anchetele poştale se efectuează în baza unui eşantion repre-zentativ la nivel de ţară. Reprezentativitatea eşantionului constă în faptul că structura sa reproduce structura publicului la nivel 103 naţional, în corespundere cu criteriile de departajare a publicului, criterii la care ne-am referit anterior – după vârstă, sex, mediu de trai, alte criterii socioprofesionale, etnice etc., datele provenind de la instituţii de statistică. Şi cel de-al treilea sistem de măsurare, larg aplicat în ţările occidentale, şi care face primii paşi şi în arealul nostru mediatic, este acel efectuat cu ajutorul audiometrelor. Audiometrul este un dispozitiv anexat la televizor si care permite înregistrarea com-puterizată a numărului telespectatorilor aflaţi pe recepţie, pe un anumit canal, la un timp anumit. În Europa – Marea Britanie, Olanda, Belgia, Italia şi Franţa utilizează aceste metode de mai multe decenii pentru a studia audienţa mediilor audiovizuale. În Franţa se efectuează 75000 de interviuri în cadrul anchetei instituţiei Mediametrie, care sînt re-partizate pe toată durata anului şi se referă la urmărirea radioului şi a televiziunii. Ele furnizează rezultate despre audienţa globală şi pe segmente orare, despre măsura în care au fost urmărite ra-dioul şi televiziunea. Pentru televiziunile din ţările Europei Centrale şi de Est sunt caracteristice şi alte instrumente de studiu al publicului, mai pu-ţin costisitoare. Iată doar unele atestate în literatura de specialita-te şi care ar putea fi aplicate şi în practica TV Moldova 1: a) Introspecţia (autoobservarea) – cînd programatorul cana-lului de televiziune este el însuşi telespectator, şi încă unul care vede mai mult şi diagnostichează mai exact valoarea, gradul de interes, conţinute într-un mesaj pus pe post. Într-un caz ideal, un veritabil programator poate deveni un „avo-cat al publicului” în adoptarea tuturor deciziilor importante legate de programarea mesajelor. b) Sondarea mediului familial, a cercului de prieteni şi de cunoştinţe care, la prima vedere, poate nu apare atât de important, şi totuşi reprezintă o sursă utilă şi necesară de informaţii. Colectarea opiniei copiilor, rudelor, persoanelor din anturajul zilnic sau ocaziţional, sau pur şi simplu obser-varea şi notarea preferinţelor acestora îmbogăţeşte cunoş- 104 tinţele programatorului referitoare la propria ofertă sau la cea a concurenţilor. c) Informaţiile culese din audienţe – din contactele cu persona-lităţi, cu reprezentanţii instituţiilor publice sau organizaţiilor neguvernamentale, cu liderii politici, cu colaboratorii (co-respondenţii netitulari sau participanţii activi la emisiuni) ai postului, adică cu toţi care formulează aprecieri sau doleanţe referitoare la program în ansamblu sau la diferite emisiuni în particular. Însă specialiştii ne avertizează că şi în acest caz trebuie să ţinem cont de caracterul subiectiv al opiniilor. d) Articolele din presă, referirile critice sau pozitive, conţinute în ziare şi reviste – şi ele trebuie luate în seamă, caci, pe lângă faptul că conţin atitudini, mai constituie şi factori de formare a opiniilor despre canal, de care trebuie să se ţină cont pe viitor, chiar dacă nu toate referirile exprimă atitudini obiective sau competente. e) Întâlnirile cu publicul sunt şi ele o cale utilă de a colec-ta păreri, opinii, sugestii cu privire la programul canalului audiovizual. Este important ca întâlnirile să se organizeze eficient, pragmatic, cu un public relativ omogen. Ele pot fi tematice sau de informare generală. Pot fi în formă orală de expunere, dar pot fi şi cu formulare (anchete) cu întrebări care pot fi completate în timpul întâlnirii sau într-un termen dat. Răspunsurile obţinute pot optimiza deciziile cu privire la programare. f) Analiza scrisorilor şi apelurilor telefonice – alte metode im-portante de studiere a reacţiei telespectatorului la cele pre-zentate de canalul de televiziune. Aceste metode se deose-besc printr-un grad mai mare de sinceritate şi prin opinii mai obiective, căci nimeni nu-l impune pe telespectator să scrie sau să telefoneze. Scrisorile şi apelurile telefonice constituie un impuls al spiritului, o necesitate de comunicare a specta-torului. Ele sînt o mărturie a interesului publicului, cel mai sigur semn, că postul nu lasă lumea indiferentă. Indiferenţa publicului este egală cu moartea canalului TV. 105 Este necesară o studiere sistematică a opiniilor telespectatori-lor. Modalităţile, după cum am menţionat mai sus, pot fi diferite: anchete, chestionare (sau anchete poştale), scrisorile şi apelurile telefonice, recenziile din presă etc., dar şi activităţile cu grupuri-ţintă dintr-un segment concret de telespectatori, fie tineri din re-giunile rurale, sau intelectuali, sau reprezentanţi din categoria numită „vârsta a treia”, sau femei, copii etc. Un exemplu din practica americană de lucru cu grupul-ţintă, este orezentat de Michael Flaster, expert în audiovizualul SUA: „Se selectează circa 20 de persoane pentru o reuniune, li se oferă o anchetă, întrebările căreia sunt de felul următor: 1. În ce cuvinte aţi descrie canalul respectiv de televiziune? 2. Ce emisiuni din programul canalului v-au rămas în memo-rie? 3. Ce emisiuni aţi omite din grila de program a canalului? 4. Ce aţi mai dori să vizionaţi la acest canal şi la ce oră? 5. Cu cine aţi mai dori să vă întîlniţi în emisia canalului? 6. Ce schimbări aţi iniţia în emisia canalului? si altele. Modalităţile de lucru cu grupul-ţintă sunt următoarele: • de regulă, şedinţele sunt moderate de o persoană – speci-alist în tema dată, dar care nu este implicat direct în siste-mul audiovizual de producţie; • sedinţele nu durează mai mult de o oră; • sedinţele au loc în afara localurilor canalului respectiv; • sedinţele se produc fără prezenţa managerului sau angaja-ţilor canalului, pentru a nu influenţa comentariile; • de regulă, şedinţele se filmează pentru a fi vizionate de cei interesaţi de obiectul discuţiei” [7]. Există, astfel, mai multe metode de studiere a intereselor publicului telespectator, metode deloc complicate în aplicare şi care nu cer mari mijloace materiale şi financiare. Însă măsura în care ele sunt utilizate în practica canalului TV Moldova 1 este foarte mică. Astăzi, în majoritatea instituţiilor de televiziune din statele din Europa, sociologia mass-media s-a transformat într-o ştiinţă 106 aplicată, de reală valoare şi de maximă utilitate, indispensabilă oricărei televiziuni profesioniste, în special, în determinarea po-liticilor sale editoriale. La TV Moldova 1, o dată cu apariţia în titulatură a sintagmei – instituţie publică naţională a audiovizualului (2004), a fost cre-ată Direcţia Analize Sociologice şi Relaţii cu Publicul. Studiile sociologice erau efectuate de două persoane – una responsabilă de mai mulţi ani de lucrul cu scrisorile telespectatorilor şi alta prospăt angajată, fără practică în domeniul audiovizualului. Autorul acestor rînduri a asistat la efectuarea unui sondaj de opinie, intitulat „Posturile publice naţionale TV Moldova 1 şi Radio-Moldova în viziunea publicului rural” (Pererâta-2004). Scopul sondajului a fost expus destul de pretenţios – „evaluarea opiniei publice a populaţiei privind audienţa posturilor publice naţionale TV Moldova 1 şi Radio-Moldova, recepţionarea pos-turilor TV şi Radio, calitatea emisiunilor difuzate pe posturile naţionale, ratingul emisiunilor difuzate pe aceste posturi în satul Pererîta, Briceni”. Eşantionul sondajului l-au constituit însă 31 de persoane în vârstă de peste 12 ani (?). În aceste condiţii cum se putea ajunge la obţinrea „unei informaţii cât mai vaste”, după cum se menţiona în capitolul „Metodologia sondajului”. Rapor-tul prezentat a recunoscut, de fapt, că „reprezentativitatea eşan-tionului nu este garantată, deoarece nu s-a respectat în totalitate procedura selectării aleatoare a respondenţilor” [8]. În realitate, a fost organizată o întâlnire a câtorva angajaţi ai Companiei „Teleradio-Moldova” cu locuitorii s. Pererâta, urma-tă de un concert de muzică uşoară. 31 de persoane au căzut de acord să completeze o anchetă distribuită în sală. Influenţaţi de concertul organizat de Companie, respondenţii nu puteau să nu mulţumească TV Moldova-1 şi Radio Moldova, topul emisiuni-lor preferate având în frunte ediţiile de ştiri, emisiunile „Bună dimineaţa”, programele pentru copii („De la 5 la 10”, „Vreau să ştiu”, „Magazinul copiilor”, „Minerva”), „Baştina ş.a. La ca-pitolul - 1. credibilitate, 2. calitate, 3.obiectivitate a emisiei TV Moldova-1 au fost obţinute următoarele rezultate: Da şi Nu – 1. 107 83% şi 17%, 2. 70% şi 30%, 3. 77% şi 23%. Sunt rezultate care lasă de bănuit în ceea ce priveşte seriozitatea si obiectivitatea răspunsurilor, căci situaţia ce reiese din alte sondaje efectuate în aceeaşi perioadă de timp de echipe mult mai profesioniste (la care ne vom referi în continuare), situaţia este alta şi deloc nu în favoarea TV Moldova-1. Un alt sondaj, realizat în 2005 în satele Cernoleuca, Climăuţi, Corbu (Donduşeni) vine cu alte date. Este îmbucurător pentru conducerea Companiei faptul că Moldova-1 este cel mai recep-ţionat post TV în localităţile menţionate; 95 % (ORT Moldova – 91 %, TVR – 80 %). Cele mai preferate emisiuni de la TVMol-dova-1 rămân ediţiile de ştiri, „Baştina”, „De la 5 la 10”, „Bună dimineaţa”, „Bună seara”, „Cartierul tinereţii”. Însă, în cazul sondajului dat, respondenţii, numind cele mai preferate emisiuni televizate, au plasat pe primele 4 poziţii programe relizate de ORT şi TVR. Doar pe locul 5 s-au plasat ediţiile de ştiri de seară de la TV Moldova-1. Şi la capitolele 1. Credibilitate, 2. Calitate, 3. Obiectivitate, indicatorii sunt mai puţin avantajoşi TV Mol-dova-1 decţt cei înregistraţi în cazul sondajului precedent – în favoarea credibilităţii şi calităţii s-au expus 60 % din cei ches-tionaţi, iar 40 % au exprimat părerea că emisiile TV Moldova-1 nu sînt credibile şi calitative. Şi mai proastă s-a prezentat situaţia referitor la obiectivitatea emisiei – 54 % de respondenţi au indi-cat că în opinia lor emisiunile TV Moldova-1 nu sînt obiective, nu sint nepărtinitoare [9]. Este posibil, că şi aceste date, deloc favorabile conducerii Companiei, au adus la aceea, că în 2006 Direcţia Analize So-ciologice şi Relaţii cu Publicul nu şi-a mai găsit loc în structura subdiviziunilor instituţiei publice audiovizuale. Însă studii sociologice, mult mai profesionist exercitate şi care se refereau şi la emisia TV Moldova-1, au fost efectuate pe parcursul mai multor ani de aşa organizaţii în domeniu ca Agen-ţia sociologică „Fapt”, Centrul de Analiză şi Investigaţii Sociolo-gice, Politologice şi Psihologice CIVIS, Institutul de Marketing şi Sondaje IMAS-INC ş. a. Alta este chestiunea că nici unul din 108 cele zeci de sondaje n-a fost efectuat la comanda şi în intere-sul Companiei „Teleradio-Moldova, iar rezultatele cercetărilor sociologice n-au fost discutate în cadrul şedinţelor săptămânale ale conducerii instituţiei, cu atât mai mult, nu s-a ţinut cont de opiniile publicului în procesul de elaborare a grilei de emisie, a planificării programelor televizate. Astfel, studiile sociologice în domeniul mass-media electro-nice nu au avut un impact asupra procesului de activitate de cre-aţie a Companiei „Teleradio-Moldova”. În anul 1997, Agenţia sociologică „Fapt”, în urma unei ches-tionări realizate, prezenta topul preferinţelor telespectatorului moldovean, stabilit prin sondaj, după cum urmează: „Pole ciu-des” – 27,08 %, „Mesager” – 23,15 %, „Vremea” – 15,28 %, „Ugadai melodiiu” – 13,66 %, „Tema”, „Moia semia” – 12,04 %, filme de lung metraj – 8,55 %, „Mî”, „Ceas pic” – 6,48 %, KVN – 6,48 %, „Cito, Gde, Kogda” – 5,09 %, „Vzglead” – 4,63 %, „Celovec-maska” – 4,17 %. Toate acestea, bineînţeles, sînt emisiuni de calitate în aria genului – conchide analistul A.Canţîr, - emisiuni ce depăşesc cu mult gradul de profesionalism al rea-lizatorilor locali de programe TV şi au priză în consecinţă. Ceea ce trebuie să ofere învăţăminte este ca pînă si megateleviziuni-le care produc majoritatea emisiunilor din topul de mai sus al preferinţelor autohtone îşi propun, programatic şi statutar, obiec-tivul prioritar de a contribui prin prestaţia lor „la consolidarea naţională a societăţii ruse, la promovarea patriotismului...” [10]. Aceste preferinţe ale telespectatorului moldovean se mani-festau în perioada când Compania „Teleradio-Moldova” avea, deja de un an, stipulate în Statutul său următoarele scopuri de bază: ▪ reflectarea veridică şi obiectivă a vieţii social-politice, eco-nomice şi culturale a republicii, precum şi a relaţiilor exter-ne ale statului; ▪ reflectarea intereselor tuturor păturilor sociale, propagarea păcii şi umanismului, valorilor democratice, respectării drepturilor omului; 109 ▪ crearea, acumularea, păstrarea şi promovarea valorilor cul-tural-artistice naţionale şi universale [11]. Or, cu excepţia „Mesagerului”, nici o emisiune a teleaştilor moldoveni n-a intrat în topul preferinţelor telespectatorului din Republica Moşldova, fapt ce trebuia să pună pe gânduri condu-cerea Companiei „Teleradio-Moldova”. În a doua jumătate a anului 1997, Centrul de Analiză şi Inves-tigaţii Sociologice, Politologice şi Psihologice CIVIS, pe parcurs de trei săptămîni, a efectuat zilnic, între orele 18.00 şi 23.15, mo-nitorizarea Televiziunii de Stat din Moldova şi a studioului privat Catalan TV. Iată unele date, pe care le considerăm relevante: la capitolul – Frecvenţa mediatizării Puterii şi Opoziţiei, în cadrul ediţiilor de ştiri (durata în procente) de la Televiziunea de Stat – 40 %reveneauPuteriişidoar1,64%Opoziţiei.Referitorlafrecvenţa diferitelor teme în cadrul emisiunilor informative şi a celor social-politice şi economice, se menţionează că, în perioada cercetată, la Televiziunea de Stat nu s-a vorbit şi nu s-au pus în dezbatere teme-le şomajului, corupţiei, protestelor sociale, privatizării şi altele de importanţă majoră pentru ţară în acei ani [12]. În octombrie 2003, a fost organizat un sondaj realizat de IMAS-INC Chişinău la comanda Centrului Independent de Jur-nalism. Cercetarea a avut ca obiectiv înregistrarea audienţei pos-turilor de televiziune, radio, presei scrise din Republica Moldova şi a fost organizată conform rigorilor unei analize sociologice profesioniste. Eşantionul a fost proiectat după următoarele ca-racteristici: sex, vârstă, mediu de rezidenţă urban/rural ş. a., în conformitate cu datele comunicate de către Departamentul de Statistică al Republicii Moldova. Întregul eşantion a fost de 1097 persoane. TV Moldova s-a plasat, în cadrul acestui sondaj, pe locul al doilea la capitolul „Posturile TV privite cel mai des”, cu 56,5 % de voturi, ORT Moldova acumulând 71,1 %. Pe aceeaşi poziţie TVMoldova era şi la „Audienţa TV” - cu 26,8 % de spec-tatori pe zi, iar ORT Moldova – cu 40,1 % [13]. Prezintă interes şi datele despre numărul de telespectatori la fiecare canal pe zile. Marţi, miercuri şi duminică numărul te- 110 lespectatorilor TV Moldova era semnificativ mai mic decât în restul zilelor săptămânii, fapt ce trebuia să-i facă pe programa-tori să analizeze oferta propusă pentru zilele cu audienţă redusă. Este simptomatic şi următorul fapt – mai multe din emisiunile preferate de telespectatorii TV Moldova în anul 2003 nu şi-au găsit loc în ărogramarea anului 2004 şi în anii următori. Iată doar câteva titluri de emisiuni „pierdute”: „De la 5 la 10”, „Vedete cu şorţ”, „Tanti Ludmila show”, „Echipa 5”, „Cartierul tinereţii”. La 1-30 iunie 2004 a fost efectuată monitorizarea programe-lor TV Moldova-1 şi Radio-Moldova, Centrului de Analiză şi Investigaţii Sociologice, Politologice şi Psihologice CIVIS re-venindu-i monitorizarea cantitativă şi raportul monitorizării, iar experţilor Centrului Independent de Jurnalism – comentariile, raportul analitic, concluziile. Afost o cercetare de proporţii, ce a cuprins mai mulţi indicatori importanţi din activitatea instituţiei naţionale a audiovizualului: imparţialitatea programelor de ştiri, agenţii şi actorii ştirilor, diversitatea surselor în programele de ştiri; tematica, pluralismul politic, mediatizarea actorilor politici şi sociali în emisiunile social-politice şi economice. Concluziile cercetării, dacă se ţinea cont de ele, ar fi contribuit ca instituţia să facă paşi siguri pe calea devenirii unei companii publice audi-ovizuale veritabile. Referitor la ştiri: 1. Agenda programelor de ştiri denotă că TV Moldova-1 şi Radio Moldova reflectă viaţa cotidiană prin optica puterii în detrimentul interesului public. 2. Programele de ştiri reflectă evenimentul societal în mod selectiv, fără a respecta principiile echilibrului şi comple-xităţii. 3. Moldova-1 şi Radio-Moldova în programele de ştiri me-diatizează în mod prioritar agenţii şi actorii partidului de guvernămînt. 4. Programele de ştiri nu promovează valorile imparţialităţii şi pluralismului politic în oglindirea evoluţiilor din societatea Republicii Moldova. 111 5. Programele de ştiri la Moldova-1 şi la Radio Moldova dez-voltă partizanatul politic, abordarea tendenţioasă a forţelor politice ce nu deţin puterea. 6. Diversitatea surselor de documentare nu a devenit o normă de concepere a ştirilor la Moldova-1 şi la Radio Moldova. Referitor la emisiunile social-politice şi economice: 1. Tematica emisiunilor este în mod evident axată pe activita-tea preşedintelui şi Guvernului, pe activitatea de producţie în detrimentul culturii, învăţământului, ştiinţei. E loc mai mult şi pentru divertisment. 2. Lipsesc dezbaterile politice. Emisiunea „Rezonans” este concepută ca un dialog imaginar al jurnalistului cu opozi-ţia, la care dialog însă, opoziţia nu este invitată şi nu i se respectă dreptul la replică. 3. În general, tematica emisiunilor, modul lor de organizare au o pronunţată tentă electorală, aducând în atenţia popula-ţiei „realizările” guvernării şi evitând insuccesele. 4. În timp ce acţiunile puterii şi partidului de guvernământ sînt reflectate în exces, cele iniţiate de opoziţie sunt, de multe ori, ignorate. TV Moldova-1 pune pe post imagini de la acţiunile de caritate ale reprezentanţilor puterii şi refuză să ia în seamă acţiunile partidelor ce privesc întreaga popu-laţie sau anumite categorii din populaţie. 5. TV Moldova-1 şi, într-o mai mică măsură, Radio Moldo-va sunt utilizate ca instrumente propagandistice ale puterii [14]. Începînd cu 1 ianuarie 2004, în Republica Moldova îşi găseş-te aplicare şi cel mai modern sistem de măsurare a telerecepţiei – cel cu ajutorul audiometrelor (peoplemeter. Cercetările ce au ca scop cunoaşterea preferinţelor publicului cu aplicarea audiome-trelor sunt efectuate de Compania TV MR MLD, care este repre-zentanta oficială a Companiei elveţiene cu renume mondial AGB Nielsen Media Research. Eşantionul cercetărilor adună circa 300 de familii şi este format în corespundere cu structura populaţi-ei din Republica Moldova. Panelul cuprinde 7 regiuni ale ţării: 112 Chişinăul, Zona Centrului (populaţia urbană), Zona Centrului (populaţia rurală), Nordul (populaţia urbană), Nordul (populaţia rurală), Sudul (populaţia urbană), Sudul (populaţia rurală). Informaţia ce ţine de numărul telespectatorilor aflaţi pe re-cepţie, canalele vizionate şi tronsoanele de timp utilizate se păs-trează în memoria audiometrului, la sfârşit de vizionare datele sunt recepţionate prin linia de telefon de calculatorul din oficiu, sunt descifrate şi generalizate pentru a putea fi utilizate de insti-tuţiile interesate, în special, de agenţii economici - comanditari de publicitate, dar şi de canalele de televiziune – pentru efectu-area schimbărilor respective în grila de emisie, în planificarea activităţii de creaţie – Pervîi M., PRO-TV, CTC, TVC-21, NIT, TV-7, NTV - în total 6 canale (2006), care au emisie originală locală, TV Moldova-1 negăsindu-şi locul din propria-i dorinţă în această listă (cercetările se efectuează contra unei plăţi modera-te), şi în felul acesta lipsindu-se de date mai exacte ale audienţei canalului său în decurs de un segment concret de timp, de infor-maţie cu privire la programele mai mult sau mai puţin preferate, durata de recepţionare a postului, audienţa canalului în raport cu alte posturi de televiziune concurente. Astăzi, din păcate, în cadrul IPNAnu există un dialog cu tele-spectatorii, nu sunt utilizate diversele modalităţi de cunoaştere a „pulsului” opiniei publice, a sectorului civil. Or, cunoaşterea de către oamenii televiziunii a principiilor, a tipurilor de cercetare, a metodelor aplicate în practica sociologiei mass-media şi mai ales a interpretării rezultatelor obţinute, este obligatorie pentru a putea elabora o politică editorială în concordanţă cu interesele publicului telespectator. Referinţe: 1. Bertrand C.-J. (coordonator). O introducere în presa scrisă şi vorbită. - Iaşi: Polirom, 2001, p. 161. 2. Bucheru I. Fenomenul Televiziune.- Bucureşti: Romania de Maine, 1997, p. 258. 3.Cf.: Bucheru I. Fenomenul Televiziune. - Bucureşti: Ro-mania de Maine. 1997; Baghirov E. G. Schiţe despre teoria 113 televiziunii. - M.: Iskusstvo. 1978; Egorov V.V. Teoria si practica televiziunii. – M.: Vysşaia Şcola,1980. 4. Bucheru I. Op. cit., p. 264. 5. Ibidem, pp. 265-266. 6. Bertrand C.-J. Op. cit., pp.167-168. 7. Flaster M. Reflectii expuse în cadrul Seminarului “Ma-nagementul si marketingul mass-media electronice”, Chi-şinău, 10-26 octormbrie 2006, Compania “Teleradio-Mol-dova”. 8. Rezultatele sondajului de opinie “Posturile publice natio-nale TV Moldova 1 şi Radio Moldova în viziunea publicu-lui rural” (efectuat în s. Pererâta). - Compania “Teleradio-Moldova”, 2004. 9. Rezultatele sondajului de opinie “Posturile publice natio-nale TVMoldova 1 şi Radio Moldova în localităţile rurale”, efectuat în satele Cernoleuca, Climăuţi, Codru. - Compania “Teleradio-Moldova”, 2005. 10. Cf.: Mass-media în Republica Moldova. Buletin anali-tic, 1997, decembrie. 11. Statutul Companiei de Stat “Teleradio-Moldova”, apro-bat prin Hotărârea Guvernului Republicii Moldova, nr.502 din 12.09.1996. 12. Mass-media în Republica Moldova. Buletin analitic, 1997, decembrie, pp.4-13. 13. Mass-media în Republica Moldova. Buletin analitic, 2004, februarie, pp. 18-24. 14. Monitorizarea programelor Radio Moldova şi TV Mol-dova-1. – Chişinău, 2004. 114 AlexAndru BoHAnŢoV Arta dialogului TV din perspectivă comparativă În practica jurnalistică din domeniul audiovizualului există o serie întreagă de genuri redacţionale bazate pe arta dialogu-lui: declaraţia de presă, interviul, discuţia, dezbaterea televi-zată sau „masa rotundă”, conferinţa de presă şi, în sfârşit, talk show-ul. Ultimul format „dialogal” a pătruns în spaţiul nostru mediatic abia în anii ‘90 ai secolului trecut, de aceea pare să nu aibă încă un statut bine precizat. Astfel, câmpul semantic al talk show-ului este adesea extins, sub „umbrela” lui fiind incluse emisiuni care n-au nimic comun cu un „spectacol de cuvinte” [1]. În fond, în jurnalismul actual rareori se întâlnesc genuri „pure”, mai totdeauna sunt necesare diverse combinaţii de gen. Această flexibilitate a formelor publicistice este oarecum similară aceleia din domeniul literaturii, unde cercetătorii au consemnat, de-a lungul timpului, numeroase suprapuneri sau întrepătrunderi dintre genurile literare, care au condus la apariţia aşa-numitelor genuri de graniţă sau „de frontieră”. În această ordine de idei, un punct de vedere judicios a exprimat ilustrul hermeneut român Adrian Marino: „Între esenţa genurilor (definită prin noţiuni şi idei literare) şi fenomenul genurilor (exprimat prin forme litera-re) experienţa descoperă, nu o dată, incompatibilităţi flagrante. A dogmatiza, în aceste condiţii, o accepţie sau alta reprezintă o imprudenţă, un act lipsit de înţelepciune. Dacă literatura vie o ia când înaintea definiţiilor, când rămâne în urma lor, imobilizarea într-o formulă ne varietur devine de-a dreptul absurdă. Cât timp conştiinţa genului literar nu se suprapune integral peste existenţa sa, nu este îngăduită nici o fixitate” [2]. 115 Şi totuşi, în prologul acestor consemnări, vom încerca să deli-mităm, pe cât e posibil, unele elemente structural-compoziţiona-le şi de poetică ale principalelor modalităţi jurnalistice bazate pe arta dialogului [3]. Începem cu declaraţia de presă (în legătură cu un eveniment, o situaţie etc.) Acest tip de mesaj media ţine de domeniul comunicarii instituţionale şi se realizează, de regulă, din iniţiativa emiţătorului. În cadrul unei conferinţe de presă sau printr-un comunicat de presă demersul respectiv este adus la cu-noştinţa opiniei publice. La modul ideal, interviul poate fi definit ca o „artă a conver-saţiei” ce se desfăşoară, de obicei, între un jurnalist şi o persoa-nă, pentru a obţine anumite informaţii, opinii, explicaţii etc., care ne ajută să cunoaştem şi să înţelegem mai profund un eveniment, o situaţie, un fapt. Drept corolar la cele spuse, merită a fi reţinută următoarea aserţiune: „Interviul nu este nici interogatoriu, nici schimb de idei, nici controversă, nici negociere, nici persuasiune asupra intervieva-tului pentru a accepta opiniile jurnalistului” [4]. Cu alte cuvinte, se poate opina în mod tranşant că termenul eu trebuie eliminat din vocabularul unui jurnalist-intervievator. Discuţia trebuie privită ca o convorbire între două sau mai multe persoane pe marginea unei teme sau a unui subiect oare-care. În cazul acestui format televizual, jurnalistul îşi poate de-păşi funcţia strictă de moderator, intervenind, până la un anumit punct, cu idei şi opinii personale. Dar nu întrebările formulate de către moderator asigură dinamismul şi calitatea discuţiei, ci schimbul de idei şi opinii dintre participanţii la acest festin ver-bal. Moderatorul trebuie să stimuleze discuţia, asumându-şi într-un fel rolul de catalizator. Într-o discuţie reuşită, de bună calitate, sunt la mare preţ importanţa informaţiilor vehiculate şi calitatea argumentelor invocate. Dezbaterea televizată sau, cum i se mai spune, masa rotun-dă implică o anume rigoare în discuţie, subiectul presupunând o concreteţe sporită. De obicei, în cadrul acestor confruntări verbale sunt invitaţi specialişti de marcă, unii cu importante funcţii de or- 116 din politic, juridic, administrativ etc. Comparativ cu discuţia, în cazul acestei formule mediatice se pot înregistra rezultatele scon-tate numai când invitaţii din studio discută de la egal la egal, adică renunţă la statutul conferit de funcţiile lor în viaţa publică a socie-tăţii. Şi încă o precizare absolut necesară: de această dată, jurnalis-tul sau realizatorul TV îşi asumă doar rolul de moderator. În fine, aşa-zisul talk show. În plan conceptual şi stilistic, acest format televizual presupune o îmbinare organică a discur-sului publicistic cu procedee de natură teatrală. Este vorba de o conversaţie spontană, dezinvoltă, plăcută, dar şi controversată, fără pretenţia de a epuiza subiectul. În esenţă, talk show-ul de factură clasică are o construcţie triunghiulară. Elementele lui constitutive (indispensabile) sunt: moderatorul – experţii – pu-blicul din studio. Fiecărei componente îi sunt atribuite roluri şi funcţii distincte. Dincolo de arhitectura inconfundabilă a acestei emisiuni, care nu poate eluda prezenţa publicului în studio, tre-buie neapărat accentuată latura spectaculară a talk show-ului. Un cunoscut adagiu spune că totul se cunoaşte mai bine prin comparaţie. Dacă vrem să ne dăm seama de valoarea unui lu-cru oarecare, trebuie să-l raportăm la nişte entităţi de acelaşi fel. Interviul – unul dintre genurile majore ale publicisticii audiovi-zuale – este utilizat în mod frecvent de către toate televiziunile, indiferent de statutul lor juridic sau de politica editorială. Acest fenomen se produce, în primul rând, din considerentul că inter-viul de televiziune este un format foarte gustat de către publicul telespectator de pe toate meridianele. Din păcate, rareori ne este dat să consemnăm interviuri cu adevărat memorabile în spaţiul noastru audiovizual, să urmărim nişte convorbiri care să domine realitatea unei zile sau săptămâni şi să fie comentate de obişnuiţii telespectatori sau de analiştii comunicării mediatice. Cele patru posturi autohtone de televizune (Moldova 1, PRO TV Chişinău, EU TV şi NIT), la care ne vom referi cu precă-dere în analizele noastre, valorifică acest format în permanenţă. La postul public de televiziune (Moldova 1), cei mai buni rea-lizatori de interviuri sunt implicaţi în realizarea de subiecte în 117 jurnalele de actualităţi (Silvia Hodorogea, Rafael Agadjanean), precum şi în cadrul unor emisiuni tematice. Şi totuşi, prestaţia cea mai bună în arta dialogului poate fi considerată cea a lui Mircea Surdu – autorul şi prezentatorul ce-lei mai longevive emisiuni de la Moldova 1 – talk show-ul „Bună seara!” care s-a impus, de multă vreme, în conştiinţa publicului telespectator. Dacă ar fi să-i reproşăm ceva în plan profesional teleastului Mircea Surdu, aceasta ţine de faptul că nu întotdeauna reuşeşte să-şi elaboreze în mod minuţios „scenariul convorbirii” (este vizibilă documentarea superficială) şi, astfel, dialogul se desfăşoară într-o albie conformistă, mai puţin problematizantă. În plus, talk show-urile lui Mircea Surdu „se fac vinovate” de multe ori de faptul că nu respectă întru totul stilistica for-matului respectiv sau „regulile jocului”. Astfel, sunt invitaţi în permanenţă studenţi de la Facultatea de Jurnalism şi Ştiinţe ale Comunicării (USM) sau de la Facultatea Jurnalism şi Comunica-re Publică (ULIM), cărora li se atribuie mai degrabă roluri de „fi-guranţi” în acest spectacol mediatic, decât de participanţi activi la dezbaterile de idei preconizate. Ar mai fi de adăugat, că la talk show-urile din cadrul televiziunilor autohtone nu sunt antrenate formaţii muzicale care să dea tonul emisiunii, să imprime dina-mism şi o anume tentă distractivă discursului. Acestă formulă mediatică îşi găseşte o realizare meritorie în „Marius Tucă show” (Antena 1), „Garantat 100%” şi „Stele... de cinci stele ” (ambele de la TVR 1), avându-i ca protagonişti pe Cătălin Ştefănescu şi, respectiv, tandemul Ioana Moldovan -Cosmin Cernat. Câtă descătuşare profesională este prezentă în aceste emisiuni!.. Frapează, mai ales, încercarea de a pune punc-tul pe i în chestiunile publice cele mai controversate. În plan profesional, merită a fi remarcat programul „Black & White” (NIT) al Dianei Stratulat care aduce în prim-plan vedete ale showbizz-ului autohton şi internaţional. Am reţinut dialoguri-le interesante pe care autoarea şi prezentatoarea acestei emisiuni le-a avut cu Nelly Ciobanu, Pepe, Ştefan Bănică jr., cu celebrul cant-autor italian Toto Cutugno ş.a. 118 Dar cea mai urmărită emisiune-dialog din spaţiul nostru me-diatic este programul „În profunzime” (PRO TV Chişinău, au-toare şi prezentatoare Lorena Bogza). Puţine sunt personalităţile publice de la noi care să nu fi fost intervievate în cadrul acestei emisiuni care, în plus, are şansa de a fi suficient de lungă (de la o oră şi jumătate până la două ore, în funcţie de calibrul invita-tului). Este programul la care, adeseori, fac trimitere cronicarii şi editorialiştii din presa scrisă (Constantin Tănase, îndeosebi). Unul dintre invitaţii de marcă ai emisiunii a fost celebrul actor român Florin Piersic care – ştie o lume întreagă – se simte ca peştele în apă într-un studio de televiziune. Diapazonul tematic al emisiunii „În profunzime” este unul foarte încăpător, în cadrul ei fiind abordate tot felul de probleme care frământă opinia publică (de la politica curentă a partidului de guvernământ la scandalul desemnării cântăreţului care trebuia să ne reprezinte ţara la „Eurovision”-ul din Grecia). În ceea ce priveşte tipul de interviu vehiculat în acest pro-gram, este riscant să te fixezi pe o anumită formulă, pentru că se întâlneşte aici şi interviul-portret, şi interviul polemic, şi intervi-ul-dezbatere, şi interviul de opinie/comentariu etc. Interviul cu preşedintele Republicii Moldova, Vladimir Voronin, realizat la începutul anului 2006, a fost analizat minuţios, detaliat, „la firul ierbii”, cum se spune, de editorialistul Constantin Tănase. Emisiunea „În profunzime” mai are avantajul de a fi difuzată la o oră de maximă audienţă (iniţial, ora 20.30, actualmente – 22.30), fiind programată şi în reluare, ceea ce face ca numărul telespectatorilor care au vizionat acest program să sporească considerabil. Dacă e să ne referim la prestaţia profesională a pre-zentatoarei – Lorena Bogza – este cazul să spunem că în unele ediţii ale emisiunii, dânsa nu este la fel de bine documentată; adesea, când are în faţă funcţionari publici de cel mai înalt rang, ea devine excesiv de politicoasă şi oarecum oportunistă, evitând întrebările cu caracter direct, tranşant sau controversa nedisimu-lată. Este clar că jurnalista este anagajata unei televiziuni comer-ciale (private) care, dacă şi-ar permite prea multe (mai ales în 119 contextul social-politic al Republicii Moldova), postul respectiv şi-ar creea unele probleme în plus. Şi totuşi... cineva trebuie să spargă odată şi odată gheaţa... În acest sens, cel mai bun autor de interviuri din spaţiul nostru me-diatic este, fără nici un fel de dubii, jurnalistul Vasile Botnaru de la Radio Europa Liberă. Menţionăm că unele discuţii din cadrul emisiunii „Punct şi de la capăt” apar şi în variantă scriptică în paginile revistei „Contrafort” (am reţinut, îndeosebi, dialogul cu marele om de cultură român Andrei Pleşu). Sunt destul de incitante dialogurile pe care le realizează în studioul PRO TV Chişinău Angela Gonţa, poate cea mai bună prezentatoare de ştiri de la noi, cu diferite personalităţi publice, analişti politici şi economici, oameni cu funcţii de răspundere din diferite departamente etc. Întrebările formulate de Angela Gonţa în cadrul acestor succinte convorbiri sunt foarte bune şi oportune; ele ar putea servi drept exemplu şi pentru alţi prezenta-tori de ştiri (mai ales de la Moldova 1) care se încumetă să poarte un dialog în emisie directă. Cel mai bun exemplu de canal TV în care este utilizată prio-ritatea numărul unu a televiziunii – transmisiunea în direct – este postul Realitatea TV, un fel de CNN în spaţiul audiovizual româ-nesc. Nu întâmplător, televizunea respectivă a încheiat un tratat de parteneriat şi colaborare cu celebrul canal american. Este, în viziunea noastră, televizunea cea mai conectată la realitatea zi-lei: atât românească, cât şi internaţională. Dacă ar fi să facem o trecere în revistă a autorilor de inter-viuri de marcă de la acest canal, ne-ar trebui mai multe pagini. Cu această televizune colaborează unii dintre cei mai buni jurna-lişti români: Cristian Tudor Popescu (redactor şef la cotidianul „Gândul”), scriitorul şi analistul politic Emil Hurezeanu, poe-tul şi gazetarul Mircea Dinescu (autorul unor pamflete politice incendiare care sunt citite cu sufletul la gură de întreaga clasă politică din România), jurnalistul Robert Turcescu (redactor şef la ziarul „Cotidianul”, autorul celebrei emisiuni de confruntare verbală „100 % - Sută la sută”). Probabil, nu întâmplător, Robert 120 Turcescu a tipărit o carte de interviuri cu semnificativul titlu – „România în direct”. Dar cel mai bun „om de dialog” din audiovizualul românesc este, fără îndoială, Mihai Tatulici, cel care la începutul anilor ‘90 a valorificat sau materializat în cadrul postului PRO TV formu-la inedită a talk show-ului. „Deşteaptă-te, române!”, „România, încotro?” sau „Audienţa naţională” sunt titluri de emisiuni care au şocat, literalmente, publicul românesc şi sunt încă vii în con-ştiinţa telespectatorilor. În cele ce urmează, ne vom referi la piaţa audiovizuală din Federaţia Rusă care, indiscutabil, este una dintre cele mai intere-sante din lume. Cel mai bun autor de interviuri de la televiziunile ruse este jurnalistul Vladimir Pozner care, actualmente, prezin-tă emisiunea informativă de sinteză „Vremena” („Timpuri”) la postul Первый канал. De remarcat faptul că, deşi realizează un program analitic, structura lui compoziţională este aceea a unui talk show, cu inerentele-i elemente constitutive: experţii (inclu-siv aşa-numitul „cap limpede” din presa scrisă), publicul şi, în fine, moderatorul – Vladimir Pozner. Datorită măiestriei sale în a utiliza arta sau ştiinţa interviului, Vladimir Pozner a obţinut, în câteva rânduri, laurii Premiului «ТЭФИ», instituit de Academia de Arte Audiovizuale din Rusia. Rămâi pur şi simplu încântat de modul cum conduce acest moderator discuţia, de felul cum ştie „să despice firul în patru” când în emisiune este abordată o pro-blemă care, la prima vedere, pare să nu aibă soluţii. Un alt autor de interviuri cu o puternică rezonanţă în viaţa publică a Rusiei este jurnalistul Andrei Karaulov de la postul de televiziune moscovit TВ Центр (emisiunea respectivă este preluată de canalul moldovenesc NIT). „Moмент истины” („Momentul adevărului”), este un program de autor, cu un dis-curs extrem de pătimaş (de aceea, poate, Andrei Karaulov este suspectat de legăturile sale cu serviciile secrete ruse, fiindcă operează cu nişte date sau informaţii, că te miri de unde le ia). Uneori, eşti tentat să crezi că Andrei Karaulov vede actualele realităţi ruseşti într-o lumină aproape catastrofală şi, în subsi- 121 diar, îşi atribuie o aură mesianică în procesul de schimbare a stării de lucruri din Rusia. Oricum, poţi să nu fii de acord cu multe dintre afirmaţiile din acest program investigativ, inclusiv cu tonalitatea discursului audiovizual, care se doreşte adevăr în ultimă instanţă, dar nu poţi să rămâi indiferent faţă de cele discutate, mai ales că în cadrul lui sunt invitaţi oameni de mare prestigiu intelectual şi moral. Ar mai fi de semnalat nişte caracteristici interesante referitoa-re la autorii de interviuri din audiovizualul rusesc. Dacă ţinem cont de faptul că piaţa audovizuală din Rusia este foarte bogată şi diversificată, iar numărul sau volumul programelor bazate pe arta dialogului este considerabil, s-ar putea chiar face o tipologie amanierelor de comunicare în aceste tipuri de emisiuni. Astfel, în cadrul cercetărilor din domeniul comunicării audiovizuale au fost identificate următoarele stiluri de comunicare: - stilul ritualic; - stilul democratic; - stilul sofisticat; - stilul manipulatoriu; - stilul euristic sau factologic [5]. Fiece modalitate de prezentare invocată aici îşi are reprezen-tanţii săi de marcă şi s-ar putea glosa mult pe marginea acestui subiect. Ne limităm la un singur exemplu. Ultimul stil, bazat pe o cunoaştere profundă a realităţilor sociale despre care se discută, a fost una dintre caracteristicile esenţiale ale celebrei emisiuni „Намедни” (NTV). Din păcate, programul n-a fost unul pe pla-cul autorităţilor ruseşti şi – până la urmă – i s-au găsit diferite „nereguli” pentru ca să-şi suspende activitatea (autor de proiect, cunoscutul teleast Leonid Parfionov). În pofida tuturor interdic-ţiilor, acest proiect a intrat deja în „fondul de aur” al audiovizua-lului rusesc şi nu numai. În procesul de interacţiune verbală a prezentatorului de tele-viziune cu invitaţii (experţii) emisiunii şi cu publicul din studio pot fi, de asemenea, delimitate unele modalităţi distincte de co-municare [6]: 122 1. Prezentator-lider care controlează efectiv mersul discuţiei şi o canalizează în direcţia dorită de el (Vladimir Pozner, Svetlana Sorokina); 2. Prezentator-intermediar (moderator) care urmăreşte mersul discuţiei, străduindu-se să echilibreze punctele de vedere (Savik Şuster); 3. Prezentatorul care seamănă unui copil capricios, fiind în sta-re să treacă peste orice fel de obide sau interdicţii şi să enun-ţe opinii independente/singulare (Mihail Leontiev). Aşadar, când analizăm interviurile sub aspect comparativ, pot fi elucidate mai pertinent neajunsurile care mai persistă în arta dialogului din spaţiul nostru audiovizual, unde – să recunoaştem deschis – n-avem „monştri sacri” sau „lideri de opinie”, de care nu duc lipsă televiziunile din Rusia sau România. De fapt, comparând produsele noastre audiovizuale cu cele din alte medii culturale, ne putem include mai rapid în schimbul de valori simbolice la care trebuie să facem faţă dacă dorim cu adevărat să devenim parte integrantă a comunităţii de state din Uniunea Europeană. Referinţe: 1. Guy Lochard, Henri Boyer. Comunicarea mediatică. – Iaşi: Editura Institutul European, 1998, p. 97. 2. Adrian Marino. Dicţionar de idei literare. – Bucureşti: Editura Eminescu, 1973, pp. 732-733. 3. Lucian Ionică. Interviul de televiziune // Mihai Coman (coord.). Manual de jurnalism. - Vol. II. – Iaşi: Polirom, 1999, pp. 193-216. 4. Ibidem, p. 193. 5. Г.С Мельник. Общение в журналистике: секреты мастерства. – СПб: Питер, 2005, c. 85-89. 6. Ibidem, p. 89. Literatura: 1. Bohanţov Alexandru. Talk show-ul de televiziune: limi-tele unui gen // ARTA1999/2000. Anuar al Institutului Stu-diul Artelor al AŞM. – Chişinău. 2000. 123 2. Bourdieu Pierre. Despre televiziune. – Bucureşti: Meri-diane, 1998. 3. Bucheru Ion. Fenomenul televiziune. Limbajul imaginii. Publicistică. Producţie. Programare TV. – Bucureşti: Edi-tura Fundaţiei România de mâine, 1997. 4. Charaudeau Patrick, Ghiglione Rodolphe. Talk show-ul. – Iaşi: Editura Polirom, 2005. 5. Vlad Tudor. Interviul. De la Platon la Playboy. – Cluj-Napoca: Editura Dacia, 1997. 6. Zeca-Buzura Daniela. Jurnalismul de televizune. – Iaşi: Polirom, 2005. 7. Матвеева Л.В., Аникеева Т.Я., Мочалова Ю.В. Психология телевизионной коммуникации. – Москва: РИП-холдинг, 2004. 8. Мельник Г.С., Тепляшина А.Н. Основы творческой деятельности журналиста. – СПб: Питер, 2004. 124 ALexAnDrU soLcAn Elita politică din RSSM şi mass-media în contextul reformelor gorbacioviste (1985-1987) După anul 1985 viaţa politică din fosta URSS a suferit nume-roase transformări. Unele din aceste schimbări ţineau de evoluţia instituţiilor politice, altele se manifestau în mediatizarea intensă a vieţii politice, fiind, în ansamblu, numite cu termenul „glasnos-ti”. În acest context, examinarea relaţiei dintre elita politică şi mass-media reprezintă o oportunitate pentru înţelegea procese-lor generate de adoptarea cursului spre restructurarea unui regim antidemocratic. Prezintă interes interpretarea materialului facto-logic (devenit deja istorie) din perspectiva practicilor de comuni-care politică ale unei diversităţi de actori, incluzând diferite ve-rigi ale sistemului totalitar, de la cele centrale, la cele locale. Este importantă urmărirea începutului procesului iniţiat drept unul de restructurare şi reformare care mai apoi va lua amploarea unor schimbări radicale, societatea, implicându-se (sau, la prima eta-pă, fiind implicată) în transformări mult mai ample, numite mai apoi - tranziţie de la totalitarism la democraţie. Condiţia mass-media în contextul unui regim antidemocratic, abordată prin prisma conceptului de rol, scoate la iveală pierde-rea calităţii de „curea de transmisie” în relaţia dintre cetăţean şi puterea de stat. Monopolul partidului comunist asupra mijloace-lor de comunicare a afectat în primul rând libertatea presei, „si-nonimă cu libertatea mijloacelor de informare de a culege infor-maţii şi de a le prezenta publicului larg” [1]. Supuse unui control strict din partea organelor de partid, mijloacele de comunicare nu puteau constitui o sursă de informare veridică, fiind constrânse a renunţa la o astfel de ipostază tradiţională a presei precum acea 125 de „câine de pază”, şi impuse de se limita doar la rolul de mij-loc de masificare a populaţiei şi de manipulare a opiniei publice. Odată cu declararea în URSS a cursului spre democratizare, din a doua jumătate a anilor 80, rolul mass-media în procesele politi-ce suferă modificări treptate. Momentul primelor manifestări ale acestor schimbări poate fi considerat simbolic anul 1985, odată cu venirea în fruntea partidului comunist din Uniunea Sovietică a lui Mihail Gorbaciov. Studiul de faţă se concentrează asupra dezvăluirii naturii re-laţiilor dintre politicieni şi mass-media în condiţiile unui regim totalitar, cu prezentarea dinamicii extinderii interacţiunii lor sub influenţa unor prime impulsuri spre democratizare, precum şi a dialecticii acestori relaţii. Astfel, în prim-plan apar limitele im-puse, pe de o parte, acţiunilor politicienilor, iar pe de altă parte, activităţii jurnaliştilor, precum şi influenţa pe care o exercită, atât unii cât şi ceilalţi, asupra felului în care cetăţenii gândesc şi acţionează. Cronologic, articolul cuprinde perioada anilor 1985-1987, care poate fi definită ca etapa iniţială a reformelor gorba-cioviste, însuşi iniţiatorul schimbărilor conform unei aprecieri fiind „un reformator, dar nu un radical” [2]. În evenimentele de atunci se conţine răspunsul la multe din întrebările despre dina-mica, ritmul şi finalitatea transformărilor ulterioare. De-a lungul întregii perioade analizate, mijloacele de infor-mare au rămas supuse cenzurii partinico-sovietice. Acest fapt făcea imposibilă atribuirea presei, radioului, televiziunii califi-cativului de ”cea de-a patra putere”. Totodată, după 1985, gradul de rigiditate a cenzurii la care erau constrânse mass-media a scă-zut din intensitate, factor care a favorizat declanşarea unei miş-cări orientate spre democratizarea societăţii la toate nivelurile. Strâns legate de conducerea de vârf a republicii prin relaţii de dependenţă, instituţiile mediatice erau obligate să-şi desfă-şoare activitatea în conformitate cu linia generală a partidului comunist. În aceste condiţii, relaţia dintre puterea politică şi mass-media din acea perioadă era circumscrisă climatului politic general ce persista în cadrul elitei partinice republicane şi poli- 126 ticii oficiale faţă de mijloacele de comunicare. Totodată, poate fi observată şi dependenţa inversă, manifestată în rolul mijloacelor de informare în reorganizarea elitei politice odată cu declanşarea reformelor gorbacioviste. În această ordine de idei, este relevan-tă afirmaţia lui Mihail Gorbaciov vala¬bilă pentru acea peri-oadă, care susţinea că în politica comitete¬lor de partid faţă de organele de presă se exprimă de fapt atitudinea lor faţă de ideile democratizării şi transparenţei [3]. Politica elitei partinice faţă de mijloacele de informare se con-figura, astfel, la etapa iniţială a reformelor gorbacioviste, drept o expresie concentrată a gradului de avansare pe calea democraţi-ei, pe de o parte, iar, pe de altă parte, a luptei pentru menţinerea puterii, fapt confirmat pe deplin de experienţa relaţiilor dintre elita politică şi mass-media din Republica Moldova. Din arsenalul organizaţiei republicane de partid făceau parte diverse forme şi metode de dirijare a mijloacelor de informare în masă. Problemele mass-media erau abordate la congresele Par-tidului Comunist din Moldova (PCM), plenarele PCM, în cadrul întâlnirilor conducerii de partid cu reprezentanţii colectivelor re-dacţionale. Documentele de partid conţineau indicaţii directe, cu referinţă la activitatea mijloacelor de informare. În literatura de specialitate sunt exprimate, în fond, păreri univoce în privinţa circumstanţelor demarării cursului spre de-mocratizarea vieţii social-politice, produs în fosta URSS. Con-form accepţiei comune, procesele de restructurare îşi au înce-putul de la plenara CC a PCUS din aprilie 1985, imediat după situarea în fruntea elitei politice sovietice a lui Mihail Gorbaciov. Cu toate acestea, manifestarea impactului permanent al mijloa-celor de informare asupra procesului de reorganizare a puterii politice, modificând relaţiileelitei politice şi mass-media poate fi datată pentru RSSM nemijlocit cu aprilie 1985 numai în cazul unei abordări cu un înalt grad de generalizare, dacă vrem să ur-mărim evoluţia procesului de la începuturile sale. Dialectica proceselor de restructurare a demonstrat că înlo-cuirea sistemului administrativ de comandă, cum mai este cali- 127 ficat regimul totalitar sovietic, numai prin metode democratice era imposibilă în condiţiile unor schimbări cu caracter evolutiv. La etapa iniţială sfărmarea maşinii de stat totalitare putea fi înce-pută prin folosirea a însuşi sistemului de comandă, şi a metode-lor practicate de regimul totalitar. În această ordine de idei, este oportună invocarea părerii lui L. Onikov, lucrator de răspundere în aparatul CC al PCUS, conform căreia, reieşind din locul şi rolul care-l juca partidul comunist în societatea sovietică, soarta reformelor începute în 1985 în mare măsură era determinată de faptul cum organele de partid vor purcede la realizarea lor în practică [4]. În consecinţă, rezoluţia plenarei a XIX-a a CC a PCUS din 31 mai 1985 desemna drept sarcină a redacţiilor organelor de presa să se conducă în promovarea muncii ideologice şi politi-co-educative de indicaţiile plenarei CC a PCUS din aprilie 1985 [5]. Rezoluţii similare au fost adoptate şi la plenarele comitetelor orăşeneşti şi raionale de partid, la şedinţele structurilor de partid de diverse niveluri. Astfel, prin hotărârea plenarei din 11 iunie 1985, comitetul raional de partid Briceni cerea gazetei raionale „sa evite în munca de propagandă şi agitaţie formalismul, supra-vegherea, elogierea, copleşirea în complimente, a învaţă cadrele sa folosească limbajul adevărului, să poată face concluzii juste, să prevadă consecinţele sociale şi educaţionale în adoptarea ho-tărârilor” [6]. Biroul comitetului raional de partid Ungheni la şedinţa din 30 august 1985 punea în faţa elitei de partid şi eco-nomice de rang raional sarcina „de a acorda o mai mare atenţie publicaţiilor critice şi problemelor abordate în presa raională, să fie luate măsuri operative în vederea lichidării neajunsurilor şi sa fie anunţaţi despre aceasta cititorii” [7]. Prevederi similare se conţin în rezoluţiile adoptate de diferite comitete de partid din republică. Elita de partid, de nivel repu-blican, orăşenesc şi raional vedeau în noile lozinci lansate de M. Gorbaciov o nouă campanie de scurtă durată, departe de a pune în pericol existenţa lor politică. De fapt, o problemă care rămâne neelucidată, e şi aceea, în ce măsura însuşi iniţiatorul reformelor 128 prevăzuse evoluţia de mai departe a evenimentelor politice, oda-tă ce ne este cunoscut destinul lui politic. Oricum, incontestabil este faptul că elita partinică, care mai adineaori edifica cu abne-gaţie socialismul dezvoltat şi comunismul, cu aceeaşi ardoare a început sa reformeze sistemul existent. Materialele de arhivă disponibile confirmă întru totul concluzia de mai sus despre fap-tul că sistemul de comandă poate fi reformat, folosind la etapa iniţială pârghiile regimuli existent. Relaţiile elitei politice cu mass-media în regimurile totalitare poartă un caracter cu totul specific, fiind determinate de rolul şi locul lor în cadrul sistemului politic. În condiţiile regimului so-vietic elita se identifica cu însuşi sistemul politic existent. De aici şi eforturile nomenclaturii comuniste de a păstra status-quo-ul. Cetăţenii erau excluşi din procesul de selectare şi promovare a li-derilor politici, iar opinia publică nu avea nici o importanţă. Nu-mirea, avansarea sau demiterea din funcţiile politice se producea în culise, conform unor legi nescrise ale politicii nomenclaturis-te. Rolul presei, ca regulă, se reducea la demonstrarea unităţii de monolit a partidului la toate nivelurile. Liderii de partid nu simţeau necesitatea obiectivă de a utiliza oportunităţile oferite de mijloacele de comunicare ale timpului - presa, radioul, tele-viziunea, în scopul promovării carierei politice. Documentele de partid ale timpului conţin apeluri către factorii de conducere de a colabora mai strâns cu mijloacele de informare. Materialele de arhivă ne vorbesc despre cazuri, când publicarea unui articol în presă devenea o însărcinare de partid. În jumătatea a doua a anului 1985, comitetele raionale de partid din republică au pus în discuţie realizarea hotărârii CC al PCUS “Cu privire la îmbunătăţirea activităţii gazetelor raiona-le şi orăşeneşti”. Rezoluţia biroului comitetului raional Briceni, adoptată cu această ocazie indica redacţiei gazetei raionale “să atragă mai des pentru publicarea pe paginile gazetei secretarii or-ganizaţiilor de partid” [8]. În hotărârea biroului comitetului oră-şenesc Râbniţa se menţiona fără înconjur, că lucrătorii organelor de partid şi sovietice colaborează insuficient cu presa [9]. Biroul 129 comitetului raional Cahul al PCM, printr-o hotărâre similară, punea în faţa elitei partinice raionale sarcina: “De practicat mai frecvent publicarea articolelor in presă pe probleme ce frământă populaţia” [10]. Mai mult decât atât, planul de activităţi al secţi-ei de propagandă şi agitaţie conţinea măsuri concrete în vederea realizării hotărârii referitoare la gazetele raionale şi orăşeneşti, printre care era prevăzută elaborarea şi realizarea unii plan tema-tic al publicaţiilor conducerii raionale în mijloacele de informare în masă [11]. Aceeaşi sarcină era pusă în faţa elitei partinice şi gospodăreşti din raion şi doi ani mai târziu, prin hotărârea biro-ului comitetului raional Cahul din 24 martie 1987 [12]. Cu toate acestea, în rezoluţia conferinţei a XXVIII-a a comitetului raional al PCM din 12 noiembrie 1988 se conţine o critică în adresa membrilor comitetului raional de partid şi conducerii raionale în legătură cu faptul că “rar se publică în presă” [13]. Analiza materialelor de arhivă scoate la iveală faptul că în politica faţă de mass-media, promovată de comitetele de partid, este greu de sesizat existenţa unor obiective de ordin strategic şi tactic. Relaţiile dintre partid şi mass-media purtau un caracter unilateral, limitându-se la dirijarea politicii editoriale. Activita-tea mijloacelor de informare era abordată de către comitetele de partid drept urmare a aplicării hotărârilor adoptate de instanţele superioare ce vizau problemele mass-media sau examinau anu-mite gafe comise de către redacţii. Ignorarea de către elita parti-nică a mass-mediei, factor de maximă însemnătate în comuni-carea politică la etapa contemporană, după cum menţionam mai sus, constituie o particularitate a circumstanţelor în care activau presa, radioul şi televiziunea în condiţiile regimului totalitar. Un loc aparte în aprofundarea cursului spre democratizare îi revine plenarei CC al PCUS din ianuarie 1987, care a abordat problema politicii de cadre a partidului. Hotărârile plenarei au stimulat declanşarea unei campanii de critică şi autocritică în care foarte activ s-au inclus mijloacele de informare. În scopul susţinerii angajării mass-mediei în această campanie politică a fost adoptată hotărârea biroului CC al PCM “Cu privire la ca- 130 zurile de reacţie greşită, formală la materialele critice ale mij-loacelor de informare in masă şi de propaganda din republică” [14]. Deşi reformiste după formă, unele prevederi ale acestui do-cument, în realitate, nu stimulau transparenţa, fiind o expresie a schimbărilor în abordarea de către elita partiinică republicană a proceselor legate de restructurare. Corpul jurnalistic republican era atenţionat asupra faptului, ca „materialele critice să se carac-terizeze prin abordare analitică, adevăr, corectitudine, principi-alitate, să nu se scufunde în demagogie şi mistificare” [15]. La prima vedere, este vorba de susţinerea criticii, în realitate însă, după cum ne-o dovedesc evenimentele care au urmat, aceasta nu era altceva decât o încercare de dirijare, de dozare a criticii, de menţinere a ei între anumite limite. Colectivele redacţionale erau încurajate în elucidarea neajunsurilor pe probleme de ordin economiv în activitatea unor întreprinderi, gospodării agricole. Bolnăvicioasă se dovedea a fi însă reacţia elitei partinice repu-blicane atunci când materialele critice abordau politica ideologi-că şi de cadre a partidului. Aprofundarea tendinţelor de democratizare şi transparenţă, care la acel moment erau încă impulsionate, practic, în exclusi-vitate, de către Mihail Gorbaciov şi părtaşii săi din conducerea de vârf a partidului, genera o tot mai înverşunată rezistenţă din partea aripii ortodoxe a elitei de partid. Primele ciocniri dintre organele de partid din republică şi redacţiile unor publicaţii s-au dat odată cu încercările de manifestare reală a pluralismului de opinie, atunci când au fost lansate critici în adresa politicii naţi-onale a partidului, s-a încercat o altă tratare decât cea oficială a unor evenimente istorice. Primele materiale ce veneau în contra-dicţie cu ideologia oficială au apărut în paginile săptămânalului “Literatura şi arta”. Noile realităţi au surprins elita republicană drept nepregătită, atât sub aspect intelectual, cât şi psihologic, pentru o discuţie poli-tică. În lipsa unor argumentele serioase, conducerea CC al PCM a apelat la vechile lozinci ale intensificării luptei de clasă. Cuprinşi deagoniepolitica,reprezentanţiiconduceriipoliticedediferitrang 131 tot mai mult alunecau pe tărâmul unei senilităţi agresive. Astfel, în cadrul unei consfătuiri de la CC al PCUS cu conducătorii unor mijloace de informare, ideologul conservatismului din rândurile elitei partinice unionale Egor Ligaciov declara: „În munca ideolo-gică trebuie să se ţină seama de împrejurare, căci adversarii noş-tri de peste hotare îşi schimbă din rădăcină tactica, îşi regrupează rândurile. Fiind conştienţi de faptul că din restructurare Uniunea Sovietică va ieşi mai puternică, iar forţa de atracţie a socialismului în lume creşte, adversarii au început să strângă într-un front unic toate forţele reacţionare pentru a împiedica, iar dacă le va reuşi chiar şi pentru a zădărnici politica noastră pe tărâmul accelerării, restructurării, democratizării” [16]. Spre deosebire de ideologul din Kremlin, care vedea prin-cipalul pericol în exterior, conducerea PCM a început să caute “forţele reacţionare” în interior. Practic, toate documentele de partid adoptate de CC al PCM în perioada anilor 1987-1988 cu referinţă la activitatea ideologică a partidului conţineau măsuri în vederea “educaţiei de clasă a oamenilor muncii”. Rezoluţia adunării activului republican de partid din 29 septembrie 1987 atrăgea atenţia în termeni foarte duri la necesitatea “atenuării acuităţii luptei de clasă” [17]. Torentul de critică s-a abătut, în deosebi, asupra organelor de presă: “Autorii unor publicaţii se abat de la principiul partinităţii, atenuează acuitatea luptei de clasă, speculează cu impertinenţă greşelile trecutului, admit ca-zuri de demagogie socială, de egoism naţional şi ambiţii, ceea ce vorbeşte despre nivelul scăzut al conştiinţei lor politice” [18]. Ceva mai devreme, în luna mai 1987, în cadrul şedinţei bi-roului CC al PCM la care a fost examinată chestiunea legată de intensificarea educaţiei patriotice şi internaţionaliste a populaţiei republicii, a luptei împotriva manifestărilor de naţionalism, se insista asupra necesităţii adoptării unor măsuri eficiente pentru a “forma oamenilor muncii o înaltă vigilenţă politică, pentru îm-bunătăţirea educaţiei lor de clasa, patriotice şi internaţionalis-te, pentru intensificarea luptei împotriva ideologiei ostile” [19]. Toată această terminologie merită atenţie, fiind neobişnuită chiar 132 pentru acea perioadă, graţie faptului că pe parcursul perioadei de la declanşarea restructurării ea nu mai era utilizată în documen-tele de partid. Este semnificativ, de exemplu, faptul că la această şedinţă a biroului CC al PCM au fost prevăzute măsuri nu doar de ordin ideologic. Astfel, pentru toate ministerele, comitetele de stat, departamentele, instituţiile şi organizaţiile “răspunderea pentru starea şi intensificarea în continuare a educaţiei de clasă, patriotice şi internaţionaliste, luptei împotriva manifestărilor ne-gative din relaţiile dintre naţiuni” a fost pusă pe seama primilor locţiitori sau respectiv pe seama locţiitorilor conducătorilor pen-tru problemele de cadre [20]. Introducerea în organizaţia republicană de partid a unui spirit de combativitate excesivă şi intoleranţă este legată de activitatea secretarului al doilea al CC al PCM Victor Smirnov. Deşi în acea perioadă în fruntea elitei partinice republicane se afla Se-mion Grossu, primul secretar al CC al PCM, de fapt, puterea reală era în mâinile secretarului al doilea care, în mod tradiţional, era „omul Moscovei”. Acţiunile lui V.Smirnov dovedesc că el reprezenta aripa conservatoare din cadrul PCUS. Activitatea secretarului al doilea al CC al PCM în perioa-da anilor 1986-1987 era îndreptată direct împotriva politicii lui M.Gorbaciov şi este mărturia stării de panică de care a început să fie cuprinsă nomenclatura de partid sub presiunea reformelor. Luările de cuvânt ale lui V. Smirnov aminteau de acuzaţiile de la procesele staliniste din anii 30. Elocventă, în această ordine de idei, este alocuţiunea rostită în cadrul plenarei CC al Uniunii Ti-neretului Leninist Comunist din Moldova (UTLCM), unde a re-lansat lozinca stalinistă despre „înăsprirea luptei de clasă la etapa actuală” [21]. Oratorul indica la concret cine sunt “duşmanii de clasă”: „Au început să-şi ridice capul foştii culaci, acei, care s-au aflat în slujbă la fascişti, au făcut parte din partidul ţărănist, pre-cum şi progeniturile lor. Acum aceste elemente declasate şi-au găsit azil în diferite locuri, pe ici-colo s-au furişat şi în verigile de conducere, şi în organele de drept, avocatură şi la catedrele instituţiilor de învăţământ superior etc.” [22]. 133 Aceste afirmaţii, deşi erau îndreptate direct împotriva poli-ticii oficiale, au fost trecute cu vederea de către organele cen-trale ale partidului. Devenea clar, că în rândurile elitei politice superioare situaţia devenea tot mai tensionată, iar poziţia păr-taşilor reformelor încă nu era atât de trainica, pentru a riposta acestor demersuri, încercărilor de a recurge la practica utilizării metodelor represive împotriva oponenţilor politici. Acţiunile lui V. Smirnov au fost condamnate abia la plenara CC al PCM din februarie 1989, unde pentru prima dată s-a spus despre faptul că au fost oprite procesele intentate de instanţe judecătoreşti celor 76 de persoane, supuse pe nedrept acuzaţiei la indicaţiile directe ale lui Victor Smirnov [23]. Acţiunile secretarului al doilea al CC al PCM au găsit însă atunci susţinerea multor factori de răspundere din rândurile eli-tei politice republicane. Astfel, la plenara a VI-a al CC al PCM din iulie 1987, în cadrul dezbaterilor asupra activităţii organizaţiei republicane de partid pentru îndeplinirea hotărârilor plenarei din iunie 1987 a CC al PCM „În vederea restructurării radicale a con-ducerii economiei”, directorul agenţiei moldoveneşti de informaţii (ATEM), F. Angheli a lansat o critică aprigă la adresa săptămânalu-lui “Literatura şi arta”. Colectivul redacţional era învinuit de faptul că “înaintează declaraţii demagogice neîntemeiate cu privire la co-lectivizare, problemele dialecticii naţionalului şi internaţionalului, manifestă un interes deosebit faţă de demnitarii din trecut” [24]. Aceasta era, de fapt, şi părerea oficialităţilor republicane. Făcând bilanţurile plenarei, gazeta „Советская Молдавия”, organul de presă al CC al PCM, Prezidiului Sovietului Suprem şi Consiliului de Miniştri al republicii, scria într-un articol redacţional următoa-rele: “Foarte bine au procedat oratorii, criticând vehement greşe-lile comise de săptămânalul “Literatura şi arta” şi publicarea pe paginile lui a unor scriitori, ce-au înaintat cerinţe străine restructu-rării” [25]. Cu aceeaşi ocazie, oficiosul de limbă română “Moldo-va socialistă” scria: “...Trebuie să luptăm împotriva încercărilor de a folosi atmosfera publicităţii nu în interesele restructurării, ci pentru atingerea propriilor scopuri meschine” [26]. 134 Pronunţându-se în vorbe pentru restructurare, acţiunile con-crete ale conducerii republicane de partid se dovedeau a fi orien-tate, de fapt, la sabotarea reformelor democratice. Totodată, su-punându-se disciplinei de partid, nomenclatura trebuia să susţină politica de democratizare şi transparenţă, promovată de aripa reformatoare a conducerii de vârf. In aceste condiţii erau căutate diverse modalităţi în încercarea de a îmbina retorica în favoa-rea restructurării cu acţiunile camuflate împotriva reformelor. Un produs al unei asemenea politici ipocrite poate fi considerată apariţia în documentele de partid ale timpului, precum şi în dis-cursurile demnitarilor, a termenului “transparentă constructiva”. In situaţia creată, gradul de „constructivitate” a transparenţei era determinat de aceeaşi nomenclatură. Abordând subiectul “transparenţei constructive”, şeful secţiei de propagandă şi agitaţie a CC al PCM scria: “Unii autori pre-tind la corectarea istoriei, ignorând deseori legile obiective ale dezvoltării sociale, pronunţându-se astfel conştient sau incon-ştient împotriva tratării materialiste a istoriei” [27]. Mai departe, responsabilul CC al PCM, pornind de la faptul că nu trebuie trecute cu vederea asemenea cazuri, propune la început ca să indice într-o formă binevoitoare autorilor asupra erorilor comise. În cazul când autorul continua să susţină “părerea sa greşită”, atunci ar trebui, în viziunea responsabilului, să-şi spună cuvântul colectivul, organizaţiile obşteşti, instituţiile ştiinţifice, uniunile de creaţie. Avem aici aceeaşi nostalgie făţişă pentru practicile cunoscute de luptă cu eterodoxismul politic. Ataşamentul conducerii CC al PCM faţă de metodele tradi-ţionale, incapacitatea de a se pătrunde de noua mentalitate, mo-mente ce s-au manifestat mai ales în domeniul ideologic, erau evidente şi in atitudinea fată de mijloacele de informare. O do-vadă în plus poate servi punerea în discuţie la CC al PCM în septembrie 1987 a activităţii unor colective redacţionale şi mă-surile adoptate cu această ocazie. În hotărârea CC al PCM “Cu privire la activitatea revistei “Tribuna” se menţiona: “Insuficient de argumentat sunt demascaţi falsificatorii istoriei şi culturii tre- 135 cutului şi prezentului poporului moldovenesc... Nu se publică materiale în care s-ar da aprecieri unor sau altor manifestări de mărginire şi înfumurare naţională, tendinţelor localiste” [28]. O decizie similara a fost adoptată în urma examinării la bi-roul CC al PCM a activităţii săptămânalului “Literatura şi arta”. Unei critici distrugătoare a fost supus conţinutul ideologic al ma-terialelor publicate. Erau menţionate “lacunele redacţiei” legate de educaţia maselor în „spiritul internaţionalismului socialist şi a patriotismului sovietic”, a fost accentuat faptul că “rar apar materiale despre apropierea continuă şi îmbogăţirea reciprocă a culturilor naţiunilor şi popoarelor socialiste, nu se dă riposta cuvenită falsificatorilor trecutului şi prezentului poporului mol-dovenesc” [29]. Conţinutul etichetărilor “falsificatori ai istoriei”, “naţiona-lism”’ din citatele de mai sus corespund accepţiei oficiale de atunci. Învinuirea de “falsificare a istoriei” se referă, de fapt, la intenţia de a discuta pe marginea unor probleme delicate din istoria neamului, iar manifestarea interesului pentru trecut şi abordarea chestiunilor legate de situaţia limbii moldoveneşti a obţinut calificativul de „naţionalism”. Linia generala a CC al PCM din acea perioada era promovată cu rigurozitate de către structurile subordonate. O dovadă eloc-venta în aceast sens reprezintă poziţia comitetului raional Cahul. Dacă în raportul biroului comitetului raional la plenara din iunie 1987 a CR al PCM instituţiile ideologice raionale erau criticate pentru crearea situaţiei de paradă, promovarea iluziei de bunăs-tare, camuflarea neajunsurilor [30], apoi numai peste 5 luni, la plenara CR din decembrie, primul secretar al CR al PCM învi-nuia gazeta raională pentru publicarea materialelor „cu caracter senzaţional, ce constată anumite neajunsuri”, atrăgând, totodată, atenţia redactorului la problema selectării cadrelor [31]. Importanţa unor astfel de situaţii în viaţa politică a republicii din acea perioadă era covârşitoare. Pentru nomenclatura comu-nistă din republică problemele legate de tratarea unor evenimente din istoria naţională, de situaţia limbii române în RSSM depăşea 136 cadrul unor teme de ordin ştiinţific sau cultural, căpătând profun-de conotaţii politice. Adevărul istoric venea să compromită regi-mul politic, cu care, după cum menţionam mai sus, elita politică se identifica. Conştientizând eventualele urmări ale adâncirii de-mocratizării şi transparenţei, nomenclatura politică republicană din acea perioadă le promova mai mult verbal, în realitate dorind discreditarea lor. Este vorba de o reacţie obiectivă a vechiului, care presimte în venirea noului un pericol pentru însăşi existenţă sa. Din acest moment sistemul de comandă nu mai putea fi folo-sit pentru promovarea reformelor. Studiul efectuat scoate la iveală evoluţia atitudinii conducerii politice republicane faţă de procesele democratizării pe parcur-sul perioadei analizate. Dacă la început lozincile restructurării, fiind înţelese ca temporare şi având un caracter de campanie, erau susţinute şi promovate, apoi odată cu aprofundarea refor-melor, implicarea tot mai pronunţată a cetăţenilor în procesele de democratizare, creştea şi rezistenţa nomenclaturii de partid. Elita partiinică din republică s-a dovedit a fi total nepregătită pentru a face faţă noilor realităţi. Evenimentele ulterioare au do-vedit chiar incapacitatea PCM de a se încadra în procesele legate de deschiderea sistemului, fapt care s-a răsfrânt negativ atât asu-pra destinului său, cât şi asupra gradului de avansare democra-tică a republicii. Cursul evenimentelor a confirmat ideea despre limitarea temporală a sistemelor închise, accentuând, totodată, problemele generate de procesul de deschidere sistemică, care decurge în moduri şi cu intensităţi diferite, în baza unor factori determinanţi de ordin socio-cultural, economic şi politic. Tocmai în aceste condiţii a crescut importanţa opiniei pu-blice care, în mare măsura, era supusă influenţei mass-mediei. Succesiv, lupta pentru mijloacele de informare a însemnat, de fapt, lupta pentru putere. Impulsurile spre adâncirea proceselor de democratizare continuau să vina din partea lui Mihail Gor-baciov şi a părtaşilor săi din conducerea de vârf, la care se adău-gau mijloacele de informare. Astfel, mass-media devenise ceva mai mult decât “cea de-a patra putere”, plasându-se în avangarda 137 luptei cu nomenclatura comunist-totalitaristă. Cercetătorul Peter Gross a menţionat, în această ordine de idei: „Mass media ca instituţie au fost cel mai rapid şi mai vizibil martor la căderea comunismului” [32]. La aceasta mai putem adăuga, că a fost nu doar un martor, ci şi un promotor şi participant activ al transfor-mărilor democratice [33]. Acesta ar fi, după părerea noastră, bilanţul primei etape de implicare a mijloacelor de informare în procesele de restructura-re din republică, implicare cu influenţe directe asupra elitei po-litice din RSSM în perspectiva reorganizării ei. Plasată în timp această perioadă cuprinde evenimentele din aprilie 1985 şi până la sfârşitul anului 1987- începutul anului 1988. Referinţe 1. Pop D. Mass media şi politica: teorii, structuri, principii. - Iaşi: Institutul European, 2000, p. 35. 2. Judt T. Epoca postbelică: o istorie a Europei de după 1945. - Iaşi: Polirom, 2008, p. 545 3. Vezi: Правда, 1987, 16 июля. 4. Vezi: Правда, 1990, 4 декабря. 5. Vezi: Moldova Socialistă, 1985, 1 iunie. 6. Arhiva de partid a CC a PCM, fond. 113, inv. 23, dosar 7, f.50. 7. Arhiva de partid a CC a PCM, fond. 46, inv. 18, dosar 6, f. 85. 8. Arhiva de partid a CC a PCM, fond. 113, inv. 23, dosar 7, f. 66. 9. Arhiva de partid a CC a PCM, fond. 3, inv. 23, dosar 6, f. 14. 10. Arhiva de partid a CC a PCM, fond. 254, inv. 26, dosar 4, f. 176. 11. Vezi: Arhiva de partid a CC a PCM, fond. 254, inv. 28, dosar 8, f. 32. 12. Arhiva de partid a CC a PCM, fond. 254, inv. 30, dosar 5, f. 159. 13. Arhiva de partid a CC a PCM, fond. 254, inv. 32, dosar 1, f. 80. 14. Vezi: Moldova Socialistă, 1987, 21 aprilie. 15. Ibidem. 138 16. Moldova Socialistă, 1987, 18 septembrie. 17. Vezi: Moldova Soialistă, 1987, 30 septembrie. 18. Moldova Socialistă, 1987, 30 septembrie 19. Moldova Socialistă, 1987, 20 mai. 20. Ibidem. 21. Советская Молдавия, 1987, 20 мая. 22. Ibidem. 23. Vezi: Moldova Socialistă, 1989, 3 martie. 24. Moldova Socialistă, 1987, 18 iulie. 25. Cоветская Молдавия, 1987, 18 июля. 26. Moldova socialistă, 1987, 18 iulie. 27. Cоветская Молдавия, 1987, 1 сентября. 28. Moldova socialistă, 1987, 3 septembrie. 29. Ibidem. 30. Vezi: Arhiva CC al PCM, fond.254, inv.30, dosar 1, f.72. 31. Ibidem, dosar 2, f. 58-59. 32. Gross P. Mass-media şi democraţia în tările Europei de Est. – Iaşi: Polirom, 2004, p. 44. 33. Vezi: Moraru V. Tendinţele dezvoltării mass media în-tr-o societate în tranziţie // Moldoscopie (Probleme de ana-liză politică). – Partea XIII. – Chişinău: Universitatea de Stat din Moldova, 2000. – pp. 127-144. 139 serAFiM isAc Radio „Unda liberă” ca expresie a iniţierii schimbărilor în sectorul audiovizual autohton Circuitul nestingherit al informaţiei reprezintă o condiţie in-dispensabilă a funcţionării unui sistem democratic. În acest sens, prăbuşirea regimului comunist şi alinierea la principiile socie-tăţii deschise a însemnat pentru sfera mediatică din Republica Moldova deschiderea oportunităţilor pentru devenirea unor noi principii de informare, inclusiv, pe calea undelor. Afirmarea, la sfîrşitul anilor ’optzeci-începutul anilor ’nouăzeci ai secolului trecut, a noilor realităţi social-economice, precum şi a noilor atitudini politice, a demonstrat foarte clar că democratizarea so-cietăţii trece în mod inerent prin democratizarea şi pluralismul comunicării [1]. Practica mediatică în Republica Moldova a con-firmat justeţea acestei teze, mass-media manifestîndu-se drept o forţă, capabilă să integreze şi să influenţeze ansamblul vieţii so-ciale, să-şi asume un rol cu adevărat primordial în promovarea transformărilor radicale [2]. Noua prestanţă a mass-media a fost determinată de imperativul libertăţii de expresie, de aspiraţia că-utării unor noi forme de acţiune şi de asimilare a unor noi reguli de joc în sectorul mediatic. Către anul 1993 radiodifuziunea moldovenească, într-un timp record, a reuşit să demonstreze un început de degajare, să se remarce printr-o democratizare a emisiei. A crescut semnifi-cativ cota emisiunilor radiofonice în direct, a dispărut cenzura oficială, s-a îmbogăţit paleta tematică, a început să se manifeste tot mai hotărît elementul interactivităţii. Însă şi mai importan-tă transformare a marcat în acest timp evoluţia audiovizualului moldovenesc: în anul 1993 şi-a început activitatea primul post 140 de radio nestatal – „Unda Liberă”. Astfel, a fost spart monopo-lul radioteleviziunii de stat, în peisajul mediatic făcîndu-şi loc o sursă radiofonică de alternativă. Acest lucru s-a întîmplat în sectorul mediatic autohton relativ mai tîrziu decît în ţările ve-cine, dar apariţia lui a însemnat foarte mult pentru procesul de democratizare a mass-media în Republica Moldova. Pentru ini-ţierea emisiei, „Unda Liberă” a obţinut autorizaţia de la Minis-terul Comunicaţiilor şi Informaticii de atunci. De remarcat, că în acel moment încă nu exista un cadru legal în domeniu, care ar reglementa activitatea unor posturi de radio de alternativă. Doar în anul 1995, adoptarea unei Legi a Audiovizualului, a permis să fie introdusă în uz noţiuni şi definiţii juridice, prevăzînd măsuri de reglementare în dezvoltarea domeniului. Deschisă pe lîngă Facultatea de jurnalistică a USM, „Unda Liberă” era un canal radiofonic de alternativă, pentru că pînă atunci în Moldova exista doar radio de stat, şi noul post de radio era diferit de cel existent. O altă tipologizare a posturilor de radio în acea perioadă încă nu putea fi stabilită. Oricum, „Unda Liberă” a fost urmată de noi posturi de radio, înfiinţate chiar în anul următor: „Radio Polidisc”, „Radio Nova”, „Radio Micul Samaritean”. În anul 1996, în Moldova funcţionau deja mai multe posturi de radio private, alături de cele menţiona-te: „Radio Delta”, „Radio d”Or”, „EldoRadio”. Unele dintre ele („Micul Samaritean”, bunăoară) reuşiseră să-şi creeze minireţe-le, extinzîndu-şi astfel aria de acoperire a teritoriului cu semnal dincolo de oraşul Chişinău. Către anul 1997 a început să fie aplicată în practică procedura nouă de licenţiere a instituţiilor audiovizualului de către Consi-liul Coordonator al Audiovizualului (CCA), constituit, conform legislaţiei, în anul 1996. CCA, ca Autoritate de reglementare a domeniului, legifera activitatea posturilor de radio apărute îna-intea legislaţiei şi, concomitent, acorda frecvenţe noilor solici-tanţi care şi pînă astăzi nu contenesc să apară. Este adevărat, în lipsa unei strategii naţionale clare de dez-voltare a segmentului mediatic la care ne referim şi în situaţia 141 unei pieţe subdezvoltate a reclamei, domeniul audiovizualului trebuia să se afirme în circumstanţe destul de complicate. Drept consecinţă, dezvoltarea, de-a dreptul, furtunoasă a domeniului a fost marcată (şi mai rămîne să fie) de mari distorsiuni cauza-te de numărul neîndreptăţit de mare de frecvenţe oferite pentru posturi de radio unicolore în capitală; numărul extrem de mic de frecvenţe oferite pentru posturi de radio din alte zone ale repu-blicii; dominaţia posturilor străine de radio în spaţiul informaţi-onal naţional. De fapt, o astfel de strategie nu este bine defintă nici azi, deşi „Elaborarea şi promovarea unei concepţii unice de dezvoltare a spaţiului teleradioinformativ al Republicii Moldo-va” figura drept prima în rîndul celor şapre priorităţi, pe care şi le schiţa CCA încă la începuturile activităţii sale [3] (Buletinul CCA, nr.1, 1997). Oricum, mai devreme ori mai tîrziu, trebuia să apară posturi de radio private şi dincolo de capitală. Aceasta s-a întîmplat în anul 1997 prin acordarea unei licenţe de emisie radioului privat „Blue Star” din Bălţi. Au urmat apoi radio „Sănătatea” (Edineţ); radio „Vocea Basarabiei”(Nisporeni), radio „BasFM”(Basarabeasca), radio Sîngera (mun. Chişinău), radio „Univers FM” (mun. Chi-şinău şi Cahul). Licenţe de emisie au obţinut radio „Albena” (Ta-raclia), radio „Media” (Cimişlia) şi „Radio Orhei”. Acest proces se desfăşura concomitent cu acordarea de noi frecvenţe radio pentru instituţii ale audiovizualului din capitală unde, se părea că nu a mai rămas loc pentru unde hertziene. Astfel, între timp, în capitală au început să emită „Russkoe radio”, „Europa Plus”, „Contact”, „Pro FM”, „Hit FM”, „Serebreanîi Dojdi”, „Naşe ra-dio” etc., etc. [4]. În cazul Moldovei apariţia posturilor de radio de alternativă, în viziunea experţilor (Ion Bunduchi) mai însemna că puterea a scăpat din mîini hăţurile mesajului mediatic expediat direcţionat pînă atunci de la un singur microfon. Existau şi alte impedimen-te, pentru că noile posturi de radio au apărut în lipsa condiţiilor economice favorabile care să le asigure existenţa, în lipsa cadre-lor suficient de pregătite care să le asigure calitatea produsului 142 şi în situaţia dominaţiei mentalităţii de ieri, conform căreia „la radio trebuie de vorbit ce trebuie”, nu ce este. Radio „Unda Liberă” a fost conceput ca un suport instructiv pentru studenţii-ziarişti şi acest rol era nu doar util, dar şi oportun în noile realităţi care solicitau specialişti altfel pregătiţi pentru a activa în altfel de mass-media. Fireşte, în condiţiile economice concrete un post de radio, conceput astfel, în mod obiectiv, nu putea supravieţui. Încasările mizere de la publicitate în nici un fel nu puteau acoperi cheltuielile reale; în plus, în lipsa cadrelor de ziarişti studenţii afirmaţi deja la microfonul „Undei Libere” erau „vînaţi” de noile posturi de radio apărute, unde, cel puţin, li se oferea un salariu mai semnificativ. Întotdeauna e mai puţin costisitor să angajezi un specialist format decît să-l formezi. În situaţia cînd noile posturi de radio nu aveau nici resurse suficien-te, nici abilităţi de formare a specialiştilor, „importul” acestora din mediul studenţilor nepretenţioşi era o afacere bună şi unica posibilitate de a-şi asigura un personal adecvat. Pe fluctuaţia excesivă şi pe penuria de surse financiare de la „Unda liberă” s-a suprapus şi hărţuiala ce provenea din partea CCA. Legea Audiovizualului oferea, în condiţiile reale ale Moldo-vei, suficiente motive de a căuta şi de a găsi pretnţii de orice gen. Iată de ce s-au găsit motive (aşa cum s-au găsit motive şi pentru alte instituţii ale audiovizualului autohton) pentru a lipsi „Unda liberă” mai întîi de o frecvenţă din cele două pe care le deţinea, ca mai apoi, după aproape 6 ani de prezenţă pe piaţa mediatică, să se produce încetarea existenţei acestui post de radio. Indiscutabil, un anumit rol a jucat aici şi concurenţa posturilor de radio apărute între timp la Chişinău şi care, vrei-nu vrei, „muşcău” nu doar din auditoriu, ci şi din piaţa şi aşa sărăcăcioasă de reclamă. În definitiv, meritul acestui post de radio rezidă în faptul că a fost deschizător de drumuri, a reprezentat pentru audienţă o sur-să alternativă de informaţie a demonstrat posibilitatea unui alt fel de mesaj radiofonic, a generat o nouă perceţie a jurnalismului şi a produs cadre de jurnalişti adaptaţi la noile condiţii de activitate jurnalistică. 143 Fie că a influenţat ori a reflectat schimbările, radio „Unda Liberă” a fost, astfel, indiscutabil, un mesager al schimbărilor. Referinţe 1. Cf.: Victor Moraru. Tendinţele dezvoltării mass media într-o societate în tranziţie // Moldoscopie. – Partea XIII. – Chişinău: Universitatea de Stat din Moldova, 2000. – pp. 127-144. 2. Cf.: Victor Moraru, Dumitru Ţurcanu. Deschiderea de-mocratică şi evoluţia sectorului mediatic în Republica Mol-dova // Moldoscopie. – 2005, N 1 (XVIII). – pp. 61–68. 3. Buletinul CCA, 1997, nr.1. 4. Ion Bunduchi, Serafim Isac. Radio local: vade-mecum pentru studenţii-stagiari. - Chişinău: USM, 2005. 144 GeorGetA stePAnoV Producţiile mediatice de divertisment: între utilitate şi distracţie Graniţa dintre jurnalism şi divertisment n-a fost niciodată clară şi devine din ce în ce mai puţin vizibilă: presa populară a privilegiat întotdeauna divertismentul, mijloacele de comunicare recurgând la el în toate producţiile. Extinderea este aproape ine-vitabilă: o ştire poate fi interesantă, dar fără importanţă şi, dim-potrivă, putem învăţa multe distrându-ne. Atât jurnalismul cât şi divertismentul informează şi formează. Scopurile urmărite însă, diferă: pe de o parte, o informare exactă şi utilă, şi, de cealaltă, distracţia, care să nu fie nocivă nici pentru individ, nici pentru societate. Important este ca publicaţiile periodice să asigure o ierarhizare corectă, din perspectiva delimitării ştirilor distractive de cele importante, în scopul privilegierii celor care au o utilitate sporită şi pot viza viaţa unui grup social, a societăţii unei ţări, a umanităţii. Divertismentul media nu este deloc de dispreţuit. Insă el nu trebuie să îndepărteze sau să vulgarizeze informaţia veritabilă şi să ocupe un loc dominant. Efectele producţiilor mediatice de divertisment conferă mijloacelor de informare în masă mai multe roluri: terapeutic, cathartic, de eliberare, de descărcare, de educare. Obiectivele funcţiei de divertisment se rezumă, astfel, în: distracţie, relaxare, culturalizare, educaţie. Or, de multe ori, întru sporirea accesi-bilităţii informaţiei culturale sau chiar ştiinţifice, divertismentul mediatic se contopeşte cu factorul socio-cultural şi se extinde asupra tratării informaţiilor de orice fel. Uriaşa dezvoltare a mijloacelor de informare în masă i-a condus pe unii cercetători la concluzia că rolul global al media se defineşte prin funcţia de transpunere a realului în spectacol, 145 receptând mijloacele de comunicare „...mai curând ca o sursă şi ca un mijloc de evaziune” [1]. Termenului „evaziune” îi sunt asociate, în principal, patru sensuri: 1. Funcţia de evaziune a consumului culturii de masă (spre exemplu, divertismentul masiv oferit de TV şi alte media) constă în deturnarea practicanţilor acesteia de la „lumea reală în profitul imaginarului”, mediile oferind stereotipuri care favorizează idealizarea vieţii, evitarea realităţilor dez-agreabile; 2. Mass-media acţionează mai curând ca un „narcotic social”, tinzându-se spre generalizarea unui uzaj identificat de Mer-ton şi Lazarsfeld (1948); 3. Există indivizi care utilizează mass-media mai mult ca mij-loace de evaziune (cei mai expuşi consumului evazionist sunt anxioşii, neliniştiţii, frustraţii, cei care resimt mai frec-vent tot felul de insatisfacţii, care îşi fac mereu tot felul de griji); 4. Consumul culturii de masă şi, în special al divertismentului, produce ca efect pasivitatea socială şi conformismul” [2]. Divertismentul a devenit un mod de viaţă pentru fiecare din-tre noi, conştient sau nu, el s-a răspândit în toate sferele societăţii şi culturii. Cercetătorii susţin: „Problema esenţială nu este ace-ea că televiziunea ne oferă divertisment, ci că ea tratează toate subiectele în forma divertismentului (...) Aceasta înseamnă că divertismentul devine supra-ideologia oricărui discurs...” [3]. Funcţia de divertisment are avantajul de a mări accesibili-tatea mesajelor mediatice graţie asamblării evenimentelor într-un limbaj uşor de înţeles, într-o formă simplistă şi un conţinut superficial. Astfel de informaţii sunt livrate în flux permanent şi pun bazele noii culturi a lumii contemporane – cultura mozaicată – în care fiecare individ şi fiecare colectivitate se poate regăsi în produse spectaculoase, variate, accesibile şi neobositoare. Toate produsele mediatice de divertisment răspund nevoii oa-menilor de relaxare, de odihnă, de evadare din grijile cotidiene. Din punct de vedere psihologic, această funcţie răspunde necesi- 146 tăţii umane – instinctului ludic, dar reprezintă şi o supapă de si-guranţă pentru tensiuni psiho-sociale. Este vorba de o necesitate a oamenilor de a se smulge din realitatea tensionată şi de a evada spre un confort psihic. Această necesitate se acoperă prin periodicele care conţin un anumit volum de informaţie distractivă şi interactivă: dife-rite concursuri, teste, topuri, etc. Urmărind această informaţie, publicul are posibilitatea să se recreeze, să se reconforteze şi să se distragă de la unele probleme cotidiene sau, pur şi simplu, să-şi petreacă timpul într-un mod distractiv. În acelaşi timp, au-dienţa mass-media poate să-şi completeze şi bagajul de cunoş-tinţe. Informaţiile „uşoare” nu necesită atât de mult concentrarea atenţiei şi memoriei cititorului, nici o documentare prealabilă, nu impune cititorul să facă eforturi serioase în procesul de lectură. Acest lucru a fost sesizat imediat de către public şi, în rezultat, a crescut simţitor cererea pentru un astfel de gen de informaţie. Di-vertismentul de presă s-a situat în topul preferinţelor cititorilor. Faptul în cauză a determinat instituţiile mediatice să-şi revadă viziunea asupra conceptului de ziar şi s-o ajusteze la noile soli-citări ale publicului. Astfel, astăzi putem să observăm o multitu-dine de publicaţii periodice (gen „VIP-Magazin”, „Aquarelle”, „Neorama”, „Star paparazzi”, „Antena”, „Şans”, „Integrame de buzunar”, etc.), orientate strict spre divertisment, fapt care per-mite cititorului să se delecteze fără a depune un prea mare efort în înţelegerea şi conştientizarea mesajului de presă. De regulă, divertismentul este un compartiment indispensabil al publicaţiilor adresate tinerilor, femeilor, al publicaţiilor cultu-rale. Acestea se orientează spre un public mai puţin interesat de articole scrise în spiritul jurnalismului tradiţional. Dar anumite elemente de divertisment nu pot fi excluse nici din publicaţiile care se vor a fi cu un statut mai înalt – cele tematice sau aşa-zi-sele broadsheet-uri. De multe ori găsim în astfel de ziare rubrici care ne informează despre vremea în următoarele zile, despre prezicerile astrale sau pun în circuit informaţii gen „bancul zilei sau al săptămânii”. 147 Toate rubricile de divertisment pe care le găsim chiar şi în edi-ţiile „serioase” au menirea să reducă din încărcăturile tensionate şi de rutină ale informaţiilor politice sau economice. Sunt nişte nuanţe care vin să dilueze imaginea generală grea a publicaţiei. În acelaşi timp, devin şi un fel de momeală pentru cititori care, la rândul lor, caută un alt fel de articole, un alt mod de interpreta-re jurnalistică a aceloraşi situaţii şi probleme. Pentru a satisface aceste necesităţi şi, concomitent, pentru a avea succes pe piaţa informaţională, multe publicaţii periodice şi-au modificat struc-tura interioară, exterioară, precum şi modalitatea de abordare a evenimentelor. Astfel a apărut un fel de mixtură între „tabloids” şi „broadsheets”, unde informaţia de divertisment devine esenţa mesajului de presă. Actualmente, tot mai mulţi cititori utilizează mass-media ca principalul furnizor de bunuri destinate ocupării timpului liber. Divertismentul prin media este cea mai accesibilă formă de loisir, atât din punct de vedere al costurilor, cât şi din punct de vedere al timpului. Funcţia de divertisment asigură marile tiraje presei scrise şi finanţarea, prin publicitate, a presei audio-vizuale. Dar, prin oferta ieftină, s-a produs o deplasare dinspre divertismentul de calitate spre divertismentul care nu necesită familiarizarea cu practicile culturale tradiţionale şi care, dimpotrivă, coboară în in-fantilism. Această stare de lucruri a condus la apariţia unei tendin-ţe mediatice noi în jurnalismul autohton – tabloidizarea, care se manifestăprinabordareaunorstrategiieditorialecareavantajează ştirile şi articolele soft (din aria divertismentului, a timpului liber, a vieţii vedetelor) în detrimentul celor hard (din aria politică sau economică) şi prin „superficializarea” conţinutului materialelor analitice, care devin mai puţin consistente, fără analize şi inter-pretări, apar axate în principal pe titluri “explozive”. Acest lucru este îndeosebi evident în cazul ediţiilor de week-end ale ziarelor, ediţii care seamănă tot mai mult la conţinut cu revistele-magazin. Tabloidizarea,înspecialceaaştirilor,poatefirezultatulevităriiîn mod intenţionat a subiectelor serioase, de investigaţie. Se oferă, astfel, o idee falsă şi exasperantă despre societate [4]. 148 Alunecarea pe panta divertismentului subminează celelalte funcţii social-comunicaţionale, reducând considerabil potenţia-lul informaţional al presei şi cel de transmitere a valorilor cultu-rale, fundamentale. Această realitate conduce la constituirea unei societăţi imaginare, efemere, unde toate subiectele sunt tratate în formă de divertisment. Procesul de spectacularizare a realităţii distruge cultura tradiţională şi impune o cultură minoră, străină, chiar o pseudo-cultură, vulgarizează temele civice şi transfor-mă confruntările politice în spectacole ale puterii. Elocventă în acest context ar fi revista „Star paparazzi”, care reprezintă un amalgam de informaţii de scandal şi de senzaţie, bârfe, intrigi şi zvonuri. Afirmaţiile mincinoase şi tendenţioase, făcute cu scopul de a discredita onoarea sau reputaţia personajelor, de a-i pune într-o lumină falsă sau, pur şi simplu, de a suscita curiozitatea publicului reprezintă întreg conţinutul revistei. Astfel, calitatea informaţiei aici este sub orice critică, fotografiile – tendenţioase, iar interpretările – extremale, fapt care ne permite să afirmam că „Star paparazzi” este cea mai „tabloidizată” revistă din jurnalis-mul autohton. Este vădit faptul că, în goană după senzaţional, această publicaţie periodică încalcă toate regulile jurnalistice şi normele deontologice. De obicei, jurnaliştii justifică superficializarea conţinutului publicaţiilor periodice prin faptul că majoritatea publicului are nevoie şi cere tocmai acest gen de informaţie. Afirmaţia respec-tivă este însă un neadevăr, or, publicul alege din ceea ce i se oferă, iar abundenţa de produse subculturale, subumane şi ma-halagizarea spaţiilor, care cuprind deopotrivă pe realizatori şi ci-titori, îndreaptă societatea spre destinaţii caracteristice creşterii entropice. Dar rubricile de divertisment, pe care le găsim de obicei în ziarele autohtone, nu doar relaxează şi distrează. Divertismentul de presă are şi potenţial educaţional. Într-un mod subtil acesta poate şi să educe sau să instruiască societatea. Această instrui-re se realizează prin intermediul jocurilor de logică, cuvintelor încrucişate, testelor psihologice, materialelor informative şi ana- 149 litice etc. În goana după informaţie exhaustivă, cititorul nici nu sesizează trecerea lentă de la informaţia grea şi de rutină la un alt nivel, mai lejer şi mai uşor de perceput, fapt ce facilitează asimi-larea valorilor şi a standardelor promovate de presă. În această categorie putem include revistele „VIP-Magazin”, „Aquarelle”, „Neorama”, unde divertismentul se integrează în educaţie, iar educaţia în divertisment, ultimul devenind unul intelectual. Aici temele economice, politice, sociale, culturale sunt abordate prin prisma divertismentului, fapt ce le face mai atractive şi pe înţe-lesul tuturor. Libertatea îşi găseşte expresie în toate materialele, inclusiv pe copertă, revistele, astfel, oferind şi o lecţie de stil. Informaţia educativ-culturală din aceste publicaţii periodice – despre cărţi, muzica, film, teatru, expoziţii, etc. – este un produs de calitate care, de fapt, nu se încadrează în cultura de masă, ci mai curând în cea de elită. Educarea prin intermediul divertismentului impune jurnaliş-tilor anumite rigori în ceea ce priveşte selectarea evenimentelor şi alegerea unghiului de abordare. Selectarea evenimentelor din perspectiva valorilor sociale şi determinarea unghiului optimal de abordare asigură o calitate înaltă divertismentului de presă şi presupune sporirea efectelor educaţionale ale acestuia. Dete-riorarea calităţii divertismentului are consecinţe asupra calităţii publicului (mentalităţii, comportamentelor) şi, în fine, asupra ca-lităţii vieţii sociale. Şi, dimpotrivă, un divertisment de calitate, care educă prin loisir, poate avea efecte pozitive. Aşadar, actualmente divertismentul a devenit parte com-ponentă a jurnalismului. Şi presa din Republica Moldova, din această perspectivă, nu este o excepţie. Pe lângă informaţiile ac-tuale şi de interes public, publicaţiile periodice oferă cititorilor şi pagini de divertisment. Spaţiul rezervat informaţiei de diver-tisment este variabil (de la o publicaţie la alta) şi depinde de periodicitatea, volumul şi specializarea ediţiilor. Spre exemplu, „Timpul” alocă divertismentului o singură pagină, ceea ce con-stituie aproximativ 12,5% din spaţiul util al acestuia. „Jurnal de Chişinău” rezervează divertismentului 4 pagini sau aproximativ 150 a şasea parte din volumul total, adică 17 procente. În săptămâna-lul „Săptămâna” informaţia de divertisment ocupă aproximativ 21% din tot ziarul. Dacă e să luăm volumul divertismentului din ziarul „Spros i predlijenie” (varianta română, care apare o dată în săptămână), atunci se poate spune că el constituie aproximativ 36% din conţinutul total. Referitor la conţinutul divertismentului putem afirma că, în mare parte, el este similar în toate ziarele autohtone, indiferent de statutul, periodicitatea sau volumul acestora. Rubrici cu teste şi concursuri, programul TV, bancuri, cuvinte încrucişate de tip scandinav, afişe, horoscoape şi relatări despre vedete, descoperiri şi întâmplări neobişnuite sunt elemente indispensabile ale rubri-cilor de divertisment în toate publicaţiile periodice. Mediatizarea show-business-ului, a vieţii şi activităţii vede-telor şi celebrităţilor a devenit o normă pentru jurnaliştii din domeniu. Este îmbucurător faptul că coraportul dintre informaţia despre vedetele din afara ţării (de obicei, preluată din Internet sau de la agenţiile de presă) şi informaţia despre vedetele autoh-tone este în favoarea celei de-a doua categorii. Ştiri, interviuri, reportaje, sondaje de opinie – toate - materiale de autor – conferă divertismentului individualitate, varietate şi credibilitate. Prin promovarea valorilor culturii naţionale, divertismentul autohton capătă vădite nuanţe educativ-culturale. Cuvintele încrucişate sunt un produs mass-media ( primele cuvinte încrucişate au fost compuse de jurnalistul Artur Winn) şi au tot dreptul la existenţa mediatică. Cuvintele încrucişate per-mit cititorilor să se relaxeze, dar şi să se distreze intelectual. În ultimul timp mai multe publicaţii periodice („Timpul”, „Jurnal de Chişinău” ş. a.) acordă o atenţie sporită jocului intelectual su-doku, inventat, de asemenea, de un jurnalist. De remarcat faptul că pentru moment, o bună parte din paginile de divertisment ale ziarelor autohtone poate fi calificată drept jurnalism de calitate şi constituie un element esenţial al marketingului. De obicei, informaţia de divertisment este amplasată „mono-lit” pe ultimele pagini ale ziarului şi este structurată pe rubrici. 151 Este cazul publicaţiilor „Jurnal de Chişinău”, „Timpul”, „Flux”, „Moldova Suverană”, „Literatura şi Arta”, etc. Un alt model de „convieţuire” a jurnalismului cu divertis-mentul putem întâlni în săptămânalul „Săptămâna”. Este vorba de structurarea „pe blocuri” a divertismentului. Primele informa-ţii de divertisment le întâlnim deja pe pagina a doua (informaţie despre datele meteo, schimb valutar). Paginile tematice de actu-alitate, cu informaţii din domeniul social, politic, economic sunt divizate în două părţi prin intermediul unei pagini cu un conţinut mai relaxant, cu o încărcătură informativă mai uşoară. Pagina de recreere conţine de regulă o istorie a unei persoane, fie acesta un cititor sau o personalitate special intervievată, şi are menirea să mai dilueze din seriozitatea şi caracterul sobru al celorlalte arti-cole. Ultimele trei pagini: show, sport şi diverse sunt dedicate în exclusivitate divertismentului. Astăzi încă e prematur să vorbim despre o tradiţie a jurna-lismului de divertisment din Republica Moldova. Nici ziarele şi nici revistele autohtone nu pot oferi un aliaj reuşit între divertis-ment şi jurnalism. Pentru că unele dintre acestea, chiar dacă ofe-ră un produs de calitate, au un preţ mult prea mare, altele, cu un preţ rezonabil, au o calitate destul de proastă. Oricum, mijloacele de comunicare moldoveneşti încearcă să facă eforturi de inovare, de promovare a formelor relevante ale creaţiei: literatură, muzi-că sau arte plastice. Or, jurnaliştii au conştientizat că pentru a deservi bine publicul, mass-media au datoria nu doar de a distra şi relaxa, ci şi de a forma gustul estetic sau de a-l cultiva. Deşi divertismentului i se inculpă capacitatea de atenţie de scurtă du-rată, ignorarea trecutului, prezentarea în mod serios a astrologiei şi a fenomenelor „paranormale”, în presa moldovenească el nu şi-a neglijat totalmente rolul său educativ. Aşadar, actualmente putem observa o tendinţă de simplifi-care a conţinutului publicaţiilor periodice. Pe măsură ce viaţa din marile oraşe devine tot mai haotică, iar accesul la înalta teh-nologie este din ce în ce mai facil din cauza sistemelor fără fir, comunicarea rapidă este accesibilă unei mase tot mai mari de 152 oameni. Pentru presa scrisă, acest fenomen se traduce în formate mai mici şi mai clare, mult mai uşor de citit de către cei care ca-ută poveşti simple şi mesaje directe. Odată cu trecerea timpului, renunţarea la formatele mari a câştigat teren, astfel, că marea majoritate a ziarelor de divertisment apare în format A3, însă pe piaţa informaţională autohtonă circulă şi ziare de divertisment în format A4 şi A5. Tendinţa de poziţionare în primele pagini a titlurilor în format tabloid, simplificarea conţinutului şi diminuarea formei materi-alelor de presă s-a extins la nivel naţional. O explicaţie a am-ploarei pe care a căpătat-o acest fenomen ar putea fi dorinţa pro-prietarilor de presă de a satisface nevoia de informaţie a tuturor tipurilor de consumatori media, dar şi de a comporta costuri mai mici la tipar (ceea ce conduce automat la scăderea preţului de vânzare al ziarului şi la o creştere semnificativă a tirajului). În asemenea condiţii putem presupune că rolul divertismen-tului în presa moldovenească va creşte în continuare. Acest lu-cru se va manifesta prin apariţia a noi şi noi titluri de publicaţii specializate în domeniul divertismentului şi prin extinderea con-tinuă a spaţiului dedicat divertismentului în publicaţiile social-politice. Referinţe: 1. Ioan Drăgan. Paradigme ale comunicării de masă. - Bu-cureşti, 1996, p. 182. 2. Ibidem, p.190. 3. Mihai Coman. Introducere în sistemul mass-media. – Iaşi: Polirom, 1999, p.85. 4. Cf.: M. Medved. Hollywood vs America. Popular Cultu-re and the War on Traditional Values - New York: Harper Collins, 1993. Literatura: 1. Bogdan D. Epitetul jurnalistic. – Timişoara, 1999. 2. Brielmaier P. Ghid de tehnoredactare. – Iaşi, 1999. 3. Carter S. The Culture of Disbelief. – New York: Basic Books, 1993. 153 4. Cernicova M., Stilul publicistic actual. – Timişoara, 1999. 5. Gabriel I. Informaţia - o marfă neglijată? – Bucureşti, 1995. 6. Ioncioaia F. Introducere în presa scrisă. – Iaşi, 2000. 7. McLuhan M. Mass-media sau mediul invizibil. – Bucu-reşti, 1997. 8. Moraru V. Mass media şi spectacularizarea politicii // Analele ştiinţifice ale Universităţii de Stat din Moldova. Seria “Ştiinţe socioumanistice”. - Vol. II. – Chişinău: CE USM, 2002. – pp. 22-23. 154 Victor MorArU, DoreL cosMA Mass-media: vocaţia dialogului Schimbările ce au intervenit în anii nouăzeci ai secolului tre-cut în viaţa social-politică şi economică a societăţii au determi-nat apariţia nu numai a noilor fenomene şi concepte, dar şi a unor noi metode şi strategii ale comunicării mediatice, contribuind la revigorarea spectaculoasă a genurilor jurnalisticii, şi nu în ulti-mul rând, a interviului. În noile condiţii, tocmai interviul, mai mult, poate, decât alte genuri, ilustrează oportunităţile ce ţin de afirmarea reală a liberului schimb de opinii, de degajarea stilului scrierilor jurnalistice, extinderea ariilor problematice abordate, libertatea în alegerea conţinutului şi formei scrierilor jurnalis-tice. Interviul a convenit, poate cel mai mult, noii stări de spirit a societăţii [1], marcând vectorul mişcării spre deschiderea de-mocratică. Este una din explicaţiile fenomenului proliferării in-terviului, care a întruchipat, probabil, în modul cel mai adecvat, caracteristicile „discursului de tranziţie” [2]. Transformările sistemului de genuri ziaristice în ultimii ani sunt evidente şi unanim recunoscute. Modificările produse vi-zează caracteristicile stilistice, tipologice, funcţionale ale genu-rilor, fiind determinate, într-o mare măsură, de contextul schim-bărilor sociale. Condiţiile de generare şi de existenţă a textului jurnalistic implică, în mod inerent, producerea anumitor schim-bări – limbajul, şi nu numai limbajul, reacţionează la procesul de democratizare a vieţii, conducând la modificarea formei textelor jurnalistice, diluarea hotarelor dintre genuri. În general, în cadrul sintetizării practicii jurnalistice, un loc aparte revine dezbaterilor privind natura şi particularităţile genu-rilor (speciilor) jurnalistice. Şi acest lucru nu este întâmplător: 155 expresia concretă a ziaristicii se manifestă prin genul ziaristic care, dacă ar fi să generalizăm definiţiile expuse de diferiţi cer-cetători, este o diviziune ce cuprinde creaţii publicistice, având trăsături comune în ceea ce priveşte modalităţile de prelucrare a informaţiei şi a opiniilor despre ea, asemănătoare ca formă, temă, stil, manieră de prezentare a faptelor şi ideilor. „Prezenta-rea” în genurile ziaristice presupune o „structură” externă, adică un mod anumit de corelaţie dintre conţinut şi formă şi o „struc-tură” internă, exprimată prin atitudinea, tonul, felul de înfăţişare a faptelor şi ideilor. Teoria genurilor este un principiu de ordine: ea clasifică lu-crările jurnalistice în funcţie de anumite tipuri specifice de or-ganizare sau de structură a scrierilor publicistice. Apartenenţa operei jurnalistice la un gen sau altul implică şi o anumită formă de manifestare a viziunii autorului, deci şi o anumită arhitectură compoziţională a textului. Compoziţia scrierii jurnalistice poate fi tratată din perspectiva amplasării de către autor a componente-lor mesajului într-o astfel de ordine, care i-ar permite jurnalistu-lui să-şi realizeze ideile programate. Deşi genurile ziaristice funcţionează ca un sistem, fiecare dintre ele corespunde anumitor funcţii. Prin interviu, consuma-torul de presă are senzaţia (graţie activităţii ziaristului) partici-pării directe la eveniment, are, în mai mare măsură, impresia că dialoghează – fără nici un intermediar – cu persoane mai mult sau mai puţin inaccesibile. Este şi aceasta o cauză a popularităţii interviului în presa scrisă, la radio şi la televiziune. Pe de altă parte, ziariştii cultivă genul din dorinţa firească de a-şi informa publicul direct de la sursă, operativ şi exact. Astfel că, dintre toate genurile ziaristice, interviul răspunde în cea mai mare mă-sură dorinţei omului de a dialoga, de a se documenta direct de la purtătorul de informaţie. Conceptul dialogului, ca principiu fundamental al construirii interviului, este foarte important în contextul examinării acestui gen. În viziunea cercetătorilor, dialogul reprezintă un apanaj, în primul rând, al limbajului vorbit. Constituit dintr-o înlănţuire de 156 replici care formează unitatea dialogică, dialogul în sistemul co-municării verbale în jurnalism îşi asumă ipostaza de „comunicare spirituală” [3], fortificând vocaţia antropocentristă a textului jur-nalistic. De menţionat, totodată, necesitatea unei abordări comple-xe a conceptului dialogului şi considerarea inevitabilă a acestuia în raport cu monologul. Cercetătorii constată că doar înlănţuirea de replici încă nu marchează definitiv condiţia dialogului, hotarul dintre dialog şi monolog fiind deseori destul de convenţional, în-trucât dialogul (şi interviul ziaristic ca o varietate a acestuia) poate include frecvent, după cum demonstrează cercetările cantitativ-ti-pologice ale limbajului presei [4], enunţuri monologice ample, re-plicile configurându-se drept afirmaţii desfăşurate, argumentative, alimentate de spirit polemic, fiind, în fond, monologuri, adresate interlocutorului/audienţei (totalitatea răspunsurilor şi intervenţii-lor în cadrul interviului se configurează, astfel, într-o multitudine organizată de monologuri din care se conturează poziţia explici-tată a intervievatorului/intervievatului), iar dialogul, în ansamblu, devenind un sistem de monologuri dialogic corelate. Delimitarea dintre dialog şi monolog, din perspectiva parti-cipanţilor la actul comunicativ, comportă, astfel, înţelegerea di-alogului drept text, creat de “agenţii conversaţionali” [5], unul dintre care lansează intenţia, programul concret de dezvoltare a textului, iar celălalt trebuie să participe activ la derularea acestui program, fără a părăsi limitele lui. Monologul, la rândul său, ar fi textul iniţiat, în mod vădit sau latent, de unul dintre parteneri ai procesului de comunicare, dezvoltat în conformitate cu progra-mul urmărit de acesta, dar fără o participare (sau, cel puţin, fără o participare activă) a partenerului. Cu alte cuvinte, dialogul este construit, având drept premisă încrederea unuia din agenţii con-versaţionali în reacţia partenerului, pe când principiul esenţial al monologului rezidă în reprimarea reacţiei interlocutorului. De aceea, monologizarea excesivă a textului dialogic poate genera contradicţii serioase în interiorul genului. Vocaţia dialogică a comunicării se realizează cel mai mai pregnant tocmai prin genul interviului. În practica jurnalistică, 157 dialogul este reflectat plenar de genul interviului (este elocventă chiar îngemănarea celor două noţiuni, întâlnită în unele studii, în care termenul “dialog” poate să apară ca sinonim al “inter-viului”). Respectiv, în cadrul dihotomiei dialog/monolog, genul interviului poate ilustra astfel de situaţii comunicaţionale în care răspunsurile persoanei intervievate la întrebările jurnalistului se configurează într-un monolog (acest tip de interviu fiind denumit “interviu-monolog”). Rolul jurnalistului, în acest caz, se reduce numai la emiterea unor replici de iniţiere şi stabilire a contactu-lui, de exprimare a acordului, şi doar atât [6]. La o altă extremă se plasează exagerarea rolului jurnalistului care recurge la forma de întrebare-răspuns pentru a mima convorbirea, în realitate, di-alogul fiind doar aparent, redus la întrebări cu o funcţie retorică secundară sau la elemente de stabilire a contactului, fără a exista unitatea dialogică a replicilor produse de cele două părţi. Dialo-gul degradează, astfel, într-un monolog al jurnalistului, interesat în promovarea propriilor idei, aprecieri, atitudini prin instru-mentalizarea discuţiei, în cadrul căreia îşi apropriază nu numai iniţiativa, dar şi prioritatea propriei manifestări. Intervievatului, în aceste cazuri, îi revine doar rolul secundar, necesar pentru o confirmare a spuselor jurnalistului ori pentru exprimarea unor minuscule comentarii suplimentare, dacă nu chiar un rol cu to-tul insignifiant. Lipsa unui caracter desfăşurat al replicilor, ca o condiţie a unui dialog veritabil, privarea convorbirii de note polemice, de posibilitatea exprimării punctelor de vedere diver-se, disproporţionalitatea manifestării jurnalistului în raport cu persoana intervievată impun necesitatea analizei unor astfel de convorbiri ca, mai degrabă, monologuri sau, ţinând cont de for-ma interogaţiei-răspunsului în care totuşi se realizează, interviuri de tipul, cum preferă a le clasifica unii cercetători, “dialogului de persuadare” [7], produs de jurnalistul în ipostază de protagonist. Într-un astfel de dialog, cu tot rolul primordial pe care şi-l adju-decă jurnalistul, la procesul de persuadare a audienţei participă şi intervievatul, tocmai în rolul care i-a fost impus în acest inter-viu, cu un caracter tendenţios pronunţat, întrucât aici contează 158 nu răspunsurile persoanei intervievate, ci întrebările şi replicile moderatorului, conţinând tezele, argumentele promovate, expri-mând poziţia şi atitudinea acestuia. Aşadar, raportul dintre monolog şi dialog şi reflectarea aces-tora în paginile presei prezintă o chestiune neunivocă, mai ales, în contextul dinamicii dezvoltării actuale a genurilor presei, în circumstanţele în care implementarea progresivă a practicii mediatice moderne comportă apariţia unei producţii jurnalis-tice foarte bogate în texte „hibridizate”. În privinţa interviului acest fapt se manifestă printr-o invazie în corpusul interviului a elementelor din alte genuri – comentariu, eseu, comportând o fortificare a elementului monologic. Este important însa ca aceste elemente să se integreze organic în ţesutul interviului şi să conlucreze în vederea realizării sarcinii lui majore. Există di-vergenţe de opinii în privinţa tendinţei respective, înregistrate în interviul contemporan: unii auitori admit îmbinarea în cadrul unui text (fără a afecta integritatea lui) a fragmentelor provenind din genuri diferite, cu prevalenţa determinantă, binenînţeles, a elementului titular, alţii consideră posibil să se vorbească deja despre apariţia unor noi genuri – combinate – drept consecinţă a unei îndelungate interacţiuni a interviului fie cu comentariul, fie cu schiţa, fie cu articolul. În viziunea unor cercetători, genurile „combinate” constituie deja circa douăzeci de procente din tex-tele publicate în presă [8]. Este evidentă, astfel, incertitudinea interpretării teoretice a fenomenului genului, care însoţeşte evoluţia actuală a intervi-ului, oscilaţia conceptelor şi confuzia existentă printre cercetă-tori, mulţi dintre care se raliază părerii despre „vidul ştiinţific” în acest domeniu, care generează o „criză a teoriei genurilor” [9], se arată a fi derutaţi în faţa unui tablou neordinar al ava-lanşei textelor jurnalistice, calificat de ei drept un „dezmăţ” al neconcordanţei genurilor” [10]. Toate acestea înaintează în prim plan necesitatea interogării atente a cadrului real al dezvoltării interviului, examinării modului în care elementele de ruptură cu trecutul tind să se manifeste pe fundalul afirmării unor elemente 159 noi. Este semnificativ faptul că acestea din urmă se inserează în structura preexistentă a genului, modificând-o, iar afirmarea unei noi viziuni asupra interviului are de trecut, aşa cum demon-strează experienţa ultimilor ani, un drum sinuos, pendulând între stereotipurile gândirii şi revelaţii, între anumite prejudecăţi şi inovaţii convingătoare. Interpretarea interviului ar trebui să pornească, în viziunea noastră de la admiterea faptului că genurile ziaristice funcţionea-ză ca un sistem, în care elementele se pot interfera. În consens cu această, considerăm drept adecvată situaţiei reale şi destul de rezonabilă tratarea privilegiată a interviului ca gen care reuşeş-te, într-un fel, „să submineze alte genuri sau, mai precis, să le absoarbă, devenind nu pur şi simplu o înregistrare a expunerii răspunsurilor la întrebările adresate, ci, în acelaşi timp, articol publicistic, reportaj, eseu filozofic, pamflet, foileton, ştire infor-mativă” [11]. Respectiv, considerăm mai puţin plauzibilă poziţia acelor cercetători care sunt înclinaţi a vedea, drept consecinţă a fenomenului întrepătrunderii genurilor, devenit foarte vizibil în practica mediatică din ultimii ani, apariţia unor genuri „noi” în cazul înregistrării într-unul din genuri a unor trăsături, prove-nite din alte genuri, deja existente, şi interviul este un exemplu elocvent în acest sens. Genul este o categorie relativ stabilă, con-solidată şi corelată cu tradiţiile constituite, care nu-şi pierde pe parcursul anilor potenţialul de perpetuare a formei. În procesul abordării conţinuturilor noi, actuale, genul achiziţionează unele calităţi noi, fără însă a fi afectate şi modificate în mod principi-al identitatea, specificul, logica intrinsecă şi însemnele formale ale genului, caracteristicile sale definitorii. Fireşte, în timp, ge-nul nu poate să nu fie susceptibil de transformări: „imobilizarea într-o formulă ne varietur devine absurdă... nu se poate ignora fenomenul pendulării între supunerea la norme, acceptarea unui coeficient de conformism şi dogmatism inevitabil, şi tendinţa eli-berării, a iniţiativei creatoare, tipică actului de creaţie”. Această caracterizare pertinentă a flexibilităţii conceptului genului în ra-port cu literatura artistică, făcută de Adrian Marino [12], poate 160 fi aplicată în mod plenar jurnalismului, atât de sensibil în faţa transformărilor. Examinând modificările intervenite în genul interviului, în cadrul conversiei care se produce în interiorul sistemulu de for-mare şi manifestare a genurilor, exprimată prin procesele conota-tive [13] şi sincretice [14], vom menţiona drept cea mai relevantă dintre ele prezenţa pronunţată a elementului analitic, care impri-mă acestui gen calităţi principial noi. Interviul contemporan îşi adjudecă, astfel, locul în categoria genurilor analitice, obţinând un statut nou şi depăşind condiţia apartenenţei la tipul de jur-nalism strict informaţional, căruia i-a fost circumscris mai mult timp. Motivele atribuirii acestui gen la categoria de genuri infor-mative, - viziune promovată pe parcursul perioadei înţelegerii mass-media drept instrument de îndoctrinare ideologică (atunci când rolul instituţiilor mediatice, în calitatea lor de ostateci ai sistemului presei de partid, era redus la deservirea guvernării), - unii cercetători sunt înclinaţi a vedea tocmai în circumstanţele de ordin ideologic, care au impus interviului (dar şi altor genuri), într-un mod artificial, restricţiile şi limitele în abordarea realită-ţii [15]. Limitarea impusă a posibilităţilor interviului determina faptul „neadmiterii” lui nici în grupul genurilor analitice (în care predomina articolul de fond – editorialul redactat de pe poziţii strict doctrinare), şi nici în grupul genurilor publicistico-artis-tice, singurele calităţi acceptate pentru acest gen pe atunci fiind caracterul operativ şi, implicit, potenţialul informaţional. „Des-cătuşarea” interviului în prezent îşi găseşte explicaţia în faptul că s-a produs anularea necesară a îngrădirilor pentru activitatea jur-nalistică. În aceeaşi, practic, albie se înscrie părerea, conform că-reia, dezvăluirea plenară a valenţelor interviului şi actuala „pros-perare” a genului nu sunt altceva decât o „restabilire în drepturi” a acestui gen, o revenire, după o perioadă nefastă, la exercitarea calităţilor care-i erau proprii în mod congenital. Este, prin urma-re, insuficientă, în cadrul constatării faptului achiziţiei de către genul interviului a unor calităţi care-l deosebesc de interviul de altă dată, cum ar fi, de exemplu, ponderea sporită a elementului 161 analitic, referinţa doar la fenomenul observat de „difuzie a genu-rilor”. O astfel de viziune poate comporta doar formularea unor generalizări nihiliste, cu dezavuarea, în definitiv, a conceptului de gen jurnalistic. Evoluţia interviului trebuie privită însă într-un context mult mai larg. Şi analitismul interviului contemporan, care generează, cu adevărat, schimbări de optică în înţelegerea şi interpretarea acestui gen, poate fi explicat într-un mod mult mai constructiv, pornind de la bazele funcţionale ale sistemului genurilor jurnalistice. Nu întîmplător, astfel, se produc încercări de a substitui vechea schemă de divizare a genurilor jurnalistice (din perspectiva tradiţi-onală, privite ca aparţinând unei din cele trei categorii stabilite: in-formative, analitice, publicistico-artistice) prin altele, mai comple-xe, în cadrul cărora interviului i-ar reveni locul în categoria celor „operativ-investigative”, fapt care denotă recunoaşterea elementu-lui analitic drept trăsătură pertinentă a interviului contemporan. Corecţia reprezentărilor actuale privind genul interviului trebuie pusă în corelare cu impactul modificator aplicat unor trăsături definitorii ale genului, cum ar fi scopul şi conţinutul mesajului, mijloacele de expresie, proporţiile concluziilor şi generalizărilor ş. a., considerate în ansamblul lor. Accentuarea elementului de personalizare, prezent în textele jurnalistice, ori-entarea tot mai evidentă a acestora spre „dialogizare” (înţeleasă aici drept antrenarea indirectă a auditoriului în dezbatere), ma-nifestarea pronunţată a degajării stilistice, fără a afecta, bineîn-ţeles, arhetipul generator al genului, reprezintă acele semne care ilustrează pregnant obţinerea de către interviu a calităţilor anali-tice şi judiciozitatea integrării genului în categoria jurnalismului analitic, capabil să abordeze probleme de rigoare, să elucideze motivele, circumstanţele şi repercusiunile eventuale ale faptelor şi evenimentelor sociale, să aprecieze gradul de rezonabilitate a soluţiilor propuse, să intervină cu argumente, să lanseze pronos-ticuri sociale, să supună analizei diverse puncte de vedere etc. Interviul ca gen dispune de un potenţial considerabil pentru a interveni pe marginea multiplelor probleme cu care se confruntă 162 la ora actuală societatea, dar şi de posibilitatea reală de a cunoaş-te mai bine, din interior, multe aspecte ale realităţii imediate, dosite de preocupările cotidiene ale cetăţeanului de rând, de a medita împreună în vederea găsirii unor soluţii potrivite la pro-vocările perioadei de tranziţie. Interviul se impune prin aceasta şi ca o şcoală de gândire, ca un imbold de înţelegere a necesită-ţii acceptării unui mod anumit de acţiune sau de comportament. Anume din dorinţa firească a omului de a cunoaşte, de a pătrun-de în esenţa evenimentelor şi fenomenelor proxime, s-a năs-cut interviul ca gen ziaristic, şi tot această dorinţă de cunoaştere motivează prezenţa acestui gen în presa de astăzi. În interviul zi-aristic curiozitatea este dezvoltată în întrebările formulate de zi-arist. Putem conchide deci, că interviul este genul care depăşeşte cadrul unui tratament doar dintr-o perspectivă pur informativă. Mesajul interviului nu se rezumă doar la găsirea răspunsurilor la întrebările tradiţionale genurilor informative ce, unde, cine, când, dar şi la cele care invocă nevoia de deliberativ, care presu-pun o atitudine reflexivă din partea intervievatului (şi, după caz, a intervierului): cum se comunică, cu ce scop se comunică, care poate fi rezultatul comunicării, în ce măsură participă comunica-rea la valorificarea şi promovarea ideilor şi proiectelor actuale şi stringente pentru societate. Aşadar, acapararea de către genul interviului, ca formă spe-cifică de text jurnalistic, a unor spaţii extinse în sfera mediatică poate fi explicătă şi prin acel rol care îi revine interviului ca me-todă general valabilă de colectare a informaţiei în cadrul activi-tăţii jurnalistice. Am putea califica aceste două ipostaze ale in-terviului drept nişte vase comunicante. Respectiv, contrapunerile categorice ale textului interviului metodei interviului (apropriate şi de alte genuri în procesul complex al actului jurnalistic), aşa cum se întâmplă în unele interpretări, nu apar deloc rezonabile. Indiscutabil, recurgerea la metoda interviului pe parcursul co-lectării informaţiei încă nu generează în mod aprioric un text de factura interviului. Numai în cazul în care jurnalistul conştienti-zează în mod aniticipat finalitatea textului pe care îl va elabora 163 drept o structură, axată în mod pregnant pe principiul dialogic, adoptând alternanţa întrebării şi a răspunsului – de fapt, tocmai asupra acestui fapt indică practica jurnalistică occidentală, în care publicaţiilor de tipul interviului (în accepţia noastră) le este atribuit termenul generic Q&A – „Questions and Answers” (În-trebări şi Răspunsuri”), şi doar în baza acestei trăsături dominan-te, - textul va putea fi clasificat drept „interviu”. Tocmai în lumina transformărilor de rigoare, intervenite în pactica mediatică din ultimii ani, poate fi întrevăzut vectorul mişcării acestui gen şi efectuată încadrarea interviului în mode-lul jurnalismului interpretativ, relevant în condiţiile actuale. Note şi referinţe 1. Cf.: „Fiecare epocă istorică „preferă” anumite genuri, care corespund mai bine afinităţilor, aspiraţiilor şi conven-ţiilor sale. Aceste condiţionări sunt incontestabile”. - Adri-an Marino. Dicţionar de idei literare. – Bucureşti: Editura Eminescu, 1973, p. 705. 2. Margareta Magda. Strategii ale discursului public – ris-curi şi oportunităţi: consideraţii introductive referitoare la unele disfuncţii specificice discursului public românesc actual (perspectivă pragmalingvistică) // Florin Gheorghe Filip, Bogdan C. Simionescu (coord.). Fenomene şi pro-cese cu risc major la scara naţională. - Bucureşti: Editura Academiei Române, 2004, p. 274. 3. E. С. Дорощук. Речевая коммуникация как составная часть культуры творчества журналиста // Средства массовой информации в современном мире / Тезисы научно-практической конференции. – Санкт-Петербург: СпбГУ, 2000. – Р. 35. 4. Cf.: Журналистика – ХХ век: Эволюция и проблемы / Тезисы международной научно-практической конференции 24-25 апреля 1996 г.– Санкт-Петербург: СпбГУ, 1996. – pp. 125-126; Л. И. Еремина. Диалогизация как способ построения публицистическогo текста // Стилистика русского языка. Жанрово-коммуникативный аспект стилистики текста. - Москва, 1987. - p. 172. 164 5.Adrian Atanasiu. Cursul de Lingvistica // http://www.gala-xyng.com/adrian_atanasiu/cursuri/lingvistica/lingv16.pdf. 6. Deloc întâmplătoare apar, astfel, aserţiunile cu privire la prestaţia jurnalistului în cadrul realizării unui interviu actu-al: “Gândirea trebuie să circule alert în ambele sensuri: de la jurnalist la interlocutor şi viceversa. Rolul “celui care dă din cap”, “celui care este întotdeauna de acord”, “celui care mereu mulţumeşte” este incompatibil cu profesiunea de ga-zetar. Ziaristul trebuie să incite, să producă argumente şi contraargumente. Nu mai poate fi numit dialog o situaţie în care jurnalistul şi interlocutorul, stând faţă în faţă, dau din cap politicos şi se aplaudă politicos”. - http://ro.wikipedia. org/wiki/Jurnalism. 7. А. В. Портнов. Убеждающий диалог в информационно-аналитических программах // Средства массовой информации в современном мире / Тезисы научно-практической конференции. – Санкт-Петербург: СпбГУ, 2000. – p. 240. 8. С.О. Савчук. Об эволюции в системе жанров современной русской газеты // Русский язык: исторические судьбы и современность. - М., 2001. - p. 267. 9.Eric Frattini, Montse Quesada. La entrevista. El arte y la ciencia. – Madrid: Endema, 1994. – p. 232. 10. В. Г. Ковтун. Современная теория и практика радиотелевизионных жанров. Вместе или рядом // Средства массовой информации в современном мире / Тезисы научно-практической конференции. – Санкт-Петербург: СпбГУ, 2002. – p. 224. 11. Д. Стахов. О жанре интервью // Русский журнал, 5.02.1998. - http://old.russ.ru/journal/ist_sovr/98-02-05/ stahov.htm. 12. Adrian Marino. Op. cit. – p. 733. 13. Prin conotaţie, în cazul dat este înţeleasă manifestarea unortrăsăturişinuanţe,caracteristiciconţinutist-morfologice suplimentare în textele jurnalistice de factură tradiţională. 14. Noţiunea de sincretism se referă aici la procesul de contopire a segmentelor unor elemente de gen aparte într-o structură fuzionată, sistematizată, determinată prin caracte-rul integrat al formei rezultate. 165 15. Considerăm oportună, în acest context, şi judicioasă, afirmaţia, conform căreia, „pentru a înţelege corect siste-mul de genuri constituit, trebuie de ţinut cont de istoria formării mijloacelor de comunicare de masă şi de motivele care au determinat dezvoltarea lor într-o anumită direcţie ori în alta”. - Д. Туманов. Медиа-творчество: Учебное пособие. – Казань, 2002. – pp.167-180. 166 DoreL cosMA Interviul: reconsiderări şi abordări recente În condiţiile când societăţile contemporane se confruntă cu multiple probleme, în frenetica lor tentativă de a ajunge la esen-ţe, când încercările de a găsi soluţia adecvată la noile provocări de natură politică, economică sau socială sunt însoţite nu numai de o apropiere în interpretarea şi înţelegerea anumitor fenomene de interes general, dar şi de o dispersare a eforturilor întreprinse în vederea aplicării unor soluţii potrivite cu impact edificator, nevoia de comunicare stăpâneşte mai mult ca oricând individul şi comunitatea pe care o reprezintă. Asigurarea unui dialog liber în societate, a unui schimb continuu de idei şi valori reprezin-tă una din misiunile şi preocupările de bază ale mijloacelor de comunicare de masă. Mass-media pot stabili un contact simul-tan cu un număr impunător de oameni aflaţi la mare distanţă de sursa mesajului comunicat şi în mod clar separaţi unii de alţii. Un mesaj difuzat prin intermediul mass-media – articol de ziar, emisiune radiofonică sau de televiziune – îi poate antrena pe re-prezentanţi ai două sau mai multor grupuri sociale, aflate într-o anumită chestiune pe poziţii de adversitate, într-un dialog, fie el şi unul virtual, care, fără mijlocirea presei, n-ar fi fost posibil poate că niciodată. Dintre toate formele intervenţiei ziaristice, interviul răspun-de în cea mai mare măsură dorinţei individului de a comunica. Apărut sub zodia dialogului, interviul constituie una din cele mai eficiente modalităţi de asigurare a comunicării: individ cu alt individ, individ cu grupul social pe care-l reprezintă, un grup social cu alt grup social, o comunitate socială cu altă comunita-te socială, societatea cu factorii de decizie. Tocmai prin această 167 particularitate, probabil, se explică una din cauzele proliferării interviului, prin multiplele tipuri ce-l caracterizează, în paginile presei scrise şi în programele de emisie ale posturilor de radio şi de televiziune. Dintr-un gen, în bună măsură, eclipsat o lungă perioadă de timp de alte forme de text, considerate mai expresive, mai gene-roase şi mai eficiente în “mobilizarea maselor truditoare la înde-plinirea hotărârilor istorice ale partidului”, dar şi în virtutea unor teorii viciate şi schematice, ce au cantonat jurnalismul în jurul unicului concept atribuit presei - de instrument ideologic (“curea de transmisie”), astăzi interviul cunoaşte nu numai un adevărat reviriment, dar şi o practică veritabilă de profesionalism. În ul-timii ani problematica pusă în discuţie prin intermediul acestui gen s-a extins, spectrul persoanelor intervievate a sporit simţitor. De fapt, pentru presă nu mai există teme tabu, chestiuni ce n-ar putea fi abordate. Participanţii la discuţii au devenit mai sinceri şi mai deschişi, atât în formularea întrebărilor, cât şi în răspunsurile date. Bariera existentă odinioară – anumite lucruri pot fi spuse şi date publicităţii, iar altele nu, - a dispărut. Se evită şi cazurile, când răspunsul la întrebarea solicitată era cunoscut până ca ea să fie formulată, pentru că opinia expusă nu putea să se afle la mare distanţă de punctul de vedere oficial. În zona atenţiei opiniei pu-blice au apărut personalităţi noi (dar şi “nomenclaturiştii” de ieri prezintă un interes aparte pentru publicul larg în măsura în care aceştia pot aduce în lumină multiple aspecte care până odinioa-ră erau categorisite drept o mare taină de stat). Astfel, interviul poate fi considerat o modalitate eficientă de punere în circulaţie, dar şi de valorificare a multiplelor idei, opinii, exprimate atât de personalităţile publice, cât şi de orice persoană – deţinătoare de informaţie utilă pentru publicul larg. Astfel, o investigaţie a locu-lui şi rolului interviului în comunicarea mediatică contemporană, a modalităţilor de valorificare a potenţialului acestui gen ziaristic este utilă nu numai pe plan teoretic, completând tabloul general al evoluţiei sectorului mediatic şi contribuind în mod real la dez-văluirea stării actuale şi a tendinţelor relevante, înregistrate în 168 activitatea jurnalistică în circumstanţe noi, dar şi pentru cei care practică interviul în presa de astăzi. Pe parcursul anilor, interpretările genului interviului au os-cilat între neglijare şi atenţie particulară. În anul 1992 a apărut, în versiunea în limba română, „Manualul pentru ziariştii din Eu-ropa Centrală şi de Est”, care includea şi un compartiment cu denumirea „Interviul: mai mult decât întrebare şi răspuns” [1]. Însuşi titlul capitolului parcă s-ar dori a fi o replică la felul cum a fost tratat acest gen publicistic în literatura de specialitate până la finele anilor ‘80 ai secolului trecut. De fapt, în spaţiul românesc, chiar şi în perioada mai recentă, interviul s-a bucurat foarte puţin de studii aparte având ca obiectiv acest gen, fiind abordat doar în contextul unor manuale de jurnalism [2] sau în teritoriul limitat al unor articole incluse în culegeri şi reviste [3]. Ca şi în Româ-nia, în Republica Moldova există foarte puţine lucrări care s-ar fi axat pe abordarea într-un mod special a acestui gen fundamental al jurnalismului [4], chiar dacă în ultimii ani aici au fost totuşi întreprinse câteva încercări de interpretare a unor aspecte parti-culare ale interviului [5]. Unii cercetători sunt înclinaţi a explica numărul relativ redus al investigaţiilor, consacrate nemijlocit ge-nului interviului, prin: a) gradul insuficient de elaborare a teoriei jurnalismului, în special, în ceea ce priveşte specificul metodicii activităţii jurnalistice; b) varietatea şi eterogenitatea materialului empiric în domeniu, fapt care determină persistenţa unor dificul-tăţi în sistematizarea şi generalizarea ştiinţifică a practicii jurna-listice [6], în definitiv, fiind, practic, unanim recunoscută justeţea calificării interviului drept „genul cel mai neglijat de către teo-reticieni” [7]. În Rusia, până relativ nu demult, abordarea genu-lui interviului, marcată de unele tentative meritorii de definire a conceptului respectiv (de remarcat, în contextul subiectului examinat, calificarea argumentată şi sugestivă a interviului drept „interspecie” [8]), oricum rămânea, din perspectiva viziunilor actuale, raportată la un sistem al genurilor publicistice ce apă-rea de-a lungul anilor drept imuabil, sortit încadrării în anumite scheme tradiţionale, simplificate [9]. În studiile recente ale cer- 169 cetătorilor activităţii mass media din Rusia [10] se înregistrea-ză revigorarea atenţiei faţă de problematica genului interviului, se produce revizuirea conceptelor perimate. Astfel de orientări noi caracterizează, mai ales, lucrările reprezentaţilor sferei uni-versitar-academice din Moscova [11] şi Sankt-Petersburg [12]. Printr-o analiză aprofundată se remarcă, în special, lucrările lui A. Tertâcinây [13]. Numai într-un singur an, 2006, câteva teze de doctor, susţinute în Federaţia Rusă, au abordat problematica interviului sau a problemelor conexe [14]. La Chişinău, o astfel de lucrare, în care, cu rigurozitate şi consistenţă ştiinţifică, a fost efectuată analiza unor aspecte importante, aferente problematicii interviului, este teza de doctor a Sabinei Corniciuc „Interogaţia retorică în publicistica scriitoricească română” [15]. O tentativă apreciabilă de investigare a interviului a fost în-treprinsă în România de Tudor Vlad în cartea sa „Interviul de la Platon la Playboy” [16], studiul fiind valoros şi prin faptul că este prima încercare în România de abordare complexă a condiţiei in-terviului, în opinia lui Tudor Vlad, „unul dintre cele mai impor-tante genuri jurnalistice” [17]. De fapt, mai mulţi cercetători ai genurilor presei consideră interviul, de rând cu schiţa, drept gen-cheie [18], „piаtră unghiulară a jurnalismului” [19], iar Jean-Luc Martin-Lagardette califică interviul, alături de anchetă şi reportaj, unul din genurile mari (grands genres) ale presei [20]. Un interes aparte pentru cercetătorii interviului prezintă mono-grafia Andrei Şerbănescu „Întrebarea. Teorie şi practică” [21] în care se accentuează că esenţa comunicării şi dialogul depind fun-damental de schimbul de informaţie, generat prin cuplul întrebare – răspuns, deci şi de cunoaşterea modului în care funcţionează acest mecanism. Lucrarea Andrei Şerbănescu, cu exemple nume-roase şi dintre cele mai variate, de o rigoare ştiinţifică adecvată, sistematizează teoriile din domeniu şi explică rolul şi funcţionarea întrebării în practica limbii. Întrebarea constituie şi locul de întâl-nire a unor demersuri teoretice asupra interviului, astfel că studiul Andrei Şerbănescu este de o valoare incontestabilă pentru o înţele-gere mai profundă a procesului de comunicare prin interviu. 170 De remarcat, că marea majoritate a studiilor consacrate in-terviului au fost efectuate în fiecare caz doar dintr-o perspecti-vă – sau a prestaţiei jurnalistului, autorului de interviuri, sau a construcţiei mesajului publicat sau difuzat, pornindu-se de cele mai multe ori de la ideea ce trebuie, dar nu şi ce aşteаptă con-sumatorul de informaţie. În opinia noastră, spaţiul public comu-nicaţional se construieşte nu numai graţie abilităţilor structurilor guvernatoare, dar pornind, mai întâi de toate, de la nevoia de informaţie a cetăţeanului de rând. Respectiv, rolul interviului ca gen jurnalistic în asigurarea interacţiunii comunicaţionale în so-cietatea contemporană – un aspect neelucidat încă în literatura de specialitate – se pretează unei examinări speciale, destinate configurării unei viziuni integratoare a fenomenului. La prima vedere, genul interviului este cât se poate de facil, accesibil oricărui debutant: ziaristul pune întrebările, lăsând pe seama celui interogat tot greul formulării răspunsurilor. Ca gen ziaristic propriu-zis, interviul se constituie dintr-o succesiune de întrebări şi răspunsuri. Textul interviului are la bază rezultatul va-lorificăriiuneiîntrevederisolicitate,provocatedeziarist,generând convorbirea – publicată în presă, înregistrată pe bandă magnetică pentru o emisiune radiofonică sau filmată pe o peliculă pentru un program TV. Dar caracterul facil al interviului nu este decât o aparenţă. O confirmare a complexităţii genului se desprinde, de exemplu, din definiţia următoare a interviului, aparţinând lui Yves Agnès, ex-redactor-şef al publicaţiei „Le Monde”. În viziunea lui, noţiunea de interviu înglobează următoarele elemente esenţiale: - un demers, o intervenţie a jurnalistului (cu un anumit scop redacţional, pentru a aduce ceva cititorilor publicaţiei re-spective); - acesta fiind cel care interoghează (jurnalistul joacă un rol activ, el nu este un simplu grefier); - o persoană ( jurnalistul desemnează o persoană pentru a-i fi adresate întrebări); - asupra unui subiect dat, într-un moment anume (problematica şi actualitatea se axează pe linia de subiect aleasă de jurnalist); 171 - pentru a obţine (jurnalistul trebuie să-şi pună în valoare competenţa profesională); - informaţii, explicaţii sau opinii (în dependenţă de diferitele tipuri de interviuri); - care sunt suficient de interesante şi incitante (aceasta şi este valoarea care justifică interviul); - pentru a fi publicate (pentru publicul larg sau pentru un cerc iniţiat); - sub responsabilitatea intervievatului (interviul este un text alcătuit din spusele, din citatele intervievatului) [22]. În cercetările moderne, interviul este privit ca o interacţiune circumstanţială, socio-culturală, o interacţiune subiectivă, inte-grând, în grade diferite, un demers comun de simbolizare care mediază şi orientează comunicarea, „o pasă de arme verbale, unde doi protagonişti (intervievatul / jurnalistul) trebuie fiecare să facă probe şi să provoace o consideraţiune mutuală” [23]. Această formulare complexă are menirea de a specifica depen-denţa reciprocă dintre personajele angajate în comunicarea ver-bală, pe de o parte, şi cadrul socio–cultural de realizare a acestei activităţi, pe de altă parte. Fireşte, pe parcursul anilor genul interviului a cunoscut mo-dificări esenţiale, obţinând în ultimii ani, aşa cum am menţionat, o popularitate spectaculoasă. Raportarea inerviurilor, prezente în paginile presei, în emisiunile radio şi tv din perioada premergă-toare etapei transformărilor demonstrează că am putea cu greu aplica însemnele interviului de azi la publicaţiile (înregistrările „convorbirilor” jurnaliştilor cu persoanele „social semnificati-ve”) care ilustrau genul altădată. În acea perioadă, particulari-tăţile lingvistice ale genului armonizau, în mod hotărât, cu cele „extralingvistice”. • Lingvistice: Limbajul interlocutorilor este marcat de pate-tism şi poartă amprentele stilului oficial, sec. Se recurge des la utilizarea terminologiei speciale, la cifre, abrevieri, se în-tâlnesc des cancelarisme şi clişee verbale. Foarte rar sunt admise „libertăţi ale limbajului”, rarele argouri nimerite în 172 textul publicat, de cele mai multe ori, reprezintă expresii, provenite din sfera profesională a interlocutorului. • Extralingvistice: Dialogul este marcat de „efectul convor-birii surzilor” (lipsă totală de unitate dialogică); stereotipia pronunţată a întrebărilor şi răspunsurilor; tipologia încetăţe-nită şi „permisă” a persoanelor intervievate. Unitatea aces-tor factori se explică prin reprezentarea imuabilă a ambelor părţi cu privire la ce reprezintă interviul, cum trebuie să fie, care sunt întrebările admise în cadrul lui, ceea ce, bineînţe-les, priva genul de expresivitate. Eliberarea genului de cadrul rigid devine o tendinţă defini-torie în jurnalismul anilor ’90 şi în perioada actuală. Are loc o „descătuşare” a interviului, care se manifestă, după cum urmea-ză, la nivelul factorilor amintiţi: • Lingvistice: Limbajul interlocutorilor abundă acum în sin-tagme aparţinând limbajului cotidian, în neologisme, îm-prumuturi (gen „,businessman”, „outsider”), fapt care deter-mină o „înviorare” a limbajului caracteristic interviului. Se recurge tot mai mult la metafore gazetăreşti, intens tirajate. Se manifestă tendinţa spre utilizarea eufemismelor. • Extralingvistice: Maniera gestionării dialogului şi problema-tica interviului se sprijină pe fortificarea abordării umaniste (interesul manifest pentru destinul omului). Se profilează fi-gura jurnalistului care nu-şi ascunde atitudinile, care insistă asupra precizărilor, îşi permite să facă glume. Interviul obţi-ne o „coerenţă” specifică, determinată de acel liant pe care îl reprezintă personalitatea celor antrenaţi în dialog. Schimbările de perspectivă se datorează obţinerii de către jurnalist şi intervievat a statutului de interlocutori egali, care au dreptul la opinie şi o exprimă într-un mod degajat, pot schimba păreri, pot discuta în contradictoriu şi chiar, în anumite cazuri, pot să se schimbe cu rolurile. Cu alte cuvinte, se produce conso-lidarea elementului personalizării în interviu. Presa modernă a oferit şi mai oferă exemple multiple de ex-ploatare a genului interviului, generând numeroase clasificări, 173 elaborate în baza diferitelor criterii. Astfel, pornind de la atitudi-nea autorilor-jurnalişti faţă de realitatea descrisă, pot fi evidenţi-ate următoarele tipuri de autori: • autor care re-trăieşte – este autorul care prezintă situaţia descrisă împărtăşind aceleaşi emoţii ca şi eroul, apreciază starea de lucruri din perspectiva poziţiei eroului; • autorul cugetător – autorul meditează asupra unei proble-me globale, caută căile de rezolvare a acesteia; • autorul simpatizant – autorul, în aprecierile sale, îşi mani-festă simpatia faţă de cele descrise; • autorul ironic – autorul tratează cu ironie situaţia descrisă; • autor care dă sfaturi omului de rând; În publicaţiile de tip tabloid prevalează • autorul care savurează dramele – autorul ce reflectă cazuri tragice, de omor; • autorul bârfitor – autorul care aduce în paginile presei bârfe-le despre persoanele publice. • autorul care distrează, • autorul egocentric, • autorul cinic. Examinat din perspectiva intenţiei jurnalistului de a afla ceva de la intervievat, în literatura de specialitate sunt amintite urmă-toarele tipuri de interviuri: • interviul expertiză (un specialist oferă lămuriri asupra unui fapt, asupra unei situaţii cu scopul de a-l ajuta pe cititor să le înţeleagă în profunzime); • interviul mărturie (interviul constituie o mărturie a protago-nistului evenimentului, o versiune personală asupra desfă-şurării unui eveniment, producerii unei acţiuni); • interviul informaţie (un actor public informează asupra pro-iectelor, deciziilor sale, comportamentului său într-o anu-mită situaţie); • interviul opinie (intervievatul scoate în lumină angajamen-tul său, comentează, se pronunţă asupra unui eveniment de actualitate, de cele mai multe ori din sfera politicului); 174 • interviul reacţie sau „interviul expres” (o luare de atitudine asupra unui eveniment recent, „cald”); • interviul portret (graţie unor întrebări cel puţin personale, cel puţin indiscrete, intervievatul se deschide ca personalitate). Există şi alte clasificări; interviuri informative; de fond (de opinie); interviul portret; interviul expres. Cercetătorii moldoveni reliefează următoarele feluri de in-terviuri: interviul-expozeu sau interviul-monolog, ce presupune expunerea eroului-protagonist de la persoana întâi; interviul-di-alog; interviul-crochiu şi interviul colectiv (conferinţa de pre-să, ”masa rotundă”, interviul-anchetă, briefing-ul) [24]. Tipo-logia interviului, în altă interpretare, se prezintă astfel: interviul mărturie, interviu-declaraţie, interviu-explicaţie, interviu-do-cument, interviu-opinie, interviul cu un martor, interviu-con-fruntare [25]. Lectura atentă a interviurilor din presa românească şi mol-dovenească conduce spre concluzia că clasificarea lor poate fi o preocupare permanentizată, dacă se ţine cont de dinamica dezvoltării acestui gen şi de diversitatea criteriilor: conţinutul, forma de expresie, relaţiile dintre reporter şi interlocutor, natura întrebărilor etc., precum şi aşteptările cititorului. Considerăm necesar a evidenţia câteva tipuri de interviuri, pe care le apreciem drept principale, şi în definirea cărora ne bazăm pe tendinţele dezvoltării genului înregistrate în ultimul timp. 1. Interviul tip pâlnie – care porneşte de la ideea generală spre a se extinde apoi spre observaţii atente particulare. Abor-darea acestui tip de interviu oferă o bună posibilitate celui care-l realizează să-şi menţină intervievatul în sfera pe care şi-o doreş-te, fără a fi ocolite răspunsurile la anumite întrebări exacte. Este procedeul practicat în general în cadrul intervevării politicieni-lor. 2. Interviul de tip pâlnie inversată – în cadrul căruia discuţia porneşte de la un subiect bine determinat şi se lărgeşte către o temă generală. Este un tip de interviu, utilizat mai ales în cazu-rile când se încearcă diagnosticarea unor fenomene de factură 175 politică, economică, spirituală etc., cu prioritate, negative din societate. 3. Interviul de tip tunel – este interviul care urmăreşte ob-ţinerea unor comentarii rapide pe marginea unui eveniment şi care adună, de obicei, întrebări grupate în jurul aceleiaşi teme cu final deschis sau închis. Acest tip de interviu se realizează de la faţa locului sau în ambianţa producerii evenimentului, pentru că întrebările nu invită, de obicei, la reflecţii îndelungate. 4. Interviul cu ordine mascată – este cazul când reporterul foloseşte abil întrebările, alternând cele uşoare cu cele mai difi-cile în scopul de a obţine răspunsuri neaşteptate şi chiar de a-şi surprinde interlocutorul. Persoana intervievată uită, de obicei, ceea ce a spus la începutul discuţiei, iar reporterul se foloseşte de acest lucru pentru a suprapune răspunsurile de la început cu cele obţinute la întrebările ulterioare. 5. Interviul cu formă liberă – un interviu care, deşi înseamnă obţinerea unor răspunsuri deschise, pare a fi mai puţin lucrat şi se realizează mai ales atunci când nu există limită de timp. Tipul acesta se întâlneşte şi în presa scrisă din România şi Republica Moldova, fiind abordat mai mult în săptămânale şi reviste, unde spaţiul este mai amplu şi permite o asemenea anordare. În cadrul urmăririi firului narativ, ghidat de ziarist, al unui interviu de acest tip, cititorul (telespectatorul, radioascultătorul) parcă ar fi martorul situaţiei, comentate subtil de Gabriel Garcia Marquez (cel care a remarcat, de altfel, „interviul este baza bazelor, care alimentează întreaga jurnalistică”): „Nu trebuia să inventez nimic: ca şi cum aş merge prin câmpie, culegând cele mai frumoase flori”) [26]. Exemple de interviuri cu formă liberă pot fi găsite cu uşurinţă în cele publicate la rubrica „Clubul elitelor „Cronos” din „Tim-pul” sau „Cafeaua de vineri” din „Flux”. Trebuie să menţionăm totuşi că astfel de interviuri se găsesc în special în mass-media audiovizuală, de obicei, în cadrul unor emisiuni nocturne, când timpul este la dispoziţia ziaristului, permiţându-i să testeze inte-ligenţa interlocutorului şi mai mult chiar, să-i înţeleagă motivaţia şi să-i judece opiniile. 176 De remarcat, că cele cinci tipuri de interviuri abordate repre-zintă o clasificare după modul în care ziaristul îşi structurează interviul. Prioritară aici este metoda pe care ziaristul o foloseşte în vederea obţinerii informaţiei dorite. În tradiţia anglo-saxonă există un termen - lazy journalism – care ar însemna, în traducere în limba română, „jurnalismul lenos”. Termenul se referă la acele cazuri, când jurnalistul nu depune eforturi serioase pentru pregătirea publicaţiei, vizând, în special, materialele realizate în cadrul conferinţelor de presă ori situaţiile când jurnalistul consideră că este de ajuns doar a înre-gistra fidel convorbirea avută cu o persoană de notorietate, iar afirmaţiile şi reflecţiile acesteia sunt suficient de importante şi interesante, şi pot fi prezentate spre publicare doar în acest temei, scopul interviului în acest fel, rezidând în demonstrarea faptului că intervievatul deţine o autoritate general recunoscută. Fireşte, jurnalistul conturează în prealabil cercul de subiecte pe care in-tenţionează să le abordeze în interviu şi le lansează în procesul discuţiei, fără a urmări însă consecutivitatea logică a întrebărilor, fără a respecta un itinerar dinainte stabilit, adoptând în definitiv, principul fragmentar de construire a interviului. Acest tip de jurnalism poate fi ilustrat printr-un interviu, acor-dat de Preşedintele Republicii Moldova Vladimir Voronin ziaru-lui moscovit „Novîe Izvestia” la 8 noiembrie 2005, în legătură cu problemele reglementării conflictului transnistrean. În cadrul discuţiei, jurnalistul i-a adresat interlocutorului său o serie de întrebări: „Este adevărat că Vladimir Putin este supărat din cauza ratării semnării memorandumului rus-moldovenesc?”, „Cazul cu eşecul semnării memorandumului prezintă un episod nu dintre cele mai plăcute al relaţiilor moldo-ruse. Poate merită, depăşind ambiţiile personale, de deschis o nouă pagină a acestor relaţii?”, „Ce paşi aşteaptă Moldova de la Rusia în vederea soluţionării problemei transnistriei?”, „Economia Moldovei este legată de Rusia, în acelaşi timp ţara şi-a anunţat cursul spre integrarea eu-ropeană. Cum se răsfrânge aceasta asupra relaţiilor celor două state?”, „Corupţia este un fenomen ponderabil în Moldova?”, 177 „Se vorbeşte că feciorul Preşedintelui Oleg a pus mîna pe cam jumătate din toată economia Moldovei. Este adevărat acest lu-cru?”, „Apare bizar faptul că câţiva miniştri nu posedă limba molodvenească”, „Găsiţi timp pentru odihnă?”, „Unde se află beciul personal al Preşedintelui Moldovei Vladimir Voronin?”... Din chiar această elementară enumerare a subiectelor abordate reiese clar că începându-şi interviul cu dezbaterea unor proble-me de ordin politic, ziaristul a alunecat treptat spre discutarea unor aspecte ale vieţii personale a intervievatului, orientându-şi interlocutorul spre o convorbire lejeră şi chiar, într-un fel, frivolă (dacă ţinem cont de răspunsul Preşedintelui la ultima întreba-re, adresată de ziarist: „Ştiţi care cognac trebuie să consume un bărbat, dacă se consideră împlinit? Cel ce are vârsta mai mare decât vârsta femeii lui...” Putem considera drept deficienţă a in-terviului faptul că în cadrul lui s-a produs intercalarea a două interviuri – unul, consacrat chestiunilor politice majore, şi altul, reprezentând o convorbire relaxantă, „fără cravate”. Numai un jurnalist de înaltă profesionalitate şi competenţă este cel care poate fi un interlocutor potrivit în stare să fie in-teresant partenerului de dialog, să-l provoace la sinceritate şi să obţină idei, gânduri, ipoteze, care ulterior (ori concomitent) să fie puse prin mass-media în circulaţie, să fie plasate pe agenda publică. Munca gazetarului este apreciată după ceea ce acesta publică, iar ziaristul este cel care prin definiţie trebuie să exploa-teze curiozitatea cititorului. El se poate achita de acestă sarcină, doar în măsura în care a fost în stare să răspundă la aşteptările cititorului. În contextul acestor judecăţi ţinem să intervenim cu urmă-torul considerent: indiferent de tipul interviului calitatea lui de-pinde, în egală măsură pentru toate variantele posibile, de relaţia jurnalist (intervievator) – intervievat. Ele pot fi de trei feluri: a) jurnalist < intervievat; b) jurnalist = intervievat; c) jurnalist > intervievat. Aici se cere a face o precizare de principiu: reproducând aceste ecuaţii, nu intenţionăm să punem la socoteală evaluarea 178 gradului de inteligenţă, nivelul de pregătire şi profesionalismul persoanei antrenate, din iniţiativa cuiva, într-un dialog cu un scop precis, ci mai degrabă ne referim la suita de acţiuni ale in-tervievatorului, la capacitatea lui de a-l antrena pe invitatul său în problematica abordată în aşa fel încât să obţină informaţia solicitată, care ar satisface cât mai mult interesul şi aşteptările cititorului. Ne referim astfel la ceea ce noi numim prestanţă pro-fesională a ziaristului. Se dovedeşte, astfel, în cele din urmă, că interviul nu este nicidecum un gen facil. Realizarea lui solicită un efort enorm, abilităţi şi competenţe neordinare, un grad superior de inteligen-ţă. Îm plus, o experienţă semnificativă. În această ordine de idei, considerăm că are perfectă dreptate cunoscutul jurnalist Ioan Cristoiu [27] când afirmă: „nu poţi să înveţi interviul la tablă”. Referinţe 1. Manual pentru ziariştii din Europa Centrală şi de Est. – World Press Freedom Committee, 1992. - pp. 9-13. 2. Marcel Tolcea. Interviul // Manual de jurnalism. Tehnici fundamentale de redactare / Coordonator: Mihai Coman. Vol. I. - Iaşi: Polirom, 2001 - pp. 53-78; Irene Joanescu. Interviul radio – o anume artă a conversaţiei // Manual de jurnalism. Tehnici fundamentale de redactare / Coordona-tor: Mihai Coman. Vol. II. – Iaşi: Polirom, 2001. - pp. 135-148; Cristian Florin-Popescu. Manual de jurnalism. Vol. I, II. – Bucureşti: Tritonia, 2003. 3. Cherciu Ion Gr. Genuri şi specii publicistice în presa umoristică românească de la sfârşitul secolului al XIX-lea. – Focşani: Ramilcez Prod Com, 2000; Dorel Cosma. Spi-ritul colocvial – dominanta sec. XXI // Studii şi cercetări etnoculturale. Seria IX, 2004. - pp. 285-290; Dorel Cosma. Conotaţia politică a interviului // Studii şi cercetări etno-culturale. Seria IX, 2004. - pp. 291-294; Dorel Cosma. The Propensity for Discussion – a 21 Century Dominant // Uni-versalia, 2004, nr. 4. - pp.79-85 ş.a. 4. Genurile presei sovietice. Ediţia a II-a, rev. / Alcătuitori: G. Gorincioi,D.Coval.-Chişinău:CarteaMoldovenească,1983. 179 5. Cătălina Ioana Carmen. Aspecte psihologice în tehnica interviului // Mesajul şi impactul informaţiei / Coordonator: Victor Moraru. – Chişinău: CCRE „Presa”, 1998. - pp. 32-42; Peter Eichstaedt. Măiestria interviului // Jurnalismul pentru omul de rând. – Chişinău: CIJ, 2001. - pp. 61-72; Dorel Cosma. Interferenţe între interviul ca metodă şi in-terviul gen ziaristic // Valori ale mass-media. – Chişinău: USM, 2004. - pp. 90-98. 6. T. В. Шумилина. Не могли бы вы рассказать. -Moсква: MГУ, 1976. – р. 37. 7. E. Kнорре. Искусство интервью // Наука и журналист. - Moсква: Знание, 1976. – р. 171. 8. M. С. Черепахов. Проблемы теории публицистики. – Moсква: Mысль, 1973. – рр. 236-238. 9. M. С. Черепахов. О приметах газетных жанров // Вестник МГУ, Историко-филологическая серия, 1959. -№ 1; Жанры советской газеты. - Moсква, 1972; Teoрия и практика советской периодической печати/ под ред. В. Д. Пельта. – Moсква: Высшая школа, 1980; В. Д. Пельт. Дифференциация жанров газетной публицистики. – Moсква, 1984. 10. М. Н. Kим. Жанровая характеристика интервью // Жанры в журналистском творчестве: материалы научно-практического семинара. – Санкт-Петербург, 2004; В.В.Сыченков. Интервью-портрет в системе современных публицистических жанров // Вестник МГУ, серия № 10. – Журналистика, 2000. - № 2. – рр. 108-114; С.О. Савчук. Oб эволюции в системе жанров современной русской газеты // Русский язык: исторические судьбы и современность. – Moсква, 2001. – рр. 266-267. 11. M. M. Лукина. Технология интервью. - Moсква: Aспект-Пресс, 2003. 12. С. Н. Ильченко. Интервью в в журналистском творчестве. - Санкт-Петербург, 2004. 13. A. A. Tертычный. Tрансформация жанровой структуры современной пeриодической печати // Вестник МГУ, серия № 10. – Журналистика, 2002. - № 2. – рр. 54-63; Idem. Aналитическая журналистика: познавательно-психологичнский подход. – Moсква: Gendalf, 1998; Idem. Жанры периодической печати: 180 учебное пособие. - Moсква: Aспект-Пресс, 2000; Idem. „Вопрос-ответ” – жанр емкий // Журналист, 2003. – N 3. – рр. 69-70. 14. В. И. Aнтонова. Tрансформация типологической и жанровой систем в современной журналистике. – Aвтореф. дисс. – Саранск, 2006; Н. Г. Вартановa. Структурно-семантичнские особенности жанра рекламного интервью в русских и французских СМИ. – Aвтореф. дисс. – Ростов. 15. Sabina Corniciuc. Interogaţia retorică în publicistica scriitoricească română (Studiu semantico-stilistic). - Auto-ref. tezei de doctor în filologie. – Chişinău, 1999. 16. Tudor Vlad. Interviul de la Platon la Playboy. - Cluj-Napoca: Dacia, 1997. 17. Ibidem. - p. 19. 18. Cf.: М. Н. Kим. Жанры современной журналистики. - Moсква: Издательство В.А. Михайлова, 2004. 19. Hugh C. Sherwood. La entrevista. – Barcelona: ATE, 1976. – р. 139. 20. Jean-Luc Martin-Lagardette. Le guide de l’écriture jo-urnalistique. Concevoir, rédiger, présenter l’information. – Paris: Syros, 2000. - р. 100. 21. Andra Şerbănescu. Întrebarea. Teorie şi practică. – Iaşi: Polirom, 2002. 22. Yves Angès. Manuel de journalisme. Ecrire pour le jo-urnal. – Paris: La Decouverte & Syros, 2002. – P. 262. 23. Jean-Luc Martin-Lagardette. Op. cit. - р. 110. 24. Dumitru Coval. Teoria şi practica presei contempora-ne: Programă de studiu. – Chişinău: C.P.C. „Jurnalistica”, 1995. - p. 36. 25. Georgeta Stepanov. Reportajul social: aspecte definito-rii. – Chişinău: CEP USM, 2004. – pp. 41-41. 26. Габриэль Гарсиа Маркес. Софизмы для развлечения // http://macondo.h1.ru/index.php?publicism/sofism.htm. 27. http://jurnalistica.lit.uaic.ro/cgi-bin/forum/YaBB.pl?board = mai2006; action= display; num= 1148132513. 181 LUciA GrosU Colaborarea cu mass-media în contextul moldovenesc al pragmaticii relaţiilor publice În societăţile deschise, orice organizaţie îşi poate revendi-ca dreptul la tăcere ca şi la cuvînt şi, în acelaşi timp, se poate expune inconvenientelor şi avantajelor luării sale de poziţie. În acest sens, recurgerea la relaţii publice devine o alegere sau o obligaţie pentru partenerii sociali care doresc să participe la dezbaterile publice. În momentul în care o întreprindere sau o organizaţie se pronunţă în spaţiul public, ea este confrunta-tă cu universul mediatic, întrucât orice discurs public trebuie mediatizat pentru a obţine cât mai multă difuzare şi, în acest sens este evident că şi mass media au un rol social vital de jucat în contextul societăţilor deschise, de aceea este foarte important modul în care ştim să colaborăm, să dialogăm cu ele, transparenţa fiind un cuvânt cheie al oricărei democraţii tinere sau mature. Pentru specialistul în relaţii publice, importanţa mass-me-dia derivă din faptul că nu există un alt mijloc mai eficient, mai rapid şi mai larg răspândit de a-şi transmite mesajele de promo-vare a instituţiei pe care o reprezintă şi de a răspunde nevoii de informare a publicului. Utilizarea acestui mediu de comunicare este o condiţie inevitabilă şi, chiar dacă la o privire superficială pare o sarcină la îndemâna oricui, ea necesită, fără discuţie, prezenţa unui specialist care poate să o ridice la nivel de artă. George Bernard Show spunea că există un singur lucru mai rău decât cel de a se vorbi de tine, şi acesta este a nu se vorbi de tine. Orice instituţie care se respectă şi care îşi doreşte succesul în relaţiile cu publicul de care depinde trebuie să ia în considera- 182 re beneficiile „exploatării” eficiente a mass-media prin interme-diul structurii sale de relaţii publice [1]. Parafrazându-l pe scriitorul şi oratorul american Ralph Emer-son, se poate spune că cea mai mare realizare a specialistului în relaţii publice, în interacţiunea sa cu mass-media, este aceea de a prezenta imaginea reală a instituţiei pe care o reprezintă, într-o lume care se străduieşte constant să înfăţişeze această imagine altfel decât este. Înfăptuirea acestui deziderat, se poate dovedi destul de dificilă, iar specialistul în relaţii publice trebuie să fie abil, eficient şi experimentat, pentru că aşa cum afirma preşedin-tele american Lyndon B. Johnson: „Dacă într-o dimineaţă voi incepe să merg pe deasupra apei de-a lungul rîului Potomac, ti-tlurile ziarelor în după-amiaza aceea vor scrie: «Preşedintele nu ştie să înoate!»”. Aceasta este realitatea modului în care presa poate prezenta o stare de fapt, iar dacă o ştire „veridică şi rea-listă” despre o stare de fapt dintr-o instituţie nu este gestionată rapid şi eficient de structura de relaţii publice, ea poate determina cele mai negre consecinţe pentru imaginea şi viitorul respectivei instituţii. De aceea, fiecare organizaţie, instituţie sau companie, de stat sau privată, ar trebui să-şi asigure serviciile unui specia-list în relaţii publice bine pregătit, capabil să gestioneze o relaţie eficientă de colaborare cu mass-media. Cât priveşte colaborarea cu mass media în contextul mol-dovenesc al pragmaticii relaţiilor publice, trebuie menţionat ca există un mare decalaj între teorie şi practica. Dacă e sa analizăm lucrurile din perspectvă teoretică (ge-nerală) vom constata că biroul de presa (structura responsabilă de realizarea colaborarii cu mass media) este un departament în cadrul unei organizaţii, care are ca sarcină principală stabilirea şi menţinerea relaţiilor de comunicare dintre organizaţie şi mass-media. Cristina Coman identifică doua obiective majore pe care şi le poate fixa un birou de presă: 1. să stabilească şi să întreţină o bună legătură cu presa, în beneficiul organizaţiei pe care o reprezintă; această activi-tate are ca scop difuzarea imaginii instituţiei în rândul pu- 183 blicului său, crearea unui climat de înţelegere şi colaborare între organizaţie şi presă, satisfacerea nevoilor de informare a presei şi publicului; 2. să informeze organizaţia asupra a ceea ce se afirmă în pre-să, în legătură cu activităţile ei sau cu alte aspecte care pot interesa ori influenţa organizaţia [2]. În aceeaşi ordine de idei, însă, din perspectivă teoretică (con-cretă), Regulamentul unic de organizare şi funcţionare a ser-viciului de presă guvernamental (SPG) stipulează că misiunea SPG este „de a asigura relaţia Ministerului /Departamentului cu mass-media din RM pentru a conferi gradul necesar de transpa-renţă a instituţiei prin mijloacele de informare în masă, facilitân-du-le acestora accesul la informaţii”. Iar principiile de activitate ale acestei structuri ţin de: 1. stabilirea şi promovarea relaţiilor de comunicare între insti-tuţia de stat şi mass-media; 2. asigurarea accesului la informaţii şi transparenţei activităţii instituţiei de stat; 3. prezentarea sistematică a situaţiei în domeniu – formarea ima-ginii obiective despre activitatea Ministerului /Departamentului; 4. contribuţia la formarea imaginii externe a ţării prin colaborarea permanentă cuAgenţia Informaţionala de stat MOLDPRES – coordonator principal al politicii informaţionale de stat. Este evident că din perspectivă teoretică lucrurile sunt foarte clare. Ce se întâmplă în practică? Cercetătorul V. Dogaru afirma într-un studiu că serviciile de presă în RM sunt mai mult promisi-une decît realitate, pentru că, deşi scopul oficial al SPeste de a des-chide instituţiile de stat către mass-media, în realitate majoritatea acestora încearcă sa prevină scurgerea de informaţii spre jurnalişti, iar sărăcia şi lipsa de specialişti calificaţi face ca importanţa şi ro-lul serviciilor de presă să fie înţelese eronat nu numai de persoane cu funcţii de răspundere, ci chiar de angajaţii serviciilor de presă. Mai mult, încercarea de a economisi oricum şi oriunde face ca în structurile Administraţiei publica să lipsească birourile de presă (BP). Funcţia lor este atribuită, în cele mai dese cazuri, consilie- 184 rilor miniştrilor.Aceştia, fie pentru că nu au studii în domeniu, fie pentru că sunt ocupaţi cu alte activitaţi, îşi aduc aminte de presă doar cu vreo ocazie deosebită. Cu excepţia serviciilor de presa de la Presedinţie, Guvern, MAEIE, care susţin saptamânal briefing-uri, celelalte BPorganizează fie sporadic sau cel mult o data la trei luni briefing-uri, conferinţe sau alte evenimente pentru presă. În altă ordine de idei, trebuie menţionat şi faptul că relaţioniştii nuauofaimăpreabunăînmediuljurnaliştilor.Eisuntconsideraţicu uşor dispreţ nişte responsabili de “praf în ochi”, plătiţi să spună min-ciuni, să ridice bariere în faţa reporterilor, să lustruiască imaginea şefului şi a instituţiei în detrimentul adevărului, să distragă atenţia jurnaliştilor şi publicului de la adevăr, să semene confuzie ş.a.m.d. În acest sens, referindu-se la utilitatea serviciilor de presă şi, impli-cit, a angajaţilor acestora, T. Corai, mentiona într-un articol, „Presa liberaşilustruitoriideimagine”,că“pentrucaimaginea instituţiilor de stat să nu aibă de suferit, la Chişinau a apărut o modă: fiecare minister, partid ba chiar ONG şi-a deschis, dacă nu propriul ziar, cel puţin un serviciu de presă, a căror menire este clară: să lustru-iascăimagineanoilorguvernanţi,aliderilordepartidesaudeONG. Problema şefilor serviciilor de presă este că, în momentul în care îşi acceptă funcţia, se transformă într-un fel de “complici” ai celor pe care îi servesc. Iar în cazul în care ajung să activeze prin cabinetele puterii, ei devin volens-nolens, purtători de cuvint şi imagemakeri, ba chiar cenzori: în sarcinile lor intră să “strecoare”, prin sită deasă, informaţia destinată publicului larg, să scrie tot felul de comunicate cepunînevidenţăcalităţileextraordinarealeminiştrilor,liderilorde partide, parlamentarilor, onegiştilot şi a altor persoane publice cu şi fără valoare. Ceea ce ne deosebeşte pe noi de ei, e că încercăm să prezentăm adevărul gol-goluţ, chiar dacă trebuie să trecem prin tot felul de umilinţe pentru a obţine o informaţie veridica” [3]. Replica relaţionistilor faţă de tratamentul prea puţin măguli-tor al jurnaliştilor poate fi redată de afirmaţia reputatului specialist David Ogilvy care menţiona că “ar fi cam mult să ceri cuiva să se refere la un lucru care îi aparţine, subliniindu-i defectele. Oricine merită înţelegere pentru faptul că vrea să scoată în faţă tot ce are 185 mai bun”. Or, se ştie că relaţiile publice au ca prim rol punerea în valoare a întreprinderii, organizaţiei, a produsului, a cauzei, a individului pe care-l servesc. În acest sens, ele exercită un anumit control asupra informaţiilor pe care le vehiculează. Ele nu vor ezi-ta să pună accent pe elementele care avantajează organizaţia şi să le treacă sub tăcere pe cele care i-ar putea dăuna. Totuşi, problema principală în raporturile jurnalişti – Servicii de presărezidăînnecunoaştere,prejudecăţi,clişeeaceeacesecheamă “raţiunea de a fi” a presei şi respectiv a RP. Pe de o parte, news-makerii, trebuie să ştie lucruri evidente care, de cele mai multe ori, “ţipă” din prevederi ale legislaţiei, din acte internaţionale, etc. (Ex. Legea Accesului la informaţie, stipulează clar ca „informaţia deţinu-tădeautorităţilepublicenuesteproprietateaacestora”.Consecinţele tranziţiei la o societate bine informată în RM se manifestă în cunoş-tinţele superficiale ale cetăţenilor despre activitatea funcţionarilor publici, lipsa de responsabilitate a acestora în faţa plătitorilor de im-pozite şi, ca urmare, încălcarea dreptului fundamental al omului de a fi informat); conştientizarea faptul că mass-media este principalul instrument al unei societăţi democratice presupune două drepturi fundamentale: dreptul la informare şi libertatea de expresie (drepturi care pot fi îngrădite de o singura autoritate - Codul deontologic). Pedealtaparte,jurnaliştiitrebuiesăconştientizezecâtevadintre principiile esenţiale asumate de practicianul de RP, printre care: 1. Prin munca mea eu servesc interesului celui care m-a anga-jat. Sunt dedicat muncii mele cu responsabilitate şi urmă-resc interesul lui ca şi cum ar fi propriul meu interes. 2. Prin ceea ce fac sunt legat de o organizaţie căreia îi sunt loial. Cunosc şi îmi însuşesc politica şi cultura organizaţională pe care o reprezint atât timp cât acestea sunt în concordanţă cu demnitatea umană, cu respectarea drepturilor fundamentale ale omului şi cu legislaţia în vigoare. 3. Daca organizaţia pentru care lucrez încalcă demnitatea uma-na şi drepturile fundamentale în comunicare, voi face tot ce îmi stă în putinţa pentru a îndrepta greşelile şi a corecta comportamentul comunicational. 186 4. În mod conştient şi intenţionat voi fi sincer, transparent şi clar cu jurnaliştii şi cu alte medii de comunicare cu publicul. Nu voi oferi nici un fel de recompensă materială sau finan-ciară acestora. Aşadar, relaţionistul este mai curând un aliat al jurnalistului, nu o barieră între acesta şi organizaţie. Anume relaţionistul îşi poate convinge „clientul”, „conducerea” de avantajele deschi-derii maxime faţă de jurnalişti. Anume el poate combate ideile preconcepute pe care le au şefii despre jurnalişti şi despre com-portamentul acestora. Consilierul în relaţii publice are datoria de a-şi face cunoscută întreprinderea, organizaţia, ideile acesteia, pentru că, în caz con-trar, intervine uitarea. O democraţie trebuie să profite de aportul tuturor partenerilor sociali şi, dacă aceştia rămîn tăcuţi, vocile lor sunt inexistente [4]. De aceea, relaţia SP- mass media este una vitală şi ea trebuie permanent încurajată şi consolidată. Totul este să ştim a promova strategia aleasă şi să acţionăm de o manieră constructivă, pozi-tivă, optimistă, motivantă... Asta pentru că, aşa cum spunea pre-şedintele american John F. Kennedy: “Deşi niciodată nu ne-am omorât după reporteri, şi cu toate că am vrea să nu relateze chiar totul, deşi ne exprimăm cu hotărâre dezaprobarea, nu există nici cea mai mică îndoială că n-am putea realiza nimic, într-o socie-tate liberă, în absenţa unei prese foarte, foarte active”. Referinţe: 1. Cf.: Bernard Dagenais. Profesia de relaţionist. - Iaşi: Po-lirom, 2003 2. Cristina Coman. Relaţiile Publice şi mass-media. - Iaşi: Polirom, 2000. 3. Tatiana Corai. Presa liberă şi lustruitorii de imagine // Timpul, 2005, 17 octombrie. 4. Cf.: Mass media şi oficialităţile: între legături primejdi- oase şi normalitate. - Chişinau, 2003. 187 ALA MÎnDÎcAnU Internetul şi relaţiile publice: un început de drum (România, Rusia, Republica Moldova) Secolul XX poate fi numit, fără îndoială, secolul comunicării. De la telegraf, la Internet, pasul a fost uriaş, ameliorând simţitor relaţiile interumane. Secolul XXI va fi şi el secolul comunicării, dar într-o măsură mult mai mare decât cel precedent. Nu ne pu-tem imagina astăzi o societate fără telefonie mobilă, fără televi-ziune, fără internet, fără tot ce poartă numele generic de comuni-care. Progresul tehnologic înaintează atât de rapid, încât spaţiul şi timpul încetează să mai conteze în procesul comunicării. Tocmai aceste caracteristici le evidenţiază definiţiile actuale ale fenome-nului comunicaţional: „Comunicarea reprezintă o caracteristică fundamentală a fiinţei umane şi exprimă universalul, spre deose-bire de comunicaţie, care se referă la instrumentele, la tehnicile şi tehnologiile ce înlesnesc şi amplifică procesul de comunicare dintre indivizi şi colectivităţi, conferindu-le, în anumite cazuri, caracter de masă” [1]. Nu am ales întâmplător această definiţie, comunicarea şi comunicaţia fiind elemente-cheie în procesul re-laţiilor publice desfăşurate în instituţiile administraţiei publice la toate nivelurile. Teza respectivă poate fi confirmată prin investiga-ţia comparată a managementului relaţiilor publice, efectuat de că-tre preşedinţia şi parlamentul Republicii Moldova în site-urile lor (la compartimentul relaţii publice, relaţiile cu presa şi contacteîn raport cu paginile web similare din alte state, analiza conţinutului site-urilor sus-menţionate din perspectiva teoriei relaţiilor publice eficiente, comportând elaborarea recomandărilor pentru un mana-gement eficient al RP [2] în administraţia publică. Accesul la Internet a dus la o explozie de aplicaţii şi servi-cii Internet, relaţiile publice devenind o componentă intrinsecă 188 a procesului de comunicare. Internetul a devenit, dintr-un in-strument predominant de informare, un suport de divertisment, tranzacţii şi socializare şi un element cheie în viaţa de zi cu zi a multor oameni. Noile servicii web permit utilizatorilor să combi-ne activităţile din viaţa reală cu suportul oferit de Web. Serviciile centrate pe utilizator schimbă modul în care oamenii folosesc In-ternetul şi influenţează felul în care îşi organizează vieţile. Deja apar multe companii web noi, care oferă cele mai diverse servi-cii. Analistul Arthur D. Little, a introdus un termen nou pentru acestea - el le-a zis “inovatori inteligenţi” [3]. Pentru spaţiul est-european acest proces este la început de drum. Ca funcţie de management, relaţiile publice înseamnă responsabilitate şi înţe-legere în stabilirea de politici şi de informare, pentru atingerea celor mai nobile interese ale organizaţiei şi ale publicurilor ei. Practicianul de relaţii publice serveşte drept intermediar între organizaţia pe care el sau ea o reprezintă şi grupurile-ţintă ale acelei organizaţii [4]. Internetul poate fi, în acest sens, „cel mai bun prieten al specialistului de RP”, cu condiţia să facă parte din arsenalul său profesional. Managementul RP în Administraţia publică Care este locul managementului RPîn Republica Moldova în general şi în domeniul Administraţiei Publice (AP) în particular? În viziunea specialiştilor [5], cele mai importante caracteristici ale relaţiilor publice sunt: deliberarea: informarea, influenţarea şi obţinerea unui răspuns din partea publicului; planificarea: resursele oricărei organizaţii sunt limitate şi de aceea trebuie planificate în raport cu importanţa activităţilor derulate; perfor-manţa: performanţa echipei de relaţii publice şi rezultatele ei determină performanţa organizaţiei în raport cu clientul; comu-nicarea bilaterală: preluarea informaţiilor din mediul în care operează organizaţia, transmiterea de noi informaţii şi urmărirea feed-back-ului acestora; interesul public: scopul de bază al acti-vităţii de relaţii publice este satisfacerea nevoilor publicului; di-mensiunea managerială: eficienţa activităţilor de relaţii publice 189 depinde de calitatea managementului. Cu alte cuvinte, relaţiile publice în orice organizaţie, iar în cazul administraţiei publice în special, sunt orientate către interesul public. În viziunea lui Paul Marinescu, „Relaţiile publice reprezintă managementul comu-nicării pe baza interesului public”. Observând de-a lungul ulti-milor ani evoluţia RP în AP, îndrăznim să lansăm ipoteza că în Republica Moldova domeniul RPnu este încă apreciat nici la ni-vel managerial superior (conducerea parlamentului, guvernului, preşedinţia), nici la nivelul societăţii în ansamblu. Vom încerca în cele ce urmează să stabilim care este veriga cea mai vulnera-bilă în lanţul slăbiciunilor RP-ului autohton. Managementul RP poate fi efectuat de o structură modernă, alcătuită în conformita-te cu rigorile genului. Să vedem mai întâi cum definesc specialiş-tii structura unui departament clasic de relaţii publice [6]. Con-form specialiştilor, una dintre formulele potrivite pentru RP în administraţia publică ar fi poziţionarea departamentului de relaţii publice, în contact cu toate celelalte subdiviziuni, centralizând informaţiile ascendente şi descendente. Acest tip de organizare prezintă avantajul că specialiştii din cadrul departamentului de relaţii publice dispun de toate informaţiile şi pot prezenta condu-cerii soluţii pentru rezolvarea crizelor de imagine şi a probleme-lor de comunicare. Relaţiile publice în AP. Veriga slabă Eficienţa relaţiilor publice este apreciată după rating, sonda-je, opinii etc. Judecând după rezultatele sondajelor, efectuate în ultimii ani, populaţia nu are prea mare încredere în organele ad-ministraţiei publice. Astfel, la întrebarea sondajului, efectuat de Institutul de Politici Publice, „Care este sursa de informaţii în care aveţi cea mai mare încredere” doar 3% au răspuns „APL” şi doar ca a doua sursă [7]. Menţionăm că „încrederea totală în APL” în noiembrie 2006 era de 7% [8]. Asistăm, cu alte cu-vinte, la o imagine în cădere liberă a APL, lucru care ar pune pe jar conducerea la toate nivelurile. Nu însă şi la noi. Privind televizorul, ai impresia că lucrurile merg din bine în mai bine. 190 Lipsa de clarviziune politică, economică şi de comunicare într-un domeniu atât de delicat ca RP în AP conduce de multe ori la crize grave de imagine care, la un moment dat, nu mai pot fi ges-tionate şi soluţionate eficient. În lucrarea sa “Антикризисный PR и консалтинг”, specialistul rus A.Olşevski susţine că igno-rarea importanţei unor RP eficiente şi perpetuarea unor crize de imagine de durată pot duce la cele mai grave consecinţe pentru organizaţie [9]. Din tabelul de mai jos putem trage concluzia că în Republica Moldova AP de toate nivelurile, partidele politice, instituţiile statului trec printr-o criză de imagine nemaivăzută, fenomen trecut sub tăcere de către reprezentanţii APşi specialiş-tii în domeniul relaţiilor publice [10]: Câtă încredere aveţi în…? (pe linie câte un răspuns) Foarte multă încredere Oarecare încredere Nu prea am încredere Nu am deloc NŞ NR încredere 1. Guvern 5.7% 30.4% 2. Parlament 5.6% 26.5% 3. Preşedintele ţării 11.4% 35.8% 4. Justiţie 3.5% 28.2% 5. Armată 9.8% 35.9% 6. Biserică 39.5% 38.5% 7. Primărie 8.4% 38.9% 8. Partide politice 1.8% 17.6% 9. Bănci 6.7% 32.0% 10. Poliţie 4.0% 24.2% 32.9% 24.9% 35.9% 25.2% 22.3% 24.5% 34.5% 21.4% 27.7% 14.1% 10.5% 5.7% 30.6% 16.0% 38.7% 27.4% 28.1% 19.3% 32.6% 31.5% 4.1% 1.9% 4.8% 2.1% 4.0% 1.9% 10.2% 2.2% 10.7% 1.9% 3.6% 2.1% 4.4% 1.6% 12.6% 2.0% 12.1% 1.8% 6.0% 1.6% 11. Mass-media (presă, radio. televiziune) 12. Organizaţii neguvernamentale (obşteşti) 13. Sindicate 9.0% 56.7% 4.2% 34.5% 3.6% 27.2% 17.1% 8.8% 22.6% 12.0% 25.6% 13.9% 6.6% 1.8% 24.4% 2.4% 26.9% 2.8% Din punctul de vedere al specialiştilor în RP, unul dintre conceptele de relaţii publice cele mai vehiculate este acela de imagine. În planificarea de relaţii publice este utilizată imaginea dorită (wish image). Imaginea dorită este cea pe care adminis-traţia doreşte să o promoveze în interior şi în exterior. Identifi-carea imaginii dorite stă la baza formulării obiectivelor de relaţii publice, de calitatea lor depinzând în mare măsură succesul în-tregii activităţi de RP. Managementul comunicării se bazează pe 191 planificarea de relaţii publice, care se desfăşoară în mai multe etape: identificarea problemei; stabilirea obiectivelor generale; formularea strategiilor; planificarea, elaborarea mixului de rela-ţii publice şi programarea; evaluarea. Toate aceste etape sunt la fel de importante şi necesită o abordare responsabilă şi calificată. Din păcate, nu vom găsi, judecând după rezultatele activităţii, o atitudine profesionistă faţă de un domeniu atât de important ca RP în niciunul din site-urile AP. Există câteva mijloace prin care AP poate folosi benefic RP: comunicatele de presă, interviurile, conferinţele de presă, evenimentele organizate, utilizarea mass-media, radioul, TV. Totuşi, aceste forme de RP fac parte din ac-tivităţile unilaterale, de la organizaţie la public. După cum am văzut mai sus, eficienţa RP se măsoară prin feed-back-ul, adică prin relaţia bilaterală, dintre APşi public, adică cetăţean. Şi dacă faţă de activităţile „unilaterale” nu avem obiecţii (atât paginile web, cât şi posturile de radio şi TV şi presa scrisă oferă suficien-tă informaţie despre activităţile pe care reprezentanţii AP vor să le facă publice şi cunoscute de opinia publică), apoi în privinţa feed-back-ului putem găsi lacune serioase mai la toate nivelurile de RP în AP. Punctele slabe ale RP în AP sunt: lipsa de pregătire a func-ţionarilor din AP, insuficienţa unui sistem permanent de perfec-ţionare în domeniu, slaba pregătire profesională şi deprinderile venite dintr-un sistem totalitar, în care funcţionarul AP nu rapor-tează cetăţenilor despre activităţile sale. Gestionarea Relaţiilor Publice de către AP din Republica Moldova Pentru a urmări cum se desfăşoară RP la nivel naţional, vom utiliza metoda de analiză comparată a unor site-uri din Republica Moldova, România şi Rusia. Menţionăm că pentru cei intere-saţi există suficientă literatură în domeniu, editată în cadrul unor proiecte internaţionale. Aducem aici exemplul organizaţiei ne-guvernamentale Acces-Info [11], care editează de-a lungul ani-lor lucrări extrem de utile precum „Liberul acces la informaţie. 192 Manual pentru funcţionarii publici”. În scurta adnotare la ediţia din 2006, autorii scriu: „Adoptarea unei legi, inclusiv a Legii privind accesul la informaţie este doar un prim pas. Punerea ei în aplicare, inclusiv transformarea culturii administrative în una mai democratică şi mai responsabilă, ridică mari obstacole, mai ales ţărilor cu economii vulnerabile, unde bugetul de stat pentru punerea în aplicare a unui program general de măsuri comple-mentare este limitat. Acest manual, destinat autorităţilor publice, este conceput ca sursă de inspiraţie pentru funcţionarii care do-resc sau trebuie să-şi ridice activitatea administrativă la cele mai înalte standarde ale libertăţii de informare; manualul este menit să-i ajute să-şi profesionalizeze activitatea, atrăgându-şi astfel încrederea şi aprecierea publicului”. Practica demonstrează că funcţionarii publici, în majoritate, nu cunosc astfel de literatură, fapt ce determină rămânerea noastră în urmă la capitolul accesul la informaţie şi Relaţii Publice eficiente. În ceea ce urmează vom analiza paginile web ale unor institu-ţii de AP sub aspectul comunicării lor cu publicul larg, metodo-logia comparativa fiind axată pe următoarele criterii: deschide-rea site-ului spre publicul larg, prezenţa unor contacte concrete (nume, numere de telefon, forum, e-mail), sistemul de evaluare a comunicării (date statistice, feed-back, indici), actualizarea per-manentă a paginii etc. Preşedinţia. Site-ul Preşedintelui Republicii Moldova, Vladimir Voronin. Site-ul oficial al Preşedintelui Republicii Moldova [12], la rubrica „Serviciul de presă” nu oferă un model de comunicare eficientă (vezi http://www.presedinte.md/press.php?lang=rom). Nu veţi găsi în această pagină numele persoanelor de contact, vreun număr de telefon, vreo adresă poştală sau de e-mail, ca să nu mai vorbim de un Forum, în care cetăţeanul de rând ar putea să comunice cu Preşedinţia. Nu există o delimitare dintre relaţii-le cu presa şi relaţiile publice. În pagina Aparatului preşedintelui (http://www.presedinte.md/apparat.php?lang=rom) găsim o Di- 193 recţie drept şi relaţiile publice, cu un şef al direcţiei, consilier al preşedintelui în problemele juridice, tel.: 50-42-44; Fax: 24-55-26, şi un şef adjunct al direcţiei, tel.: 50-42-44. Apoi, aparte, găsim şi Serviciul de presă, format dintr-un şef al serviciului, tot el şi purtător de cuvânt al preşedintelui, tel.: 50-42-30. Aceste persoane nu pot fi contactate prin e-mail şi este extrem de greu să fie găsite la telefon. Ţinându-se cont de încrederea cetăţenilor în organele AP, avem îndoieli că un om de rând formează frec-vent numerele respective pentru a se informa într-o problemă sau alta. Site-ul Preşedintelui României, Traian Băsescu. O cu totul altă situaţie atestăm în site-ul Preşedintelui Ro-mâniei, Traian Băsescu [13]. Aici există pagina „Departamentul de Comunicare Publică”, rubrica „Contacte”, adrese, telefoane şi e-mailuri. Rubrica „Interactiv” [14] permite contactul bilate-ral eficient şi oferă oricărui cetăţean posibilitatea de a se adresa preşedintelui cu o rugăminte sau să solicite informaţii. Şi nu este vorba, după cum vom vedea mai jos, de o abordare formală a comunicării cu cetăţenii. Citim în „România Liberă” din 18 mai 2007: „Preşedintele Traian Băsescu a intrat în Cartea Recordu-rilor ca fiind preşedintele care a răspuns cel mai rapid unei soli-citări venite din partea unui cetăţean, se anunţă pe site-ul World Records Academy. Potrivit sursei citate, Preşedintele Băsescu a răspuns în mai puţin de două ore, pe 18 aprilie, unei solici-tări…”. În acest sens, Traian Băsescu poate servi drept exemplu de manager eficient al RP în AP. Site-ul Preşedintelui Rusiei, Vladimir Putin. Şi site-ul preşedintelui Rusiei V.Putin [15] este cu mult mai bogat ca cel al preşedintelui V. Voronin şi conţine rubrici necesa-re comunicării bilaterale cu cetăţenii, cum ar fi rubrica „Scrisori” ce include modalitatea de a trimite o scrisoare prin poşta obiş-nuită sau cea electronică, precum şi statistica privind adresările către Preşedintele Putin, tematica lor şi geografia scrisorilor. Pre- 194 şedintele rus are mai multe direcţii care includ Serviciul de presă şi de informare, de examinare a petiţiilor, de comunicare internă şi externă. Şi pe acest site găsim contactele necesare şi adrese electronice pe care utilizatorii le pot folosi cu uşurinţă [16]. Parlamentul. Site-ul oficial al Parlamentului Republicii Moldova În comparaţie cu site-ul Parlamentului [17], cel al preşedin-telui Republicii Moldova pare a fi extrem de bogat. Pagina Par-lamentului, organul legislativ ales în mod democratic de către cetăţenii Republicii Moldova, este o mostră de anacronism elec-tronic. Site-ul nu oferă niciun număr de telefon al deputaţilor, fracţiunilor parlamentare sau măcar al Serviciului de presă şi imagine (vezi http://www.parlament.md/apparatus/services). Or-ganul democratic reprezentativ se ascunde cu grijă de alegători. Niciun fel de comunicare, niciun feed-back [18]. Gestionarea RP pe site-ul Parlamentului este sub orice nivel şi nu corespun-de standardelor unui stat democratic. Este şi acesta un motiv al nepopularităţii Legislativului în rândurile populaţiei (a se vedea mai sus opiniile din Barometrul IPP). Site-ul Parlamentului României. Spre deosebire de site-ul Preşedinţiei, Parlamentul României [19] nu este atât de deschis relaţiilor cu publicul. De exemplu, pagina Senatului nu dă niciun telefon, iar la rubrica “telefoane utile” [20] găsim toate numerele de telefon oficiale (ministere, Preşedinţie, Camera Deputaţilor) cu excepţia... Senatului. Ru-bricile „Relaţii cu publicul” şi „Relaţii cu presa” nici nu sunt activate. Camera Deputaţilor are în subsolul primei pagini nişte numere de telefon fără să fie specificat ale cui sunt, iar la rubrica „Serviciile Camerei Deputaţilor” găsim două numere te telefon şi nişte adrese de e-mail, şi ele anonime [21]. Şi numai dacă ac-cesezi pagina România în Uniunea Europeană (http://www.par-lament.ro/aderare/) găseşti schimbări pozitive (http://www.cdep. ro/relatii_publice/site2.pagina?den=presa-contact1), ai şi forum, 195 şi contacte, şi nume, şi telefoane. Este evident că aderarea la UE are un efect benefic în procesul de dezvoltare a RP în AP din România. Site-ul Parlamentului din Rusia. Site-ul Parlamentului rus (Duma de Stat) nu se compară nici el cu cel al preşedintelui. Totuşi, acesta dă o pagină cu contacte şi structura Dumei de Stat, având o direcţie de relaţii cu publicul şi cu mass-media [22]. Aдрес электронной почты Государственной Думы: stateduma@duma.gov.ru Справки о телефонах в Государственной Думе: 692-80-00 03265, Москва, улица Моховая, дом 7 Справки по письменным обращениям: (495) 202-47-89 Справки по приёму граждан: (495) 202-66-70 Часы приёма: с 9.00 до 17.00 Факс для письменных обращений (495) 203-42-58 Aici nu mai găsiţi Forum, adrese de E-mail, contacte cu per-soane oficiale. În urma cercetării am constatat că site-urile Pre-şedinţilor celor trei state sunt mai bine organizate din punctul de vedere al RP decât cele ale parlamentelor acestor ţări (excepţie făcând România la compartimentul „Integrare europeană”). Relaţiile publice în AP. Cabinetul de Miniştri al Republicii Moldova este format din 21 de persoane. Nu pretindem a analiza activitatea RP pen-tru fiecare minister în parte, această cercetare depăşind cadrul prezentului articol, ne vom referi la doar două din site-urile guvernamentale: site-ul Guvernului şi RP desfăşurat de către 196 primul-ministru [23] şi cel al Ministerului de Administraţie Pu-blică Locală [24]. Trebuie să spunem din capul locului că pagina Ministerului Administraţiei Publice Locale (la momentul efec-tuării cercetării ministru era Vitalie Vrabie) oferă cetăţeanului o gamă mult mai largă de informaţii şi stabileşte un sistem de relaţii publice mult mai eficient decât pagina primului-ministru. Dacă în pagina şefului guvernului nu găsim prea multe telefoa-ne de contact, scrisorile merg într-o singură direcţie (de la cetă-ţean la funcţionarul anonim), relaţiile cu publicul reducându-se la o singură pagină lipsită de informaţii (http://gov.md/index. php?lng=ro&a=mail2005), apoi pagina de contacte a Ministrului Administraţiei publice are de toate – şi telefon de încredere, şi adrese de e-mail [25]. Adresa Ministerului: Piaţa Marii Adunări Naţionale, 1 Casa Guvernului, MD 2033, Republica Moldova Tel.: +373 22 200170, fax.: +373 22 238922 Vitalie Vrabie, Ministru +373 22 200170, Vitalie.Vrabie@mapl.gov.md Guznac Valentin, Viceministru +373 22 200170, Valentin.Guznac@mapl.gov.md Lilia Melnic, Consilier +373 22 200173, Lilia.Melnic@mapl.gov.md Valachi Valentina, Secretar +373 22 200170, info@mapl.gov.md Direcţia Relaţii cu Autorităţile Publice Locale Căruţă Radu, Şef direcţie +373 22 200176, Radu.Caruta@mapl.gov.md Rusnac Vladimir, Şef adjunct +373 22 200186, Vladimir.Rusnac@mapl.gov.md Duca Adrian, Consultant principal +373 22 200187, Adrian.Duca@mapl.gov.md Căun Victor, Consultant +373 22 200188, Victor.Caun@mapl.gov.md 197 Zaharia Grigore, Consultant +373 22 200189, Grigorie.Zaharia@mapl.gov.md Direcţia Juridică şi Control Administrativ Sereda Radu, Şef direcţie +373 22 200177, Radu.Sereda@mapl.gov.md Smali Alina, Şef adjunct +373 22 200180, Alina.Smali@mapl.gov.md Begliţa Valentin, Consultant superior +373 22 200181, Valentin.Beglita@mapl.gov.md Cucoş Emil, Consultant +373 22 200182, Emil.Cucos@mapl.gov.md Cracan Vasilie, Consultant +373 22 200183, Vasile.Cracan@mapl.gov.md Direcţia Administrativ-Financiară şi Resurse Umane Tomşa Silva, Şef direcţie +373 22 200175, Silvia.Tomsa@mapl.gov.md Lipcan Diana, Şef adjunct +373 22 200185, Diana.Lipcan@mapl.gov.md Petrov Anastasia, Consultant superior +373 22 200174, Anastasia.Petrov@mapl.gov.md Secţia Relaţii Internaţionale, Integrare Europeană şi Dezvoltare Regională Candu Lucia, Şef Secţie +373 22 200178, Lucia.Candu@mapl.gov.md Lutenco Ana, Consultant +373 22 200179, Ana.Lutenco@mapl.gov.md Telefon de încredere: 214111 Lista instituţiilor din subordinea Ministerului Administraţiei Publice Locale Direcţia teritorială control administrativ Bălţi – 231 2-30-56, Mahu Octavian Direcţia teritorială control administrativ Cahul – 299 3-10-95, Micinschi Avram DirecţiateritorialăcontroladministrativChişinău–02223-33-04, Radu Chilaru Direcţia teritorială control administrativ Edineţ – 246 2-25-50, Guţu Dorel 198 Direcţia teritorială control administrativ Floreşti - 250 2-58-27, Concescu Nicolae Direcţia teritorială control administrativ Hînceşti – 269 2-34-65, Bulat Nicolae Direcţia teritorială control administrativ Orhei – 235 3-24-45, Na-salciuc Ion Direcţia teritorială control administrativ Ungheni – 236 2-23-60, Raţă Gheorghe Tot în acest site pot fi găsite adresele şi telefoanele tuturor preşedinţilor de raioane, e adevărat că fără adrese e-mail. Con-cludentă este şi misiunea ministerului, expusă de către ministrul V. Vrabie, din care reţinem fraza: „Această pagină a MAPL ne oferă o posibilitate de a ne informa reciproc, de a ne afla în con-tact permanent în realizarea obiectivelor comune din programul Guvernului “Renaşterea Ţării - bunăstarea poporului” [26]. To-tuşi, nici unul din cele două site-uri nu conţine un forum şi au datele puţin depăşite: Agenda primului-ministru conţine date cu referire la 23 mai 2007, iar pagina MAPL - agenda din 18 mai 2007 [27]. Pagina web a Guvernului României Pagina Guvernului României [28] este mai bogată şi mai va-riată decât cea a Guvernului Republicii Moldova. Se simte, to-tuşi, o lipsă a unor relaţii publice eficiente în politica guvernului român – lipseşte un feed-back vizibil, forumul nu este activat, re-prezentantul Departamentului Relaţii Publice nu apare sub nicio formă, la contacte avem doar o informaţie scurtă, impersonală: Contact Guvernul României Piata Victoriei nr. 1, sector 1 , Bucuresti Telefon: +40-21-314 34 00, 319 15 64 199 În toate cazurile, când se activează rubrica „Contact”, apare aceeaşi informaţie, pe care o avem mai sus. Dacă pagina Parla-mentului României la capitolul integrare europeană este comensu-rabilă cu standardele europene, apoi cea a Guvernului mai aşteap-tă să fie revăzută în conformitate cu cerinţele Comisiei Europene [29]: „Deciziile luate de Comisie în diferite domenii afectează via-ţa multor cetăţeni ai Europei. Comisia tinde să fie cât mai deschisă şi cât mai responsabilă vizavi de aceste hotărâri, informându-i pe cetăţenii cu privire la orice subiect. Astfel, pe pagina de internet - www.europa.eu.int) pot fi accesate 1,5 milioane de documente privitoare la UE. Site-ul este actualizat în permanenţă, el cuprin-de toate politicile Comisiei şi conţine diferite subiecte interactive, oferind multiple căi de identificare a informaţiei solicitate: • Accesul la documente: Transparenţa este una din priorităţile Comisiei Europene. Astfel, publicul are acces nu doar la pu-blicaţiile oficiale, ci şi la documentele interne. Oricine poate solicita prezentarea vreunui document ce ţine de statutul său profesional, fără a motiva această cerere. Accesul poate fi limi-tat doar în cazul informaţiilor care au clauza confidenţialităţii sau care ar dăuna intereselor legale în proceduri de afaceri. • Întrebări şi răspunsuri: Publicul poate contacta Comisia prin scrisori, telefon, fax sau e-mail, în una din cele 11 limbi ale UE (nota autorului: datele se referă la 2004. Astăzi în UE sunt vorbite 23 limbi). Comisia este obligată să răspundă în aceeaşi limbă, timp de 15 zile de la primirea scrisorii. Cel mai simplu mod de a obţine informaţii de la Comisie este cel telefonic sau prin e-mail, la adresa electronică www. europa.eu.int/europedirect. Acesta este un serviciu special de prezentare a răspunsurilor concrete despre Comisie. De asemenea, el oferă şi consultanţă juridică. Site-ul guvernului Rusiei În pagina primului-ministru al Rusiei [30] nu găsim nicio re-ferinţă la contactele funcţionarilor din guvernul rus cu publicul. Nici rubrica la care ne-am aşteptat să fie mai multă informaţie, 200 Centrul de presă (http://www.government.ru/government/press-center), nici Serviciul de presă nu dau vreun contact clar. Iată ce apare la pagina Serviciului de presă: nici telefon, nici adresă e-mail, nici, cu atât mai mult, vreun Forum. Cetăţeanul de rând nu poate să aibă acces la informaţii şi nu are cum să intre în contact cu cineva din aparatul guvernului rus: Пресс-служба Заместитель Директора Департамента массовых коммуникаций, культуры и образования -РЕВЕНКО Евгений Васильевич Начальник отдела правительственной информации -КАЗАКОВ Сергей Павлович Начальник информационно-аналитического отдела -КОННОВ Виктор Анатольевич http://www.government.ru/government/presscenter/presscuttingservice/ Concluzii Relaţiile publice eficiente depind în cea mai mare măsură de voinţa politică, de gradul de democraţie şi de transparenţa pro-movate la cel mai înalt nivel. Din cele expuse mai sus am constatat că: a) Republica Moldova mai are multe restanţe în domeniul or-ganizării relaţiilor publice în administraţia publică, în gene-ral şi la capitolul „relaţii publice în APon-line” în particular. Rămânerea în urmă poate fi sesizată şi în procesul de com-paraţie a site-urilor oficiale ale Republicii Moldova cu cele din România sau Rusia. b) Imaginea organelor de administraţie publică în rândul cetă-ţenilor nu este una favorabilă şi are tendinţă de deteriorare continuă, fenomen deosebit de îngrijorător în etapa actuală de reforme. Lipsa unui sistem de comunicare eficientă, in-clusiv prin internet, dintre AP şi cetăţean este una din pie-dicile în calea reformelor eficiente în toate domeniile vieţii economice, sociale şi politice. 201 c) Comunicarea eficientă, transparenţa, libera circulaţie a informaţiei, relaţiile publice în AP - toate aceste trăsături esenţiale ale unei societăţi democratice necesită în Repu-blica Moldova o reformă radicală, susţinută de modificări legislative, de implementarea unor mecanisme moderne ale relaţiilor publice, cu acoperire financiară adecvată din Bu-getul de stat. d) Transparenţa, deschiderea şi corectitudinea în relaţiile cu cetăţeanul simplu trebuie să devină un modus vivendi pentru funcţionarii publici de toate rangurile. e) Şi cetăţenii de rând, şi funcţionarii trebuie să aibă posibili-tatea de a căpăta cunoştinţe în domeniul Relaţiilor Publice moderne. În acest scop ULIM poate oferi o asistenţă sub-stanţială atât cetăţenilor, cât şi instituţiilor AP. f) Fără nişte relaţii publice moderne şi eficiente, înaintarea Re-publicii Moldova pe calea democraţiei, a bunăstării şi trans-parenţei, precum şi lupta cu corupţia nu vor da rezultatele scontate. Note şi referinţe: 1. Monica Voicu, Costache Rusu. ABC-ul comunicării ma-nageriale. – Constanţa: Danubius, 1998, p.11. 2. RP – de aici încolo vom utiliza termenul de RP pentru definirea Relaţiilor Publice. 3. Cf.: http://www.comunic.ro/article.php/Arthur_D_Little. 4. Doug Newsom, Judy VanSlyke Turk, Dean Krucke-berg. Totul despre relaţiile publice. – Iaşi: Polirom, 2003. 5. Cristina Coman. Relaţiile Publice. Principii şi strategii. - Iaşi: Polirom 2001. 6. V. Stancu, M. Stoica, A. Stoica. Relaţii publice - Succes şi credibilitate. – Bucureşti: Concept Publishing, 1997, p. 142. 7. Cf.: http://www.ipp.md/barometru1.php?l=ro&id=30. 8. http://www.ipp.md/print.php?l=ro&id=29&pl=ba. 9. http://polbu.ru/olshevsky_consulting/ch58_i.html. 10. http://www.ipp.md/barometru1.php?l=ro&id=30, 2007 11. Cf.: http://www.acces-info.org.md/index.php?cid=165. 12. http://www.presedinte.md/. 202 13. http://www.presidency.ro/?_RID=dep&id=3&_PRID=dep_ pers. 14. http://www.presidency.ro/?_RID=dep&id=3&_PRID=dep_ pers. 15. www.kremlin.ru. 16. Analiza efectuată nu pretinde să acopere tot spectrul de utilizare a Relaţiilor Publice, nici să constate că Preşedinţii României sau Rusiei au rezolvat toate problemele de co-municare cu utilizatorii internetului. Comparaţia din lucra-rea dată vine doar să puncteze problemele pe care le are Republica Moldova la capitolul RP în AP şi să stabilească posibile soluţii de evoluţie în domeniu. 17. www.parlament.md. 18. Am încercat de câteva ori să găsesc telefoanele unor deputaţi – nici serviciul 1189 nu oferă astfel de informaţii, nici Şeful serviciului de pază (23 72 20) nu dă niciun te-lefon, deşi are în faţă lista tuturor deputaţilor şi comisiilor parlamentare. Mă descurc numai când utilizez titlul meu de ex-deputat sau de profesor universitar. Ce fac însă cetăţenii de rând, care nu pot apela la prieteni sau „cumetri” şi nu au relaţii neformale în legislativ? 19. www.parlament.ro. 20. http://www.senat.ro/PaginaPrincipala.aspx?b=0&adr=/pa-gini/telefoane%20utile/w-repertoar-tel.htm. 21. http://www.cdep.ro/pls/dic/site.page?id=18. 22. http://www.duma.gov.ru. 23. www.gov.md. 24. http://www.mapl.gov.md/. 25. http://www.mapl.gov.md/index.php?ID=5. 26. http://www.mapl.gov.md/. 27. Lucrarea a fost scrisă în perioda 20-29 mai 2007. 28. www.gov.ro. 29. Cf.: În serviciul popoarelor. Delegaţia Comisiei Europe-ne pentru Ucraina, Moldova şi Belarus. - Kiev, 2004, p.16. 30. http://www.government.ru. 203 serGiU teoDor Imaginea de ţară din perspectiva actualităţii În lumea contemporană, reputaţia şi imaginea ţării reprezintă elemente esenţiale ale capitalului strategic, inerent unui stat. În această ordine de idei, nivelul de dezvoltare a resurselor umane, calitatea sistemului politic, particularităţile cultural-istorice de-termină imaginea unei ţări, contribuie la avansarea atractivităţii sale investiţionale. Tocmai aici rezidă avantajele pe care reuşesc să le exploateze societăţile de succes, apelînd în mod rezonabil la tehnologiile branding-ului în construcţia “reputaţiei social-renta-bile” [1], pentru gestionarea receptării statului în cadrul edifică-rii conştientizate a imaginii positive a ţării, a influenţării opiniei publice. Multiplele experienţe naţionale, acumulate pe parcursul anilor, demonstrează că în lumea contemporană obiectivele am-biţioase ale politicii sînt atinse esenţialmente prin intermediul promovării imaginii ţării, care devine, astfel, una din resursele cele mai importante ale dezvoltării. Nu întîmplător, sibiectul imaginii unei ţări s-a bucurat de o atenţie crescîndă în ultimii ani, dezbaterile aprinse care au cuprins cercurile politicienilor, jurnaliştilor, politologilor demonstrînd importanţa ei deosebită. O sumară trecere în revistă a literaturii consacrate subiectului respectiv atestă o sensibilitate aparte şi o îngrijorare a jurnaliştilor şi cercetătorilor în legătură cu starea reală a lucrurilor în ceea ce priveşte promovarea imaginii ţării în multe dintre statele lumii [2]. În special, această problemă se do-vedeşte a fi drept prioritară pentru societăţile aflate în tranziţie, pentru ţările în devenire, inclusiv pentru Republica Moldova [3]. Acest fapt implică imperativul căutării intense a soluţiilor pen-tru optimizarea receptării imaginii ţări, multitudinea abordărilor 204 convergînd, oricum, în conştientizarea necesităţii stringente de a promova pe toate căile o reprezentare pozitivă a statului. Astfel, premierul maghiar Viktor Orban sublinia în anul 1999 că imagi-nea ţării sale reprezintă un factor decisiv pentru dezvoltarea Un-gariei şi pentru viitorul ei în Uniunea Europeană. Sînt relevante, în acest sens, cuvintele lui: “Înainte de a ne regăsi în Uniunea Europeană, ar fi foarte bine să constituim o imagine a Ungariei, care ar fi plină de viaţă, de culori şi nuanţe deosebite, pînă a fi asociaţi cu stereotipul unui popor sărguincios, ambiţios, însă nu ţinînd de o veritabilă naţiune central-europeană” [4]. Fireşte, di-fuzarea propriei imagini favorabile în străinătate este importantă pentru orice ţară, nu doar pentru Ungaria. Căci consecinţele unei imagini cu caracter negativ sînt enorme pentru orice ţară, şi pot fi evocate mai multe exemple elocvente în acest sens. Aşa cum deteriorarea unei imagini pozitive poate să se producă în cel mai scurt timp, modificarea spre bine a unei imagini nefavorabile este un proces foarte lung şi extrem de complicat. Prin „imaginea ţării” specialiştii denumesc, tradiţional, „un complex de caracteristici ale sistemului statal, care s-au consti-tuit în procesul dezvoltării evolutive ale ţării” [5]. Detalizarea conceptului imaginii ţării permite a preciza faptul că procesul de construire a acestei imagini se manifestă prin activitatea inte-grată de creare a unei anumite reprezentări cu ajutorul diverselor strategiii şi în contexte diverse, un rol aparte revenind aici mij-loacelor de comunicare de masă. De fapt, conceptul în cauză comportă diferite interpretări, în funcţie de perspectiva abordării. Cercetătorul rus Alexandr Pancruhin, de exemplu, integrează conceptul imaginii ţării în contextul „marketingului de teritoriu”, înţeles drept „activitate, întreprinsă în scopul creării, menţinerii sau modificării relaţiilor şi comportamentului subiecţilor pieţei, relaţiilor sociale în raport cu teritorii concrete şi a resurselor naturale, tehnico-materiale, financiare, de muncă şi sociale, precum şi cu posibilităţile de realizare şi de reproducere a acestora” [6]. În viziunea, într-un fel globalizantă, a autorului respectiv, „marketingul de teritoriu” 205 determină asigurarea formării şi îmbunătăţirii imaginii teritoriu-lui, sporirea prestigiului acestuia, a competitivităţii sociale şi de afaceri, realizarea programelor de caracter internaţional şi intern în cadrul teritoriului şi dincolo de hotarele lui. Pentru alţi cercetători, prioritar în definirea conceptului în ca-uză este faptul că imaginea ţării este constituită din „reprezentări (imagini) relaţionate sistematic, descrieri ale unei naţiuni, ale unui popor, insoţite de atitudinea faţă de el şi felul in care este perceput de alţii” [7]. De aici rezultă complexitatea conceptului şi imposibilitatea de a-l trata în mod univoc: imaginea ţării are la bază un amalgam de informaţii, care se prezintă nu doar ca un ansamblu de reprezentări separate, ci un tot întreg, o construcţie mentală cuprinzătoare, „o structură cognitivă, afectivă şi evalua-tivă, integrată în comportament” [8]. În acest context, imaginea ţării, receptată în interiorul şi în afara hotarelor statului, devine un element esenţial de poziţio-nare a ţării, un instrument de asigurare a securităţii sale şi un mecanism important de apărare şi promovare a intereselor naţi-onale. Cu cît mai bine o ţară îşi asigură o poziţionare favorabilă pe arena internaţională, cu atît mai pozitivă este receptarea ei. Cu alte cuvinte, imaginea ţării reprezintă o valoare naţională cu valenţe internaţionale, care se manifestă într-un timp şi spaţiu determinat. Ea reflectă tendinţele proceselor politice, social-economice şi de alt ordin, care se produc în ţară şi, practic, stă la baza reputaţiei pe care o obţine statul în opinia publică. Sporirea rolului factorului informaţional în viaţa societă-ţii determină necesitatea promovării intereselor ţării în cadrul sferei informaţionale. Este foarte pronunţată azi, în activitatea de politică externă a guvernelor, exploatarea potenţialului re-laţiilor publice prin care se încearcă crearea sau consolidarea imaginii pozitive a ţării, considerată nu mai puţin importantă decît creşterea economică sau afirmarea sub aspect nemijlocit politic. Astfel, strategia informaţională a statului include un complex de acţiuni care se configurează drept o politică de comunicare a 206 imaginii, axată pe crearea, menţinerea şi fortificarea imaginii ţă-rii, prin intermediul diferitelor mijloace şi tehnologii, în special, prin mass-media. O condiţie inerentă pentru realizarea cu succes a politicii de imagine, promovate de stat este conştientizarea – la diverse niveluri – a importanţei acestei activităţi şi formularea adecvată a scopului şi obiectivelor ce trebuie atinse în rezultatul acţiunilor concepute şi întreprinse. Experienţa existentă în acest domeniu demonstrează că edificarea unei imagini a ţării, care să fie receptată pozitiv şi difuzată pentru audienţe specifice, se bazează pe o abordare serioasă şi coerentă. În Statele Unite ale Americii, de exemplu, misiunea de a pro-mova imaginea ţării revine Agenţiei de Informaţii a Statelor Uni-te ale Americii USIA (United States Information Agency), care a fost înfiinţată în anul 1953 de preşedintele Statelor Unite ale Americii cu scopul de „a povesti lumii intregi despreAmerica”. Bugetul anul al USIAdepăşeşete, conform estimărilor, 1 mlrd de dolari USA [9]. În Franţa, imaginea ţării este difuzată de trei instituţii gu-vernamentale: „Alliance Française”, Reţeaua„Les Institutes Français”, „Radio France Interntional”, cu structurile lor. De organizaţii specializate dispun şi ţările ca Marea Britanie (The British Council”, BBC), Japonia (Kokusai Koryu Kikin - Fun-daţia Japonia, centre culturale), Germania (Goethe-Institut Inter Nationes, teleradiocompania Deutsche Welle) ş. a. Astfel, ţările care pretind să ocupe un rol semnificativ în co-munitatea internaţională efectuează o activitate susţinută de pro-movare a propriei imagini în lume. Acelaşi obiectiv, de fapt, rămîne valabil şi pentru ţările mici, pentru a se impune pe arena internaţională. În fond, este mai mult decît evident că receptarea pozitivă a imaginii Republicii Moldova în lume constituie o chezăşie sigură a succesului refor-melor sociale şi economice demarate în ţară. Respectiv, răspun-sul la întrebarea care ar putea fi, şi care ar trebui să fie contribuţia tuturor actorilor antrenaţi în procesul de formare şi difuzare a acestei imagini se conturează drept un imperativ al timpului. Un 207 astfel de răspuns cere însă formulări explicite ale sarcinilor ce revin fiecărei structuri participante la proces, şi ar trebui să con-ţină o trasare tranşantă a activităţilor preconizate. În acest sens, factorii care trebuie luaţi în considerare, şi care deţin o influenţă covîrşitoare asupra formării imaginii ţării, rezidă în: comunica-rea de imagine, într-un mod bine conceptualizat şi sistematizat, precum şi în astfel de concepte cum sînt politica statală, relaţii-le internaţionale, mijloacele de informare în masă, tehnologiile proprii domeniului relaţiilor publice. Tocmai acum este timpul întreprinderii unor paşi hotărîţi pentru formarea unei atitudini pozitive faţă de Republica Moldo-va, mai ales, în contextul integrării europene a ţării. Cu atît mai mult că problema reală constă acum nu atît în formarea imaginii favorabile, cît în corectarea imaginii stabilite, în depăşirea ste-reotipurilor defavorizanţi, constituiţi în baza unei serii de cir-cumstanţe. Este nevoie, adică, de o monitorizare permanentă a acestei probleme Referinţe: 1. Л. Ф. Адилова. Особенности трансформации имиджа России // http://www.ia-centr.ru/public_details.php?id=489. 2. Otilia Caloian. România angajează experţi străini care să ne creeze un brand de ţară // Gardianul, 2006, 1 decembrie; Imaginea României – un obiectiv strategic // http://www. brandingromania.com/?p=64#more-64; Николай Ивашов. Россия идет на Запад создавать позитивный имидж // http://broadcasting.ru/newstext.php?news_id=35728; Серик Акпаратов. Имидж Казахстана: для чего и как его развивать? // http://www.liter.kz/site.php?lan=russian&id= 151&pub=4269; Hongying Wang. National Image Building and Chinese Foreign Policy. Paper prepared for the annual meeting of the American Political Science Association, Bos-ton, August 28-September 1, 2002 // http://www.isanet.org/ archive/wang.html; Gonzalo Brujó. The Importance of Ma-naging the Brand of a Country Successfully. - June 7, 2006 issue // http://www.brandchannel.com/papers_review.asp?sp_ id=1248; Giampaolo Fabris. L’immagine dell’Italia puo dis-truggere il “Made in Italy”// La Repubblica, 21 gennaio 2008; 208 Uche Nworah. Rebranding Nigeria. Critical Perspectives on The Heart ofAfrica Image Project. – Lagos, 2006 etc. 3.Victor Hodoroja. Carenţele de imagine a Republicii Mol-dova în presa occidentală în contextul integrării europene // Uniunea Europeană: filosofia viitorului. Chişinău: IS-PRI, 2005; Alina Ţurcanu. Republica Moldova, văzută din exterior: relativ liberă şi foarte săracă // Timpul, 2007, 14 februarie etc. 4.Paul Nemes. Hungarian News Round-up // Central Euro-pe Review, 1999, Vol. 1, N 24, 5 December 1999, 5.Эраст Галумов. Имидж и дипломатия // Информация. Дипломатия. Психология. - Москва: Известия, 2002, c.169. 6.Александр Панкрухин. Маркетинг территорий. -Москва, 2002. 7.Anita Mallinckrodt. Die Selbstdarstellung der beiden de-utschen Staaten im Ausland. „Image-Bildung” als Instru-ment der Aussenpolitik. – Koln: Wissenschaft und Politik, 1980, p. 35. 8.Kenneth E. Boulding. National Images and International Systems // James Rosenau, (Hrsg.). International Politics and Foreign Policy. – New York, London: Free Press of Glencoe, 1969, p. 391. 9.На фронтах информвойны // http://www.zavtra.ru/cgi// veil//data/zavtra/00/363/41.html. 209 MiHAi LescU Comunicarea şi cartea Toate procesele sociale, într-un fel sau altul, implică şi un proces de comunicare. Numai în aparenţă societatea este o sumă statică de instituţii sociale. În realitate, aşa cum remarcă cerce-tătorii din domeniu, societatea este reanimată/reafirmată creator în fiecare zi de acte particulare de natură comunicativă, care au loc între indivizii ce o alcătuiesc. “Comunicarea este terenul de întîlnire conceptuală unde se intersectează relaţiile interperso-nale şi inovaţiile tehnologice, stimulentele politico-economice şi ambiţiile socio-culturale, divertismentul uşor şi informaţia serioasă, mediile ambiante locale şi influenţele globale, forma şi conţinutul, substanţa şi stilul” [1]. Astfel, relaţiile umane pot fi numite interacţiuni comunicaţionale. În acelaşi timp, studiile recente propun ca prin comunicare să înţelegem nu numai suc-cesul transmiterii unei informaţii de la un individ la altul, ci şi o participare comunicativă la confruntările cu problemele umane în viaţa curentă. Deaceea a comunica nu trebuie să însemne doar „a împărtăşi ceva”, ci şi „a fi în stare să te prezinţi pe tine ca identitate personală” [2]. Comunicarea umană se poate constitui pe baza a două mari tipuri de relaţii: 1) directă – comunicare interpersonală; 2) indi-rectă – mediată, de un suport, de un ansamblu de instituţii. La rîndul ei, comunicarea mediată se împarte în: 1) mediată tehno-logic, care leagă grupuri puţin numeroase, şi 2) comunicare de masă, care leagă conglomerate sociale enorme. Anume în baza noilor tehnologii şi mijloacelor de interco-municare, elaborate de-a lungul secolelor, omul a reuşit să se remodeleze nu numai pe sine, ci şi mediul său social-cultural, producînd pe această cale noi forme sociale. 210 „Vorbirea, scrierea şi alfabetul fonetic, tipăriturile, imaginile TV prelungesc, privilegiază şi soluţionează anumite simţuri şi structuri perceptive. Efectele media se manifestă direct la nive-lul comportamentului individual în mod indirect şi cumulativ la nivel social” [3]. În lucrarea sa “Galaxia Gutenberg”, savantul canadian Marshall McLuhan va preciza că mediile sînt „extensii ale facultăţilor noastre, ale simţurilor noastre şi uneltelor noas-tre”, şi care influenţează nu numai percepţiile individuale, sis-temul receptor al omului, ci şi formele interacţiunilor sociale în societate [4]. Acelaşi autor consideră că omenirea a trecut prin trei ere: 1) o eră tribală, orală; 2) o eră care operează o ruptură între ochi şi urechi şi care culminează cu apariţia tiparului; 3) o eră pe care o numeşte cînd a „circuitului electronic”, cînd „electronică” în contextul nou al unei omeniri definite prin sintagma „sat global”. Referindu-se în mod special la cea de a doua eră, cercetătorul menţionează că ea ar stabili „predominanţa imperialistă” a sim-ţului vizual în detrimentul celorlalte simţuri, deoarece „alfabetul fonetic şi tiparul traduc sunetele vorbirii în simboluri specifice”, producînd o schimbare radicală în cîmpul senzorial: „de îndată ce cuvintele sînt scrise, ele devin părţi integrante ale lumii vi-zuale, ele devin obiecte”, iar Galaxia Gutenberg îşi propune să elucideze „felul în care formele experienţei, ale gîndirii şi ale exprimării au fost modificate întîi de alfabetul fonetic şi apoi de tipar” [5]. Oricum, agentul cauzal este unul tehnologic pentru o multitudine de efecte. Caracteristicile acestui agent tehnologic nou – tehnicile tiparului: simultaneitate, exactitate, reproductibi-litate se regăsesc în formele de organizare socială ale imperiilor coloniale, pieţe naţionale şi mondiale, în cîmpul ştiinţei şi teh-nologiei, în lumea bisericii; ziarele mari îi vor rupe pe oameni de vecinătatea imediată şi îi vor pune în contact cu centrele na-ţionale/internaţionale; instituţiile şi elitele definesc, la rîndul lor, utilizările şi modul de exploatare a acestor tehnologii [6]. Aşa cum constată nu numai M. McLuhan, conflictul uman pe care îl trăim astăzi provine din faptul că ne aflăm într-o perioadă de 211 tranziţie: reacţionăm cu obişnuinţele formate în „era tipografică” („Galaxia Gutenberg”), maşinistă şi mecanică la problemele so-ciale de comunicare şi informare puse de „era electronică” („Ga-laxia Marconi”). Stresat de noile tehnologii informaţionale, omul contemporan, oricum, beneficiază şi de anumite avantaje, care i se deschid în ceea ce priveşte accesul la mediile de informare, libertatea de ex-primare şi dreptul la informaţie. Anume noile tehnologii, care au propulsat sistemul comunicării de masă la „guvernare în societa-te”, fac să fie vehiculată tot mai insistent ideea că accesul la infor-maţie e democratizat. E adevărat, dar tot verosimilă este afirmaţia că şi cele mai sofisticate tehnologii au o anumită limită de viteză de transmitere şi de cost ale accesului. În literatura de specialitate sînt aduse multe exemple pentru ilustrarea afirmaţiei de mai sus. Astfel, savantul român M. Coman propune, pentru a ne pătrunde de acest adevăr, să ne gîndim la uriaşele diferenţe de calitate şi de preţ dintre producţia de carte Gutenberg şi actualele fluxuri de apa-riţii editoriale; sau dintre preţul şi calitatea sonoră a primelor gra-mofoane şi preţul şi performanţele actualelor CD, concluzionînd că anume progresul tehnic conduce la apariţia „unui ansamblu de instituţiiocupatecuvalorizareaeconomicăaformelorsimboliceşi cu circulaţia lor largă în spaţiu şi în timp” [7]. Serializarea şi tipizarea produsului informaţional a condus atît la creşterea fără precedent a calităţii de informare şi diver-tisment oferite spre consumul publicului larg, cît şi la scăderea preţurilor lui. Mai mulţi cercetători din domeniu sînt de părerea că prin temeiurile ei economice, prin conţinut şi estetică, prin formele de difuzare socială, comunicarea de masă devine o ipo-teză a vieţii populare, se adresează unei anumite societăţi – soci-etatea de masă, generînd o formă aparte de cultură – cultura de masă. De aici, comunicarea de masă, din care face parte şi activi-tatea editorială, este practica şi produsul care oferă divertisment şi informaţii unei audienţe formate din persoane necunoscute; aceste conţinuturi au statutul unor mărfuri, care sînt produse în chip industrial, cu ajutorul unor tehnologii complexe, fiind con- 212 sumate în mod personal, privat, de către publicul larg. Şi Legea cu privire la activitatea editorială, adoptată la 20.04.2000 de către Parlamentul Republicii Moldova stipulează în articolul 2: „Activitatea editorială reprezintă totalitatea activităţilor editoria-le (organizatorice, de creaţie, economice) şi constă în pregătirea pentru tipar, tipărirea şi difuzarea diverselor genuri de tipărituri: cărţi, ziare, reviste, note, calendare, ediţii de artă etc.”, avînd drept scop satisfacerea necesităţilor personalităţii, societăţii, sta-tului în producţie editorială. Ideea că inventarea tiparului a devenit una epocală pentru mij-loacele de comunicare la scară largă şi pentru activitatea editorială în particular, avînd importante consecinţe sociale şi culturale, nu e nouă. În acest context, după cum remarcă autorii cărţii Mass-me-dia. O istorie socială, discuţia referitoare la tipar se poartă „despre tehnica în sine, fie în combinaţie cu praful de puşcă, fie ca parte a unui trio format din tipar, praf de puşcă şi busolă” [8]. Pentru filosoful englez Francis Bacon acest trio „a schimbat cu totul sta-rea şi faţa lucrurilor din întreaga lume”, iar est-europeanul Samuel Hartlib afirma încă în 1641 că „arta tiparului va răspîndi atît de mult cunoaşterea, încît oamenii de rînd, ştiindu-şi drepturile şi li-bertăţile, nu se vor mai lăsa cîrmuiţi prin asuprire”. Dacă nu ar fi fost inventat tiparul, e greu de afirmat că astăzi am fi vorbit despre „prelucrarea informaţiei” ori despre o „societate a informaţiei”. Prin informaţii (numerale-statistice) şi faptice, stilul de guvernare s-a apropiat de „modelul administraţiei pe baza hîrtiilor, de biro-craţie”, după cum remarcă sociologul german Max Weber. Cartea tipărită a transformat limbajul dintr-un mijloc de per-cepere şi explorare într-un „bun de consum transportabil”. Dacă pînă la finele secolului al XV-lea în diferite ţări ale Europei după „noua metodă tipografică” au fost lansate 40 mii de titluri de carte, apoi la mijlocul secolului al XVI-lea numărul lor atingea de acum cifra de 150 mii. În Moldova, începutul activităţii tipografice se datorează mi-tropolitului Varlaam. Anume Varlaam este autorul-traducător şi „editorul” primei cărţi tipărite Cazania (Cazania lui Varlaam), 213 ieşită la lumină în 1643 de sub teascurile primei tiparniţe moldo-veneşti, instalată la Iaşi în 1642. Tiparul a favorizat fixarea relativă a textelor, a dus la stabi-lirea cunoaşterii, a facilitat acumularea cunoştinţelor, făcînd ca descoperirile să fie cunoscute pe scară mai largă şi informaţiile să se piardă mai greu. Utilizarea noului mediu a încurajat conşti-entizarea sporită a importanţei publicităţii (economice, politice). Editarea în tiraje de milioane a cărţilor, ziarelor, revistelor, ba şi aşa-numita „explozie informaţională”, caracteristică societăţii noastre, nu ar fi fost posibilă fără inventarea tiparului. Cartea, în calitatea ei de componentă a sistemului mediatic, născută atît ca o activitate intelectuală, cît şi ca o formă artizana-lă de producţie, a intrat, începînd cu secolul al XIX-lea, în spira-la industrializării şi a comercializării: ea a devenit obiectul unei pieţe şi, respectiv a generat industrializarea produselor mass-me-dia. În calitatea ei de marfă culturală, cartea (broşura) apare sub forma unor produse reproductibile, de tip aparte, care includ, în moduri diferite, o muncă de creaţie artistică sau culturală. Aceste mărfuri au un caracter complex, ambivalent: ca opere de autor sau ca produse anonime, avînd în calitatea lor de publicaţii nepe-riodice o durată mai mare de consum faţă de cele periodice sau cele imediat consumate (ştirile radio, televizate). De obicei, veniturile de la mass-media se obţin prin: a) vînza-rea la bucată; b) prin abonament, şi c) publicitate. Cartea, broşura se vînd şi ele la bucată şi prin abonament. „Mesajele cuprinse în cărţi, ziare sau afişe sînt accesibile în mod direct, ele nu implică instalaţii tehnice de decodare (cu condiţia stăpînirii codului de acces, adică a regulilor de lectură), medierea unor aparate spe-ciale. Celelalte media, de tip electronic, solicită existenţa unui „decoder” (precum radioul, televizorul, lectorul de discuri, case-te sau CD), prin care mesajul este transformat, din forma în care a circuit pînă la receptor, în forme accesibile simţurilor umane [9]. Chiar dacă suportul tipărit (cărţi, ziare, reviste) permite pu-blicului un contact prelungit cu informaţiile date, contact care 214 poate fi întrerupt sau preluat după dorinţa receptorului, cărţii, şi în aceste împrejurări, îi revine superioritatea. Un ziar azi nevîn-dut e sortit „morţii subite”, dar cartea poate să-şi aştepte pentru mult timp cititorul. În acest caz, depinde mult de selecţia şi tipă-rirea operelor, care în nici un caz nu trebuie să “îmbătrînească” de timpuriu. Devine clar: politica editorială în materie de carte trebuie să fie alta, decît la editarea periodicelor, în lungul lanţ al sistemului editorial, care începe de la autor şi se termină cu cititorul, cumpărătorul. Toate aceste caracteristici conduc la naşterea unei cereri de produse (carte) cu totul aparte în raport cu publicaţiile periodice. Dacă evoluţia preferinţelor şi ale necesităţilor publicului nu pot fi prevăzute cu uşurinţă şi, drept urmare, întreprinderile de presă scrisă, radio, televiziune nu pot stabili politici de producţie pe termen lung, apoi în editarea cărţii tocmai se impune planificarea de perspectivă, cel puţin pentru 2-3 ani. În acest scop se recurge la: sondaje de opinii (despre cărţi, autori), întîlniri cu cititorii, discuţii colective ale manuscriselor, elaborarea planurilor tema-tice de lansare a ediţiilor (carte), a planurilor de perspectivă, cu indicarea temelor şi potenţialilor autori/alcătuitori. Pe de altă parte, după cum se ştie, pentru realizarea unei cărţi, ca şi a unui bun de consum în sfera mass-media, editura are nevoie de mai multe resurse: a) materie primă; b) energie; c) echipament; d) forţă de muncă bine calificată; e) creaţii culturale (manuscrise, desene, fotografii). După cum arată realităţile socio-economice, totul se scum-peşte, în special, energia. De remarcat, o creştere a costurilor la hîrtie (ecologiştii cer reducerea tăierelor de păduri, din care se produce celuloza) pentru tipărituri. Totodată, revoluţia tehnică a condus la noi echipamente performante, dar ele se învechesc re-pede, necesită renovare, investiţiile nu reuşesc să se amortizeze. Calificarea profesională necesită a fi plătită şi ea pe potrivă, altfel intervin cataclisme – greve, întreruperea procesului unitar-edito-rial etc., iar un autor bun, un manuscris de înaltă valoare urmează să fie onorat în mod adecvat. 215 Aceste costuri, legate de activitatea editorială propriu-zisă trebuie corelate cu un alt ansamblu de costuri, implicate de dis-tribuţia acestor produse pe diversele pieţe de propagare. Dru-mul cărţii spre cititor, ca şi publicaţiile periodice, deseori se confruntă cu unele costuri paradoxale de distribuţie: în cazul în care produsul nu se vinde, el acumulează atît cheltuieli legate de distribuirea sa, cît şi cheltuieli legate de păstrarea şi recuperarea sa. Drept urmare, retururile sînt o povară financiară aparte, pe care editurile încearcă să le evite prin echilibrarea relaţiei tiraj – public cumpărător (prin editarea uneori a tirajelor de probă). În scopul de a supravieţui în condiţiile de piaţă, instituţiile editoria-le de la noi se asociază, se trustizează. Concurenţa în sectorul editorial, neprotejarea pieţei informa-ţionale autohtone au dus la o limitare a pieţelor de desfacere, ceea ce a impus întărirea colaborării dintre edituri, participarea lor în comun la tendere, lansarea de ediţii sub egida a două sau mai multe edituri. În ultimul timp, editurile de la noi lansează tot mai multe tipărituri în comun cu editurile de peste hotare, în special din România. Exemple: Prut Internaţional – Sigma, Şti-inţa – Fundaţia culturală Română. Mai multe edituri particulare din ţară au stabilit relaţii de colaborare în ce priveşte schimbul de ediţii şi distribuirea producţiei tipărite cu edituri din România, Ucraina, Rusia, Germania, Franţa, Ungaria, Bulgaria, organizînd în comun cu acestea expoziţii-tîrguri de carte, făcînd schimb de experienţă în domeniu. „Era electronică”, noile tehnologii informaţionale, nu au mi-nimalizat importanţa cărţii drept sursă a cunoaşterii. În schimb, pentru moment, sîntem martorii configurării proceselor tradiţio-nale de editare cu performanţele calculatorului. Dezvoltarea şi modernizarea economiei, apariţia tehnologiilor noi de tirajare au rentabilizat mult acest sector, cerînd, totodată, de la editorii de carte perfecţionarea etapelor de fabricare şi de distribuire. Indus-tria europeană a editării a cunoscut şi ea un salt economic impor-tant: de la 18,5 mlrd. euro în 1993, la cca 30 mlrd. la începutul acestui mileniu. 216 Era postindustrială conduce la asocierea cărţii cu alte surse media, influenţînd conţinutul şi conceperea ei. Noile tehnologii dictează cărţii nu numai un alt format şi o altă formă. Cartea se vrea şi apare în variantă electronică CD. În ultimul timp editura Litera din Republica Moldova, în colaborare cu Litera-interna-ţional din Bucureşti, au lansat în variantă electronică mai multe dicţionare. Oricum, cartea supusă impactului noilor tehnologii mediatice nu-şi pierde importanţa. Ea continuă să transmită din generaţie în generaţie valorile spirituale şi idealurile umane. Ea rămîne patrimoniul cultural al civilizaţiilor, purtînd concomitent un dialog între generaţii. Referinţe: 1. J. Lull. Mass-media – Comunicare. - Editura Samizdat, 1999. - p. 9. 2. A. Marga. Raţionamente, comunicare, argumentare. -Cluj: Dacia, 1991. - p. 276. 3. I. Drăgan, Paradigme ale comunicării de masă. - Bucu-reşti: Şansa, 1996. - p. 246. 4. M. McLuhan. Galaxia Gutenberg. – Bucureşti: Editura Politică, 1975. 5. Ibidem. - p. 24. 6. I. Drăgan. - Op. cit. - p. 250. 7. Cf.: M. Coman. Introducere în sistemul mass-media. -Bucureşti: Polirom, 1999. 8. A. Briggs, P. Burke. Mass-media. O istorie socială. - Iaşi: Polirom, 2005. 9. Cf.: M. Coman. Op. cit. – p. 23. 217 ALexAnDrU GriBinceA, nicoLAe cAntAreAn Presa şi credinţa Toate însuşirile spiritului omenesc ce se pot manifesta în domeniul ştiinţific, toate facultăţile umane creatoare de cultură, conform învăţăturii Bisericii, sînt inspirate şi călăuzite de pute-rea proniatoare a lui Dumnezeu. De aceea, omul trebuie să fie un nou Adam, după chipul Mîntuitorului, avînd menirea de a fi colaboratorul şi continuatorul creaţiei, sublimînd natura ce i-a fost încredinţată. Măsura în care omul întelege să colaboreze la creaţie dă sens şi finalitate operei sale. Se poate afirma, pe bună dreptate, că religiozitatea a constitu-it prima motivaţie a cunoaşterii şi primul izvor al culturii umane. Cultura se înfăţişează ca un fenomen unitar şi organic în care ştiinţele, gîndirea, lucrările se contopesc, fără a şterge trăsăturile diferitelor stiluri: “Cultura bizantină ca fenomen istoric - spunea Nichifor Crainic - înfăţişează unitatea distinctă a stilului orto-dox, afirmat în toate ramurile de creaţie ale spiritului răsăritean, de la cupola bisericilor pînă la miniaturile manuscriselor şi pînă la genul istoriografic”. Biserica a cultivat de-a lungul timpului şi a dat amploare di-feritelor arte, arhitecturii, muzicii, picturii... Ca nici o altă formă de cultură creştină, pictura bizantină este simbolul plastic, de proporţii, al intregii revelaţii date lumii prin Isus Hristos. Pictura bizantină zugrăveşte, mai presus de documentul istoric, dogma Bisericii Ortodoxe. Se înţelege din pictura bizantina că Biserica noastră este un aşezămînt cosmic, spiritual, de pietate şi cultura. Pe zidurile altarelor noastre sînt uneori zugrăviţi Homer, Pitago-ra, Socrate, Plutarh, Platon, Aristotel, Filon, Sofocle. Prezenţa acestor înţelepţi ai lumii vechi în pictura sacră a Bisericii noastre 218 arată limpede că lumea păgînă participă la nădejdea în venirea Mîntuitorului. Unul din subiectele abordate tot mai insistent în mijloacele de comunicare de mass-media este Credinţa. Relaţia şi raporturile dintre Biserică şi masă trebuie privite dintr-o dublă perspectivă. Pe de o parte, instituţiile mediatice sînt exponentul societăţii ci-vile, pe de altă parte, mass-media serveşte drept o sursă reală şi modalitate de propovăduire a învăţăturii de credinţă. Ortodoxia s-a dezvoltat într-o neîntreruptă continuitate a cu-getării. Pentru Ortodoxie - cum spun Sfinţii Părinţi - “raţiunea omului e tronul lui Dumnezeu în suflet!”. Ortodoxia este suprema înţelepciune a vieţii de comuniune şi nu are nevoie de justificări raţionale, căci se justifică prin singurul Adevăr, acela al întrupă-rii jertfei şi al răscumpărării săvîrşite în Iisus Hristos. Mass-media are pretutindeni în lume o importanţă deosebi-tă, constituindu-se astăzi într-o forţă imensă, care nu numai că informează, dar şi modelează atitudini şi comportamente. Mass-media îi influenţează profund pe oameni în felul de a înţelege viata, lumea şi propria lor existenţă: influenţează deci un univers care ţine prin excelenţă de rosturile şi competenţele Bisericii. Biserica şi mass-media, se ştie, au tangenţe care rezidă anu-me în comunicare, înţeleasă ca împărtăşire, ca oferire a unor bu-nuri spirituale către semeni. Fiinţa umană are drept dar viaţă, care nu poate să se desfăşoare decît în comuniunea cu aproapele. Oamenii comunică între ei, transmiţând unul altuia cuvinte, gîn-duri, idei. Rolul comunicării astăzi devine unul esenţial în viaţa societăţii. Impactul mass-mediei este evident, vizând cele mai diver-se domenii ale vieţii umane: social, cultural, politic, economic şi, desigur, religios. În acest context, trebuie ţinut cont atît de influenţă pozitivă a mass-media, cît şi de impactul ei negativ: specialiştii indică asupra faptului că „agresiunea informaţională cu care mass-media contemporană impune imagini în conştiinţa publică, intră adesea în conflict cu aspiraţiile spirituale la nivel individual sau social”. 219 Rezervele pe care le are Biserica, în acest context, faţă de mass media vizează, de obicei, tendinţa comercializării conţi-nutului unor publicaţii sau programe TV. Scenele de violenţă, erotismul exacerbat, prezent în mass media pot influenţa com-portamentul uman şi, în consecinţă, dezumaniza relaţia dintre om şi semenii lui, astfel, comportînd situaţii criminogene, con-tribuind la degradarea vieţii de familie, la neglijarea valorilor evanghelice. Lumina naturală a raţiunii se pune în slujba Revelaţiei suprana-turale şi aşează din nou în armonie religia şi ştiinţa, învrăjbite pînă mai ieri de ignoranţă şi rea credinţă. Societatea globală presupune, între altele, comunicare extrem de rapidă, care dă senzaţia unui “sat global” în care orice eveniment mărunt se află imediat. Lumea se lasă atrasă într-un proces mediatic, extins la scară planetară. Thomas L. Friedman, unul dintre cei mai importanţi analişti americani în domeniul afacerilor internaţionale şi cîs-tigător a două premii Pulitzer, face o apreciere plastică despre schimbările fundamentale petrecute în era comunicării globale: “pe perioada războiului rece unitatea de măsură a puterii era ponderea, în era globalizării aceasta este viteza. Dacă ieri între-barea care conta era: cît de mare e racheta ta?, mîine, ea va fi: cît de rapid e modemul tau?” Războiul rece a avut la bază ecuaţia lui Einştein E=mc2; globalizarea este ghidată de legea lui Moore, care spune că statele ce ne vor conduce mîine vor fi cele în care puterea cipurilor de silicon se va dubla la fiecare 24 de luni. Insã, în pofida apropierii mai mari, ca niciodată şi a dispariţiei, practic, a barierelor, în urma creşterii fără precedent a vitezei de circula-ţie a informaţiei, ne vedem în imposibilitatea de a mai comunica emoţiile şi stările sufleteşti profunde. Normele fundamentale ale credinţei şi moralei creştine tre-buie propagate prin intermdiul mass media. De remarcat, insă, că indiferentismul religios şi relativismul moral al vremurilor noastre au ca sursă, printre altele, şi un anumit fel de acivitate jurnalistica. Pot fi elocvente, în acest sens, anumite atacuri împo-triva Bisericii, prezente uneori în paginile presei. Rezumîndu-le, 220 menţionăm, în această ordine de idei, apariţia vădit tendenţioasă a unor articole, însoţite de fotografii total nepotrivite conţinutu-lui publicaţiei, accentuarea unor ştiri cu caracter de fapt divers, prezentate pe baza unor speculaţii ieftine, insuficienţa informaţi-ei şi documentării exacte cu privire la credinţă, canoanele şi re-gulamentele bisericeşti, istoria şi realităţile de azi ale Bisericii. Totuşi, Biserica are, în general, o atitudine pozitivă, o des-chidere faţă de mijloacele de comunicare de masă: în toate ţările civilizate există emisiuni creştine de radio şi televiziune; în presă apar rubrici sau ştiri, abordînd aspecte religioase; reprezentan-ţii Bisericii au fost şi sînt prezenţi în mass-media. Mass media, atunci cînd îşi înţelege corect misiunea, se integrează, destul de reuşit, în strategia Bisericii în lucrarea de propovăduire a mesa-jului creştin. Literatura: 1. Th. L. Friedman. The lexus and the Olive tree. - New York: Strauss & Giroux Inc., 1999. 2. V. Maxim, A. Gribincea, N. Josan, N. Cantarean, Экономическое развитие постиндустриального мира // Analele ATIC (Academia de Transport, Informatică şi Comu-nicaţii). - Vol. II (V). - Chişinău: Evrica, 2003. - pp. 89-96. 3. V. Maxim, N. Cantarean, A. Gribincea. Образование – фактор экономического развития и стратегических инвестиций // Analele ATIC (Academia de Transport, In-formatică şi Comunicaţii). - Vol. II (V). - Chişinău: Evrica, 2003. - pp. 96-101. 4. Н. Кантарян. Нравственные процессы в эпоху глобализации // Impactul REI asupra economiilor naţio-nale. Simpozion ştiinţific internaţional. – Chişinău. 27-28 februarie 2004. - Chişinău: ULIM, 2004, pp. 60-61. 5. Н. Кантарян. Перспективы освоения мира в XXI веке // Impactul REI asupra economiilor naţionale // Impactul REI asupra economiilor naţionale. Simpozion ştiinţific in-ternaţional. – Chişinău, 27-28 februarie 2004. - Chişinău: ULIM, 2004, pp. 76-79. 6. A. Gribincea, N. Cantarean. Estimarea funcţiilor mana-gementului educaţional // Anuar ştiinţific IRIM. - Chişinău: IRIM, ARISDIP, 2004. - pp.56-58 221 7. Е. Богнибова. Роль образования в современном мире // Analele filialei din Moldova a Institutului Modern de Umanistică. - Chişinău, 2004, pp. 64-67 8. N. Cantarean. Modelarea procesului de instruire // Glo-balizarea vieţii sociale. Conferinţa internaţională, Chişinău: ATOM, 19 martie 2004. – Chişinău: 2004. - pp. 243-249. 9. N. Cantarean. Valorificarea valenţelor resurselor umane // Conferinţa internaţională, Chişinău: ATOM, 19 martie 2004. – Chişinău: 2004. - pp. 258-260. 10. N. Vladu. Biserica şi mass media // Candela Moldovei, anul VII (1998), nr. 4, aprilie, p. 1. 11. www. teologie.md. 222 MiHAiL GUZUn Tranziţia şi criza de valori. Identitatea naţională: de la incertitudine la redefinire (cazul Republicii Moldova) Nu mai este pus la îndoială faptul, că Republica Moldova, ca de altfel toate societăţile care s-au rupt de totalitarism, acceptând traseul propice al democraţiei, trece printr-o criză, adică parcur-ge o perioadă de timp dificilă de traversat, dar devenită deja, în viziunea unora, o stare permanentă. Atestăm o dezorientare, clară sau aparentă, care s-a instaurat în toate sectoarele vitale ale statului moldovenesc, legitimitatea şi perspectiva istorică a căruia sunt puse şi ele la îndoială de reprezentanţii anumitor cu-rente politice. Schimbările care au generat mutaţii substanţiale în sectoarele economic, politic, cultural şi spiritual, au demolat dinamicile şi echilibrele existente, ordinea lucrurilor fiind inti-midată. Demontarea unui anumit sistem de valori şi edificarea deloc uşoară a altuia au condus la apariţia în rândurile populaţi-ei a sentimentului de incertitudine, de nesiguranţă, de teamă a lipsei de protecţie. Chiar dacă o eventuală revenire la sistemul politic de altă dată este imposibilă, lucru mai mult decât evident, rezultatele obţinute în urma unor sondaje din ultimii ani denotă faptul, că o parte considerabilă a populaţiei Republicii Moldova mai continuă a fi afectată de nostalgia trecutului. Trebuie totuşi să remarcăm, că o atare situaţie n-ar trebui să ne surprindă, pen-tru că în asemenea momente de cotitură starea de spirit creată este una previzibilă. De ce? Iată una din explicaţiile posibile: Dacă în perioadele de stabilitate sistemul social îl ocroteşte pe individ, iar de multe ori îl şi apără prin legi, norme, reglemen- 223 tări, care, într-o anumită măsură, sunt statice, stabile, ceea ce face ca traiul omului să devină previzibil, să poată fi pronosticat, în intervalele de tranziţie situaţia se schimbă radical. Pierzând punctele de sprijin de odinioară, omul simte o imperioasă nevoie de altele noi. Sub presiunea imperativelor istorice contempora-ne hotarele normelor de existenţă şi de acţiune de odinioară au dispărut, astfel că omul se află în căutarea unor repere moderne. Privite din această perspectivă, societăţile în tranziţie sunt socie-tăţi „deschise”, cărora în mod principial le este străin caracterul închis, ele sunt condamnate întru a fi dominate de un sistem de valori pe potrivă. În orice caz, în aspect teoretic ar trebui să fie anume aşa, deşi realitatea concret-istorică mai are imprudenţa să ofere şi alte variante de soluţii. Dacă în debutul anilor ‘90 în Republica Moldova despre tran-ziţie se vorbea ca despre o perioadă de timp, care în curând se va consuma, considerându-se că orizonturile unei alte vieţi, la care se aspira, sunt vizibile, iată că, paradoxal, după aproape două de-cenii de speranţe şi decepţii tranziţia a devenit o stare de fapt, un element inerent al cotidianului. Mai mult ca atât, se pare că tran-ziţia a obţinut statut de condiţie normală. Ea s-a transformat într-un argument plauzibil atât pentru explicarea oportunităţii între-prinderii unor acţiuni sau declanşării unor procese revoluţionare, cât şi pentru justificarea ineficacităţii acestora. Iată de ce pentru a ieşi din ambiguităţi şi confuzii, este necesară introducerea unor clarităţi în semnificaţia fenomenului tranziţie şi identificarea că-ilor pe care are a le parcurge societatea, nimerită în aria tranzi-ţiei, precizarea repercusiunilor pe care le generează perioada de trecere de la o stare socio-politică la alta. Efortul respectiv şi l-a asumat şi autorul acestor rânduri, care se axează în judecăţile sale pe fenomenul identitar, pe problematica naţionalismului, pe mutaţiile axiologice ce se produc în acest sector, considerându-le de o importanţă deosebită pentru destinele societăţii moldave. Până a ne referi însă la variantele de examinare a problema-ticii identităţii naţionale, care pentru unii analişti politici nici nu poate fi abordată în cazul în care facem referire la Republica 224 Moldova [1], să ne clarificăm, ce înseamnă, de fapt, o criză? De-finiţia o putem desprinde din dicţionarele enciclopedice la înde-mână. Aşa dar, criza este, în primul rând, o ruptură a echilibrului dintre diverse componente ale unui întreg sau ale unui segment al unui întreg, este o răsturnare a valorilor, care în faza critică sunt contestate, interpretate, criticate şi respinse. Cel mai cunos-cut tip de criză este cel de natură economică, sintagma criză eco-nomică devenind tot atât de frecventă în discursul politicienilor, de exemplu, ca şi referinţele la tranziţie. Putem însă vorbi de o prezenţă a crizei şi în domeniul fenomenului identitar? Cu cer-titudine, că da. „Aidoma crizelor economice, - notează Claude Dubar, - crizele identitare pot fi imaginate ca nişte perturbaţii ale relaţiilor relativ stabilite între nişte elemente structurând... identificarea, adică faptul de a-i categorisi pe alţii şi pe sine în-suşi” [2]. Dar o criză, după A. Dumitriu, se manifestă nu doar printr-o simplă răsturnare de valori, dar prin faptul – şi aici este gravitatea – că se înlătură valori, care au avut o circulaţie, fără a fi înlocuite cu altele [3]. În mod firesc apare întrebarea: ce valori din zona fenomenului naţional au fost înlăturate şi dacă au fost sau nu propuse în locul lor altele? La sfârşitul anilor ‘80 în fosta Uniune Sovietică, din compo-nenţa căreia a făcut parte şi Republica Moldova, am pornit de la constatarea unui fenomen istoric, după cum a fost calificat la timpul respectiv şi anume – „formarea unei comunităţi istorice principial noi de oameni – poporul sovietic” [4], apreciat drept „o comunitate socială şi internaţională nouă din punct de vedere istoric..., ...un fel de aliaj social socialist al tuturor oamenilor muncii..., care au o Patrie comună – Uniunea RSS; o concepţie comună despre lume – marxism-leninismul; un scop comun – comunismul” [5]. Chiar dacă se menţiona, că formarea noii co-munităţi istorice nu trebuia concepută drept o „contopire a naţi-unilor”, faptul că mulţi se puteau considera „numai estonieni sau letoni, cazahi sau armeni” [6] provoca îngrijorare şi de această situaţie trebuia „să se ţină cont în educaţia internaţionalistă şi patriotică” [7]. În cadrul poporului sovietic, a acestei comunităţi 225 unice şi totodată complexe şi multiplanice în aspect structural, se accepta prezenţa „unor comunităţi clasiale şi naţionale mai mici în calitate de elemente ale sale structurale” [8]. Practic, problema identităţii naţionale, implicit şi a intereselor naţionale, în fostul imperiu sovietic nici nu putea să apară, pe mo-tiv că interesele sovietice şi interesele naţionale constituiau două lucruri diferite, iar în multe privinţe şi diametral opuse. Interesele Uniunii RSS aveau un caracter mai mult global, dar nici pe de-parte naţional, întrucât erau subordonate realizării unor proiecte istorico-universaleglobale,careerauconceputelatimpullordrept o alternativă lumii occidentale, de altfel, promotoare şi ea a unor proiecte globale, extinse atât în timp cât şi în spaţiu. În studiile timpului se face aluzie la existenţa unor „particu-larităţi naţionale”, dar care nici într-un caz nu trebuiesc reliefate, întrucât ar puteasă lase în umbră trăsăturile de clasă, general-so-vietice [9]. Propaganda oficială din acele timpuri promova ideea, că în URSS problema naţională a fost rezolvată. De la înălţimea de astăzi a înţelegerii lucrurilor putem constata, că aceste for-mulări au fost lipsite de adevăr, că au constituit nişte construcţii teoretice artificiale, lipsite de substanţă obiectivă, deşi nu putem să trecem cu vederea şi faptul, că pentru mulţi cetăţeni de diferite naţionalităţi Uniunea RSS era recunoscută drept casa lor comu-nă. Chiar dacă a fost o realitate mai mult afişată decât una trăită prin esenţe. Însuşi cuvântul problemă, până la perestroika con-cepută de Gorbaciov, nu era acceptat în contextul problematicii naţionale, el fiind substituit cu alt termen, – chestiune/ întrebare naţională (национальный вопрос în limba rusă). Primele încercări publice de abordare a fenomenului naţio-nal de pe poziţii ştiinţifice sunt întreprinse la confluenţa anilor ‘80–‘90 ai secolului trecut. Tot în aceşti ani se fac primele tenta-tive de a scoate pe agenda publică problema identităţii naţionale. Una din primele lucrări publicate, în care sunt luate în dezbatere aspecte ale identităţii naţionale ale poporului băştinaş, este eseul „Veşmântul fiinţei noastre”, autor Valentin Mândâcanu, publicat în aprilie 1988 în revista „Nistru”. 226 Problema identităţii naţionale este una dificilă, este un fe-nomen complex, iar pentru cercetătorii din Republica Moldova este un teren cu multe obstacole şi riscuri. După expresia unui specialist consacrat în domeniu, care, deşi nu vizează situaţia din Republica Moldova, este perfect valabilă şi potrivită în contextul nostru, „cine se încumetă azi să abordeze fenomenul naţional ni-mereşte în plin război doctrinar şi mediatic”, întrucât tema în ca-uză „a devenit plină de capcane, riscantă şi incitantă” [10]. Dis-cuţiile vizavi de fenomenul naţional au loc între două extreme: între o realitate politică, pe de o parte, şi o zonă a preocupărilor ştiinţifice, pe de altă parte. De aici, şi multiplele conflicte care au provocat tensiuni şi au bulversat societatea moldovenească, dar care ne-au îndepărtat totodată de identificarea adevărului ştiinţi-fic, care poate fi doar unul singur posibil. Care sunt atributele identităţii? Este identitatea naţională un dat moştenit, transmis din generaţie în generaţie, sau este un fe-nomen în evoluţie, aflat sub imperativul noilor realităţi politico-economice şi sociale? Totodată este firesc să ne întrebăm: există o identitate naţională moldoveană diferită de o identitate naţională română? Este identitatea naţională un construct al elitei intelectua-le,unconstructaleliteipoliticesauunproduscolectiv,alcătuitdin autoidentificările fiecărui individ în parte? Când vorbim de identi-tatea naţională ne referim şi la celelalte etnii, în afara celei titulare? Poate fi afirmată o identitate naţională atâta timp cât ea nu este recunoscută de majoritatea populaţiei unei ţări? Sunt întrebări sen-sibile, astfel că investigarea fenomenului naţional cere din partea celor preocupaţi de evoluţia politicii naţionale şi de consecinţele ei în Republica Moldova mult discernământ, o atitudine corectă şi, nu în ultimul rând, utilizarea unui instrumentar ştiinţific adecvat. Iată de ce o preocupare majoră în perioada imediat post-totalitară a fost (sau trebuia să fie) stabilirea fundamentului conceptual-ope-raţional, ce trebuia să servească drept punct de sprijin în abordarea multiplelor aspecte de gen naţional. De fapt, această căutare s-a transformat într-o adevărată confruntare terminologică, care deno-tă însemne evidente ale unei confruntări ideologice. 227 Pentru exemplificare ne vom referi în continuare la un aspect important în această privinţă şi anume la problematica minorităţilor etnice. Cine sînt etniile, altele decât cea majoritară? Grup etnic? Mi-noritate etnică sau minoritate naţională? Atât la nivelul structurilor puterii statului (Parlament, Guvern), cât şi al discuţiilor doctrinare au fost puse în circuit termeni diferiţi care, de fapt, presupuneau ace-leaşi grupuri de persoane. În avizul la proiectul Constituţiei, semnat de 52 de savanţi de la Academia de Ştiinţe a Republicii Moldova, publicat în paginile ziarului „Moldova Suverană” din 2 iunie 1993, se afirma că în republică nu există minorităţi naţionale, ci grupuri etnice, caracterizându-le ca „parte componentă a unei etnii ce se desprinde din masivul de bază al construirii istorice a acesteia şi emigrează pe teritoriul istorico-etnic al altui popor”. În calitate de grupuri etnice au fost numiţi ruşii, ucrainenii, găgăuzii, bulgarii, evreii, care, în diferite perioade istorice, în virtutea diferitelor cir-cumstanţe, s-au desprins de arealul etnic de bază, stabilindu-se în spaţiul românesc dintre Prut şi Nistru. Şi dacă la confluenţa anilor ‘80–‘90, în primii ani după procla-marea independenţei sintagmele grup naţional sau grup etnic erau folosite mai des, treptat se acordă prioritate noţiunii de minoritate etnică. Bunăoară, în Hotărârea Guvernului R.S.S. Moldova „Cu privire la funcţiile de bază, structura şi Regulamentul Departa-mentului de Stat pentru probleme naţionale al R.S.S. Moldova” din 25 aprilie 1991 vom întâlni sintagmele populaţie nebăştina-şă, comunităţi naţionale, grupuri naţionale, iar deja în Hotărârea Guvernului Republicii Moldova „Cu privire la aprobarea Regu-lamentului şi structurii Departamentului Relaţiilor Naţionale” din 27 iulie 1994 sunt folosite noţiunile formaţiuni etnoculturale, minorităţi etnice [11]. Trebuie însă să menţionăm că nici până astăzi în subdiviziunile puterii publice, judecând după actele nor-mative şi documentele elaborate, nu există o imagine clară asu-pra termenilor utilizaţi cu referire la comunităţile etnice. Deşi, e cazul să amintim, că nici în mediul cercetătorilor, preocupaţi de problematica naţională, noţiunile minoritate etnică şi minoritate naţională nu sunt folosite ca sinonime absolute. Se consideră, de 228 unii cercetători, că majoritatea grupurilor etnice sunt o consecinţă a emigrării dintr-o parte în alta a lumii (după cum ar fi armenii în România, turcii în Germania), în timp ce comunităţile naţionale sunt o consecinţă a schimbărilor graniţelor şi nu a migraţiei. Distincţia între minorităţi naţionale şi minorităţi etnice se mai face de unii investigatori în dependenţă de existenţa sau nu a unui stat în care membrii respectivei etnii sunt majoritari. Noi însă pornim de la ideea, că din punctul de vedere al protecţiei drepturilor specifice legislaţia internaţională nu face deosebire între cele două categorii, astfel că o eventuală diferenţă ar trebui să fie lipsă şi în actele normative naţionale. De fapt, acesta ar fi şi punctul de pornire în soluţionarea problemelor minorităţilor na-ţionale. Astfel, în corespundere cu Legea cu privire la cetăţenie, adoptată în anul 1991, (articolul 2), cetăţeni ai Republicii Mol-dova sunt persoanele care la momentul proclamării suveranităţii de către Moldova locuiau permanent pe teritoriul ei. Adoptarea „variantei zero” în cazul dat a permis să fie soluţionată fără pro-bleme chestiunea opţiunii apartenenţei sale cetăţeneşti de către reprezentanţii minorităţilor naţionale care locuiau în ţară. Aşa dar, ce este o minoritate etnică? Bunăoară, un ziarist care se încumetă să scrie despre minorităţile etnice / naţionale nu va găsi o definiţie generală a termenului „minorităţi”. Elaborarea unei astfel de definiţii este o sarcină grea şi complexă. Încă în ianuarie 1945 Subcomisia Naţiunilor Unite însărcinată cu cer-cetarea problemei privind protecţia minorităţilor, aprecia că o definiţie în acest sens trebuie să se întemeieze pe următoarele baze: a) termenul “minoritate” include grupurile nedominante ale unei populaţii, care posedă şi doresc să-şi păstreze tradiţiile etnice, religioase şi lingvistice; b) aceste minorităţi trebuie să cuprindă un număr de persoane suficient pentru a fi în stare să-şi dezvolte atare caracteris-tici; c) membrii acestei minorităţi trebuie să facă dovada loialităţii lor faţă de statul căruia îi aparţin. 229 În Legea Republicii Moldova “Cu privire la drepturile per-soanelor aparţinând minorităţilor naţionale şi la statutul juridic al organizaţiilor lor” în Articolul 1 e stipulat că “prin persoane aparţinând minorităţilor naţionale se înţeleg persoanele care do-miciliază pe teritoriul Republicii Moldova, sunt cetăţeni ai ei, au particularităţi etnice, culturale, lingvistice şi religioase prin care se deosebesc de majoritatea populaţiei – moldoveni – şi se consideră de altă origine etnică”. La o examinare mai atentă în “versiunea moldovenească” noţiunea de minoritate naţională are nuanţe şi conotaţii puţin diferite de cea formulată în programul de activitate al Subcomisiei Naţiunilor Unite. În mod diferit au fost interpretate şi drepturile revendicate de minoritari. În optica unor publicaţii, bunăoară, ele sunt consi-derate periculoase şi ieşite din comun. În presa de la Chişinău au văzut lumina tiparului articole consacrate „fundamentalismului moldovenesc”, dar şi pericolului „românismului”, autorii cărora şi-au argumentat supoziţiile, în majoritatea cazurilor, cu exemple din activitatea desfăşurată de reprezentanţii minorităţilor etnice / naţionale. Ba mai mult ca atât, reprezentanţii unor etnii, în vizi-unea unor autori, alcătuiesc „coloana a cincea”, pentru unii - a „forţelor antimoldoveneşti”, pentru alţii - a „forţelor antiromâ-neşti”. „... La propriu şi la figurat, în linii mari, – citim în paginile ziar „Cuvântul liber” (Lăpuşna), din 10 octombrie 2000, – po-porul Republicii Moldova a fost, după anul 1990, împărţit în trei grupuri mari. Pe de o parte – moldovenii, care-şi doresc revenirea la valorile naţionale ale neamului. Pe de altă parte – minorităţile naţionale, care, în euforia specifică oricărei mişcări de eliberare naţională, s-au speriat de moarte (dar şi-au revenit repede) şi s-au unit, solidarizat împotriva băştinaşilor, devenind forţa motrice a nomenclaturii procomuniste, prosovietice, proruse şi antinaţio-nale, antiromâneşti. De menţionat că acestui grup li s-au ataşat şi mancurţii [12], care au uitat (dacă au ştiut) cine sunt, de unde vin şi încotro merg, şi vor să construiască viitorul fără a ţine cont de trecut şi prezent. 230 Cel de-al treilea, şi cel mai numeros grup, e cel al nepăsăto-rilor şi indiferenţilor. ...Comunităţii moldoveneşti (dacă o putem numi comunitate) îi este caracteristică o dezbinare având ca temei grupurile etni-ce... Etniile conlocuitoare, care, susţinute de mancurţi, constituie coloana a cincea a forţelor antimoldoveneşti şi antiromâneşti din exterior”. Am reprodus acest fragment pentru că este unul semnificativ pentru confruntările de idei, de multe ori de un antagonism agre-siv, ce denotă o realitate care nu poate fi exclusă din contextul proceselor în derulare din societatea moldovenească. Este adevărat, şi trebuie să conştientizăm acest fapt, că atunci când ne referim la Republica Moldova, dispunem de o realita-te concret-istorică anumită şi, abordând problematica identităţii naţionale, nu putem ignora fenomenele şi schimbările ce s-au produs şi se produc în teritoriul dintre Prut şi Nistru. Autorii in-vestigaţiilor efectuate în domeniul identitar nu pot să opereze, bunăoară, doar cu dimensiuni geografice, dar să se axeze, în pri-mul rând, pe valori de factură spirituală, pe tradiţii formate şi acumulate pe parcursul mai multor secole, adică până la 1812, până la 1928, până la 1991... Ca să ne exprimăm mai tranşant, poate fi considerată Repu-blica Moldova Patria comună a tuturor celor care locuiesc pe teritoriul ei actual sau ea este o construcţie artificială, viitorul căreia poate fi conceput doar într-o altă configuraţie geopolitică? Sunt întrebări care în cazul că nu-şi vor găsi tratamentul respec-tiv, vor torpila în permanenţă identificarea... identităţii naţionale. Altfel nu ne rămâne altceva nimic decât să acceptăm scepticis-mul plin de ironie al lui Leon Wieseltier: „Numai cine are o iden-titate poate înţelege de ce vrei să scapi de ea” [13]. Confruntarea semantico-terminologică s-a dus şi pe alte spaţii importante, cum ar fi cea a conceptelor de etnicitate şi naţiona-lism. Secolul XX este prima perioadă din istoria omenirii, când pretutindeni, după cum susţine Hans Kohn, s-a afirmat aceeaşi poziţie politică – poziţia naţionalismului. Naţionalismul, după 231 H. Kohn, este o „stare a raţiunii, care are convingerea, că cea mai mare valoare a personalităţii poate fi doar statul naţional” [14]. Ataşamentul profund faţă de glia natală, faţă de tradiţiile autohtone, faţă de autorităţile locale care s-au afirmat deja, au devenit un sentiment stimulator, care într-o mai mare sau mai mică măsură formează viaţa socială sau privată. Dezvoltarea ideilor naţionalismului [15] au reclamat acti-vizarea popoarelor şi au generat tendinţa spre o transformare a societăţii. Ideile naţionalismului se deosebesc de la ţară la ţară, în corespundere cu condiţiile istorice deosebite şi particularită-ţile de structură socială. Dar această extindere a naţionalismului poate conduce la consecinţe nedorite, el se poate manifesta ca o forţă distructivă. Miza doar pe suveranitatea naţională şi pe deosebirile culturale, nu poate favoriza consolidarea colaborării dintre popoare [16]. Care din paradigmele naţionalismului a fost preferată de cla-sa politică moldovenească? Mai întâi vom remarca, că în cercetarea naţionalismului se profilează clar două construcţii conceptuale: primordialismul şi modernismul. Prima mare paradigmă se asociază organic cu dez-baterile actuale vizavi de caracterul primordialist al naţiunilor. În paradigma primordialistă se profilează două direcţii teoretice de bază: „primordialismul politic” şi „primordialismul cultural”. Adepţii „primordialismului politic” scot în evidenţă un complex de particularităţi, proprii naţiunii, tratată ca organism politic şi social deosebit [17]. Susţinătorii teoriei „primordialismului cul-tural”, cel mai cunoscut fiind Johann Gottfried Herder, consideră caracteristicile culturale de importanţă primordială [18]. A doua mare paradigmă se focalizează pe discuţiile privind periodizarea istorică a naţiunilor şi naţionalismului, în particular cu referire la naţiunile antice şi moderne şi naţionalism. În paradigma moder-nistă se evidenţiază trei tipuri de teorii: 1. Teoriile comunicării sociale; 2. Teoriile economice; 3. Teoriile politico-ideologice. În viziunea lui Ernest Gellner, reprezentant de marcă al pri-mului tip de abordare teoretică modernistă, naţionalismul sem- 232 nifică „legătura dintre stat şi o cultură definită „în mod naţional” [19]. Gellner face diferenţă între naţionalismul care s-a propagat şi a devenit normativ, şi altul care este relativ sporadic, nesiste-matic, puţin acceptat şi atipic. Ernest Gellner susţine că este o diferenţă enormă între o lume caracterizată de modele complexe de putere şi cultură, dar înlănţuite neordonat, şi alta compusă din unităţi politice ordonate, „diferenţiate între ele sistematic şi or-golios faţă de „cultură”, fiecare năzuind să impună cu un anume succes o omogenitate culturală interioară” [20]. Aceste unităţi care pun în legătură suveranitatea şi cultura Gellner le numeşte state naţionale [21]. În contextul celui de-al doilea tip de abordare teoretică mo-dernistă, naţionalismul este abordat din perspectiva intereselor social-economice ale individului. Adepţii celei de-a treia viziuni teoretice tratează naţionalismul drept o formă a conştiinţei soci-ale, drept un sistem de valori şi idei culturale, drept o ideologie politică, generate de întregul complex al fenomenelor politice, de structura birocratică de stat. Vom remarca, că în perioada care a urmat după destrămarea sistemului socialist eforturile de analiză politică şi de clasificare a tipurilor de naţionalism modern au fost orientate în principal pe următoarele direcţii: (1) conceptualizarea şi precizarea noţiu-nilor de naţionalism civic, cultural şi etnic; (2) conceptualizarea naţionalismului din ţările democratice în tranziţie din Europa Centrală şi de Est şi din Eurasia; (3) analiza critică a clasificării dihotomice, care scoate în evidenţă două tipuri de bază în na-ţionalismul modern şi anume – civic (modelul occidental) şi etnic (modelul estic); (4) argumentarea tezei despre caracterul complex, pluristratificat şi variabil al identităţilor naţionale con-temporane, care au, într-o anumită măsură, interferenţe atât cu identităţile civice, cât şi cu cele etnice, dar şi cu alte tipuri de identitate naţională [22]. În politica naţională din istoria modernă a Republicii Moldo-va pot fi identificate însemne ale diferitelor paradigme ale naţio-nalismului, aceasta în dependenţă de configuraţia scenei politice 233 şi de formaţiunile social-politice aflate la guvernare. Un lucru însă este evident: problemele legate de fenomenul naţional – asu-marea benevolă de către individ a unei anumite naţionalităţi, a apartenenţei la un popor sau altul; cât de trainică este identitatea naţională; ce factori acordă o influenţă decisivă asupra formării unei astfel de identităţi etc. – au obţinut în condiţiile actuale ale tranziţiei o nouă semnificaţie. Problema identităţii naţionale poate fi examinată doar în con-textul modernităţii, al construirii naţiunii şi statului. În epocile când au dominat autoritar statele naţionale identificarea se baza pe apartenenţa la un stat sau altul. La sfârşitul secolului XX şi începutul secolului XXI s-a făcut resimţită o erodare a identi-tăţii „statale”. Posibil, că asistăm la o diminuare a sentimentului de identitate naţională şi la transformarea acesteia într-o nouă calitate – corporativă, regională sau, după cum susţine M. Şumi-lov, într-una globală (cosmopolitică) [23]. Dar chiar şi în epoca globalizării identităţile transnaţionale vor fi construite în baza identităţilor naţionale. În Europa, de exemplu, tot mai insistent este promovată identitatea europeană, care nu poate fi pusă în opoziţie cu identităţile naţionale. Schimbările ce se produc în perioada de tranziţie în zona fe-nomenului naţional constituie un prilej potrivit pentru redefinirea identităţii naţionale, o posibilitate de creare a unor mecanisme şi instituţii, care ar fi capabile să vegheze acest proces. * * * Într-un interesant eseu – “Limba şi identitatea naţională” (în original - “Language and identity: National, Ethnic, Religious”) – autorul acestuia, John Joseph, reflectând asupra începuturilor naţionalismului, reproduce subiectul biblic referitor la Facerea lumii (Genesa). Se presupune, după cum remarcă J. Joseph, că în lipsa unui nume comun, adică a identităţii naţionale, oame-nii trebuie neapărat să se împrăştie. Crearea identităţii urmăreşte scopul de a servi intereselor consolidării oamenilor, care aparţin 234 unui popor şi care sunt dependenţi unii de alţii şi de locurile de baştină... [24]. Este un gând perfect valabil şi pentru cei care se află acum în proces de identificare a... identităţii lor naţionale. Note şi referinţe: 1. În raportul prezentat la Colocviul internaţional „Criza de identitate în societăţile posttotalitare”, desfăşurat între 29–30 octombrie 1998 la Chişinău, Oleg Serebrian, actua-lul lider al Partidului Social-Liberal din Moldova, avea să-i asigure pe cei prezenţi, „că, de fapt, basarabenii nici nu au identitate naţională – ei au doar identitate regională...” (Cf.: Oleg Serebrian. Geopolitica unei identităţi în derivă // Sud-Est, 1998, N 4/34. - p. 7). 2. Claude Dubar. Criza identităţilor: Interpretarea unei mu-taţii. – Chişinău: Ştiinţa, 2003. -p. 15. 3. Anton Dumitriu. Retrospective. – Bucureşti: Editura Teh-nică, 1991. - p. 68. 4. E.A. Bagramov, J.G. Golotvin, E.V. Tadevosean. Proble-me actuale ale dezvoltării relaţiilor naţionale, ale educaţiei internaţionaliste şi patriotice: Manual / Trad. din l.rusă. – Chişinău: Cartea Moldovenească, 1989. - p. 159. 5. Ibidem. - p. 161. 6. Ibidem. - p. 159. 7. Ibidem. - p. 160. 8. Ibidem. - p. 165. 9. Cf.: Ibidem. - p. 249. 10. Grigore Georgiu. Naţiune, cultură, identitate. – Bucu-reşti: Diogene, 1997. - p. 9. 11. Cf.: Departamentul Relaţii Interetnice al Republicii Moldova: Documente, date, fapte, comentarii. – Chişinău: Cartea Moldovei, 2003. - pp. 41-49. 12. Termenul „mancurt” este o invenţie a cunoscutului scriitor Cinghiz Aitmatov şi semnifică individul lipsit de memorie, în special de memoria istorică. 13. Leon Wieseltier. Împotriva identităţii. – Iaşi: Polirom, 1997. - p. 74. 14. Hans Kohn. Azbuca natsionalisma // Problemî Vostoci-noy Evropî. 1994, N 41-42. - p. 89. 15. Ernest Gellner dă următoarea definiţie naţionalismului, care, evident, nu este absolută: „Naţionalismul este mai în- 235 tâi un principiu politic, care statuează că unitatea politică şi cea naţională ar trebui să fie congruente. Naţionalismul, ca sentiment, sau ca mişcare, poate fi cel mai bine definit în termenii acestui principiu. Sentimentul naţional este satis-facţia datorată aplicării sale. Mişcarea naţionalistă este ace-ea însufleţită de un sentiment de acest tip” (Ernest Gellner. Naţiuni şi naţionalism. – Bucureşti: Antet, 1997. - p. 9). 16. Hans Kohn. Op. cit. - p.169. 17. Cf.: Anthony D. Smith. Naţionalism şi Modernism. – Chişinău: Epigraf, 2002. - pp. 153-161, 184-188. 18. Cf.: Ibidem, cap. 7. 19. Ernest Gellner. Mitul naţiunii şi mitul claselor // Polis, 1994, N 2. - p. 17. 20. Ibidem. 21. Vaсlav Klaus, ex-preşedintele Republicii Cehe, într-un controversat eseu publicat iniţial în suplimentul “Orientace” la ziarul “Lidové noviny” (Praga) pe data de 14.02.2004, consideră că mult mai exact ar fi să folosim în locul noţiunii „stat naţional” un alt termen şi anume – „stat construit pe baza unei anumite naţiuni” (Vezi: Vaсlav Klaus. Pocemu ia ne „evropeist”// Logos, 2004, N 2 (42). - p. 87). 22. Vezi M.Iu. Bunakov, V.N. Luchin. Natsionalism i nat-sionalynaia identicinosty v usloviah globalizatsii // Credo New, 2006, N 2 // http://credonew.ru/credonew/02_06/11. htm. 23. Şumilov, М.М. Globalizatsia: politiceskoe izmere-nie // Сredo New. 2005, N 3 // http://www.credonew.ru/ credonew/03_05/10.htm. 24. Cf.: John Joseph. Iazîk i natsionalynaia identicinosty // Logos. 2005. Nr. 4 (49). - p. 23. 236 ludmilA lAZĂr Comunicarea interculturală în Republica Moldova: aspecte contextuale Contactul şi comunicarea cu alte culturi sunt caracteristici do-minantealevieţiimoderne.Apromovacomunicareainterculturală în ziua de astăzi, înseamnă a dori să-i cunoaştem mai bine pe se-menii noştri, să-i înţelegem şi să-i acceptăm, pentru a face comu-nicarea să fie mai eficace. Contactele din ce în ce mai numeroase cu oamenii din alte ţări ne fac să reflectăm în primul rând asupra noastră, asupra eficienţei modului nostru de a comunica. Dacă as-tăzi comunicarea interculturală la nivel global este un fapt inevi-tabil, atunci la nivel naţional ea a fost şi este o realitate imanentă procesului de dezvoltare socială. Lumea de azi este supusă unor schimbări rapide, interacţiunea dintre oameni căpătând noi dimen-siuni. Toate aceste contacte cu ceilalţi, având scopuri fie economi-ce, politice sau culturale, ne îndrumă spre un mod de comunicare mai deschis, spre o comunicare interculturală. Pentru a înţelege mai bine ceea ce reprezintă intercultura-litatea, trebuie să luăm în considerare rolul important al con-textului (social, cultural şi istoric) în relaţiile intra- şi extra-culturale, legătura multilaterală între cultură şi comunicare, complexitatea şi tensiunile implicate în relaţiile interculturale. O definiţie atotcuprinzătoare asupra interculturalităţii ne oferă Micheline Ray: „Cine spune intercultural, spune în mod nece-sar, plecând de la sensul plenar al prefixului inter-, interacţiune, schimb, deschidere, reciprocitate, solidaritate obiectivă” [1]. Samovar şi Porter definesc comunicarea interculturală drept „comunicarea între oamenii de culturi diferite, aceasta apărând atunci când un mesaj este produs de un membru al unei culturi 237 pentru a fi transmis unui membru al unei alte culturi spre a fi înţeles” [2]. Comunicarea este dimensiunea fundamentală a interculturalu-lui, unde el se manifestă foarte clar prin contactul dintre persoane, grupuri, instituţii aparţinând diferitelor culturi. Comunicarea in-terculturalăînseamnăinteracţiuneadirectăîntreoamenidediferite culturi. Ea implică mult mai mult decât înţelegerea normelor unui grup şi presupune acceptarea şi tolerarea diferenţelor. La baza comunicării interculturale stă limba, care poate fi atât o barieră, cât şi o punte de legătură dintre culturi. Limba determină cultura noastră, ipoteză ce aparţine lui Sapir şi Whorf, care pretind că limba nu doar transmite, ci şi modelează felul de a gândi, ati-tudinile şi credinţele. Fiecare limbă reflecta ideile, mentalităţile, viziunea asupra lumii proprie comunităţii care o întrebuinţează. În procesul comunicării, prin limbă se transmit, în primul rând, ele-mente culturale, pentru că limba însăşi este un fenomen cultural. Deci, este evident că orice comunicare prin limbă se constituie într-o comunicare interculturală, iar discriminarea in folosirea lim-bilor este o discriminare în comunicarea dintre culturi. Practica socială demonstrează că stereotipurile şi prejudecă-ţile influenţează relaţiile dintre grupurile etnice, fiind în anumite situaţii şi un factor de blocare a comunicării. Stereotipurile etni-ce reprezintă judecăţi stabile despre reprezentanţii unor grupuri etnice din punctul de vedere al altora. Se constată că o bună parte din stereotipuri se trasmit din generaţie în generaţie, altele sunt rezultatul propriei experienţe de comunicare sau se formea-ză sub influenţa mass media. Creând o imagine generalizată a reprezentanţilor unui grup din cadrul situaţiilor de comunicare interculturală, ele nu exclud judecăţi pozitive despre grupul ste-reotipizat. Spre deosebire de stereotipuri, prejudecăţile reprezin-tă o apreciere cu caracter negativ şi se numără printre cauzele conflictelor intergrupale. Gordon W. Allport situa originea preju-decăţilor în „tendinţa de a face generalizări, de a forma catego-rii şi de a suprasimplifica experienţa în legatură cu lumea“ [3]. Ostilitatea dintre grupuri se datorează prejudecăţilor individuale 238 potenţate de ignoranţa indivizilor în ceea ce priveşte adevăratele caracteristici ale grupurilor etnice cu care intră în contact. Aceste prejudecăţi generează ostilitatea prin vicierea contactelor şi co-municării intergrupuri, prin evidenţierea inegalităţilor de statut, prin susţinerea clivajelor şi suspiciunilor, prin hiperbolizarea şi opunerea diferenţelor. Comunicarea interculturală presupune „ca cel ce se angajea-ză în cunoaşterea străinului, să-l perceapă ca seamăn şi ca dife-rit” [4]. Există o tendinţă de înţelegere a identităţii celorlalţi în termeni de naţionalitate la nivel de stereotipuri comune (aşa cum românii sunt percepuţi ca ospitalieri, blânzi, dar şi invidioşi; ruşii ca fiind deschişi, dar şi obraznici; ucrainenii - şmecheri etc.). Identitatea se oferă în termenii de ”noi” şi „ei, ceilalţi”. Un rol deosebit în comunicarea interculturală îi revine mass-media. Substituind situaţia materială de comunicare cu text şi imagine, multiplicând-o, media însă, potrivit unor păreri, nu fa-cilitează, cum s-ar părea, comunicarea interculturală. Ea devine şi mai dificilă. Nu numai din cauza volumului de informaţie, dar şi din considerente de precauţie privind exactitatea şi veracitatea interpretării într-un domeniu unde faptele însele au doar o va-loare relativă. O cultură e înainte de toate un ansamblu de sem-nificaţii şi de simboluri care pot fi literalmente distruse printr-o viziune eronată. Pe lîngă aceasta, este important de a distinge adevărata co-municare de cea falsă, comunicarea reală de pseudocomunicare si, în ultima instanţă, de a distinge interculturalul, care reprezintă întâlnirea sau interacţiunea culturilor percepute în calitatea lor intrinsecă, de interculturalul declarat, legat de apropierile artifi-ciale, lipsite de fond. Varietăţile interculturalului pot fi distinse, însă ele nu sunt complet disociabile. De remarcat, astfel, că co-municarea interculturală poate avea şi o dimensiune critică (ne referim şi la realităţile Republicii Moldova). Relaţiile interculturale în Republica Moldova au un specific al său, determinat de experienţa “naţionalismului sovietic”, care nu a catalizat decât dezvoltarea xenofobiei, reala comunicare dintre 239 culturi fiind substituită de procesul de rusificare masivă. Începutul anilor ‘90 se caracterizează prin coincidenţa temporală a recăpă-tării propriei identităţi de către naţiunea majoritară, de pierdere a statutului privilegiat de către populaţia de origine rusă şi transfor-mare a ei în minoritate naţională.Această transformare a produs o ruptură dintre populaţia majoritară moldovenească şi minorităţile naţionale rusofone, generând o tensionare a comunicării interetni-ce din ţară care, în anumite privinţe, durează până în prezent. La nivel formal, în Republica Moldova sunt asigurate condi-ţiile necesare pentru o comunicare interculturală favorabilă. Din punct de vedere legislativ toate etniile conlocuitoare au dreptul la instruire în limba maternă, la asocieri. În republică se asigu-ră condiţiile necesare pentru dezvoltarea limbii ruse ca limbă de comunicare. Au fost create organisme specializate, menite să se ocupe de problemele interetnice - Departamentul Relaţii Naţionale şi Funcţionarea Limbilor, transformat ulterior în Bi-roul Relaţii Interetnice, Comisia parlamentului pentru drepturile omului, Institutul de Cercetări Interetnice din cadrul Academiei de Ştiinţe, Serviciul specializat din cadrul Ministerului Educaţiei şi Tineretului. În fiecare primărie este desemnat un specialist, responsabil de problemele relaţiilor interetnice. Sondajele indică o atmosferă favorabilă comunicării intercul-turale. Conform Barometrului de opinie publică, sondaj realizat periodic (din 2001) de către Institutul de Politici Publice, doar 4% din totalul celor intervievaţi se dovedesc a fi îngrijoraţi de ca-racterul relaţiilor interetnice. Şi acest indice se menţine la acelaşi nivel, începând cu anul 2002 până în prezent [5]. Totuşi apare un paradox: dialogul dintre culturi în Moldova, practic, denotă vulnerabilităţi. Există cazuri când funcţionarii de stat nu cunosc limba română, spaţiul informaţional este dominat de presa rusofonă, dacă ţinem cont de faptul că cota ziarelor edi-tate în limba română este doar de 40 de procente. Statutul limbii române trezeşte discuţii şi neînţelegeri, generând populaţiei ma-joritare sentimentul neîmplinirii naţionale. Manualele de Istorie integrată, care le-au înlocuit pe cele de Istorie a Românilor, au 240 lansat noi probleme de ordinul comunicării interculturale. Siste-mul de învăţământ nu rezolvă o problemă fundamentală pentru “un stat polietnic” - integrarea culturală şi lingvistică a minori-tăţilor. Universităţile, declarate cu predare în limba minorităţi-lor naţionale (Universitatea Slavonă, Universitatea din Comrat) sunt, de fapt, instituţii cu predare în limba rusă, excepţie făcând doar cursurile de limbi şi literaturi materne, de istorie şi cultură naţională. Aceste universităţi reiterează învăţământul sovietic, care era aservit limbii şi valorilor culturale ruse. Prin Concepţia politicii naţionale, guvernarea a făcut o ten-tativă de realizare a concordiei interetnice. Adoptarea la 19 de-cembrie 2003 de către Parlamentul Republicii Moldova a unei Legi privind Concepţia politicii naţionale de stat a constituit însă o expresie a unei crize identitare în rândul autorităţilor, care au recurs la elaborarea unui act legislativ marcat de contradicţii cu caracter istoric, cultural şi juridic. Concepţia a reluat ideea “mol-dovenismului”, lansată în perioada interbelică în RASS Mol-dovenească cu scopuri geostrategice. Comentatorii au indicat asupra orientării vădite a moldovenismului primitiv împotriva culturii şi spiritualităţii românesti [6]. Comunicarea interculturalî în Republica Moldova este influ-enţată de un şir de factori contextuali care creează dificultăţi în calea construirii unei societăţi civile stabile. Aceştia ar fi: • Lipsa unui proiect unic de dezvoltare durabilă a ţării ca punct de atracţie pentru întreaga populaţie, indiferent de apartenenţă etnică; • Situaţia social–economică precară a ţării, Republica Mol-dova find una din cele mai slab dezvoltate ţări ale Europei, cu un nivel de creştere economică foarte scăzut, cauzat de blocarea reformelor; • Dezbinarea teritorială a ţării: conflictul trasnistrean s-a trans-format în unul latent, de lungă durată, atribuindu-i-se şi une-le conotaţii de ordin intercultural; • Moştenirea istorică, experienţa unor relaţii de discriminare a populaţiei autohtone de către puterea sovietică, asociată 241 cu populaţia de origine rusă, creează stereotipuri în comu-nicare, care nu pot fi depăşite atât de uşor, dacă nu există o strategie în această direcţie; • Dilema identitară care sfăşie populaţia majoritară: antago-nismele dintre “romani” si “moldoveni” sunt întreţinute ar-tificial de către politicieni; • Acordarea minorităţii ruse unui statut ce depăşeşte cu mult practica europeană; • Vulnerabilitatea fundamentului ştiinţific al Concepţiei poli-ticii naţionale • Incoerenţă politicii lingvistice, promovate de guvernările precedente; • Politica “moldovenismului primitiv“, promovată de actuala guvernare; • Deficitul de educaţie pentru comunicarea interculturală în sistemul de învăţământ etc. Aceste realităţi ale comunicării interculturale creează un con-text real al problemelor cu care se confruntă populaţia Republicii Moldova la etapa actuală. Soluţionarea acestor probleme constă în ameliorarea situaţiilor dificile de ordin socio-economic, poli-tic şi legislativ al ţării. Comunicarea interculturală, în general, este un proces dina-mic, nu unul static; ea necesită metode de apropiere la fel de dinamice. Este evident, că din punctul de vedere al comunică-rii, aspectele culturale diverse complică, direct proporţional cu multitudinea lor, procesul comunicării. Iar diferenţele culturale trebuie să se înscrie într-un proces de transformare a barierelor de comunicare în punţi de legătură. Procesul este unul amplu, şi deosebit de complex. Referinţe: 1. Pierre Dasen, Christiane Perregaux, Micheline Rey, Educaţie interculturală: experienţe, politici, strategii. – Iaşi: Polirom, 1999, p. 166. 242 2. Larry A. Samovar, Richard Porter. Intercultural Communication: A Reader. – Belmont: Wadsworth Company, 1988, p. 227. 3. G. W. Allport. Structura şi dezvoltarea persona-lităţii. – Bucureşti: Editura Didactică şi Pedagogi-că, 1991, p. 25. 4. J. R. Ladmiral, E. M. Lipianski. La communica-tion interculturelle. – Paris: Armand Collin, 1989, p. 142. 5. Cf.: http://www.ipp.md/files/Barometru/2007/ BOP_05.07.pdf. 6. Cf.: http://www.e-democracy.md/comments/ legislative/20031008. 243 VALentinA enAcHi Spaţii culturale şi imagini feminine: analiză comparată Simbolurile au fost create de societăţile umane pe parcursul istoriei. În studiile culturale simbolurile au o semnificaţie varia-tă. C. S. Peirce, spre exemplu, recurge la termenul „simbol” pen-tru a se referi la o categorie de semne unde există o asemănare între acest semn şi obiectul său. S. Freud îl utilizează în anumite cazuri pentru a se referi la un obiect sau un act care substituie un anumit tabu. Faptul simbolic datează din cele mai vechi timpuri ale relaţiei omului cu limbajul şi este atestat de monumentele cele mai importante ale culturii, lăsate de milenii şi ilustrate atât de stele funerare, gravuri murale, inscripţii, semne marcate în piatră, cât şi de opere de artă. Un interes aparte reprezintă pentru culturologie simbolistica feminină. Moartea, soarta, femeia sunt prezente simbolic în toate cul-turile. Chiar epoca primitivă are în arta sa multiple simboluri feminine - corpolente, fertile, asemănătoare pământului roditor. Filozofii primitivi şi-au exprimat gândurile şi sentimentele prin intermediul imaginilor săpate în piatra din stânci. Folclorul multor popoare, în straturile sale arhaice, prezintă femeia drept victima unei vânători, unde tatăl-vânătorul împuşcă în mireasa-mamă. În spatele acestor realităţi se întrevedea sensul sacralităţii primitive, care presupunea trecerea unui suflet stră-moşesc în corpul feminin, unde ulterior va reapare o nouă fiinţă. Cultura elenă a tratat femeia multidimensional. Zeităţile ei, Hera, Diana, Atena şi, bineînţeles, Afrodita reprezintă idealuri ale frumuseţii, ale înţelepciunii şi, deseori, ale răzbunării, ca, spre exemplu, nimfa Eco, din cauza căreia moare Narcis, fiind-că o refuză, fiind îndrăgostit de propria imagine. Moare şi zeul 244 Adonis, care a ignorat-o pe Afrodita. Femeile greceşti, eroinele capodoperelor literare, erau exemple de fiinţe umane superioare, reale şi pământeşti. Ele întruchipează viaţa marcata de nobleţe şi aspiraţie spre perfecţiune. Antigona a reprezentat legea sacră, nescrisă a iubiri familiale. Ea reprezintă un simbol valoric. Simbolurile de la periferia culturii greceşti au prezentat fe-meile într-un mod variat. Gorgonele, de pildă, fiice ale unor divi-nităţi marine, aveau „ mâini uriaşe din aramă, cu gheare ascuţite de oţel. În loc de păr, capul le era acoperit cu şerpi veninoşi, care mişunau şuierând. Cu colţi ascuţiţi ca jungherele, cu buzele roşii ca sângele şi cu ochii sclipind de furie, chipurile lor oglindeau atâta răutate şi erau atât de înfricoşătoare, încât oricine le arunca o singură privire se prefăcea în stană de piatră”. Ereniile, năs-cute din sângele mutilat al lui Uranos (Cerul), înghiţit de Geea (Pământul), au „şerpi veninoşi încolăciţi in jurul capetelor, ochii scăpărându-le de o mânie cumplită”. Harpiile sunt „duhuri necu-rate, monştri înaripaţi cu corp de pasăre, cap de femeie, gheare ascuţite şi miros puturos”, iar Sfinxul este un monstru jumătate leu, jumătate femeie. Aceste simboluri reprezintă terori fragmen-tare, dezgusturi, spaime, repulsii instinctive, translate toate intr-o imagine cât mai tenebroasă a feminităţii. Părul alcătuit din şerpi exprimă o dramatizare negativă a feminităţii, unele figuri mistice sunt pur şi simplu încarnări ale mâniei. Pulsiunile primitive, ilustrate prin feminitatea sălbatică şi sângeroasă a vechilor mituri antice, trece printr-un proces de sublimare în creştinism, prin cultul Fecioarei. Femeia Evului Mediu, arhetipal, este reprezentată simbolic de Fecioara Maria - Mamă, femeie spiritualizată. Idealul acesta este propagat în poezia medievală şi muzica religioasă a epo-cii. Temele feminine au fost ilustrate de Fra Angelico. Ciclul de gravuri în lemn, intitulat „Viaţa Mariei”, este creat de Albrecht Dűrer. Fecioara Maria, cea de-a doua Evă, avea destinul de a învinge păcatul şi moartea. Ea a ilustrat în mod efectiv şi a mo-delat decisiv concepţia ortodoxă şi catolică despre viaţa fami-lială, care este rezumată în proslăvirea castităţii şi în cinstirea 245 căsătoriei, nu însă ca feciorie, ci ca o sfântă taină. Maria a servit drept unicul şi sublimul model al castităţii. Ca mamă este bine-cuvântată între femei. Sensul moralităţii şi vieţii creştine este de-finit de Fecioara Maria, componentele principale fiind înfrânarea pornirilor trupeşti, cultivarea abstinenţei. Într-o familie creştină trebuie să domnească pacea şi înţelegerea. Familia aparţine tru-pului lui Hristos, ea trebuie să fie ancorată în Duhul Sfânt, spune moralitatea medievală. ”Mama se va mântui prin naştere de fii, dacă va stărui în credinţă, în iubire şi în sfinţenie”, spune Sfân-tul Pavel. Cultura laică medievală tratează iubirea şi femeia în mod spiritual. Lirica cavalerească o respectă, atitudinea faţă de femeie este complexă, determinată de o timiditate adolescentină, de tabuuri religioase. Evul Mediu proclamă o dragoste care îl înalţă pe om până la sacrificiu. Tristan şi Izolda, Paul şi Virginia creează un ideal liric şi romanţios, puternic influenţat de religie, care dispunea de mecanisme eficiente şi specifice pentru a loca-liza pornirile instinctuale ale firii umane. Atitudinea ideală faţă de femeie este întruchipată în codul cavalerului, care apără pe cei slabi, pedepseşte nedreptatea, are o cultură literară, o iscusinţă în compunerea versurilor. Bineînţeles, că cavalerii au fost idealizaţi, Între modelele lite-rare şi realităţile cotidiene deosebirea era enormă, dar idealurile sociale presupuneau anume aceste modele. Societatea medievală crea o suprarealitate într-o viaţă dură şi grea. Renaşterea a schimbat accentele idealului feminin. Extazul medieval se contopeşte cu pământescul. Modelele elevate ale epocii sunt Beatrice a lui Dante - un imn pur, elevat, înaripat, închinat iubiri şi eternului feminin. Laura lui Francesco Petrar-ca este întruchiparea veşnicei lumini, echivalentă cu divinitatea. Leonardo da Vinci a pictat femeile (Frumoasa diademă, Izabela D.Ester, Ginevra de Bianci, Doamna cu Hermina) care erau sim-boluri transferate într-o suprarealitate ideală. Portretul Giocondei este conştiinţa tainei într-o taină mai mare, amândouă apărate de un zâmbet magic şi misterios. Mado-nele lui Rafael reprezintă un model suprem de frumuseţe, ceea ce 246 înseamnă frumosul unit cu binele. La Shakespeare, făpturile fe-minine purifică prin caracterul lor angelic mizeria umană. Aştrii cerului shakesperian au nume feminine: Desdemona, Giulieta, Cleopatra, Ofelia, Cordelia. Lopes de Vega creează personaje feminine aparţinând cotidianului, care nu se lasă călcate în pi-cioare. Ţărancele sale sunt abile, inteligente şi inventive. Cultura Europei Moderne tratează imaginile feminine mai complex. Ximena, marea eroină a lui Pierre Corneille, urmează calea datoriei, deşi sufletul său este plin de pasiuni puternice. Andromaca lui Jean Racine suferă adânc şi dureros în faţa alter-nativei de a-şi pierde copilul sau de a trăda credinţa soţului său. Fiind o fiinţă rebelă şi independentă, ea nu se supune. Romanticii secolului XIX au pictat şi au descris femei deosebite. Margareta lui Goethe, la început este obiectul pasiunii pur senzuale a lui Faust. Pe parcurs însă devine rivala victorioasă a lui Mefisto în lupta pentru sufletul lui Faust. Margareta îl înalţă pe Faust şi îl ajută să atingă sferele cerescului. Madam Bovary şi Anna Kare-nina sunt fiinţe spirituale într-o lume a profitului. Carmen a fost simbolul libertăţii. Moderniştii au redimensionat imaginea grea-că feminină: femeia baudleriană este „harpia uriaşă, îmbinând candoarea şi lubricitatea, tigrul adorat, frumoasa tenebroasă, mai mângâietoare ca îngerii nopţii”. Acestea ar fi, sumar şi schematic, simbolurile feminine ale epocilor premergătoare secolului XX. Mentalităţile secolului XX pot fi comparate plastic cu clădi-rile unui oraş, construite cu 200, 100 şi respectiv 40 de ani în urmă. Cele de 200 de ani au fost prevăzute pentru acest termen, cele construite cu 100 de ani în urmă pentru 100, iar cele din perioada sovietică au fost proiectate pentru 40 de ani. Acum însă toate se prăbuşesc. La fel se întâmplă şi cu valorile, supuse dărâmării. Omul contemporaneităţii, pomenindu-se în condiţii noi, nu mai poate utiliza vechile concepţii. Miturile s-au demitizat, cosmosul nu mai are nici o raţionali-tate, istoria este o suită de accidente, iar natura evoluează catas-trofic. Vechile repere s-au distrus, s-au diluat referinţele cu care omul s-a obişnuit. Noile valori apar neexperimentate. Dragostea, 247 fiind idealul tuturor religiilor şi concepţiilor moral-civice stă la baza relaţiilor umane. Conceptul ei arhetipal în cultura europeană este micul Eros spiritual şi unificator al sufletului omului cu sfera divină. Erosul modernităţii a devenit tehnic, mecanizat, fiziologic. Fenomenele sociale nu au întârziat să reacţioneze la mutaţiile mo-rale. Pornografia a devenit o industrie prosperă şi a anulat ierarhia valorilor, diferenţa dintre frumos şi urât, libertate şi reţinere, do-rinţăşidezgust.Oameniiaudevenitscepticişinihilişti.Nihilismul s-a materializat în conflictele interumane şi interfamiliale. Arta, acest seismograf al conştiinţelor umane a devenit şi ea „nihilistă”. Arta modernistă a anulat omul şi armonia, a distrus obiectul. Arta îşi permite totul, abordând mizerabilul şi detesta-bilul. Ea reprezintă un spaţiu de alimentare a individualismului, distruge corsajul disciplinar. Femeile şi bărbaţii în aceste creaţii sunt izolaţi şi egoişti. Chipul uman este schimonosit, descompus, recompus şi apoi alungat definitiv în arta non-figurativă. Lumea nouă, a incoerenţei şi ambiguităţii, neînzestrată cu un înţeles şi scop precis, fără o autoritate morală prestabilită, a cerut o expre-sie artistică nouă. Natura, lumea, omul cu relaţiile sale dispar de pe pânze. Diferenţa dintre normal şi anormal se diluează. Este propagată şi cultivată cultura minorităţilor sexuale, recenta apa-riţie a unui dicţionar al culturii Gay este o dovadă în acest sens. Relaţiile moderne sunt ghidate de principiul plăcerii. Anume acest principiu stă la baza interesului, el este diriguitorul vieţii spirituale. În momentul dispariţiei plăcerii, dispare şi necesitatea în celălalt. Realitatea devine fragmentară, relaţiile - de scurtă du-rată, pasagere şi instabile. Ţările cu regimuri totalitare tratau femeia în literatură, în de-finitiv, drept o sclavă a statului. Femeile în romanele lui M. Gor-ki sunt, în primul rând, luptătoare pentru o „nouă societate”. Societăţile libere au creat o altăimagine a femeii. Proclamând consumul drept valoare totală, fericirea este tratată în funcţie de faptul cît de bogată este o femeie, concomitent, femeia frumoasă devine un obiect de lux, o jucărie de prestigiu. Această filozofie este ilustrată de revista „Playboy” pentru care fericirea este cău- 248 tarea de noi plăceri. Succesul revistei i-a adus milioane de dolari editorului care, în interviurile sale, spunea că a descoperit esenţa eu-lui omenesc: sexul şi ambiţia consumului. Oraşele mari au generat un nou tip de femeie. Programatorii pe calculatoare, profesorii universitari, avocaţii, sportivii, spe-cialiştii din mass-media, contabilii, regizorii de film compun o nouă rasă de femei, pentru care religia, cultura şi naţionalitatea nu mai reprezintă decât elemente secundare ale unor identităţi, în primul rând, funcţionale. Toţi cetăţenii, femei şi bărbaţi sunt transformaţi în consumatori cu orar permanent. Inima oraşelor, orientate spre cele mai felurite scopuri, aparţine marilor spaţii comerciale închise, nedestinate decât unei unice activităţi: cea de consumator. Magazinele cer abandonarea oricărei identităţi, renunţare la sociabilitate, implicare civică, de dragul plăcerilor solitare oferite de cumpărături. Lumea atomizată a obiectivităţii, proprie ţărilor civilizate, a creat raporturi specifice dintre bărbaţi şi femei, unde principiul „afacerile sunt afaceri” reprezintă valoarea supremă şi obliga-torie. Deciziile ce trebuie luate sunt chestiuni ale competenţei tehnice. Părerile şi aprecierile omeneşti sunt înlocuite de obiec-tivitate. Toţi dau vina pe sistem, puţini se simt în stare să preia responsabilitatea. Relaţiile dintre oamenii în multe cazuri nu au o orientare va-lorică. În astfel de realităţi, pentru multe persoane nici viaţa nu mai are un sens. Se moare din plictis, din melancolie, din dureri imaginare. Curbele sinuciderilor europene sunt într-o creştere amplă şi regulată, ca un val ce se ridică din profunzimi. Pros-peritatea economică uneori linişteşte conştiinţele, însă după un timp curbele urcă din nou. Creaţiile dramatice ale secolului XX demonstrează, uneori în mod grotesc, lipsa sensului, se aşteaptă un Godot, care nu vine, pentru că este asasinat. Cultura secolului XX este marcată de valorile culturale mas-culine. Cultura de acest fel favorizează prioritatea puterii, a in-dependenţei şi ambiţiei, valori ce se refractă şi asupra relaţiilor dintre bărbaţi şi femei, relaţii de subordonare. 249 Ştiinţa şi tehnica au provocat şi ele o revoluţie antropologi-că. Termenul tehnoelectronică, propus de savanţii americani, a produs modificări ale eu-lui în dimensiunea culturală, morală şi socială. Transplantul de organe, clonarea artificială pot să scoată individul din propria lui identitate naturală, să-l rupă de legăturile sale afective, însingurându-l, făcându-l produsul unei tehnicităţi, care desfigurează noţiunea de personalitate. Tehnica cotidiană, cu toate plusurile sale, a sterilizat simţirea şi spiritul. Cultura tradiţionalistă în epoca modernităţii a fost înlocuită cu o cultură de masă, mai democratică, mai accesibilă, dar plată şi vulnerabilă după calitatea sa. Această realitate a influenţat re-laţiile dintre oameni, canalizându-le spre superficialitate. Secolul modernităţii a adus cu el şi aspectul democratic al rezolvării problemelor femeii. Femeile au început să joace un rol important în viaţa economică. În anul 1940, femeile căsătorite care locuiau cu soţii lor şi lucrau constituiau mai puţin de 14 procente din totalul populaţiei feminine a SUA. În 1980, ele con-stituiau deja mai mult de jumătate din femeile americane. Într-un număr mereu crescând, femeile au pătruns în spaţiul studiilor su-perioare, care a devenit poarta de acces la profesii de rang supe-rior. Imediat după al doilea război mondial, femeile constituiau între15 şi 30 procente din totalitatea studenţilor în majoritatea ţărilor dezvoltate, cu excepţia Finlandei - un far al emancipării feminine, unde studentele formau deja aproximativ 43 procente din numărul tineretului studios. În 1980 mai mult de jumătate din toată studenţimea Statelor Unite, Canada şi şase ţări socialiste erau femei. Doar în patru ţări europene studentele constituiau mai puţin de 40 procente. Este vorba de Grecia, Elveţia, Britania, Turcia. Studiile superi-oare erau la fel de obişnuite pentru fete ca şi pentru băieţi. Pă-trunderea în masă a femeilor pe piaţa muncii şi în instituţiile de învăţământ superior le-a schimbat situaţia socială şi conştiinţa. Femeile au devenit o forţă majoră. Modernitatea a egalat femeia în drepturi cu bărbaţii, le-a permis şi a favorizat accesul la în-văţământul superior, la muncă şi la responsabilităţi, practic, s-a 250 realizat o revoluţie profundă în sfera morală şi culturală, o trans-formare dramatică a comportamentelor sociale. Idealul multor femei contemporane este o afacere prosperă, o carieră profesio-nală de succes. Cinematograful este una din expresiile emblematice ale se-colului nostru. Dacă pentru timpurile precedente literatura şi tea-trul erau cele mai reprezentative pentru a simboliza universurile feminine, azi acest lucru este o prerogativă a cinematografiei. Întrebarea „Cum ar trebui să fie o femeie adevărată” a fost mereu prezentă în cinematografia secolului XX. Tematica feminină este abordată de creaţia cinematografică chiar de la începuturile sale. Este natural acest interes, fiindcă el este reflectarea vieţii uma-ne. Dacă letopiseţele medievale descriau existenţa între Eros şi Tanatos, cinematograful o face cu tehnologiile moderne descri-ind viaţa şi construind realitatea Cinematografia a satisfăcut un consum de masă, dar a creat şi modele inedite ale personajelor feminine. Regizorii Hollywood-ului considerau constant că filmele de dragoste, viaţa conjugală şi căsătoria interesează doamnele. Drept rezultat, apare o specie de filme. Peliculele de acest gen îi făceau pe spectatori să uite de problemele personale şi să se identifice cu femeile suferinde ale tuturor timpurilor şi popoare-lor. Imaginea filmelor de gen a sedus publicul, l-a emoţionat şi l-a influenţat. Anii ‘30 ai secolului XX au introdus o tematică aparte, vi-zând femeile decăzute, viaţa cărora a fost distrusă de legături dubioase. Epoca crizelor economice a modificat valorile sociale. Un film de acest gen ”Cristofer Stran” a fost filmat în 1933 de Doroty Arzner, una din puţinele regizoare de la Hollywood. Dacă eroina se află pe o cărare abruptă, aceasta nu înseamnă că avem un personaj negativ care suferă o catastrofă vitală. Ea poate fi o eroină. Există o singură condiţie: motivul. Un exemplu de acest gen este filmul „Venus blondă” cu Marlene Dietrich – o soţie, care devine amanta unui om bogat pentru a câştiga bani în scopul lecuirii soţului bolnav. 251 Un motiv des întâlnit în cinematografia anilor ‘30 este femeia amantă, care este părăsită în folosul unei alte căsătorii. În aceeaşi perioadă a apărut o nouă vedetă, Mae West. Ea singură scria texte, scenarii. Şi-a creat un tip aparte de eroină. Criza economică din anii treizeci cerea un nou tip de eroină, care nu era o fată virtuoasă, nici o amantă romantică - un lux nepermis pentru oamenii ce nu-mără cenţii. Mae era veselă, cinică până la limită. Sexul pentru ea eraoproblemădeschisă.Unastfeldepersonajarăspunsgusturilor şi viselor publicului perioadei de criză: o femeie energică, sigură, stăpână a oricăror situaţii. Filmul „Lady Lau” a impus prin Mae West un nou tip de vamp. Blondă, seducătoare, provocatoare, cu o voce dogită, ea făcea din păcat o glumă, exasperându-i pe ame-ricanii respectabili. Filmul a celebrat victoria experienţei asupra inocenţei. Personajele sale, inspirate din lumea cabaretelor, au fost personificarea erotismului, fapt care nu i-a fost iertat, şi a dus în 1936 la o campanie de boicotare a filmelor sale. În anul 1934 tema femeilor decăzute a fost interzisă de cenzură. Femeile, care încearcă să îmbine cariera de afaceri cu viaţa de familie au fost subiectele unor filme ale regizorului D. M. Stale (”Imitarea vieţii”). Un alt gen de filme „Stela Dallas”, de exemplu, sau „Midred Pirs” prezentau mame cu un enorm spirit de sacrificiu care şi-au dedicat viaţa pentru o carieră reuşită a fiicelor. Anii 1940 au lansat o nouă eroină, Greta Garbo, care în fil-mele „Regina Cristina” , „Ana Karenin” a introdus o notă de tragedie şi taină. Actriţa a devenit un simbol al feminităţii, opusă „sex-bombei”, care îi va urma în curând. Mitul cinematografului american rămâne Marilyn Monroe, actriţa care se sinucide în 1962. M. Monroe a fost o legendă, de-a lungul vieţii sale, ea a creat un mit, acela al fetei sărace, proveni-te dintr-un mediu umil, care poate ajunge o mare vedetă. Pentru lume ea a devenit simbolul eternului feminin. Totuşi, aşa cum menţiona L. Hallwell, „Imaginea super sexi pe care şi-a creat-o rapid ascunde, de fapt, o victimă frustrată, nevrotică şi tragică a Hollywood-ului”. 252 În anii ‘70 apare un gen de filme ce proslăvesc idila unei vieţi simple de la ţară. O morală puritană îşi găseşte expresia în su-biectele şi tematica lor. Regizorul Artur Gordon a produs filmul „Simplă iubire”, în care un băiat bogat refuză la milioane din dragostea pentru o fată simplă. Filmele hollywoodiene au fost analizate detaliat de către La-ura Mulvey, care într-un articol, „Plăcerea vizuală şi cinemato-graful narativ” (1975), susţinea ideea, că cinematograful identi-fică plăcerea cu punctul de vedere al bărbaţilor şi se întreba dacă spectatoarele sunt determinate să împărtăşească această plăcere în mod masochist. Anii 1980 au promovat imaginea unor femei victime, care sunt folosite în interesele unor bărbaţi perverşi (filmele „Iubire periculoasă”, „Drumul către infern”). Tematica feminină în cine-matografia europeană a fost marcată de celebrul regizor suedez Ingmar Bergman, care a înţeles cel mai bine universul feminin, pe care l-a investigat în mai toate filmele sale. „Scene din viaţa conjugală” este filmul reprezentativ în acest sens. Filmul francez este prezentat prin simbolul Brigitte Bardot. Filmul „Viaţa particulară” are ca subiect ascensiunea unei vedete de cinema şi condiţia sa dramatică. Brigitte Bardot este cea care aproape peste noapte a devenit un mit al erotismului fără com-plexe, al femeii - copil, al incomparabilei bosumflate. Ea însăşi cu pletele ei, mersul legănat, privirea este obiect al discuţiei şi adoraţiei. Filmele ei sunt mediocre dar imaginea a fost un feno-men al sociologiei cinematografului. Un alt mare portretist al femeii în cinema vine din zona asi-atică şi este Kenji Mizogchi, care a reuşit să îmbine armonios critica socială cu poezia şi rafinamentul formei pentru a trata condiţia femeii, iubirea zădărnicită. Opera sa este considerată un simbol al spiritului japonez şi al universului japonezei. Societatea de consum a creat simbolurile sale feminine. Clau-dia Schiffer, Sharon Stone, Pamela Anderson sunt imaginile unor succese totale, ale realizărilor tuturor dorinţelor, apărând drepr reprezentante ale unor tărâmuri unde curge laptele cu mierea, ale 253 cornului abundenţei. Ele sunt proiecţii ale abundenţei materiale şi financiare, a plasării pe cele mai înalte poziţii sociale. Cinematografia sovietică a creat simboluri de femei eroine, tractoriste, savante, care se jertfesc în interesele partidului şi statului. Anii 1970-1980 au avut premiere, în care tematica fe-minină a devenit tratată mai nuanţat. Filmul lui Gleb Panfilov „Începutul” spre exemplu are ca subiect povestea unei campioa-ne de tir, care ajunge primăriţa unui oraş şi încearcă să facă faţă tuturor încercărilor la care o supun viaţa socială şi personală. Filmul „Proşu slova” analizează cu fineţe şi umor universul unei femei sovietice, care a făcut revoluţia, Magnitogorscul, dar înţe-lege schimbările sociale. Farmecul filmelor se datorează actriţei Inna Ciurikova. Filmul sovietic a promovat şi alte imagini ale genului: femeia – erou, femeia – partizan, femeia – tractoristă, femeia - prim-secretar de partid. Cu o anumită doză de abstractizare putem face o clasificare a stereotipurilor feminine prezente în cinematografie. Ele sunt: Feme-ia muză: inexistentă, seducătoare şi inaccesibilă. Psihanaliştii con-sideră că este vorba despre atribuirea sexului feminin diverselor forme de aspiraţii, năzuinţe, himere şi visuri. Eroina de acest gen este prezentă în filmele despre bărbaţii celebri (Napoleon, Nelson ş.a.). Femeia erou este prezentată, mai ales, în cinematografia so-vietică: femeia - partizan, tractorist, cosmonaut, secretar de partid. În cinematografia occidentală subcategoria acestui gen este prezen-tată în roluri de poliţist, agent secret, judecătoare. Femeia casnică esteoalternativă afemeiidesucces,ealustruieştemediulnaturalde trai, ştie să se jertfească pentru familie şi este, de multe ori, protago-nista telenovelelor.Tipologia femeilor în cinematografie este destul de vastă: femeia mistică şi pragmatică, femeia fatală - seducătoare şi nemiloasă, femeia de afaceri – emancipată social şi cultural, cu-noscătoare şi activă, implicată într-o întrecere cu bărbaţii, pe care o câştigă deseori. Filmele care prezintă astfel de femei arată o perso-nalitate energică, pasionată, însă deseori frustrată şi obosită. Stereotipurile feminine, deşi diferite, au o temă, care le uneş-te, şi anume - afirmarea femeii ca subiect, revendicarea dreptu- 254 rilor ei asupra alegerii destinului. Femeia modernă accede la un model novator de acţiune şi eveniment, ea inventează roluri noi şi polemizează cu rolul său tradiţional. Prin eroină, cinematogra-ful contemporan proiectează o nouă perspectivă asupra eveni-mentelor şi scoate în evidenţă punctele nevralgice ale societăţii. Articolul a prezentat doar tendinţele esenţiale, care pot fi mai lesne corelate cu problemele sociale, economice şi spirituale ale femeilor. Aceasta nu înseamnă că nu există alte simboluri, care ar fi interesante pentru cei ce ştiu să asculte, să descopere ecouri-le vremii, iluziile, neliniştile şi durerile universului feminin. Literatura: 1. Dicţionar de psihanaliză Larousse. – Bucureşti: Univers enciclopedic, 1997. 2. Ianoşi Ion. Masculin-feminin. - Bucureşti: Edi-tura Trei,1998. 3. Dicţionar de cinema. - Bucureşti: Editura enci-clopedică, 1997. 4. Dragomir Otilia, Miroiu Mihaela. Lexiconul fe-minist. - Iaşi: Polirom, 2002. 5. Kite Mary. Gender Stereotipe. – London, San Diego, 2001. 6. Peirce C.S. Colleccted Papers. - Cambrige, MA: Harvard University Press, 1998. 255 innA neGreSCu-BABuŞ Contactele dintre limbi. O ramură „nouă” în ştiinţa limbajului Studierea contactelor lingvistice tinde sa devină o direcţie independentă de cercetare în lingvistica contemporană. Unii autori vorbesc chiar despre o „lingvistică a contactelor lingvis-tice”, „lingvistică a contactelor”, sau „linguistics contacts”[1]. Interpretarea directă a acestor termeni le-a permis unor autori să admită existenţa unei ştiinţe noi (cea a contactelor lingvistice) în rînd cu celelalte, cum ar fi sociolingvistica, psiholingvistica sau lingvistica istorică . Trebuie sa recunoaştem totuşi că pînă astăzi nu există păreri comune în ceea ce priveşte clasificarea şi conceperea contactelor lingvistice. Noţiunea de „contact lingvistic” înglobează astăzi o multitudine de căi, forme, procese şi consecinţe ale interacţi-unii dintre limbi: influenţa dintre limbi, raporturile sau relaţiile (reciproce) între limbi, interacţiunea dintre limbi, întrepătrunde-rea (interpenetraţia, interferenţa) limbilor, amestec al limbilor, încrucişarea limbilor, creolizarea, metisarea, hibridizarea etc. Acest lucru a determinat şi apariţia unei mari diversităţi de opinii şi a numeroase discordanţe terminologice. În această teorie obiectul nostru de studiu principal îl consti-tuie contactele, fenomen sociologic în primul rînd, care antre-nează limbile în interacţiune, provoacă un număr de procese şi schimbări active, în marea majoritate a cazurilor prin bilingvism, care produce interferenţe şi, ca rezultat, în limbile contactante se selectează tot felul de împrumuturi, au loc influenţe, procese co-mune, evoluţii convergente. În această ordine de idei conceptul de contact lingvistic trebuie tratat în modul cel mai larg cu putin-ţă, pentru a acoperi cu el toată varietatea relaţiilor dintre limbi. 256 Astfel, această noţiune nu ar trebui identificată doar cu noţiunea de bilingvism, sau cu reducerea contactului la interacţiune, cu limitarea ei la noţiunea de substrat sau de împrumut. În fine, după părerea celor mai mulţi dintre lingvişti, bilingvis-mul, care este o condiţie esenţială în procesul de realizare a inter-acţiunii dintre diverse sisteme lingvistice, va deveni o problemă esenţială în teoria generală a locului limbii în viaţa socială. Lingvistica a început să se ocupe de contactele dintre limbi, tot mai insistent şi chiar sistematic, ca urmare a conştientizării faptului că limbile nu sunt o creaţie imuabilă, un produs finit, ci dimpotrivă, fiecare limbă are o istorie, o tradiţie, deci se dezvoltă permanent, fiind într-o continuă „refabricare”, dar păstrînd to-tuşi nişte constante ca nucleu al fiecăreia. Deoarece fiecare limbă îşi datorează existenta alteia sau altora şi după cum formarea, devenirea şi evoluţia, ca şi individualitatea nici uneia nu pot fi elucidate şi descrise fără aceste „contribuţii” externe, dar de na-tura tot lingvistică, ştiinţa limbajului natural uman acordă în ul-timul timp o atenţie deosebită studiului relaţiilor dintre sisteme lingvistice diferite, făcând din acesta chiar o direcţie prioritara a lingvisticii generale, care ar putea pune baza unui domeniu apar-te de cercetare. Iniţiatorul teoriei contactelor lingvistice este considerat, de obicei, lingvistul austriac, de la finele veacului trecut, Hugo Schuchardt, care, punînd la îndoială concepţia organică a lim-bajului uman, susţinea că toate limbile sunt amestecate şi că „amestecul lingvistic” este problema esenţială a ştiinţei limbii [2]. Punînd amestecul pe seama bilingvismului, el a observat na-tura socială a contactelor dintre limbi. Unii lingvişti însă sunt de părerea că statutul de pionier este acordat pe nedrept lui Hugo Schuchardt. O abordare diferită, bazată pe psihologia individuală, o avea contemporanul lui Hugo Schuchardt, neogramaticul H. Paul, care a lărgit şi mai mult concepţia termenului, susţinînd că putem vorbi de un amestec al limbilor continuu, chiar şi în timpul unei discuţii dintre două persoane (prin amestec în sens restrîns, el în- 257 ţelegea influenţa pe care o suferă o limbă din partea alteia, înru-dită sau nu, ori un dialect din partea altui dialect) [3]. Concepţia lui H. Paul a fost îmbogăţită şi chiar depăşită în unele privinţe de o lucrare, aplicată la limba română, de către Al. Philippide [4]. Aici întîlnim informaţii referitoare la diferenţierea sociolo-gica, internă a limbii şi la existenţa unei limbi comune. Autorul Istoriei limbii romane are în vedere existenţa a „două limbi, una de toate zilele, pe care locutorul o lasă pradă schimbărilor de tot felul, şi alta de paradă, pe al cărei uz îl învaţă cu dinadinsul şi cu hotărîrea de a nu-l schimba cu nici un preţ [...]. Acesta [=uzul de parada] e aşa numita limbă comună [5]. Unul din capitolele acestei cărţi, Amestecul vorbirilor, cuprin-de şi analizează complex fenomenul de împrumut. Concepţiile lui Philippide în legătură mai ales cu împrumutul propriu-zis, adică între limbi (pentru că autorul vorbeşte şi de împrumuturi recipro-ce, numite astăzi „idiolecte”) sunt foarte moderne şi actuale Ma-joritatea acestor idei, cu unele clarificări şi dezvoltări sunt reluate în Originea românilor (volumul I, Iaşi, 1925, volumul II, 1928), care conţine şi capitole consistente de lingvistică generală, unde sunt dezbătute importantele fenomene ce constituie obiectul cer-cetării noastre. Teoria lui Hugo Schuchardt, conform căreia siste-mele gramaticale sunt impenetrabile la interacţiunile cu alte limbi, a provocat mari controverse în epocă (după cum s-a întîmplat mai tîrziu cu A. Meillet, E. Sapir ş. a.) [6]; acelaşi punct de vedere cu mult timp înainte îl susţine W. D. Whitney, ca şi Max Muller, în concepţia cărora elementele structurale gramaticale, spre deosebi-re de vocabular, nu se împrumută niciodată [7]. La începutul preocupărilor pentru rezultatele contactului din-tre limbi, care datează din secolele al XVII-lea şi al XVIII-lea, s-a insistat, mai ales asupra aspectului negativ, cuvintele străine fiind declarate „barbarisme”, deci condamnate (F. Malherbe, J. Swift, G. W. Leibnitz). Primii comparatişti (în special J. Grimm şi R. K. Rask) au intuit faptul că limbile nu sunt izolate în evolu-ţia lor. Ei au remarcat acest lucru în procesul de creare a metodei comparativ-istorice şi au stabilit criteriile de înrudire a limbilor, 258 eliminînd împrumutul de la o limbă la alta, pentru ca, pe baza elementelor moştenite, să stabilească criteriile de înrudire a lim-bilor. Aceeaşi comparatişti (mai ales Rask) atrag atenţia asupra impenetrabilităţii unora dintre compartimentele limbii (morfolo-gia, în primul rînd) în urma contactelor dintre limbi. Prin anii ’40, ia amploare o noua direcţie în studiul contac-telor lingvistice, punîndu-se accent pe relaţii mai complexe în-tre sisteme lingvistice neînrudite de pe acelaşi teritoriu sau zone limitrofe, atunci cînd de primă importanţă nu este atît înrudirea genetică, cît una secundară, de apropiere structurală, de conver-genţă tipologică (cazul limbilor balcanice, de la care s-a plecat în formularea teoriei „uniunilor de limbi”). Prima abordare structural-tipologică şi mai ales psihologică a contactelor lingvistice, în special a bilingvismului, va fi con-solidată în monografia lui U. Weinreich, Languages în contact. Findings and problems. De fapt, după multe opinii, etapa con-temporană a teoriei contactelor lingvistice începe cu această monografie. Lucrare de mare importanţă, „biblia” cercetărilor de mai tîrziu, este prima sinteză interdisciplinară a materialului le-gat în vre-un fel sau altul de contactele dintre limbi şi, îndeosebi, de bilingvism. Tot aici se optează, ca generic, pentru termenul de contact lingvistic, care pare să fie mult mai convenabil faţă de ceilalţi anteriori, fără sa-i poată elimina total. Putem spune că acest studiu a dat un nou impuls şi a propus noi metode de cercetare în domeniul contactelor dintre limbi. Noul termen de contact lingvistic continuă să circule în litera-tura de specialitate în paralel cu mulţi alţi termeni ce desemnează acelaşi fenomen. L. V. Scerba declară că „Noţiunea de amestec lingvistic este una din cele mai neclare în lingvistică, încât, pro-babil, nici nu trebuie inclusă printre conceptele ştiinţei limbii, cum a şi procedat A. Meillet” [8]. Totuşi, el nu renunţă definitiv la ea, ci continuă să o folosească în anumite contexte. Conceptul de ”amestec al limbilor” include, după părerea autorului 1) îm-prumuturile aloglote propriu-zise, 2) schimbările provocate de influenţa unei limbi străine (apariţia lui h în franc. haut < lat 259 altus graţie sinonimului german hoch; calcuri ca lat. consaentia, germ Gewissen etc.); 3) erorile datorate însuşirii insuficiente a unei alte limbi, majoritatea fiind individuale, dar unele avînd o oarecare extensiune faţă de normele acesteia (limbile creole şi formaţiile similare s-ar situa tot aici, cu diferenţa că la formarea lor au contribuit chiar şi purtătorii limbilor modificate sau/şi de-gradate). Deoarece toate aceste fenomene apar doar acolo unde două limbi se află în contact nemijlocit, am putea să le grupăm sub titlul de amestec lingvistic. Cum însă faptele de sub 2) şi 3) sunt similare proceselor din interiorul unei singure limbi, iar cele de sub 1) sunt provocate de procese de altă natură, preferabil ar fi termenul de influenţă reciprocă între limbi (folosim această exprimare fără a comite vre-un pleonasm, influenţa fiind şi unilaterală), căci cel de ames-tec lasă impresia că cele două limbi în cauză ar putea participa în măsură egală la obţinerea produsului nou. După părerea lui Meillet, niciodată vorbitorii a două limbi nu pierd sentimentul diferenţelor dintre limbile folosite de ei. De aceea Meillet nu este de acord cu formula „amestec al limbilor”, care poate sugera ideea unei limbi cu două surse [9]. Termenul contact a fost acceptat, printre alţii, şi de Einar Haugen: „Fiecare lingvist se confruntă, mai devreme sau mai tîrziu, cu problemele a căror apariţie se datorează contactului lingvistic” [10]. Chiar dacă pare cel mai reuşit, termenul de con-tact lingvistic pare a avea două neajunsuri, este nelingvistic (mai degrabă sociologic, etno-cultural etc.), iar în partea sa „lingvis-tică” este polisemic fiind echivalat cu bilingvismul, interferenţa, împrumutul. U. Weinreich susţine că „Două sau mai multe limbi se con-sideră a fi în contact dacă sunt folosite alternativ de unele şi aceleaşi persoane”, (definiţie reluată de E. Haugen, op. cit.), după cum „practica folosirii alternative a două limbi se numeşte bilingvism, iar persoana respectivă, bilingvă” [11]. V. Ju. Ro-zenzveig susţine că „Prin contact lingvistic vom înţelege comu-nicarea verbală între doua colective lingvistice cu excluderea, 260 expresă, din sfera conceptului” a contactului dialectelor între ele sau cu limba supradialectală” [12]. Pentru cea de-a doua definiţie se pronunţă şi M. M. Мihailov, care, bazat pe E. Haugen („Una din axiomele lingvistice este că, oriunde s-ar manifesta influenţa unei limbi asupra alteia, aceasta se realizează prin indivizi bi-lingvi”), ca şi pe L. V. Scerba („Orice influenţă reciprocă între limbi necesită prezenţa unor vorbitori care, fie şi în măsură neîn-semnată, să fie bilingvi”), conchide „Bilingvismul apare, astfel, nu doar ca o verigă mijlocitoare în cursul influenţei reciproce între limbi, căci bilingvismul este însuşi procesul de contact al limbilor” [13]. Şi în concepţia lingvistului român E. Petrovici bilingvismul este definitoriu pentru contactul lingvistic şi pentru toate con-secinţele acestuia căci toate problemele interpenetraţiei limbilor se reduc la „cea a bilingvismului, prin intermediul căruia se re-alizează contactul dintre limbi”, care dă naştere la interferenţe, împrumuturi de toate felurile, nu numai de cuvinte izolate, ci şi de foneme, de elemente gramaticale, de fapte de structură, de caracteristici prosodice”, chiar termenul de interpenetraţie echi-valînd, pînă la un punct, cu cel de interferenţă [14]. Unii cercetători, mai ales din spaţiul ex-sovietic, au încercat să disocieze conceptele de contact, bilingvism, interacţiune ş. a. Astfel, T. Iliaşenko subliniază că factorul contact acţionează independent de factorul geneză, argumentînd asemănările tipo-logice între limbi chiar neînrudite şi diminuând trăsăturile ge-netice ale altora, dar că el, neputând fi redus la bilingvism, mai ales la cel individual, rămîne „extralingvistic, în sensul că nu priveşte direct sistemul unei limbi”: „Intre noţiunile „contact” şi „bilingvism” există un raport de interdependenţă în sensul că bilingvismul, ca fenomen de ordin sociologic [numai?!], poate avea loc numai pe bază de contact, pe cînd contactul nu implică numaidecât bilingvism. Astfel, de exemplu, multe concordanţe gramaticale, lexicale, frazeologice, existente în limbile din Uniu-nea Lingvistică Balcanică şi care nu pot fi explicate ca simple pa-ralelisme, dovedesc existenţa în trecut a unui contact lingvistic, 261 ceea ce nu înseamnă, însă, că la populaţiile respective a avut loc şi un proces de bilingvism” şi „Procesul, de contact se prezintă, deci, sub diferite aspecte: economic – de contact în sfera econo-miei, social-politic — de contact între populaţii; cultural — de contact între culturi; lingvistic — de contact între limbi, fiecare din aceste 4 aspecte principale condiţionându-se reciproc: eco-nomic — social - politic — cultural – lingvistic” [15]. Alţii au interpretat contactul între limbi esenţialmente în plan geografic, surprinzând sau intuind însă şi efectele lor lingvistice (pe fondul tipologiei sociologice a bilingvismului), dar, mai ales, o serie întreagă de factori exteriori contactului „lingvistic”, dar care îl influenţează. U. Weinreich susţine că o analiză completă a interferenţei în situaţia contactului lingvistic este imposibil de efectuat fără luarea în considerare a factorilor extralingvistici. Printre aceşti factori de care depind dimensiunile, direcţia şi natura influenţelor între limbi, autorul citează ca mai importanţi: 1) starea social-politică a celor două colective; 2) Situaţia econo-mică a unuia faţă de celălalt; 3) toleranţa sau, dimpotrivă, discri-minarea naţională, rasială ori religioasă; 4) coeziunea colective-lor aflate în contact, respectiv, dispersia, fărîmiţarea din diverse motive a lor; 5) raportul numeric între ele; 6) gradul de concen-trare teritorială a fiecăruia (faţă de amestecul lor sau faţă de „en-clavele” lingvistice, cînd poziţia limbii minoritare slăbeşte); 7) durata şi continuitatea contactului între comunităţi; 8) intensita-tea legăturilor unui colectiv minoritar cu „trunchiul” etnolingvis-tic din care s-a desprins (îndeosebi la contactul „segmentar” între limba imigranţilor şi limba locală); 9) existenţa unor activităţi social-politice şi cultural-instructive în limba maternă; 10) pre-dominarea, superioritatea economică, social-politică, culturală, artistică, tehnico-ştiinţifică etc. a unui colectiv asupra celuilalt; 11) particularităţile psihice ale comunităţilor (refuzul sau predis-poziţia la împrumuturi, atitudini însă variabile după epoci); 12) dominaţia monolingvismului într-o ţară sau, invers, a pluriling-vismului, „împestriţarea” etnolingvistică necesitînd o limbă de „contact”, de comunicare între alogloţi (în Basarabia tinzându-se 262 chiar ca limba rusa să devină a doua limbă „maternă” pentru populaţia băştinaşă). Totalitatea acestor factori constituie ceea ce U. Weinreich numeşte „ambianţa, social-culturală a contactului lingvistic”, fără a cărei elucidare, cercetările asupra interferenţe-lor între limbi riscă „să rămînă în aer” [16]. În literatura de specialitate se mai invocă, mai ales la contac-tul între limba autohtonă şi limbile imigranţilor, factori externi precum 13) modificarea bruscă a mediului geografic şi social, ceea ce impune completarea imediată şi generală a terminologi-ilor; 14) reorientarea socială şi culturală a emigranţilor (de unde scăderea rezistenţei lor la influenţe şi împrumuturi); 15) schim-barea în masă a ocupaţiilor şi profesiilor; 16) amestecul etnic (căsătorii mixte etc.), plus o serie de factori subiectivi, care, dacă sunt mai mult sau mai puţin răspândiţi într-un grup bilingv, pot afecta desfăşurarea şi natura interacţiunii lingvistice: a) aptitu-dini generale în însuşirea limbii (-lor) străine; b) aptitudini mu-zicale, care permit o bună asimilare fonetică a idiomului străin; c) capacităţi imitative, care înlesnesc achiziţia altei limbi la con-tactul natural; d) abilitaţi selective care asigură separarea celor două sisteme ale bilingvului, e) experienţe anterioare de studiere a limbilor; f) capacitatea generală de a se exprima liber în limba maternă. Contactele înseamnă, de fapt, legături (implicit, „căile”, „canalele” pe care se pot realiza aceste relaţii, indiferent de ce s-a întîmplat ori se întîmplă în interiorul limbilor sau varietăţi-lor acestora intrate în astfel de legături, de altfel numeroase şi complexe. Ca atare, s-a propus o clasificare a acestor „legături” în mai multe tipuri (ele condiţionând anume feluri de biling-vism şi, prin ele, amploarea interferenţei), şi anume, în contacte I. 1.cazuale, accidentale şi 2. permanente, II. 1. externe şi~2. interne, lll. naturale şi artificiale sau, după alţii, într-o viziune strict geografică, IV. 1. marginale (frontaliere) şi 2. intraregio-nale (inclusiv al enclavelor aloglote). Fireşte, aceste clasificări pot şi trebuie să fie completate (chiar dacă unele se vor încrucişa cu cele ale bilingvismului), de exemplu, în V. 1, directe şi 2. mij- 263 locite, în VI. 1. nemijlocite şi 2. la distanţă, în VII. 1. populare şi 2. culte (savante, livreşti, cărturăreşti), acestea posibile şi între o limbă „moartă” (latina ş.a.) şi cele „vii” sau între limbi aflate la mari distanţe [17]. Nevoia unor asemenea conceperi şi clasificări ale contactu-lui îşi găseşte justificarea prin faptul că fenomenul dat precede interacţiunea dintre limbi, fără un contact stabilit pe o cale sau alta din multele posibile, limbile (chiar dacă ar fi înrudite sau similare tipologic) nu vor interacţiona, adică nu vor interfera, interpenetraţia fiind mijlocită preponderent, prin bilingvism în ciuda înrudirii strînse şi a similiarităţilor tipologice. Dacă vom încerca să acordăm termenului contact o semni-ficaţie pur lingvistică, atunci vom ajunge la concluzia că este polisemic. Aceasta înseamnă că trebuie să-i atribuim aproape simultan şi sensurile de bilingvism, interferenţă (provocată de acesta), dar şi rezultatele procesului de contactare. Prima idee este, după cum s-a arătat în repetate rînduri, in-acceptabilă, nefiind mereu verosimilă: contactul se poate realiza (ca în cazul celui mijlocit, de regulă şi al celuia de la distan-ţă) şi fără bilingvism, ultimul nu naşte totdeauna interferenţa. Contact, după unii, ar trebui să însemne doar interacţiunea în sincronie, văzută însă ca efecte în diacronia limbilor. Or, tipurile de interacţiuni şi de efecte ale lor fiind numeroase şi variate, ar trebui să identificăm contactul, rînd pe rînd, cu fiecare fenomen „particular” respectiv, cu toate conceptele vehiculate pînă acum în istoria teoriei contactelor lingvistice, privind modul în care interacţionează limbile şi cu ce urmări. O asemenea inventariere a tipurilor de rezultate ale interacţi-unii dintre limbi s-a realizat totuşi. Pentru o asemenea clasificare s-a ţinut cont de: 1. esenţa modificărilor produse în limbile afla-te în contact depinzînd de gradul de apropiere sau de depărtare între structurile idiomurilor date, trebuie distins între: a) între-pătrunderi între limbi neînrudite, structural diferite (engleză şi arabă, rusă şi japoneză etc); b) între limbi înrudite de departe, distanţate ca structură gra maticală şi inventar lexical (engleză şi 264 română etc.) şi c) între limbi strâns înrudite, cu structuri simila-re şi cu multe elemente „materiale” comune (rădăcini, formanţi etc.), ca între cele trei limbi slave de est sau ca între polonă şi cehă ori ca între română şi franceza. 2. a) diferenţierea, scindarea unei limbi în câteva autonome. b) integrarea, contopirea câtorva limbi într-una singură, c) împrumutul şi, mai ales, îmbogăţirea reciprocă a limbilor (împrumuturi „cognitive”, cele realizate odată cu preluarea realităţilor şi noţiunilor, elemente ce lărgesc posibilităţile structurii unei limbi, de pildă, folosirea sunetelor şi complexelor sonore în diverse poziţii, construcţii sintactice, variaţii stilistice etc. 3. Se referă la împrumutul lingvistic. De multe ori acest con-cept nu poate acoperi toate tipurile de interpenetraţie, din mai multe motive: termenul sugerează fie procesul doar de receptare a unor unităţi aloglote, fie acele unităţi reţinute în limba B dintr-o oarecare limbă A. Este important de subliniat că nu putem vorbi chiar de un împrumut lexical propriu-zis, atunci cînd bilingvul „coagulează” două sisteme lingvistice. De fapt, teoria împrumu-tului, care tradiţional se limita doar la fapte de lexic, a suferit numeroase interpretări prin prisma bilingvismului şi a interfe-renţei. Interesul pentru raportul limbă - societate din cadrul şcolii sociologice franco-elveţiene, a favorizat studiul contactului din-tre limbi şi sub acest aspect, ceea ce permitea analiza fenome-nului din punctul de vedere al unor clasificări pe baza raportului dintre culturi superioare şi inferioare, precum şi din punctul de vedere al raportului dintre populaţii. Se poate spune că analiza sociologică în cercetarea contactului dintre limbi porneşte de la A. Meillet. Continuând aceeaşi poziţie, J. Vendryes, enumeră patru fac-tori care stimulează procesul contactului lingvistic: 1. economic, decisiv pentru amploarea, gradul contactului, 2. politic, impor-tant în condiţii concrete date; 3. religios; 4. al prestigiului. Problemele contactului dintre limbi au format obiectul mai multor congrese şi simpozioane internaţionale: problemele inter- 265 ferenţei lingvistice (al IV-lea Congres al lingviştilor), structura internă a limbii în condiţiile bilingvismului şi ale influenţei sub-stratului, adstratului şi superstratului (Congresul a V-lea), limite-le în care se poate exercita influenţa structurii morfologice a unei limbi asupra morfologiei altei limbi (al VI-lea congres al lingviş-tilor). Problematica dată a fost larg dezbătută şi la congresele de lingvistică şi filologie romanică, la cele de slavistică (în special la cele din 1958, 1963, 1968), la congresele internaţionale de di-alectologie, la cel de-al X-lea Congres al lingviştilor (Bucureşti, 1967 ), ca şi la I Congres internaţional de balcanistică. Din 1954, la propunerea lui E. Haugen, s-au pus bazele unui centru mondi-al de studiere a bilingvismului, în cadrul UNESCO. Concepţiile şi metodele ce funcţionează în acest domeniu al contactelor lingvistice i-au îndreptăţit pe mulţi cercetători să-l considere ca o disciplină lingvistică aparte, ca o nouă ramură a ştiinţei limbii. Se pare că atât termenul, cât şi ideea porneşte de la O. Jaspersen, A New Science: Interlinguistics, Cambridge, 1930, pe care îl urmează, îndeosebi, cercetătorii ruşi. Ei, însă, introduc aici un spectru foarte larg de noţiuni, fenomene, pro-cese: studiul contactelor dintre limbi de tot felul, adică relaţiile interlingvistice, dar şi prognoza evoluţiei lingvistice a societă-ţii viitorului, studiul funcţionării reale a limbilor internaţionale naturale, probleme legate de crearea şi funcţionarea diferitelor limbi artificiale etc. Într-un cuvânt, disciplina dată este socotită numai ca o ştiinţă a aşa-numitelor limbaje raţionale, cum ar fi limbajele internaţional-tehnice ale ştiinţei, limbile intermediare în traducerea automată, limbile-etalon etc. O altă categorie de cercetători, ca urmare a studierii cauzelor şi legilor schimbărilor din limbă, au constatat că există o serie de fapte ce nu pot fi atribuite limbii de origine şi nici nu pot fi puse pe seama puterii de inovaţie proprie fiecărei limbi. Astfel, a început să se acorde o atenţie sporită aşa-numitului amestec între limbi, rezultat al unor factori social-istorici concreţi. Din-tre aceştia cea mai mare importanţă a căpătat-o, de la început, amestecul etnic, cu urmările sale în planul limbii, cunoscut sub 266 numele de substrat şi adstrat. G. I. Ascoli a fost primul care a acordat o mare importanţă substratului, încercând să explice o serie de fenomene fonetice caracteristice limbilor romanice prin acţiunea substratului. Totuşi conceptul de substrat este introdus încă din 1821 de către lingvistul danez J G. Bredsdorff într-o lucrare despre cauzele schimbărilor în limbă. Pokorny şi alţii, ca, de exemplu, Hirt, aplică teoria substratului şi la studiul dezvoltă-rii indoeuropenei, ajungînd să susţină că elementele de substrat nu numai că influenţează profund limba de strat, dar şi că pot să se amplifice cu timpul în aceasta din urmă. Ca şi conceptul de contact lingvistic, ideea de substrat conti-nuă să fie destul de vagă. Prin substrat înţelegându-se cînd a) o limbă eliminată, când b) doar urmele acesteia în limba învingă-toare, când (prin prisma conceptului psiholingvistic de interfe-renţă) c) ansamblul greşelilor legice săvîrşite de vorbitorii limbii învinse în trecerea lor la o limbă nouă, ca şi tot ceea ce un mediu dat reţine din limba maternă, din cauză că nu găseşte pentru el un echivalent în limba pe care şi-o însuşeşte, şi nu doar pentru că o cunoaşte slab pe aceasta din urmă. V.Abaev a încercat să dea o caracterizare globală substartului: „întrucât conţinutul lingvistic al noţiunii de „substrat” se dezvălu-ie în opoziţia acesteia faţă de înrudire şi împrumut, e necesar de lămurit conţinutul acestor două noţiuni. Reprezentările ştiinţifice despre înrudirea lingvistică şi despre împrumutul lingvistic sunt legate în întregime de tezele de bază ale lingvisticii comparativ-istorice şi ale clasificării genealogice a limbilor. Noţiunea funda-mentală a lingvisticii comparativ-istorice este noţiunea de sistem moştenit prin continuitate neîntreruptă de la o stare primară, nu-mită limbă-bază. Înrudite se numesc limbile care au ca sistem de plecare una şi aceeaşi limbă. Tot ceea ce în fiecare sistem izolat ţine de sistemul iniţial sau a apărut în el datorită legilor interne de evoluţie reprezintă elementul esenţial, original, «propriu». Tot ceea ce e preluat în el din exterior este «împrumutat», «străin». Riguros vorbind, substratului nu îi este aplicabilă nici noţiunea de „al său”, nici cea de „străin”. Elementele de substrat nu pot fi 267 numite «proprii», pentru că ele nu ţin de sistemul primar, nu sunt legate de tradiţie. Dar ele nu pot fi privite nici ca «străine», adică împrumutate, întrucât aici nu are loc nici un împrumut exterior; substratul nu este ceea ce se asimilează din afară, ci ceea ce un anumemediuareţinutdinsistemulsăuanterior,dupăceatrecutla un nou sistem. Şi substratul, şi împrumutul înseamnă pătrunderea elementelor unui sistem în altul. Dar, la substrat această pătrunde-re este incomparabil mai profundă, mai intimă, mai importăntă. Ea poate cuprinde toate laturile structurale ale limbii, în timp ce împrumutul, în general, se răsfrânge doar asupra unor straturi ale vocabularului. Intimitatea şi profunzimea apropie relaţiile de sub-strat de relaţiile bazate pe înrudire. Şi substratul, şi înrudirea pre-supun legături etnogenetice. Spre deosebire de ele, împrumutul nu este legat în nici un fel de etnogeneză. Dacă încercăm să lămurim în ce constă cauza specificului rezultatelor lingvistice ale substra-tului, de ce aceste rezultate sunt mai intime şi mai adînci, ajun-gem la noţiunea de „bilingvism”. Substratul este legat de trecerea de la o limbă la alta, proces [...] complex şi dificil. Acest proces presupune, ca o etapă intermediară, o perioadă mai mult sau mai puţin îndelungată de bilingvism. Iar un bilingvism durabil creea-ză condiţii pentru amestecul şi interpenetraţia de largă perspectivă a celor două sisteme. Specificul lingvistic al substratului poate fi elucidat numai pe terenul bilingvismului” [18]. Evoluţia ideii de substrat în cazul limbilor romanice a fost de-terminată de faptul că, în decurs de un secol, cunoştinţele despre idiomurile romanice s-au înmulţit şi s-a constatat că fenomenele atribuite substratului se regăsesc şi în domenii în care nu poate fi vorba de o influenţă a substratului respectiv. Această consta-tare, ca şi altele asemănătoare, au făcut să apară unele rezerve cu privire la diversele explicaţii concrete în care substratul era invocat drept cauză a evoluţiilor fonetice; unele dintre aceste re-zerve vin chiar din partea lui Viggo Brondal, partizan al teoriei substratului, care socoteşte ca o experienţă indispensabilă unui rezultat favorabil cunoaşterea solidă a sistemului pretinsei limbi de substrat. 268 Aceste rezerve s-au amplificat pe măsură ce metodele de ana-liză a limbii au progresat pînă la diversele şcoli structuraliste. Ideea că o structură lingvistică poartă în ea însăşi o parte din cauzele care trebuie să contribuie la propria sa reînnoire, era în evidentă contradicţie cu ideea de a pune în mod exclusiv pe sea-ma substratului modul diferit de evoluţie al anumitor limbi. De aceea, se cer analizate noutăţile în studiul contactelor din-tre limbi, datorate lui U. Weinreich şi celor care i-au continuat demersul. În fond, este vorba de o viziune unitară, sistemică, asupra biligvismului, asupra interferenţei ca proces şi ca (even-tuale) urmări. Referinţe: 1. Goebl Hans. Problems and perspectives of contact lin-guistics from a Romance scholar’s point of view // Peter H. Nelde, P. Sture Ureland, Iain Clarkson. Language contact in Europe. - Tűbingen, 1986, pp. 125-150. 2. Schuchardt Hugo. К вопросу о языковом смещении // Избранные статьи по языкознанию. - Москва, 1950, с. 78. 3. H. Paul. Prinzipien der Sprachgeschichte. - Trad. rus., Москва, с. 459. 4. Philippide Al. Principii de istoria limbii. - Iaşi, 1894. 5. Ibidem, p. 6. 6. Meillet Antoine. Sur le bilinguisme // H. Delacroix ed al. Psychologie du langage. - Paris, 1933; Sapir E. Linguis-tique. - Paris, 1968. 7. Aceste controverse sunt descrise în Iordan I. Lingvistica romanică: Evoluţie, Curente, Metode. - Bucureşti, 1962, pp. 56-58. 8. Scerba L. V. Sur la notion de melange des langues // Избранные работы по языкознанию. - Ленинград, 1958, p. 45. 9. Meillet Antoine. Linguistique historique et linguistique generale. Vol. I-II. - Paris, 1951, 1958. 10. Haugen E. Bilingualism in the Americas. - Ed. a II-a. -Alabama, 1964. 11. Weinreich U. Languages in Contact. Findings and pro-blems. - New York, 1953. p. 1. 269 12. Розенцвейг В. Ю. Языковые контакты. - Ленинград, 1972, с. 2. 13. Михайлов M. M. Двуязычие и взаимовлияние языков // Проблемы двуязычия и многоязычия. - Москва, 1972. с. 197. 14. Petrovici E. Toponimice slave de est pe teritoriul Repu-blicii Populare Române // Romanoslavica, IV, pp. 41-63. 15. Iliaşenco T. Note privind contactul lingvistic // Limba şi literatura moldovenească, Chişinău, 1964, nr.3, pp. 39-40. 16. Weinreich U. Op. cit., p.4. 17. Ferguson Charles A. Diglossia // Word, 1959, 2 (15), pp. 325-340. 18. Абаев В. И. О языковом субстрате // DSJa, 1956, t. IX, p. 60. Literatura: Ferguson Ch. Language structure and language use. - Stan-dford, California, 1973. Haugen E. Language Contact // Reports for the Eight Inter-national Congress of Linguists. - Oslo, 1957, II, 5-9 august, pp. 253-267. Labov W. Sociolinguistic. – Philadelphia: Patterns, 1972. MackeyW. F. Bilinguisme et contact des langues. - Paris, 1976. Slama-Cazacu T., Ionescu-Ruxăndoiu L. Sociolingvistica şi lingvistica aplicată // Limbă şi literatura, 1972, nr. 4, pp. 607-636. 270 tAtiAnA socoLoV Capitalul social în contextul dezvoltării comunitare Concept extrem de popular, „capitalul social” a început să fie vehiculat frecvent în literatura de specialitate în anii ’90 ai secolului trecut, devenind, în viziunea lui Alejandro Portes un antidot universal pentru provocările care afectează societăţile de pretutindeni. A. Portes dezvăluie cîteva aspecte importante ale acestuia: • interacţiunea individului cu alte persoane, care deţin resur-sele pe care şi le doreşte; • identificarea şi solidaritatea cu grupul de apartenenţă, ca factor motivaţional pentru dezvoltarea relaţiilor sociale şi producerea bunurilor comune; • integrarea socială, cu accentul pe modalitatea de constituire a solidarităţii sociale [1], • insistînd asupra accepţiunilor contemporane ale conceptu-lui care, în ultimele două decenii ale secolului XX, a fost puternic influenţat de viziunile lui Pierre Bourdieu şi James Coleman. Pierre Bourdieu a oferit prima abordare sistematizată a tipurilor de resurse de care poate dispune un individ, în care include capitalul social ca fiind distinct de cel economic şi de cel cultural. Cerce-tătorul definea capitalul social drept „agregarea resurselor actuale sau potenţiale, legate de posesia unei reţele durabile de relaţii de responsabilitate şi recunoaştere reciprocă mai mult sau mai puţin instituţionalizate”, menţionînd că existenţa unei reţele de legături este produsul unor „strategii de investire individuale sau colective, conştiente sau inconştiente, menite a stabili sau a reproduce relaţii sociale, care sînt utilizabile pe termen lung sau scurt” [2]. 271 James Coleman a impus conceptul de capital social în socio-logia mondială, conferindu-i o vizibilitate deosebită. Ca şi Pierre Bourdieu, James Coleman accentuează convertibilitatea capita-lului social şi insistă asupra faptului că acest tip de resursă nu aparţine actorilor sociali, ci structurii de relaţii dintre actori [3]. Pentru James Coleman, capitalul social înseamnă: • obligaţiile, aşteptările şi încrederea în structurile sociale; • potenţialul de informaţie inclus în relaţiile sociale; • normele şi sancţiunile presupuse de instituţionalizarea rela-ţiilor sociale. Capitalul social, de fapt, este o caracteristică a structurilor sociale, la care au acces membrii societăţii. El asigură accesul la bunurile publice şi resursele (în special informaţionale) de care dispun alţi membrii ai comunităţii, implicaţi în aceleaşi reţele sociale. Modul concret de formare a capitalului social, potrivit lui Coleman, constă pe de o parte în participare şi asociere, iar pe de altă parte în investirea de încredere în indivizi, instituţii şi în respectarea normelor sociale [4]. Spre deosebire de Bourdieu, care definea capitalul social in-sistînd asupra dependenţei acestuia de interacţiunile personale ale individului, Coleman sugerează dependenţa capitalului soci-al individual de existenţa şi garantarea bunurilor publice, de bo-găţia în capital social a tuturor membrilor societăţii. Structurile sociale ce înlesnesc formarea capitalului social sînt pentru Cole-man reţelele sociale complete (spre deosebire de reţelele incom-plete cu relaţii puţine între indivizi, unde normele şi sancţiunile nu pot fi eficiente, iar încrederea în structura socială este redusă), organizarea socială adecvată ţinînd de asociere şi participăre. O contribuţie importantă la definirea capitalului social la ni-vel macrosocial, ca fiind o caracteristică a întregii comunităţi sau naţiuni, este datorată studiilor politologice. Pentru Robert Putnam, capitalul social se referă la caracteristicile organizării sociale, cum ar fi încrederea, normele, relaţiile care pot îmbu-nătăţi eficienţa socială prin facilitarea acţiunilor coordonate [5]. Majoritatea formelor capitalului social reprezintă resurse care 272 „mai degrabă sporesc decît scad atunci, cînd sînt folosite şi se epuizează atunci, cînd nu sînt folosite” [6]. Studiul clasic al lui Putnam asupra eficienţei guvernelor loca-le din Italia îl face să constate că ponderea capitalului social pare a constitui o precondiţie a dezvoltării economice şi a guvernării eficiente. Mecanismele care facilitează această relaţie derivă din proprietăţile capitalului social, tratat ca o caracteristică a unei comunităţi, care întăreşte normele de reciprocitate generală; fa-cilitează coordonarea şi comunicarea, contribuind la transmiterea informaţiilor despre gradul de încredere al altor indivizi/grupuri; menţine în memoria socială amintirea colaborărilor de succes, creînd „forma normelor reciprocităţii şi a reţelelor de angajament civic” [7] în care pot avea loc colaborări viitoare. Exemplul pozi-tiv, promovat de presă, radio, televiziune, ar putea, considerăm, contribui la crearea „formei” identificate de Putnam. Angajarea civică, arată Putnam într-o altă lucrare [8], este cea care facilitează o guvernare eficientă, chiar dacă nu o poate substitui. O viaţă comunitară bogată, atrăgînd participarea ma-jorităţii membrilor, nu numai că împiedică apariţia haosului, dar şi contribuie la crearea bunului public, facilitînd reproducerea şi dezvoltarea tuturor tipurilor de capital. Totuşi, notează cercetă-torul, capitalul social nu reprezintă un panaceu universal pentru rezolvarea bolilor societăţii, investiţiile în dezvoltarea lui nefiind o alternativă, ci o parte complementară a unei politici generale de dezvoltare a capitalului economic, uman şi social. La definiţiile capitalului social utilizate în ştiinţele sociale contemporane şi axate pe evidenţierea acestuia ca atribut al rela-ţiilor sociale pe orizontală, facilitînd acţiunea individuală; atribut nu numai al relaţiilor sociale, ci şi al instituţionalizării reţelelor sociale, facilitînd acţiunea indivizilor şi formarea bunului public; bun public în sine, facilitînd sau frînînd dezvoltarea socială, am adăuga şi calificarea acestuia ca atribut al relaţiilor sociale pe verticală. Diferenţele ţin de perspectiva din care se realizează analiza şi de nivelul la care se plasează explicaţia: pentru Bourdieu, ca- 273 pitalul social constituie un atribut al micro-structurii; Coleman caută să explice aspectele macro-structurale ale aceleaşi realităţi, privite însă prin prisma funcţionării colectivităţii în ansamblu; Putnam reuneşte aceste două puncte de vedere, căutînd să expli-ce modul în care instituţiile funcţionează în comunitate, modali-tatea de instituire a acestora, implicaţiile pe care le au la nivelul relaţiilor dintre indivizi. O altă definiţie, sugerată în studiile politologice şi economice, tinde să includă în capitalul social toate caracteristicile structurii sociale ce contribuie la dezvoltarea economică şi funcţionarea statului, cu accent pe normele ce susţin instituţiile guvernării, capitalul social devenind veriga de legătură dintre modelele explicative economice şi realitatea socială. În cadrul testării le-găturii dintre capitalul social şi dezvoltarea economică se profi-lează rolul acestuia în accelerarea eradicării sărăciei, facilitarea producerii de bunuri şi prestării de servicii, uşurarea tranziţiei şi evitarea conflictelor [9]. Reieşind din cele expuse, este cazul să menţionăm că capi-talul social se pretează a fi o caracteristică a structurii sociale, constituindu-se ca atribut al relaţiilor dintre actorii sociali, mai exact al sistemului de norme ce guvernează aceste relaţii, avînd ca nucleu reciprocitatea şi încrederea iminente dezvoltării comu-nitare. De fapt, capitalul social a fost abordat încă de sociologii clasici Alexis de Tocqueville, Edward Banfield ş.a., care au sub-liniat legătura dintre participarea activă la viaţa comunitară şi dezvoltarea societăţii, deschizînd astfel drumul pentru aprofun-dările lui R. Putnam şi oferind material empiric pentru P. Bour-dieu, J. Coleman ş.a. Dezbaterile contemporane scot în evidenţă mai multe funcţii ale capitalului social: • sursă a controlului social (stocurile de capital social implică încredere, solidaritate socială, respectarea normelor stabili-te. Comportamentele deviante îşi găsesc costurile sociale în excluderea din reţelele sociale, lipsirea de acces la bunurile furnizate de acestea); 274 • garant al ajutorului familial; • acces la diferite resurse prin intermediul reţelelor sociale; • catalizator al dezvoltării sociale; • instrument de economisire (capitalul social se poate con-verti în capital de orice alt tip: indivizii bogaţi în capital social pot avea mai uşor acces la piaţa muncii, împrumuturi, educaţie etc.). Este relevantă evidenţierea caracteristicilor care fac din capi-talul social un capital similar capitalului economic [10]. Potrivit acestor autori, capitalul economic poate satisface unele nevoi, este durabil, flexibil, substituibil, supus uzurii etc. Capitalul social se comportă în mod similar, fiind produsul unor eforturi îndelungate şi avînd o inerţie deosebită [11], putînd facilita obţinerea de ser-vicii economice (prin accesul la resursele controlate de alţii], im-plicînd anumite recompense sociale de integrare şi recunoaştere [prin însăşi faptul că se bazează pe interacţiuni sociale frecvente), servind drept catalizator în ceea ce priveşte informarea indivizilor. Flexibilitatea capitalului social derivă din posibilitatea de a fi uti-lizat pentru obţinerea unei game variate de servicii (poate înlocui orice tip de capital, fie direct, fie prin conversie). În viziunea lui Robert Putnam, o trăsătură specifică a capita-lului social este faptul că, în mod obişnuit, acesta este un bun pu-blic, spre deosebire de capitalul convenţional, care este de obicei un bun privat [12]. Tocmai stocurile de capital social conduc la echilibre sociale, cu niveluri înalte de cooperare, încredere, reci-procitate, angajament civic şi bunăstare colectivă, definind prin aceasta comunitatea civică. Acesta nu este singurul mod de clasi-ficare a capitalului social. Paul Collier [13] descompune capitalul social în „capital social guvernamental” (se referă la instituţiile guvernării ce influenţează modul în care indivizii cooperează for-mal pentru producerea bunurilor publice) şi „capital social civil” (valorile, normele, reţelele neformale şi participarea în asociaţii, cea ce determină capacitatea indivizilor de a coopera). Conside-răm oportună aplicarea acestor abordări în examinarea capitalului social raportat la fenomenul dezvoltării comunitare. 275 Distincţia lui Collier operează similar cu cea a lui Putnam, lărgind sfera capitalului social asupra consecinţelor sale în pla-nul funcţionării instituţiilor organizării sociale. Potrivit lui Ste-phen Knack [14] ceea ce uneşte cele două abordări este faptul că ambele forme de capital, şi cel guvernamental, şi cel civil, ajută la rezolvarea problemei ordinii sociale prin prevenirea proble-melor create de acţiunile colective. O tipologie a capitalului social în funcţie de efectele sale în pla-nul dezvoltării este oferită de Deepa Narayan. Cercetătorul distinge capitalul social între grupuri („bridging social capital”) şi din in-teriorul grupului („bonding social capital”). Relaţiile care stabilesc contacte între grupuri, chiar dacă sînt slabe, oricum se dovedesc a fi productive în ceea ce priveşte dezvoltarea întregii comunităţi. În schimb, grupurile închise, care promovează relaţii exclusiv în interiorul lor, dezvoltă un capital social de menţinere a coeziunii grupurilor, care în absenţa celui dintre grupuri se manifestă ca şi capitalsocialdeseparare,cuefectenegativeasupradezvoltării[15]. Michael Woolcock distinge un tip special al capitalului social de legătură („linking social capital”), pe care îl identifică cu legăturile ce se stabilesc între săraci şi persoanele care deţin poziţii cheie îm instituţiile formale din cadrul sistemului social [16]. Este evident, că capitalul social reprezintă un fenomen mul-tidimensional. Ca resursă, el include relaţiile sociale, accesul la acestea, participarea şi încrederea. Asocierea, toleranţa, volunta-riatul, participarea politică sînt privite fie drept componente, fie drept efecte ale capitalului social [17]. Bunăoară, F.G.M.Alders [18], referindu-se la scopul principal în munca socială de carti-er, menţionează necesitatea oferirii posibilităţii locatarilor să-şi rezolve ei înşişi problemele existente printr-o colaborare activă, prin înfiinţarea unor organizaţii proprii „încît din interiorul lor să se poată învăţa „muncind”. Apariţia unor interese comune con-duce la crearea unor reţele, care „au un caracter concret, lucrează practic şi au originea lor proprie”. Distincţia lui Putnam între încredere şi relaţii este utilizată în mod similar de Pamela Paxton [19]. Diferenţierea „bridging”- 276 „bonding” este promovată de Deepa Narayan [20]. Ross Gittel şi Avis Vidal [21], de asemenea, fac o delimitare clară între aşa numitul „bridging” şi „bonding” capital, subliniind importanţa acestora pentru fortificarea relaţiilor din interiorul comunităţi-lor şi pentru stabilirea legăturilor cu alte comunităţi mai dez-voltate. Analizele empirice asupra capitalului social au contribuit la acumularea unor cunoştinţe practice extrem de valoroase privind formarea şi utilizarea capitalului social ca factor de accelerare a proceselor de dezvoltare socială, reţelele dintre grupurile co-munitare şi dintre indivizi fiind fundamentale pentru producerea schimbării sociale la nivel de comunitate, participarea comuni-tară fiind „principalul vehicul” în crearea capitalului social [22]. John Field [23] echivalează aderarea la reţele, împărtăşirea ace-loraşi valori cu esenţa capitalului social. Pe de o parte e menţio-nat rolul capitalului social ca resursă sau chiar putere şi influenţă, iar pe de altă parte conceptul este relaţionat la capitalul uman. Deşi abordările diferă, unele aspecte sînt utilizate totuşi în mod simiar. Legătura dintre capital social şi dezvoltare este an-ticipată de studiul lui Edward Banfield asupra satului Montegra-no, din sudul Italiei. Banfield a explicat dezvoltarea irelevantă a satului prin capacitatea redusă a comunităţii locale de a se or-ganiza pentru producerea bunurilor publice [24]. Explicaţia este construită în jurul lipsei de încredere în indivizi sau grupuri din afara familiei, cea ce împiedică orice tip de colaborare în afara familiei. Putnam [25] a argumentat şi el legătura dintre eficienţa guvernelor locale din Italia şi stocurile de capital social existente în regiunile respective, menţionînd că stocurile de capital social conduc la echilibre sociale, cu niveluri înalte de cooperare, în-credere, reciprocitate, angajament civic şi bunăstare colectivă. Mai multe studii au documentat asocierea semnificativă dintre nivelul capitalului social şi gradul de dezvoltare a societăţilor de pretutindeni, la care se adaugă cele ale impactului capitalu-lui social asupra bunăstării în ţările subdezvoltate sau în curs de dezvoltare [26]. 277 În analiza despre influenţa capitalului social asupra venitu-rilor gospodăriilor rurale, Deepa Narayan şi Lant Pritchett [27] accentuează faptul că capitalul social: a) contribuie la creşterea eficienţei serviciilor publice; b) ajută la cooperarea pentru produ-cerea bunurilor publice; c) favorizează difuzarea inovaţiilor; d) facilitează accesul la diverse pieţe, fiind purtător de informaţie; e) joacă rolul unei asigurări neformale în faţa riscurilor. În studiul similar, realizat de Christiaan Grootaert [28] se ara-tă că probabilitatea de a fi sărac este redusă de capitalul social, iar veniturile din investirea în capitalul social sînt mai mari pen-tru săraci, decît pentru restul populaţiei. După cum observă cer-cewtătorul, deşi capitalul social determină nivelul de bunăstare, cauzalitatea inversă este şi ea posibilă: gospodăriile mai bogate ar putea avea o cerere mai sporită pentru participarea în asociaţii şi ar putea avea mai mult timp pentru a participa. Potrivit lui P. Collier [29], capitalul social poate avea atît efecte negative, cît şi pozitive asupra sărăciei şi dezvoltării. Acestea ţin de: • generarea de cunoaştere (cei care dispun de mai multe in-formaţii şi cunoştinţe, prezintă niveluri de venit mai ridi-cate şi poziţii mai avansate în societate. Reţelele sociale însă cuprind indivizi cu acelaşi nivel de cunoştinţe.Astfel, cei mai săraci în informaţii şi deprinderi, vor interacţiona cu cei similari lor, neavînd la îndemînă un model de succes pe care să-l aplice. Jürgen Friederichs [30] remarcă faptul că reţelele sociale ale celor săraci sînt mici şi tind a se limita spaţial la proprii vecini. Consecinţa este formarea unor grupuri închise, sărace, cu un capital social de sepa-rare); • reducerea oportunităţilor (implicarea în diferite tranzacţii presupune existenţa reputaţiei. Prestigiul sporit este asociat cu accesul la tranzacţii mai avantajoase, iar lipsa de repu-taţie are ca efect excluziunea socială. Întregul mecanism de integrare socială prin reputaţie îi dezavantajează pe cei săraci, dar, în acelaşi timp, le creează şi oportunităţi de a 278 ieşi din sărăcie prin sporirea accesului la resurse odată cu obţinerea reputaţiei); • formarea bunurilor publice şi acţiunea colectivă (pe de o parte, crearea bunurilor publice şi funcţionarea instituţiilor publice îi favorizează mai întîi pe săraci, apoi pe membrii mai înstăriţi ai societăţii. Pe de altă parte, alegerea liderilor formali ai comunităţilor se face din rîndul celor bogaţi în capital social şi material, aceştia fiind predispuşi să acorde ulterior mai multă atenţie păturii din care provin). P. Collier, stabilind efectele pozitive şi negative ale capita-lului social, readuce în prim plan distincţia lui D. Narayan cu privire la capitalul social care leagă grupurile sociale între ele, menţinînd coeziunea şi funcţionalitatea societăţii şi capitalul so-cial care separă grupurile, divizînd societăţile. Astfel, societă-ţile puternic integrate dezvoltă un capital social ce catalizează producerea bunului public, favorizînd participarea şi activismul civic, iar cele de tip insular sînt formate din grupuri sociale care interacţionează extrem de redus şi sînt conflictuale, cea ce con-travine creării eficiente a bunurilor publice. Analizînd legătura dintre funcţionarea statului şi tipul de ca-pital social prezent în societatea respectivă, D. Narayan stabileş-te că dezvoltarea economică este determinată decisiv de structu-ra socială, în special prin mărimea şi tipul stocurilor de capital social. Reţele puternice în capital social de integrare pot menţine funcţionarea societăţilor în cazul colapsului instituţiilor formale şi pot garanta pe termen scurt bunăstarea economică şi socială. Am putea concluziona, că abordările în ceea ce priveşte căile de promovare şi dezvoltare a capitalului social se axează pe trei direcţii principale: • promovarea incluziunii sociale, • dezvoltarea reţelelor existente, • concentrarea pe încredere şi dezvoltare instituţională. Incluziunea socială presupune aplicarea unor măsuri concre- te în promovarea valorilor şi normelor toleranţei şi incluziunii, facilitarea accesului la informaţie, dezvoltarea mecanismelor de 279 mediere a conflictelor, asigurarea accesului la educaţie pentru toţi, restructurarea economică, descentralizarea etc. Descentrali-zarea, bunăoară, are ca efect imediat plasarea centrului de putere mai aproape de individ, făcînd ca obiectivele deciziei politice să fie mai palpabile şi mai atractive din punct de vedere al participă-rii la crearea şi gestionarea bunului public, ceea ce se încearcă la moment şi în Republica Moldova. Transparenţa actului decizio-nal creşte şi, odată cu ea, şi încrederea în instituţii şi în indivizi. Prin investirea în capacitatea organizatorică a săracilor, atît la nivel microsocial (sprijinul acordat direct săracilor), cît şi la nivel macrosocial (încurajarea activităţilor asociative), se inter-vine direct în dezvoltarea reţelelor sociale. Cercetătorul Fergus Lyon [31] sugerează două căi importante de încurajare a formării capitalului social: • promovarea reţelelor existente, • sprijinirea întreprinderilor mici şi mijlocii, care fiind credi-tate de comunitatea locală cu multă încredere, se pot con-stitui în agenţi activi de dezvoltare a capitalului social co-munitar. În general, studiul capitalului social se centrează pe analiza relaţiilor şi reţelelor sociale. Încrederea este privită fie ca parte a capitalului social, fie ca produs al acestuia. Ţinînd cont de faptul că relaţiile sociale sînt facilitate, condiţionate şi chiar declanşa-te de prezenţa încrederii, aceasta apare mai degrabă ca element component al capitalului social. Piotr Sztompka include încrederea în sfera capitalului social, argumentînd importanţa acesteia pentru funcţionarea eficientă a statului şi a instituţiilor guvernării, colaborarea în cadrul co-munităţii, garantarea libertăţilor individuale [32]. Încrederea îşi găseşte sursele în experienţa relaţiilor de cooperare, trăsăturile individuale, precum şi în aspectele culturale ale mediului social. Sztompka construieşte o teorie a dinamicii încrederii ca rezultat al acţiunii actorilor în mediul social în care aceştia evoluează. Persistenţa unor niveluri reduse de încredere, inclusiv reduce-rea participării la viaţa asociativă, se pot transforma în culturi ale 280 neîncrederii, stoparea producerii bunurilor comune, diminuarea colaborării actorilor sociali şi perspectivelor de dezvoltare soci-ală, cea ce s-a atestat în perioada de tranziţie şi în ţara noastră. P. Sztompka accentuează două tipuri de acţiuni prin care încrederea şi capitalul social pot fi menţinute, revigorate sau încurajate: • la nivel macrosocial: legislaţia simplă, transparenta, persis-tentă în timp şi consecventă (asigurarea coerenţei normati-ve); acurateţea comportamentului clasei politice (contribui-rea guvernului la stabilitatea ordinii sociale); pluralismul şi libertatea presei, monitorizarea continuă a opiniei publice prin sondaje de opinie (sprijinirea transparenţei organizării sociale); comportamentul persoanelor publice (perceperea mediului social ca unul familiar); justiţia fermă (contribui-rea la stabilirea unui climat al încrederii); • la nivel individual: creşterea nivelului de educaţie, dezba-terea publică continuă a schimbărilor, o viaţă de familie decentă etc. În opinia noastră, capitalul uman şi cel social sînt indispensa-bile, valoarea capitalului social depinzînd în mod direct de pre-zenţa şi ponderea capitalului uman. Impactul se manifestă prin folosirea raţională a resurselor umane şi materiale locale exis-tente, valorificarea eficientă a investiţiilor externe şi atragerea unor noi investiţii pentru realizarea scopurilor bine determina-te. Existenţa capitalului uman şi social la nivel de comunitate se manifestă prin crearea unor parteneriate comunitare viabile, rezultatul cărora sînt proiectele de succes, implementate spre be-neficiul întregii comunităţi, precum şi extinderea acestora sau iniţierea unor proiecte noi din surse locale şi/sau externe. Astfel, comunităţile cu un capital uman şi social sporit se caracterizează prin participarea majorităţii la luarea deciziilor privind identifi-carea şi soluţionarea problemelor stringente, mobilizarea totală sau majoritară la contribuirea prin diferite modalităţi la soluţio-narea problemei identificate, asumarea responsabilităţilor pen-tru derularea proiectelor şi dezvoltarea acestora în continuare, transparenţa în activitate (panouri informative instalate la locuri 281 vizibile, buletine informaţionale editate şi distribuite, colabora-rea stabilită cu mass media locale şi naţionale) etc. Este utilă referinţa în acest context la experienţa României. Potrivit lui Dumitru Sandu [33], regimul comunist s-a caracteri-zat prin descurajarea relaţiilor de asociere, această situaţie avînd efecte şi în timpurile post-comuniste. Lucian Pop şi Cosma Ru-ghiniş [34] în analiza lor asupra unei comune dîmboviţene op-tează pentru restrîngerea definiţiei capitalului social la valenţele sale relaţionale şi remarcă faptul că prezenţa relaţiilor de muncă la schimb facilitează dezvoltarea unor comportamente orientate spre valorificarea produselor recoltate pe piaţă, cu impact direct asupra creşterii veniturilor şi nivelului de trai. Un şir de cercetă-tori români [35] constată, în acest context, oportunitatea utiliză-rii reţelelor sociale şi a vecinătăţilor. În Republica Moldova, valorificarea conceptelor de capital uman şi social urmează a fi dezvoltată, ţinîndu-se cont de faptul că participarea fiecărui individ la acţiuni comunitare reprezintă o focalizare pe „resursele participării, traduse în capital social cu referire la încredere, asociere, reţele, capital material, cultu-ră comunitară..., lider democratic, structura intereselor comune” [36]. Îngemănarea reuşită a tuturor acestor elemente, precum şi promovarea prin canalele mediatice a valorilor respective consti-tuie, considerăm, o premisă hotărîtoare a unei dezvoltări comu-nitare adecvate. Cu atît mai mult că, aşa cum constată experţii, „beneficiarii de informaţie devin mai puternici şi mai liberi, dacă sînt informaţi plenar şi veridic despre starea reală din societate, despre problemele ce-i frămîntă” [37]. Deciziile individului de acţiune strategică sînt determinate în special de capacitatea de a înţelege şi procesa informaţia dispo-nibilă despre mediul social în care se află, de conştientizarea po-sibilităţilor de care dispune pentru a traduce în practică deciziile luate. Presa, radioul, televiziunea, contribuie la crearea contex-tului necesar pentru acţiune, evident, în măsura în care reflectă obiectiv realitatea şi în măsura în care este prezentă în realitatea respectivă tematica ce prezintă interes pentru individ, grup de in- 282 divizi, comunitate etc. Totodată, contribuţia mass-media este în dependenţă directă cu accesibilitatea lor, iar accesibilitatea este în dependenţă directă cu capitalul uman şi capitalul social. Acele comunităţi care posedă un potenţial mai mare de ca-pital uman şi social vor avea şi un acces mai mare la presă, ra-dio, televiziune, internet. Ele vor avea şi mijloace de informare proprii. Astfel, vor dispune de mai multă informaţie, mai multe oportunităţi pentru dezvoltare şi promovare a intereselor comu-nitare. Membrii acestora vor avea mai multe posibilităţi de par-ticipare la crearea bunurilor publice şi utilizarea acestora. Este adevărat, crearea capitalului social, schimbările de mentalitate se produc foarte încet, „dar aceasta este singura cale spre a face ca democraţia să funcţioneze” [38]. Referinţe: 1. Alejandro Portes. Social Capital: Its Origins and Appli-cations in Modern Sociology // Annual Review of Sociolo-gy, 1998, no.24. - pp. 1-24. 2. Pierre Bourdieu. Forms of capital // J. Richardson. Hand-book of Theory and Research for the Sociology of Educati-on. - New York: Greenwood Press, 1986. - p. 249. 3. James Coleman. Foundations of Social Theory. - Lon-don: Harvard University Press, 1998. – p. 304. 4. Ibidem. – p. 315. 5. Robert Putnam. Cum funcţionează democraţia? - Iaşi: Polirom, 2001. – p. 188. 6. Ibidem. – p. 190. 7. Ibidem. – p. 187. 8. Robert Putnam. Bowling Alone: America’s Declining Social Capital // Journal of Democracy, 1995, no. 6 [1]. - pp. 65-78. 9. Christiaan Grootaert. Social Capital: The Missing Link? // Social Capital Initiative Working Paper. - Washington: World Bank, Social Development Family, Environmentally and Socially Sustainable Development Network, 1998, nr. 3. – p. 18. 10. Lindon Robinson, Allan Schmid, Marcelo Siles. Is So-cial Capital Really Capital? // Department of Agricultural Economics. - Michigan State University, East Leasing, AES Staff Paper, 1999. - pp. 21-99. 283 11. Ronald Inglehart, Christian Welzel. Modernization, Cul-tural Change, and Democracy: The Human Development Sequence. - Cambridge University Press, 2005. – p. 135. 12. Robert Putnam. Cum funcţionează democraţia? - Iaşi: Polirom, 2001. – pp. 187-188. 13. Paul Collier. Social Capital and Poverty // Social Capital InitiativeWorking Paper. - Washington: World Bank, Social Development Family, Environmentally and Socially Sustai-nable Development Network, 1998, no. 4. – pp. 1-24. 14. Stephen Knack. Capital social, creştere şi sărăcie: o cer-cetare internaţională comparativă// Revistă de politică com-parativă şi relaţii internaţionale, 2000, nr. 9. - pp. 26-27. 15. Deepa Narayan.Bonds and Bridges: Social Capital and Po-verty. - Washington: World Bank, Poverty Reduction and Eco-nomic Management Network, Poverty Division, 1999. – p. 1. 16. Cf: http://www.id21.org/insights/insights 34/insights-iss34-art02.html. 17. Deepa Narayan, Michael Cassidy. A Dimensional Ap-proach to Measuring Social Capital: Development and Va-lidation of a Social Capital Inventory // Current Sociology, 2001, no.49 [2]. - pp. 59–102. 18. F.G.M. Alders. Dezvoltare comunitară. Munca socială în comunităţile de cartier. - Bucureşti: Alternative, 1995. – p. 77. 19. Pamela Paxton. Is Social Capital Declining in the Uni-ted States? A Multiple Indicator Assessment // American Journal of Sociology, 1999, no.105 [1]. - pp. 88-127. 20. Deepa Narayan. Bonds and Bridges: Social Capital and Poverty. – p. 4. 21. Ross Gittell, Avis Vidal. Community Organizing: Buil-ding Social Capital as a Development Strategy. - Califor-nia: Sage Publications, 2002. – pp. 146-180. 22. Marilyn Gittell, Isolda Bustamante, Tracy Steffy. Social capital and social change: Women’s Community Activism // Urban Affairs Review, 2000, no. 2. – p. 145. 23. John Field. Social Capital [Key Ideas]. - London: Ro-utledge, 2003. – p. 44. 24. Edward Banfield. Moral Basis of a Backward Society. -New York: Free Press, 1958. – pp. 69-83. 25. Robert Putnam. Cum funcţionează democraţia? – p. 199. 284 26. Deepa Narayan. Bonds and Bridges: Social Capital and Poverty. – p. 6-7. 27. Deepa Narayan, Lant Pritchett. Cents and Sociability: Household Income and Social Capital in Rural Tanzania. Washington: World Bank, Development Research Group, Poverty and Human Resources, 1997. – pp. 28-37. 28. Christiaan Grootaert. Social Capital, Household Wel-fare and Poverty in Indonesia. - Washington: World Bank, Social Development Department, 1999. - p. 63. 29. Paul Collier. Op. cit. – pp. 21-22. 30. Jürgen Friederichs. Do poor neighbourhoods make their residents poorer? Context effects of poverty neighbourhoods on residents // Hans-Jürgen Andreß. Empirical Poverty in a Comparative Perspective. - Ashgate, 1998. - pp. 77-99. 31. Fergus Lyon. Trust, Networks and Norms: The Creati-on of Social Capital in Agricultural Economies in Ghana // World Development, 2000, no.28 [4]. - p. 680. 32. Piotr Sztompka. Trust: A Sociological Theory. - Cam-bridge University Press, 2000. – p. 18. 33. Dumitru Sandu. Spaţiul social al tranziţiei. - Iaşi: Poli-rom, 1999. - pp. 132-143. 34. Lucian Pop, Cosma Rughiniş. Capital social şi dezvol-tare comunitară // E. Zamfir, M. Preda. Diagnoza proble-melor sociale comunitare. - Bucureşti: Expert, 2000. - pp. 114-152. 35. Cf.: Ioan Mihăilescu Sociologie generală. Concepte fundamentale şi studii de caz. - Bucureşti: Polirom, 2003; Andra Lăzăroiu, Sebastian Lăzăroiu. Comişani – o comu-nă cu două modele // E. Zamfir, M. Preda. Op. cit. – pp. 153-206; Paula Tufiş, Claudiu Tufiş. Biertan – în căutarea viitorului // E. Zamfir, M. Preda. Op. cit. - pp. 207-285; Io-nică Berevoescu. Fulga – izolare şi participare comunitară // Sociologie romanească, 1999, nr. 2. - pp. 57-84 ş.a. 36. Victor Ogneru. Participare comunitară şi reţelele de pute-re în Greaca // Sociologie Romaneasca, 2000, nr. 2. - p. 116. 37. Mihai Lescu. Informaţia – sursă de putere // Valori ale mass media în epoca contemporană. – Chişinău: USM, 2003. – p. 94. 38. Robert Putnam. Cum funcţionează democraţia? – p. 208. 285 LiLiA PLUGArU Impactul educaţiei asupra nivelului de venituri în societate Încă de pe vremea lui Adam Smith se considera că educaţia poate fi un element care contribuie la asigurarea egalităţii econo-mice şi sociale. În 1896, rolul educaţiei în reducerea sărăciei era pe deplin recunoscut în Rusia: „Creşterea productivităţii muncii este singurul mijloc de eradicare a sărăciei în Rusia, iar cea mai bună cale de realizare a ei este răspândirea educaţiei şi cunoştin-ţelor” [1]. Simon Kuzneţ a prevăzut, cu mult timp în urmă, faptul că distri-buirea veniturilor în ţările capitaliste va fi mai echitabilă pe măsură ce forţa de muncă va fi mai educată. Theodore Schultz, într-un stu-diu intitulat „Valoarea economică a educaţiei”, a subliniat: „aceste schimbăriîncapitalulumanreprezintăfactoruldebazăînreducerea inegalităţii în distribuirea venitului”. Educaţia s-a dovedit a fi vitală în progresul economic şi în stimularea bunăstării economice. O sea-mă de specialişti au ajuns la concluzia că cel mai important factor al chestiunii veniturilor este tocmai capitalul uman. Relaţia dintre educaţie şi distribuirea veniturilor este com-plexă, deoarece efectele educaţiei asupra nivelului veniturilor depind nu numai de felul în care este planificată, dezvoltată şi finanţată educaţia, acestea fiind influenţate şi de factori socio-economici, structura salariilor, posibilităţile de angajare, fisca-litate etc. De exemplu, modificările în salarii la diferite niveluri ale educaţiei influenţează, de asemenea, distribuirea câştigurilor. Dacă randamentul educaţiei superioare scade în comparaţie cu randamentul investiţiilor în educaţia primară, este probabil ca distribuirea câştigurilor să sufere îmbunătăţiri, pe de altă parte, în caz contrar, creşterea câştigurilor educaţiei superioare faţă de 286 randamentul educaţiei de bază reflectă o tendinţă mai accentuată spre inegalitate. Însăşi schimbarea în componenta educaţională a forţei de muncă are ca efect inegalitatea. Efectul educaţiei asupra distribuirii veniturilor poate fi expli-cat după cum urmează: educaţia creează o forţă de muncă mai calificată. Aceasta va produce schimbarea de la o plată scăzută, forţă de muncă slab calificată, către o plată superioară şi forţă de muncă înalt calificată. Această schimbare determină venituri mai mari ale angajaţilor, diminuarea diferenţelor privind calificarea şi o creştere a distribuirii veniturilor în produsul total. Creşterea numărului celor mai bine educaţi şi al celor calificaţi va deter-mina creşterea ratei acestora şi descreşterea ratei celor mai puţin educaţi în totalul forţei de muncă. Pe piaţa forţei de muncă su-praoferta de persoane cu educaţie superioară, în situaţia în care cererea rămâne nemodificată, are ca rezultat scăderea salariilor acestora şi creşterea celor cu educaţie inferioară, contribuind per total la diminuarea diferenţelor venitului pe piaţa muncii. Astfel extinderea educaţiei are efecte nu numai asupra acelora care be-neficiază de o mai bună educaţie, ci şi asupra celorlalţi. Educaţia şi câştigurile se află într-o strânsă legătură, educaţia poate com-pensa, în schimb, situaţia socio-economică şi poate oferi oportu-nităţi sectoarelor mai slabe ale societăţii în sensul unei mai bune mobilităţi şi a salariilor sporite. Potrivit datelor UNESCO, 60% din diferenţa veniturilor revin nivelului de educaţie, 40% - celor-lalţi factori (sănătate, abilităţi etc.). Inegalitatea câştigurilor ar trebui să se afle într-o relaţie direc-tă cu inegalitatea investiţiilor în capitalul uman, nivelul mediu al investiţiilor în capitalul uman, nivelul mediu al ratei de recu-perare a investiţiei în capitalul uman, precum şi cu inegalitatea ratei de recuperare a investiţiei în capitalul uman. Reducând mă-surile privind inegalitatea câştigurilor alternative faţă de veni-tul per capita, rata creşterii veniturilor şi a inegalităţii educaţiei, Barry Chiswick, în lucrarea „Câştiguri, inegalitate şi dezvoltare economică”, arată că inegalitatea nivelului de educaţie se află într-o relaţie directă cu inegalitatea câştigurilor şi deci amelio- 287 rarea educaţiei ar reprezenta un factor egalizator [2]. În lucrarea „Inegalitatea veniturilor: analiză regională a capitalului uman”, acelaşi autor, folosind, în examinarea inegalităţii veniturilor în SUAşi Canada în anii ’60, o variabilă diferită pentru învăţământ, şi anume interacţiunea dintre rata de recuperare a investiţiei în educaţie şi variaţia învăţământului, a găsit această interacţiune variabilă ca având un puternic efect pozitiv asupra inegalităţii veniturilor [3]. El a stabilit că inegalitatea veniturilor este mai mare, în cazul unei rate mai mari de recuperare a investiţiei în educaţie, şi mai extinsă pe măsura variaţiei numărului de ani de şcolarizare. Diferenţele regionale în nivelul veniturilor muncito-rilor sunt corelate cu diferenţele din nivelul de educaţie. În alte studii se arată că numai distribuirea educaţiei explică 23% din coeficientul Gini, şi că o politică ce susţine accesul egal la edu-caţie poate avea impactul dorit, realizând distribuirea egală a veni-turilor. Astfel, C. Winegarden, în lucrarea „Educaţia şi distribuirea venitului: evidenţă a datelor internaţionale”, ajunge la concluzia că un nivel înalt al educaţiei exercită un efect egalizator asupra distri-buirii veniturilor. Nivelul mediu al educaţiei, ca şi dispersia învăţă-mântului, acţionează în sensul egalizării distribuirii veniturilor. În plus, se constată că inegalităţile în nivelul educaţiei au un rol însem-nat în determinarea inegalităţii distribuirii veniturilor [4]. În lucrarea „Rolul nivelului real al venitului şi distribuirea veni-tului pentru satisfacerea necesităţilor de bază”, Rati Ram subliniază relaţia pozitivă dintre distribuirea veniturilor, învăţământul elemen-tar şi rata instruirii adulţilor pentru segmentul de 40% din populaţie cu cel mai scăzut nivel în cazul ţărilor slab dezvoltate cu venit me-diu, şi semnalează relaţia negativă care există în cazul a nouă ţări slab dezvoltate cu un venit scăzut [5]. Autorul scoate în evidenţă faptul că există un prag al dezvoltării economice de la care educaţia şi distribuirea egală a veniturilor se află în relaţie pozitivă. Este important de subliniat, în acest contect, şi observaţia lui J. M. Ritzen, făcută în studiul „Educaţia, creşterea economică şi distribuirea venitului”. Bazat pe analiza unor date din Olanda, SUA, Mexic şi Nigeria, acesta ajunge la concluzia că investiţia 288 în educaţie, coroborată cu investiţia în capitalul fizic, reprezintă un instrument important pentru implementarea distribuţiei opti-me a venitului de care trebuie să ţină seama politicile de creştere economică [6]. Tendinţa generală de minimizare a inegalităţii necesită niveluri superioare ale pregătirii forţei de muncă, pre-cum şi stocuri mai mari de capital fizic. Alţi autori susţin că strategiile de acumulare intensivă a re-surselor umane sunt de preferat faţă de acumularea capitalului fizic, strategie importantă pentru redistribuirea veniturilor şi re-ducerii sărăciei. Pornind de la studierea unui număr de 30 de state dintre care 10 avansate, iar 20 mai puţin dezvoltate, un alt autor a examinat impactul diferit al educaţiei formale şi al celei non-formale asupra distribuirii venitului şi a găsit că ambele forme au o influenţă sem-nificativă, dar că învăţământul formal a avut un efect mai puternic asupra diferenţierii veniturilor. Autorul susţine că poate fi avanta-joasă reducerea cheltuielilor publice pentru educaţia superioară şi că ar fi potrivită alocarea unei cote mai mari educaţiei primare. El arată, de asemenea, că educaţia non-formală ar putea avea un efect mai important decât cea formală asupra distribuirii veniturilor. Astfel, se constată că diferite cantităţi de educaţie (măsurate prin nivelurile de educaţie dobândite din piramida educaţională) produc diferite categorii de venituri, cele din urmă crescând odată cu creşterea nivelurilor de şcolarizare. Se consideră că între canti-tatea de educaţie dobândită şi nivelul productivităţii există o relaţie pozitivă. Din acest motiv, un capital uman de nivel mai ridicat ge-nerează un spor de venit în raport cu un altul de nivel mai scăzut. Acest punct de vedere este larg acceptat şi susţinut de evidenţele statistice, referitoare la realitatea economică a secolului XX. În 1978, un lucrător american absolvent de universitate, câştiga în medie cu 66% mai mult decât un absolvent de liceu, în timp ce în anul 1998 diferenţa a crescut la 118%. În cazul femeilor, diferen-ţele au crescut de la 55% la 98% [7]. În prezent, se estimează că absolvenţii instituţiilor de învăţământ superior din SUAcâştigă în medie de două ori mai mult decât cei de liceu. 289 Investigaţiile referitoare la relaţia educaţie-venituri în ţările mai sărace conduc la concluzia existenţei unei contribuţii mai substanţiale a investiţiilor în capitalul uman la creşterea venituri-lor, tendinţă pusă pe seama deficitului de lucrători educaţi. Aceş-tia realizează un produs marginal superior, pe care firmele sunt dispuse să-l recompenseze mai bine. Prin prisma ofertei de mun-că, indivizii care investesc mai mult în educaţie sunt motivaţi în decizia de investiţie adiţională numai dacă primesc în schimb un venit suplimentar. În esenţă, diferenţele de salarii între cei mai educaţi şi cei mai puţin educaţi este explicată prin diferenţe compensatorii pentru costul educaţiei. Pe măsură ce indivizii sunt mai bine instruiţi, nivelul mediu al veniturilor creşte. Există, în mod evident, şi indivizi bine in-struiţi care câştigă prost, dar şi oameni fără studii care câştigă foarte bine. Sunt o mulţime de factori care intervin aici: vârsta (de regulă, la acelaşi nivel de educaţie, cei mai tineri câştigă mai puţin decât cei mai în vârstă), averi moştenite, abilităţi existente dincolo de educaţia formală (de exemplu, cazul fotbaliştilor de top sau cel al unor antreprenori), inechităţi distribuţionale, furtul etc. Pe ansamblu însă, nivelul de instruire şi nivelul veniturilor sunt bine relaţionate [8]. Efectul educaţiei liceale şi superioare asupra creşterii sem-nificative a veniturilor personale nete face obiectul a sute de in-vestigaţii realizate anual în multe ţări, peste tot în lume studiile demonstrând existenţa unor diferenţe asemănătoare, indiferent de sistemul economic sau cultural al acestor ţări. Concluziile lor susţin, în opinia lui G. Becker, viabilitatea contemporană a teori-ei privind rolul educaţiei în diferenţierea veniturilor [9]. Cherkaoui susţine că pentru societăţile moderne, venitul este corelat pozitiv cu variabile precum vârsta, sexul, venitul, clasa socială. Dar în condiţii egale, nivelul de instruire are efectul cel mai puternic asupra veniturilor, exceptând vârsta [10]. Veniturile de start, din jurul vârstei de 20 de ani, sunt sen-sibil apropiate. Creşterea cea mai puternică a veniturilor odată cu înaintarea în vârstă o prezintă persoanele cu studii superioa- 290 re. Aceasta atestă faptul că beneficiile cele mai importante ale instrucirii superioare nu sunt imediate, ci presupun o anumită durată, experienţă. Tinerii cu studii nu trebuie să fie descurajaţi, întrucât graficul profitul investiţiei în educaţia superioară se ma-nifestă destul de repede. Pentru a estima avantajul financiar al persoanelor din Repu-blica Moldova care au achiziţionat un anumit nivel de educaţie, în comparaţie cu persoanele cu un nivel de educaţie inferior, au fost utilizate rezultatele Proiectului „Capitalul social şi uman în Moldova”, realizat în noiembrie-decembrie 2007 de Serviciul In-dependent de Sociologie şi Informaţii „OPINIA”, pe un eşantion naţional stratificat de 2000 persoane. Pentru a analiza corelaţia educaţie – venitau fost excluşi din baza de date respondenţii care au refuzat să indice veniturile şi persoanele care nu desfăşoară o activitate ce le-ar aduce venit. Astfel s-a obţinut un eşantion de 1247 respondenţi. Tabelul nr. 1 (IV, 2) Venitul mediu lunar al populaţiei în dependenţă de nivelul de educaţie Până la 501 - 1000 1001 – 2000 2001-3000 3001-5000 Peste 5001 500 lei lei lei lei lei lei Venitul mediu Primare sau fără studii Medii incomplete Medii generale / liceale Secundar profesionale Medii de specialitate Superioare incomplete Superioare Post-universitare 46,1% 44,3% 36,0% 41,4% 24,5% 36,1% 19,0% 32,6% 11,8% 27,3% 19,5% 34,1% 5,2% 21,5% 0% 10,0% 7,8% 1,7% 0% 17,4% 3,8% 0,4% 26,9% 6,7% 3,8% 31,0% 12,5% 3,8% 36,8% 13,6% 6,8% 29,3% 7,3% 9,8% 36,5% 21,0% 11,6% 40,0% 20,0% 30,0% 0% 646,9 lei 0,8% 929,8 lei 1,9% 1347,8 lei 1,1% 1407,1 lei 3,6% 1835,6 lei 0% 1421,2 lei 4,3% 2142,2 lei 0% 2605,0 lei Sursa: SISI „Opinia”, Capitalul social şi uman în Moldova, 2007. Eşantion – 1247 respondenţi. 291 Potrivit rezultatelor investigaţiei, venitul mediu lunar al unei persoane ce desfăşoară o activitate constituie 1459,8 lei. Se ob-servă o creştere a veniturilor populaţiei în funcţie de nivelul de educaţie. Venitul majorităţii persoanelor cu studii primare şi fără studii (90,4%) nu depăşeşte 1000 lei. Cele mai mari venituri le obţin persoanele cu studii superioare şi post-universitare. Cota cea mai mare a veniturilor peste 3000 lei revine celor cu studii post-universitare (30%), iar peste 5000 lei celor cu studii univer-sitare, urmaţi de cei cu studii medii de specialitate. Astfel, veniturile sunt constant ierarhizate în funcţie de ni-velul de educaţie: studii superioare>studii medii>studii primare. Cu alte cuvinte, studiile furnizează un câştig constant în termeni de venituri. Datele indică în Republica Moldova, prin urmare, câştiguri mai mari, ca rezultat al investiţiei în educaţie. Cifrele de mai sus trebuie tratate însă cu prudenţă, deoarece ele reflectă doar câştigurile brute. Pentru a calcula câştigurile nete, adică profitul investiţiei în educaţie, ar fi necesară estimarea costurilor medii, directe şi indirecte, ale studiilor pentru fiecare din categoriile in-cluse în tabel [11]. O primă investigare a relaţiei dintre educaţie, vârstă şi venit se poate realiza prin modelarea creşterii veniturilor în funcţie de vârstă pe niveluri de instruire constante. Datele arată că în Re-publica Moldova, la acelaşi nivel de instrucţie, venitul tinde să crească puternic în funcţie de vârstă, scăzând de la un moment dat. Cel mai înalt nivel al venitului (peste 3000 lei / lunar) se înregistrează în intervalul de vârstă 25-34 ani, urmat de persoa-nele cu vârsta cuprinsă între 45-54 ani. Cel mai mic venit îl obţin persoanele de peste 65 de ani. Peste 40% din absolvenţii instituţiilor superioare de învăţă-mânt ce obţin lunar venituri peste 3000 lei au între 25-34 ani. Aproximativ o treime (32,7%) din persoanele cu studii superi-oare cu venituri între 2001-3000 lei au vârsta cuprinsă între 35 şi 44 ani. Nici o persoană de peste 65 de ani cu studii superioare nu are un venit ce depăşeşte 2000 lei lunar. Bărbaţii cu studii 292 superioare au un venit mai mare decât femeile. Cota bărbaţilor ce au venituri între 3001 şi 5000 lei este de 56%, iar venituri peste 5001 lei – 70%. În localităţile urbane, specialiştii cu studii supe-riore câştigă mai mult, în special cei din mun. Chişinău. Venitul intelectualilor din sate nu depăşeşte 5000 lei. Impactul şcolarizării asupra veniturilor individuale depinde de structura ocupaţională. Cele mai mari venituri (peste 3000 lei) le obţin conducătorii de întreprinderi şi departamente şi co-laboratorii organelor de drept, servicii de securitate. Peste o pă-trime din manageri şi o cincime din lucrătorii pe cont propriu îşi estimează veniturile lunare între 2001 şi 3000 lei. Cea mai mare parte a populaţiei obţine venituri între 1001 şi 2000 lei: 46,2% din colaboratorii organelor de drept, 44% din specialiştii califi-caţi, 40,5% din personalul tehnic şi de deservire, 39% din munci-tori, 33,7% din lucrătorii pe cont propriu. Cele mai mici venituri până la 1000 lei au persoanele temporar neangajate (69,7%), din care 34,3% - până la 500 lei. Mai mult de jumătate din studenţi (53,1%) obţin lunar până la 500 lei. Afost observat că sporul pe care educaţia îl aduce veniturilor particulare în condiţiile societăţii bazate pe diviziunea muncii se manifestă mai mult în sectorul industrial şi terţiar. Dar relaţia dintre cele două variabile nu este atât de vizibilă în cazul eco-nomiilor agrare, cum sunt cele ale multor ţări în curs de dezvol-tare. După cum rezultă din studiile incluse în cercetarea Băncii Mondiale, veniturile agricole, dar şi cele nonagricole nonsalari-ale din aceste ţări beneficiază într-o măsură redusă de influenţa şcolarităţii. Acest fapt este determinat de structura pieţelor luate în considerare şi de modurile de producţie agricole sau neagri-cole, influenţate în mod hotărâtor de preponderenţa unor modele culturale tradiţionale. Este evident, că tot în acele ţări se înre-gistrează cele mai reduse productivităţi, iar în domeniul agricol sau neagricol neproducător de salarii avem o foarte redusă ori-entare spre piaţă [12]. În mare măsură, situaţia se regăseşte şi în cazul gospodăriilor ţărăneşti din Moldova, unde productivitatea extrem de scăzută este asociată unei organizări a producţiei care 293 face abstracţie de piaţă. Pentru aceste realităţi simpla şcolaritate nu este suficientă. Datele sociologice permit relevarea unor concluzii. Astfel, la acelaşi nivel educaţional, veniturile tind să crească până la un anu-mit moment al vieţii, după care scad permanent, fără altă revenire. Nivelul de educaţie are un impact consistent asupra venitu-rilor persoanei. Faţă de venitul mediu, o educaţie primară duce la pierderi importante, în timp ce un nivel de educaţie superior sporeşte cu 47% faţă de venitul mediu al unei persoane şi este cu 63% mai mare decât al celor cu studii medii generale şi de 3,3 ori mai mare decât venitul persoanelor cu studii primare. Nivelurile de educaţie medii (liceale) corespund unor venituri medii. Diferenţele constatate se datorează unor competenţe dife-renţiate în funcţie de educaţie, dar şi accesului diferenţiat la poziţii salariate ierarhizate în funcţie de treapta de învăţământ absolvită. Veniturile sunt dependente de poziţia individului în structura ocupaţională. Persoanele ocupate şi pensionarii beneficiază de venituri mai mari decât celelalte categorii de neocupaţi. Femeile şi persoanele care locuiesc la sat sunt defavorizate din punctul de vedere al accesului la venituri. Sunt evidente decalajele dintre sat şi oraş în ceea ce priveşte şansele sociale. Datele arată că pu-tem vorbi de o discriminare salarială între sexe: la acelaşi nivel de educaţie, vârstă, ocupaţie şi rezidenţă, femeile au un venit mai mic decât cel al bărbaţilor. În definitiv, cercetările demonstrează că profilul educaţional avansat este cheia succesului pentru sporirea veniturilor pe par-cursul întregii vieţii şi al reducerii sărăciei. Referinţe: 1. Cf.: G. Becker. Human Capital. A Theoretical and Empi-rical Analysis, with Special Reference to Education. - Third edition. - The University of Chicago Press, 1995. - www. econlib.org. 2. B. Chiswick. Earnings Inequality and Economic Deve-lopment // The Quarterly Journal of Economics, 1971, vol. 85, no. 1. - p. 28. 294 3. B. Chiswick. Income Inequality: Regional Analyses wi-thin a Human Capital Framework. - New York: National Bureau of Economic Research, 1974. 4. C. Winegarden. Schooling and Income Distribution: Evi-dence from International Data // Economica, 1979, vol. 46, no. 181. - pp. 83-87. 5. Rati Ram. The Role of Real Income Level and Income Distribution in Fulfillment of Basic Needs // World Develo-pment, 1985, vol. 13, issue 5. - pp. 589-594. 6. M. Ritzen. Education, Economic Growth and Income Distribution // De Economist, 1978, 126/2. - pp. 265-266. 7. K.Murphy, F. Welch. Wage Premium for College gradua-tes // Educational Researches, 1998. - pp. 17-27. 8. M. Voicu (coord.) Capital uman şi simbolic în dezvolta-rea socială. Raport de cercetare pe anul 2005. - România: Institutul de Cercetare a Calităţii Vieţii. - p. 163. - www. iccv.ro. 9. G. Becker. Op. cit. 10. Cf.: A. Hatos. Sociologia educaţiei. – Iaşi: Polirom, 2006. – p. 80. 11. Cf.: M. Voicu. Op. cit. – p. 164. 12. Cf.: A. Hatos. Op. cit. – p. 66. 295 ioAn BorDeAn Managementul firmei: tendinţe noi în recrutarea personalului Schimbările care au marcat viaţa societăţii în ultimele decenii au comportat afirmarea unor noi principii de gestionare a unită-ţilor economice. În egală măsură, acestea vizează procesele de recrutare şi selecţie a personalului care ocupă un rol important în planul strategic al companiilor. Politica companiilor în domeniul recrutării şi selecţiei resur-selor umane [1] este aceea de a recruta persoanele cele mai potri-vite cu cerinţele fiecărui post. Aceasta presupune, pe de o parte, existenţa descrierii fiecărui post din firmă, cuprinzând cerinţele referitoare la pregătirea profesională, aptitudini, abilităţi nece-sare, iar pe de altă parte, existenţa unei proceduri de măsurare a acestor aptitudini şi abilităţi, în aşa fel încât fiecare solicitant pentru ocuparea postului sa aibă şanse egale de selecţie cu toţi ceilalţi. În cazul unei recrutări adecvate a personalului, firma va beneficia atât de o imagine favorabilă în ochii publicului, cât şi de oportunitatea de a alege cei mai buni angajaţi dintre candidaţii disponibili pe piaţă. Ca politică, firma încurajează selecţia internă. Aceasta în-seamnă că, pentru posturile vacante din cadrul firmei, sunt încu-rajaţi sa le ocupe candidaţii interni. Astfel, atunci când doi candi-daţi au rezultate similare, este preferat candidatul intern. Pentru a-şi susţine politica de recrutare şi selecţie, firma im-plementează un sistem de afişare electronic al posturilor disponi-bile sau pe suport scris când nu este posibilă prima variantă. De asemenea, compania sprijină recomandările angajaţilor săi, de-oarece consideră că angajaţii cunosc mediul, valorile şi sistemul, având, în consecinţa, o bună percepţie a celor care se pot adăuga 296 organizaţiei. Aceasta nu înseamnă că, dacă un candidat este reco-mandat de către un angajat, acest lucru îi va conferi un avantaj. Candidatul propus de un angajat va fi recomandat managerului de resurse umane şi va intra în procedura normală de selecţie. Studiile de caz demonstrează că procedura de recrutare si se-lecţie utilizată oferă următoarele certitudini: • că postul vacant face parte din organizaţie şi că este necesar bunei funcţionări a acesteia; • că are un set de criterii măsurabile cu care sa se compare candidaţii; • că procesul este transparent şi că acordă şanse egale candi-daţilor, oferindu-le aceleaşi informaţii şi judecând prin pris-ma aceloraşi elemente; • că va fi o competiţie corectă între candidaţi, aptă pentru a asigura angajarea celei mai potrivite persoane pentru post; • că persoana aleasă va avea comportamentul, educaţia, expe-rienţa şi atitudinile necesare pentru a activa la un nivel înalt, trăind satisfacţia oferită de slujbă. În procesele de recrutare şi de selecţie a personalului din ca-drul companiei responsabilităţile se distribuie atât departamentu-lui de resurse umane, cât şi supervizorului postului care urmează a fi ocupat. Responsabilităţile supervizorului [2] postului vacant pot fi sintetizate astfel: • să elaboreze şi să actualizeze periodic fişele de post pentru personalul din subordine, conform “Procedurilor companiei pentru elaborarea fişelor de post • să participe la stabilirea criteriilor de selecţie a candidaţilor; • să organizeze testarea candidaţilor, conform procedurilor de resurse umane; • să participe la interviul de selecţie; • să decidă asupra celui mai potrivit candidat, în funcţie de criteriile stabilite; • să suporte din bugetul alocat departamentului/comparti-mentului, cheltuielile realizate cu această ocazie. 297 Responsabilităţile departamentului de resurse umane al fir-mei, în procesul de recrutare şi selecţie, sunt: • să acorde consultantă fiecărui supervizor în organizarea şi desfăşurarea procesului de recrutare şi selecţie; • să elaboreze şi să gestioneze eficient baza de date proprie firmei cu candidaţi care solicită angajarea în companie; • să participe la stabilirea criteriilor de selecţie a candidaţi-lor; • să verifice şi să găsească în baza de date acei candidaţi care îndeplinesc cerinţele postului; • să contacteze un număr de cel puţin doi candidaţi pentru fiecare post vacant, invitându-i să participe la procesul de selecţie; • să asigure participarea unui reprezentant al departamentului de resurse umane la interviul de selecţie; • să propună spre angajare cel mai bun dintre candidaţi, res-pectând politica companiei în domeniul selecţiei; • să verifice dacă au fost respectate prevederile prezentei pro-ceduri şi să propună măsuri disciplinare în cazul nerespec-tării lor. Procedura aplicată de compania în cauză, în vederea recru-tării şi selecţiei personalului, cuprinde mai multe etape [3], cum ar fi: A. iniţierea procesului B. pregătirea recrutării C. recrutarea personalului D. preselecţia E. pregătirea selecţiei F. selecţia propriu-zisă care, la rândul, ei include fazele: in-terviul de selecţie; evaluarea interviului de selecţie; luarea deciziei de angajare; încheierea selecţiei. Cât priveşte procedura propriu-zisă, de remarcat că supervi-zorul postului este cel care iniţiază procesul de recrutare şi selec-ţie [4] pentru posturile vacante, aprobate şi care se află în subor-dinea sa. Acesta ia legătura cu reprezentantul departamentului de 298 resurse umane, pe care îl informează asupra necesităţii ocupării postului vacant. La rândul sau, acesta din urmă verifică dacă: postul vacant se încadrează în numărul de posturi şi structura pe profesii, aprobate pentru departament / compartiment; există o fişă a postului pentru postul vacant. Părţile implicate, supervizorul şi reprezentantul departamen-tului de resurse umane pregătesc recrutarea, elaborând, pe baza responsabilităţilor şi a celorlalte informaţii existente în fişa pos-tului, cerinţele pe care trebuie sa le îndeplinească cel care va ocupa postul. De asemenea, vor elabora profilul de personalitate care este necesar postului respectiv, profilul având un caracter orientativ. În cele din urmă, reprezentantul departamentului de resurse umane va proceda la anunţarea existenţei postului va-cant, în interiorul şi în exteriorul companiei, respectând “Proce-durile companiei de anunţare a posturilor vacante”. Responsabilităţile supervizorilor în anunţarea ofertei de lo-curi de muncă sunt: • să anunţe departamentului de resurse umane existenţa pos-turilor disponibile dintre posturile pe care le supervizează; • să discute cu reprezentantul departamentului de resurse umane, care este suportul optim suplimentar de anunţare externă/internă a existenţei posturilor disponibile (vizual, audio, etc.), în afară de anunţul electronic care se va posta obligatoriu pe pagina de web a companiei, şi să ia o decizie în acest sens; • să elaboreze electronic fişa de post, care va fi postată pe pagina de web a companiei; • să dispună utilizarea sumei de bani necesare pentru realiza-rea/difuzarea anunţului din bugetul propriu. Pentru departamentul de resurse umane responsabilităţile, în anunţarea locurilor de muncă vacante, sunt: • să primească anunţul supervizorului despre existenţa unui post disponibil şi să verifice concordanţa acestuia cu realitatea; • să participe la decizia de alegere a suportului suplimentar optim de anunţare externă/internă; 299 • să realizeze anunţarea electronică a existenţei posturilor în interior/exterior, respectând procedura; • să parcurgă toate activităţile necesare în vederea realizării anunţurilor externe, în conformitate cu hotărârea supervizo-rului postului; • să activeze postul pe internet după verificarea corectitudinii fişei postului anunţat; • să verifice dacă s-au făcut angajări în lipsa anunţării con-form prezentei proceduri şi dispune măsuri disciplinare, în conformitate cu normele şi procedurile companiei. Astfel, procedura propriu-zisă de anunţare a posturilor va-cante [5] în cadrul companieii, presupune parcurgerea a mai multor paşi. Departamentul de resurse umane va elabora anunţul, care va cuprinde, în mod obligatoriu, următoarele elemente [6]: • poziţia postului vacant în organigramă; • cerinţele postului - pregătire, experienţa, cunoştinţe, abili-taţi, aptitudini; • actele necesare înscrierii; • CV-ul şi scrisoarea de intenţie, care vor fi completate con-form modelului existent pe pagina de web a companiei; • modul de recepţionare a actelor respective şi data-limită. Astfel cei interesaţi pentru ocuparea posturilor vacante vor ac- cesa, gratuit, site-ul internet la care este conectată pagina de web a companiei, obţinând informaţii espre angajator, domeniul căruia îi aparţine postul, poziţia postului, locaţia, data limită pentru aplicare. Departamentului de resurse umane îi revine stabilirea con-tactului cu reprezentanţii mijlocelor de comunicare în masă [7], prin intermediul căruia s-a căzut de acord să se facă anunţul şi se va încheia contractul de publicitate. În majoritatea cazurilor, anunţurile publicate în mass-media cuprind doar o enumerare a posturilor vacante, iar pentru obţinerea restului de informaţii se face trimitere la pagina web a companiei. Totodată, se va lua legătura cu reprezentanţii site-urilor inter-net (ar putea fi (www.BestJobs.ro şi www.ejobs.ro), pe care se va 300 face postarea, şi se va încheia contractul de utilizare a acestora. Feedback-ul între candidat şi angajator, în cazul publicităţii elec-tronice, este intens şi rapid. Necesitatea utilizării, în permanenţă, a anunţului electronic [8] este impusă de mai multe beneficii majore aduse de către acesta companiei: reducerea sustanţială a timpului şi a costurilor de recrutare ca şi posibilitatea accesului la o bază permanentă şi cuprinzătoare de informaţii despre candidaţi. Declanşarea recrutării este făcută de reprezentantul departa-mentului de resurse umane care va căuta în baza de date a depar-tamentului, aflată la dispoziţie pe site-ul de internet, candidaţii care îndeplinesc cerinţele postului. Atunci când aplicaţiile sunt analizate pentru prima dată se poate acorda un anumit rating şi o încadrare în categoria anunţată. Respectivele aplicaţii vor fi administrate de departamentul de resurse umane (recepţia com-paniei va strânge aplicaţiile pe care le primeşte şi le va înainta departamentului de personal). Preselecţia, ca etapă distinctă a procesului de selecţie utili-zat în cadrul companiei, presupune ca departamentul de resurse umane, împreună cu supervizorul, să analizeze aplicaţiile primite şi să le selecteze pe cele care corespund, cu adevărat, cerinţelor fişei postului. Fişa postului cuprinde cerinţele postului (studii, experienţe, aptitudini, atitudini, cunoştinţe), care sunt elaborate în aşa fel încât ocupantul postului să-şi poată realiza, în condi-ţii de maximă eficienţă, responsabilităţile. În funcţie de aceste cerinţe, se vor determina cel puţin cinci domenii de aptitudini/ atitudini, cum ar fi: conducere, asumare de responsabilităţi, co-municare, lucrul cu oamenii s.a.m.d. Trebuie subliniat faptul că fiecare post are un profil al acestor atribute specific (de exemplu, unele posturi necesită o mai mare capacitate de asumare de res-ponsabilităţi, luare a deciziilor, în timp ce altele pot necesita mai mari abilitări de lucru cu oamenii şi comunicare). În cadrul pregătirii selecţiei, Departamentul de personal, îm-preună cu supervizorul, stabilesc, pe baza cerinţelor postului, ghidul de interviu, grila de evaluare a interviului şi profilul PRO® al postului (Performanţa, Cerinţa, Opţiuni) - un instrument care 301 furnizează informaţii obiective despre cerinţele comportamenta-le faţă de candidat. Modelul de post, dezvoltat cu ajutorul pro-filului PRO, poate fi considerat ca o bază de discuţie în vede-rea identificării calificativelor comportamentale necesare unei persoane pentru a ocupa postul respectiv. Acest instrument nu trebuie să fie folosit ca un standard absolut. Stabilirea profilului PRO al postului constă în alegerea, dintr-o listă largă de activi-tăţi necesare obţinerii performanţei, a celor mai reprezentative şi frecvent utilizate pentru tipul de post analizat. Alegerea făcută este evaluată cu ajutorul unui punctaj ce stă la baza obţinerii in-formaţiilor dorite. În afara interviului de selecţie, care este obligatoriu pentru ocuparea oricărui post vacant din cadrul companiei, se vor mai desfăşura următoarele evaluări: • profilul de personalitate al candidatului; • pentru personalul de conducere: limba străină (scris şi oral), explorare PC (proba practică), cunoştinţe profesionale (scris); • pentru personalul din segmentul de servicii: explorare PC (proba practică), cunoştinţe profesionale (scris). Unul din factorii esenţiali în asigurarea succesului firmei este punerea omului potrivit la locul potrivit. Astfel, în procesul de recrutare a unui candidat este foarte dificil de aflat dacă acesta îndeplineşte, cu adevărat, cerinţele postului: daca este un bun organizator, daca este orientat spre nou, daca are răbdare etc. În consecinţă, departamentul de resurse umane utilizează unul dintre cele mai simple şi mai rapide instrumente de management, folosite la nivel internaţional, pentru evaluarea personalităţii can-didatului şi pentru crearea unui mediu optim la fiecare nivel din structura companiei - Predictive Index-ul (PI) - determinarea, pe baza unui chestionar, a trăsăturilor fundamentale ale personali-tăţii unui candidat şi compararea acestora cu cerinţele postului. Predictive Index descrie personalitatea măsurând patru aspecte fundamentale: dominanta, extroversia versus introversia, răbda-rea şi formalismul. Candidatul completează chestionarul bifând, 302 de pe două liste identice cu câte 86 de adjective-stimuli, pe de o parte, cuvintele care îl descriu, iar pe de altă parte, cuvintele care descriu modul în care ceilalţi se aşteaptă să se comporte. Lista completată este introdusă în calculator, iar rezultatul - un profil de personalitate - reprezentat grafic, este obţinut imediat. Dominanta, numită şi factorul A, măsoară înclinaţia pe care o are un om de a-şi exercita influenta asupra oamenilor şi eve-nimentelor. Factorul B - extroversia - măsoară gradul în care o persoană este înclinată spre interacţiunea socială cu alţi oameni. Răbdarea - factorul C - măsoară intensitatea tensiunii şi ritmul interior al unei persoane, iar factorul D - formalismul - dă măsu-ra în care un om este dispus să se conformeze regulilor şi struc-turilor normale. În final, se compară graficul generat din analiza Predictive Index-ului cu cel rezultat din aplicarea profilului PRO, indicând astfel gradul de compatibilitate între personalitatea candidatului şi cerinţele comportamentale specifice postului. La interviul de selecţie vor participa, în mod obligatoriu, su-pervizorul postului şi reprezentantul departamentului de resur-se umane. Interviurile de selecţie se vor desfăşura pe baza unui instrument - ghidul de interviu - realizat în colaborare de către reprezentantul departamentului de resurse umane şi supervizor. Nici un interviu nu se va desfăşura fără a exista ghidul de inter-viu, corect elaborat. Interviul de selecţie este o prima fază importantă a selecţi-ei propriu-zise. Evaluarea interviului, ca a doua fază a selecţiei, constă în faptul că la sfârşitul fiecărui interviu reprezentantul de-partamentului de resurse umane şi supervizorul vor realiza eva-luarea interviului, pe baza fişei de evaluare existentă obligatoriu la sfârşitul fiecărui ghid de interviu. Luarea deciziei de angajare survine după evaluarea interviu-lui, suzpervizorul organizând în prealabil şi celelalte probe din procesul de selecţie, conform procedurii stabilite. În luarea deciziei, supervizorul va lua în calcul atât rezultate-le de la interviul de selecţie (pondere 50%), cât şi celelalte probe 303 (pondere 50%). Supervizorul va elabora, către departamentul de resurse umane, o notă în care va expune rezultatele obţinute de către toţi candidaţii şi care este candidatul declarat câştigător al concursului. Încheierea selecţiei presupune ca departamentul de resurse umane să comunice candidaţilor rezultatele obţinute în vederea demarării activităţilor formale de angajare ale celor selectaţi, ex-pediind şi scrisori candidaţilor care nu au reuşit să ocupe postul, în care li se va explica acest lucru. Departamentul de resurse umane va solicita candidatului admis actele necesare angajării, le va recepţiona şi verifica. De asemenea, respectivul departament va realiza toate formalităţile necesare (cerere de transfer, operare carte de muncă, înscrierea noului angajat la oficiul forţelor de muncă, etc). Un ultim aspect, dar important, îl constituie faptul că depar-tamentul de resurse umane [9] va urmări respectarea procedurii de recrutare şi selecţie la nivelul întregii companii. Referinţe: 1. Zoltan, Bogáthy. Manual de tehnici şi metode în Psiho-logia muncii şi organizaţională. – Iaşi: Polirom, 2007, p. 131. 2. Constantin A. Bog, Cristina Bucur. Managemet comerci-al. - Bucureşti: Editura Economică, 1998, p. 132. 3. W. David. Rees. Arta Managementului. - Bucureşti, 1996, p. 185. 4. Jean Claude Abric. Psihologia comunicării. – Iaşi: Poli-rom, 2002, p. 67. 5. Charles Coates, Management total. – Bucureşti: Hyperi-on XXI, 1993, p.65. 6. Bernard Froman. Manualul calităţii. - Bucureşti, Editu-raTehnică, 1998, p. 140. 7. Bernard Froman, Op. cit., p. 49. 8. Alvin Toffler. Corporaţia adaptabilă. – Bucureşti: Antet, p. 5. 9. Bogdan Băcanu. Practici de management strategic. – Iaşi: Polirom, 2006, p. 272. 304 iUrie cArAMAn Tineretul – viitorul şi continuitatea generaţiilor umane Societatea contemporană, atât de dinamică şi contradictorie, se confruntă cu problema stabilirii unui echilibru în reglarea re-laţiilor şi proceselor sociale. Esenţa acestor relaţii şi procese o constituie omul. Situaţia particulară a Republicii Moldova con-stă în faptul, că în aceeaşi unitate de timp, concomitent, coexistă şi activează trei grupe sociale, care se impun în societate diferit, din punct de vedere comportamental şi al modului de autoafir-mare şi realizare. Prima grupă reprezintă persoanele, a căror statut social şi pro-fesional s-a format în perioada sovietică. În cea mai mare parte, această grupă este formată din pensionari. Această grupă poate fi caracterizată prin prevalarea intereselor obşteşti asupra celor personale, reprezentanţii ei sunt părtaşii normelor colectiviste, a nivelării intereselor şi a necesităţilor, credincioşi principiilor „egalitate, fraternitate, echitate socială” şi cu aceleaşi speranţe în ziua de mâine. Reieşind din realităţile oferite de complexitatea timpului, le vine greu să se „înscrie” în această realitate confor-mistă, instabilă şi lipsită de garanţii, ei sunt afectaţi din punct de vedere economic, social şi psihologic. A doua grupă este formată din persoane cu vârsta între 35-30 de ani. În mare parte aceştia sunt descendenţii primei grupe şi în momentul marilor schimbări ai anilor nouăzeci aveau deja formată o bază morală stabilă, orientări valorice şi motivaţii per-sonale. Anume aceste orientări şi norme morale nu le-au permis multora fintre ei atingerea unor succese în plan profesional şi beneficii în plan material. Succesul în obţinerea unor obiective dorite a depins de modalitatea adaptării la noile condiţii, dictate 305 de relaţiile de piaţă. Anume reprezentanţii acestei grupe au fost impuşi să prelucreze şi să creeze standarde noi, stereotipuri şi „dogme”. A treia grupă este formată din persoanele cu vârsta între 14-30 ani. Aceştia reprezintă noua generaţie, lipsită de stereotipu-rile generaţiilor mai în vârstă, fapt care a şi servit drept cauză a acceptării, relativ uşoare, a noilor cerinţe dictate de relaţiile de piaţă, cu noile sale criterii de apreciere a individului, nesimţind presiunea conformării la noile cerinţe ale timpului. Pentru cea mai mare parte a membrilor acestui segment predominantă este importanţa „Eu”- lui propriu şi a tot ce ţine de viaţa privată, li-bertatea (nu vom specifica nuanţele termenului dat) în a acţiona şi a gândi neordinar şi surprinzător, care adesea contravin legilor morale. Noţiunile „cumsecădenie”, „onoare”, „cinste” şi altele ori sunt ignorate ori sunt trecute pe o altă grilă de valori. Tineretul contemporan nu este predispus de a aştepta cu anii salarii,carieră,spaţiilocative,eisuntpredispuşisăobţinăbeneficii sociale la moment ori în timpul cel mai apropiat, neţinând cont de modalitatea şi forma obţinerii efectului ori rezultatului scontat. Non-conformismul, principiile şi normele morale adaptate îi fac pe tineri să difere de reprezentanţii primelor două grupe. Din aceste considerente, membrii acestei grupe necesită, din punct de vedere strategic, o atenţie deosebită în procesul de in-struire şi educaţie. Cu atât mai mult, că ei reprezintă cea mai mare categorie de vârstă – 27% din populaţia ţării. Anume acest fapt îi acordă Republicii Moldova statutul de cea mai tânără ţară din Europa, ceea ce implică mari responsabilităţi pentru a în-dreptăţi aşteptările tinerilor. Atenţia şi grija statală de toate nivelurile ( pe orizontală şi verticală) faţă de această grupă se datorează faptului, că aceş-tia sunt partea cea mai activă şi mobilă a societăţii. Anume ei, în timpul cel mai apropiat, se vor încadra în activităţi statale, corporative şi manageriale. Este evident, că eficienţa progresului tehnico-ştiinţific şi a dialogului interstatal de mâine depinde anu-me de această grupă. Tineretul reprezintă viitorul şi continuitatea 306 unui neam, iată de ce situaţia lui nu poate fi separată de realitatea pe care o generează politica, economia, protecţia socială şi juri-dică a unei societăţi. Transformările produse în Republica Moldova în anii de tran-ziţie au generat în mediul social un şir de procese şi tendinţe complexe, care au influenţat considerabil familia, relaţiile dintre părinţi şi copii, copiii şi tineretul în mod direct. În consecinţă, actualmente tineretul şi copiii reprezintă segmentele sociale cele mai expuse efectelor tranziţiei. Ca rezultat al extinderii sărăciei, tineretul şi copiii mai sunt afectaţi şi de polarizarea socială, edu-caţională, culturală, standardele modului de trai, fapt ce a favori-zat, marginalizarea sau excluderea lor socială. Asemenea efecte negative ale etapei de tranziţie precum pro-liferarea şi rata înaltă a divorţurilor, naşterea copiilor în afara căsătoriei, abandonul acestora, vagabondajul, abandonul şcolar, consumul de droguri şi de alcool, necesită o examinare profundă din perspectiva actualului sistem de protecţie socială a tineretu-lui. Problemele sus-menţionate solicită cercetări concrete în ve-derea optimizării protecţiei sociale şi juridice a tineretului. Din acest considerent, problemele în cauză trebuie să devină o preocupare prioritară a întregii societăţi, a sistemului politic existent şi ale statului. Anume ştiinţelor socio-umane, în speci-al, sociologiei îi revine misiunea de a arăta, că la rezolvarea lor eficientă se poate ajunge în baza cunoaşterii ştiinţifice. Găsirea soluţiilor în domeniul protecţiei sociale şi juridice a tineretului constituie o necesitate impusă de procesele perfomatoare evolu-tive şi de schimbările ce au loc în societate. Pentru a fi mai convingători în privinţa faptului că schimbă-rile ce au loc în societate aduc, la rândul lor, schimbări în opinii, preferinţe, comportamente sociale, vom face trimiteri la două sondaje sociologice, efectuate şi realizate de autorul prezentei lucrări. Primul sondaj a fost efectuat chiar la începutul etapei de tranziţie, a- l doilea după aproape două decenii. Astfel, în primă-vara anului 1990 a fost efectuat un sondaj sociologic în care a fost antrenat tineretul rural al Republicii Moldova. 307 Obiectivele acestui sondaj au purtat un caracter major – mar-carea teoretică a elaborării unui şir de factori – sociali, econo-mici, culturali, care ar putea influenţa benefic asupra diminuării devierilor sociale ale tineretului. În acest context a fost reliefat şi un spectru întreg al preferinţelor spirituale şi culturale ale ti-neretului. În luna ianuarie 2007 a fost efectuat un sondaj sociologic re-prezentativ, obiectivele de bază ale căruia au fost de a urmări schimbările, în dinamică, a opiniilor, preferinţelor şi a viziunilor tineretului în ceea ce priveşte specificul preocupărilor socio–cul-turale şi a desfăşurării constructive a timpului liber. În baza studiului repetat pot fi făcute anumite generalizări sumare care relevă faptul că dezvoltarea dinamică a societăţii impune schimbări cantitative şi calitative ale caracteristicilor ti-neretului în plan socio–economic şi psihologic. Dacă până în anul 1990 preponderenţa esenţială aparţinea in-tereselor de conţinut spiritual, atunci după aproape două decenii se observă o schimbare a echilibrului spiritualului (studii, educa-ţie, cultură generală) şi a materialului (goană după capital, ma-şini de lux, haine scumpe, ignorarea diplomelor de studii, etc.), în favoarea prevalărilor intereselor materiale. Astfel, în palmare-sul de vârf al sistemului valoric al anului 1990 se înscriu – citirea ziarelor (64%), interesul faţă de programele TV (52,6%), faţă de muzică (49,1%), faţă de literatura artistică (42,2%). Rezultatele studiului sociologic comparat al anului 2007 re-levă că tineretul manifestă cel mai mare interes faţă de internet (57,3%), faţă de limbile străine (51,7%), faţă de programele TV (48,6%), faţă de plimbările la aer liber (42,3%). Migraţia devine un fenomen ce ameninţă situaţia demogra-fică a ţării – minimizarea segmentului tânăr al populaţiei Re-publicii Moldova şi ca rezultat – îmbătrânirea populaţiei ei. La întrebarea „Dacă aţi avea posibilitatea să plecaţi peste hotare, aţi părăsi ţara?” 72% din respondenţi au răspuns afirmativ. Studiul realizat în ianuarie 2007 arată, că în topul probleme-lor ce îngrijorează cel mai mult tineretul se află în primul rând 308 problemele determinate de condiţiile socio–economice ale ţării: 56,4% din respondenţi se îngrijorează pentru viitorul său şi al familiei; urmează sărăcia (50,1%); şomajul (36,4%); corupţia (34,5%); creşterea preţurilor (28,0%). Făcând o concluzie generală privind specificul tineretului contemporan al ţării putem spune că, de regulă, acesta nu este complet implicat în sistemul relaţiilor sociale, drept cauză ser-vind posibilităţile limitate de autorealizare în calitate de subiect al acestor relaţii, nivelul inferior al statutului social, lipsa unui cadru legal complet ce ar asigura protecţia socială a tinerilor. Ti-nerii optează pentru un nucleu valoric relativ constant: sănătatea, viaţa familială/copiii, nivelul de studii şi cultură, libertatea, ceea ce vorbeşte despre capacitatea relativ scăzută a tinerilor de a se integra în sfera societăţii civile, fiind orientaţi prioritar de sfera vieţii personale, siguranţă şi protecţie socială afectivă, copii, lo-cuinţă, relaţii interpersonale mai mult informale. Aflat într-o relaţie de interdependenţă cu societatea, fiind obiectul integrării, tineretul influenţează la rândul lui dezvoltarea socială şi cere de a fi tratat nu doar ca o problemă, ci şi ca o pu-ternică forţă socială, a cărei orientări în sensul progresului sunt condiţionate de cadrul social, economic, cultural şi istoric. 309 MAriA ciocAnU Liderii politici în viziunea tineretului studios Liderii politici sunt acele personaltăţi care au câştigat încre-derea unei părţi a populaţiei prin calităţile lor şi au căpătat man-dat de a organiza pe o perioadă de timp viaţa societăţii în dome-niul politic, economic social şi spiritual de activitate . În sociologie, prin termenul englez „leader” (conducător) se subîntelege „persoana care exercită puterea sau o mare influenţă în carul unor grupuri sociale de diversă mărime (societăţi, naţi-uni, comunităţi, organizaţii, grupuri mici etc.)” [1]. Liderul este perceput şi ca un membru cu autoritate în soci-etate, într-un grup social, influenţa lui permiţându-i să joace un rol important în procesele şi situaţiile social-politice, în reglarea interacţiunilor ce se produc în mediul colectivului, grupului so-cial, în organizaţii, naţiuni [2]. Tineretul este grupul social cel mai sensibil al vieţii publice în general, şi al celei politice, în particular. Tineretul studios, fi-ind parte componentă a acestui grup social, păstrează caracteris-ticile sus-menţionate şi le mai completează prin faptul că ei sunt cei mai vulnerabili în ceea ce priveşte acţiunile guvernatorilor, dar şi cei mai organizaţi. Ei, totodată, reprezintă grupul elitar de rezervă al vieţii politice, economice şi spirituale. Viaţa politică a ţării prezintă pentru ei un interes aparte. Faptul este confirmat şi de sondajul realizat de către pedagogii şi studenţii Facultăţii Jurnalism şi Comunicare Publică a ULIM în anul 2003, la care vom face referinţă în continuare. Fiind întrebaţi „În ce măsură vă interesează viaţa politică?”, 74% din respondenţi au menţio-nat că îi interesează, dintre care 19 % - s-au arătat interesaţi foar-te mult de viaţa politică. Acest fapt ne permite să conchidem că 310 tineretul studios urmăreşte cu atenţie acţiunile liderilor politici contemporani. Totodată, trebuie să menţionăm, că studenţii sunt foarte critici în ceea ce priveşte aprecierea culturii politice care domină în mediul socio-cultural. Respondenţii consideră că 26% din studenţi nu posedă o cultură politica, iar 65% au un nivel scă-zut de cunoştinţe politice, şi numai 9% din ei au o cultură politică apreciată de la opt până la zece puncte. Faptul ne-a determinat să aprofundăm analiza în direcţia examinării valorilor împărtăşite de acest grup social de tineret, a modului în vare apreciază acţi-unile liderilor politici, precum şi faţă de care aspecte manifestă atitudini dezaprobatoare. La fel, prezintă interes aprecierea ipos-tazei imaginare în care reprezentanţii tineretului studios apar în calitate de lideri politici. Sondajul, realizat în zece instituţii de învăţămănt superior din municipiul Chişinău (520 persoane), ne-a permis să observăm ati-tudinea tineretului studios faţă de viaţa politică şi liderii politici. Pe un fundal al climatului politic, apreciat de tineretul studios ca nesatisfăcător (54%), ei selectează riguros calităţile care ar trebui să le aibă un lider politic contemporan. Configuraţia cali-tăţilor, în aspect structural, include calităţi de organizator al vieţii politice, economice şi culturale, calităţi ce se referă la aspectul moral şi spiritual al liderilor politici. Modelul calităţilor care ar fi compatibile cu cerinţele timpu-lui şi ar corespunde cerinţelor înaintate de acest grup social sunt, în primul rând, onestitatea cu diferite faţete ale ei, urmată de competenţă, capacităţi de analiză a situaţiei politice, economi-ce şi spirituale şi de elaborare de strategii şi tactici care pot fi implementate în diferite domenii ale activitaţii umane pentru a avea o ţară prosperă. Pentru ei este importantă arta oratorică a liderilor şi capacitatea de a convinge – calităţi ignorate de către mulţi lideri politici. De fapt, deseori se observă că mai mulţi li-deri politici nu atrag atenţie la regula „E important nu numai ce spui, dar şi cum spui”. Un alt aspect al liderismului este problema de creare a imagi-nii liderului politic de către mass-media. La întrebarea ”Care sunt 311 sursele de informare ce creează cel mai reuşit imaginea unui lider poitic?”, majoritatea studenţilor au răspuns că plasează pe primul loc televiziunea (54%), apoi posturile de radio (19%), pe ultimul loc fiind plasate ziarele. Ce-i drept, reuşit nu înseamnă şi veridic, şi complet informat despre viaţa politică în general, liderii politici şi partidele politice, în particular. Această concluzie este confirma-tă şi de sondajul efectuat de Institutul de Politici Publice. Conform acestei surse, tineretul de 18-29 ani deţine informaţie în mică şi foarte mică măsură despre candidaţii şi partidele politice care par-ticipă la maratonul electoral (58,9%) [3]. Acest rezultat nu este întâmplător, mass-media, mai cu seamă televiziunea şi radioul, care sunt şi cele mai solicitate surse, lansează preponderent infor-maţii despre guvernarea recentă şi foarte puţină informaţie despre partidele şi liderii lor care se află în opoziţie.Acest vid informativ este în defavoarea acestor lideri. După cum se ştie, efectul comu-nicării are la bază relaţia socială dintre transmiţător şi receptor [4]. Opoziţia, fiind în mare parte, lipsită de posibilitatea mediatizării relaţiilor cu populaţia, nu are resurse de influenţare a atitudinilor şi opiniilor. De fapt, majoritatea tineretului studios consideră că mass-media de la noi este influenţată de guvernare. Acest fapt îl putem obseva mai bine din figura 1, care reflectă opinia tinerilor în privinţa influenţării mass-media din partea puterii. Precum observăm, o mare parte din tineret consideră că mass-media este influenţată permanent de guvernare (46%), 32% - susţin că este ifluenţată de la caz la caz, şi numai 4% îm- 312 părtăşesc opinia că activitatea mass-media nu este influenţată în vreun mod. De guvernare depinde organizarea vieţii politice, economice, spirituale şi asigurarea libertăţii de expresie, onestitatea şi since-ritatea mesajelor transmise prin intermediul mass-media. Tine-retul studios susţine părerea că cea mai obiectivă informaţie se transmite la posturile TV, apoi la padiou, ziarele în topul obiec-tivităţii ocupă ultimul loc; majoritatea însă şi-au exprimat păre-rea că informaţia transmisă prin mass-media este părtinitoare, este manipulată şi incompletă (62% pentru ziare şi 60 % pentru presa electronică). Ultima opţiune se referă şi ea la manipulare, deoarece acestea ascund o parte din adevăr, fiind o modalitate de a manipula auditoriul mass-media. Vine să confirme faptul de ghidare a mass-media de guvernare şi sondajul, deja amintit, realizat de Institutul de Politici Publice; mai mulţi respondenţi (48,2%) de diferită vârstă şi statut la întrebarea „Credeţi că azi în Republica Moldova mass-media este liberă să prezinte ştiri şi comentarii fără cenzură (fără controlul coţinutului) din partea guvernului?” au răspuns că nu este în stare. Tineretul studios tinde spre valorizarea adevărului. În acest sens, nu este întâmplator că în topul valorilor investigate, drept-atea ocupă primul loc. Valorile consolidează personalitatea. Dreptatea este o valoare a democraţiei, iar individul care aderă la democraţie, aderă, de fapt, la dreptul de a-şi respecta demnita-tea prin intermediul libertăţii [5]. Libertatea este percepută drept o valoare universală, necesară pentru dezvoltarea atât a omului contemporan, cât şi a modelului european al societăţii spre care tinde tineretul contemporan. Cel mai dificil pentru tineret a fost faptul de a-şi imagina că este un lider politic, şi pe fundalul social al tranziţiei continue spre economia de piaţă să realizeze unele schimbări în diferite domenii de activitate. Cei care şi-au imaginat acest rol, ar fi efec-tuat schimbări în mai multe domenii de activitate. Cele mai multe schimbari tineretul ar dori să fie efectuate în viaţa politică a ţării (30 %), apoi în cea economică (28%), pen- 313 ultimul loc ocupându-l viaţa spirituală (25%), urmată de alte do-menii ale activităţii sociale care, de fapt, se integrează în cele trei domenii deja menţionate. Tineretul nu întâmplător plasează pe primul plan aspectul politic al schimbărilor, tinerii nu agreează confuzia politică; ei optează pentru competiţia dată între două-trei partide consolidate, aşa cum este în unele ţări occidentale, care ar da mai multă claritate vieţii politice de la noi. Fărâmiţarea vieţii politice în „partiduţe” nu poate aduce succes atât în cam-paniile electorale, cât şi în organizarea calitativă a vieţii sociale, consideră tinerii. În concluzie, am menţiona că, deşi cultura politică a tinere-tului studios lasă de dorit, el totuşi urmăreşte atent viaţa politică din ţară. În prezent tineretul o influenţează puţin, dar cu cât mai mult se va ridica nivelul lui de instruire, cu atât mai mulţi tineri vor fi dotaţi de gândire analitică şi de o apreciere a vieţii politice şi a liderilor la justa lor valoare. Referinţe: 1. Dicţionar de sociologie. - Bucureşti, 1998, p. 328. 2. Политическая энциклопедия. Tом 1. – Moсква, 2000, с. 629. 3. Barometrul de opinie publică. Republica Moldova – 2004, octombrie-noiembrie. Chişinău: IPP, 2004, p. 56. 4. McQuail Denis. Comunicarea ca proces de influenţă // Revistă română de sociologie, 1997.-N 3-4. 5. Corneţiu Gavril. Spirala. – Oradea, 1995, pp. 24-25. 314 Victor MocAnU, ion MocAnU Problemele sociale ale implementării Sistemului asigurărilor obligatorii de asistenţă medicală Asigurarea medicală este unul din elementele de bază ale protecţiei sociale a populaţiei. Pentru a-şi exercita cu succes funcţiile, sistemul de sănătate trebuie să beneficieze de meca-nisme adecvate de finanţare. Mecanismele respective sunt con-stituite din două compartimente majore: acumularea mijloace-lor financiare şi gestionarea lor raţională. Sistemul de asigurări medicale obligatorii a înregistrat rezultate considerabile, cu toate acestea, ca orice sistem nou, el trebuie să se modeleze în timp, în funcţie de realităţile concrete şi problemele ce apar pe parcurs. Asigurările obligatorii de asistenţă medicală au contribuit la rezolvarea unor probleme cu care se confrunta sistemul de sănătate, îmbunătăţind starea tehnico-materială a instituţiilor medicale şi asigurând consumabilele necesare pentru acordarea asistenţei medicale. De fapt, asigurările de sănătate reprezintă una din pârghiile necesare pentru înlesnirea accesului la servi-ciile medicale de calitate. Asigurările obligatorii de sănătate au un rol social de protecţie, implementîndu-se ca parte compo-nentă a politicii şi programelor de protecţie socială. Cu toate acestea, în ultimul timp au apărut publicaţii în care populaţia îşi exprimă nedumerirea în legătură cu faptul că plă-tind poliţa de asigurare pacienţii sînt nevoiţi să achite adăugător serviciile medicale prestate, adeseori necalitative. În scopul de-pistării punctelor vulnerabile de funcţionare a sistemului de asi-gurări obligatorii de asistenţă medicală a fost desfăşurată recent o cercetare sociologică pe un eşantion de 1600 de respondenţi, 315 reprezentativ pentru populaţia adultă a Republicii Moldova, după următoarele criterii: gen, vîrstă, educaţie, naţionalitate, reşedinţă etc. Marja de eroare nu a depăşit 2%. Respondenţilor li s-a propus să-şi exprime opinia despre pu-nerea în acţiune a Poliţei de asigurare obligatorie de asistenţă medicală. De menţionat că în sondajele întreprinse în 2003 doar 34% din persoanele chestionate au susţinut propunerea de a in-troduce un pachet de servicii medicale gratuite, care să asigure realmente accesul gratuit la un minimum de servicii, pe când în 2001 acest indice era mai mare - 40%. Rezultatele sondajului au atestat că mai mult de 3/4 din respondenţi dispun de poliţă de asigurare medicală obligatorie (77,6%). Existenţa poliţei depinde de nivelul de instruire: per-soanele mai instruite au grijă sî-şi procure poliţa de asigurare. Dintre persoanele cu studii superioare dispun de o asemenea poliţă 83,6%, dintre alte grupuri de populaţie – de la 68 pînă la 78%. Persoanele cu studii superioare sunt angajate mai des în servicii de stat sau în cadrul întreprinderilor particulare, în care conducerea manifestă disciplină în asigurarea cu poliţe a angajaţilor. Femeile sunt asigurate mai des decât bărbaţii (respectiv 78,6% şi 76,5%), fapt ce denotă iarăşi o atitudine mai serioasă faţă de propria sănătate din partea femeilor. Nivelul de acoperire cu asigurare depinde de vîrstă. Din rîndul persoanelor cu vîrsta de peste 60 de ani, sînt asigurate 89%. Dintre tinerii de pînă la 30 de ani – doar 68,7%. Sondajul arată că doar 3% din respondenţi consideră că asigu-rarea de sănătate le acoperă toate cheltuielile de tratament, doar la 8,9% aceasta acoperă cea mai mare parte, la 15,5% - jumătate. Cea mai răspîndită (38,6%) s-a dovedit a fi opinia potrivit căreia asigurarea de sănătate acoperă doar o mică parte din cheltuielile de tratament, iar 11,9% au semnalat că poliţa le este complet in-utilă. Altfel spus, existenţa asigurării de sănătate nu soluţionează problema accesibilităţii serviciilor medicale pentru majoritatea populaţiei. 316 Rezultatele studiului confirmă cele expuse mai sus şi anume: - doar 17% din respondenţi consideră că a fost suficient volu-mul de servicii medicale incluse în pachetul minim de ser-vicii medicale în cadrul asigurărilor obligatorii pentru anul 2007; 75% - nu sînt de acord cu această afirmaţie, iar 8% nu şi-au format o opinie în problema dată. Locuitorii din zona rurală sînt de 4 ori mai puţin satisfăcuţi de conţinutul pa-chetului minim de servicii medicale decît locuitorii oraşelor (respectiv 8% şi 30,4%). - doar fiecare a zecea persoană (10,8%) a indicat că Compania de asigurare obligatorie în sănătate obţine valoare reală pen-tru banii plătiţi atunci cînd contractează instituţiile medicale pentru prestarea serviciilor medicale, 63% - într-o oarecare măsură, aproape fiecare a patra persoană (24%) consideră că Compania nu obţine valoare reală, 2,5% nu şi-au format o viziune clară în această problemă. În consecinţă, doar 15,6 % din respondenţi au afirmat că oda-tă cu introducerea pachetului minim de servicii medicale acce-sul la asistenţa medicală s-a îmbunătăţit, 58,5% au specificat că accesul s-a îmbunătăţit doar într-o oarecare măsură şi în special pentru cei săraci şi păturile vulnerabile. Fiecare a cincia persoa-nă (22,7%) consideră că odată cu introducerea medicinii prin asigurare accesul la asistenţa medicală a devenit mai anevoios. Populaţia urbană apreciază de 2 ori mai pozitiv decît cea ru-rală accesul la asistenţa medicală (respectiv 23,6% şi 10,5%). Şi persoanele mai instruite au considerat că s-a uşurat accesul populaţiei la servicii medicale. Dintre persoanele cu studii medii incomplete consideră astfel 12,4%, dintre cei cu studii medii – 15,0%, cu studii medii de specialitate – 17,1%, cu studii superi-oare – 17,2%. Este evident că persoanele cu venituri foarte mici au benefi-ciat într-o măsură mai mare de rezultatele introducerii medici-nii prin asigurare. Dintre cei mai înstăriţi, cu venituri mari, doar 7,7% consideră că s-a îmbunătăţit accesul la asistenţa medicală; 11,7% - dintre cei cu venituri bune, 15,4% - dintre cei cu venituri 317 modeste, 27,3% dintre cei cu venituri foarte modeste. Bărbaţii au menţionat mai des decît femeile că s-a uşurat accesul la servi-cii medicale, respectiv 16,3% şi 14,9%. Fiecare a treia persoană (33,9%) s-a arătat nemulţumită de modul în care Ministerul Să-nătăţii şi Guvernul RM gestionează reforma în domeniul sănătă-ţii, aproape jumătate din respondenţi (49,3%) s-a pronunţat nici mulţumită, nici nemulţumită, şi doar 16,9% sunt mulţumiţi de activitatea Ministerului de ramură. Opiniile respondenţilor despre felul cum trebuie organizată asistenţa medicală - ocrotirea sănătăţii în republică sînt contra-dictorii. De cele mai multe ori, respondenţii (44,6%) ar dori ca responsabilii de această activitate să îmbine ce a fost mai bun în sistemul sovietic de ocrotire a sănătăţii şi ceea ce e mai bun în domeniu în ţările dezvoltate. Părerile celorlalţi – 35,2% - înclină spre ideea organizării ocrotirii sănătăţii după modelul existent în ţările dezvoltate. 19,2% din respondenţi ar dori să se revină la sistemul de ocrotire a sănătăţii existent în perioada sovietică. Astfel, putem deduce că opinia publică din republică înclină spre implementarea sistemului mixt ce funcţionează în ocrotirea să-nătăţii în ţările dezvoltate. Optează cel mai des pentru reorgani-zarea sistemului ocrotirii sănătăţii bărbaţii. Dimpotrivă, femeile optează mai des pentru revenirea la modelul de ocrotire a sănătă-ţii existent în perioada sovietică A crescut şi gradul de informare a populaţiei privind re-forma în sistemul de ocrotire a sănătăţii. Cu cinci ani în urmă ştiau despre aceasta 44% din respondenţi, cu 3 ani în urmă – 60%, iar acum – 71,5%. Majoritatea respondenţilor află amănunte despre reforma ocrotirii sănătăţii din emisiunile televizate – 45,3%. Alte 42,4% au aflat despre reformă din emisiunile radiofonice, 31,8% - din ziare. Relativ mulţi res-pondenţi ştiu despre efectuarea reformei din surse informa-ţionale „neoficiale”, cum ar fi comunicarea cu alte persoane, cu vecinii, prietenii, rudele. Această sursă a fost menţionată de 21,6% din respondenţi. 24% cunosc chestiunile legate de reformă de la colegii de serviciu. 318 Respondenţilor li s-a propus să-şi exprime opinia despre par-ticularităţile reformelor din sistemul ocrotirii sănătăţii în Moldo-va. Din răspunsurile obţinute putem deduce că locuitorii repu-blicii de cele mai multe ori acordă atenţie următoarei direcţii a reformei: intensificarea profilaxiei unor maladii serioase, grave ca SIDA, tuberculoza etc. Respondenţii consideră că reformele necesită noi investiţii în acest domeniu, că va fi creat sectorul de asigurare a ocrotirii sănătăţii, asigurat accesul la asistenţa medi-cală gratuită a păturilor nevoiaşe, ameliorată asistenţa medicală primară, create instituţii medicale private etc. Este regretabil faptul că majoritatea populaţiei încă n-a re-alizat că reforma prevede, în primul rînd, o schimbare de ati-tudine a fiecărui cetăţean faţă de sănătatea proprie. Cerceta-rea a demonstrat că o bună parte din cei chestionaţi (23,4%) consideră că reforma nu a contribuit la îmbunătăţirea sănătăţii oamenilor, nu a putut schimba starea de lucruri în domeniu, că hotărârile adoptate vor rămîne buchie moartă şi mulţi oameni neînstăriţi vor rămâne, ca şi pînă acum, fără o asistentă medi-cală elementară. Păturile social-vulnerabile apreciază rezultatele reformelor maipozitiv(21,2%) decît persoanele înstărite (7,7%),deoarece,în opinia lor, anume schimbările care au intervenit în domeniu, odată cu reformele, n-au permis Sistemului de Sănătate să falimenteze, iar săracilor li s-a garantat minimul de servicii medicale. Situaţia actuală privind ocrotirea sănătăţii în Moldova com-parativ cu cea de acum 5-6 ani, este apreciată drept mai bună de 44 la sută din respondenţi, aproximativ o treime (32,9%) nu au sesizat careva schimbări pozitive, iar 24 la sută o consideră mai proastă în prezent. Locuitorii municipiului Chişinău apreciază mult mai pozitiv (63,8%) situaţia actuală din domeniul sănătăţii decît reprezentanţii altor regiuni geografice ale ţării. În zona de Nord a republicii această opinie împărtăşesc 42,9%, iar în zonele Centru şi Sud doar cîte 37% din respondenţi. Aceste date demon-strează faptul că situaţia în sectorul sănătăţii in localităţile rurale este mult mai precară în comparaţie cu cea de la oraşe. 319 Mai bine de o jumătate (51,1%) din respondenţi atestă schim-bări spre bine produse în prestarea serviciilor medicale (publice) în Moldova din ultimii 5-6 ani, fiecare al treilea intervievat a indicat că situaţia nu s-a schimbat deloc, iar fiecare al zecilea respondent observă schimbări doar spre rău. Persoanele care suferă de boli cronice (23,1%) şi invalizii (23,5%), comparativ cu celelalte categorii de populaţie, apreciază mult mai negativ schimbările produse în prestarea serviciilor medicale în Moldo-va din ultimii 5 ani. În prezent, aproximativ jumătate din respondenţi (44,9%) susţin ideea medicilor de familie, aproape fiecare al patrulea (23,9%) nu o aprobă, iar fiecare al treilea (31,0%) nu şi-a format o părere clară în această privinţă. Actualmente putem observa o schimbare negativă a opiniei respondenţilor în ceea ce priveşte implementarea institutului medicilor de familie - la sondajul rea-lizat în 2003 au optat pentru aceasta 55% iar în 2001 numai 43%. Este evidentă diminuarea numărului celor care susţin ideea me-dicilor de familie. Intervievaţii explică atitudinea negativă faţă de institutul medicilor de familie prin următoarele: - Medicul de familie îndeplineşte un volum foarte mare de lucru şi nu reuşeşte să cunoască toate familiile din sectorul încredinţat şi să acorde atenţia necesară pacienţilor - 25,4% - Terapeuţii şi pediatrii nu se pot face peste noapte medici universali, este necesară o perfecţionare serioasă şi de lungă durată - 24,4% - Implementarea institutului medicilor de familie nu a condus la sporirea calităţii deservirii medicale - 23,8% - Medicul de familie este inaccesibil, deoarece este plecat, în cea mai mare parte a timpului la chemări - 21,4% - Medicii de familie primesc pregătirea teoretică necesară, nu şi practică - 20,8% - Nu susţin, dar nu pot preciza de ce - 4,6% Cel mai mare număr de susţinători ai acestei noi iniţiative îl aflăm în rîndul persoanelor cu studii superioare – 50,8%. Res-pondenţii menţionează că: 320 - Medicul de familie poartă răspundere deplină pentru sănă-tatea pacientului în ansamblu, iar în caz de necesitate î1 tri-mite pe pacient la alţi medici - 33,2% - Medicul de familie cunoaşte mai bine condiţiile de trai ale familiei - 31,0% - Medicul de familie ţine cont, la tratarea copiilor, de maladi-ile ereditare ale familiei - 28,7% - Medicul de familie are o calificare mai înaltă - 23,3% - Medicul de familie are la dispoziţie mai multe utilaje şi mij-loace tehnice - 21,5% - Cred că este mai bine, dar nu pot preciza de ce - 16,0% Aproape fiecare al patrulea respondent (26,6%) susţine ide- ea conform căreia ar fi bine ca medicii să privatizeze, să pro-cure clădirile care au aparţinut cândva sistemului de sănătate, (să devină proprietari), circa 1/3 nu şi-au format o opinie clară în această privinţă. Un număr important de intervievaţi (41,1%) n-au susţinut această idee, deoarece ei au temeri că, odată cu demararea proceselor de privatizare în domeniu, imediat se vor scumpi serviciile medicale. Doar fiecare al zecilea respondent consideră că managerii in-stituţiilor medicale sânt gata să facă faţă dificultăţilor ce ţin de ma-nagementul independent al activităţii instituţiei medicale; şase din zece intervievaţi sînt de părerea că managerii doar parţial se pot isprăvi cu funcţiile noi, fiecare a şasea persoană nu este de acord cu această afirmaţie, iar fiecare a şaptea (14,4%) nu şi-a format o opinie clară în această privinţă. Cei mai pesimişti în această pro-blemă s-au dovedit a fi locuitorii mun. Chişinău - 26,3% dintre ei au opinat că managerii instituţiilor medicale din oraş nu sînt gata să facă faţă dificultăţilor. Respondenţii din localităţile urbane de două ori mai negativ apreciază problema dată în comparaţie cu cei din localităţile rurale, respectiv (25,3% şi 12,7%). În concluzie, reforma ramurii ocrotirii sănătăţii prin imple-mentarea sistemului asigurării obligatorii de asistenţă medicală, a permis realizarea în mare măsură a scopurilor puse în faţa ei, şi anume: 321 1. finanţarea ritmică şi operativă, monitorizarea activită-ţii instituţiilor medicale contractate de Companie a dus la sporirea accesibilităţii populaţiei (în special a categoriilor socialmente vulnerabile a populaţiei) la serviciile medica-le gratuite, se atestă creşterea responsabilităţii lucrătorilor medicali faţă de deservirea persoanelor asigurate, la fel a calităţii asistenţei medicale acordate la toate nivelurile de asistenţă medicală; 2. reducerea cheltuielilor personale ale cetăţenilor pentru achi-tarea serviciilor medicale; 3. trecerea la relaţii contractuale dintre cumpărătorul de ser-vicii medicale şi prestatorul de servicii medicale, care prin sine a stabilit reguli clare şi transparente de finanţare a ser-viciilor medicale acordate persoanelor asigurate cu menţi-nerea unui nivel de finanţare a instituţiilor medico-sanitare ritmic şi adecvat cerinţelor; 4. creşterea nivelului de finanţare a instituţiilor medico-sanita-re datorită atragerii mijloacelor suplimentare prin achitarea primelor de asigurare a altor plătitori de prime cum ar fi angajaţii şi angajatorii, alte persoane care se asigură în mod individual; 5. apariţia stimulentelor de utilizare eficientă şi raţională de către instituţiile medico-sanitare a mijloacelor obţinute din fondurile asigurării obligatorii de asistenţă medicală; 6. îmbunătăţirea calităţii informaţiilor de orice natură legate de activitatea instituţiilor medico-sanitare, fapt ce oferă po-sibilităţi de luare a deciziilor şi de planificare strategică al sistemului ocrotirii sănătăţii. La rândul său, pe parcursul activităţii sistemului asigurării obligatorii de asistenţă medicală s-au ivit şi un şir de probleme aşa cum ar fi: 1. deşi asigurarea de asistenţă medicală poartă un caracter obli-gatoriu pentru toată populaţia Republicii Moldova, s-a do-vedit că sistemul asigurării obligatorii de asistenţă medicală nu acoperă o parte a populaţiei, circa 20-25%; de asemenea, 322 o problemă rămâne includerea în acest sistem a angajaţilor structurilor de forţă care până la momentul actual nu achită primele de asigurare; 2. nivelul insuficient de calificare a managerilor din sistemul sănătăţii în domeniul managementului economico-financi-ar; 3. slaba dezvoltare şi utilizare a sistemelor informaţionale în cadrul sistemului ocrotirii sănătăţii; 4. situaţia incertă cu cetăţenii RM care domiciliază în localită-ţile din stânga Nistrului şi care, fiind pensionari sau invalizi, nu intră în numărul persoanelor asigurate de stat; 5. probleme structurale şi organizatorice ale sistemului ocroti-rii sănătăţii (mai ales, în cazul medicinii primare); 6. cultură sanitară şi juridică redusă a populaţiei, ce duce la creşterea morbidităţii şi la multiple cazuri de încălcare a drepturilor pacienţilor; 7. slaba dotare cu tehnică medicală şi de calcul a instituţiilor medicale; 8. gestionarea incorectă şi ineficientă în cadrul unor instituţii medicale a mijloacelor provenite din fondurile de asigurări; 9. calitatea încă insuficientă a serviciilor medicale prestate; 10. multiple cazuri de percepere nejustificată a plăţilor de către medici sau instituţii medicale; 11. insatisfacţia populaţiei de existenţa multor servicii cu plată în ambulatoriu (investigaţii, analize, medicamente şi, ca ur-mare, cresterea cerereii pentru internări în spitale, deoarece costul acestor investigaţii în condiţii spitaliceşti estet inclus în cazul tratat; 12. cozi, deseori artificiale, pentru adresare la medicul de fami-lie (mai ales, în mun. Chişinău). În acest fel, priorităţile care urmează a fi stabilite pentru peri-oada imediat următoare sânt: - perfecţionarea continuă a cadrului normativ; - extinderea sistemului asigurării obligatorii de asistenţă me-dicală asupra întregii populaţii Republicii Moldova; 323 - sporirea rolului pacientului prin executarea dreptului la in-formaţii, apărarea efectivă a drepturilor lui etc.; - îmbunătăţirea imaginii sistemului asigurării obligatorii de asistenţă medicală prin campaniile respective de informare; - lansarea mai multor campanii de informare a populaţiei în vederea ducerii unui mod de viaţă sănătos şi reducerii riscu- rilor de îmbolnăvire; - sporirea calităţii serviciilor medicale şi includerea lor în Programul unic al asigurării obligatorii de asistenţă medica-lă în dependenţă de necesităţile reale ale populaţiei în ele; - ridicarea nivelului de pregătire a managerilor din ramura ocrotirii sănătăţii; - dezvoltarea în continuare a sectorului asistenţei medicale primare; - dezvoltarea sistemului informaţional unic integrat în cadrul sistemului ocrotirii sănătăţii; - îmbunătăţirea în continuare a pregătirii profesionale a tutu-ror angajaţilor din sistemul asigurării obligatorii de asisten-ţă medicală; - creşterea în continuare a nivelului de salarizare a lucrători-lor medicali. Literatura 1. Ababii I., Golovin B., Buga M. şi al. Strategia de dezvol-tare a sistemului de sănătate. Sănătate Publică, Economie şi Management în medicină. - Chişinău, 2007, nr. 6 (21). 2. Ameliorarea sănătăţii şi modului de viaţă al populaţiei: probleme sociale. – Chişinău: Paragon, 2003. 3. Ciobanu M., Sava V., Ciocanu M. Asigurări de sănătate în Republica Moldova. - Chişinău, 1996. 4. Cobzari L., Vîsoţkaia T. Direcţiile de reformare a siste-mului ocrotirii sănătăţii în Republica Moldova // Economi-ca, 2003, nr.3 (43), pp. 71-72. 5. Dezvoltarea umană: Impactul proceselor de transformare a societăţii moldave. Materialele conferinţei internaţionale ştiinţifico-practice ”Dezvoltarea umană în condiţiile formă-rii relaţiilor de piaţă”. - Chişinău; UASM, 2007. 324 6. Eţco C., Malanciuc Iu. Asigurările de sănătate şi parti-cularităţile expertizei medicale. Chişinău, 2004. 7. Eţco C. Management în sistemul de sănătate. - Chişinău. 2006. 8. Legea ocrotirii sănătăţii, nr. 411- XIII din 28.03. 1995 // Monitorul Oficial al Republicii Moldova. 1995, Nr. 34-39 din 22.06. 9. Marinescu Constantin, Duda Rene. Dimensiuni şi valenţe sociologice ale medicinii. – Iaşi: Junimea, 1988. 10. Ocrotirea sănătăţii în Republica Moldova / Departa-mentul Statistică şi Sociologie al Republicii Moldova. – Chişinău, Statistica, 2004. 11. Petra Ştefan, Sociologie medicală. - Cluj-Napoca: Da-cia, 2007. 325 TATiAnA SPĂTAru Publicitatea socială în percepţia managerilor mass-media Prezentul articol generalizează rezultatele unei cercetări soci-ologice, efectuate cu scopul de a cunoaşte opiniile şi atitudinile managerilor instituţiilor mediatice din Republica Moldova cu privire la publicitatea socială, în vederea găsirii soluţiilor pentru creşterea accesului publicităţii sociale în mass media autohtonă. În viziunea managerilor din presa scrisă, fenomenul publi-cităţii sociale se manifestă, mai mult ori mai puţin pronunţat, în media din republică. Are priză la public prin calităţile artistice ale publicităţii, de obicei, are un caracter sentimental şi emotiv. Totodată, problemele care există la nivel de difuzare ştirbesc din efect prin prezenţa neînsemnată a publicităţii sociale în media. Cel mai frecvent, publicitatea socială apare pe panourilre pu- blicitare stradale. Încercând să cuantifice ponderea acesteia din cu-noştinţele generale şi propriile observaţii, managerii au estimat-o la 15-20lasutădinîntreagapublicitatedifuzatădesurselemass-media din republică. Publicitatea socială (PS) este mult mai evidentă pe afisajele stradale, mai putin la TV şi foarte puţin în presa scrisă. Înşişi ziariştii întâmpină dificultăţi în delimitarea conţinutu-lui şi formei publicităţii sociale, care este esenţa acesteia şi în ce cazuri este ea plătită şi când nu. Cel care comandă publicitatea şi cel care o execută ştiu mai bine care este accentul manifest şi latent al publicităţii. În fond, nu depinde de mass-media dacă PS este multă sau puţină. PS este un produs al unor instituţii nonguvernamentale, în unele ţări chiar şi al statului. De obicei, în România sau în alte ţări din comunitatea europeană statul are grijă de promovarea PS şi chiar o plăteşte anumitor mijloace de informare în masă. Im- 326 portant este faptul că din partea organizaţiilor mass-media există această deschidere pentru a accepta şi difuza PS. În percepţia managerilor din cadrul surselor media radiofoni-ce, publicitatea socială în republică poartă un caracter sporadic. Este eclipsată de publicitatea comercială. PS se face ocazional, foarte rar este inspirată. Caracterul fragmentar al PS vine în con-tradicţie cu numărul în creştere continuă al ONG-urilor, diver-selor instituţii de stat şi particulare, axate pe probleme sociale. Deocamdată nu s-a conturat un concept la nivel naţional care ar însuma fenomenul publicităţii sociale. Alt aspect al opiniei, exprimate de respondenţii la chestionarul studiului constă în fap-tul că acest fel de publicitate este realizat într-un mod mai puţin atractiv pentru public şi în special pentru tineret, care ar trebui să fie grupul-ţintă al acestui tip de publicitate. Lansarea campaniilor de publicitate la nivel naţional nu-şi atinge scopul, deoarece acestea nu au o strategie bine gândită şi centrată pe impact de lungă durată asupra diferitelor catego-rii de public. Astfel, informaţia care trebuie să ajungă la fiecare locuitor al ţării rămâne în anonimat. Dar există şi o altă extremă a opiniei: în viziunea colaboratorilor Companiei publice Radio Moldova, situaţia publicităţii sociale este bună şi în cantităţi su-ficiente, aborbând diferite teme. În fond, managerii radio conştientizează importanţa acestei tematici, necesitatea unor dezbateri radiofonice mai profunde, a unei abordări mult mai serioase a acestui subiect de către autori-tăţi şi societatea civilă. Managerii presei televizate au estimat că implementarea PS în câmpul mediatic TV al Republicii Moldova se află în stare incipientă, dar încet se observă că lucrurile evoluează spre mai bine. Iniţial, PS era plasată doar contra plată, treptat în sfera me-diatică se ajunge la înţelegerea importanţei şi impactului acestei tematici, începe să fie acceptată plasarea gratuită a acesteia. Ori-cum, în percepţia managerilor TV, publicitatea socială este de două genuri: cea care este bine finanţată şi bine promovată, şi cea care nu este finanţată şi, respectiv, are şi o promovare slabă. 327 În mare parte, dinamica PS la TV este impulsionată de ac-tivitatea ONG-urilor şi fondurilor internaţionale. În cazul când difuzarea este acceptată gratis în eter, oricum se plăteşte pentru realizarea acesteia. Este un specific al televiziunii, orice activita-te televizată necesită materiale şi este destul de costisitoare. În opiinia managerilor TV, un deserviciu tematicii sociale este adus în cazul când PS se axează pe prezentarea demnitarilor de stat plantând pomi o dată în an sau făcând voluntariat şi agita-ţie pentru câinii vagabonzi. Ar fi un curaj civic al ziariştilor de a estima câţi pomi s-au prins şi câţi bani s-au cheltuit pentru cânii vagabonzi îngrijiţi de parlamentari. Managerii din presa on-line consideră că subiectul PS în Re-publica Moldova este foarte putin abordat, din simplul motiv că nici mas-media şi nici cei care ar trebui să promoveze subiectul respectiv nu realizează ce ar trebui să însemne asta până la urmă, care este scopul PS. În percepţia managerilor agenţiilor de presă, starea PS e ca şi starea Republicii Moldova. Pentru moment, mass-media abundă în publicitate electorală. Esenţa acestui tip de publicitate rezi-dă în multitudinea problemelor sociale şi economice cu care se confruntă Republica Moldova. Asemenea teme precum numărul mare de copii orfani sau abandonaţi, violenţa în familie, epide-miile care se ţin lanţ în ţară, sărăcia, şomajul, nedreptatea repre-zintă un mediu fertil de proliferare a publicităţii sociale. Managerii din presa scrisă consideră că există o multitudine de probleme nesoluţionate, care ar avea nevoie de participare civica si niciodata ideile bune care manifestă atitudine pozitivă nu sunt prea multe. Deşi consideră publicitatea socială drept in-suficientă, dacă ar alege între publicitatea plătită şi publicitatea socială fără plată ar accepta în primul rând publicitatea contra cost, din cauza situaţiei financiare precare în care se află presa scrisă, în urma scăderii tirajului, impactului pe care-l au sursele audiovizuale şi electronice asupra publicurilor. Încă un aspect relevant în răspunsuri este faptul că orice pro-iecte, în deosebi cele ce ţin de doneniul social, au prevăzute în 328 devizul de cheltuieli pina la 25% pentru publicitate socială. Din practica activităţii surselor mass-media, prea puţini manageri de proiecte respectă această cerinţă, banii fiind direcţionaţi cu totul în altă direcţie. Respectiv, din considerente de caritate managerii ziarelor acceptă publicitatea socială fără plată, respectiv prezenţa şi calitatea producţiei publicitare sociale reiesă din situaţia reală care există la moment în republică. În viziunea unuia dintre res-pondenţi, dacă nu funcţionează schema lui Pulitzer: ai tiraj - ai publicitate, ai publicitate - ai bani, ai bani - ai independenţă edi-torială, - nu putem vorbi despre independenţa presei şi nu putem învinui nici guvernările, nici partidele politice, ne putem învinui numai pe noi pentru această situaţie. În Republica Moldova totul se concentrează la nivel de Chişinău, unde sunt cei mai mulţi ci-titori. În republică există un cititor mediu, care oscilează între 4-5 mii de oameni.Aici intră şi abonaţii şi vânzările cu amănuntul. Iar cu un tiraj de 5 mii nu poţi capta nici publicitatea autentică ca să aduci bani suplimentar, nici nu poţi capta conştiinţele oamenilor. În toate cazurile managerii radio, la rândul lor, afirmă că pu-blicitatea socială este insuficient prezentă în sursele mass-media din republică. Chiar dacă fenomenul PS este prezent, produsul publicitar nu este atât de calitativ şi convingător, subiectele sunt simpliste, superficiale, deşi sunt şi exemple excepţionale în acest sens. Există o sumedenie de probleme sociale ratate, dovedindu-se mai interesaţi de acestea cei din exterior. Au trebuit să vină finanţări externe pentru a ne deschide ochii că există un cerc vi-cios din care localnicii nu pot ieşi – corupţia. Migraţia ilegală şi traficul de fiinţe umane a ajuns asemenea proporţii, încât a afectat comunitatea internaţională, determinându-i pe aceştia să finanţeze proiecte pentru contracaraea acestui fenomen în Re-publica Moldova. Evident, în situaţia dată PS se prezintă ca un remediu. Însă este prea puţin probabil că doar media prin PS va schimba situaţia. Cu mai multă iniţiativă trebuie să vină cei care guvernează ţara, împart bugetul şi emit legile. Şi managerii TV au estimat că PS trebuie emisă în volum cu mult mai mare, mai profesionist şi mai convingător. 329 Publicitatea socială vizează, în primul rând, diferite categorii sociale dezavantajate. Pentru moment în republică sunt foarte multe persoane care cer ajutor, inclusiv şi prin intermediul PS. Sunt foarte mulţi oameni beneficiari de PS, însă nu sunt mulţi dintre cei care sunt gata să plătească pentru producerea acesteia. Ziariştii din presa scrisă delimitează publicitatea comerci- ală (PC) de cea socială prin scopul pe care şi-l propun acestea. PC promovează mărfuri şi servicii, iar ca finalitate - vânzarea acestora, iar PS are drept scop mediatizarea anumitor probleme şi încurajarea de a lua atitudine vizavi de acestea. PS este mai dezinteresată, mai morală, mai axată pe nişte valori eterne, recu-noscute de întreaga populaţie. Pe când poublicitatea care nu are caracter social, poate fi provocatoare, frivolă, indecentă. Poate face reclamă unor produse care prejudiciază sănătatea consuma-torului: ţigări, băuturi. Diferenţa de percepţie mai vine şi din principiile promovate de către o ediţie sau alta. În funcţie de faptul ce principii pro-movează ziarul şi pentru ce tip de public lucrează este promo-vată PS. Majoritatea publicităţii satisface însă anumite scopuri subiective, interese de grup. Ziariştii radio percep diferenţa dintre publicitatea socială şi cea comercială mai întâi din perspectiva costurilor şi mai apoi din cea a conţinutului şi a calităţii. Pentru publicitatea comerci-ală se achită un anumit cost de către comanditar, iar publicitatea socială este difuzată de sursele de emisie radiofonice gratis. În fond, publicitatea comerciala se face printr-un transfer de bani, cea socială se face doar din buna educaţie sau din buna intenţie a celui care este preocupat de problemă şi nu pune pe primul loc aspectul financiar. Cât priveşte conţinutul, publicitatea socială vizează anumite probleme ale societatii, în soluţionarea cărora trebuie să se im-plice fiecare cetăţean fără a cere nişte recompense pentru aceas-ta. Dacă publicitatea comercială urmăreşte scopul de a obţine anumite venituri, apoi cea socială este axată pe valori, necesităţi general-umane ale societăţii. Publicitatea comercială de multe 330 ori este agresivă şi, dimpotrivă, cea socială este bazată pe sen-sibilizare, spoturile sunt prea plingăcioase, nereuşind să sensi-bilizeze corect şi consecvent opinia publică. Deseori sunt prea lacrimogene şi de aceea pot provoca chiar o reacţie inversă în mediul social. Şi acesta este unul dintre motivele care determină managerii radio să fie mai precauţi în cazul acceptării publicităţii sociale pentru emisie. Calitatea acestor două tipuri de publicitate este determina-tă de banii investiţi în realizarea acestora. Persoanele care sunt interesate de dezvoltarea business-ului propriu vor investi mult mai mult în publicitate şi, respectiv, calitatea acesteia va fi mult mai înaltă. În cazul publicităţii sociale, chiar dacă este promo-vată în urma derulării unor granturi, acestea nu oferă suficientă susţinere financiară pentru a realiza o producţie de calitate. În rezultat, avem ceia ce avem: o producţie publicitară socială radi-ofonică cu mult mai nereuşită decât cea comercială. Diferenţa esenţială dintre PC şi PS managerii TV o percep şi ei în funcţie de bugetele destinate acestor tipuri de publicita-te. Publicitatea comerciala televizată este realizată cu mult mai agresiv pentru că ea urmăreşte profitul, având scopul de a frapa spectatorul. PS se face pe bani publici sau pe bani din grant-uri şi aici se observă un spectru de idei mult mai amplu. În cadrul spot-urilor sociale exista mai multă creativitate. Clipurile TV sunt o artă aparte şi ca s-o posezi trebuie să ai şi carte, şi viziune, şi să ai simţ artistic, şi multe alte calităţi prin care să poţi răzbate spre sufletul spectatorului. Este o concurenţă acerbă pe piaţă şi, de obicei, fac clipuri bune profesioniştii care au idei ieşite din comun, acei care nu merg pe calapoade, nu alunecă pe fel de fel de căi bătătorite. Ziariştii din presa scrisă au fost cu mult mai dispuşi să apre-cieze pozitiv calitatea publicităţii sociale autohtone. În viziunea acestora, PS a prins foarte bine firul spiritului emotiv al conaţio-nalilor noştri, bazându-se anume pe reacţiile sentimentale vizavi de problemele respective. PS trezeste milă, compasiune, consi-deraţie şi atenţie pentru indivizii mai slabi ai societatii. PS poartă 331 un caracter emotiv, dar nu trece peste hotarul unor emoţii prea mari de culpabilitate. În general, PS se axează pe sentimentul de vinovăţie, şi omul de rând nu este vinovat într-o masură atât de mare, dar, totuşi, este chemat să mediteze asupra celor relatate de ziar. Calitatea PS este apreciată şi în funcţie de efectul pe care-l are asupra publicului. Reacţiile cititorilor se exteriorizează prin sunetele la redacţie şi întrebarea unde ar putea prezenta propria contribuţie, ca rezultat al îndemnului ziarului să susţină soluţio-narea unei probleme sociale prin donaţii financiare. În general, calitatea insuficentă a PS este determinată şi de lipsa unor şcoli, centre specializate în aprofundarea profesiona-lă a jurnaliştilor, specializaţi în progucţia PS. Evident, existenţa unei instituţii media specializate în asemenea gen de publicitate ar ridica considerabil calitatea acesteia în republică. Concluzionând, în baza sintezei raspunsurilor managerilor presei scrise, de remarcat că publicitatea este un produs la care muncesc anumiţi oameni, şi profesionalismul lor se manifestă din ce în ce mai mult. Estimând în dinamică publicitatea de acum 5-10 ani, majoritatea participanţilor la studiu au apreciat-o ca fi-ind la un nivel incipient, indicând, totodată, că actualmente une-ori producţia publicitară impresionează sub aspect profesionist şi ideatic. Ziariştii radio, estimând în dinamică ascensiunea calităţii mesajului publicitar social autohton, consideră că acesta este în continuă perfecţiunare. La începutul anilor ´90 ai secolului trecut, mesajul publicitar era la primele forme ale materializării sale în jurnalistica moldovenească. Nu erau acele studiouri care există astăzi. În deosebi, posturile particulate radio dispun actu-almente de o logistică performantă, care le permite şi o realizare impecabilă din punct de vedere tehnic. Piaţa mediatică autohtonă este în continuă extindere, respectiv apar şi persoane care pot, vor si realizează PS destul de bine. Mesajul publicistic social radio incepe a fi destul de convin-gător, ajungând la receptor într-o formă materializată cu mult 332 mai profesionist. Managerii surselor radiofonice au recunoscut că din considerentul calităţii destul de proaste şi a caracterului lacrimogen al mesajului publicitar au fost nevoiţi să nu accep-te uneori plasarea acestora în emisie. Comparând experienţa PS autohtone cu cea din alte medii, ziariştii radio sunt conştienţi de faptul că în altă parte că se fac lucruri mult mai frumoase decât ceea ce se întâmplă aici la Chişinau. În ţările învecinate dinspre vest cu republica noastră publicitatea are tendinţe europene, glo-balizante. E mult mai elegantă, mai dinamica, mai compactă, mai economă în mijloace, mai directă, şi gradul de memorizare este mult mai mare. Opinia managerilor TV converge în ideea că spot-urile publi-citare sociale se caracterizează printr-o libertate de creaţie mult mai mare. Companiile comerciale au nevoie să promoveze un anumit produs, merg pe o politică de marketing bine axată, şi este mai complicat să le impui un anumit concept pentru spot-uri. În cazul spoturilor sociale este mai simplu: ei au nevoie să transmită un mesaj care în mare parte îmbină ideea comanditaru-lui cu creativitatea echipei media. În opinia ziariştilor din presa scrisă, specificul publicităţii se datorează dozei de spirit patriarhal care persistă în societate. Mulţi creatori de publicitate şi-ar dori să-şi facă meseria mult mai îndrăzneţ, însă sunt conştienţi că activitatea lor va trezi re-acţii negative. Pe de o parte, lipsa libertăţii de creaţie, iar pe de altă parte, constrângerile logistice şi financiare îşi lasă ampren-ta asupra materializării publicităţii sociale autohtone. În fond, specificul publicităţii sociale este determinat atât de nivelul de percepţie al publicului, cât şi de nivelul de pregătire al celor ce produc acest tip de publicitate. Un alt colorit naţional al publicităţii este legat de absenţa unor abilităţi de mânuire a limbii române, a limbilor de circulaţie internaţională. Din păcate, şi în mediul jurnaliştilor ca şi în în-treaga societate, se vorbeşte o limbă română şi o limbă rusă poci-tă. Prin urmare, mesajele publicitare nu sunt atât de relevante, nu pot fi retransmise de alte media din motivul nepotrivirii accente- 333 lor lingvistice ale mesajului. Valoarea mesajului publicitar rezidă în efectul persuasiv asupra publicului, care se datorează în mare parte cuvântului scris sau rostit. De exemplu, nu întotdeauna me-sajul publicitar ajunge foarte bine la ţintă, lipsind cu desăvârşire mesaje publicitare cu stil umoristic rafinat. Fireşte, publicitatea socială reflectă întocmai specificul pro-blemelor sociale cu care se confruntă societatea moldoveneas-că, presa scrisă fiind cea care reflectă migraţia, imoralitatea care prosperă, copii lăsaţi în voia soartei. Dacă cu un an în urmă PS era axată pe trafic de fiinţe umane, acum accentul publicităţii so-ciale s-a deplasat cu precădere pe problemele ce ţin de ocrotirea sănătăţii. Şi ziariştii radio consideră că specificul PS derivă din carac-terul problemelor cu care se confruntă societatea moldovenească la etapa contemporană. În sursele de emisie radio îşi găsesc re-flectare problemele prioritare de ordin social precum: copii aban-donaţi, relaţii de familie, părinţi ce nu-şi execută obligaţiunile, vicii sociale (tabacism, alcoolism). O problemă socială cu care încă urmează să se confrunte soci-etatea moldovenească în viitorul apropiat, este exodul masiv al po-pulaţiei tinere şi apte de muncă peste hotarele republicii. În ţările unde sunt plecaţi la muncă, moldovenii cu greu îşi rezolvă propri-ile probleme, în cele mai multe cazuri nu beneficiază de asistenţă medicală şi socială. Într-adevăr, ei câştigă acolo cu mult mai mult decât le poate oferi Moldova, însă execută muncile cele mai grele şi necalificate. Drept rezultat, se vor întoarce bolnavi, infectaţi de diferite maladii. Perspectiva nu este dintre cele mai optimiste. Totodată, specificul publicităţii sociale este determinat de campaniile sporadice organizate de unele fonduri, ONG-uri, in-stituţii statale în funcţie de anumite evenimente sau proiecte. În general, există o analogie cu campaniile de PS desfăşurate în alte ţări, cum ar fi campaniile antifumat, de sensibilizare a pietonilor despre securitatea la trafic. Dar, pornind de la exodul masiv al populaţiei în căutarea unui loc de muncă, tocmai acest aspect domină PS pentru moment în republică. 334 În fond, cei care fac publicitate socială sunt la început de cale şi în materialele lor nu diferenţiază clar hotarul dintre publicita-tea tradiţională şi publicitiatea socială. Publicitatea socială televizată autohtonă merge pe ideea sen-sibilizarii, în cadrul TV fiind produse preponderent spoturi la-crimogene. PS televizată are un specific plângăcios, pentru ca oamenii să devină mai sensibili la anumite probleme. Managerii TV consideră că nu este soluţia cea mai reuşită, dar ea prinde la public şi are efect. Totodată, în viziunea acestora, publicitatea socială este în serviciul statului, şi statul este cel care trebuie să promoveze o politică bine gândită în acest domeniu. Deocam-dată, statul nu întreprinde nimic, doar atunci când are anumite interese le promovează cu insistenţă. Managerii de presă on-line consideră că PS apare doar în contextul unor programe ample lansate de organizaţii neguver-namentale şi nu este o iniţiativă a guvernului. Este o iniţiativă a instituţiilor internaţionale, care vin cu finanţare. Nu există în Republica Moldova marketing-ul de stat, la nivel de guvern nu sunt lansate iniţiative de educare a societăţii. Se constată acelaşi produs publicitar sezonier: achită apa la timp, plăteşte impozitele la timp, deşi nu se realizează că impozitele se plătesc pe parcur-sul anului, si nu doar către 31 martie. Managerii din presa scrisă ca, de altfel, şi din alte domenii, şi-au exprimat opinia că rezolvarea problemelor sociale este prerogativa guvernanţilor. La moment, este sesizabilă lipsa unei voinţe politice a statului în rezolvarea acestui tip de probleme. Totodată, rezolvarea problemelor sociale în ţara noastră nu este posibilă fără schimbarea mentalităţii. Oricât se va spune că nu trebuiesc bătuţi copiii deoarece li se traumează psihicul, dacă părintele nu va avea suficientă inteligenţă să înţeleagă, este prea puţin posibil ca ceva să se schimbe la capitolul dat. La nivel de ţară este perceptibil efortul de a acumula bunuri materiale şi mai puţin intelectuale. Evident, problemele sociale care s-au acumulat în republică nu le poate rezolva publicitatea socială, acestea sunt de competenţa 335 guvernului. Publicitatea socială poate sensibiliza opinia publică asupra existenţei acestor probleme. Doar atunci când PS este bine chibzuită, menţinută pentru o perioadă de timp mai îndelungată şi orientată spre grupul ţintă îşi va atinge scopul. Din răspunsurile ziariştilor radio, s-a profilat că din moment ce se mediatizează pe larg o anumită problemă, oricum până la urmă informaţia ajunge la cei cărora le este adresată şi respectivele persoane îşi fac anu-mite concluzii şi-şi schimbă comportamentul. Sigur că publicita-tea socială ar putea avea partea sa de valoare, de influenţă, însă rezolvarea problemelor sociale rezidă în funcţionarea economiei şi într-un stat bazat pe valorile democratice. Din experienţa acumulată, managerii TV au confirmat că, indiscutabil, PS TV are impact de conştientizare a publicului, oamenii devin sensibili la problemele promovate. Rezultatele devin vizibile, uneori chiar peste aşteptări. În felul acesta orga-nizaţiile statale şi neguvernamentale, cu sprijinul mass-media, devin parteneri în lansarea diverselor acţiuni. Evident, doar pla-sarea sporadică a PS în emisie televizată nu ar avea efectul aştep-tat. Sunt necesare eforturi comune, axate pe activităţi coordonate la nivel de stat. Pentru rezolvarea problemelor de ordin social contribuţia doar a PS este insuficientă, se impune necesitatea ca înşişi guvernanţii să dispună de voinţă politică, să poată iden-tifica sursele de finanţare, să manifeste potenţial organizatoric. Nu este suficient doar să sensibilizezi, să arăţi oamenilor ce se întimplă, dar trebuie să mai existe persoane care pot rezolva o problemă sau alta. E una să ştii ce vrei, dar alta este să poţi să realizezi ceea ce vrei. Managerii din presa scrisă au confirmat că ziarele pe care le reprezintă practică plasarea gratuită a publicităţii sociale. Nu totul se estimează în bani, şi atunci când sunt cazuri relevante care necesită intervenţie de urgenţă, ziarul este receptiv şi înţele-gător, încercând să ia atitudine şi să susţină oamenii la nevoie. La fel, şi radioul difuzează publicitatea socială gratuit. Acest lucru este mai relevant atunci când la nivel de ţară sunt lansate diver-se campanii şi sursele mass media radiofonice sunt implicate în 336 difuzatea informaţei respective. În presa on-line există cazuri de reducere a serviciilor de plasare a PS cu 30 la suta. Condiţia difuzării gratuite a PS, înaintată de ziariştii din presa scrisă, este ca publicitatea dată să fie adresată publicului ţintă, dacă acesta reprezintă publicul respectivului ziar. Totodată, ma-terialul trebuie să fie de proporţii mai mici şi să fie uşor asimilat de cititor. În cazul când ziarul nu va câştiga bani pentru vinderea spaţiului publicitar, cel puţin îşi doreşte un material publicitar de calitate pe tematica socială. Ziariştii de la publicaţia „Jurnal de Chişinău” au invocat, în acest sens, campanii în cadrul cărora s-au strâns peste 100 mii lei: fetiţă cu mânuţa ruptă de tigrul de la menajeria din Chişinău şi fata care i-a căzut o bară de pe Pa-latul Republicii, menţionând că în cazul când redactorului-şef i se adresează oamenii în situaţii extremale, acestora niciodată nu li s-a refuzat, oricat de aglomerate cu publicitate ar fi paginile ziarului, oricum se găseşte un loc şi pentru publicitatea socială. Acceptarea publicităţii sociale gratuite în sursele radiofonice publice este determinată discuţia cu persoanele care solicită pla-sarea publicităţii. Nu sunt impuse anumite restricţii, doar atât cât se precizează ora şi ziua când ar dori beneficiarii să fie difuzat spotul publicitar respectiv, inclusiv periodicitatea difuzării. Aceeaşi situaţie e şi în cazul posturilor private de radio, cu excepţia că acestea nu sunt dispuse să plaseze gratis orice tip de PS. Când sunt cazuri grave, indiscutabil, în celelalte situaţii contra uui cost, cu mult mai redus decât de obicei. Atât managerii din cadrul TVpublice, cât şi private au remar-cat ca primă condiţie înaintată conţinutului mesajului - să ţină cont de specificul televiziunii. Posturile TV private plasează PS contra jumătate de cost din publicitatea comercială. În funcţie de caz, pot oferi spaţiu de emisie gratis. În cazul tuturor interviurilor cu managerii surselor radio de emisie, aceştia au confirmat că niciodată nu au refuzat emiterea publicităţii sociale. Poate fi cazul de refuz dor atunci când se pretinde la un spaţiu de emisie mai mare şi la orele de maximă audienţă. Întotdeauna se reiese din conţinutul materialului şi se 337 plasează în emisie atunci când este audiat de segmentul social căruia este adresată PS dată. Ziarele îşi estimează costurile per pagină sau în centimetri pătraţi. Costul variază în fincţie de periodicitate şi ziua apariţiei ziarului, de la 3 la 8 lei centimetrul pătrat. Preţul de asemenea este negociabil, în funcţie de caz şi comanditar. În cazul instituţi-ilor intrernaţionale despre preţ nu se discută, existând în bugetul acestora cheltuieli prevăzute pentru publicitate, care se achită în baza contractelor. Depinde mult şi de relaţiile ziarului cu un şir de instituţii comerciale care sunt comanditarii permanenţi ai zi-arului, iar atunci când au nevoie de publicitate socială li se oferă posibilitatea de a beneficia de aceasta gratis. Când se negociază preţul, întotdeauna se ţine cont de faptul cine solicită, ce posibi-lităţi are de a achita costul şi, evident, de problema pe care o îna-intează opiniei publice. În fond, publicitatea socială este difuzată gratuit de majoritatea ziarelor. Referitor la preţurile solicitate de sursele radio pentru publi-citatea socială, se constată că acestea sunt negociabile, cu mult mai joase decât în cazul publicităţii comerciale, variind de la 80 la 150 lei pentru un minut, acestea acoperind doar cheltuielile tehnice de post. În cazul posturilor private, un minut de emisie ajunge la 36 de Euro. Din start, pentru un spot publicitar social se va cere jumătate din preţul publicităţii comerciale. Există o di-versitate de situaţii. În cazul când campaniile de publicitate soci-ală sunt organizate de către ONG-uri, UNICEF sau EveryChild, evident că preţul va fi negociat şi oricum va fi mult mai mic decât în cazul publicităţii comerciale. Situaţia când se solicită ajutor în cazul construcţiei unui locaş de cult sau ajutorării unui grav bolnav, evident, nu comportă plată. În presa on-line, un baner pe unimedia poate să ajungă la 600-800 euro pe lună. Dacă scoatem din această sumă 30 la sută pentru PS, preţul acesteia ar fi de la 300 la 600 euro pe lună. Un segment important al cititorilor ziarelor sunt categoriile social-vulnerabile, pentru care ziarul este o speranţă şi o des-chidere spre sociatate. Acolo unde statul nu face nimic sau face 338 foarte puţin, ziarul vine pentru a sensibiliza şi ajuta, încadrându-se într-un efort comun alături de ONG-uri, întreaga lume care doreşte o schimbare. Presa nu poate să vină cu sponsorizări ma-sive în construcţii, renovări, nu dispune de buget considerabil, însă tratarea tematicii sociale în paginile presei scrise este perce-pută drept un cost social al activităţii pe care o prestează. Motivul care uneori îi determină pe managerii presei scrise să refuze publicarea PS este perceperea comanditarului care are scopul doar de a “spăla banii” prin proiecte şi a raporta despre realizarea unei excelente campanii sociale. Asemenea acţiuni publicitare trezesc reacţia negativă a managerilor mass-media. Ziariştii reprezintă segmentul intelectual al societăţii, care trebu-ie să ia atitudine şi să posede destulă verticalitate ca prin poziţia sa profesională şi civică să schimbe lucruile spre bine în societa-te. Politica instituţiilor mediatice este axată pe promovarea unor valori morale şi sociale ale societăţii. Ziariştii conşientizează că prin sensibilizarea opiniei publice asupra problemei contribuie la schimbarea spre bine a societăţii. Pentru managerii presei on-line, reieşind din specificul aces-tui tip de comunicare relativ nou, motivul care-i determină să accepte sau nu PS este interesul publicului. Dacă ei consideră că publicul va fi interesat de acest eveniment, plasează infor-maţia, în caz contrar nu o plasează. Este adevărat, un mijloc de comunicare nu poate înlocui toate acţiunile care sunt necesare de întreprins în direcţia respectivă. Cât priveşte luarea deciziei privind plasarea gratuită a PS, în cazul presei scrise aceasta este luată de către redactorul-sef în coordonare cu directorul general, proprietarul sau fondatorii zia-relor. În cazul instituţiilor radio, decizia pentru difuzarea publici-tăţii sociale este luată de către departamentul marketing, contra-semnată de către managerii instituţiilor date. În fond conducerea ia decizia în multe cazuri, luând în calcul şi opinia membrilor echipei de lucru. Managerii mass-media au relevat că cel mai frecvent se adre-sează pentru publicitate socială responsabilii de proiecte din ca- 339 drul PNUD-ului, UNICEF-ului, companiile de telefonie Orange şi Moldcell, atunci când organizează diverse acţiuni de caritate. Totodată, apelează frecvent reprezentanţii Bisericii Catolice şi Mitropoliei Basarabiei. După care urmează diverse ONG-uri specializate în apărarea drepturilor omului, copiilor, deţinuţilor şi altele. Mai apelează şi ministerele de resort: Educaţiei şi Tine-retului, Sănătăţii, Protecţiei sociale. Mai vin cu solicitări oameni simpli, care au nimerit în situaţii dificile şi cer ajutor. Managerii din presa scrisă şi-au manifestat dicponibilitatea de a oferi spaţiu publicitar gratuit următoarelor domenii (no-minalizările sunt prezentate în ordine descrescătoare): sănătate publică; educaţie; salubrizarea comunităţilor; categoriile social-vulnerabile; drepturile omului; Managerii radio, estimându-şi disponibilitatea de a oferi spa-ţiu gratuit pentru PS, au relevat asemenea domenii precum: sănă-tate publică; relaţii în familie; starea factorilor de mediu; copiii străzii; consecinţele migraţiei; traficul de fiinţe umane; salubru-zarea comunităţilor; iluminismul sanităriei; Managerii de ziare au estimat că tematica cu cea mai mare pri-zălapublicrămâneafisănătatea,urmatădecopiiabandonaţi,case de copii, plasarea copiilor în familii. În fond, orice tip de publici-tate ar avea priză dacă ar fi realizată de profesionalişti în domeniu. Referitor la revistele de elită, ele sunt prea puţin interesate de pro-blemele sociale ale majorităţii populaţiei republicii. Este un gen de presă care produce pentru un segment avut şi select al societăţii, care s-a detaşat de la problemele cotidiene ale publicului larg. În sfera radio, conform părerilor exprimate în cadrul interviu-rilor, tematica publicităţii sociale cu cea mai mare priză la public ţine de domeniul sănătăţii publice. Şi cazurile când o persoană are nevoie de ajutor şi solicită adunarea de fonduri financiare îşi găseşte răsunet în mediul social. În pofida sarăciei care domină în republică, oamenii sunt receptivi la nevoia altuia. O altă temă, care-şi găseşte rezonanţă în mediul social este campania amplă de susţinere a renovării bisericilor. Cazul maratonului Mânăstirii Căpriana este relevant în acest sens. 340 Managerii TV au remarcat că tematica PS cu cea mai mare priză la public rămâne a fi copiii din casele de copii, abandonaţi pe părinţii plecaţi la munci peste hotare, ajutorul solicitat în caz de boală. Poporul nostru are un suflet blajin şi este gata să se împartă din puţinul pe care îl are. În fond, toate problemele sociale au priză la public, însă con-tează mult cum este prezentat produsul publicitar. Sunt suficiente două-trei cuvinte pronunţate cu suflet ca să fie eficient şi poate fi emis un spot publicitar de câteva minute din care să nu înţelegi absolut nimic. Tematica socială este realizată, de obicei, prin elucidarea unor exemple pozitive din viaţa republicii. O practică bună care a dat rezultate este întotdeauna mai interesantă şi mai aproape oamenilor decât pur şi simplu nişte îndemne. Dintre genurile jurnalistice, presa scrisă practică mai des ştirea, reportajul so-cial, interviul, crochiul, articolul analitic. Ziarul, dispunând de posibilitatea prezentării imaginii, utilizează fotografia ca pe un instrument eficient de sensibilizare asupra problemelor sociale. Chiar dacă prin aceste genuri nu se realizează în mod direct publicitatea socială, totuşi ele abordează anumite probleme so-ciale de o stringenţă actualitate pentru republică. Acest gen de materiale completează tabloul extrem de politizat al tematicii ziarelor noastre. La radio se practică mai des radiomaratoanele, spot-urile publicitare şi emisiuni de informare, concursuri pentru copii cu decernarea premiilor şi a diplomelor. Reieşind din specificul acestei surse mass-media, cele mai reuşite modalităţi de realizate a publicităţii sociale sunt campaniile radiofonice, care oferă în acelaşi timp şi comunicare în direct şi divertisment. La TV se utilizează mai des spot-urile publicitare, deoare-ce publicitatea prin esenţa sa are nevoie de spaţii mai mici, mai comprimate, mai axate pe subiect. Succesul în realizarea publicităţii sociale, managerii îl aso-ciază cu efectul pe care l-a avut mesajul asupra publicului. Ma-nagerii din presa scrisă au relevat că publicul autohton are nişte 341 reacţii ciudate la publicitatea socială: uneori trec cu vederea si-tuaţii critice, alteori susţin şi ajută, chiar şi în cazul unui apel ordinar. Domeniul prioritar al PS în prezent este sănătatea publică. Este o temă în faţa căreia este vulnerabilă întreaga societate, vizând interesele mai multor persoane. Managerii au remarcat atenţia PS pentru profilaxia unor asemenea maladii precum can-cerul, HIV SIDA, hepatitele, sănătatea mamei şi a copilului, ma-ladiile psihice, bolile cardio-vasculare. În cazul dat este impor-tant nu doar să fie creată publicitatea, dar să se ştie şi pentru cine a fost creată şi care sunt efectele pe care se contează. Există prevederi legislative cu privire la publicitatea socială, însă managerii intervievaţi, în marea majoritate, nu cunosc sufi-cient „Legea cu privire la publicitate”. Este adevărat, şi regle-mentările juridice au un caracter general şi uneori chiar confuz. Ziariştii aşa şi nu au reuşit să clarifice conţinutul sintagmei “Ea nu are un scop lucrativ si ea urmăreşte obiectivele filantropi-ce...” din articolul 21 al Legii. Este necesar de a fi reglementată posibilitatea facilitării impozitelor în schimbul plasării publicită-ţii sociale gratis. Ziariştii au remarcat că nu văd efortul statului de a aprecia activitatea filantropică a surselor mass-media, cel puţin, prin anumite facilitări fiscale. Însăşi Legea este un impe-diment în fructificarea posibilităţilor de realizare a publicităţii sociale. Deşi sugestiile, sintetizate din răspunsuri, poartă un ca-racter mai mult sumar, oricum, pot fi formulate în acest sens o serie de recomandări: - în Legea cu privire la publicitate, un compartiment aparte ar fi cazul să se refere la PS; - în Legea cu privire la publicitate este necesar să fie foarte clar delimitată PS ca gen de activitate şi ca beneficii, pentru fiecare tip media care o plasează; - în Legea cu privire la publicitate este necesar de a delimita pentru fiecare tip de media volumul admisibil de publicitate socială şi scutirea acesteia de impozite; - necesitatea de a desfăşura conţinutul sintagmei: Ea nu are 342 un scop lucrativ si ea urmareşte obiectivele filantropice şi de importanţă socială. Dimpotrivă, PS are un scop lucrativ cu impact considerabil asupra publicului, deşi legea afirmă contrariul; - legislaţia in vigoare trebuie să încurajeze producătorul şi difuzorul de PS; Managerii din presa privată au emis ideea ca instituţiile pu-blice mass-media, cum ar fi Radio Moldova şi compania televi-zată Moldova1, să fie obligate de legislaţie să difuzeze publici-tate gratuită, Anume posturile de radio şi de televiziune publice trebuie să fie în serviciul contribuabililor, deoarece sunt susţinute pe banii acestora. Opiniile managerilor s-au divizat pro şi contra privind even-tuala situaţie când vor fi impuşi de legislaţie de a difuza publi-citatea socală gratuit. Ţinând cont de spiritul libertăţii existent în mediul jurnaliştilor, marea majoritate a acestora s-ar simţi cel puţin jigniţi de a fi impuşi să facă ceva contra voinţei sale. Deşi sunt conştienţi de importanţa difuzării publicităţii sociale, ei consideră că în cazul constrângerilor legislative aceasta trebuie să aibă un suport normativ bine definitivat şi dozat în funcţie de posibilităţile financialre ale fiecărei instituţii media. Totodată, ziariştii şi-au exprimat opinia că în cazul existen-ţei unei legi viabile privind sponsorizarea în cadrul mass-media, atunci în licenţa cu privire la activitatea mass-media ar putea fi stipulat ce spaţiu publicitar este obligată respectiva instituţie media s-o ofere gratis. Acestă reglementare legislativă ar stipula din start regulile de joc şi ar diminua din haosul existent pe piaţa mass media autohtonă privind publicitatea socială: „Statul nu poate constrânge o publicaţie independentă, privată să facă ceva. Statul trebuie să faciliteze organizaţiile care produc PS. Statul este cel ce trebuie să aibă grijă de persoanele vulnerabile, de segmentele respective, dar nu să impună presa să publice un material sau altul. Asta rămâne la discreţia presei”. În vederea facilitării accesului PS în mass-media, persoanele intervievate au expus o serie de sugestii concrete: 343 - informaţia să fie credibilă şi onestă; - comandatarii trebuie să aibă mesajul clar formulat şi să do-rească şi ei cu toată sinceritatea ceea ce expun în spot-urile publicitare; - comandatarii să posede cunoştinţe şi pregătire în acţiunile pe care le promovează; - existenţa unui echilibru bazat pe reciprocitate, care ar com-pensa mass-media ceea ce oferă ea gratis; - selectarea problemelor sociale mai importante şi accentua-rea acestora prin campanii de publicitate; - coordonarea plasării PS în tot spaţiul publicitar media din republică; - sprijinirea de către stat a anumitor tipuri de PS atât la etapa de elaborare, cât şi în promovarea acestora de către mass-media; - reglementarea legislativă a noţiunii, conţinutului şi formei PS; - reglementările legislative privind sponsorizările mass me-dia; - prevederea vacanţelor fiscale sau facilităţilor fiscale în cazul difuzării gratuite a informaţiei sociale; - facilitarea modalităţilor de promovare a PS şi înlăturarea impedimentelor de acces în media; - obligativitatea ca fiecare panou publicitar comercial să fie secundat de un panou publicitar social; - plasarea panourilor publicitare cu cele 10 porunci ale reli-giei creştine; - intervenţia statului în susţinerea presei; - înlesniri în cazul serviciilor poştale, care consumă 40 la sută din costul abonamentului; - realizarea sondajelor de opinie după difuzarea unei anumite campanii sociale, pentru a vedea impactul şi în ce măsură campania respectivă şi-a ajuns ţinta; - schimbarea atmosferei sociale faţă de acest tip de publici-tate; 344 - asigurarea feed-beak-ului între emiţătorul şi receptorul de mesaj publicitar; - implicarea agenţilor de telefonie mobilă în acţiunile de pu-blicitate socială; - organizarea acţiunilor culturale cu tentă de publicitate so-cială. În baza rezultatelor studiului sociologic realizat, a analizelor calitative a opiniilor celor 60 de manageri ai mass-media pot fi formulate următoarele concluzii: Publicitatea socială în mediul mediatic din republică par-curge o etapă de constituire şi conturare a particularităţilor sale. Publicitatea socială în sursele mass-media poartă un caracter sporadic. Calitatea şi cantitatea publicităţii sociale este departe de a răspunde necesităţilor societăţii moldoveneşti.Instituţii-le mass-media au acumulat o anumită experienţă în difuzarea publicităţii sociale, aceasta diferenţiindu-se în funcţie de tipul media. Sursele media publice sunt cu mult mai dispuse pentru a difuza PS gratuit decât sursele media private. În percepţia mana-gerilor, problemele de sănătate sunt estimate ca fiind drept prio-ritare în cazul difuzării tematicii sociale. Managerii mass-media sunt conştienţi de gravitatea şi amploarea problemelor legate de HIV (SIDA), fiind dispuşi de a se încadra în acţiuni de informare şi sensibilizare a publicului. Difuzarea gratuită a PS managerii mass-media o percep ca o activitate de binefacere, care necesită a fi stimulată de către stat. Cunoaşterea legislaţiei naţionale cu privire la publicitate de către managerii mass-media poate fi eva-luată ca fiind insuficientă. Completarea „Legii sponsorizării” cu un compartiment ce concretitează situaţia mass-media ar facilita accesul PS în presă, radiou, televiziune, presă on-line. Lipsa unei comunicări a puterii cu mass-media blochează procesul de circu-laţie a informaţiei. Drept recomandări pentru optimizarea procesului de difuzare a publicităţii sociale ar putea servi următoarele: - crearea unui centru specializat în producţia şi promovarea publicităţii sociale; 345 - elaborarea unui proiect statal de promovare a tematicii soci-ale în mass-media din republică; - implementarea proiectelor media prin organizarea campani-ilor de PS la nivelul tuturor tipurilor de media; - susţinerea campaniilor de PS pentru o perioadă de lungă durată; - promovarea PS doar după lansarea unui concurs cu selecta-rea celor mai reuşite lucrări; - studierea experienţelor în PS din alte ţări şi implementarea acestora în media autohtonă; - completarea legislaţiei cu un compartiment privind PS; - organizarea training-urilor de instruire a jurnaliştilor în ma-terie de PS; - realizarea unui studiiu sociologic complex privind starea de lucruri a PS în RM; - elaborarea criteriilor de selectare a surselor mass-media pentru plasarea PS; - concentrarea proiectelor şi axarea acestora pe un subiect, astfel eliminând haosul proiectelor sporadice şi fără impact asupra publicului; Conceptul publicităţii sociale, care s-a conturat în rezultatul analizei răspunsurilor oferite de managerii mass-media include următoarele: - crearea PS implică cadrul istoric, mediul social, experienţa profesională a jurnalistului; - autorul de texte publicitare trebuie să abordeze polivalent subiectul social; - autorul de texte publicitare trebuie cu adevărat să fie sensi-bil la sentimentele şi necesităţile celorlalţi membri ai soci-etăţii; - autorul de texte publicitare care vrea să fie convingător tre-buie să ştie precis ce doreşte să obţină; - textul publicitar implică idei promoţionale care trebuie adaptate la sursa mass-media; - succesul publicităţii se bazează pe apelul potrivit, ampla- 346 sarea corectă şi anticiparea modului în care publicul va re-acţiona la apel; - cunoaşterea şi aplicarea legilor care guvernează discursul publicitar asigură protecţia mesajului; - o abordare creativă a subiectului, vizualizarea, limbajul pre-cis şi repetarea asigură succesul mesajului; - formarea opiniilor, atitudinilor şi acţiunilor sociale este un proces complex care durează în timp. 347 AnATol ŢĂrAnu Vandeea în Moldova: din istoria debutului conflictului transnistrean „Где революция - там и Вандея...” Игорь Булатов Destrămarea URSS şi a sistemului socialist mondial a devenit unul din cele mai importante şi dramatice evenimente ale secolu-lui XX. Uniunea Sovietică a fost ultimul imperiu, care a persistat graţie experimentului socialist de proporţii, prăbuşirea căruia a generat numeroase seisme de ordin politic şi social-economic. În rândul acestor evenimente un loc deosebit îl ocupă conflictele regionale, ce au însoţit procesul apariţiei în spaţiul post-socialist a unor noi state independente. Una din trăsăturile specifice şi foarte importante a acestui proces se cere relevată aparte. Este vorba de cea care vine să valideze practica în conformitate cu care schimbarea orânduirii sociale în cadrul statelor multietnice ale fostului lagăr socialist, în majoritatea cazurilor, a fost însoţită de prăbuşirea acestor state şi de apariţia pe ruinele lor a unor state independente noi, create după calapodul statelor naţionale. Fără a intra într-o analiză detaliată a fenomenului, se cere de ac-centuat că “divorţul” popoarelor s-a realizat într-o formă destul de civilizată în Cehoslovacia. În Iugoslavia el a luat forma unui război civil sângeros. Cazul Uniunii Sovietice a devenit, s-ar pu-tea spune, un fel de variantă “medie”, implicând în sine trăsături ale ambelor scenarii. În opinia experţilor, prăbuşirea statului so-vietic a generat, pe întreg teritoriul său, în jur de 170 zone con-flictuale, dintre care în 30 de cazuri conflictele s-au manifestat în formă activă, iar în 10 cazuri s-a ajuns la confruntări armate [1]. 348 Conflictul din raioanele estice ale Republicii Moldova, numit cel mai des conflict transnistrean, face parte, sub aspect tipolo-gic, din categoria celor ce au trecut, în decursul evoluţiei lor, prin faza confruntărilor armate. Cele mai importante evenimen-te, legate de confruntările militare ţin de prima jumătate a anului 1992. Această perioadă ocupă un loc aparte în cadrul studiilor ce abordează conflictul transnistrean. Totodată, calificarea celor întâmplate este contradictorie, în dependenţă de locul publică-rii acestor studii. Autorii din enclava secesionistă, situându-se pe poziţiile regimului separatist, caracterizează, de regulă, eve-nimentele din 1992 drept o “agresiune” a Republicii Moldova împotriva “Republicii Nistrene Moldoveneşti” [2]. Acestor con-cluzii se opun numeroase constatări ale autorilor care apreciază evenimentele din 1992 din Moldova ca război de păstrare a pozi-ţiilor geopolitice ale Rusiei în această zonă a Europei [3]. În studiul de faţă va fi întreprinsă încercarea, bazată pe o sin-teză a publicaţiilor deja apărute, dar şi pe analiza unor noi date documentare, de a explica cauzele izbucnirii conflictului trans-nistrean în forma unei rebeliuni contra-revoluţionare, evoluţia lui în faza confruntărilor armate de la Nistru la începutul anilor ‘90 şi de a jalona etapele iniţiale ale conflictului. Conflictul transnistean s-a manifestat deschis în timpul zbu-ciumatelor evenimente din vara anului 1989, când în Moldova, pe atunci încă republică sovietică, a izbucnit o insurecţie politică ce susţinea acordarea de statut oficial limbii moldoveneşti (ro-mâne) şi trecerea ei la grafia latină. De fapt, era vorba de con-fruntarea a două tendinţe de dezvoltare a politicii restructurării în republică: cea radicală şi cea conservatoare. Tendinţa radicală era reprezentată de un puternic curent naţional, organizat în Miş-carea Democratică în sprijinul Restructurării şi de Clubul A. Ma-teevici - organizaţii sociale, apărute în primăvara şi la începutul verii anului 1988. Această parte a societăţii s-a radicalizat rapid şi pleda pentru o democratizare profundă a tuturor faţetelor vieţii şi demontarea deplină a sistemului politic totalitar sovietic, acu-mulând, totodată, trăsături de mişcare de eliberare naţională. În 349 esenţa ei, această orientare se baza pe etnicii români-moldoveni, care în anii regimului sovietic au fost supuşi unui proces de pro-fundă deznaţionalizare prin intermediul unei rusificări impuse. Pe măsura intensificării accentelor luptei de eliberare naţiona-lă, din aripa radicală, implicată în procesul de restructurare a Mol-dovei, a prins a se separa partea non-moldovenească a societăţii, care nu găsea în cerinţele de emancipare naţională a moldoveni-lor tangenţe palpabile cu propriile lor interese. Aceasta a dus la creştereatendinţelorconservatiste asuprapoliticiiderestructurare din Moldova, în principal reprezentate de o parte considerabilă a minorităţilor naţionale din republică. Această tendinţă pe plan politic era exprimată de Mişcarea internaţionalistă din Moldova, denumită “Interfront” (din decembrie 1991 - Mişcarea pentru egalitate în drepturi “Unitate-Edinstvo”). Interfrontul din Moldo-va opta pentru păstrarea modelului sovietic de relaţii interetnice în parametrii lui de bază, model, în limitele căruia se ignorau, în mare măsură, trăsăturile etnoculturale specifice naţiunii autohto-ne, făcând ca în viaţa cultural-spirituală să prevaleze limba rusă, istoria ruşilor ş.a.m.d. Păstrarea unui asemenea model de relaţii in-teretnice era posibilă doar prin păstrarea statului unional sovietic, motiv din care Interfrontul opta pentru păstrarea necondiţionată a Moldovei în componenţa Uniunii Sovietice. Principala baza poli-tică a Interfrontului din Moldova se afla în Transnistria, iar printre conducătorii ei un loc important îl ocupau reprezentanţii corpului directoral al întreprinderilor industriale transnistrene subordonate direct Moscovei. Aşadar, dintre cei şase co-preşedinţi ai Interfron-tului trei erau directori ai uzinelor din Transnistria - A.I. Bolşakov, A.K.Belitcenko, G.F. Pologov (4). Prima confruntare serioasă dintre tendinţa radicală şi cea conservatoare a politicii de restructurare în Moldova au devenit aşa-zisele greve lingvistice din anul 1989. Preludiul acestor gre-ve a fost telefonograma CC al PCUS, trimisă pe 6 august 1989 pe adresa CC al PC din Moldova, în care se spunea: “Nu trebuie lăsate fără pedeapsă acţiunile extremiştilor şi instigatorilor con-flictelor apărute pe fundal interetnic... În fiece republică există 350 oameni de nădejde. Trebuie să ne bazăm pe ei, să-i facem ajutori activi ai comitetelor de partid” [5]. Dacă funcţionarii de partid din CC al PCUS au folosit un limbaj alegoric în recomandările lor, comuniştii-veterani de la Chişinău au identificat foarte con-cret aşa-numiţii oameni “de nădejde”. Într-o adresare către mem-brii Biroului CC al PCM, comuniştii organizaţiei teritoriale de partid SEL-31 scriau univoc: “... poziţia Interfrontului este întru totul identică scopurilor şi principiilor esenţiale ale Statului şi programului Partidului Comunist” [6]. Reacţia oamenilor “de nădejde” nu s-a lăsat mult aşteptată. Deja la 14 august, cea de-a XI-a Sesiune a Sovietului orăşenesc Tiraspol adoptadecizia prin care cerea anularea Sesiunii Sovietu-lui Suprem al RSS Moldoveneşti, stabilită pentru 29 august 1989, în cadrul căreia urma să se examineze şi să se aprobe proiectele de legi “Cu privire la statutul limbii de stat pe teritoriul RSSM” şi “Cu privire la funcţionarea limbilor pe teritoriul RSSM” [7]. Această decizie a fost precedată de fondarea la Tiraspol, pe data de 11 august, a Consiliului Unit al colectivelor muncitoreşti (OSTK). Acesta urma să devină un fel de armă mobilizatoare în mâinile “directorilor roşii”, care au intuit că extinderea mişcării de eliberare naţională din Moldova pune în pericol poziţia lor privilegiată. La chemarea OSTK, în 16 august a fost organizată o grevă preventivă de 2 ore, la care s-a cerut amânarea sesiunii SS al RSSM. Iar la 21 august s-a declanşat valul de greve instigate de directorii tiraspoleni. E semnificativ că printre primii a intrat în grevă uzina “Tocilitmaş”, condusă de către unul din liderii Interfrontului, A.I. Bolşakov.(8) Tentativele Interfrontului de a reduce politica restructurării din Moldova la nişte modificări cosmetice ale regimului politic şi a stării de lucruri existente în relaţiile interetnice a întâmpinat indignarea majorităţii populaţiei din republică. Ca replică la gre-vele orientate împotriva emancipării naţionale a servit mitingul nemaipomenit prin scara realizării sale, desfăşurat la 27 august 1989 la Chişinău, denumit Marea Adunare Naţională. Nicicând de-a lungul istoriei sale multiseculare n-a cunoscut Chişinăul 351 evenimente de o asemenea anvergură. Aproximativ 300 mii de oameni din toate colţurile republicii s-au adunat în piaţa prin-cipală a capitalei Moldovei pentru a-şi exprima adeziunea la politica de democratizare a societăţii şi la principiile renaşterii naţionale, pentru a susţine proiectele de lege privind acordarea de statut oficial limbii române şi trecerea la grafia latină. Pe fundalul acestei masive exprimări a voinţei poporului, grevele provocate de liderii Interfrontului îşi pierdeau din im-portanţă. Totodată, acţiunile Interfrontului din Moldova nu se deosebeau principial de cele din alte republici ale URSS. Ziarul german “Frankfurter Allgemeine Zeitung” scria despre eveni-mentele din acele zile: “În Moldova s-a creat o situaţie analoagă celei din Estonia. La mai mult de 100 întreprinderi au declarat grevă în principiu ruşii, revoltându-se împotriva proiectului de lege ce presupune acordarea statutului de limbă de stat limbii moldoveneşti, variantă a limbii române, prezentat Consiliului Suprem al republicii. Ruşii s-au unit într-o grupare numită “In-ter-mişcarea”, identică cu “interfronturile” ce activează în Repu-blicile Baltice şi în alte republici sovietice în care locuiesc mino-rităţile naţionale...” [9]. Aceste aprecieri nepărtinitoare ale unui expert străin care nici decum nu fusese implicat în lupta politică internă a republicii, denotă falsitatea declaraţiilor lansate de apologeţii separatismu-lui transnistrean privitor la unicitatea aşa-numitului “fenomen transnistrean” [10]. În acelaşi timp, la fel ca şi în alte republici sovietice, aripa conservatoare a mişcării de restructurare nu a putut face faţă concurenţei, propuse de orientarea radicală. Con-siliul Suprem al RSS Moldoveneşti, dator să ţină cont de opinia majorităţii, a votat legea privind conferirea de statut de limbă de stat limbii moldoveneşti (române) şi despre revenirea ei la grafia latină. În acelaşi timp, satisfăcând doleanţele populaţiei rusofone din republică, Consiliul Suprem a acordat limbii ruse statutul de limbă de comunicare inter-etnică. Dar liderii Interfrontului, in-stigatorii grevelor “lingvistice”, nu s-au mulţumit cu acest com- 352 promis rezonabil şi au insistat asupra continuării grevelor. Prin această acţiune, ei au demonstrat, odată în plus, că adevăratul scop al grevelor nu era cel de a apăra interesele rusofonilor din republică care, prin conferirea statutului de limbă de comunicare inter-etnică limbii ruse, au obţinut garanţii privind respectarea drepturilor lor. De fapt, grevele erau orientate spre păstrarea po-ziţiei privilegiate a “guleraşelor albe”, care nu doreau să se oste-nească studiind limba de stat nici măcar la nivel elementar. Situaţia s-a înrăutăţit din cauza specificului psihologiei ma-selor rusofone din republicile naţionale, majoritatea dintre care s-au stabilit de curând în aceste locuri şi, datorită politicii naţi-onale sovietice, n-au încercat niciodată nevoia de a se integra în mediile lingvistice şi culturale locale. “De la lucrătorii de naţio-nalitate rusă, plecaţi să activeze permanent în republicile şi regi-unile unionale - afirmă în memoriile sale I. I. Bodiul, fostul lider comunist al Moldovei - nu se cerea să cunoască limba, cultura, istoria naţională a respectivei regiuni. Autohtonii trebuiau să se conformeze cadrelor ruseşti... La aceasta îşi aducea contribuţia şi politica oficială privitor la problema naţională, orientată spre formarea comunităţii unice a popoarelor URSS. Voit sau nevoit se producea degradarea naţiunii” [11]. Politica naţională de tip sovietic a format un anume tip de etnici ruşi, stabiliţi în afara Rusiei, care aveau un comportament neglijent faţă de populaţia autohtonă din republicile naţionale, tratându-i de pe poziţia principalei naţiuni imperiale. Asupra acestei situaţii, privind ruşii din republicile naţionale a atras atenţia expertul imparţial de la publicaţia germană amintită deja de noi. “Chiar dacă ar fi existat spaţiu pentru practicarea largă a altor limbi, oricum s-ar fi dat prioritate limbii ruse... Explicaţia constă nu în kitsch-ul moscovit al limbii ruse, ci în şovinismul lingvistic înnăscut al ruşilor. Prioritatea limbii lor este pentru ei ceva de la sine înţeles” [12]. Nu este, desigur, vorba de predispoziţia genetică a ruşilor pentru şovinism în genere. Cât priveşte şovinismul lingvistic al unei părţi a ruşilor, în special al aceleia care, datorită politicii 353 naţionale sovietice s-a pomenit în afara hotarelor Rusiei, în re-publicile naţionale unionale, el se prezintă ca o categorie istorică şi, fără îndoială, s-a format ca o consecinţă a politicii imperiale a statului. Ca şi în toate celelalte imperii, în care domină o singură limbă, în imperiul rus limbii ruse i s-a rezervat rolul de liant al unităţii statale interne a formaţiunii compuse din aproape 100 de naţionalităţi. Pe acelaşi principiu s-a întemeiat şi statul totalitarist numit URSS, creat după modelul imperial al lui Stalin. Orice im-periu reprezintă teoretic un stat unitar; e suficient să ne amintim, în acest context, de cunoscutul principiu al naţional-socialişti-lor germani: ein Reich, ein Volk, eine Sprache, ein Fuhrer (un imperiu, un popor, o limbă, un conducător). După cum remarca şi profesorul R. Piotrovski, vestit lingvist din Sankt-Petersburg: “Statul totalitar nu are nevoie de variabilitatea culturală, naţiona-lă şi lingvistică. El are nevoie de o cultură unitară, totodată – de o naţiune de bază cu o singură limbă... Rolul poporului de bază în imperiul său Stalin l-a remis ruşilor. A avut noroc şi limba rusă, care a devenit limba oficială a acestui stat totalitar. În ce priveşte alte popoare cu cultură şi limba lor, ele au pierdut pentru Stalin şi pentru urmaşii săi orice interes imperial” [13]. Înverşunatele confruntări politice de la sfârşitul anilor 80 în Moldova, au avut doar la suprafaţă caracterul unui “război ling-vistic”. În realitate era vorba de două căi de dezvoltare a proce-sului democratic în republică. Mişcării de eliberare naţională din Moldova, care tindea în mod tot mai conştient spre independenţa politică a republicii, i se împotrivea, precum am amintit mai sus, în special, populaţia rusolingvă de orientare pro-sovietică, care opta pentru păstrarea Moldovei în componenţa URSS. Şi această confruntare s-a manifestat de la bun început ca una incluzând o componentă inter-etnică palpabilă. Dacă pe teritoriul Rusiei, lupta esenţială pentru democratizarea societăţii s-a dat între democraţi şi retrograzi, în republicile naţionale, inclusiv în Moldova, acestei divizări politice a societăţii i s-a adăugat şi segregarea conform principiului etnic. Evenimentele ulterioare au demonstrat că prin-cipala contradicţie a URSS-ului, care a dinamitat chiar din interior 354 imperiului, ţinea de aspectul relaţiilor inter-etnice. Doar un stat totalitar cu un imens aparat represiv putea fi capabil a ţine într-un singur frâu în jur de 100 de popoare şi naţionalităţi diferite prin is-torie şi specific etnocultural. Afost suficient ca acest aparat repre-siv să slăbească puţin, pentru ca URSS-ul să se desfunde asemeni unui poloboc uscat în care s-a turnat pe neaşteptate apă. Doar pen-tru că interesele majorităţii rusolingvilor din republicile naţionale constau în a păstra URSS, în limitele căreia ei se autoidentificau ca naţiune de bază şi, deci, cea mai privilegiată, în republicile naţionale ei s-au pomenit în opoziţie faţă de tendinţele radicale ale procesului de democratizare. Pe parcursul a mai multe decenii, politica naţională de tip sovietic din Moldova, urmând tradiţiile politicii ţariste, s-a con-stituit pe contrapunerea moldovenilor românilor. E firesc deci ca politica moldovenismului să fi devenit o acoperire ideologică a adepţilor păstrării Moldovei în componenţa URSS. “Orientarea înspre URSS rămăsese parte componentă a ideologiei moldove-nismului şi la etapa de criză a Uniunii”,- recunosc, în pretenţios-denumita carte “Fenomenul transnistrean”, autorii istoriografiei separatiste de la Tiraspol [14]. Or, ideologia moldovenismului nu comportă valoare particulară, ea reprezentând pentru instiga-torii separatismului transnistrean nu mai mult decât un paravan după care se ascunde adevăratul sens al politicii lor, constituită din naţionalismul pan-slavist. Despre acest lucru scriu cu mult cinism autorii sus-menţionatei lucrări: “La începutul ultimului deceniu al secolului XX, în Transnistria, teritoriu ne-moldove-nesc sub aspect istoric (subl. aut.) se creează din nou o republică în denumirea căreia intră iarăşi cuvântul “moldovenească”. Şi doar peste câteva fraze urmează concluzia: “Astăzi Republica Moldovenească Transnistreană stabileşte noi sarcini: să devină garantul politic al păstrării identităţii moldoveneşti (subl. aut.), să exprime şi să păstreze tradiţionala pentru Transnistria orien-tare “răsăriteană”, vectorul slavo-rus în condiţiile diminuării şi chiar dispariţiei lui pe malul drept al Nistrului” [15]. Astfel, se fac încercări de a păstra identitatea pretins moldovenească pe un 355 teritoriu care istoric, chipurile, nu aparţine moldovenilor. Auto-rii acestei aberaţii în plină îngâmfare şovină nici nu observă că propovăduesc ideea unui fel de rezervaţie pentru moldoveni. Acest alogism trădează şiretlicul propagandei tiraspolene cum că separatismul în Transnistria a apărut ca o necesitate de apărare a moldovenismului. În realitate însă, în conflictul transnistrean se confruntă mişcarea de eliberare naţională din Moldova, care aspiră spre independenţa politică deplină a ţării, şi naţionalismul pan-slavist, care se acoperă cu ideologia moldovenismului, ce urmărea la faza iniţială scopul de a păstra URSS-ul ce se des-compunea, iar, ulterior, păstrarea Moldovei în zona influenţei geopolitice a Rusiei. Procesul de democratizare, desfăşurat în URSS de la mijlocul anilor ‘80, a condus în mod obiectiv la destrămarea statului tota-litar, exceptând doleanţele subiective ale iniţiatorilor politicii de restructurare. Iată de ce păstrarea URSS-ului era posibilă doar prin renunţarea la politica restructurării, însoţită de democratiza-re şi libertatea cuvântului. În esenţă, reformarea statului totalitar în baza principiilor de “înnoire a Uniunii” fusese o utopie ce risca să înmormânteze cariera politică a adepţilor ce susţineau această variantă a politicii restructurării. Evenimentele ulterioare au confirmat veridicitatea acestui pronostic. Dar cu toate acestea, sub masca luptei pentru o Uniune înnoită s-a produs delimita-rea forţelor de orientare radicală şi de orientare conservatoare în procesul de democratizare a societăţii încă sovietice. Orientarea radicală a restructurării a crescut în republicile naţionale în re-voluţii de eliberare naţională, pe când orientarea conservatoare a degenerat în extremitatea politică a contra-revoluţiei. Confrun-tarea acerbă dintre aceste două orientări ale dezvoltării societăţii devenise iminentă. Grevele “lingvistice” din Moldova au mai continuat şi în a doua jumătate a lunii septembrie 1989, când, deja, devenise lim-pede că greviştii nu-şi vor putea atinge scopurile. Forţele conser-vatoare nu erau capabile să oprească amploarea valului revoluţi-onar din republică. Au fost, deci, nevoite să se retragă, încercând 356 să-şi regrupeze forţele. Principala sarcină pe care urmau s-o re-alizeze pe teritoriul Moldovei consta în a nu permite ca imen-sul front democratic să se constituie din reprezentanţii tuturor naţionalităţilor. Iată de ce, aceste forţe au încercat nevoia să se extindă şi să-şi consolideze planificata segregare după principiul naţional. În acest scop au fost folosite cele mai provocatoare procedee. Astfel, la începutul lunii decembrie 1989, directorul uzinei metalurgice de la Rîbniţa, N. K. Belitcenko (declaraţia a fost prezentată la adunarea de partid a întregului colectiv) a răs-pândit zvonul precum că în oraşul Rezina, în rezultatul atestării lucrătorilor aparatului consiliului executiv raional, au fost eli-beraţi din funcţie reprezentanţi ai populaţiei rusofone. Reluând zvonul, buletinul “Trudovoi Tiraspol”, scria în articolul intitulat “Pe ordinea de zi referendumul”: “Cetăţenii vorbitori de limbă rusă sunt supuşi represiunilor. După cum s-a anunţat la recenta plenară a Inter-mişcării “Edinstvo”, în oraşul Rezina s-au apu-cat cu prea mult zel de verificarea respectării legilor lingvistice, propunându-li-se să plece de la lucru adjunctului preşedintelui comitetului executiv, la 6 lucrători ai uniunii raionale de consum şi unui angajat al departamentului stării civile “ [16]. Verificate ulterior, faptele publicate de organul oficial al gre-viştilor tiraspoleni s-au dovedit a fi false. În informaţia prezentată de comitetul de partid Rezina se menţiona referitor la acest caz: “Astfel, valurile de provocări au cuprins întreaga republică. Se vehiculează cu: “vom răspunde la acţiunile naţionaliştilor prin contra-acţiuni...”. În multe apeluri telefonice, parvenite de la Chişinău, Tiraspol, Bender, ni se adresează aceeaşi întrebare: “E adevărat că la voi...” Explicăm că doar 4 persoane (trei moldo-veni şi o ucraineancă), angajaţi ai uniunii raionale de consum, au fost eliberate din lucru pe motiv că nu corespundeau funcţiilor. Că la uniunea raională de consum atestarea cadrelor s-a încheiat abia în ajun de An Nou. Iar în acest răstimp n-a fost eliberat din serviciu nici un angajat” [17]. Acest exemplu se constituie în unul dintre numeroasele cazuri provocate de zvonurile şi fal-surile insinuante, frecvent utilizate de membrii Interfrontului cu 357 scopul de a provoca tensiuni inter-etnice în Moldova şi de a-i opune pe rusolingvi moldovenilor. “Directorii roşii” din Transnistria au fost speriaţi de nereuşita grevelor dirijate de ei şi de perspectiva pierderii propriilor lor privilegii. Imensele resurse de care au dispus au fost aruncate pentru a provoca tensiuni inter-etnice în Moldova - unica acţiune capabilă să stopeze revoluţionarismul maselor. În acest context s-a recurs la diferite procedee, vehiculându-se mai ales ideea sperietorii naţionalismului român, ca în scurt timp ea să fie su-plimentată de calul lor favorit de bătaie - românofobia. Tendinţa firească a băştinaşilor către emancipare naţională era calificată drept naţionalism mizantropic, iar populaţia autohtonă denumită naţionalişti ce şi-au pierdut capul. Reproducând parţial-retros-pectiv atmosfera sufocantă a provocărilor ideologice din acele timpuri, reprezentanţii aşa-numitei istoriografii transnistrene menţionează următoarele: “Reprezentanţii numeroaselor cercuri naţionaliste, uniţi în Frontul Popular, au defilat, la sfârşitul anilor ‘80, nestingheriţi pe străzile Chişinăului şi ale altor localităţi; au organizat pogromuri, au maltratat persoane complet nevinovate, au incendiat redacţiile publicaţiilor de limbă rusă. Lozincile lor se trag încă din timpul dictatorului fascist Antonescu: la apelurile “Ruşii peste Nistru - evreii în Nistru!” “Vom îneca ruşii în sânge-le jidovilor” au fost adăugate noi creaţii: “Rusule Ivan, pregăteş-te-ţi bagajele!” “Valiza - gara - Magadanul!” ş.a.m.d.” [18]. În micul fragment reprodus mai sus se ascunde un mare nea-devăr. Să pornim de la faptul că în anii vizaţi în Moldova nu au avut loc pogromuri, ele fiind totalmente rezultatul fanteziilor fe-brile ale adepţilor Interfrontului. Tot în această ordine de idei se cere menţionat unicul caz cu incendierea redacţiei publicaţiei de limbă rusă “Molodeji Moldovî”, însă cu precizarea de rigoare, că aşa şi nu a fost descoperit cine a provocat, totuşi, acest incident. Iar privitor la lozincile antisemite, atribuite mişcării de eliberare naţională, sunt şi acestea ori minciună neruşinată, ori - ceea ce e mai aproape de adevăr - fabricate în laboratoarele ideologi-ce ale propagandei interfrontiste şi strecurate provocator printre 358 masele de demonstranţi. Autorul acestor rânduri a fost martor nemijlocit al majorităţii mitingurilor, organizate atât de mişcarea democratică, cât şi de Interfront, desfăşurate în acea vreme în oraşul Chişinău. Nu-mi amintesc ca la ele să se fi lansat vreodată lozinci antisemite. Ţin însă bine minte un caz petrecut la Teatrul Verde în primăvara lui 1989, când la unul din mitingurile organi-zat de mişcarea de eliberare naţională unuia dintre demonstanţi i s-a cerut de către moderatorul mitingului să-şi retragă lozinca “Valiza, gara, Rusia”. De altfel, nu se ştie de ce istoricii tiraspoleni îşi elaborează majoritatea lucrărilor întru susţinerea separatismului fără a ane-xa la ele şi un aparat ştiinţific. Este imposibil în aşa fel să verifici veridicitatea surselor documentare ale afirmaţiilor lor. Pe când constatările noastre se bazează, de regulă, nu pe amintiri particu-lare, ci pe stricte investigaţii de arhivă. Noi am analizat minuţios zeci de cazuri incluse în registrele 72 şi 74 ale fondului 51 al arhivei organizaţiilor social-politice din Republica Moldova, în care se conţin şi demersuri ale ministrului afacerilor interne din RSSM, ale altor factori responsabili din CC al PCM privitor la caracterul mitingurilor organizate în republică la sfârşitul anilor ‘80 - începutul anilor ‘90. În nici unul din ele n-am întâlnit re-marci privitor la lozincile antisemite. Aşa, de exemplu, în demer-sul său către CC al PCM privitor la unul din cele mai tensionate mitinguri ale Frontului Popular, organizat la 7 noiembrie 1989, fostul pe atunci ministru al afacerilor interne, general-maiorul de miliţie V. Voronin considera necesar a atrage atenţia asupra ur-mătoarelor lozinci ale demonstranţilor: “Restructurarea - sfârşi-tul ultimului imperiu numit Uniunea Sovietică”, “Armata - peste Nistru! - Moldova nu este ameninţată de nimeni”, “Partidul co-munist - ruşinea şi nebunia epocii noastre” [19]. De nici un fel de manifestări antisemite în acest demers, la rând cu multe altele, nu se pomeneşte nimic. Şi, cunoscând atitudinea mai mult decât negativă a funcţionarilor de la CC al PCM faţă de Frontul Po-pular din Moldova, suntem siguri că orice acţiune antisemită ar fi fost imediat semnalată în demersurile oficiale. Dar asemenea 359 probe nu există printre documentele de arhivă. Aşadar, ideologii Interfrontului s-au pomenit în necesitatea de a inventa lozinci antisemite pentru a prezenta mişcarea democratică din Moldova sfârşitului anilor ‘80 în culori xenofobe. Din lipsă de material probant, a trebuit, deci, să-l inventeze şi să-l pună gratuit pe sea-ma oponenţilor săi. Eşecul grevelor “lingvistice” a zdruncinat încrederea multor cetăţeni, vorbitori de limbă rusă, în apelurile liderilor Interfron-tului. Cei mai vizionari reprezentanţi ai minorităţilor naţionale din Moldova au început să-şi manifeste dorinţa de a se integra în viaţa naţional-culturală a republicii. La sfârşitul anului 1989 spo-reşte numărul ne-moldovenilor doritori de a învăţa limba română. Conform informaţiei parvenite la CC al PCM, la sfârşitul anului 1989 în republică funcţionau aproape 2.000 grupuri pentru adulţi (aproximativ 30.000 persoane) de studiere a limbii române [20]. Această tendinţă era proprie atât pentru locuitorii din dreapta, cât şi pentru cei din stânga Nistrului. Dar în Transnistria această stare de lucruri nu a durat mult timp. Deja la 13 septembrie a aceluiaşi an, sesiunea a XIII extraordinară a consiliului orăşenesc Tiraspol a adoptat o decizie fără precedent despre stoparea funcţionalităţii mai multor articole ale legii RSSM “Cu privire la studierea limbii de stat a RSSM” şi “Cu privire la funcţionarea limbilor pe terito-riul RSSM” pe teritoriul oraşului Tiraspol. Simultan a fost adop-tată şi hotărârea de “a se adresa din numele sesiunii consiliului municipal către toţi muncitorii din oraşele şi raionele Tiraspol, Bender, Râbniţa, Slobozia, Kamenka, Bălţi, Grigoriopol, Dubă-sari cu propunerea de a crea pe teritoriul RSSM autonomii locale”. S-a decis a pune în discuţie această problemă în toate colectivele muncitoreşti şi la locurile de trai, fapt pentru care trebuia organizat un referendum. Conform rezultatelor lui trebuia să se convoace până la 20 octombrie consiliului municipal cu scopul de a traduce în fapt decizia sesiei [21]. Decizii analoage au adoptat şi consiliile orăşeneşti din Bender şi Râbniţa [22]. Stoparea funcţionării legilor adoptate de Sovietul Suprem al MSSR de consiliile ierarhic inferioare, precum consiliile orăşe- 360 neşti din Tiraspol, Bender şi Râbniţa, reprezenta atentate deschi-se asupra principiilor constituţionale ale sistemului sovietic. Şi chiar dacă liderii Interfrontului din Moldova au depus eforturi propagandistice de proporţii, sperând să-şi legifereze statutul de apărători consecvenţi ai păstrării Uniunii Sovietice, faptele măr-turisesc că anume ei, prin acţiunile lor anticonstituţionale, primii au străpuns limitele spaţiului juridic sovietic şi, în acest mod, au contribuit la stimularea procesului de dezmembrare a Uniunii Sovietice. Acţiunile anticonstituţionale ale liderilor transnistrieni, ori-entate împotriva procesului de renaştere naţională din Moldova, rămâneau, de regulă, nepedepsite. În tot acest răstimp, partici-panţii la manifestările adepţilor mişcării democratice din Chişi-nău şi din alte localităţi ale Moldovei erau persecutaţi de către organele sovietice de ordine. În rapoartele parvenite de la CC al PCM se relata că “numai în prima jumătate a anului 1989 au fost organizate mitinguri şi procesiuni neautorizate la 22 şi 29 ianuarie, 26 februarie, 8 şi 12 martie, 23 aprilie, 1 mai, unde de rând cu cerinţe privitor la soluţionarea urgentă a problemelor lingvistice, utilizarea grafiei latine, s-au scandat şi slogane de-făimătoare la adresa structurilor de stat, apeluri la grevă, la boi-cotarea alegerilor de deputaţi ai URSS... Învinuiţi că au încălcat regulile de organizare şi desfăşurarea a adunărilor, mitingurilor, procesiunilor şi demonstraţiilor, organele publice de ordine au reţinut 230 persoane, dintre care 204 la Chişinău, 22 - la Bălţi, 4 la Călăraşi” [23]. Spre deosebire de acestea, documentele analizate de noi nu conţin nici măcar o singură referire la pedepsirea participanţilor la mitingurile organizate de Interfront în oraşele Transnistriei. Maşina sovietică de persecuţie acţiona doar într-o singură direc-ţie - împotriva tendinţelor radicale de restructurare. Această stare de lucruri a provocat indignarea a zeci de mii de oameni şi a condus la o şi mai mare radicalizare a mişcării democratice. Pe acest fundal s-au produs evenimentele din 7 şi 10 noiembrie la Chişinău, când populaţia a blocat organizarea paradei militare 361 şi a asediat clădirea Ministerului afacerilor interne, solicitând eliberarea participanţilor la mitingurile democratice anterioare, arestaţi nelegitim. Aceste acţiuni s-au soldat cu introducerea tru-pelor militare la Chişinău. În mod evident, Moscova nu reuşea să se descurce nu doar cu situaţia din Moldova. Conducerea sovietică de vârf pur şi simplu nu se aştepta că primii paşi spre democratizarea vieţii politice interioare a URSS vor provoca asemenea efecte în sfera relaţiilor interetnice. În republicile unionale elementul dominant al luptei pentru democraţie şi libertatea cuvântului a devenit mişcarea de renaştere naţională. Naţionalismul în cadrul republicilor sovieti-ce a devenit un fel de călcâi al lui Ahile al eşafodajului sovietic. Etnicii ruşi şi “autohtonii” rusificaţi experimentau din plin, chiar pe propria piele, ca reprezentanţi ai principalei naţiuni imperiale a Uniunii Sovietice, toate efectele creşterii conştiinţei naţionale a populaţiei autohtone care, fireşte, într-o serie de cazuri, a luat formă naţionalismului militant. Aşa cum se întâmplă întotdeauna în perioada zguduirilor epocale, la etapa iniţială orice revoluţie trăieşte perioada exaltării, exagerării cerinţelor înaintate, abia mai târziu întorcându-se la media stării normale. Tot aşa cum, de regulă, fiecare revoluţie îşi are o Vandee a sa. La început, conducerea comunistă a încercat să oprească valul mişcărilor naţionale din republici prin intermediul bruta-lităţii forţelor militare. O rezonanţă social-politică foarte largă au provocat evenimentele din aprilie 1989 de la Tbilisi când, în rezultatul stopării de către forţele militare a demonstraţiei nea-utorizate, au murit 18 oameni. În ianuarie 1990, la introducerea forţelor armate în Baku au fost ucişi mai mult de 100 de oameni. În ianuarie 1991 au avut loc conflicte cu armata în Vilnius şi Riga, conflicte soldate cu victime omeneşti. Aceste evenimente au acutizat contradicţiile dintre centru şi republici, au intensifi-cat tendinţa ultimelor de suveranizare. În Moldova, evenimente-le din noiembrie 1989 şi octombrie 1990 s-au derulat conform scenariului implicării forţelor armate în viaţa politică internă a republicii. Însă mişcarea democratică din Moldova nu s-a lăsat 362 atrasă în capcană şi, acţionând lucid, a prevenit conflictul direct cu autoritatea centrală. Din păcate, nu a putut fi evitat conflictul armat cu contra-revoluţia internă de mai târziu, în anul 1992. Anul 1990 a devenit hotărâtor în transformarea Transnistri-ei într-o Vandeea contra-revoluţionară a Moldovei. În februa-rie-martie ale acestui an în Moldova au avut loc primele alegeri parlamentare democratice. Principalii adversari în cadrul acestui scrutin au fost reprezentanţii mişcării democratice, care se con-stituiseră între timp în Frontul Popular, şi oponentul lor tradi-ţional, reprezentanţii Inter-mişcării “Unitate-Edinstvo”. Partidul Comunist republican îşi pierduse într-atât de mult autoritatea, încât a participat la aceste alegeri nu ca forţă politică activă ci, mai curând, pentru statistică. Este suficient să spunem că dacă în 1989 PCM a fost părăsit de 2000 de oameni, în 1990 organi-zaţia republicană de partid a fost părăsită de peste 25 de mii de membri [24]. În ciuda părerilor răspândite activ de propaganda separatis-tă, alegerile parlamentare din 1990 nu au fost deloc câştigate de Frontul Popular. Din cele 380 de locuri ale Consiliului Suprem al RSSM, deputaţilor FPM le-au revenit doar 94 [25]. Însă tocmai acest Consiliu Suprem, care avea să devină primul parlament al Moldovei independente, a adoptat hotărârile revoluţionare ale anului 1990, hotărâri care au pregătit terenul pentru proclama-rea independenţei politice a ţării. În favoarea acestor hotărâri au votat nu doar deputaţii Frontului Popular al Moldovei, ci şi majoritatea celorlalţi deputaţi din parlament, în afara reprezen-tanţilor Interfrontului, nucleul cărora îl constituiau reprezentanţii Transnistriei. Prima sesiune a nou-alesului Consiliu Suprem al RSSM, în-cepută în aprilie, nu le-a lăsat partizanilor Interfrontului nici o speranţă de stăpânire a situaţiei prin metode parlamentare. Des-pre acest lucru recunoaşte univoc în cartea sa liderul separatiştilor transnistreni, I. Smirnov: “În parlament, toate încercările deputaţi-lorInter-mişcării,ceauconstituitfracţiunea“MoldovaSovietică”, în care am intrat şi noi, erau sortite chiar de la început eşecului” 363 [26]. Din acest motiv, liderii separatismului, urmărindu-şi scopu-rile mercantile, au păşit pe deja trasata cărare a acţiunilor ne-con-stituţionale. Încă în decembrie-ianuarie 1989-90 în mai multe ora-şe ale Transnistriei s-au organizat referendumuri ilegale privind problema oferirii de autonomie teritorială acestor localităţi. Toate actele în cauză au fost proclamate în afara legii prin deciziile co-respunzătoare ale Prezidiului Consiliului Suprem al RSSM (27). Însă reacţia puterii oficiale la încălcarea Constituţiei RSSM s-a limitat doar la acţiuni sterile. Simţindu-se în siguranţă, consi-liile municipale ale oraşelor transnistrene (întâietatea în aparţine şi aici Tiraspolului) a declarat în aprilie-mai 1990 nulă pe acest teritoriu Legea RSSM privind Drapelul naţional al republicii [28]. Şi pentru a conferi un aspect legal acţiunilor lor, liderii se-paratismului transnistrean în consolidare au convocat pe 2 iunie 1990 în satul Parcani un congres anticonstituţional al deputaţilor de toate nivelurile din Transnistria şi din Bender, la care au stre-curat şi hotărârea privind neacceptarea pe teritoriul lor al actelor legislative ale Consiliului Suprem al RSSM [29]. Totodată, lide-rii tiraspoleni şi-au justificat acţiunile separatiste prin referinţe demagogice la diferite legi ale URSS [30]. Acţiunile anticonstituţionale ale liderilor tiraspoleni nu şi-au primit riposta cuvenită din partea conducerii Moldovei. La momentul acela şi în lunile ce au urmat s-au practicat acţiuni declarative ale Consiliul Suprem al RSSM, de a recunoaşte nule deciziile adoptate de separatişti. Aceste hotărâri ale Parlamen-tului moldovenesc nu erau însoţite de acţiuni concrete care să reabiliteze legitimitatea şi constituţionalitatea ordinii în Trans-nistria. Este adevărat, trebuie accentuat că posibilităţile structu-rilor republicane erau limitate, ele aflându-se în supunere directă puterii centrale sovietice, care încuraja separatismul ce lua am-ploare pe teritoriul Moldovei sau, în cel mai bun caz, rămânea un observator pasiv al celor întâmplate. Respectiva situaţie a jucat unul dintre cele mai importante roluri în urgentarea adoptării de către Parlamentul Moldovei, la 23 iunie 1990, a Declaraţiei de Suveranitate, în care se enunţa prioritatea Constituţiei şi a legilor 364 RSSM ce funcţionau pe acest teritoriu [31]. Adoptarea de către Parlamentul Moldovei a Declaraţiei de Suveranitate a fost urgen-tată de acţiunile separatiştilor din Transnistria, care sfidau legile RSSM. În acest context devine clar că prin acţiunile lor, separa-tiştii transnistreni, contrar propriilor lor afirmaţii, au zdruncinat unitatea internă a URSS, au contribuit substanţial la scoaterea Moldovei în afara hotarelor Uniunii Sovietice. Drept succes al Interfrontului poate fi considerat faptul că ei au izbutit să atragă de partea lor o parte considerabilă a repre-zentanţilor minorităţilor naţionale din republică, în special gă-găuzii. În condiţiile regimului sovietic aceştia fuseseră supuşi unei profunde deznaţionalizări. De aceea, găgăuzii erau, fără în-doială, foarte cointeresaţi în demontarea modelului sovietic pri-vind relaţiile interetnice. Însă Mişcarea de eliberare naţională din Moldova nu era pregătită să elaboreze un program inteligent de colaborare reciprocă cu minorităţile naţionale pentru a le putea atrage de partea sa. În consecinţă, minorităţile naţionale au de-venit victime ale propagandei demagogice a Interfrontului şi ale separatismului transnistrean. La începutul anului ‘90 găgăuzii, a căror aspiraţie către renaştere naţională era pe deplin justificată, au devenit de mai multe ori armă docilă în mâinile liderilor pro-vocatori transnistreni. Aşadar, proclamarea de către găgăuzi, la 19 august 1990, a republicii găgăuze independente, în componenţa URSS, se în-scria pe deplin în logica acţiunilor separatiştilor tiraspoleni pri-vind fragmentarea teritorială a Moldovei [32]. Aplicând asupra găgăuzilor mecanismul acţiunii anticonstituţionale, pe 2 septem-brie al aceluiaşi ani separatiştii tiraspoleni au proclamat Republi-ca Transnistreană [33]. Prin aceste două acte anticonstituţionale separatiştii au trecut la un nou nivel procesul divizării teritoriale a republicii. Din august 1990, a început a doua etapă de escala-dare a tensionării politice interioare din Moldova. Consecinţa a fost conflictul-armat de la Nistru. După proclamarea republicii separatiste, liderii tiraspoleni au început s-o consolideze şi să pregătească dezlipirea ei deplină de 365 Moldova. Însă în iulie 1989, la Tiraspol a fost luată decizia de a forma, în baza mijloacelor întreprinderilor industriale, directorii cărora au condus apoi rebeliunea anticonstituţională a raioanelor de pe malul stâng al Nistrului, detaşamente militare de DAAM (detaşamente de ajutor ale miliţiei). Acestea au devenit primele formaţiuni militare în baza cărora s-au dezvoltat viitoarele forţe armate ilegale ale separatiştilor. În toamna lui 1990 separatiştii au început dotarea cu arme de foc a formaţiunilor militare. A devenit evident faptul că în Tiraspol a fost luată decizia privind trecerea conflictului în faza de confruntare armată. Liderii se-paratişti aveau nevoie de vărsare de sânge pentru a consolida divizarea teritorială a republicii. Evenimentele ulterioare au con-firmat pe deplin justeţea acestei aprecieri. Toamna lui 1990 a devenit o perioadă de consolidare a encla-velor separatiste din Moldova. Conducerea Moldovei nu reuşea să facă faţă ameninţării privind pierderea integrităţii teritoriale a republicii. Faptul a devenit evident mai ales după şedinţa în deplasare a guvernului Druc, de pe 17 septembrie, care a avut loc în Dubăsari, pe malul stând al Nistrului. Şedinţa guvernului a fost practic întreruptă de o gloată de câteva sute de oameni care, sub influenţa propagandei separatiste, au luat cu asalt clădirea unde se desfăşura şedinţa şi au obligat miniştrii să părăsească oraşul. Faptul a avut o semnificaţie aparte în cadrul conflictului transnistean în plină dezvoltare. Guvernul republicii, autoritatea supremă a puterii executive, s-a dovedit incapabil să-şi împli-nească funcţiile sale directe în cadrul unei părţi din teritoriul aflat sub conducerea sa. Se manifesta o evidentă criză de putere. Următoarea tensionare a situaţiei s-a produs în octombrie, când în baza apelului Frontului Popular mii de voluntari s-au în-dreptat în raioanele de sud, pentru a nu permite alegerile ilegale din auto-proclamata republică găgăuză. Afost o explozie sponta-nă a sentimentului patriotic a mii de oameni care încercau astfel să oprească extinderea separatismului în Moldova. Însă se cere menţionat faptul că această sinceră manifestare de patriotism nu a fost susţinută de acţiuni organizate şi sigure din partea autori- 366 tăţilor, ea putându-se transforma într-un proces haotic cu posi-bile vărsări de sânge. În ultima instanţă acest scenariu funebru a fost evitat cu preţul introducerii în Găgăuzia a forţelor armate ale MAI al URSS, sub acoperirea cărora separatiştii au înfăptuit totuşi alegerile nelegitime. În timpul acestor evenimente s-a manifestat pentru prima oară în mod deschis strânsa coordonare dintre liderii separa-tişti din Găgăuzia şi din Transnistria. Un detaşament numeros de aşa-numiţi voluntari transnistrieni a venit în Comrat unde, cu armele în mâini, era gata să intre în luptă cu forţele de ordine republicane. În aceste zile fierbinţi la Cimişlia a fost reţinut de către poliţie Râleakov, unul dintre cei mai apropiaţi colaboratori ai lui I. Smirnov, trimis cu o misiune specială din Tiraspol în Comrat, pentru a coordona acţiunile comune ale separatiştilor contra puterii constituţionale a Moldovei [34]. Totodată, liderii găgăuzi acţionau în strânsă legătură şi cu autorităţile militare de la Bolgrad. Despre aceasta vorbeşte faptul că întrunirea din 30 octombrie a consilierilor şi deputaţilor găgăuzi de toate niveluri-le a adresat mulţumiri “muncitorilor din RSSNM, soldaţilor din garnizoana Bolgrad şi trupelor MAI unional pentru sprijinul pe care l-au acordat populaţiei găgăuze împotriva detaşamentelor de voluntari de la Chişinău” [35]. Succesul separatiştilor găgăuzi, alături de neputinţa autorită-ţilor centrale de la Chişinău de a stăpâni situaţia, a inspirat liderii auto-proclamatei republici din Transnistria la prelungirea orga-nizării acţiunilor ilegale. Întoarcerea triumfală a detaşamentului voluntarilor-separatişti râbniţeni din Găgăuzia a condus la blo-carea de către ei, pe data de 2 noiembrie, a podului peste Nistru în raionul Dubăsari. În acelaşi timp, chiar în oraşul Dubăsari, separatiştii au asaltat şi au preluat controlul asupra clădirilor co-mitetului executiv raional, a procuraturii şi judecătoriei, au blo-cat clădirea poliţiei. În esenţă separatiştii au înfăptuit o lovitură de stat la nivel local. Ei nu aveau cum să nu ştie că forţele legale ale Moldovei erau obligate să realizeze tot ce depindea de ele, in-clusiv acţiuni în forţă, pentru restabilirea ordinii constituţionale 367 în zonă. Şi faptul că liderii separatişti au mers în mod conştient la destituirea forţată a organelor puterii constituţionale din zona Transnistriei evidenţiază fără nici o urmă de îndoială intenţiile lor de provocare a conflictului armat. Poliţiştii trimişi în ajutorul puterii constituţionale din Du-băsari au fost atacaţi de separatişti cu sticle pline cu substanţe incendiare, pietre, răngi de metal ş.a.m.d. După ce mulţi dintre poliţişti au fost grav răniţi, pentru prima oară în mai mult de un an de atacuri făţişe ale separatiştilor împotriva instituţiilor sta-tale din Transnistria, a fost luată hotărârea de a folosi în scopuri de legitimă autoapărare armele de foc contra atacurilor tot mai sfidătoare ale rebelilor. În consecinţă trei persoane din rândurile atacanţilor au fost răpuşi de gloanţe [36]. Astfel, au început a prinde contur cert planurile liderilor tiraspoleni, orientate spre provocarea de vărsări de sânge pentru a aprofunda conflictul şi pentru a face imposibilă reglementarea lui paşnică. Lui Smirnov şi acoliţilor săi le era necesară vărsarea de sânge, pentru a oferi provocatorilor separatişti un pretext propagandistic de a bloca temeinic soluţionarea politică a conflictului. Încă la etapa incipientă a conflictului transnistrean, la Chişi-nău se suspecta stimularea tendinţelor separatiste din republică de către centrul unional. Aceste presupuneri au căpătat caracter de probe documentare după puciul moscovit din 19 august 1991. Arestarea capilor puciului a permis anchetarea lor, inclusiv pri-vitor la evenimentele din Moldova. La Moscova a fost delegat în acest scop anchetatorul responsabil pentru cazurile excepţio-nale ale Procuraturii Generale a Moldovei, P. Lutenko, care s-a familiarizat cu dosarul de anchetă al preşedintelui Consiliului Suprem al URSS, A. Lukianov. Materialele anchetei penale con-ţin mai multe probe documentale despre implicarea directă a lui Lukianov, a unui şir de responsabili KGB din URSS, ai Ministe-rului Apărării a URSS, ai MAI al URSS, deputaţilor Sovietului Suprem al URSS din fracţiunea “Uniune” în instigarea la sepa-ratism în Moldova [37]. Acest fapt indirect îl recunoaşte în car-tea sa şi însuşi liderul separatiştilor tiraspoleni I. Smirnov care, 368 amintind despre desele sale vizite din acea perioadă la Mosco-va, mărturiseşte: “A trebuit să mă întâlnesc atunci cu Lukianov, Nişanov, cu conducătorii ministerelor de forţă Krucikov, Iazov, Şatalin, Gromov” [38]. La sfârşitul lui decembrie 1990 liderii separatişti organizează în Transnistria aşa-numitele alegeri în SS al RSSMN. În cadrul campaniei preelectorale, propaganda separatistă s-a axat pe pe-dalarea pericolului unirii Moldovei cu România şi, în consecinţă, pe o românofobie crasă. În aceste condiţii, parlamentul Moldovei a fost obligat să adopte o declaraţie în care dezminţea afirmaţiile provocatoare despre unirea Moldovei cu România şi sublinia că asemenea zvonuri sunt “născocite şi răspândite în mod intenţio-nat de anumite forţe ostile proceselor de democratizare” [39]. Însă maşina propagandistică a separatiştilor funcţiona cu un grad înalt de eficienţă, atrăgând în aria sa de influenţă şi pe mulţi moldoveni din Transnistria. Acest lucru poate fi explicat prin in-termediul mai multor factori, cum ar fi, de exemplu, îndelunga tradiţie sovietică de spălare a creierilor populaţiei Transnistriei, care se baza tradiţional pe principii românofobe. În acelaşi timp, regimul separatist tiraspolean instituise o cenzură dură care, ală-turi de regimul politic autoritar, asigura rezultatul electoral necesar conducerii separatiste.Astfel, corespondentul influentei publicaţii pariziene „Le Monde” observa în reportajul său din Transnistria: “Alegerile organizate pe 25 noiembrie 1990... au demonstrat că puterea locală care se pretinde apărătoare a “minorităţilor şi drep-turilor omului” are o părere destul de neclară despre democraţie: propunerea unui singur candidat (cel mai des, membru PCUS) sau aparenta propunere a mai multor candidaţi, absenţa uneori chiar a cabinei de vot (adeseori, peste 30%) trezeşte îndoieli privind corectitudinea alegerilor... O parte importantă a minorităţii mol-doveneşti, ce reprezintă 40% din populaţia Transnistriei) nu s-a prezentat la vot, cu toate că, potrivit datelor din Tiraspol, procentul participanţilor la alegeri a fost triumfal” [40]. Un an mai târziu, acelaşi corespondent al cotidianului parizian fixează din nou, imparţial, situaţia la alegerea deja a aşa-zisului 369 preşedinte alTransnistriei din 1 decembrie 1991. “Un moldovean, locuitor al Transnistriei, consideră că “la alegeri au participat doar scursurile bolşevice”. Altă explicaţie, ce a a fost exprimată la Chi-şinău: “Moldovenii care au participat la alegeri au trebuit s-o facă sub ţeava armelor automate”. Continuând să le împărtăşească citi-torilor săi părerea privind alegerile din Transnistria, autorul scria: “Într-un sat situat în apropierea Tiraspolului, săteanca Maria Ma-racuţa nu iese din casă pentru “a nu se întâlni cu agitatorii veniţi din Tiraspol, care te forţează să votezi”. Preşedintele unei primării a refuzat să organizeze alegerile, dar urnele de vot au fost aduse din Tiraspol în autobuze, “sub paza” miliţiei înarmate. În schimb o moldoveancă în etate spunea, ca să-şi justifice participarea la alegeri: “cu ruşi m-am născut, cu ei voi rămâne” [41]. În ciuda faptului că o parte din locuitorii Transnistriei au ni-merit sub influenţa propagandei separatiste, totuşi, chiar luând în consideraţie acest factor, trebuie subliniat că niciodată, în toa-tă perioada existenţei auto-proclamatei republici Transnistrene, locuitorii ei, participanţi la numeroase alegeri şi referendumuri organizate de puterea separatistă, nu au avut posibilitatea reală de a-şi exprima voinţa în condiţiile respectării depline a dreptu-rilor şi libertăţilor democratice ale alegătorului. Din acest motiv, referinţele liderilor tiraspoleni la voinţa alegătorilor este total nefondată, putând induce în eroare doar persoane ce nu cunosc realitatea politică transnistreană începând cu finele anilor ‘80. Pe parcursul anului 1991 a continuat cu o vădită intensificare procesul continuu de expulzare a organelor puterii constituţiona-le din Transnistria. În ianuarie-martie ale aceluiaşi an, aşa-numi-tul Soviet Suprem al auto-proclamatei RSSMN a adoptat o serie de hotărâri orientate către demontarea sistemului monetar-ban-car unic şi al sistemului de impozite al Republicii Moldova [42]. În aceeaşi perioadă la Tiraspol, Dubăsari şi Râbniţa s-au creat detaşamente paramilitare în număr de câteva sute de oameni fi-ecare, ce se supuneau OSTK, orientate, chipurile, către apărarea populaţiei. Ele au fost înarmate cu arme de foc din arsenalul Ar-matei 14, dislocată în Transnistria [43]. 370 Un caracter deosebit de provocator au avut hotărârile pretin-sului Soviet Suprem al RSSMN din 6 mai 1991 privind trece-rea organelor de drept sub jurisdicţia republicii auto-proclamate [44]. Procesul supunerii organelor de drept forţelor separatiste a avut loc cel mai des prin intermediul asediului şi cuceririi clădi-rilor judecătoriilor, procuraturii, secţiilor de poliţie şi organelor de securitate de către gloate de cetăţeni îndoctrinaţi, printre care multe femei, în spatele cărora se ascundeau întotdeauna sepa-ratişti înarmaţi. Calculul lor era simplu. Trebuia să se provoace acţiuni ale poliţiei împotriva femeilor, pentru ca apoi forţele de ordine legale să fie acuzate de reprimare brutală a civililor. Iată cum descrie procedura acestui tip de provocări faimoasa Gali-na Andreeva, conducătoarea aşa-zisului comitet de grevă al fe-meilor din Transnistria. În cartea sa, descriind evenimentele din septembrie 1991, Galina Andreva susţine: “Comitetul de Grevă, alături de Consiliul unit al colectivelor de muncitori s-a implicat curând în mod activ în munca ideologică şi organizaţională pri-vind consolidarea statalităţii transnistrene. Şi au acţionat îndată în mai multe direcţii dintre cele mai importante. A încercat să stea cu fundul în două luntri procurorul tiraspolean Pascari. Din 17 septembrie, în faţa procuraturii a fost fixat un pichet feminin. Grupuri mobile de femei au început să apară în faţa judecătorilor, MGB, miliţiei, centrelor militare, cerând trecerea lor în jurisdic-ţia Transnistriei” [45]. Fără să vrea, G. Andreva, practic, recunoaşte că mişcarea sus-ţinută, chipurile, masiv de locuitorii Transnistriei şi îndreptată contra structurilor puterii legale, în mare măsură a fost imitată de “grupuri mobile de femei”, care îndeplineau comanda liderilor separatişti. În faţa acestor acţiuni provocatoare puterea constitu-ţională nu a fost în stare să găsească metode eficiente de stăvilire a lor. În acelaşi timp, oficialităţile de la Chişinău nu puteau ur-mări imparţiali cum separatiştii înarmaţi, ascunzându-se în spa-tele femeilor-provocatoare, se răfuiau cu lucrătorii organelor de drept de pe malul stâng al Nistrului. În consecinţă, s-au înmulţit cazurile de confruntări între poliţie şi separatişti care, cu timpul, 371 inevitabil trebuiau să se dezvolte într-o confruntare armată de proporţii. Chişinăul într-un mod fatal era atras în capcana con-flictului militar intern de către rebelii separatişti. Intensificarea rapidă a conflictului transnistrean a fost pro-vocată de puciul comunist din 19 august 1991 din Moscova. Reacţia forţelor democratice la aceste evenimente a fost una de dezaprobare categorică. În Moldova zeci de mii de oameni s-au ridicat în apărarea democraţiei. La apelul conducerii republicii, pe 20 august la Chişinău a avut loc un miting, în cadrul căruia s-a protestat contra acţiunilor puciştilor şi la care au participat câte-va sute de mii de oameni [46]. Cu totul alta a fost reacţia liderilor Transnistriei. Încă din a doua jumătate a zilei de 19 august, la adunarea liderilor întreprinderilor transnistrene, a fost stabilit, în conformitate cu indicaţiile puciştilor, un comitet extraordinar din 10 persoane, în frunte cu vicepreşedintele consiliului municipal, Rîleakov [47]. Preşedintele OSTK al Transnistriei, Emelianov, a expediat pe adresa căpeteniei puciului o telegramă în care expri-ma susţinerea şi adeziunea organizaţiei pe care o reprezenta la acţiunile puciştilor [48]. În aceeaşi zi, preşedintele aşa-numitului Soviet Suprem al RSSMN, G. Maracuţa, în numele organului le-gislativ separatist a semnat o declaraţie privind susţinerea puciu-lui [49]. Exemplul separatiştilor transnistreni l-au urmat şi liderii auto-proclamatei republici Găgăuzia (50). Însă puciul comunist din august a suferit o înfrângere deplină, asta însemnând sfârşitul URSS. Una după alta, republicile sovie-tice au început să-şi declare independenţa politică. În asemenea condiţii, liderii separatişti din Transnistria, care susţinuseră des-chis rebeliunea comunistă şi îşi trimiseseră la Moscova membrii formaţiunilor paramilitare în ajutorul puciului, au nimerit într-o situaţie critică. Pentru ei devenise absolut necesar să-şi schimbe în mod radical strategia de comportament. Centrul imperial, la care se orientau separatiştii, se năruia în văzul tuturor. Era ne-voie să-şi găsească o nouă justificare ideologică pentru acţiunile lor separatiste, să-şi găsească de urgenţă noi aliaţi. Şi trebuie de constatat că liderii tiraspoleni au reuşit să se reorienteze foarte 372 rapid, construindu-şi o nouă ideologie de comportament, orien-tată spre folosirea demagogică a intereselor geostrategice ruseşti în Europa de Sud-est. Însă luând în consideraţie discreditarea lor în ochii noii con-duceri ruseşti, în legătură cu susţinerea acordată puciului comu-nist, liderii separatişti ai Transnistriei au căutat aliaţi, în primul rând, în partea cea mai şovină a societăţii ruse, care trăia un sen-timent de umilire profundă în legătură cu prăbuşirea imperiului. În acelaşi timp, liderii tiraspoleni au încercat să se asigure de sprijinul Kievului. Separatiştii au presupus corect că-şi pot atin-ge scopurile doar provocând în Moldova tensiuni inter-etnice de proporţii, în cadrul cărora contau pe naţionalismul panslavist, pe care abil îl mascau prin ideologia moldovenismului şi prin ideea falsă a aşa zisului “popor transnistrean”. În acest context a fost umflat în mod premeditat pericolul unirii Moldovei cu România, pentru a justifica românofobia ca principalul instrument de mo-bilizare a populaţiei transnistrene în jurul republicii separatiste. Principalul obstacol pentru realizarea planurilor liderilor ti-raspoleni consta în specifica pentru moldoveni toleranţă etnică, care putea fi neutralizată doar prin provocarea cât mai rapidă a conflictului armat. Liderii separatismului aveau nevoie de un război fratricid pentru a adânci dezbinarea inter-etnică care se profila în Moldova şi pe care, în mare măsură, ei înşişi prin sti-mularea separatismului au provocat-o. Era nevoie să se verse sânge al oamenilor nevinovaţi pentru ca liderii separatismului transnistrean să realizeze schisma etnopolitică internă a republi-cii. Acest scenariu era unicul salvator pentru ei, şi el a fost aplicat în practică fără ezitări. Liderii tiraspoleni s-au hotărât definitiv la declanşarea con-flictului armat atunci când s-au început urmăririle în instanţă privind susţinerea de către ei a puciului din august. I. Smirnov a recunoscut deschis aceasta în acel loc din cartea sa în care trece în revistă propriile peregrinări din timpul când se ascundea de arest: “A fost necesar, timp de câteva nopţi, să mă ascund pe teritoriul statului major al Armatei 14, unde ne invitase coman- 373 dantul G.I. Iakovlev”, constată liderul separatist. Şi adaugă: “Ex-perienţa a fost, o spun direct, foarte neplăcută. În acest moment grav am înţeles că e timpul să revedem atât de tărăgănata de noi acţiune privind transferarea sub autoritatea noastră a miliţiei şi a altor organe de drept, am conştientizat şi că este timpul să impri-măm o nouă calitate, cea de gardă republicană, propriilor noastre structuri militare, detaşamentelor teritoriale de salvare (DTS) [51]. Prin aceste sincerităţi, I. Smirnov confirmă încă odată fap-tul că republica separatistă din Transnistria s-a constituit în baza iniţiativei “directorilor roşii” şi clientelei lor, fiind predestinată de a fi unealtă de protejare a intereselor de grup a stratului îngust al fostei nomenclaturi administrative şi de partid sovietice din Transnisntia, care nu a fost în stare să se acomodeze rapid noilor condiţii politice într-o perioadă de transformări revoluţionare. Separatiştii transnistreni se postează foarte străduitor în cali-tatea de internaţionalişti care, conform propagandei lor, s-a ma-nifestat cel mai complet pe timpul luptei pentru păstrarea URSS. Însă, de fapt, Uniunea Sovietică îi interesa pe liderii separatişti doar ca stat în care să-şi poată apăra privilegiile de castă. Imediat ce URSS a început să nu mai corespundă acestor cerinţe, l-au trădat fără mustrări de conştiinţă. Aşadar, pe 25 august 1991, pe teritoriul uzinei “Kirov” a avut loc şedinţa aşa-zisului Soviet Su-prem al RSSMN, în cadrul căreia a fost proclamată independen-ţa politică a republicii separatiste din Transnistria [52]. De fapt aceasta echivala cu ieşirea Transnistriei din componenţa URSS. De menţionat, că la acest moment, Republica Moldova continua să se afle, de jiure, în componenţa statului unional sovietic, în timp ce Transnistria separatistă se grăbea să pună umărul la pră-buşirea juridică a URSS. Evident, acest fapt nu a fost niciodată afişat de liderii separatişti şi de propaganda lor. Declararea, la 27 august 1991, a independenţei Republicii Moldova a marcat începutul etapei de trecere definitivă a conflic-tului transnistrean la faza de confruntare armată. În 6 septembrie 1991, pretinsul Soviet Suprem al aşa-numitei RMN a luat hotărâ-rea privind trecerea tuturor organelor puterii constituţionale din 374 Transnistria sub jurisdicţia republicii auto-proclamate. Simultan, s-a adoptat hotărârea privind crearea “gărzii republicane” [53]. Prin aceste hotărâri liderii separatişti au deschis definitiv porţile confruntărilor armate între forţele constituţionale şi detaşamen-tele paramilitare separatiste, ultimele organizate în garda repu-blicană din Transnistria. Gardiştii transnistreni din acest moment atacă în forţă pe tot frontul organele de stat din zonă, rămase fidele Constituţiei Moldovei. Având datoria să apere instituţiile statale din Transnistria, forţele de drept constituţionale sunt ne-voite să riposteze provocărilor militare ale separatiştilor, fiind antrenate, împotriva voinţei sale, în confruntări armate. În literatura consacrată subiectului cercetat, începutul con-flictului armat de la Nistru este, de obicei, fixat la 2 martie 1992. Din punctul nostru de vedere, această dată marchează doar înce-putul acţiunilor militare la scară largă în cadrul conflictului armat transnistrean. Primele confruntări armate între părţile implicate în conflict au început însă încă în toamna lui 1991, în cadrul pro-cesului acaparării prin forţă de către separatişti a organelor pute-rii constituţionale din Transnistria şi, în primul rând, a organelor de drept. O mărturie a deja începutei confruntări dintre părţile implicate în conflict poate servi protocolul de acord semnat pe 1 octombrie 1991 de către reprezentanţii conducerii Republicii Moldova, reprezentanţii Consiliului Suprem al Federaţiei Ruse şi reprezentanţii puterii separatiştilor din Transnistria, în care se vorbeşte pentru prima oară despre necesitatea rezolvării “pe cale paşnică a conflictului” [54]. Deci, în documentul citat mai sus se recunoaşte, că “calea paşnică” a fost abandonată şi părţile în conflict se confruntau deja pe cale armată. Toate chemările de a opri evoluţia nefericită a evenimentelor au fost date uitării chiar a doua zi după semnarea protocolului, acesta fiind încălcat brutal la Tiraspol, unde separatiştii îşi supun forţat secţia municipală de poliţie. Mai apoi, pe parcursul întregii perioade a sfârşitului anului 1991, urmează o serie lungă de con-fruntări între poliţie şi garda republicană separatistă. Lista pri-melor victime ale conflictului armat s-a deschis pe 13 decembrie 375 1991, când gardiştii au deschis focul asupra forţelor de ordine trimise în ajutorul secţiei raionale de poliţie din Dubăsari, aflată sub asediul de multe zile al separatiştilor. În consecinţă au fost ucişi 4 poliţişti şi răniţi 9, iar gardiştii tiraspoleni au pierdut 3 oameni - morţi, şi 8 răniţi. A mai fost rănit şi un simplu cetăţean [55]. Cu aceste evenimente de la Dubăsari a început, practic, conflictul armat de la Nistru care, în câteva luni, a crescut la ni-vel de operaţiuni militare la scară largă, desfăşurate pe 3 direcţii principale: Cocieri, Coşniţa şi Bender. Astfel, Republica Moldova, începând din toamna anului 1991, s-a aflat implicată într-un conflict armat intern, care avea în cali-tate de cauză principală conflictul etnopolitic dintre mişcarea de eliberare naţională din Moldova, mişcare cu un caracter revoluţi-onar, şi forţele contra-revoluţionare, ce exprimau interesele celei mai conservatoare părţi a fostei nomenclaturi sovietice, grupul de frunte al căreia s-a poziţionat în Transnistria. Conflictul armat a fost declanşat de forţele separatiste, acoperirea ideologică a cărora a devenit moldovenismul, ce îşi trăgea seva din ideolo-gia comunistă sovietică, pus în noile condiţii în serviciul sepa-ratismului transnistrean. Conflictul armat din Transnistria a fost punctul culminant al revoluţiei de eliberare naţională, încoronată cu obţinerea independenţei Republicii Moldova. Prin cucerirea independenţei politice statale a Moldovei Mişcarea de eliberare naţională şi-a atins scopul principal pe malul drept al Nistrului, însă nu şi-a atins finalitatea în Transnistria, parte componentă a Republicii Moldova, rămânând, în acest sens, o revoluţie neter-minată. Referinţe 1. В.Н. Лысенко. Региональные конфликты в странах СНГ: опыт урегулирования // Полис, 1996, № 2, с.147. 2. De exemplu: Бабилунга Н.В, Бомешко Б.Г. Приднестровский конфликт: исторические, демогра-фические, политические аспекты.– Тирасполь: РИО ПГУ, 1998; Феномен Приднестровья. - РИО ПГУ, Тирасполь, 2000. 376 3. De exemplu: Budeanu G. Transnistria în flăcări (Repor-tajele unui corespondent de război). – Chişinău: Univer-sitas, 1993; Bârsan V. Masacrul inocenţilor. Războiul din Moldova 1 martie – 29 iulie 1992. – Bucureşti: Editura Fundaţiei culturale române, 1993; Gribincea M. Trupele ruse în Republica Moldova. Factor stabilizator sau sursă de pericol? – Chişinău: Civitas, 1998; Tot el. Politica rusă a bazelor militare. Moldova şi Georgia. Chişinău: Civitas, 2000; Cojocaru G. Separatismului în slujba Imperiului. – Chişinău: Civitas, 2000. 4. Феномен Приднестровья, с.192. 5. АOSPM, f. 51, inv. 74, d. 79, p. 155. 6. Ibidem, d. 110, p. 17. 7. Ibidem, d. 79, p. 219. 8. Феномен Приднестровья, с. 193. 9. Республика Молдова в 1989-1991 годах: взгляд со стороны (Дайджест зарубежной печати). – Кишинев: Штиинца, 1992, с.32-33. 10. Бабилунга Н.Б., Бомешко Б.Г. Приднестровский конфликт..., с.25. 11. Бодюл И.И. Воспоминания. Книга первая. – Тирасполь: Типар, 1999, с.400. 12. Республика Молдова в 1989-1991 годах..., с.49-50. 13. Piotrovschii R. Moldova în perioada postbelică. Proble-me lingvistice. // Conflictul din Transnistria: adevărul aşa cum a fost el. Materialele Conferinţei ştiinţifico-practice “Interesele de stat şi rolul organelor de interne în asigura-rea ordinii constituţionale, drepturilor şi libertăţilor omului în raioanele de est ale Republicii Moldova”. – Chişinău: Logos, 1993, p. 114. 14. Феномен Приднестровья, с.198. 15. Ibidem, с.52-53. 16. AOSPM, f. 51, inv. 74, d. 92, p. 51. 17. Ibidem, pp. 51-52. 18. Бабилунга Н.Б., Бомешко Б.Г. Приднестровский конфликт, с. 20. 19. АOSPM, f. 51, inv. 74, d. 79, p. 273. 20. Ibidem, d. 109, p. 28. 21. Ibidem, d. 79, pp. 206-207. 22. Ibidem, pp. 212, 217. 23. Ibidem, inv. 72, d. 20, p. 47. 377 24. Ibidem, d. 37, p. 143. 25. Ibidem, inv. 74, d. 92, p. 68. 26. Смирнов И.Н. Жить на нашей земле. – Москва: Советский писатель, 2001, с. 40. 27. Nedeliciuc V. Republica Moldova. – Chişinău: Univer-sitas, 1992, p. 62. 28. Ibidem, pp. 63-64. 29. Ibidem, p. 64. 30. Cojocaru G. Separatismul..., p. 39. 31. Declaraţia cu privire la suveranitatea Republicii So-vietice Socialiste Moldova // Republica Moldova: istoria politică (1989 – 2000). Documente şi materiale. Volumul 1. – Chişinău: USM, 2000, p. 18. 32. Cojocaru G. Separatismul…, p. 45. 33. Постановление Второго Чрезвычайного съезда народных депутатов всех уровней Приднестровского региона (2 сентября 1990 года) // Бессарабский вопрос и образование Приднестровской Молдавской Республики. Сборник официальных документов. Тирасполь: РИО ПГКУ, 1993, с. 82-84. 34. Cojocaru G. Separatismul..., pp. 70-71. 35. Ibidem, p. 72. 36. Nedeliciuc V. Republica Moldova, p. 67. 37. Как Лукьянов создавал “Приднестровскую Республику”.ИнтервьюсПавломЛутенко,следователем по особо важным делам Генеральной Прокуратуры Республики Молдова // Независимая Молдова, 1992, 26 мая; Cojocaru G. Separatismul..., pp. 5-6. 38. Смирнов И.Н. Указ. cоч., с. 48. 39. Republica Moldova: istoria politică (1989 – 2000), v.2, p. 361. 40. Республика Молдова в 1989 – 1991 годах: Взгляд со стороны, с. 102. 41. Ibidem, с. 156. 42. Nedeliciuc V. Republica Moldova, p. 69. 43. Ibidem. 44. Ibidem, p. 70. 45. Андреева Г.С. Женщины Приднестровья. – Тирасполь: Упрполиграфиздат, 2000, с. 27. 46. Cojocaru G. O cronică a evenimentelor din August ‘91 // Caiete de istorie, Chişinău, an.1, nr.1, 2002, noembrie, p.17. 378 47. Sfatul Ţării, 1991, 20 august. 48. Трудовой Тирасполь, 1991, 21-28 августа. 49. Moldova Suverană, 1991, 27 noiembrie. 50. Sfatul Ţării, 1991, 20 august. 51. Смирнов В.И. Указ. соч., с.69. 52. Ibidem. 53. Nedeliciuc V. Republica Moldova, p. 71. 54. Ibidem, p. 72. 55. Ibidem, p. 73. 379 MAriAnnA KULeVA Reperele conceptuale ale politicii externe a Rusiei Configurarea concepţiei politicii externe a Rusiei în ulti-mii ani s-a produs sub influenţa unui spectru destul de larg de abordări. Interpretarea acestora conduce la evidenţierea cîtorva curente care domină gîndirea politică şi îşi lasă amprenta asu-pra exercitării politicii externe a Federaţiei Ruse. Unii cercetă-tori sînt tentaţi să aplice la analiza reperelor care stau la baza acţiunilor promovate în domeniul politici externe clasificările, efectuate în baza criteriului ideologic. În conformitate cu acesta, sînt remarcate, tradiţional, trei direcţii: reformistă, conservatoare şi cea aparţinînd ideologiei comuniste [1]. Totuşi, recurgerea la conceptele occidentale în cazul Rusiei [2] generează anumi-te dificultăţi. Mai potrivite apar clasificările care desemnează în cercurile politice cîteva grupuri importante: proocidentalii; libe-ralii ponderaţi, centriştii, conservatorii ponderaţi; comuniştii şi naţionaliştii [3]. O altă versiune a acestei tipologii evidenţiază, în acest context, prezenţa liberalilor occidentali; fundamentaliştilor naţionalişti; naţionaliştilor pragmatici [4]. Dar nici aceste abor-dări nu se potrivesc suficient realităţii politicii externe a Rusiei. Nu poate fi acceptată nici interpretarea, efectuată în baza dihoto-miilor simplificatoare „slavofilii-occidentalii” sau „naţionaliştii – internaţionaliştii”. Cercetările actuale în domeniu se bazează, preponderent, pe exploatarea, în cadrul analizei relaţiilor internaţionale, a patru paradigme esenţiale – realism (şcoala geopolitică), idealism-li-beralism, globalism şi postpozitivism [5]. Fireşte, pentru Rusia contemporană, aceste paradigme denotă un “specific local” [6]. Am putea aduce, în acest sens, următoarele observaţii: 380 • Liberalii s-au format ca un curent independent la începutul anilor 1990, în formă de “atlantism”; • Realiştii au apărut în forma de „derjavnicestvo” [7] la mij-locul anilor 1990; • „Eurasianismul” implică conceptul de geopolitică. • Reprezentanţii doctrinei comuniste, care ar trebui să ţină mai mult de şcoala globalistă, în practică se sprijină în multe privinţe pe opiniile realiştilor şi celor ce împărtăşesc ideile geopoliticii. • Postpozitiviştii, fiind un grup marginal, practic, nu participă la dezbaterea problemelor vieţii externe [8]. În primii ani după dezmembrarea Uniunii Sovietice, itinerarul dezvoltării conceptului politicii externe a Rusiei a urmat calea de la globalizarea „Noii Gândiri Politice” gorbacioviste spre paradig-ma liberală. Prima generaţie a liberalilor ruşi au manifestat opţiuni proocidentale, renunţînd la ambiţiile de superputere, caracteristice epocii sovietice. Politica liberalilor se bizuia pe orientarea Rusiei către NATO şi structurile transatlantice. Aceast curent al gândirii politicii externe a fost denumit „atlantism”, exponentul principal al acestuia concept fiind ministrul afacerilor externe al Federaţiei Ruse între anii 1992-1996, Andrei Kozyrev. Poziţia liberală privilegiază interesele naţionale sau determi-nanta geografică şi rezervează rolul decisiv în relaţiile internaţio-nale contemporane dreptului internaţional şi organizaţiilor inter-naţionale. Pentru liberalii ruşi, experienţa occidentală a edificării democraţiei şi a economiei efective este cea mai benefică pentru dezvoltarea Rusiei. Concepţia lumii multipolare (îmbrăţişată de către realişti) nu se încadra în viziunea lineralilor ruşi, deoarece, în opinia lor, această concepţie orienta Rusia către apropierea de China, India, Iran, Irak şi îndepărtarea de Occident, ceea ce ei nu acceptau. Liberalii considerau că trebuie conştientizat faptul că Rusia nu mai este o supraputere şi este nevoie să se adapteze la noile realităţi. Andrei Kozyrev susţinea că Rusia trebuie să devină „un stat puternic normal şi nu „absurdistan”, renunţînd la ambiţii 381 imperiale şi promovînd un comportament previzibil în politica externă [9], urmărind interesele sale naţionale în alianţă şi parte-neriat cu SUA şi Occident” [10]. Liberalii susţineau că Rusia contemporană prezenta ceea ce declara fostul secretar de stat al SUA, John Dulles, despre An-glia de după razboi: „a pierdut imperiul, dar n-a găsit un nou rol” [11]. În viziunea lor, în loc să devină partenerul mai mic al SUA, Rusia pretindea rolul de „co-partener la conducerea lumii împreună cu SUA”. Liberalii nu erau împotriva extinderii NATO, ba mai mult, ei credeau că şi Rusia cu timpul va adera la această alianţă. După opinia lor, NATO în noua formulă trebuie să fie inima regimului actual al securităţii mondiale, avînd pâr-ghiile necesare politice şi militare, efective pentru organizarea şi susţinerea mecanismului stabilităţii mondiale. Alte organizaţii internaţionale, ca ONU, OSCE, structuri militare ale UE, Con-siliul statelor Mării Baltice, trebuia, astfel, să completeze „con-strucţia” în forma Alianţei Nord – Atlantice [12]. Pe parcurs însă, poziţiile „atlantiştilor” pierdeau din influenţă pe scena politică a Rusiei şi în sfera academică, din cauza cir-cumstanţelor mai puţin favorabile în care se desfăşurau procese-le vieţii politice şi economice interne şi externe: pe plan intern, în perioada lui Elţin, reformele socio-economice provocau ne-mulţumiri; pe plan extern, fostele republici sovietice nu se gră-beau „sub steagul” Rusiei, şi procesul formării CSI s-a derulat nu după scenariul, adoptat iniţial la Kremlin. Totodată, contrar speranţilor „atlantiştilor”, Occidentul dădea de înţeles Moscovei că ea este încă prea departe de standardele socio-economice şi democratice occidentale. Moscova a fost ignorată în cadrul me-dierii conflictului pe teritoriul fostei Iugoslavii şi în rezolvarea problemei potenţialului nuclear al Coreei de Nord [13]. În consecinţă, concepţia liberală, în cîţiva ani (până la veni-rea la putere a lui Vladimir Putin) s-a transformat într-un curent marginal care nu putea influenţa discursul politic, academic şi procesele de luare a deciziilor în politica externă. Criza concep-ţiilor liberale a întărit poziţia oponenţilor. 382 „Neo-eurasianismul” (viziune geopolitică influenţată de lu-crările lui Lev Gumilev şi dezvoltată de A. Dughin, I. Panarin ş. a.), promovează concepţia lumii multipolare, înaintînd o nouă perspectivă cu privire la misiunea universală istorică a Rusiei şi reprezintînd o combinaţie post-modernă dintre ideologia co-munistă, naţionalism şi fundamentalismul ortodox. Postulatele esenţiale ale acestor trei ideologii diferă, însă integrarea lor în cadrul viziunii neo-eurasianiste configurează „A treia cale” care reuneşte poziţiile extremei dreapta cu extrema stînga. „Eurasianiştii” insistă asupra faptului că situaţia geopolitică (eurasiatică) şi specificul dezvoltării istorico-culturale determină ca Rusia să fie sortită a reprezenta „podul” între două civilizaţii – cea estică şi cea vestică [14] şi să unească caracteristicile ambelor civi-lizaţii, asumîndu-şi rolul garant al stabilităţii în zona eurasiatică. Înclinaţia spre orientarea pro-occidentală a Rusiei, care se manifesta în perioada dominării „atlantiştilor”, a fost, în viziu-nea „eurasianiştilor”, o greşeală. Spre deosebire de „atlantişti”, „eurasianiştii” vedeau în Orient nu numai o ameninţare, ci şi o posibilitate pentru Rusia de a juca un rol important în lume. În Orient sînt nu numai ţări subdezvoltate, dar şi ţări industriale noi, giganţi ai economiei, ca, de exemplu, Japonia şi China. Totodată, Rusia are legături tradiţionale cu multe state din Caucaz şi Asia Centrală şi ar fi lipsită de raţiune pierderea relaţiilor cu ţările dezvoltate din Asia şi din Africa şi cu fostele republici sovietice. CSI pentru Rusia, trebuie să fie prioritatea geopolitică numărul unu [15]. „Grupul Elţin-Kozyrev” a fost supus de către reprezen-tanţii “eurasianismului” unei critici aspre pentru ritmul lent al dezvoltării relaţiilor militaro-tehnologice cu ţările CSI [16]. Un loc aparte în doctrina “eurasianiştilor” a fost rezervat problemei „interesului naţional” şi securităţii naţionale. Conceptul „intere-sului naţional” – „ideii naţionale” (înţelese drept autoidentitatea naţiunii, sistemul valorilor predominante) este condiţionat de si-tuaţia geopolitică, istorică, culturală a ţării şi componenta etnică şi tradiţiile politice [17]. Ideea principală a „eurasianiştilor” re-zidă în stabilitatea internă a Rusiei. 383 „Eurasianiştii-democraţi”, în comparaţie cu „eurasianiştii-slavofili” sînt de acord să coopereze cu Occidentul, dacă relaţiile respective vor fi clădite pe principiul de parteneriat egal, şi nu vor atinge interesele Rusiei în Orient. „Parteneriatul cu Occiden-tul va întări rolul Rusiei în relaţiile cu Orientul şi Sudul, în timp ce parteneriatul cu Orientul şi Sud-ul va oferi Rusiei indepen-denţă în relaţia ei cu Occidentul” [18]. Prima concepţie post-sovietică a politicii externe a Federaţiei Ruse (1993) a fost bazată pe reprezentările şcolii „eurasiatice”. În prim plan, în agenda politică externă a Rusiei, s-au plasat, astfel, relaţiile Rusiei cu CSI şi cu regiunile Oceanului Pacific şi ale Asiei [19]. Accentul era pus nu atît pe criteriul geografic, cît pe specificul civilizaţionist al Rusiei. Unul dintre reprezentanţii “eurasianiştilor-slavofili” menţiona: „situarea geopolitică a Ru-siei este, în felul ei, unică, însă această situare poate fi decisivă pentru ea însăşi şi pentru întreaga lume... Aspectul principal al acestei situaţii unice geopolitice constă în aşezarea Rusiei între cele două civilizaţii, care păstra un echilibru civilizaţionist şi cel dintre marile puteri” [20]. „Slavofilii” considerau că Rusia nu trebuie să pună problema integrării nici în civilizaţia occidentală nici în cea orientală. Ea trebuie sa meargă pe propriul drum. Scopul unirii cu Europa, după opinia slavofililor, este unul absurd şi ireal, politica exter-nă a Rusiei trebuie să se bazeze pe forţele proprii şi nu pe cele integraţioniste. La mijlocul anilor 1990 două curente înrudite – “geopolitica” şi “realismul” – au preluat poziţiile pierdite de “eurasianişti” în contextul discursului politic extern al Rusiei. În conformitate cu principiile promovate, statele care urmăresc interesele lor naţio-nale reprezintă actorii principali ai politicii mondiale, iar securi-tatea internaţională se stabileşte în rezultatul „balanţei de pute-re”. Respectiv, marile puteri vor lua în considerare Rusia ca fiind egală cu ele numai dacă îşi va demonstra ponderea în domeniu politic, militar, economic, umanist, etc., şi dacă va fi capabilă să-şi apere interesele sale naţionale. Nu întîmplător, s-a remarcat 384 că lecţia pe care a învăţat-o majoritatea elitei politice ruseşti în urma războiului din Balcani din 1999 constă în conştientizarea faptului că „nimeni nu va lua în serios Rusia atît timp cît ea este slabă ” [21]. În cadrul curentului geopolitic s-au configurat cîteva repre-zentări politico-geografice esenţiale ale Rusiei post-comuniste: • Rusia ca parte centrală a heartland-ului Eurasiei, asumîndu-şi rolul–cheie în stabilitatea globală, acest fapt fiind datorat aşezării sale geografice unice; pod între Europa şi Asia; • Rusia ca Eurasia - un complex cultural şi geopolitic slavo-turc; • Rusia ca stat slav sau ca stat naţional rus, avînd drept obiec-tiv unificarea pământurilor slave, concentrîndu-şi puterile asupra renaşterii naţionale a poporului rus; • Rusia ca „insulă” – după destrămarea URSS, Rusia a fost înconjurată de „teritorii-strâmtori” – zone de instabilitate geopolitică; • Rusia ca parte a Europei – promovînd valorile creştine, co-dul cultural şi tradiţia istorico-culturală europeană; • Rusia ca Europa de Est (alături de Ukraina, Belarus şi alte state est-europene) – Rusia contemporană, moştenitoare a Rusiei Kievene, Rusiei Moscovite şi a Imperiului Rus. • Rusia ca unul dintre centrele independente ale lumii multi-polare – ipostază prevăzută de “Concepţia oficială a politicii externe a Federaţiei Ruse”, adoptată în anul 2000. Conform Concepţiei, Rusia va contribui la formarea sistemului multi-polar al relaţiilor internaţionale care conjugă realitatea plu-riformă a lumii contemporane cu diversificarea intereselor, iar trăsătura distinctivă a politicii externe a Rusiei va fi cea de echilibrare [22]. La rîndul lor, reprezentanţii „curentului realist” propun în lo-cul schemelor abstracte o abordare minuţioasă a politicii externe a Rusiei. În această ordine de idei, Moscova, trebuie să constru-iască o politica externă echilibrată în privinţa orientării regionale şi să dezvolte o cooperare multilaterală nu numai cu Occidentul, 385 dar şi cu Orientul (India, China, Japonia) şi cu regiunile Asia-Pacific [23]. Ca şi pentru „eurasianiştii - democraţi”, pentru “globalişti”, „securitate” înseamnă „stabilitate”. Stabilitatea externă se in-terpretează ca un echilibru al intereselor marilor puteri (dife-rit de conceptul de “balanţa de putere” al viziunilor realiste şi geopolitice) [24]. Globaliştii susţin că securitatea internaţională este indivizibilă: lumea este interdependentă, nu poţi să asiguri securitatea unora pe contul securităţii altora. „Globaliştii” au acordat o mare atenţie elaborării categoriei de “interes naţional” [25]. Ei considerau că exprimarea interese-lor naţionale (prin elitele naţionale) este determinată de cerinţele naţiunii (dezvoltare, securitate şi existenţă) [26]. În statele mo-noetnice interesele naţionale corespund cu interesele de stat. În statele polietnice formarea intereselor naţionale rezultă dintr-un proces complicat al multor compromisuri între actorii politici. În opinia „globaliştilor”, interesele naţionale ale Rusiei vi-zează: a) apărarea regimului democratic şi integrităţii teritoriale a ţării, asigurarea securităţii militare şi prevenirea ameninţărilor militare, crearea condiţiilor paşnice pentru dezvoltarea statului; b) crearea condiţiilor favorabile şi avantajoase pentru participarea Rusiei în procesul internaţional de divizare a muncii şi colabora-rea economică, comercială şi umanitară; c) apărarea drepturilor şi intereselor cetăţenilor ruşi aflaţi în străinătate. Pentru “globalişti”, în definitiv, este oportună crearea unui guvern global, stabilirea echilibrului între interesele naţionale şi cele universale. Alături de tradiţionalele paradigme – realism, liberalism, glo-balism – există şi un curent mai nou – „post-pozitivismul” - care a intrat în discursul politic occidental în anii 1980-1990. În Rusia însă, „post-pozitivismul” nu s-a manifestat atît de pronunţat, ca în Occident. De remarcat, că postpozitiviştii ruşi (ca şi colegii lor din Occident) preferă, în general, să-şi critice oponenţii, fără ca să propunâ în locul obiecţii soluţii potrivite. Obiectul primordial al criticii „post-pozitiviştilor” este „in-teresul naţional”. Acesta, în opinia lor, nu există, fiecare ac- 386 tor politic interpretînd în felul propriu noţiunea în cauză. În practică, „interesele naţionale” sînt stabilite de elitele politice, care le declară în numele poporului, urmărind însă interesele sale egoiste. Post-pozitiviştii consideră, de aceea, „interesul naţional” drept o „utopie conservatoare”, un „răspuns primitiv comunitarist” la adresa tendinţelor universale ale globalizării [27]. Respectiv, dacă Rusia se va „concentra” numai pe apă-rarea intereselor sale naţionale şi a „specificului naţional”, ea va rămâne şi mai mult în urmă ţărilor dezvoltate ale lumii. În consecinţă, cea mai potrivită cale este considerată cea pluralis-tă, încorporînd dialogul între culturi, toleranţa şi multicultura-lismul. În ultimii ani, post-pozitiviştii au creat aşa-zisa „şcoala a con-structivismului social”, care admite că oamenii pot să construias-că singuri realitatea socială. Construcţia principală este “identi-tatea multidimensională”, care permite a interveni în conflictele dintre categoriile binare de tipul „noi şi ei”, „ai noştri- străinii” (care duc la conflictul între actori în sfera relaţiilor internaţio-nale). Propunerea constructiviştilor se rezumă în exploatarea potenţialului subregional în cadrul colaborării transfrontaliere între state, pentru depăşirea problemelor bilaterale şi pentru re-glementarea relaţiilor înterstatale. Actualmente, este evident că se încearcă găsirea unei formule ideologice pentru Rusia, formulă care ar păstra unele elemen-te din trecut, dar şi ar include elemente care să fie capabile să poziţioneze adecvat identitatea Rusiei în sistemul internaţional contemporan. Note şi referinţe 1. S. Crow. The Making of Foreign Policy in Russia under Yeltsin. Munich/Washington DC: Radio Free Europe / Ra-dio Liberty Research Institute, 1993. - p.2. 2. D. Simes. Reform Reaffirmed // Foreign Policy, 1993, N 90. - pp.48-53. 3. G. Arbatov. Russia’s Foreign Policy Alternatives // Interna-tional Security, 1883, Vol. 18, N 2. - pp. 9-14. 387 4. N. Malcolm, A. Pravda, R. Allison, M. Light. Internal Factors in Russian Foreign Policy. - New York: Oxford University Press, 1996. - p. 34. 5. J. N. Roseanu. Order and disorder in the study of world politics // Globalism versus realism: internatio-nal relations’ third debate. - Boulder: Westview Press, 1982; А. А. Сергунин, А. С. Макарычев. Современная западная политическая мысль: “постпозитивистcкая революция”. - Нижний Новгород: Ниженовгородский лингвистический университет, 1999. 6. Cf.: V. K. Malhotra, A. A. Sergounjn. Theories and ap-proaches to international relations. - New Delhi: Anmol Publications, 1998. - pp. 329-420. 7. “Державная Россия” este un concept nou, axat pe promovarea noii Rusii imperiale. - Cf.: А. А. Сергунин. Российская внешнеполитическая мысль: национальная и международная безопасность. - Нижний Новгород: Волж. инженер.-пед. ин-т, 2000. 8. А. А. Сергунин. Российская внешне-политическая мысль и война на Балканах // Балканский кризис: истоки, состояние, перспективы. - Нижний Новгород: Издательство ННГУ, 2000. - pp. 159-173. 9. Cf.: A Transformed Russia in a New World // Internatio-nal Affairs (Moscow), 1993, Vol.38, N 4-5. - p. 86. 10. А. Козырев Ставка на прагматизм // Московские новости, 2001, N 10. - p. 5. 11. Д. В. Тренин. Realpolitik и реальная политика // Независимое военное обозрение, 1999, N 38. – p.1. 12. Cf.: V. Kozin. New Dimensions of NATO // Internatio-nal Affairs (Moscow), 1993, March. - p. 57; A. Kortunov. NATO Enlargement and Russia: In Search of an Adequate Response // David G. Haglund (ed.). Will NATO go East? The Debate Over Enlarging the Atlantic Aliance. - Kingsto-ne: Queen’s University, 1996. - pp. 74-75. 13. Cf.: A.A. Sergounjn. Russian Post-Communist foreigh policy thinking at the cross-roads: changing paradigms // Journal of International Relations and Development, 2000, September. - pp. 218-222. 388 14. С. Станкевич. Держава в поисках себя// Независимая газета, 1992, 28 марта. 15. Cf.: N. Travkin. Russia, Ukraine,and Eastern Europe // S. Sestanovichi (ed.). Rethinking Rusia’s National Inte-rests. - Washington: Center for Strategic and International Studies, 1994. - pp. 34-35. 16. Cf.: K. Pleshakov. Russia’s Mission: the Third Epoch // International Affairs (Moscow), 1993, January. - pp. 22-23. 17. A. Sergounjn. Post-Communist security thinking in Russia: changing paradigms. - Copenhagen: Copenhagen Peace Research Institute, Working Papers; 1997, N 4. 18. N. Malcolm. New Thinking and After: Debate in Moscow about Europe // N. Malcolm (ed.). Russia and Eu-rope: An End to Confrontation? - London and New York: Printer Publishers for the Royal Institute of International Affairs, 1994. - p. 167. 19. Концепция внешней политики Российской Федерации // Дипломатический вестник, 1993, январь. - p. 3-23. 20. E. Pozdnyakov. Russia is a Great Power // International Affairs (Moscow), 1993, January. 21. Н. К. Арбатова. Самый тягостный урок последнего времени // Независимая газета, 1999, 6 апреля. 22. Andrei P. Tsygankov. Mastering Space in Eurasia: Russia’s Geopolitical Thinking After the Soviet Break – up // Communist and Post–Communist Studies, 2003, Vol. 36, N 1; А. Г. Дугин Основы геополитики. Геополитическое будущее России. - Москва, 1997; А. С. Панарин. Россия в цивилизационном процессе. - Москва, 1995; В.Л. Цымбурский „Остров Россия. Циклы похищения Европы” // Иное. Хрестоматия нового российского самосознания. - Москва, 1995; Мир глозами россиян: мифы и внешняя политика. – Москва: Институт Фонда «Обшественное мнение», 2003. - с. 60-62 ş. a. 23. Е. Дежин. Противовес связям с НАТО// Независимое военное обозрение, 1999, N 13. - с. 4; С. М. Рогов. Россия между Европой и Азией: поиск стратегии // Независимая газета, 2000, 7 декабря. 24. Н. Коликов. Россия в контексте глобальных перемен// Свободная мысль, 1994, N 2-3. - p. 12. 389 25. „Interesul naţional” poate fi definit drept ansamblu de interese şi cerinţe comune ale membrilor comunităţii so-cio-culturale respective. Apărarea şi satisfacerea acestor interese este o condiţie necesară pentru existenţa şi pentru identitatea sa naţională, în calitate de subiect al istoriei. 26. Ю. Красин. Национальные интересы: миф и реальность // Свободная мысль, 1996, N 3. – p. 5. 27. National Interests in Russian Foreign Policy // Interna-tional affairs (Moscow), 1996, Vol. 42, N 2. - p. 6. 28. Б. Капустин. Национальный интерес как консервативная утопия // Свободная мысль, 1996, N 3. – p. 16-19. 390 AUtorii VoLUMULUi Alexandru BOHANŢOV Ioan BORDEAN Ion BUNDUCHI Victoria BULICANU Nicolae CANTAREAN Iurie CARAMAN Maria CIOCANU Dorel COSMA Marianna CULEVA Valentina ENACHI Alexandru GRIBINCEA Lucia GROSU Mihail GUZUN Serafim ISAC Ludmila LAZĂR Mihai LESCU Doctor în studiul artelor, şef al Secţiei jurnalism şi Ştiinţe ale Comunicării, Facultatea Limbi Străine şi Ştiinţe ale Comunicării, ULIM dr., lector univ., Universitatea „Danubius” din Galaţi Doctorand, Lector superior, facultatea jurnalism şi Ştiinţe ale Comunicării, USM Doctorandă, lector superior, Facultatea Limbi Străine şi Ştiinţe ale Comunicării, ULIM, master în jurnalism şi ştiinţe ale comunicării doctorand, Facultatea de Ştiinţe Economice, ULIM Doctor în sociologie, cercetător ştiinţific superior, Institutul de Filosofie, Sociologie şi Ştiinţe Politice, AŞM Doctor în ştiinţe filosofice, conferenţiar universitar, Facultatea Limbi Străine şi Ştiinţe ale Comunicării, ULIM doctor în filologie, lector univ., Universitatea „Gheorghe Cristea” din Bucureşti Doctorandă, SNSPA, Bucureşti Doctor în ştiinţe istorice, conferenţiar universitar, Facultatea Limbi Străine şi Ştiinţe ale Comunicării, ULIM Doctor habilitat în economie, profesor universitar, şef de Catedră, Facultatea de Ştiinţe Economice, ULIM Doctorandă, lector superior, Facultatea Limbi Străine şi Ştiinţe ale Comunicării, ULIM, master în relaţii internaţionale Doctor în ştiinţe filologice, conferenţiar universitar, şef de Catedră, facultatea de jurnalism şi Ştiinţe ale Comunicării, USM Doctor în ştiinţe filologice, conferenţiar universitar, facultatea de jurnalism şi Ştiinţe ale Comunicării, USM Doctor în ştiinţe istorice, conferenţiar universitar, Facultatea Limbi Străine şi Ştiinţe ale Comunicării, ULIM Doctor în ştiinţe politice, conferenţiar universitar, facultatea de jurnalism şi Ştiinţe ale Comunicării, USM 391 Ala MÎNDÎCANU Ion MOCANU Victor MOCANU Victor MORARU Inna NEGRESCU-BABUŞ Florin PALOŞAN Boris PARFENTIEV Lilia PLUGARU Tatiana SOCOLOV Alexandru SOLCAN Tatiana SPĂTARU Georgeta STEPANOV Mariana TACU Sergiu TEODOR Anatol ŢĂRANU Gabriel VOICU Doctor în economie, conferenţiar universitar, Facultatea Limbi Străine şi Ştiinţe ale Comunicării, ULIM doctorand, Institutul de Filosofie, Sociologie şi Ştiinţe Politice, AŞM Doctor în sociologie, Şeful Secţiei Sociologie, Institutul de Filosofie, Sociologie şi Ştiinţe Politice, AŞM Doctor habilitat în ştiinţe politice, profesor universitar (ULIM şi USM), Director al Institutului Mass Media Colaborator ştiinţific, Institutul de Filologie, AŞM Doctorand, facultatea jurnalism şi Ştiinţe ale Comunicării, USM Doctorand, Lector superior, facultatea jurnalism şi Ştiinţe ale Comunicării, USM doctorandă, Institutul de Filosofie, Sociologie şi Ştiinţe Politice, AŞM, colaborator al SISI „Opinia” Doctorandă, colaborator al Fondului de Investiţii Sociale din Moldova Doctor în ştiinţe istorice, conferenţiar universitar, facultatea de Relaţii Internaţionale, Ştiinţe Politice şi Administrative, USM Doctor habilitat în sociologie, conferenţiar universitar, şef de Secţie la CNAA Doctor în ştiinţe politice, conferenţiar universitar, facultatea jurnalism şi Ştiinţe ale Comunicării, USM Doctorandă, lector univ., Facultatea Jurnalism şi Ştiinţe ale Comunicării, USM, master în jurnalism şi ştiinţe ale comunicării Doctorand, Institutul de Filosofie, Sociologie şi Ştiinţe Politice, AŞM Doctor în ştiinţe istorice, deputat în Parlamentul Republicii Moldova Doctor în ştiinţe politice, maior, lector la Universitatea Naţională a Apărării, Bucureşti Textele apar în redacţia autorilor 392 